
УЧАСТВУВАТ  В  РАЗГОВОРА 


СОКРАТ 

ГЛАВКОН 

ПОЛЕМАРХ 

ТРАЗИМАХ 

АДИМАНТ 

КЕФАЛ 


ПХагшуо?’  Н  г.оуагьх  АЩуоаЯ 


ПЪРВА  КНИГА 


Увод 


I.  Вчера  слизах  с  Главкон1,  сина  на  Аристон,  в  Пирея2, 
за  да  се  поклоня  на  богинята3  и  в  същото  време  да  видя 
как  ще  отпразнуват  празника,  който  провеждаха  за 
първи  път.  Според  мене  церемонията  беше  изпълнена 
така  хубаво  и  благопристойно  от  местните  жители,  как- 
то  я  изпълняваха  самите  траки.  След  като  се  помолих¬ 
ме  и  видяхме  всичко,  ние  се  върнахме  в  Атина.  Поле- 
марх,  синът  на  Кефал,  като  ни  видя  отдалече,  че  ние 
вече  се  отправяме  за  дома,  заповяда  на  своя  роб  да  ни 
настигне  тичешком  и  да  ни  каже  да  го  дочакаме.  Мла¬ 
дият  роб  ме  хвана  за  дрехата  отзад  и  каза: 

—  Полемарх  ви  моли  да  почакате. 

Аз  пък  се  обърнах  и  попитах: 

—  Къде  е  той? 

—  Той  е  назад  —  отвърна  робът  —  и  скоро  ще  при¬ 
стигне;  но  вие  го  почакайте. 

—  Нека  почакаме  тогава  —  каза  Главкон. 

Малко  след  това  към  нас  се  присъединиха  Поле¬ 
марх,  Адимант,  брат  на  Главкон,  Никерат  Никиев  и 
някои  други,  които  се  връщаха  от  тържествената  про¬ 
цесия.  Тогава  Полемарх  каза: 

—  Изглежда,  Сократе,  вие  бързате  за  Атина. 

—  Ти  добре  се  досещаш  —  отвърнах  му  аз. 

—  А  виждаш  ли  колко  сме  ние  —  продума  той. 

—  Как  не! 

—  Следователно  трябва  вие  или  да  сте  по-силни  от 
тези  тук,  или  да  останете  тука. 

—  Но  има  още  нещо  —  казах  аз,  —  ние  трябва  да 
ви  убедим  защо  трябва  да  ни  пуснете  да  вървим. 

—  А  нима  бихте  могли  да  убедите  тези,  които  не 
слушат?  —  отвърна  той. 


ДЪРЖАВАТА  9 


П  Л  А  ТОН 


—  Никак  не  е  възможно  това  —  отвърна  Главкон. 

—  Бъдете  уверени,  че  ние  няма  да  ви  слушаме. 

Адимант  пък  рече: 

—  Нима  не  знаете,  че  тази  вечер  ще  има  конно  фа¬ 
келно  надбягване4  в  чест  на  богинята? 

—  С  коне!  —  възкликнах  аз  —  Това  е  нещо  ново. 
Дали  надбягвайки  се  с  коне,  състезателите  ще  си  пре¬ 
дават  запалени  факли  един  на  друг?  Или  нещо  друго? 

—  Точно  така  —  отговори  Полемарх.  Освен  това 
ще  уредят  нощни  увеселения,  които  заслужава  да  се 
видят.  След  като  се  нахраним,  ние  ще  видим  нощните 
веселия  и  ще  се  срещнем  там  с  много  млади  люде  и  ще 
се  разговорим  с  тях.  Затова  останете  и  не  се  противете. 

Тогава  Главкон  каза: 

—  Изглежда,  че  трябва  да  останем. 

—  Щом  ти  мислиш  така,  трябва  и  така  да  постъ¬ 
пим  —  казах  аз. 

II.  И  така  ние  се  отправихме  за  дома  на  Полемарх 
и  там  заварихме  Лизий  и  Евтидем,  братя  на  Полемарх, 
и  заедно  с  тях  халкидонеца  Тразимах,  пеонеца  Хар- 
мантид  и  Аристонимовия  син  Клитофонт.5  Там  беше 
и  Полемарховият  баща  Кефал.6  Той  ми  изглеждаше 
вече  много  застарял,  понеже  го  бях  видял  за  последен 
път  преди  много  време.  Кефал  с  венец  на  глава7  седеше 
върху  стол  с  мека  възглавничка,  тъй  като  принасяше 
жертва  във  вътрешния  двор.  Ние  насядахме  край  него, 
понеже  там  имаше  наредени  в  кръг  столове.  Щом  ме 
видя,  Кефал  ме  поздрави  и  каза: 

—  Сократе,  ти  вече  рядко  идваш  при  нас  в  Пирея, 
а  би  трябвало  да  идваш.  Ако  аз  все  още  можех  да  оти¬ 
вам  лесно  в  града,  нямаше  да  има  никаква  нужда  ти  да 
идваш  тука.  Тогава  ние  щяхме  да  идваме  при  тебе. 
Но  сега  ти  трябва  да  идваш  по-често  при  нас.  Знай,  че 
колко  повече  ми  стават  чужди  телесните  удоволствия, 

толкова  по-голямо  желание  имам  и  изпитвам  удовол¬ 
ствие  от  разговорите.  Ти  впрочем  не  се  отказвай  от 
твоето  занимание,  продължавай  да  общуваш  с  младе¬ 
жите,  но  и  не  забравяй  да  идваш  при  нас  като  при  прия¬ 
тели  и  близки  другари. 

—  Кефале,  това  е  редно,  а  и  на  мене  ми  е  приятно 
да  разговарям  с  люде  в  напреднала  възраст,  казах  аз. 
Те  вече  са  извървели  този  път,  който  вероятно  ще  тряб¬ 
ва  да  изминем  и  ние.  Затова  трябва  да  ги  питам  какъв 
е  този  път:  неравен  и  труден  ли  е,  или  пък  е  равен  и  ле¬ 
сен.  Особено  с  удоволствие  бих  питал  тебе  как  изглежда 
това,  понеже  ти  си  вече  на  тая  възраст,  която  поетите  на¬ 
ричат  праг  на  старостта.  Бих  питал  дали  е  трудна  тая 
част  от  живота  и  какво  ще  кажеш  ти  за  това? 

III.  Кълна  се  в  името  на  Зевс,  че  аз  ще  ти  кажа, 
Сократе,  това,  което  мисля  —  отвърна  той.  Обикнове¬ 
но  се  разбираме  помежду  си  ние,  хората,  които  имаме 
почти  еднаква  възраст,  и  оправдаваме  древната  пого¬ 
ворка.8  Повечето  от  нас,  когато  се  събираме,  тъгуват, 
понеже  копнеят  за  насладите  от  млади  години  и  си  спом. 
нят  за  свои  любовни  удоволствия,  пирове,  гощавки 
и  други  подобни;  оплакват  се,  че  са  лишени  от  нещо 
съществено,  като  смятат,  че  тогава  са  живели  добре,  а 
сега  вече  не  живеят.  Някои  пък  страдат,  че  старостта 
им  се  взема  на  присмех  от  техни  близки  и  затова  пеят 
гъжна  песен  за  старостта  като  за  виновница  на  злините 
им.  Според  моето  мнение,  Сократе,  тия  люде  не  обви¬ 
няват  самата  вина.  Ако  наистина  старостта  беше  при¬ 
чина,  то  трябваше  и  аз  да  понасям  поради  нея  същото, 
което  търпят  всички  останали,  достигнали  тая  възраст. 
Напротив,  аз  вече  съм  имал  възможност  да  се  срещам 
с  други,  не  такива  старци  и  на  първо  място  със  Софо- 
къл.  Някой  си  срещнал  поета  и  го  попитал:  «Софокле, 
как  си  с  любовните  удоволствия?  Можеш  ли  още  да 

общуваш  I-  жсмШ?»  Па  топа  Софокъл  отговорил:  «Кажи 
го  по-добро,  човече!  Аз  се  освободих  от  това  общуване 
е  пай-голяма  радост,  сякаш  отбягнах  бесен  и  жесток 
тиранин.»  И  тогава  смятах,  че  поетът  е  отговорил  до¬ 
бре,  а  и  сега  съм  на  същото  мнение.  Има  пълно  спокой¬ 
ствие  и  мир  за  старостта  от  тия  удоволствия.  Когато 
страстите  престанат  да  се  разпалват  и  отслабнат,  то¬ 
гава  настъпва  онова  състояние  на  Софокъл  —  осво¬ 
бождаване  от  много  и  бесни  господари.  Причината  за 
това  и  за  неприятностите  с  домашните  е  една  и  съща: 
и  тя  не  е  в  старостта,  а  в  човешкия  нрав,  Сократе.  Ако 
старците  са  добронравни  и  с  лек  характер,  то  и  ста¬ 
ростта  е  лесно  поносима  за  тях.  Ако  ли  не  са  с  добър 
нрав,  Сократе,  то  и  старостта,  и  младостта  са  еднакво 
непоносими  за  такъв  човек. 

IV.  Аз  се  възхитих  от  тия  му  думи.  И  понеже  исках 
да  говори  още,  подтикнах  го  към  това,  като  казах: 

—  Аз  смятам,  Кефале,  че  мнозина  няма  да  се  съ¬ 
гласят  и  няма  да  приемат  казаното  от  тебе,  но  ще  мис¬ 
лят,  че  ти  лесно  понасяш  старостта  си  не  поради  своя 
нрав,  а  поради  притежаването  на  голямо  богатство. 
А  казват,  че  богатите  имат  много  средства  за  утеха. 

—  Ти  говориш  истината  — отвърна  ми  той.  —  Те  не 
ще  се  съгласят.  До  известна  степен  имат  право  да  мислят 
така,  но  все  пак  грешат.  Мен  ми  харесва  отговорът  на 
Темистокъл9,  даден  на  един  серифянин,  който  го  на¬ 
скърбил,  като  казал,  че  Темистокъл  дължи  славата 
си  не  на  лични  заслуги,  а  на  своя  роден  град.  «Самият 
аз  нямаше  да  се  прославя,  ако  бях  серифянин,  отвър¬ 
нал  Темистокъл,  нито  пък  ти  би  се  прославил,  ако  бе¬ 
ше  атинянин.»  Тия  думи  добре  прилягат  за  бедните 
старци,  които  мъчно  понасят  старостта  си,  макар  да 
е  еднакво  трудно:  както  за  бедния  добронравен  човек 
не  е  лесно  да  понася  старостта,  така  и  за  недобронрав- 

мия  човек,  който  е  богат,  е  трудно  да  ее  владее  себе  си. 

—  Кефале  —  попитах  аз,  —  дали  ти  сам  си  спече¬ 
лил  по-голямата  част  от  богатството,  което  притежа¬ 
ваш,  или  си  го  получил  в  наследство? 

—  Как  е  възможно  сам  да  съм  го  спечелил,  Сокра- 
те  —  отвърна  той.  —  Половината  от  богатството  си  по¬ 
лучих  от  моя  дядо  и  от  моя  баща.  Дядо,  мой  съимен- 
ник10,  получил  в  наследство  почти  такова  голямо  бо¬ 
гатство,  каквото  сега  аз  притежавам.  А  и  сам  много¬ 
кратно  го  увеличил,  но  моят  баща  Лизаний  го  намалил 
и  направил  по-малко  и  от  притежаваното  сега  от  мене. 
Що  се  отнася  пък  до  мене,  аз  бих  бил  доволен  да  мога 
да  го  предам  на  децата  си  не  само  да  не  е  намалено,  но 
ако  може  и  малко  увеличено  в  сравнение  с  полученото 
от  мене. 

—  Аз  те  попитах  за  това  —  продумах  аз  тогава,  — 
понеже  ми  изглежда,  че  ти  не  обичаш  много  парите, 
а  това  правят  обикновено  ония,  които  сами  не  са  ги 
печелили.  А  пък  тия,  които  са  ги  спечелили  сами,  те 
двойно  или  много  повече  ги  зачитат  от  тези,  които  не 
са  ги  спечелили.  Както  поетите  обичат  своите  произве¬ 
дения  и  бащите  своите  деца,  така  също  и  забогателите 
чрез  труд  обичат  парите  си  като  свои  произведения,  а 
не  в  зависимост  от  ползата,  както  правят  другите.  По¬ 
ради  това  те  стават  неприятни,  понеже  не  желаят  нищо 
друго  да  хвалят  освен  богатството  си. 

—  Право  говориш  —  отвърна  той. 


За  справедливостта 


V.  Кажи  ми  обаче  —  продължих  аз,  — щом  това  е  съвсем 
така,  какво  смяташ  за  виеше  благо,  от  което  може  да 
се  наслади  притежателят  на  голямо  богатство? 


ДЪРЖАВАТА  13 


^  Топ  ми  отговори: 

°  -  Вероятно  моят  отговор  няма  да  бъде  убедителен 

1 "  да  мнозина.  Знай  все  пак,  Сократе,  че  щом  някой  за- 

почне  да  мисли  за  смъртта,  у  него  се  появява  страх  и 
грижа  за  неща,  за  които  по-рано  дори  не  му  е  идвало 
наум.  Разказваните  митове  за  преизподнята,  където 
порочните  люде  трябва  да  получават  наказания,  биват 
осмивани  от  тях,  а  в  душата  им  се  промъква  мисъл, 
че  може  митовете  да  са  верни.  Това  е  или  поради  при¬ 
същата  на  старите  хора  слабост,  или  защото  прибли¬ 
жава  вече  краят  на  живота  и  затова  повече  се  замислят 
за  задгробния  живот.  Изпълнен  със  съмнение  и  страх, 
старецът  започва  да  размишлява  и  да  обмисля  дали  не 
е  оскърбил  някого.  Той  открива  в  живота  си  много 
неправди  и  неочаквано  пробуден  от  сън,  подобно  на 
децата  бързо  скача,  трепере  от  страх  и  живее  с  лоши 
очаквания.  А  този,  който  няма  и  мисъл  за  свои  не¬ 
справедливи  постъпки,  винаги  живее  с  приятна  надеж¬ 
да  —  Тая  добра  кърмилница  на  старостта,  както  я  на¬ 
рича  Пиндар.11  Твърде  хубаво,  Сократе,  той  говори 
за  онзи  човек,  който  прекарва  живота  си  справедливо 
и  благочестиво: 


Сладка  надежда  сърцето  му  топли,  тая  кърмил¬ 
ница  на  старостта,  и  съпътствува  живота  му.  Тая 
надежда  управлява  ума  на  смъртните,  които  мис¬ 
лят  лукаво. 

Това  е  казано  удивително  силно.  Затова  аз  мисля,  че 
припечелването  на  пари  е  твърде  важно  не  за  всеки 
човек,  а  само  за  разумния  и  справедливия.  Притежа¬ 
ването  на  пари  довежда  до  голяма  степен  до  положе¬ 
ние,  та  някой  преднамерено  да  мами  и  лъже,  когато  дъл¬ 
жи  някакви  жертви  за  бог  или  пари  на  човек,  и  да  не  се 
плаши  никак.  Богатството  носи  и  много  други  изгоди. 

Особено  бих  подчертал,  Сократе,  че  за  разумния  човек 
богатството  е  много  полезно. 

—  Прекрасно  разсъждаваш,  Кефале  —  казах  аз.  — 
Самото  това,  справедливостта,  дали  ще  я  наречем  прос¬ 
то  истина  или  пък  връщане  на  това,  което  някой  е  по¬ 
лучил  от  друг,  или  пък  едни  и  същи  неща  един  път  са 
справедливи,  а  друг  път  са  несправедливи?  Да  си  по¬ 
служа  с  пример:  Всеки  би  казал,  че  ако  някой  вземе 
оръжие  от  свой  приятел,  който  е  със  здрав  разум,  не 
би  трябвало  да  му  върне  оръжието,  ако  онзи  си  го  по¬ 
пска,  когато  вече  е  загубил  разума  си.  Ако  му  го  върне, 
той  няма  да  е  прав,  понеже  би  го  дал  и  би  казал  цяла¬ 
та  истина  на  така  повреден  човек. 

—  Правилно  разсъждаваш  —  рече  той. 

—  Следователно  не  е  вярно  определението  на  спра¬ 
ведливостта,  че  тя  е  говорене  на  истината  и  връщане  на 
взетото. 

—  Съвсем  вярно,  Сократе,  ако  трябва  да  вярваме 
на  Симонид!12  —  подхвана  разговора  Полемарх. 

—  Впрочем  сега  предоставям  на  вас  да  продължи¬ 
те  разговора  —  рече  Кефал,  —  защото  аз  вече  трябва 
да  се  погрижа  за  жертвоприношението. 

Аз  го  попитах:  —  Полемарх  ли  ще  бъде  твой  на¬ 
следник? 

—  Без  съмнение  —  отвърна  Кефал  с  усмивка  и  в 
същия  момент  тръгна  към  жертвите. 

VI.  Кажи  ми  ти,  наследнико  на  разговора  —  рекох 
аз,  — какво  е  мнението  на  Симонид  за  справедливостта, 
което  ти  смяташ  за  правилно. 

—  Отдаването  на  всеки  човек  дължимото  е  спра¬ 
ведливост,  отговори  Полемарх.  — •  Като  казва  това  Си¬ 
монид,  аз  смятам,  че  говори  добре. 

—  Разбира  се  — казах  аз.  —  Не  е  лесно  да  не  се  вяр¬ 
ва  на  Симонид:  той  е  мъдър  и  божествен  човек.  Все  пак 


ДЪРЖАВАТА  1Г> 


ПЛАТОН 


^  ти,  Полемархе,  вероятно  знаеш  какво  гой  говори,  нс 
?  33  ие  знзя.  Ясно  е  обаче,  че  не  говори  за  това,  за  коет( 

^  ние  разсъждавахме  преди  малко:  връщането  на  даденс 
^  нещо  на  човек,  който  вече  не  е  с  ума  си,  когато  си  гс 

С5  иска,  макар  че  то  му  се  дължи,  понеже  е  дадено  от  него 

Нали  така? 

-Да. 

Даденото  не  трябва  да  се  връща  на  човек  тога 
ва,  когато  той  си  го  иска,  без  да  е  със  здрав  разум : 

—  Точно  така  е  —  отговори  той. 

Следователно  Симонид  разбира  нещо  друго, 
когато  твърди,  че  справедливостта  е  връщане  на  дъл¬ 
жимото. 

—  Заклевам  се  в  Зевса,  друго  нещо  разбира  —  ка¬ 
за  Полемарх.  Той  смята,  че  приятелите  са  длъжни  да 
правят  на  приятелите  си  само  добро  и  нищо  лошо. 

—  Разбирам  —  заявих  аз.  —  Не  дава  дължимото  ш 
този,  който  връща  поверените  му  пари,  когато  полу¬ 
чаването  и  връщането  им  е  вредно;  приятели  се  нари¬ 
чат  тези,  от  които  един  получава,  а  другият  дава.  На¬ 
ли  ти  приписваш  това  изказване  на  Симонид? 

—  Разбира  се,  това. 

—  Какво?  Нима  трябва  да  връщаме  и  на  враговете 
си  това,  което  им  се  дължи? 

—  Съвсем  вярно.  Да  им  се  връща  това,  което  им 
се  дължи. 

—  От  един  враг  на  друг  се  дължи,  мисля,  някакве 
злина,  както  си  е  редно. 

VII.  Ето  защо  Симонид  —  казах  аз  —  като  поет, 
изглежда,  е  представил  за  справедливост  това,  което 
му  се  е  струвало,  че  е  такова,  но  е  имал  пред  вид,  че 
справедливостта  е  въздаване  на  всеки  това,  което  по¬ 
добава,  и  го  е  нарекъл  дължимо. 

—  А  ти  как  мислиш?  —  попита  той. 

—  В  името  на  Зевс  —  отвърнах  аз,  —  ако  някой 
попиташе  поета:  Симониде,  кому  и  какво  дава  —  дъл¬ 
жимото  или  подходящото  —  науката,  която  се  нарича 
медицина?  Какъв  отговор  мислиш,  че  той  би  ни 
дал? 

—  Ясно  е,  че  медицината  дава  лекарства,  храна  и 
питие  на  телата. 

—  А  кому  и  какво  дава  —  дължимото  или  подхо¬ 
дящото  —  изкуството,  наричано  готварство? 

—  То  придава  вкус  па  храната. 

--  Добре!  По  кому  и  какво  може  да  даде  изкуството, 
което  се  нарича  справедливост? 

Той  отговори:  Сократе,  ако  трябва  да  следваме 
досегашните  отговори,  това  изкуство  принася  полза 
на  приятелите  и  причинява  вреда  на  враговете. 

—  Следователно  той  би  определил  справедливостта 
като  правене  добро  на  приятелите  и  правене  зло  на 
враговете? 

—  Мисля,  че  е  така. 

—  Но  кой  е  най-способен  да  прави  добро  на  прия¬ 
телите  си  и  зло  на  враговете  по  отношение  на  болест 
и  здраве? 

—  Лекарят. 

—  А  кой  е  най-способен  по  време  на  опасност  в  мо¬ 
рето  да  прави  добро  или  зло  на  плаващите? 

—  Кормчията. 

—  Как  стои  въпросът  със  справедливия?  С  какво 
свое  дело  и  във  връзка  с  каква  дейност  той  може  да  бъ¬ 
де  най-способен  да  прави  добро  на  приятелите  си  и  да 
вреди  на  враговете  си? 

—  Струва  ми  се,  при  нападение  и  при  отбрана  във 
време  на  сражение.13 

—  Добре!  Но,  драги  Полемархе,  лекарят  не  е  по¬ 
лезен  на  тия,  които  не  боледуват. 


ДЪРЖАВАТА  17 


П  Л  А  ТОН 


-  Да. 

—  Кормчията  също  не  е  полезен  на  тия,  които  не 
плакат. 

Да. 

-  Справедливият  пък  няма  да  е  полезен  на  тия, 
които  не  воюват. 

—  Съвсем  не.  Аз  не  мисля  това. 

—  Значи  справедливостта  е  полезна  и  в  мирно 
време? 

—  Полезна  е. 

—  Също  и  земеделието?  Така  ли? 

-Да. 

—  И  за  събиране  на  плода. 

-Да. 

—  Също  и  обущарският  занаят? 

-Да. 

—  Мисля,  че  ще  кажеш  за  изработването  на  обувки. 

—  Безспорно. 

—  Но  справедливостта  за  каква  полза  и  нужда 
може  да  послужи  в  мирно  време? 

—  За  търговски  сделки,  Сократе. 

—  Сделки  ти  наричаш  общуванията  или  нещо 
друго? 

—  Естествено  общуванията. 

—  Но  справедливият  или  опитният  играч  е  добър 
и  полезен  съобщник  при  игра  с  камъчета? 

—  Играчът. 

—  Но  при  строеж  за  нареждане  на  тухли  и  камъни 
справедливият  ли  е  по-полезен  и  по-добър  от  строи¬ 
теля? 

—  Съвсем  не. 

—  В  какво  отношение  справедливият  ще  бъде  по- 
добър  от  свирача  на  цитра,  както  последният  е  по- 
добър  от  справедливия  в  свиренето  с  цитра? 

—  Според  мене  при  паричните  средства. 

—  Може  би,  Полемархе,  но  с  изключение  на  изпол¬ 
зуването  на  парите,  защото  при  нужда  изобщо  да  се 
купува  или  продава  кон  с  пари  според  мене  по-полезен 
в  такива  случаи  е  коиярят.  Не  е  ли  така? 

—  Изглежда. 

—  А  когато  става  въпрос  за  кораби,  нали  за  пред¬ 
почитане  е  корабостроителят  или  морякът? 

—  Разбира  се. 

—  В  какъв  случай  справедливият  е  по-полезен  от 
другите  хора  при  използуването  на  златото  и  среброто 
за  обществото? 

—  При  тяхното  събиране  и  запазване,  Сократе. 

—  С  други  думи,  ти  казваш  при  тяхното  неупотре- 
бяване  и  запазване? 

—  Точно  така. 

—  Значи  справедливостта  по  отношение  на  пари¬ 
те  е  тогава  полезна,  когато  самите  пари  са  безполезни? 

—  Изглежда  така. 

—  За  запазването  на  земеделско  сечиво  е  полезна 
следователно  справедливостта  и  за  обществото,  и  за 
отделно  лице,  но  за  неговото  използуване  нали  е  необ¬ 
ходима  опитността  на  земеделец? 

—  Ясно  е,  че  е  така. 

—  Ти  ще  кажеш,  че  справедливостта  е  полезна  за 
запазване  на  щита  и  цитрата,  но  когато  те  трябва  да 
се  употребяват,  тогава  е  полезно  изкуството  на  оръжей¬ 
ника  и  музиканта. 

—  Нужно  е. 

—  Така  и  при  всички  други  случаи:  справедливост¬ 
та  при  ползуване  е  безполезна,  а  при  неизползуване  е 
полезна? 

—  Изглежда,  че  е  така. 

VIII.  Приятелю,  според  тебе  справедливостта  има 
ДЪРЖАВАТА  19 


П Л А  ТОН 

Щпимо  знпчений,  щом  се  явява  полезна  при  безполез¬ 
ното.  I  к  ка  разгледаме  следния  пример.  Нали  е  вярно, 
че  този  човек,  който  умее  да  нанесе  най-сполучливия 
удар  в  сражение,  в  юмручен  бой  и  във  всяко  друго  със¬ 
тезание,  той  ще  може  и  да  се  пази? 

—  Безспорно. 

—  И  който  умее  да  се  запази  от  болест,  той  е  твърде 
способен  тайно  да  направи  друг  да  се  разболее? 

—  Смятам. 

—  А  нали  е  добър  този  страж  на  лагер,  който  мо¬ 
же  да  похити  вражеските  замисли  и  действия? 

—  Съвсем  вярно. 

—  Следователно  способният  страж  е  и  способен 
крадец  на  пазената  вещ? 

—  Изглежда,  че  е  така. 

—  И  тъй,  ако  справедливият  човек  може  да  пази 
пари,  той  може  и  да  ги  открадне. 

—  Цялото  разсъждение  води  до  този  извод,  рече 
Полемарх. 

—  Както  изглежда,  според  тебе  всеки  справедлив 
човек  се  явява  и  крадец.  В  това  ти  си  се  поучил  от 
Омир,  понеже  той  обича  Автолик14,  дядото  по  майка 
на  Одисей,  и  го  отрупва  с  похвали  между  всички  хора  по¬ 
ради  кражбата  му  и  поради  клетвонарушението  му. 
Излиза  според  твоето  мнение  и  според  мнението  на 
Омир  и  Симонид,  че  справедливостта  е  умение  да  се 
краде,  разбира  се,  в  полза  на  приятелите  и  във  вреда 
на  враговете. 

—  Не,  кълна  се  в  Зевса,  но  и  сам  не  зная  какво  ка¬ 
зах.  Впрочем  на  мене  все  още  ми  се  струва,  че  справед¬ 
ливостта  изисква  да  принасяме  полза  на  приятелите  си 
и  да  вредим  на  враговете. 

—  Но  смяташ  ли  ти  за  приятели  ония,  които  из¬ 
глеждат  добросърдечни  към  всекиго,  или  пък  само 

ония,  които  в  действителност  са  добросърдечни,  макар 
и  да  не  изглеждат  такива?  Същото  се  отнася  и  за  вра¬ 
говете. 

—  Естествено  —  отвърна  той,  —  че  всеки  обича 
тия,  които  смята  за  добросърдечни,  а  мрази  ония,  кои¬ 
то  смята  за  недобросърдечни. 

—  Но  не  грешат  ли  в  това  отношение  хората?  Не 
смятат  ли  те  мнозина  недобросърдечни  за  добросър¬ 
дечни  и  обратно? 

—  Грешат. 

— -  Следователно  за  такива  хора  добрите  са  враго¬ 
ве,  а  лошите  са  приятели. 

—  Така  е. 

—  Но  в  тоя  случай  справедливостта  изисква  да 
бъдат  полезни  на  лошите,  а  да  вредят  на  добрите? 

—  Очевидно. 

—  А  между  другото  добрите  са  справедливи  и  не 
могат  да  постъпват  несправедливо. 

—  Вярно. 

—  И  тъй  според  твоето  мнение  справедливо  е  да  се 
прави  зло  и  на  тия,  които  не  вършат  нищо  несправед¬ 
ливо? 

—  В  никакъв  случай,  Сократе  —  отвърна  той.  —  Та¬ 
кава  мисъл  е  престъпна. 

—  Трябва  —  казах  аз  —  тогава  да  се  вреди  на  не¬ 
справедливите  и  да  се  принася  полза  на  справедливите. 

—  Изглежда,  че  тая  мисъл  е  по-добра  от  първата. 

—  Но,  Полемархе,  ще  се  случва  понякога  мнозина, 
които  имат  погрешно  мнение  за  хората,  да  признават 
за  справедливо  да  вредят  на  приятелите  си,  понеже 
ги  смятат  за  лоши,  а  да  принасят  полза  на  враговете 
си,  тъй  като  им  изглеждат  добри.  Тогава  ще  твърдим 
противоположното  на  това,  което  приемаме,  че  казва 
Симонид. 


ДЪРЖАВАТА  21 


ПЛАТО 


И;  —  Често  това  се  случва,  рече  Полемарх.  —  Но  нека 

се  поправим,  защото,  изглежда,  ние  неправилно  опре¬ 
делихме  понятията  «приятел»  и  «враг». 

—  А  как  ги  определихме,  Полемархе? 

—  Казахме,  че  приятел  е  този,  който  ни  изглежда 
добросърдечен. 

—  А  как  сега  да  поправим  това  определение?  — 
рекох  аз. 

—  Приятел  е  този,  който  ни  изглежда  и  в  действи¬ 
телност  е  добросърдечен  —  отвърна  той.  —  А  онзи, 
който  само  изглежда  добросърдечен,  но  в  действител¬ 
ност  не  е,  той  не  е  приятел,  макар  и  да  изглежда  такъв. 
Същото  определение  се  отнася  и  за  врага. 

—  От  твоите  думи  излиза,  че  приятелят  е  добър, 
а  Ерагът  е  леш. 

-Да. 

—  Но  дали  няма  да  кажеш  да  смятаме  за  справед¬ 
ливо  нещо  друго  от  това,  което  установихме:  Справед¬ 
ливо  е  да  правим  добро  на  приятеля,  а  зло  на  врага. 
Не  трябва  ли  да  прибавим  към  това  още  нещо:  Спра¬ 
ведливостта  изисква  да  правим  добро  на  приятеля, 
понеже  той  е  добър,  а  да  вредим  на  врага,  понеже  е 
лош? 

—  Точно  така  —  отвърна  той.  —  Това  ми  се  струва, 
че  е  казано  добре. 

IX.  Свойствено  ли  е  на  справедливия  човек,  попи¬ 
тах  аз,  да  принася  вреда  или  полза  на  хората? 

—  Без  съмнение  —  отвърна  той  - —  трябва  да  при¬ 
нася  вреда  на  лошите  и  на  враговете. 

—  А  при  конете,  когато  им  се  вреди,  по-добри  или 
по-лоши  стават? 

—  По-лоши. 

—  Те  стават  по-лоши  по  отношение  на  кучетата 
или  на  другите  коне? 

—  По  отношение  на  конете. 

—  Следователно  и  кучетата,  когато  им  причиня¬ 
ваме  вреда,  стават  по-лоши  по  отношение  на  кучетата, 
а  не  по  отношение  на  конете? 

- —  Необходимо  е  да  бъде  така. 

—  А  когато  се  причинява  вреда  на  хората,  друже 
мой,  нали  трябва  да  кажем,  че  те  стават  по-лоши  по 
отношение  на  човешките  качества? 

—  Точно  така. 

—  Справедливостта  не  е  ли  човешка  добродетел? 

■ —  И  това  е  така  по  необходимост. 

—  Значи,  приятелю,  когато  се  причинява  вреда 
на  хората,  те  по  необходимост  стават  по-несправед- 
ливи? 

—  Изглежда. 

—  Но  могат  ли  музикантите  чрез  музиката  да  на¬ 
правят  някои  немузикални? 

—  Не  е  възможно. 

—  Или  конниците  чрез  конното  изкуство  да  на¬ 
правят  някои  чужди  на  това  изкуство? 

—  Не  е  възможно. 

—  Или  справедливите  чрез  справедливостта  да 
направят  някои  несправедливи?  Или  добрите  чрез  до¬ 
бродетелта  да  направят  хората  лоши? 

—  Не  е  възможно. 

—  Аз  смятам,  че  на  топлината  е  свойствено  не  да 
разхлажда,  а  тъкмо  обратното. 

-  Да. 

—  А  на  сухотата  е  присъщо  не  да  овлажнява,  а 
противното. 

—  Съвсем  вярно. 

—  И  на  добрия  не  е  присъщо  да  вреди,  а  обратното. 

—  Ясно  е  това. 

—  Нали  справедливият  е  добър? 

—  Така  е. 

—  Пали,  Полемархе,  на  справедливия  не  е  присъ¬ 
що  да  причинява  вреда  нито  на  приятел,  нито  на  някой 
друг,  а  това  е  присъщо  на  човек  с  противоположни 
качества,  т.  е.  на  несправедливия? 

—  Сократе  —  рече  той,  —  смятам,  че  ти  говориш 
самата  истина. 

—  Следователно  този,  който  твърди,  че  справед¬ 
ливостта  се  състои  в  отдаване  на  всякого  заслужено¬ 
то,  и  под  това  разбира,  че  справедливият  човек  трябва 
да  причинява  вреда  на  враговете  и  да  принася  полза 
на  приятелите,  говорещият  това  не  е  мъдър,  защото 
не  говори  истината,  а  за  нас  е  ясно,  че  не  е  справед¬ 
лив  този,  който  причинява  вреда. 

—  Съгласен  съм  —  каза  той. 

—  Ние  ще  поспорим  —  рекох  —  общо  и  с  тебе,  ако 
някой  твърди,  че  Симонид,  Биас,  Питак  и  някой  друг 
от  мъдрите  и  блажени  мъже  е  казал  това. 

—  Аз  съм  готов  да  взема  участие  в  спора  —  отго¬ 
вори  той. 

—  А  знаеш  ли  —  попитах  аз  —  чия  е  тая  мисъл, 
че  справедливостта  се  състои  в  това  да  бъдеш  полезен 
на  приятелите  и  да  вредиш  на  враговете? 

—  Чия?  —  попита  той. 

—  Смятам,  че  тя  принадлежи  или  на  Периандър, 
или  на  Пердика,  или  на  Ксеркс,  или  на  тиванеца  Ис- 
мений,  или  на  някой  друг  от  тия  богати  мъже,  които 
си  въобразяват,  че  са  много  силни. 

—  Това,  което  казваш,  е  съвсем  вярно  —  потвърди 
той . 

—  Да  бъде  така  —  отвърнах  аз.  Но  понеже  това  не 
е  справедливостта,  нито  правдата,  то  какБО  друго  може 
да  бъде  тя? 

X.  Докато  ние  разсъждавахме,  Тразимах  често 

се  опитваше  да  прекъсне  нашия  разговор,  но  биваше 
възпиран  от  седящите  около  нас,  които  желаеха  да 
чуят  разговора  ни  докрай.  Когато  пък  ние  свършихме 
и  аз  предложих  новия  въпрос,  той  не  можа  да  се  въз¬ 
държи,  но  настръхна  подобно  на  звяр  и  пристъпи  към 
нас,  сякаш  искаше  да  ни  разкъса.  Аз  и  Полемарх  из¬ 
паднахме  в  ужас,  а  той  извика  сред  стаята: 

—  Сократе,  каква  бъбривост  ви  е  обхванала  вече  от 
известно  време?  Какви  глупости  си  разменяте,  като  си 
отстъпвате  един  на  друг?  Ако  ти  наистина  желаеш  да 
узнаеш  какво  е  справедливостта,  недей  само  да  задаваш 
въпроси  и  не  се  любувай  да  опровергаваш  това,  което 
някой  ти  отговаря.  По-лесно  е  да  се  пита,  отколкото 
да  се  отговаря.  И  ти  сам  отговаряй  и  кажи  какво  смя¬ 
таш  за  справедливо.  Не  ми  говори  само  какво  е  необхо¬ 
димо,  какво  е  полезно,  какво  е  целесъобразно,  как¬ 
во  е  носещо  печалба  и  какво  е  изгодно,  но  ми  кажи  яс¬ 
но  и  точно  това,  което  би  отговорил,  защото  аз  не  ще>  до¬ 
пусна  да  ми  говориш  празни  приказки. 

Като  чух,  аз  се  смутих  и  ужасен  го  погледнах.  И  си 
помислих,  че  не  бих  продумал  и  дума,  ако  не  бях  го 
изпреварил  да  отправя  поглед  към  него,  преди  той  да 
отправи  поглед  към  мене.  Но  понеже  той  започна  с  ду¬ 
ми  да  беснее  срещу  мене,  то  аз  по-рано  погледнах,  та 
можех  вече  и  да  му  отговоря  и  разтреперан  да  му  кажа: 

—  Тразимахе,  не  бъди  толкова  строг  към  нас.  Ако 
аз  и  Полемарх  при  изследването  на  въпросите  сме  сгре¬ 
шили,  знай,  че  сме  сгрешили  против  нашата  воля.  Смя¬ 
тай,  че  ако  ние  търсехме  злото,  доброволно  нямаше  да 
си  отстъпваме  един  на  друг  в  търсенето  и  нямаше  да 
си  пречим  за  намирането  му.  Но  търсейки  справедли¬ 
востта,  която  е  много  по-ценна  от  голямо  количество 
злато,  бихме  ли  могли  така  безразсъдно  да  си  отстъпва¬ 
ме  един  на  друг  и  да  не  залягаме  с  всичките  си  сили  да 

я  открием?  Недей  да  си  мислиш  подобно  нещо,  прияте¬ 
лю!  Напротив,  аз  мисля,  че  ние  сме  безсилни  и  затова 
заслужава  да  бъдем  по-скоро  съжалявани  от  вас,  които 
сте  силни,  вместо  да  бъдем  укорявани. 

XI.  След  като  чу  тия  ми  думи,  той  се  усмихна  през¬ 
рително  и  каза: 

—  Херкулесе,  ето  това  е  обикновената  Сократова 
ирония!  Аз  предварително  си  знаех  и  го  казах  на  тия16, 
че  ти  няма  да  искаш  да  отговаряш,  но  ще  си  служиш  с 
ирония  и  по-скоро  ще  направиш  всичко  друго,  но  не  и 
да  отговаряш,  когато  някой  те  пита  за  нещо. 

—  Ти  си  мъдрец,  Тразимахе  —  рекох  аз.  — Следова¬ 
телно  знаеш,  че  ако  попиташ  някого  колко  е  голямо  чис¬ 
лото  дванадесет  и  заедно  с  въпроса  му  кажеш:  Не  ми  каз¬ 
вай,  човече,  че  дванадесет  е  равно  на  две  по  шест  или  на 
четири  по  три,  нито  на  шест  по  две  или  на  три  по  четири, 
няма  да  приема  твоя  отговор,  ако  това  ми  дрънкаш.  Яс¬ 
но  е,  мисля, че  никой  не  би  ти  отговорил  на  такъв  въпрос. 
Но  ако  ти  каже  някой:  Какво  говориш,  Тразимахе?  Как 
да  не  ти  отговоря  нищо  за  това,  което  ти  ми  каза  пред¬ 
варително?  Ако,  чудни  човече,  това  е  вярно,  трябва  ли 
да  говоря  друго,  което  се  различава  от  истината?  Какво 
ти  ще  кажеш?  Какво  би  му  отговорил  на  това? 

—  Добре  —  отвърна  той.  —  Колко  много  това  при¬ 
лича  на  онова.17 

—  Нищо  не  пречи  —  отвърнах  аз.  —  Нека  не  е  по¬ 
добно,  но  щом  на  запитания  така  му  се  струва,  смяташ 
ли,  че  той  ще  отговори  не  така,  както  мисли,  дори  ние  да 
му  забраняваме?  Или  няма  да  отговори  така? 

—  Нямаш  ли  намерение  и  ти  да  постъпиш  така?  — 
попита  той.  —  Не  желаеш  ли  да  говориш  това,  което 
аз  забраних? 

—  Не  бих  се  учудил  —  казах  аз,  —  ако  дотам  ме  до¬ 
веде  изследването. 

—  А  какво  ще  правиш  —  попита  той,  —  ако  аз  дам 
друг  отговор  за  справедливостта  наред  с  всички  ония 
отговори  и  той  се  окаже  по-добър  от  тях?  Какво  нака¬ 
зание  ще  си  избереш? 

—  Какво  друго  наказание  освен  това,  което  подо¬ 
бава  за  човек,  който  не  знае  —  отговорих  аз.  —  На¬ 
вярно  ще  бъде  полезно  да  се  науча  от  някого,  който  знае. 
А  такова  наказание  аз  съм  готов  да  претърпя,  понеже 
то  е  приятно. 

—  Сладък  си  —  рече  той.  —  Но  за  учението  трябва 
да  заплатиш  с  пари. 

—  Разбира  се  —  рекох  аз,  —  стига  само  да  ги  имам. 

—  Има  ги  —  намеси  се  Главкон.  —  Щом  е  за  пари, 
Тразимахе,  говори,  и  ние  всички  ще  ги  внесем  за  Сок- 
рата. 

—  Съвсем  вярно  —  продума  Тразимах.  —  Сократ  и 
сега  остава  верен  на  своя  обичай:  Сам  да  не  отговаря,  а 
да  взема  думата,  когато  друг  някой  отговаря,  и  да 
опровергава. 

—  Но  как  ли  да  отговаря  човек,  любезни  —  казах 
аз,  — когато,  първом,  не  знае  и  признава  своето  незна¬ 
ние  и,  второ,  дори  и  да  има  някакво  понятие  за  разиск¬ 
вания  въпрос,  забранява  му  се  от  порядъчен  човек  да 
говори  това,  което  мисли?  За  тебе  обаче  подхожда  пове¬ 
че  да  говориш,  понеже  ти  знаеш  и  имаш  какво  да  кажеш. 
Затова  не  се  противи,  а  се  покажи  милостив  и  не  се  ба¬ 
ви  да  поучиш  с  отговорите  си  мене,  Главкон  и  другите. 

Справедливостта 
е  полезна 
за  силния 

XII.  Щом  казах  това,  Главкон  и  другите  започнаха  да 
го  молят  да  се  съгласи.  Явно  беше,  че  и  сам  Тразимах 
желаеше  да  говори,  за  да  се  прослави,  понеже  беше  убе¬ 
ден,  че  отговорът  му  ще  бъде  прекрасен,  но  все  още  за 
лице  се  противеше,  като  ме  заставяше  да  отговарям.  На¬ 
край  той  отстъпи  и  каза:  —  Такава  е  мъдростта  на  Сок- 
рата  —  сам  не  желае  да  учи,  а  мимоходом  да  се  учи  от 
другите  и  да  не  се  отплаща  за  това  с  благодарност. 

—  Вярно  казваш,  Тразимахе,  че  аз  се  уча  от  дру¬ 
гите,  отговорих,  но  че  оставам  неблагодарен,  лъжеш. 
Отблагодарявам  се,  както  мога.  А  мога  само  с  похвала: 
аз  нямам  пари.  Колко  пък  усърдно  правя  това,  щом 
сметна,  че  някой  говори  добре,  ти  сега  ще  узнаеш,  щом 
започнеш  да  отговаряш,  защото  съм  убеден,  че  ще  отго¬ 
варяш  добре. 

—  Слушай  тогава  —  рече  той.  —  Аз  смятам,  че 
справедливостта  не  е  нищо  друго  освен  полезното  за  по- 
силния.18  Но  защо  не  ме  хвалиш,  не  желаеш  ли? 

—  Първом  да  разбера  какво  говориш  —  казах,  — 
защото  сега  все  още  не  разбирам.  Ти  твърдиш,  че  спра¬ 
ведливостта  е  полезна  за  по-силния.  Но,  Тразимахе, 
какво  е  това,  което  говориш?  Ти  в  същност  казваш: 
Борецът  Полидамас  е  по-силен  от  нас  и  за  тялото  му 
е  полезно  говеждото  месо,  но  същата  храна  и  за  нас, 
които  сме  по-слаби  от  него,  също  е  полезна  и  спра¬ 
ведлива. 

—  Ти  си  безсрамен,  Сократе  —  прекъсна  ме  той,  — ■ 
понеже  схващаш  казаното  в  такъв  смисъл,  та  да  ти 
е  най-лесно  да  го  изопачиш. 

—  Съвсем  не  —  отвърнах  аз,  —  но  ти  повтори  по- 
ясно  това,  което  казваш. 

—  Нима  ти  не  знаеш  —  отвърна  той,  —  че  едни  от 
градовете -държави  се  управляват  от  тирани,  други 
от  народа,  а  трети  от  аристократите? 

—  Как  да  не  зная? 

—  Нали  във  всяка  държава-град  този  е  по-силен, 
който  управлява? 

—  Без  съмнение. 

—  Нали  всяка  власт  създава  закони  според  това, 
което  е  полезно  за  нея:  демокрацията  за  народа,  ти¬ 
ранията  за  себе  си  и  другите  по  същия  начин.  Като 
създава  закони,  полезни  за  себе  си,  властта  ги  обявя¬ 
ва  за  справедливи  за  поданиците  и  наказва  наруши¬ 
теля  им  като  престъпник  и  постъпващ  несправедливо. 
Затова,  л  юбезни,  аз  твърдя,  че  във  всички  градове- 
държави  едно  и  също  нещо  е  справедливо  —  полезното 
за  установената  власт.  Но  властта  господствува  така, 
че  всеки,  който  правилно  мисли,  разбира,  че  навсякъде 
справедливото  е  едно  и  също  —  полезното  за  по-сил¬ 
ния. 

—  Сега  вече  разбрах  това,  което  говориш  —  от¬ 
върнах  аз.  —Остава  само  да  разбера  дали  това  е  вярно, 
или  не  е  вярно.  Ти,  Тразимахе,  отговаряш,  че  полез¬ 
ното  е  справедливо.  Ти  ми  забраняваше  да  отговарям 
така,  а  само  прибавяш  «за  по-силния». 

—  Но  прибавката  не  е  съществена  —  рече  той. 

—  Не  е  известно  дали  е  съществена,  но  е  известно, 
че  трябва  да  се  изследва  дали  е  вярно  това,  което  го¬ 
вориш.  И  аз  съм  съгласен,  че  справедливото  е  полезно, 
но  ти  прибавяш  и  твърдиш,  че  то  е  полезно  за  по-сил¬ 
ния.  Аз  пък  не  зная  и  смятам,  че  трябва  да  се  из¬ 
следва.  Ш 

—  Изследвай  —  рече  той. 

XIII.  Така  и  ще  бъде  — отвърнах  аз.  —  Кажи  ми 
дали  смяташ  за  справедливо  подчиняването  на  влас¬ 
тите  ? 

-  Да. 

—  А  управниците  във  всички  градове-държави 
непогрешими  ли  са,  или  могат  да  грешат? 

■ —  Без  съмнение  —  рече  —  те  могат  и  да  грешат. 

—  Като  пристъпват  да  издават  закони,  едни  от 
тях  издават  справедливи  закони,  а  други  пък  неспра¬ 
ведливи? 

—  Допускам. 

—  А  когато  управник  създава  справедлив  закон, 
значи  ли,  че  предписва  полезно  за  себе  си,  а  при  не¬ 
справедлив  закон  предписва  ли  за  себе  си  нещо  не- 
полезно?  Ти  как  мислиш? 

—  Аз  така  мисля. 

—  Предписаното  обаче  трябва  да  се  изпълнява  от 
поданиците  и  това  е  справедливо? 

—  Как  иначе? 

—  Според  твоите  думи  не  само  полезното  за  по-сил¬ 
ния  е  справедливо,  но  и  противното,  т.  е.  неполезното. 

—  Какво  говориш  ти?  —  извика  той. 

—  Същото,  което  и  ти  казваш.  Но  нека  го  разгле¬ 
даме  по-добре.  Нали  ние  се  съгласихме,  че  управни¬ 
ците,  като  нареждат  на  поданиците  си,  понякога  гре¬ 
шат  по  отношение  на  това,  което  за  тях  е  най-добро, 
а  пък  изпълнението  на  заповедите  на  управниците  е 
дело  справедливо  за  поданиците?  Нали  се  съгласихте 
с  това? 

—  Мисля  —  рече  той. 

—  Помисли  сега  • —  казах.  —  Ти  се  съгласи,  че  вър¬ 
шенето  на  нещо  неполезно  за  управниците  и  за  по- 
силните  е  справедливо,  когато  те  нареждат  против  во- 

лята  си  нещо  лошо  за  себе  си,  а  в  същото  време  каз¬ 
ваш,  че  е  справедливо  поданиците  да  вършат  това, 
което  управниците  заповядват.  В  такъв  случай,  пре- 
мъдри  Тразимахе,  няма  ли  да  бъдем  принудени  да  при¬ 
знаем  за  справедливо  тъкмо  противното  на  това,  кое¬ 
то  ти  говориш?  Нарежда  се  на  подчинените  да  вършат 
това,  което  не  е  полезно  за  по-силния. 

—  Кълна  се  в  Зевса,  Сократе,  това  е  съвсем  ясно  — 
отговори  Полемарх. 

—  Особено  когато  това  свидетелствуваш  ти  - —  на¬ 
меси  се  Клитофон. 

—  А  каква  нужда  има  в  случая  от  свидетели,  от¬ 
върна  Полемарх.  Ето  сам  Тразимах  признава,  че  уп¬ 
равниците  понякога  предписват  лоши  неща  за  себе 
си  и  че  изпълнението  на  тия  неща  от  управляваните 
е  справедливо  дело. 

—  Няма  съмнение,  Полемархе,  че  според  Тра¬ 
зимах  изпълняването  на  нарежданията  на  управниците 
е  справедливо  дело. 

—  И  полезното  за  по-силния  той  смята  за  справед¬ 
ливо,  Клитофоне.  Като  допуска  тия  две  положения, 
той  се  и  съгласи,  че  понякога  по-силните  нареждат  на 
по-низшите  и  на  подчинените  си  да  вършат  дела,  които 
не  са  полезни  на  самите  тях,  т.  е.  на  по-силните.  Ако  се 
съгласим  с  това,  то  полезното  за  по-силния  не  би  било 
по-справедливо  от  неполезното. 

А  Клитофон  каза:  —  Той  твърди,  че  полезно  за 
силния  е  това,  което  силният  сам  смята  полезно  за  се¬ 
бе  си.  Това  именно  трябва  да  върши  по-низшият  и  то 
се  смята  за  справедливо. 

—  Но  Тразимах  не  говореше  така  — •  рече  Поле¬ 
марх. 

—  Това  няма  никакво  значение  —  казах  аз.  —  По- 

лемархе,  щом  сега  Тразимах  говори  така,  и  ние  така 
ще  го  разбираме. 

XIV.  Кажи  ми,  Тразимахе,  дали  ти  искаше  да  на¬ 
речеш  справедливо  това,  което  изглежда  на  по-силния 
полезно  за  по-силния  независимо  дали  в  действител¬ 
ност  е  полезно  или  неполезно?  Да  смятаме  ли,  че  ти 
така  говориш? 

—  Съвсем  не  —  отвърна  Тразимах.  —  Ти  мислиш, 
че  аз  наричам  по-силен  правещия  грешка,  когато 
греши, 

—  Да.  Аз  мислех  —  рекох,  —  че  ти  това  твърдиш, 
понеже  признаваш  управниците  не  за  непогрешими,  а 
че  и  те  грешат. 

—  Ти,  Сократе,  си  клеветник  с  тези  си  думи.  на¬ 
пример  ти  наричаш  ли  лекар  този,  който  греши  по  от¬ 
ношение  на  болестите  именно  поради  това,  в  което  гре¬ 
ши?  Наричаш  ли  логик  оня  човек,  който  греши  в  умо- 
заключението  именно  тогава,  когато  греши  в  тая  съ¬ 
щата  грешка?  Аз  мисля,  че  ние  сме  свикнали  да  го¬ 
ворим  изобщо,  че  е  сгрешил  лекарят,  че  е  сгрешил  ло¬ 
гикът  или  граматикът.  А  в  същност,  мисля,  че  всеки 
от  тях  никога  не  греши,  доколкото  той  е  това,  за  което 
го  назоваваме.  Да  се  изразим  точно,  както  ти  точно 
се  изразяваш  -  никой  от  майсторите  в  своята  работа 
не  греши,  а  греши  поради  липса  на  опитност  в  това, 
в  което  той  не  е  опитен  майстор.  Така  че  никой  майстор 
или  мъдрец,  или  управник  не  греши  тогава,  когато  е 
истински  майстор,  мъдрец  или  управник,  макар  че 
всеки  би  се  изразил,  че  лекарят  е  сбъркал  и  управни¬ 
кът  е  сбъркал!  Приемай  сега,  че  аз  съм  ти  отговорил 
по  такъв  начин.  Най-точният  смисъл  на  отговора  ми  е 
следният:  управникът,  доколкото  е  управник  не 
греши.  А  като  не  греши,  той  предписва  най-доброто 
за  себе  си  и  това  трябва  да  бъде  извършено  от  подчи- 

пения.  Следователно,  както  вече  казах  в  началото,  аз 
смятам  справедливо  това,  което  се  върши  в  полза  на 
по-силния. 

XV.  Нека  бъде  така,  Тразимахе,  — рекохаз.  — Итъй 
ти  ме  смяташ  за  лъжлив  тълкувател  на  твоите  думи? 

—  Съвсем  вярно  —  отвърна  той. 

—  Очевидно  ти  мислиш,  че  когато  аз  ти  задавах 
въпроси,  задавах  ти  ги  с  хитър  предумисъл? 

—  Това  зная  много  добре  — рече  той.  —  Но  ти  нищо 
не  печелиш  с  това,  защото  нито  скритом  би  ме  заблу¬ 
дил,  нито  открито  с  думи  би  могъл  да  ме  надвиеш. 

—  Но,  блажени,  аз  и  нямам  такова  намерение  ■ — 
отвърнех  му.  —  Но  да  не  се  случи  откево  с  нас  същото, 
определи  какво  разбираш  ти  под  управник  и  под  по- 
силен  човек.  Дали  да  го  схващаме,  както  обикнове¬ 
но  говорят  за  него,  или  в  по-точния  смисъл,  както  се¬ 
га  ти  говориш,  т.  е.  че  полезното,  което  подчинени¬ 
ят  трябва  да  прави  в  полза  на  по-силния,  е  справед¬ 
ливо? 

—  Този,  който  в  най-точния  смисъл  на  думата  е 
управник  —  отвърна  тсй.  —  А  сега  за  него  хитрувай  и 
клевети,  ако  можеш.  Няма  да  ти  отстъпвам  поради 
милост. в  нищо.  Но  ти  нищо  не  ще  можеш  да  напра¬ 
виш. 

—  Нима  ти  ме  смяташ  —  казах  —  за  толкова  бе¬ 
зумен,  та  да  се  опитвам  да  стрижа  лъв19  и  да  мамя  с 
думи  един  Тразимах? 

—  Ти  би  се  опитал  да  направиш  и  това  —  рече 
той,  —  ако  нищо  не  ти  пречи. 

—  Но  достатъчно  за  тия  неща  —  казах  аз.  —  Хайде 
кажи  ми  в  точния  смисъл,  за  който  говореше  досега, 
какво  в  същност  е  лекарят  или  той  е  събирач  на  па¬ 
ри?  Но  говори  за  истинския  лекар. 

—  Лечител  на  болните  —  отвърна  Тразимах. 

—  А  кормчията  какво  е?  Истинският  кормчия  Д2- 
ли  е  началник  на  моряците  или  е  моряк? 

—  Началник  на  моряците. 

—  В  случая,  мисля,  не  трябва  да  се  взема  под  вни¬ 
мание,  че  той  плува  на  кораб  и  че  не  трябва  да  се  на¬ 
рича  моряк,  защото  той  се  нарича  кормчия  не  поради 
плаването,  а  поради  изкуството  си  и  поради  управля¬ 
ването  на  моряците. 

—  И  това  е  истина  —  каза  той. 

—  Но  нали  за  всеки  лекар  и  кормчия  има  нещо  по¬ 
лезно? 

—  Без  съмнение. 

—  А  изкуството  —  продължих  аз  —  нали  е  съз¬ 
дадено  да  търси  и  да  доставя  за  всеки  полезното? 

—  За  това  —  рече  той. 

—  А  за  всяко  изкуство  има  ли  нещо  друго  полез¬ 
но,  освен  то  да  бъде  съвършено  и  да  няма  нужда  от 
нищо  друго? 

—  Защо  питаш  това? 

—  Както  например  —  казах  аз,  —  ако  ти  би  ме 
попитал  дали  за  тялото  е  достатъчно  да  бъде  само  тя¬ 
ло,  или  се  нуждае  от  друго  нещо?  Тогава  аз  бих  от¬ 
говорил,  че  непременно  се  нуждае  от  нещо.  Затова 
и  съществува  лечебното  изкуство,  понеже  тялото  е 
създадено  и  немощно  и  то  не  е  доволно  от  това  си  със¬ 
тояние.  Следователно  това  изкуство  е  създадено,  за 
да  осигурява  полезни  неща  за  тялото.  Ако  бих  говорил 
така  —  попитах,  —  правилно  ли  бих  отговорил  на  твоя 
въпрос  или  не? 

—  Правилно  —  рече  той. 

—  Какво  наистина?  Това  лечебно  изкуство  не¬ 
съвършено  ли  е  и  като  всяко  друго  изкуство  има  нуж¬ 
да  от  някакво  друго  качество,  както  например  очите 
от  зрение  и  ушите  от  слух?  И  поради  това  за  тях  е  не- 

обходи Мо  някакбо  изкуство,  което  да  се  грижи  за  пб- 
лезното  за  тях  и  да  им  го  доставя?  И  в  същото  това 
изкуство  на  свой  ред  има  ли  някакъв  недостатък  и 
така  всяко  изкуство  да  се  нуждае  от  друго  изкуство, 
което  да  се  грижи  за  неговата  полза?  А  няма  ли  това 
последното  пък  да  се  нуждае  от  друго  подобно  и  така 
до  безкрайност?  Или  то  само  се  грижи  за  своята  пол¬ 
за?  Или  нито  за  себе  си,  нито  за  друго  изкуство  не  се 
нуждае  от  грижи  за  полезното  на  своето  немощно 
състояние,  понеже  не  е  присъщо  на  никое  изкуство 
никаква  немощ  и  заблуда,  нито  е  присъщо  на  изку¬ 
ството  да  дири  полза  за  друг  освен  за  оня,  за  когото 
то  е  изкуство,  а  самото,  щом  е  истинско,  е  без  недоста¬ 
тък  и  без  нещо  нередно,  дсколкото  всяко  изкуство  е 
истинско  и  е  такова,  каквото  трябва  да  бъде.  Внима¬ 
вай  дали  тсва  е  така  според  споменатия  от  тебе  точен 
смисъл,  или  не  е. 

—  Изглежда  така  —  отговори  той. 

—  Следователно  —  продължих  аз  —  лечебното 
изкуство  (медицината)  се  старае  да  е  полезно  не  на  ле¬ 
чебното  изкуство,  а  на  тялото. 

—  Да  —  каза  той. 

—  И  конното  изкуство  не  е  полезно  на  себе  си,  а 
на  кскете?  И  никое  друго  изкуство  не  е  полезно  на 
себе  си,  понеже  то  не  се  нуждае  от  нищо,  а  е  полезно 
за  тсва,  за  което  е  изкуство? 

—  Явно  е,  че  е  така  —  отвърна  той. 

—  Но,  Тразимахе,  изкуствата  господствуват  и  вла¬ 
деят  над  това,  за  което  те  са  изкуства. 

Тразимах  се  съгласи  и  с  това,  макар  и  с  мъка. 

—  Следователно  всяко  знание  има  пред  вид  и  при¬ 
нася  полза  не  на  силния,  а  на  по-слабия  и  на  подчине¬ 
ния  на  себе  си. 

Той  се  съгласи  накрай  и  с  това,  но  се  опита  да  спори. 

След  като  той  се  съгласи,  аз  попитах:  Нали  все¬ 
ки  лекар,  доколкото  той  е  лекар,  не  търси  и  не  пред¬ 
писва  полезното  за  лекаря,  а  за  болния?  Ние  се  съгла¬ 
сихме,  че  истинският  лекар  е  управник  на  телата,  а 
не  е  събирач  на  пари.  Или  не  се  съгласихме? 

Призна. 

—  Нали  и  кормчията  според  точния  смисъл  е  на¬ 
чалник  на  моряците,  а  не  е  моряк? 

—  Съгласихме  се. 

—  Следователно  такъв  кормчия  и  началник  няма 
да  се  грижи  и  да  нарежда  полезното  за  кормчията,  но 
за  моряка  и  за  подчинения  си? 

Съгласи  се  с  мъка. 

—  Затова,  Тразимахе  —  казах  аз,  —  и  никой  друг 
при  никое  управление,  доколкото  той  е  истински  уп¬ 
равник,  няма  да  се  грижи  и  няма  да  нарежда  полез¬ 
ното  за  себе  си,  но  за  управлявания  и  за  този,  заради 
когото  упражнява  своето  изкуство.  За  него  той  е  бди¬ 
телен,  за  негова  полза  и  изгода  той  говори  това,  което 
говори,  и  върши  всичко,  което  върши. 

XVI.  Когато  вече  в  разговора  си  стигнахме  дотука 
и  за  всички  стана  ясно,  че  схващането  за  справедли¬ 
востта  се  беше  обърнало  в  противоположното,  Тразимах, 
вместо  да  отговори,  ме  попита:  Кажи  ми,  Сократе, 
имаш  ли  кърмачка? 

—  Защо  пък  този  въпрос?  —  попитах  аз.  —  Не  е 
ли  по-добре  за  тебе  да  отговаряш,  вместо  да  питаш  за 
това? 

—  Затова  —  рече  той,  —  че  тя  не  обръща  внима¬ 
ние  на  твоя  сополив  носг0  и  не  те  изтрива,  макар  че 
имаш  нужда,  когато  пред  нея  не  различаваш  овцете 
от  овчаря. 

—  Защо  пък  това?  —  казах  аз. 

—  Затова,  че  ти  мислиш,  какво  овчарите  и  волова- 

рйте  се  грижат  за  доброто  на  овцете  и  воловете,  пасат 
ги  и  ги  хранят,  като  се  грижат  за  нещо  друго,  а  не 
за  добро  на  господарите  и  за  свое  лично  добро.  Нали 
ти  същото  мислиш  и  за  управниците  на  държавите, 
които  управляват  добре,  а  именно  че  те  залягат  за  уп¬ 
равляваните,  както  овчарите  за  овцете,  т.  е.  грижат  се 
денем  и  нощем  за  тях,  за  да  извлекат  по-голяма  пол¬ 
за  от  тях.  Ти  си  твърде  далеч  от  понятието  за  спра¬ 
ведливото  и  за  справедливостта  и  за  несправедливото 
и  несправедливостта,  та  не  знаеш,  че  справедливостта 
и  справедливото  в  същност  са  чуждо  добро,  полезно 
на  по-силния  и  управника,  а  за  подчинения  и  служи¬ 
теля  са  собствено  вреда.  А  неправдата,  която  е  проти¬ 
воположна  на  правдата,  управлява  глупавите  и  спра¬ 
ведливите.  Подчинените  вършат  това,  което  е  полезно 
за  управника,  т.  е.  по-силния;  като  му  служат,  те  го 
правят  щастлив,  а  себе  си  ни  най-малко  не  ощаст- 
ливяват.  О,  преглупавий  Сократе,  трябва  да  се  има 
пред  вид,  че  справедливият  човек  е  навсякъде  в  по-не¬ 
изгодно  положение  от  несправедливия.  На  първо  мяс¬ 
то,  в  частните  отношения,  когато  двамата  започват 
някоя  обща  работа,  няма  да  намериш  никъде,  че  тая 
обща  работа  накрая  носи  повече  полза  на  справедли¬ 
вия,  отколкото  на  несправедливия,  а  му  носи  по-мал¬ 
ко.  Второ,  ако  в  обществените  дела  трябва  да  се  вна¬ 
сят  суми,  то  от  равни  части  справедливият  внася  по¬ 
вече,  несправедливият  по-малко.  Ако  пък  трябва  да 
се  получава  нещо,  първият  не  взема  нищо,  а  вторият 
взема  много.  Когато  и  двамата  ръководят  някаква 
държавна  работа,  справедливият  дори  и  да  няма  друга 
загуба,  то  поради  неполагане  на  грижи  за  частните 
си  работи  ги  вижда  в  твърде  лошо  състояние,  а  от  об¬ 
ществената  си  дейност  няма  никаква  полза  поради 
своята  справедливост.  Освен  това  справедливият  бива 

упрекван  от  своите  домашни  и  роднини,  понеже  не 
желае  да  им  бъде  полезен  мимо  справедливостта.  При 
несправедливия  всичко  е  обратно.  Говоря  за  този,  за 
когото  току-що  говорих:  имащият  голяма  власт  е 
ненаситен.  Наблюдавай  този,  ако  искаш  да  разбереш 
колко  е  по-полезно  за  неговата  лична  изгода  да  бъде 
несправедлив,  нежели  справедлив.  Най-лесно  ще  уз¬ 
наеш  това,  когато  стигнеш  до  съвършената  неспра¬ 
ведливост,  която  прави  несправедливия  най-щастлив, 
а  понасящите  несправедливост  и  нежелаещите  да  по¬ 
стъпват  несправедливо  прави  най-нещастни.  Това  е 
тиранията,  която  малко  по-малко,  тайно  и  насилствено 
граби  чуждото  —  свещени  и  несвещени  имоти,  ча¬ 
стни  и  обществени,  всичко.  Този,  който  постъпва  не¬ 
справедливо,  не  остава  скрит,  бива  наказван  и  под¬ 
хвърлян  на  голямо  безчестие.  Тия,  които  извършват 
такива  престъпления,  в  зависимост  от  вида  на  престъ¬ 
плението  се  наричат  и  светотатци,  и  поробители  на  хо¬ 
ра,  и  стенорушители,  и  измамници,  и  крадци.  А  пък 
когато  някой  не  само  заграбва  имотите  на  гражданите, 
но  и  тях  самите  заробва,  тсй  вместо  с  тия  срамни  име¬ 
на  бива  именуван  щастливец  и  блажен  не  само  от 
гражданите,  но  и  от  други,  които  напълно  са  уверени, 
че  тсй  е  несправедлив.  Укорителите  на  несправедли¬ 
востта  я  укоряват  не  поради  това,  че  тя  причинява 
неправда,  а  за  това,  че  се  плашат  от  страдание.  И  тъй, 
Сократе,  несправедливостта  в  голяма  степен  е  по-сил¬ 
на,  по-свободна  и  по-властна  от  справедливостта,  как- 
то  казах  в  самсто  начало:  справедливостта  е  полезна 
на  по-силния,  а  несправедливостта  е  изгодна  и  полез¬ 
на  за  себе  си. 

XVII.  Като  каза  това  и  като  подобно  на  баняджия 
заля  ушите  ни  с  тоя  буен  и  бърз  поток  от  думи,  Трази- 
мах  възнамеряваше  да  си  отиде.  Но  присъствуващите 

не  го  оставиха  и  го  накараха  да  остане  и  да  даде  дока¬ 
зателство  за  казаното  от  него.  И  аз  сам  настойчиво  го 
помолих  за  това  и  рекох:  Божествени  Тразимахе,  след 
като  ни  подхвърли  такава  реч,  възнамеряваш  да  си 
отидеш,  преди  да  ни  поучиш  достатъчно  и  сам  да  се 
научиш  дали  казаното  е  вярно,  или  не  е.  Или  мислиш, 
че  ти  си  започнал  да  определяш  нещо  незначително, 
а  не  житейско  правило,  което,  като  следва  всеки  един 
от  нас,  би  преживял  най-полезен  живот? 

—  Нима  аз  мисля  нещо  друго  по  тоя  въпрос?  — 
удиви  се  Тразимах. 

—  Но  във  всеки  случай  изглежда,  че  ти  никак  не 
се  тревожиш  и  никак  не  се  грижиш  дали  живеем  по- 
лошо  или  по -добре,  като  не  знаем  това,  за  което  ти 
твърдиш,  че  го  знаеш.  Но,  добри  ми  човече,  постарай 
се  да  го  кажеш  и  на  нас.  Няма  да  сложиш  на  лошо  мяс¬ 
то  твоето  добро,  ако  сториш  благодеяние  на  нас,  кои¬ 
то  в  такъв  голям  брой  те  слушахме.  Що  се  отнася  пък 
до  мене,  все  пак  аз  ти  казвам,  че  не  вярвам  и  не  смятам, 
че  несправедливостта  е  по-полезна  от  справедливостта 
дори  ако  няксй  й  позволи  и  не  й  пречи  да  върши  как- 
вото  си  иска.  Да,  мой  драги,  нека  тя  си  е  несправед¬ 
лива  и  да  може  да  оскърбява  било  тайно,  било  насил¬ 
ствено,  но  това  не  може  да  ме  убеди,  че  тя  е  по-полезна 
от  справедливостта.  Може  би  и  някой  друг  от  нас  чув¬ 
ствува  това,  а  не  само  аз.  Убеди  ни  по-убедително, 
почтени,  че  ние  неправилно  мислим,  като  зачитаме 
справедливостта  повече  от  н  справедливостта. 

—  Но  как  да  те  убедя? — пепита  тсй.  — Ако  не  вяр¬ 
ваш  на  тева,  което  сега  казах,  какво  повече  мога  да 
правя  с  тебе?  Мога  ли  да  взема  моето  слово  и  да  го  влея 
в  душата  ти? 

—  Заклевам  се  в  името  на  Зевса  —  рекох  аз,  то¬ 
ва  не  прави,  а  само  поддържай  тева,  което  говореше, 

или  пък  ако  промениш  мнението  си,  промени  го  откри¬ 
то  и  не  ни  измамвай.  Нека  се  върнем  към  вече  разглеж¬ 
дания  въпрос.  Сега  ти,  Тразимахе,  виждаш,  че  като 
определи  истинския  лекар,  ти  и  не  помисли,  че  ще 
трябва  впоследствие  да  приложиш  определението  и 
за  истинския  овчар,  а  смяташе,  че  той  угоява  овците, 
щом  е  овчар,  без  да  се  грижи  за  доброто  на  овците, 
а  има  пред  вид  някой  лакомник,  който  ще  си  пригот¬ 
вя  богат  пир,  или  като  продавач,  който  трупа  пари, 
а  не  като  овчар.  А  в  действителност  овчарството  е  за¬ 
нимание,  което  не  се  грижи  за  нищо  друго  освен  за 
това,  което  му  е  поверено,  за  да  го  направи  най-добре. 
А  що  се  отнася  до  самото  овчарство,  то  си  е  твърде 
добре  и  не  се  нуждае  от  нищо,  за  да  бъде  овчарство. 
Затова  мислех  аз,  чг  е  необходимо  сега  да  се  съгласим, 
че  всяко  управление  както  държавно,  така  също  и 
частно,  щом  то  е  управление,  не  трябва  да  се  грижи 
за  доброто  на  никого  другиго  освен  за  управлявания 
и  за  подчинения.  Мислиш  ли  ти,  че  управниците  на 
държавите,  истинските  управници,  доброволно  уп¬ 
равляват? 

—  Кълна  се  в  името  на  Зевса  —  рече  той,  —  не 
само  мисля,  а  съвсем  добре  зная  това. 

XVIII.  Какво  смяташ  ти,  Тразимахе,  за  другите 
управи?  Не  мислиш  ли,  рекох  аз,  че  никой  не  желае 
доброволно  да  управлява,  но  управниците  търсят  въз- 
награжд  нке,  понеже  не  за  тях  трябва  да  има  някаква 
полза  от  управляването,  а  за  управляваните?  Кажи 
ми  следното:  нали  затова  наричаме  всяко  изкуство 
различно  от  другите,  понеже  то  има  различни  свойст¬ 
ва  от  тях?  Но,  почтени,  недей  да  отговаряш  против 
собственото  си  мнени?,  за  да  можем  да  стигнем  до  ня¬ 
какъв  край. 

_ Затова,  че  всяко  изкуство  има  отличаващи  го 

свойства  от  другите  —  отговори  той. 

—  Нали  всяко  изкуство  ни  принася  своя  специ¬ 
фична  полза,  а  не  някаква  обща  полза?  Например 
медицината  ни  носи  здраве,  кормчийската  сигурност 
ни  дарява  със  спасение  при  плаване  и  така  нататък  с 
всички  останали  изкуства? 

—  Безспорно. 

—  Изкуството  за  заплащане  носи  заплата.  Това 
е  и  неговата  цел.  Или  ти  смяташ  за  едно  и  също  нещо 
лечебното  изкуство  и  изкуството  за  управляване  на 
кораб?  Или  ако  искаш  точно  да  определяш  понятията, 
както  постъпи  в  началото,  щом  някой  кормчия  е  здрав, 
понеже  това  му  е  полезно  при  плаване  по  море,  затова 
и  кормчийското  изкуство  няма  да  назовеш  лечебно  из¬ 
куство? 

—  Съвсем  не  —  отговори  той. 

—  Също  и  счетоводството  за  плащане  няма  да  на¬ 
речеш,  мисля,  лекарско  изкуство,  когато  някой  полу¬ 
чава  заплата,  бидейки  здрав? 

—  Няма. 

—  Какво?  Лечебното  изкуство  ще  бъде  ли  нау¬ 
ка  за  заплатите,  ако  някой  получава  заплата,  понеже 
лекува? 

—  Ие  —  отговори  той. 

—  Но  нали  се  съгласихме,  че  всяко  изкуство  при¬ 
нася  своя  особена  полза? 

—  Да  бъде  така  —  рече  той. 

—  Следователно  всички  майстори,  когато  получа¬ 
ват  изобщо  някаква  полза,  то  очевидно  я  получават, 
понеже  изобщо  се  ползуват  от  нещо  по  един  и  същ 
начин. 

—  Вероятно  —  каза  Тразимах. 

—  И  ние  твърдим,  че  майсторите,  като  получават 

заплата,  намират  полза  в  това,  че  се  ползуват  от  из¬ 
куството  за  плащане. 

Съгласи  се  с  мъка. 

—  Значи  същата  тази  полза,  т.  е.  получаването 
на  заплата,  всеки  получава  не  от  собственото  си  из¬ 
куство,  но  ако  трябва  точно  да  изследваме,  лечебното 
изкуство  носи  здраве,  а  изкуството  за  заплащане  но¬ 
си  заплата,  строителството  пък  създава  къщи,  но  из¬ 
куството  за  заплащане  го  съпровожда  със  заплащане. 
Същото  е  и  с  всички  останали  изкуства  —  всяко  вър¬ 
ши  своя  работа  и  носи  полза  за  това,  за  което  то  е  пред¬ 
назначено.  Ако  пък  за  изкуството  не  се  явява  възна¬ 
граждение,  майсторът  дали  ще  има  някаква  полза  от 
своето  изкуство? 

—  Изглежда,  че  няма  да  има  —  рече  той. 

—  Нима  не  ще  се  принася  полза,  ако  се  работи 
даром? 

—  Смятам,  че  ще  се  принася. 

Така  стана  очевидно,  Тразимахе,  че  никакво 
изкуство  и  никаква  власт  не  доставят  сами  на  себе  си 
полза,  но,  както  вече  говорихме,  доставят  и  приготвят 
полза  за  управлявания,  като  имат  пред  вид  ползата 
за  подчинения,  а  не  своята,  т.  е.  не  ползата  на  силния. 
Затова,  драги  Тразимахе,  аз  и  преди  малко  говорих, 
че  никой  не  иска  доброволно  да  управлява  и  да  попра¬ 
вя  чуждите  злини,  но  иска  възнаграждение,  защото 
всеки,  който  възнамерява  да  прави  добро  чрез  изкуст¬ 
вото  си,  никога  не  върши  и  не  търси  най-доброто  за 
себе  си,  доколкото  той  действува  според  изкуството, 
а  за  подчинения.  И  вероятно  заради  това  хората,  кои¬ 
то  възнамеряват  да  започнат  да  управляват,  трябва 
да  получат  като  възнаграждение  или  пари,  или  чест, 
или  наказание  за  този,  който  не  би  пожелал  да  управ¬ 
лява. 

XIX.  Защо  говориш  така,  Сократе?  —  попита  Глав- 
кон.  —  Споменатите  две  първи  награди  и  аз  зная,  но 
наказанието,  за  което  говориш,  никога  не  съм  го  схва¬ 
щал  за  награда,  както  ти  каза. 

—  Ти  не  разбираш,  отвърнах  му  аз,  наградата  на 
най-добрите  люде,  заради  която  управляват  най -почте¬ 
ните  хора,  когато  желаят  да  управляват.  Нима  не  зна¬ 
еш,  че  честолюбието  и  сребролюбието  се  смятат  и  са  в 
действителност  ненавистни? 

—  Зная  —  отговори  той. 

—  Затова  —  продължих  аз  —  добрите  хора  не  же¬ 
лаят  да  управляват  нито  за  пари,  нито  за  чест,  тъй  ка¬ 
то  не  искат  да  бъдат  наричани  наемници,  щом  управ¬ 
ляват  за  пари,  нито  пък  да  бъдат  наричани  крадци, 
ако  биха  получили  нещо  скритом  за  своя  труд  при 
управляването.  Те  не  искат  да  управляват  за  чест,  по¬ 
неже  не  са  честолюбиви.  Само  принудата  и  наказание¬ 
то  трябва  да  ги  заставят  да  пожелаят  да  управляват. 
Поради  това  изглежда,  че  се  смята  за  позорно,  когато 
някой  доброволно  се  впуска  да  управлява,  а  не  очаква 
да  бъде  принуден.  Най-голямо  наказание  е  управля¬ 
ването  от  лош  човек,  когато  добрият  сам  не  желае  да 
управлява.  Ако  пък  управляват  почтени  люде,  те  според 
мене  управляват,  понеже  имат  страх  от  това  наказа¬ 
ние.  Те  се  заемат  с  управлението  тогава  не  че  се  стре¬ 
мят  към  някакво  добро  и  не  да  задоволят  някакво  чув¬ 
ство  у  себе  си,  но  като  че  поради  някаква  необходи¬ 
мост,  понеже  не  могат  да  поверят  себе  си  на  по-добри 
или  на  подобни  на  себе  си,  за  да  ги  управляват.  Явно 
е,  че  щом  държавата -град  се  състои  само  от  добри 
мъже,  би  ставало  борба  между  тях  да  не  вземат  учас¬ 
тие  в  управлението,  както  сега  се  борят  за  власт.  От 
това  става  ясно,  че  в  действителност  I  стинският  управ¬ 
ник  не  би  имал  пред  вид  своята  собствена  полза,  а  са- 

мО  тГЯй  на  управлявания.  Така  че  всеки,  който  разби¬ 
ра  добре,  по-скоро  би  предпочел  да  получава  полза  от 
друг,  вместо  да  принася  полза  другиму.  Ето  защо  аз 
по  никакъв  начин  няма  да  се  съглася  с  Тразимах,  че 
справедливостта  е  полза  за  по-силния.  Впрочем  ние 
ще  разискваме  това  и  по-после.  За  мене  има  по-голя- 
мо  значение  мнението  на  Тразимах,  което  той  сега  под¬ 
държа,  твърдейки,  че  животът  на  несправедливия  е 
по-добър  от  живота  на  справедливия.  А  ти,  Главко- 
не  —  рекох  аз,  —  коя  от  двете  установки  избираш  и 
кое  от  говоренето  е  по-вярно  според  тебе? 

—  Аз  смятам  живота  на  справедливия  за  по-по- 
лезен  —  отвърна  ми  той. 

—  Но  нали  ти  чу  —  рекох  —  колко  добрини  посо¬ 
чи  преди  малко  Тразимах  в  живота  на  несправедли¬ 
вия? 

—  Чух,  но  не  вярвам  —  каза  той. 

—  Искаш  ли  да  го  убедим,  като  намерим  доказа¬ 
телства,  че  той  говори  неверни  неща? 

—  Как  може  да  не  искам  —  отвърна  той. 

—  Но  ако  ние  —  казах  аз  —  сега  противопоставим 
на  думите  му  думи,  т.  е.  какви  блага  носи  справедли¬ 
востта,  а  след  това  той  пак  ни  възрази  и  ние  отново 
друго  му  кажем,  ще  стане  необходимо  да  броим  и  да 
мерим  добрините,  които  и  двете  страни  казваме  в  пол¬ 
за  на  всяко  едно  схващане,  та  вече  ще  имаме  нужда 
от  съдници,  които  да  разрешат  спора.  Ако  ние  обаче, 
както  и  преди  малко,  разискваме  и  помежду  си  се  съ¬ 
гласим,  сами  ще  си  бъдем  съдници  и  застъпници. 

—  Съвсем  вярно  —  каза  той. 

—  Кое  от  двете  предложения  ти  харесва?  —  по¬ 
питах  аз. 

—  Второто  —  отвърна  той. 

Справедливост 
и  несправедливост 

XX.  Хайде  —  казах  аз,  —  Тразимахе,  отговори  ни 
отново.  Твърдиш  ли,  че  съвършената  несправедливост 
е  по-полезна  от  съвършената  справедливост? 

—  Разбира  се,  твърдя  и  вече  казах  своите  основа¬ 
ния  —  рече  той. 

—  Но  сега  какво  ще  кажеш  за  техните  качества? 
Нали  качествата  на  едната  ще  наречеш  добродетел, 
а  на  другата  порок? 

—  Нима  може  иначе? 

—  Нали  справедливостта  ще  наречеш  добродетел, 
а  несправедливостта  порок? 

—  Разбира  се,  любезни  —  отговори  той.  —  Щом  аз 
смятам,  че  несправедливостта  носи  полза,  а  справед¬ 
ливостта  не  носи. 

—  Но  как  може  да  е  така? 

—  Напротив,  точно  обратното  е  —  каза  той. 

—  Нима  ти  ще  наричаш  справедливостта  порок? 

—  Не,  но  твърде  благородна  простота. 

—  Следователно  ти  ще  наричаш  несправедливостта 
злонравие? 

—  Не  —  отвърна  той,  —  а  благоразумие. 

—  Нима,  Тразимахе,  ти  смяташ  несправедливите 
за  мъдри  и  добри? 

—  Именно  тези  —  рече  той,  —  които  са  напълно 
несправедливи  и  могат  да  си  подчиняват  градове  и  на¬ 
роди.  А  ти  може  би  смяташ,  че  аз  говоря  за  тия,  които 
отрязват  кесиите?21  Полезно  е,  разбира  се,  и  това, 
стига  само  да  остане  незабелязано,  продължи  той.  Но 
за  това  не  заслужава  да  се  говори,  а  само  за  онова, 
за  което  сега  говорих. 

—  Сега  вече  разбирам  какво  искаш  да  кажеш  — 
рекох  аз.  Но  се  учудвам,  че  смяташ  несправедливостта 
за  мъдрост  и  добродетел,  а  справедливостта  за  проти¬ 
воположното  на  тях. 

—  Точно  така  ги  смятам. 

—  Това  именно,  друже,  е  твърде  силно  казано  — 
отвърнах  му  аз.  — И  никой  не  би  могъл  лесно  да  му  про¬ 
тиворечи.  Ако  ти  приемеше,  че  несправедливостта  носи 
полза,  но  подобно  на  другите  се  съгласеше,  че  тя  е  ло¬ 
шо  и  позорно  дело,  ние  бихме  имали  какво  да  кажем, 
като  говорим  по  обикновения  начин.  А  сега  ти  открито 
я  наричаш  хубаво  и  мощно  дело,  като  й  приписваш 
всички  други  качества,  които  ние  приписваме  на  спра¬ 
ведливостта,  понеже  ти  смело  отнасяш  несправедливост¬ 
та  към  добродетелта  и  мъдростта. 

—  Съвсем  вярно  тълкуваш  мислите  ми  —  каза  той. 

—  Но  не  трябва  никак  да  се  бавим  да  изследваме 
това  мнение  —  предложих  аз,  —  понеже  съм  убеден, 
че  ти  вършиш  това,  което  и  мислиш.  Аз  смятам,  Тра- 
зимахе,  че  ти  сега  не  се  шегуваш  неумоле,  а  говориш 
тева,  което  смяташ  за  истина. 

—  Но  какво  значение  има  за  тебе  —  рече  той  — -  да¬ 
ли  аз  така  мисля  или  не,  та  не  опровергаваш  моето  твър¬ 
дение? 

—  Няма  никакво  значение  —  отговорих  аз.  —  Но 
опитай  се  да  отговориш  още  и  на  следното:  Смяташ  ли, 
че  един  справедлив  човек  би  искал  да  има  повече  от 
друг  справедлив  човек? 

—  Съвсем  не  — отговори  Тразимах. — Иначе  справед¬ 
ливият  нямаше  да  бъде  смешен  и  прост,  какъвто  е  сега. 

—  Какво?  Справедливият  ще  иска  ли  нещо  по¬ 
вече  от  справедливото  дело? 

—  Няма  да  иска  повече  от  справедливото  дело  — 
отвърна  той. 

—  Но  дали  справедливият  би  пожелал  да  има  пове¬ 
че  от  несправедливия  и  би  ли  сметнал  това  за  справед¬ 
ливо  или  не  би  го  сметнал  за  справедливо? 

—  Би  го  сметнал  за  справедливо  —  отговори  той.  — 
Дори  би  го  намирал  за  редно,  но  това  нещо  надминава 
неговите  сили. 

—  Но  аз  не  питам  за  това  —  рекох,  —  дали  справед¬ 
ливият  не  се  стреми  и  не  желае  да  има  повече  от  спра¬ 
ведливия,  а  от  несправедливия. 

—  Точно  така  —  отвърна  ми  тсй. 

—  А  несправедливият?  Дали  тсй  желае  да  има  по¬ 
вече  от  справедливия  въпреки  неговото  справедливо 
дело? 

—  Как  няма  да  желае  —  рече,  —  когато  той  иска 
да  има  повече  от  всички. 

—  Нали  несправедливият  ще  иска  да  има  повече 
дери  и  от  несправедливия  по  отношение  на  неговото 
несправедливо  дело  и  ще  се  състезава  с  него,  за  да 
получи  той  сам  най -много  от  всички? 

—  Това  е  така. 

XXI.  Нека  поговорим  така  —  рекох:  —  Справедли¬ 
вият  желае  да  има  повече  не  от  подобния  на  себе  си,  а  от 
неподобния  на  себе  си.  Несправедливият  пък  желае 
да  има  повече  от  подобния  и  неподобния  на  себе  си. 

—  Отлично  говориш  —  рече  тсй. 

—  Несправедливият  —  казах  —  е  разумен  и  добър, 
а  справедливият  не  притежава  нито  едно  от  тия  две  ка¬ 
чества. 

—  И  това  е  добре  —  отвърна  той. 

—  Нали  несправедливият  —  попитах  е  подобен 
на  разумния  и  добрия  човек,  а  справедливият  не  е  по¬ 
добен  ? 

—  Какво  пречи  —  отговори  той,  —  че  този,  който 

е  Несправедлив,  Да  е  подобен  на  такива,  и  този,  който 
не  е  несправедлив,  да  не  е  подобен  на  такива? 

—  Добре.  Следователно  всеки  от  тях  е  такъв,  на 
какъвто  е  подобен. 

—  Какво  друго?  —  попита  тсй. 

—  Нека  бъде  така,  Тразимахе.  Но  ти  наричаш  ли 
някого  музикант,  а  другиго  немузикант? 

—  Разбира  се. 

—  Един  нали  наричаш  разумен,  а  другиго  неразу¬ 
мен? 

—  Музиканта  наричам  разумен,  а  немузиканта  на¬ 
ричам  неразумен. 

—  Нали  смяташ  за  добър  този  в  тсва,  в  което  е  ра¬ 
зумен,  и  за  лош  този  в  тсва,  в  което  е  неразумен? 

-  Да. 

—  Същото  е  и  за  лекаря?  Нали  така? 

—  Така. 

—  Смяташ  ли  ти,  любезни,  когато  някой  музикант 
настройва  лирата  си,  че  той  желае  с  обтягането  и  от¬ 
пускането  на  струните  да  надмине  друг  музикант  или 
смята  за  редно  да  има  повече  от  него? 

—  Съвсем  не. 

—  Тогава  да  е  нещо  повече  от  немузиканта? 

—  Това  е  необходимо  —  отговори  той. 

—  А  при  лекаря  как  е?  Би  ли  искал  той  чрез  оп¬ 
ределяне  режим  на  храна  и  питие  да  надмине  лекар  — 
да  надмине  човек  и  неговото  дело? 

—  Очевидно  не. 

—  Но  да  надмине  този,  който  не  е  лекар? 

-  Да. 

—  За  всяко  знание  или  незнание  ти  смяташ  ли,  че 
всеки  знаещ  при  говорене  и  вършене  би  искал  да  из¬ 
бере  за  себе  си  повече,  отколкото  някой  друг  знаещ  и 

при  една  и  съща  дейност  не  би  желал  да  е  с  едни  и  съ¬ 
щи  постижения  с  оня,  който  е  подобен  на  него? 

—  Вероятно  това  трябва  да  е  така  —  отговори  той. 

—  А  този,  който  не  знае,  нима  също  не  би  искал  да 
има  повече  от  знаещия  и  от  незнаещия? 

-  Вероятно. 

■—  Но  знаещият  нали  е  мъдър? 

—  Смятам. 

—  А  мъдрият  нали  е  добър? 

—  Смятам. 

—  Следователно  добрият  и  мъдър  човек  няма  да  же¬ 
лае  да  има  повече  от  подобния  на  себе  си,  а  от  неподоб- 
ния  и  противоположния  на  себе  си? 

—  Изглежда,  рече  той. 

—  А  пък  лошият  и  невежата  ще  иска  да  има  повече 
от  подобния  и  неподобния  на  себе  си? 

—  Очевидно. 

—  Но  тогава,  Тразимахе  —  казах  аз,  —  нали  нес¬ 
праведливият  сред  нас  ще  желае  да  има  повече  от 
подобния  и  неподобния  на  себе  си?  Нали  ти  сам  гово¬ 
реше  така? 

—  Така  —  потвърди  той. 

—  А  справедливият  нали  ще  поиска  да  има  повече 
не  от  подобния,  а  от  неподобния  на  себе  си? 

-  Да- 

—  Следователно  справедливият  е  подобен  на  мъдър 
и  добър,  а  несправедливият  е  подобен  на  лош  и  на  не¬ 
вежа. 

—  Изглежда. 

—  Но  ние  се  съгласихме,  че  всеки  един  от  двамата  е 
такъв,  какъвто  е  този,  на  когото  е  подобен. 

—  Съгласихме  се. 

—  Следователно  справедливият  за  нас  се  явява  до¬ 
бър  и  мъдър,  а  несправедливият  е  невежа  и  лош. 

XXII.  Тразимах  се  съгласи  с  всичко  това,  но  Не  та¬ 
ка  лесно,  както  сега  го  разказвам  аз.,  а  мъчно  и  прину¬ 
ден,  облят  в  обилна  пот,  понеже  беше  лято.  Само  тога¬ 
ва  аз  го  видях  да  се  черви,  а  по-рано  никога.  И  тъй, 
след  като  се  съгласихме,  че  справедливостта  е  доброде¬ 
тел  и  мъдрост,  а  несправедливостта  е  зло  и  невежество, 
аз  казах:  Нека  това  да  бъде  вече  установено  от  нас,  но 
ние  твърдяхме,  че  справедливостта  е  и  силна.  Или  не  си 
спомняш  това,  Тразимахе? 

—  Помня  —  отговори  той,  —  но  на  мене  не  ми  ха¬ 
ресва  и  това,  което  сега  говориш.  Имам  какво  да  ти  ка¬ 
жа  за  тия  неща.  Но  добре  зная,  ако  почна,  ти  би  ка¬ 
зал,  че  аз  ораторствувам.Затова  или  ми  позволи  да  го¬ 
воря  това,  което  желая,  или  пък,  ако  искаш  да  питаш, 
то  питай.  Аз  пък  подобно  на  бабите,  които  разказват 
басни,  ще  кимам  с  глава  в  знак  на  съгласие  или  несъг¬ 
ласие, 

—  Но  не  и  против  твоето  собствено  мнение  —  ка¬ 
зах  аз. 

—  Ще  се  постарая  да  ти  се  харесам,  ако  не  ми  поз¬ 
воляваш  да  говоря  —  рече  той.  —  Какво  друго  искаш  ? 

—  Нищо  повече,  кълна  ти  се  в  името  на  Зевса  — 
рекох  аз.  —  Но  ако  ще  правиш  това,  прави  го.  Аз  пък  ще 
задавам  въпроси. 

—  Питай. 

—  Аз  ще  питам  за  това,  за  което  и  преди  малко  го¬ 
ворихме,  за  да  изследваме  поред  какво  отношение  има 
справедливостта  към  несправедливостта.  Каза  се,  че 
несправедливостта  е  по-силна  и  по-мощна  от  справед¬ 
ливостта.  Но  сега  —  казах,  —  когато  вече  се  прие,  че 
справедливостта  е  мъдрост  и  добродетел,  смятам,  лес¬ 
но  ще  стане  ясно,  че  справедливостта  е  по-силна  от 
несправедливостта,  щом  несправедливостта  е  невежест¬ 
во.  Всеки  би  разбрал  това.  Аз  пък  не  желая,  Тразима- 

хе,  такова  просто  разрешение,  но  да  разгледаме  въп¬ 
роса  така:  нали  ти  би  приел,  че  съществува  несправед¬ 
лива  държава  и  тя  по  несправедлив  начин  е  пристъпи¬ 
ла  да  зароби  други  държави,  заробила  си  е  вече  много 
държави  и  те  й  робуват? 

—  Защо  не  —  рече  той.  —  И  това  ще  направи  най- 
добре  онази  държава,  която  е  най-силна  и  е  несправед¬ 
лива  в  най -голяма  степен. 

—  Зная  —  рекох,  —  че  това  беше  твоето  мнение. 
Но  по  тоя  въпрос  аз  разсъждавам  така:  Държавата, 
която  е  станала  по-силна  от  друга  държава,  дали  тряб¬ 
ва  да  има  тая  власт,  като  е  справедлива,  или  като  е  нес¬ 
праведлива? 

—  Ако  справедливостта  е  мъдрост,  както  преди  мал¬ 
ко  ти  говореше,  трябва  със  справедливост.  Ако  пък  е 
такава,  както  аз  говорех,  трябва  с  несправедливост. 

—  Много  се  радвам,  Тразимахе  —  рекох,  —  че  ти 
не  се  задоволяваш  само  с  клатене  на  глава  в  знак  на  съг 
ласие  или  несъгласие,  но  отговаряш  твърде  добре. 

—  Защото  се  старая  да  ти  угодя  —  продума  той. 

XXIII.  —И  добре  правиш.  Но  бъди  любезен  н  ми  ка¬ 
жи  следното:  смяташ  ли  ти,  че  държава  или  войска, 
или  разбойници,  или  крадци,  или  друга  някаква  група, 
като  започне  нещо  несправедливо,  би  могла  да  пос¬ 
тигне  нещо,  ако  нейните  членове  постъпват  един  към 
друг  несправедливо? 

—  Няма  да  постигнат  — -  рече  той. 

—  Но  ако  не  биха  постъпвали  несправедливо  по¬ 
между  си,  нали  по-скоро  биха  постигнали  целта  си? 

—  Без  съмнение. 

—  Ясно  е,  Тразимахе,  че  несправедливостта  пораж¬ 
да  бунтове,  враждебни  чувства  и  междуособици,  а 
справедливостта  създава  единодушие  и  дружба.  Така 
ли  е? 

—  Да  бъде  така,  за  да  не  споря  с  тебе  —  рече  той. 

—  И  добре  правиш,  любезни.  Но  кажи  ми  следното: 
ако  е  свойствено  на  несправедливостта  да  създава  ом¬ 
раза  всякъде,  където  е,  няма  ли,  намирайки  се  и  сред 
свободни,  и  сред  роби,  да  ги  кара  да  се  мразят  помежду 
си  и  да  въстават  един  срещу  друг  и  да  не  могат  по  ника¬ 
къв  начин  да  направят  нещо  заедно? 

—  Естествено. 

—  Ако  несправедливостта  се  вмъкне  между  двама 
души,  нали  ще  се  появи  между  тях  несъгласие  и  нали 
те  ще  се  намразят  и  ще  станат  врагове  един  на  друг  и  на 
справедливите? 

—  Ще  станат  —  отговори  той. 

—  Но  ако,  чудни  човече,  несправедливостта  се  яви 
само  у  един,  нима  тя  ще  загуби  своята  сила  или  все 
пак  ще  я  запази? 

—  Нека  да  си  я  запази  —  рече  той. 

А  нали  несправедливостта  се  явява  с  такава  си¬ 
ла,  та  където  и  да  е  —  било  в  държава  или  сред  народ, 
войска  или  където  и  да  било  другаде,  първом  я  прави 
безсилна  да  върши  нещо  със  себе  си  поради  смут  и  несъ¬ 
гласие,  а  след  това  я  прави  враг  на  себе  си,  на  всичко 
противоположно  на  себе  си  и  на  справедливото?  Така 
ли  е? 

.  Така  е. 

—  Мисля,  че  несправедливостта  и  когато  е  у  един, 
тя  върши  онова,  което  й  е  присъщо  по  природа  да  пра¬ 
ви,  т.  е.  първом  ще  го  направи  безсилен  да  действува, 
понеже  ще  се  бунтува  и  няма  да  е  съгласен  сам  със  себе 
си,  а  след  това  ще  го  направи  враг  на  себе  си  и  на  спра¬ 
ведливите.  Така  ли  е? 

-  Да. 

—  Но,  приятелю,  нали  и  боговете  са  справедливи? 

—  Да  бъдат  рече  той. 


—  Следователно  несправедливият  е  враг  и  на  бого¬ 
вете,  Тразимахе,  а  справедливият  им  е  приятел. 

—  У  гощавай  се  смело  с  такава  реч  —  каза  той.  — 
Аз  няма  да  ти  противореча,  за  да  не  ме  намразят  слу¬ 
шателите. 

—  Хайде,  щедро  ме  угощавай  с  нови  отговори, 
както  досега  —  казах  аз.  — -  Справедливите  вече  ни  се 
показват  и  по-мъдри,  и  по-добри,  и  по-силни  за  работа, 
а  несправедливите  не  могат  да  направят  нищо  зад¬ 
ружно.  Ние,  макар  и  да  казваме,  че  с  общи  усилия  ня¬ 
кои  несправедливи  са  по-силни,  но  това  говорим  не  съв¬ 
сем  точно,  понеже,  бидейки  несправедливи,  те  не  биха 
се  въздържали  напълно  от  взаимни  неправди.  Явно  е, 
че  у  тях  все  още  е  останала  някаква  справедливост, 
която  ги  въздържа  да  постъпват  несправедливо  помеж¬ 
ду  си  и  спрямо  тия,  срещу  които  въстават.  Чрез  тая 
справедливост  те  са  извършили  всичко,  което  са  из¬ 
вършили,  макар  че  с  несправедливост  са  се  стремили  към 
несправедливи  дела,  понеже  са  наполовина  покварени. 
Когато  хората  са  напълно  покварени  и  съвършено  не¬ 
справедливи,  те  са  и  напълно  безсилни  за  работа.  Аз 
разбирам,  че  тия  неща  са  така,  а  не,  както  ти  отнача¬ 
ло  твърдеше.  Трябва  да  изследваме  това,  което  по-къс¬ 
но  поставихме  за  изследване:  дали  справедливите  живеят 
по-добре  от  несправедливите  и  дали  са  по-щастливи. 
Според  мене  от  казаното  сега  вече  е  ясно,  но  все  пак 
трябва  по-добре  да  се  изследва,  защото  не  става  въп¬ 
рос  за  нещо  незначително,  а  как  трябва  да  се  живее. 

—  Изследвай  —  рече  той. 

—  Ще  изследвам  —  рекох  аз.  —  Хайде  кажи  ми  има 
ли  някаква  работа  на  кон? 

—  Изглежда. 

—  Нали  ти  би  признал  за  работа  на  кон  или  на  ня¬ 
кое  друго  същество  това,  което  някой  би  извършил 

единствено  чрез  него  или  най-добре  чрез  негова  помощ? 

Не  разбирам  — -  отвърна  той. 

Но  можеш  ли  ти  да  виждаш  с  някой  друг  орган 
освен  е  очите? 

Не  мога. 

А  да  чуваш  с  друг  орган  освен  с  ушите? 

Съвсем  не. 

Не  трябва  ли  с  право  да  наречем  това  тяхна  ра 

бота  ? 

—  Несъмнено. 

-  Какво?  Нали  лозова  пръчка  ти  би  огрязъл  с 
нож.  ножица  или  с  много  други  инструменти? 

—  Как  да  не  мога? 

-  Но  с  никой  друг  инструмент,  мисля,  ти  не  би 
могъл  така  добре  да  и  отрежеш,  както  с  овощарска 
ножица,  която  е  направена  тъкмо  за  това. 

Вярно. 

Няма  ли  да  признаеш  това  за  нейна  работа  ? 

-  Несъмнено  ще  го  призная. 

XXIV.  Мисля,  че  сега  ти  бн  разбрал  по-добре  моя 
въпрос.,  който  зададох  преди  малко:  нали  това  е  работа¬ 
та  на  всеки  предмет,  която  се  извършва  или  само  чрез 
него,  или  пък  най-добре  с  него,  отколкото  с  други  пред¬ 
мети  ? 

-  Сега  разбирам  и  смятам,  че.  в  това  се  състои  ра¬ 
ботата  на  всеки  предмет. 

—  Добре  —  продължих  аз,  —  но  мислиш  ли,  че 
има  свое  свойство  всеки  предмет,  който  притежава  и 
някаква  своя  работа?  Нека  се  върнем  отново  към  вече 
казаното  Нали  говорихме,  че  има  работа  на  очите? 

—  Има.  . 

Би  трябвало  да  има  свойство  на  очите? 

—  И  свойство. 

Има  ли  някаква  работа  и  на  ушите? 


Да. 

—  Следователно  има  и  тяхно  свойство? 

И  свойство. 

—  Същото  е  и  с  всички  други  неща? 

-  Така. 

—  Почакай.  Биха  ли  могли  очите  добре  да  извър¬ 
шват  своята  работа,  ако  не  притежават  присъщото  им 
свойство,  но  имат  вместо  него  недостатък? 

—  Но  как  може?  —  рече  той.  —  Вероятно  ти  гово¬ 
риш  за  слепота  вместо  за  зрение? 

—  Каквото  и  да  е  тяхното  свойство  —  казах  аз. 
Сега  аз  не  питам  за  това,  но  дали  с  присъщото  им  соб¬ 
ствено  свойство  се  извършва  добре  тяхната  работа,  а 
с  недостатъка  им  се  извършва  лошо. 

Вярно  ти  говориш  това  —  продума  той. 

-  Нали  и  ушите,  лишени  от  собственото  си  каче¬ 
ство,  лошо  ще  извършват  своята  работа? 

—  Без  съмнение. 

—  И  всички  останали  неща  ние  ще  приведем  към 
гова  правило? 

—  Струва  ми  се. 

—  Добре.  Сега  обмисли  следното:  има  ли  работа  на 
душата,  която  ти  не  би  могъл  да  извършиш  с  нещо  дру¬ 
го  от  съществуващите  неща?  Например  старанието, 
управляването,  съветването  и  всичко  друго  от  този 
вид  бихме  ли  могли  с  право  да  ги  припишем  на  нещо 
друго  освен  на  душата  и  бихме  ли  казали,  че  те  не  са  ней  - 
но  собствено  дело? 

—  На  нищо  друго. 

—  А  живеенето  няма  ли  да  назовем  дело  на  ду  - 
шата?  '  ' 

—  Повече  от  всичко  —  рече  Тразимах. 

—  Няма  ли  да  се  съгласим,  че  и  душата  има  някак¬ 
во  свойство  ? 

-----  Съгласяваме  се. 

—  И  така,  Тразимахе,  душата  ще  извършва  ли 
някога  добре  своята  работа,  ако  е  лишена  от  своето 
свойство?  Или  това  е  невъзможно? 

Не  е  възможно. 

—  Следователно  лошата  душа  трябва  лошо  да 
управлява  и  лошо  да  се  грижи,  а  добрата  да  върши  доб¬ 
ре  всичко  това? 

—  Необходимо  е. 

-  Но  нали  ние  се  съгласихме,  че  свойството  на  ду¬ 
шата  е  справедливост,  а  злото  е  несправедливост? 

— -  Съгласихме  се. 

—  Следователно  справедливата  душа  или  справед¬ 
ливият  човек  ще  живее  добре,  а  несправедливият  ще 
живее  лошо. 

--  Според  твоите  думи  изглежда  така  —  рече  той. 

Но  който  живее  добре,  той  е  блажен  и  щастлив, 
а  който  не  живее  добре,  той  е  нещастен. 

—  Как  иначе? 

—  Следователно  справедливият  е  щастлив,  а  не¬ 
справедливият  нещастен? 

—  Съгласен  съм. 

—  Нали  не  е  полезно  за  човека  да  е  нещастен,  а  да 
е  щастлив? 

—  Как  иначе? 

-  И  тъй,  блажени  Тразимахе,  несправедливостта 
никога  не  е  по-полезна  от  справедливостта. 

—  Това  е  твоя  гощавка,  Сократе,  за  празника  в  чест 
на  богинята  Бендида.23 

—  Но  дадена  от  тебе,  Тразимахе,  понеже  ти  стана 
кротък  и  престана  да  се  сърдиш.  Но  аз  не  съм  се  наго- 
стил  добре  поради  моя  лична  вина,  а  не  поради  твоя  ви¬ 
на.  Както  лакомниците  се  нахвърлят  ненаситно  към 
постоянно  поднасяните  ястия  и  ги  поглъщат,  вместо 


бавно  да  ядат  от  първото,  така  също  и  аз,  както  ми  се 
струва,  преди  ние  да  намерим  това,  което  имахме  пред 
вид,  а  именно  какво  нещо  е  справедливостта,  изоста¬ 
вих  този  въпрос  и  се  впуснах  да  изследвам  за  нея  дали 
тя  е  зло  или  невежество,  или  мъдрост,  или  добродетел. 
След  това,  когато  се  промъкна  въпросът,  че  несправед¬ 
ливостта  е  но -полезна  от  справедливостта,  не  можах 
да  се  въздържа  да  не  се  заловя  с  тоя  въпрос.  Така  че 
сега  от  нашия  разговор  ми  стана  ясно,  че  нищо  не  зная. 
понеже  не  зная  какво  е  справедливостта  и  едва  ли  ще 
узная  дали  тя  е  добродетел,  или  не  е,  и  дали  този,  кой¬ 
то  я  има,  е  нещастен,  или  пък  е  щастлив. 

Справедливост 
и  несправедливост 

Продължение 

1 .  След  като  казах  това,  аз  смятах,  че  вече  съм  се  отър¬ 
вал  от  разговора,  а  се  оказа,  че  то  е  било  само  увод,  за- 
щото  Главкон,  който  винаги  е  бил  твърде  смел  за  всич¬ 
ко,  и  сега  не  прие  отказа  на  Тразимах  и  рече:  Нима  ти, 
Сократе,  искаш  да  изглеждаме  убедени  или  дейст¬ 
вително  повярвали,  че  във  всеки  случай  е  по-добре  за 
човека  да  бъде  справедлив,  отколкото  несправедлив? 

—  Наистина  —  рекох  —  бих  предпочел  това,  ако 
то  би  било  по  моите  сили. 

—  Та  ти  не  правиш  това,  което  желаеш  —  възрази 
ми  той.  Кажи  ми  дали  не  смяташ,  че  съществува  та¬ 
кова  добро,  което  ние  бихме  могли  да  имаме,  като  се 
стремим  ие  към  резултата  от  него,  но  поради  обич  към 
него  самото?  Например  ние  бихме  желали  да  се  насладим 
от  радост  и  безвредни  удоволствия,  които  в  следва¬ 
щите  дни  не  носят  нищо  друго  освен  радост  за  този, 
който  ги  има. 

—  Струва  ми  се,  че  е  така  —  възразих  аз. 

—  И  нима  не  е  добро  това,  което  ние  обичаме  за¬ 
ради  него  самото  и  за  последствията  от  него?  Например 
разсъждаването,  зрението  и  здравето,  които  са  ни 
приятни  и  по  двете  причини. 

—  Да  —  отговорих  аз. 

—  Но  не  виждаш  ли  и  трети  вид  блага  —  попита  той, 
към  които  принадлежат  телесните  упражнения,  —  гри¬ 
жите  за  болен  и  лекуване,  а  дори  и  събирането  на  пари? 
Тия  занимания  бихме  нарекли  трудни,  но  са  ни  полезни. 
И  ние  не  бихме  искали  да  се  занимаваме  с  тях  само  за- 

раДи  тях,  а  за  заплата  и  за  друпГизгоди,  които  произ¬ 
тичат  от  тях. 

—  Та  това  именно  е  третият  вид  добро  —  рекох  аз. 
Но  какво? 

—  Но  в  кое  от  тях  —  попита  ме  той  —  тм  поставяш 
справедливостта? 

—  Аз  мисля  — отговорих,  —  че  тя  се  намира  в  най- 
хубавото,  заради  което  и  заради  последствията  от  кое¬ 
то  трябва  да  бъде  обичано  от  всеки,  който  желае  да  бъ¬ 
де  щастлив. 

—  Но  повечето  хора  не  смятат  това  —  продума  той. 
Те  смятат,  че  справедливостта  е  труден  вид  благо,  с 
което  трябва  да  се  занимаваме  по  общо  мнение  зара¬ 
ди  заплата  и  слава,  а  тя  само  заради  самата,  нея  тряб¬ 
ва  да  бъде  отбягвана  като  нещо  трудно. 

II.  Зная  —  казах  аз,  —  че  така  се  мисли  и  че  Трази- 
мах  отдавна  така  много  я  укорява,  а  хвали  несправед 
ливостта.  Изглежда,  че  аз  съм  тъпоумен. 

—  Но  хайде  —  рече  той,  —  изслушай  и  мене,  ако 
все  още  си  на  същото  мнение.  Струва  ми  се,  че  Тра- 
зимах  повече  от  необходимото  е  бил  омагьосан  като 
змия  от  тебе,1  а  пък  аз  все  още  нямам  разумно  дока¬ 
зателство  за  едното  или  другото.  Аз  желая  да  слу¬ 
шам  какво  представляват  справедливостта  и  несправед¬ 
ливостта  и  каква  сила  има  всяка  една  сама  по  себе  си 
в  душата,  като  оставям  настрана  наградата  от  тях  и 
от  техните  последици.  Ето  какво  ще  направя,  ако  и 
ги  се  съгласиш.  Ще  възобновя  речта  на  Тразимах  и  ще 
кажа:  Първо,  ще  разясня  какво  наричат  справед¬ 
ливост  и  откъде  идва  тя;  второ,  ще  кажа,  че  тия,  кои¬ 
то  вършат  правда,  правят  това  не  като  нещо  добро, 
а  като  нещо  необходимо;2  трето,  така  да  постъпват 
хората  са  задължени,  понеже  животът  на  несправед¬ 
ливия  е  много  по-добър  от  живота  на  справедливия, 

както  разказват  хората.  Понеже  аз  не  мисля  така,  Со- 
крате,  все.  пак,  слушайки  Тразимах  и  хиляди  други, 
оглушен  от  тях,  аз  недоумявам.  Макар  и  да  желаех, 
не  чух  нито  дума  от  никого  за  справедливостта,  че  тя 
е  по-добра  от  несправедливостта.  Ето  защо  искам  да 
чуя  похвала  за  нея  сама  по  себе  си  и  напълно  бих  по¬ 
вярвал,  смятам,  ако  узная  от  тебе.  Затова  настойчиво 
ще  хваля  несправедливия  живот.  Като  говориш  за 
него,  ще  ти  посоча  оня  начин,  по  който  искам  отново 
да  чуя  от  тебе  да  порицаваш  несправедливостта  и  да 
хвалиш  справедливостта.  Хайде,  виж  дали  приемаш 
това,  което  казвам. 

—  Повече  от  всичко  — отговорих  аз. — За  какво  дру¬ 
го  всеки  разумен  човек  би  говорил  и  слушал  с  по-го- 
ляма  радост? 

—  Прекрасно  говориш  —  рече  той.  —  Слушай  това, 
за  което  първом  ще  говоря,  т.  е.  какво  е  справедли¬ 
востта  и  откъде  е  произлязла. 

Обикновено  говорят,  че  причиняването  на  неправ¬ 
да  е  добро,  а  понасянето  на  неправда  е  лошо.  Онеправ¬ 
даният  обаче  изпитва  повече  зло,  отколкото  онеправ- 
даващият  изпитва  добро.  Затова  хората,  когато  за¬ 
почнали  да  си  причиняват  неправда  и  да  я  понасят,  след 
като  вкусили  от  едното  и  другото,  не  можейки  да  из¬ 
бягнат  второто  и  да  си  избират  винаги  само  първото, 
намерили  за  полезно  да  се  съгласят  помежду  си  нито 
да  причиняват  неправда,  нито  да  понасят  неправда. 
Оттогава  и  започнали  да  създават  закони  и  договори,  а 
предписанието  на  закона  нарекли  законно  и  справед¬ 
ливо.  Това  е  произходът  и  същността  на  справедли¬ 
востта.  Тя  е  сред  най-добрите  неща,  ако  постъпва¬ 
щият  несправедливо  не  бъде  наказан,  и  между  най- 
лошите  неща,  ако  понасящият  неправда  не  е  в  със¬ 
тояние  да  си  отмъсти.  Тая  справедливост,  която  се  на- 

мира  по  средата  между  две  крайности,  е  желана  не  ка¬ 
то  нещо  добро,  а  като  нещо  почитано  поради  безси¬ 
лие  да  се  извърши  неправда.  А  този,  който  може  да  я 
извърши,  е  истински  мъж,  никога  няма  да  влиза  в  до¬ 
говорни  отношения,  за  да  причинява  или  да  понася 
неправда.  Той  би  бил  тогава  луд.  Такава  е,  Сократе, 
природата  на  справедливостта,  такъв  е  нейният  произ¬ 
ход,  както  се  говори. 

III.  А  че  и  постъпващите  справедливо  постъпват 
така  против  волята  си  поради  невъзможност  да  постъп¬ 
ват  несправедливо,  най-добре  бихме  разбрали  това, 
ако  решим  да  направим  следното:  след  като  дадем 
възможност  на  всеки  един  от  двамата,  т.  е.  на  справед¬ 
ливия  и  на  несправедливия,  да  върши  всеки  каквото 
желае,  после  непрестанно  ги  наблюдаваме  накъде  соб¬ 
ственото  желание  ще  поведе  всеки  един  от  двамата, 
ние  ще  намерим,  че  и  справедливият  върши  същото, 
което  и  несправедливият,  като  се  стреми  поради  алчност 
към  същото,  към  което  естествено  се  стреми  всяка 
природа  като  към  добро,  но  чрез  закона  се  насочва  със 
сила  към  почит  на  умереното.  Нека  двамата  имат  само 
такава  възможност,  за  която  говоря,  и  каквато  мощ  е 
имал  някога  лидиецът  Гигес,  както  разказват.3  Той  бил 
пастир,  нает  от  тогавашния  управител  на  Лидия.  Ко- 
гато  веднъж  се  излял  проливен  дъжд,  придружен  със 
силно  земетресение,  част  от  земята  се  пропукала  и  се 
образувала  голяма  дупка  там,  където  Гигес  пасял  ста¬ 
дото.  Щом  видял  това,  удивен,  той  влязъл  в  нея  и  ви¬ 
дял  наред  с  другите  чудесии  и  меден  кух  кон,  който 
имал  врати.  Той  проврял  глава  през  тях  и  видял  вътре 
мъртвец,  който  изглеждал  по-голям  на  ръст  от  човек. 
Мъртвецът  нямал  нищо  друго  освен  един  златен  пръс¬ 
тен  на  ръката  си.  Гигел  свалил  пръстена  и  излязъл  от¬ 
там.  Когато  пастирите  се  събрали  на  поредното  съб- 


64 


рание,  за  да  изпратят  поредното  всекимесечно  извес¬ 
тие  на  царя  за  състоянието  на  стадата,  пристигнал  там 
и  Гигес,  носейки  пръстена  на  ръката  си.  Седейки  за¬ 
едно  с  другите  пастири,  той  случайно  обърнал  камъка 
на  пръстена  навътре  към  себе  си,  както  бил  на  ръката 
му.  Щом  станало  това,  мигновено  Гигес  станал  неви¬ 
дим  за  тия,  които  седели  заедно  с  него.  И  те  започнали 
да  говорят  за  него  като  за  човек,  който  е  излязъл.  Учу¬ 
ден  много  от  това,  той  отново  се  заел  с  пръстена  и  обър¬ 
нал  камъка  навън  от  себе  си  и  станал  отново  видим. 
Като  забелязал  това,  Гигес  изпробвал  пръстена  дали 
наистина  има  такава  сила  и  същото  ставало  с  него: 
когато  обръщал  камъка  на  пръстена  навътре,  той  ста¬ 
вал  невидим,  а  когато  го  обръщал  навън,  ставал  от¬ 
ново  видим.  Като  се  уверил  в  това  нещо,  той  напра¬ 
вил  всичко,  за  да  бъде  включен  в  числото  на  пратени¬ 
ците  до  царя.  Като  пристигнал  там,  той  съблазнил 
жената  на  царя  и  с  нейна  помощ  убил  царя  и  завзел 
властта.  И  тъй,  ако  имаше  два  такива  пръстена  и  еди¬ 
ния  от  тях  притежаваше  справедливият,  а  другия  има¬ 
ше  несправедливият,  то  никой  не  би  могъл  да  бъде  тол¬ 
кова  непоколебим,  както  би  трябвало  да  се  мисли,  та 
да  остане  верен  на  справедливостта  н  да  не  дръзне  да 
взема  чуждото  и  да  не  се  докосва  до  него,  когато 
има  възможност  и  от  пазара  да  взема  каквото  си  иска 
без  никакъв  риск,  да  влиза  в  къщите  и  да  общува  с 
когото  си  иска,  да  убива  или  да  освобождава  от  окови 
когото  си  желае  и  да  върши  по  желание  всичко,  сякаш 
е  бог  сред  човеци.  Като  постъпва  по  този  начин  еди¬ 
ният,  той  в  нищо  не  би  се  отличавал  от  другия,  а  и 
двамата  биха  се  насочвали  към  едно  и  също  нещо. 
Всеки  може  да  нарече  това  като  силно  доказателство, 
че  никой  не  е  доброволно  справедлив,  но  по  принуда, 
понеже  никой  не  е  добър  по  своя  подбуда,  тъй  като 

всеки  човек,  където  смята,  че  има  възможност  да  по¬ 
стъпва  несправедливо,  постъпва  несправедливо.  Всеки 
човек  поотделно  смята,  че  несправедливостта  е  много 
по-полезна  от  справедливостта,  и  вярно  мисли,  както 
ще  каже  онзи,  който  разсъждава  върху  този  въпрос. 
Наистина,  ако  някой  е  получил  такава  възможност  и 
не  би  пожелал  да  постъпва  несправедливо,  нито  да  се 
докосва  до  чуждото,  би  изглеждал  най-жалък  и  най- 
глупав  на  знаещите  люде,  макар  че  го  хвалят  помежду 
поради  страх  да  не  понесат  несправедливост.  Така  стоят 
тия  неща. 

IV.  Що  се  отнася  до  самото  съждение  по  отноше¬ 
ние  на  тия  неща,  за  които  сега  разискваме,  ние  ще 
бъдем  в  състояние  правилно  да  съдим,  ако  съпоставим 
най-справедливия  и  най-несправедливия.  Ако  това  не 
направим,  няма  да  има  резултат.  Какво  е  впрочем 
тяхното  противопоставяне?  То  е  следното:  ние  нищо 
няма  да  отнемем  от  несправедливостта  на  несправед¬ 
ливия,  нито  от  справедливостта  на  справедливия,  но 
ще  представим  и  двете  съвършени  в  техните  качества. 
Първом  да  действува  несправедливият,  но  като  опит¬ 
ните  майстори,  както  отличният  кормчия  или  лекар 
отличава  в  своето  изкуство  възможното  от  невъзмож¬ 
ното  и  едното  извършва,  а  другото  изоставя.  Дори  ако 
сгреши,  той  е  в  състояние  да  се  оправи.  Несправедли¬ 
вият,  ако  реши  да  извърши  несправедливо  дело,  тряб¬ 
ва  старателно  да  се  прикрива,  щом  желае  да  бъде  ис¬ 
тински  несправедлив.  Ако  бъде  заловен,  той  трябва 
да  се  смята  за  негоден.  Съвършената  несправедливост 
е  такава,  че  несправедливият  изглежда  като  справед¬ 
лив,  макар  че  не  е.  Затова  на  съвършено  несправедли¬ 
вия  трябва  да  се  предостави  възможност  да  представя 
най -съвършена  несправедливост,  без  да  й  се  отне¬ 
ма  нещо;  да  се  позволи  вършещият  най-големи  не- 

правди  да  си  спечели  най-голяма  слава  за  справедли¬ 
вост.  Нека  да  има  възможност  да  се  поправя,  ако  гре¬ 
ши  в  нещо,  нека  бъде  в  състояние  да  се  защищава 
убедително,  ако  бъде  разкрит  в  своите  несправедливи 
дела,  нека  си  служи  дори  с  насилие  там,  където  би  има¬ 
ло  нужда  от  насилие,  като  се  възползува  от  своето  мъ¬ 
жество  и  сила  и  от  многото  си  приятели,  и  от  голямо¬ 
то  си  богатство.  Като  си  представяме  несправедли¬ 
вия  тъкмо  такъв,  нека  сега  му  противопоставим  мисле¬ 
но  справедливия,  който  е  простосърдечен  и  благороден 
човек,  а  според  думите  на  Есхил4  иска  не  само  да  из¬ 
глежда,  но  да  бъде  наистина  добър.  Трябва  да  се  от¬ 
неме  от  него  това  лъжливо  мнение.  Ако  той  само  из¬ 
глежда  справедлив,  то  хората  биха  отдавали  почести 
и  награди  на  човек,  който  само  изглежда  справедлив. 
Но  тогава  не  би  било  ясно  дали  той  е  такъв  заради  самата 
справедливост  или  заради  почестите  и  наградите.  Тряб¬ 
ва  да  се  отнеме  от  него  всичко  освен  справедливостта 
и  трябва  да  се  направи  напълно  противоположен  на 
посочения  вече  несправедлив  човек.  Като  не  върши 
нищо  несправедливо,  нека  изглежда,  че  има  твърде 
голяма  слава  от  несправедливост,  за  да  бъде  изпитан 
в  справедливостта  си,  щом  не  се  трогва  от  празна  сла¬ 
ва  и  от  нейните  последствия;  нека  остане  неизменен 
до  смърт,  като  изглежда  несправедлив,  бидейки  в  същ¬ 
ност  справедлив.  Когато  и  двамата  стигнат  до  край¬ 
ните  предели:  единият  до  последната  степен  на  спра¬ 
ведливост,  а  другият  до  последната  степен  на  неспра¬ 
ведливост,  да  може  да  се  реши  кой  от  тях  е  по-щастлив. 

V.  Ай,  ай  —  рекох  аз,  —  любезни  Главконе,  как 
основно  ти  отполира  за  нашето  изследване  всеки  един 
от  тези  двама  мъже,  сякаш  полираш  статуя. 

—  Колкото  ми  беше  възможно  в  най-голяма  сте¬ 
пен,  рече  той.  А  щом  те  са  такива,  мисля,  че  не  е  никак 


Д  Ъ  Р  ж  А  В  А  Т  А  67 


п  Л  А 


гг:  1  рудно  да  се  изследва  какъв  живот  очаква  всеки  един 

о  от  двамата.  Това  трябва  да  се  каже.  И  ако  се  говори 
!  ~  твърде  грубо,  не  смятай,  Сократе,.  че  аз  сам  го  гово¬ 
ря:  това  са  думи  на  тия,  които  предпочитат  несправед¬ 
ливостта  пред  справедливостта.  Те  казват,  че  един  та¬ 
къв  праведник  ще  бъде  бичуван,  изтезаван,  поставян 
в  окови,  лишен  от  очи  с  нажежено  желязо  и  след  като 
претърпи  всички  беди,  накрай  ще  бъде  прикован  на 
кръст  и  ще  узнае,  че  няма  желание  да  бъде  несправед¬ 
лив,  а  само  да  изглежда  такъв.  Тия  думи  на  Есхил  с 
много  по-голямо  право  би  трябвало  да  отнесем  към 
несправедливия.  В  действителност  говорят,  че  неспра¬ 
ведливият,  когато  заляга  за  дело,  което  съдържа  ис¬ 
тина,  и  живеейки  не  според  мнението  на  хората,  желае 
не  само  да  изглежда,  но  да  бъде  в  действителност  не¬ 
справедлив: 

Прокарвайки  дълбока  бразда  в  ума  си, 
от  която  се  раждат  мъдри  решения. 

«Седмина  против  Тива»  593  стр. 

Първом,  представяйки  се  за  справедлив,  той  получа¬ 
ва  отговорна  държавна  служба,  после  сключва  брак 
по  свой  избор  и  желание,  омъжва  свои  за  когото  по¬ 
желае,  влиза  във  връзка  и  общение  с  когото  си  поис¬ 
ка  и  освен  всичко  това  извлича  полза  винаги,  понеже 
не  се  страхува,  че  може  да  му  се  причини  неправ¬ 
да.  Когато  влиза  в  спор,  било  насаме  или  публично, 
той  побеждава  и  взема  връх  над  своите  врагове.  А  щом 
надвие,  той  става  богат  и  облагодетелствува  своите  прия¬ 
тели,  а  вреди  на  враговете  си.  Щедро  и  разкошно  при¬ 
нася  и  дава  жертви  на  боговете  и  много  по-добре  от 
справедливия  зачита  боговете  и  тия  от  хората,  които 
желае  сам.  Ето  защо  е  редно  и  естествено  той  да  бъде 
по-мил  от  справедливия  на  боговете.  Тъй,  Сократе,  каз- 

ват,  че  и  боговете,  и  хората  правят  несправедливия  да 
живее  по-добре  от  справедливия. 

VI.  След  като  Главкон  каза  това,  аз  възнамерявах 
да  му  възразя,  но  неговият  брат  Адимант  ми  заговори: 

—  Сократе,  не  смяташ  ли,  че  се  говори  достатъчно 
по  този  въпрос? 

—  Но  какво?  —  попитах  аз. 

—  Все  пак  не  се  каза  —  рече  той  —  това,  което 
най-много  трябва  да  бъде  казано. 

—  И  сега  —  рекох  аз  —  става  според  поговорката 
«Братът  помага  на  брат  си»®.  Та  ти  му  помогни,  ако 
той  е  пропуснал  нещо,  макар  че  и  казаното  от  него  е 
достатъчно  да  ме  постави  в  невъзможност  да  помогна 
на  справедливостта. 

—  Нищо  сериозно  не  казваш  —  отвърна  той,  —  но 
изслушай  още  и  следното:  противоположните  мне¬ 
ния,  за  които  говореше  Главкон  и  които  хвалят  спра¬ 
ведливостта  и  укоряват  несправедливостта,  ние  трябва 
да  разкрием,  за  да  стане  по-ясно  това,  което  според 
мене  искаше  да  каже  Главкон.  Вашите  бащи  и  всич¬ 
ки  настойници  говорят  и  внушават  на  своите  синове, 
че  човек  трябва  да  бъде  справедлив,  като  възхваляват 
не  самата  справедливост,  но  произтичащите  от  нея  из¬ 
годи,  понеже  за  смятания  справедлив  мъж  поради  това 
мнение  идват  и  длъжност,  и  бракосъчетание,  и  всичко 
друго,  което  Главкон  твърдеше  преди  малко,  че  про¬ 
изтича  от  мнението  за  несправедливия.  Те  разказват 
още  повече  неща  за  ползата  от  мненията.  Като  при¬ 
бавят  и  покровителството  от  страна  на  боговете,  те 
изброяват  многото  блага,  които  боговете  даряват  на 
благочестивите  люде,  както  твърдят  благородният  Хе- 
зиод  и  Омир.  Първият  казва,  че  боговете  създали  дъба 
да  дава  на  благочестивите: 

Жълъди  по  върховете,  пчели  по  средата  им  има, 
а  пък  овце  гъсторунни  им  дават  най-хубава  вълна, 
(«Дела  и  дни»,  V,  2301 

И  още  много  други  блага  се  дават  от  боговете.  Подоб¬ 
но  нещо  има  и  у  Омир.  Той  казва: 

.  . .слава  на  цар  благороден  и  богобоязнен, 
който  всевластно  царува  над  много  и  силни  човеци, 
правда  най-щедро  раздава;  земята  му  плодна  и 
черна 

дава  ечмик  и  пшеница,  от  плод  дървесата 

му  тегнат, 

раждат  стадата  му  гойни,  морето  му  с  риба  е  пълно. 

«Одисея»,  XIX,  109  сл, 

Музей  и  неговият  син’  твърдят,  че  боговете  дават 
на  справедливите  още  по-ценни  блага  от  споменатите. 
В  своя  разказ  те  отвеждат  благочестивите  в  подземно¬ 
то  царство8,  приготвят  им  гощавки  и  пирове,  окич¬ 
ват  ги  с  венци  и  ги  заставят  да  прекарват  цялото  си 
време  в  пиене,  като  смятат  вечното  пиене  за  най-добра 
награда  на  добродетелния  живот.  Други  пък  отиват 
още  по-далече  при  изброяването  на  определените  на¬ 
гради  от  боговете.  Те  твърдят,  че  боговете  ще  запазят 
децата  и  цялото  следващо  поколение  на  благочести¬ 
вите  и  на  верния  на  клетвата  си  човек.  С  това  и  с  други 
подобни  неща  те  превъзнасят  справедливостта.  А  не¬ 
честивите  и  несправедливите  закопавате  някаква  тиня 
в  подземното  царство  и  ги  принуждават  да  носят  вода 
с  решето.9  Като  им  определят  още  приживе  лоша  сла¬ 
ва,  както  говореше  Главкон  за  наказанията  на  спра¬ 
ведливите,  които  минават  за  несправедливи,  те  опреде¬ 
лят  същите  тия  наказания  за  несправедливите  и  нищо 
друго  не  знаят.  Това  е  похвалата  за  едните  и  порица¬ 
нието  за  другите. 

VII.  Освен  това,  Сократе,  обмисли  и  други  разсъж¬ 
дения  за  справедливостта  и  несправедливостта,  които 
се  повтарят  от  народа  и  поетите.  Всички  с  една  уста 
твърдят,  че  нравствеността  и  справедливостта  са  нещо 
добро  и  похвално,  макар  и  трудно  и  мъчно;  безнравст¬ 
веността  и  несправедливостта  пък  са  приятни  и  лесни 
за  постигане,  но  се  смятат  за  срамни  от  закона  и  от 
властта.  Неправдата  е  по-полезна  от  правдата,  както 
хората  говорят  твърде  често  и  смятат  за  щастливи 
лукавите  богаташи  и  притежаващите  други  сили  и  ги 
уважават  частно  и  публично,  а  пък  слабите  и  бедните 
унижават  и  презират,  макар  да  ги  смятат  за  но-добри 
от  другите.  Разсъжденията  на  всички  тия  за  боговете 
и  добродетелта  са  твърде  чудновати.  Сякаш  боговете 
са  определили  за  почти  всички  добри  люде  живот  не¬ 
щастен  и  лош,  а  на  хората  с  противоположни  качества 
са  определили  противоположната  на  тая  съдба.  Жреци¬ 
те  и  молещите  милостиня  свещенослужители10,  ка¬ 
то  пристъпват  пред  вратите  на  богатите,  уверяват  ги, 
че  те  притежават  сила,  дарена  им  от  боговете  поради 
жертвите  и  свещените  песнопения,  да  премахват  сред 
удоволствия  и  празници  неправдата  на  всеки  един, 
сторена  от  него  или  от  неговите  предци,  или  когато  по¬ 
иска  да  нанесе  зло  на  някой  свой  враг,  или  с  малък 
труд  иска  да  навреди  на  справедлив  като  на  несправед¬ 
лив,  понеже  те  с  някакви  заклинания  и  измамни  бая¬ 
ния  можели  да  убедят  боговете  им  да  служат11.  За  всич¬ 
ки  тези  твърдения  те  привеждат  за  свидетели  поетите, 
които,  пеейки  с  лекотата,  с  която  се  извършва  зло. 

Лесно  е  даже  за  много  човеци  порок  да  покажат 
пътят  към  него  е  гладък,  наблизо  до  него  е  злото, 
а  боговете  със  пот  са  дарили  доброто  човешко 

(«Дела  и  дни»,  285  слД 

казват:  За  доброто  са  посочили  дълъг  и  труден  път. 
А  че  боговете  се  подчиняват  на  човешко  водачество, 
те  призовават  за  свидетел  Омир,  понеже  той  казва: 

Дори  богове  се  смиряват. 

Смъртните  хора,  въздавайки  вино,  смаляват 

безсмъртни 

със  благовошо;,  с  чисти  молитви  и  мирис  от  сало, 
щом  като  някой  човек  е  престъпил  небесната  воля. 

(•Илиада»,  IX,  497  и  сл.) 

Те  представят  много  книги  като  книги  на  Музей  и  Ор¬ 
фей12,  синовете  на  Селена  и  музите,  както  се  разказва, 
и  по  тези  киигн  извършват  своите  свещенодействия, 
като  уверяват  не  само  отделните  люде,  но  и  градовете - 
държави,  че  с  помощта  на  жертви,  забавни  игри  и  на¬ 
слади  получават  опрощаване  и  очистване  от  неправди¬ 
те  не  само  живите,  но  и  умрелите.  Те  наричат  тия  жерт¬ 
ви  посвещения,  които  трябва  да  ни  избавят  от  мъки 
в  бъдещия  живот.  Страшни  наказания  пък  очакват 
ония,  които  не  принасят  жертви. 

VIII.  Щом  всичко  това,  любезни  Сократе  —  рече 
той,  —  толкова  много  и  толкова  значимо  се  каза  за 
добродетелта  и  порока  и  как  хората  и  боговете  ги  зачи¬ 
тат,  то  какво  смятаме  трябва  да  правят,  като  ни  слу¬ 
шат  душите  на  младежите,  надарени  щедро  от  приро¬ 
дата  и  способни  устремно  да  се  прилепят  към  всичко 
казано,  като  се  стараят  да  извлекат  от  него  заключе¬ 
ние  какъв  да  бъде  всеки  един  и  как  да  прекарва  живо¬ 
та  си,  за  да  живее  възможно  най-добре?  Вероятно  юно¬ 
шата  повтаря  у  себе  си  известната  мисъл  на  Пиндар13; 
Дали  чрез  справедливост  или  чрез  коварни  измами  да 
възляза  на  висока  крепост  и  да  живея,  защитен  от 
нея?  Според  казаното,  бидейки  справедлив,  но  не  по¬ 
казвайки  се  като  такъв,  няма  да  имам  никаква  полза. 

а  само  мъки  и  явни  загуби;  несправедливият  пък,  кой¬ 
то  се  приема  за  справедлив,  казват,  че  го  очаква  чуден 
живот.  И  така,  ако  показността,  както  ме  поучават 
софистите11,  макар  да  насилва  истината,  води  към  ща¬ 
стие,  то  всецяло  трябва  да  се  насочим  към  нея:  Необ¬ 
ходимо  е  отпред  да  начертаем  сянката  на  добродетел 
като  привлекателен  външен  образ,  а  отзад  да  влачим 
хитрата  и  коварна  лисица  на  премъдрня  Архилох15. 
Но  някой  ще  каже,  че  не  е  лесно  лошият  да  остане 
дълго  време  скрит.  Ние  пък  ще  кажем,  че  не  е  лесно 
да  остане  скрито  също  и  всяко  велико  дело.  Следова¬ 
телно,  ако  искаме  Да  бъдем  щастливи,  трябва  да  вър¬ 
вим  там,  където  ни  водят  следите  на  говореното.  За  да 
се  запази  тайната,  ще  организираме  съзаклятия  и  съю¬ 
зи,  а  има  и  учители  за  убеждаване,  които  преподават 
ораторска  и  съдебна  мъдрост.  С  тяхна  помощ  отчасти 
ще  убеждаваме,  отчасти  ще  употребяваме  насилие,  та 
да  не  бъдем  наказвани,  когато  измамваме.  Но  не  е  въз¬ 
можно  нито  да  се  укрием  от  боговете,  нито  да  им  въз- 
действуваме  с  насилие.  Но  ако  те  не  съществуват  и 
ако  никак  не  се  грижат  за  човешките  дела,  то  ние  не 
трябва  да  се  крием.  Ако  ли  те  съществуват  и  се  гри¬ 
жат  за  нас,  то  ние  не  знаем  и  не  сме  чули  за  тях  отни¬ 
къде  повече  от  това,  което  разказват  легендите  и  пое¬ 
тите,  описали  родословията  им16.  Самите  поети  твър¬ 
дят,  че  боговете  могат  да  бъдат  умилостивявани  и  спе¬ 
челвани  чрез  жертви,  искрени  молитви  и  приношения. 
Ние  трябва  да  вярваме  или  на  двете,  или  да  не  вярваме 
и  на  двете.  Ако  трябва  да  се  вярва,  тогава  трябва  да 
се  постъпва  несправедливо  и  да  се  принася  жертва 
от  спечеленото  по  несправедлив  начин;  ако  пък  сме 
справедливи,  ние  няма  да  бъдем  наказвани  от  богове¬ 
те  и  затова  ще  отхвърлим  изгодите,  които  са  резултат 
от  несправедливостта.  Ако  сме  несправедливи,  като  се 

помолим  и  като  спечелим  на  своя  страна  боговете,  ще 
имаме  полза  от  това  и  ще  се  избавим  от  наказание, 
макар  че  сме  вършили  нарушения  и  сме  грешили.  Но 
за  тукашните  наши  неправди  ние  ще  получим  въз¬ 
мездие  в  подземното  царство  —  или  ние  самите,  или  де¬ 
цата  ни,  или  децата  на  нашите  деца17.  Наистина,  прия¬ 
телю.  размишлявайки,  човек  ще  каже,  че  много  мо¬ 
гат  да  помогнат  посвещенията  и  боговете,  освободи¬ 
тели  от  грях18,  както  се  приема  от  най-големите  държа¬ 
ви  и  божиите  деца,  поетите,  станали  пророци  на  бого¬ 
вете.  Те  твърдят,  че  това  е  така. 

IX.  И  тъй  въз  основа  на  какво  би  трябвало  да  пред¬ 
почитаме  справедливостта  пред  най-голямата  неспра¬ 
ведливост,  прикривайки  я  под  подправен  образ  на  поч¬ 
теност  и  пред  боговете,  и  пред  хората,  докато  сме  живи 
и  след  смъртта  си,  за  да  става  всичко  според  нашето 
желание,  както  свидетелствуват  словата  на  много  и 
знатни  мъже?  След  всичко  казано,  Сократе,  възможно 
ли  е,  ако  някой  има  някаква  духовна,  материална, 
телесна  или  родова  сила,  да  поиска  да  зачита  справед¬ 
ливостта  и  да  не  се  смее,  когато  слуша  да  я  хвалят? 
И  наистина,  ако  някой  може  да  докаже,  че  е  лъжливо 
това,  което  казваме,  и  ако  достатъчно  знае,  че  справед¬ 
ливостта  е  много  добро  нещо,  все  пак  той  ще  прости 
и  няма  да  се  сърди  на  несправедливите,  понеже  знае, 
че  само  този,  който  има  божествена  природа,  мрази 
несправедливостта  или  пък  се  въздържа  от  нея,  поне¬ 
же  е  добил  истинско  знание.  От  другите  хора  никой  не 
е  доброволно  справедлив,  а  хули  несправедливостта 
било  поради  безсилие,  било  поради  старост  или  поради 
някоя  друга  слабост,  понеже  не  е  в  състояние  да  я  осъ¬ 
ществява.  Същото  става  ясно  и  от  това,  че  първият 
от  подобни  отрицатели  на  несправедливостта,  щом 


74 


получи  сила,  пръв  става  несправедлив,  доколкото  това 

е  по  възможностите  му.  . 

Причината  за  всичко  това,  чудни  Сократе,  не  е 
друга  освен  тази,  от  която  започна  братовата  ми  и  моя¬ 
та  беседа  с  тебе:  от  всички,  които  се  наричате  хвалители 
на  справедливостта,  като  се  започне  от  древните  герои, 
чиито  слова  са  стигнали  до  сегашните  хора,  никой  ни¬ 
кога  не  е  похулил  несправедливостта  и  не  е  похвалил 
справедливостта  освен  с  произлизащите  от  тях  слава, 
почести  и  награди.  А  и  едното,  и  другото,  каквото  е 
със  своята  собствена  сила,  скътано  в  душата  на  прите¬ 
жаващия  го  и  скрито  от  боговете  и  хората,  никой  ни¬ 
кога  нито  в  поезия,  нито  в  проза  не  го  е  разкрил  доста¬ 
тъчно,  а  именно,  че  несправедливостта  е  най -голямата 
от  злините,  които  крие  душата  в  себе  си,  а  пък  спра¬ 
ведливостта  е  най-голямото  добро.  Ако  всички  вие 
така  говорите  от  незапомнени  времена  и  ни  убеждава¬ 
те  още  от  юношески  години,  то  ние  ще  се  пазим  един 
друг  от  несправедливост,  всеки  ще  стане  сам  на  себе 
си  пазач,  страхувайки  се  да  не  би  чрез  несправедлива 
постъпка  да  стане  съучастник  в  най-голямо  зло.  Тия 
неща,  Сократе,  а  може  би  и  още  повече  от  тях  би  ка¬ 
зал  Тразимах  или  някой  друг  за  справедливостта, 
изопачавайки  грубо  тяхната  сила,  както  мисля.  Но  аз, 
без  да  скривам  нещо  от  тебе  и  в  желанието  си  да  чуя 
от  тебе  противното,  говоря  с  възможното  най-голямо 
настояване.  И  така  в  своята  реч  ти  ни  покажи  не  само 
това,  че  справедливостта  е  по-добра  от  несправедли¬ 
востта,  но  и  това,  което  прави  всяка  една  от  тях  сама 
по  себе  си  с  човека,  който  ги  притежава  —  едната  като 
зло,  а  другата  като  добро.  Изостави  мненията,  както 
настояваше  и  Главкон,  защото,  ако  от  двете  страни  не 
отмахнеш  истинските  неща,  а  прибавиш  лъжливи, 
ние  ще  кажем,  че  ти  нн  хваалиш  справедливостта,  ала 

Ю11.1.  което  само  изглежда  справедливо,  и  не  порица  - 
п;и11  кжа.  което  е  несправедливо,  но  само  това,  което 
изглежда  несправедливо,  щем  съветваш  несправедли¬ 
вия  да  се  прикрива  и  се  съгласяваш  с  Тразимах19,  че 
справедливостта  е  чуждо  благо,  което  е  полезно  за  по- 
силния,  а  и  несправедливостта  е  полезна  и  изгодна  за 
него  самия,  но  справедливостта  е  безполезна  за  слабия. 
След  като  ти  се  съгласиш,  че  справедливостта  е  между 
най-големите  блага,  които  заслужава  да  се  придобиват 
заради  последствията  от  тях,  то  те  и  сами  по  себе  си  са 
достойни  за  притежаване,  като  например  зрението,  слу¬ 
ха,  разбирането  и  здравето  и  много  други  подобни  бла¬ 
га,  действени  по  своята  собствена  природа,  а  не  пора¬ 
ди  мнението  за  тях.  Ето  защо  хвали  същността  на  спра¬ 
ведливостта,  с  която  тя  е  полезна  на  човека,  който  я  при¬ 
тежава,  п  кажи  с  какво  несправедливостта  вреди.  Ос¬ 
тави  на  другите  да  хвалят  наградите  и  почестите.  Ако 
други  така  хвалят  справедливостта  и  хулят  несправед¬ 
ливостта,  като  превъзнасят  и  порицават  почестите  и 
наградите  поради  тях,  аз  ще  бъда  в  състояние  да  ги 
възпра,  но  тебе  не  бих  могъл,  ако  сам  ти  ие  ми  заповя¬ 
даш,  защото  през  целия  си  живот  нищо  друго  не  си 
изследвал  така  основно,  както  този  въпрос.  Затова  в 
своята  реч  покажи  ни  само  това,  че  справедливостта 
е  по-добра  от  несправедливостта,  но  и  какво  прави  ед¬ 
ната  и  другата  сама  по  себе  си  с  човека,  който  ги  при¬ 
тежава,  било  че  са  скрити,  било  че  не  са  скрити  пред 
боговете  и  човеците  —  едната  като  добро,  а  другата 
като  зло. 

X.  Слушайки  това,  аз,  който  винаги  се  удивлявах 
на  способността  на  Главкон  и  на  Адимант,  тогава  осо¬ 
бено  много  се  зарадвах  и  рекох:  —  Добре  прилягат 
и  за  вас,  деца  на  оня  мъж10,  приятел  на  Главкон,  по- 


ставил  началото  на  елегиите,  който  за  прославилите  се 
във  войната  с  Мегара21  казва: 

Род  богоравен,  деца  на  Аристон.  мъжа 

достославен  .гг 

Според  мене,  приятели,  това  е  добре.  Нещо  божест¬ 
вено  ви  е  осенило,  щом,  без  да  сте  убедени,  че  неспра¬ 
ведливостта  е  по-добра  от  справедливостта,  вие  може¬ 
те  така  да  говорите  за  това.  Впрочем  аз  смятам,  че  вие 
в  действителност  не  сте  убедени.  Това  заключавам  от 
останалите  ваши  добродетели,  понеже  не  вярвам  в  ду¬ 
мите  ви.  Но  колкото  повече  им  вярвам,  толкова  повече 
недоумявам  какво  да  правя.  От  една  страна,  не  зная 
как  да  помогна,  понеже  се  смятам  за  безсилен:  Приз¬ 
нак  за  моето  безсилие  е  това,  че  говорейки  против  Тра- 
зимах,  мислех  да  докажа,  че  справедливостта  е  по-доб¬ 
ра  от  несправедливостта,  но  вие  не  ми  позволихте.  От 
друга  страна,  не  зная  как  да  не  помогна,  понеже  се 
боя,  че  няма  да  е  благочестиво  да  не  се  помогне  на  спра¬ 
ведливостта,  когато  пред  още  дишащия  и  можещия 
да  говори  човек  тя  е  унижавана.  Затова  ще  бъде  най- 
добре  да  й  се  притека  на  помощ  според  силите  си.  То¬ 
гава  Главкон  и  другите  започнаха  да  се  молят  непре¬ 
менно  да  помогна  и  да  не  се  отказвам  от  спора,  но  да 
изследвам  какво  са  справедливостта  и  несправедли¬ 
востта  и  каква  е  истинската  полза  от  тях.  И  аз  казах 
това,  което  мислех.  Разискваният  от  нас  въпрос  не  е 
незначителен,  но  според  мене  се  нуждае  от  внимателно 
разглеждане.  Понеже  ние  не  сме  достатъчно  способни, 
както  ми  се  струва,  да  направим  такова  изследване, 
както  не  са  достатъчно  способни  и  тези,  на  които  зре¬ 
нието  е  слабо,  а  пък  им  е  заповядано  да  прочетат  от¬ 
далече  ръкопис,  написан  с  малки  букви.  После  някой 
забелязва,  че  същите  букви  са  написани  на  друго  мяс- 

то  в  по-голям  размер  и  на  по-голямо  място  и  това,  мис¬ 
ля,  се  явява  твърде  удобно,  та,  като  прочетат  тях,  да 
разберат  и  по-малките,  ако  са  напълно  същите, 

—  Без  съмнение  —  каза  Адимант.  —  Но,  Сократе, 
какво  общо  виждаш  в  това  с  изследването  на  справел 
ливостта? 

—  Ще  кажа  — отвърнах  аз.  — Ние  приписваме  спра¬ 
ведливостта  на  един  човек,  а  тя  може  да  е  присъща  и  на 
цяла  държава. 

—  Естествено  —  рече  той. 

—  Нали  държавата  е  по-голяма  от  един  човек? 

—  По-голяма  —  отговори  той. 

—  Вероятно  в  по-голямото  има  и  повече  справед¬ 
ливост  и  може  по-лесно  да  се  изучи.  Ако  искате,  нека 
първо  изследваме  каква  е  тя  в  държавите,  а  след  това 
да  я  изследваме  и  в  отделния  случай,  като  наблюдаваме 
подобието  на  по-голямото  в  образа  на  по-малкото. 

—  Струва  ми  се,  че  говориш  добре  —  рече  той.  | 

—  Но  ако  в  своето  изследване  —  продължих  аз  — 
ние  поискаме  да  наблюдаваме  създаваща  се  държава! 
то  нали  бихме  видели  и  създаващата  се  нейна  спра¬ 
ведливост  и  несправедливост? 

—  Вероятно  —  каза  ми  той. 

—  А  щом  това  е  така,  няма  ли  надежда  при  тия 
условия  по-лесно  да  разглеждаме  това,  което  търсим? 

—  Съвсем  лесно. 

—  Да  се  опитаме  ли  да  направим  това?  Наистина, 
мисля,  че  работата  не  е  лесна  и  малка.  ВнимавайтеГ 

—  Ние  сме  готови,  рече  Адимант,  но  ти  недей  да  се 
занимаваш  сега  с  друго.  | 

Раздяла 
на  труда 

XI.  Държавата  според  мене  —  рекох  —  възниква,  по¬ 
неже  всеки  един  от  нас  не  може  сам  да  задоволява  себе 
си,  а  се  нуждае  от  много  неща.  Или  ти  допускаш  дру¬ 
го  начало  на  създаването  на  държавата? 

—  Никакво  друго  начало  —  рече  той. 

-  Следователно  един  човек  приема  друг  било  за  ед¬ 
на  или  друга  изгода  и  щом  се  нуждаем  от  помощта  на 
мнозина,  то,  след  като  съберем  много  участници  и  по¬ 
мощници  в  едно  местожителство,  на  това  съобщество 
сме  дали  името  държава.  Така  ли  е? 

—  Съвсем  вярно. 

—  Но  нали  всеки  човек  влиза  в  общение  с  друг, 
като  или  получава  нещо,  или  пък  дава  нещо,  убеден, 
че  това  е  по-добро  за  него? 

—  Така  е. 

—  Хайде  —  рекох  —  да  създадем  мислено  държава 
от  самото  начало,  а  нашата  нужда  ще  създаде  държа¬ 
вата. 

—  Защо  не? 

Първата  н  най-голяма”  нужда*" е-' приготвянето 
на  храната,  за  да  могат  хората  да  съществуват  и  да  жн* 
веят. 

—  Така  е. 

—  Втората  нужда  е  да  се  изградят  жилища,  тре¬ 
тата  е  приготвянето  на  дрехи  и  други  подобни. 

—  Това  също  е  така. 

—  Виж  сега  —  казах  аз  —  по  какъв  начин  държава¬ 
та  ще  може  да  си  осигури  приготвянето  на  всичко  то¬ 
ва.  Нали  един  ще  бъде  земеделец,  друг  строител,  а  тре¬ 
ти  тъкач?  Няма  ли  да  прибавим  още  обущар  и  още 
други,  които  да  се  грижат  за  тялото? 

—  Съвсем  вярно. 

—  Изглежда,  че  за  най-необходимото  държавата 
ще  се  задоволи  с  четирима  или  петима  такива  хора. 

—  Вероятно. 

—  Но  какво?  Трябва  ли  всеки  един  от  тях  да  пригот¬ 
вя  своето  производство  за  всички,  например  земеделе¬ 
цът  сам  ли  да  произвежда  храна  и  да  употребява  чети  - 
ри  пъти  повече  време  и  труд  за  произвеждане  на  хра¬ 
нителните  продукти  и  да  ги  разделя  с  другите,  или,  без 
да  се  грижи  за  другите,  да  произвежда  една  четвърт 
от  тия  хранителни  продукти  само  за  себе  си,  като  упот¬ 
ребява  за  това  една  четвърт  време,  а  останалите  три  чет¬ 
върти  да  употребява,  както  следва:  едната  част  да  си 
построи  жилище,  другата  за  приготвяне  на  дрехи,  а 
третата  за  обувки,  като  се  занимава  с  производства, 
които  няма  да  разделя  с  другите,  а  да  върши  своя  ра¬ 
бота,  и  то  само  за  себе  си? 

—  Може  би,  Сократе,  първото  е  по-полезно  от  вто¬ 
рото  —  рече  Адимант. 

—  Кълна  се  в  името  на  Зевс  —  рекох  аз,  — -  това  не 
е  безсмислено.  Както  говориш  ти, и  аз  сам  разбирам, 
че  всеки  се  ражда,  без  да  е  подобен  на  всички  други  в 
началото,  но  се  отличава  по  своята  природа  и  всеки  е 
определен  за  някоя  работа.  Или  ти  не  мислиш  така? 

—  Мисля  така. 

—  Но  какво?  По-добре  ли  ще  върши  работата  си 
един  човек,  ако  упражнява  много  занаяти,  или  ако 
един  човек  упражнява  само  един  занаят? 

—  Когато  един  упражнява  само  един  занаят  — 
отвърна  той. 

—  Смятам  за  очевидно  също,  че  няма  да  има  ни¬ 
какъв  резултат,  щом  някой  пропусне  удобния  случай 
за  някоя  работа, 

—  Очевидно. 

—  Работата  няма  да  изчаква  удобно  време  за  работ¬ 
ника,  мисля  аз,  а  е  необходимо  работникът  да  следва 
отблизо  работата,  а  не  като  че  тя  е  странично  занимание. 

—  Необходимо  е. 

—  Поради  това  повечето  работи  се  извършват  по- 
добре  и  по-лесно,  когато  един  човек  извършва  една 
работа,  и  то  според  природната  си  дарба  и  в  удобно 
време,  като  изоставя  всички  други  занимания. 

—  Съвсем  вярно. 

—  Но,  Адиманте,  за  извършването  на  това,  за  което 
ние  говорихме,  са  необходими  повече  от  четирима  граж¬ 
дани.  Явно  е  наистина,  че  земеделецът  няма  сам  да  си 
прави  рало,  ако  иска  то  да  е  добро.  Същото  важи  и  за 
мотиката,  а  и  за  другите  земеделски  сечива.  Няма  да  си 
приготвят  необходимите  инструменти  и  материали  и 
домостроителят,  и  тъкачът,  и  обущарят. 

—  Вярно. 

—  Дърводелците,  ковачите  и  всички  други  занаят¬ 
чии,  появили  се  в  нашата  малка  държава,  я  правят 
вече  мксголкдна. 

—  Наистина. 

—  В  същност  тя  не  би  била  твърде  голяма,  ако  не 
прибавим  към  нея  занаятчиите,  воловарите,  овчарите  и 
различните  други  пастири,  та  земеделците  да  имат  во¬ 
лове  за  оране,  домостроителите  заедно  със  земеделци¬ 
те  да  разполагат  с  впрегатен  добитък  за  превозване,  а 
тъкачите  и  обущарите  да  имат  вълна  и  кожа. 

—  Държавата  —  рече  той,  —  която  има  всичко  то¬ 
ва,  не  би  била  малка. 

—  Но  почти  е  невъзможно  — рекох  аз  — да  заселим 
нашата  държава  в  такова  място,  където  няма  да  има 
нужда  от  превозване. 

—  Невъзможно  е. 

—  Ще  има  нужда  и  от  други,  които  да  превозват 

от  други  държави  това,  от  което  нашата  ще  има  нужда. 

—  Ще  бъдат  необходими. 

—  Но  ако  някой  служител  пристигне  някъде  с 
празни  ръце  и  не  носи  нищо,  от  което  там  се  нуждаят, 
такъв  служител  ще  се  върне  с  празни  ръце  там,  откъ- 
дето  те  получават  необходимите  предмети.  Нали  е 
така? 

—  Струва  ми  се,  че  е  така. 

—  Значи  местните  производства  не  трябва  да  са  до¬ 
статъчни  само  за  хората  на  държавата,  но  да  бъдат  тол¬ 
кова  много  и  такива,  та  да  могат  да  задоволяват  и  ония, 
които  се  нуждаят  от  тях. 

—  Необходимо  е  наистина. 

—  Следователно  на  нас  в  държавата  са  необходими 
повече  земеделци  и  други  занаятчии. 

—  Повече. 

—  Също  и  повече  служители  за  докарване  и  от- 
карване  на  различни  производства.  А  това  са  търгов¬ 
ците.  Така  ли  е? 

-Да. 

—  Следователно  ние  се  нуждаем  и  от  търговци. 

—  Без  съмнение. 

—  Ако  пък  търговията  става  по  море,  ще  имаме 
нужда  и  от  много  други  люде,  които  са  опитни  в  море¬ 
плаването. 

—  Да.  От  мнозина. 

XII.  Но  какво?  В  самата  държава  по  какъв  начин 
ще  си  обменят  гражданите  ония  предмети,  които  всеки 
един  от  тях  произвежда?  Нали  ние  затова  създадохме 
държава,  като  установихме  взаимно  общуване. 

—  Очевидно  — рече  той,  — че  посредством  продава¬ 
не  и  купуване. 

—  Следователно  ние  ще  имаме  пазар  и  пари,  които 
са  средства  за  обмяна. 


—  Необходимо  е. 

—  Но  ако  земе/елецът  или  някой  друг  от  занаятчии¬ 
те  откара  на  пазара  това,  което  произвежда,  и  в  това 
време  не  намери  лица,  които  се  нуждаят  от  неговата  сто¬ 
ка  за  обмяна,  той  ще  остане  ли  бездеен  да  чака,  като 
седне  на  площада  до  своята  стока? 

—  Съвсем  не  —  отговори  той.  —  Има  люде,  които, 
щом  забележат  това,  сами  предлагат  своята  услуга. 
В  добре  уредените  държави  това  са  най-слабите  физи¬ 
чески  и  негодни  за  друга  работа  лица.  Те  са  длъжни 
да  стоят  там  и  срещу  пари  да  купуват  това,  което  ня¬ 
кои  желаят  да  продадат,  а  след  това  пак  срещу  пари 
да  продадат  същата  стока  на  тия,  които  имат  нужда  да 
я  купят. 

—  Тази  нужда  —  рекох  аз  —  поражда  съществу¬ 
ването  на  търговското  съсловие.  Нали  ние  ще  наречем 
търговци  тия,  които  седят  на  пазара  и  се  занимават  с 
купуване  и  продаване,  л  пък  тези,  които  пътуват  по 
държавите,  ще  наречем  посредници  при  търговията? 

—  Без  съмнение. 

—  Но  има,  както  аз  мисля,  и  други  слуги,  които 
по  своя  ум  не  са  твърде  достойни  за  общуване,  но  при¬ 
тежават  достатъчно  телесна  сила  за  извършване  на 
трудни  работи.  Те  продават  използуването  на  своята 
телесна  сила  и  тая  цена  наричат  наем.  Затова  и  те  сг 
наричат  наемници  според  моето  мнение.  Вярно  ли  е 
това? 

—  Без  съмнение. 

—  И  така  за  попълване  състава  на  държавата, 
както  изглежда,  са  необходими  и  наемници. 

—  Изглежда. 

—  Но,  Адиманте,  нашата  държава  не  нарасна  ли 
вече  до  необходимата  големина? 

—  Възможно  е. 

—  А  къде  са  в  нея  справедливостта  и  несправедли¬ 
востта?  Или  в  какво  от  това,  което  вече  разгледахме, 
те  се  намират? 

—  Не  зная,  Сократе  —  рече  той,  —  освен  ако  е  в 
нуждата  за  общност  в  самите  тия  споменати  неща. 

—  Възможно  е  —  казах  аз  —  и  ти  да  говориш  доб¬ 
ре.  Все  пак  ние  трябва  да  изследваме  това  и  да  не  се 
бавим. 

Първо  нека  изследваме  как  ще  живеят  събраните 
по  такъв  начин  хора.  Нали  няма  да  е  по  друг  начин,  ос¬ 
вен  като  приготовляват  хранителни  припаси  и  вино,  дре¬ 
хи  и  обувки;  и  като  строят  домове,  те  през  лятото  ще 
работят  до  голяма  степен  необлечени  и  необути,  а  през 
зимата  ще  бъдат  добре  облечени  и  обути.  А  ще  се  хра¬ 
нят  с  ечемичен  булгур  и  пшенично  брашно,  като  пър¬ 
вия  ще  варят,  а  брашното  ще  пекат  на  хляб!  Нали  ще 
поставят  тестените  сладкиши  и  хляба  върху  тръстика 
или  чисти  листа  и  седнали  на  дъсчена  скамейка,  покрита 
с  мирта  и  тис,  ще  се  хранят  заедно  с  децата  си,  ще  пият 
вино,  ще  си  поставят  венци  на  главите23  и  ще  възпя¬ 
ват  боговете  и,  живеейки  щастливо  помежду  си,  ще 
раждат  деца  според  материалните  си  възможности,  като 
се  страхуват  от  бедност  и  война? 

XIII.  Тогава  Главкон  ме  прекъсна  и  рече:  «Ти,  из¬ 
глежда,  караш  своите  люде  да  се  хранят  без  готвени 
ястия? 

—  Ти  говориш  самата  истина  —  отвърнах,  —  за- 
щото  аз  забравих,  че  те  ще  имат  и  готвени  ястия.  Ес¬ 
тествено  е,  че  те  ще  имат  сол,  маслиново  масло  и  сире¬ 
не,  ще  си  варят  лук  и  зеленчуци,  каквито  се  варят 
и  сега  по  селата.  Ще  им  дадем  и  някои  лакомства,  като 
смокини,  грах  и  боб,  а  миртови  плодове  и  букови  желъ¬ 
ди  ще  пекат  на  огън,  като  ще  пият  умерено  и  вино.  Пре¬ 
карвайки  по  този  начин  живота  си  в  мир  и  здраве,  как- 


84 


то  изглежда,  те  ще  умират  в  дълбока  старост,  като  ще 
предават  такъв  начин  на  живот  и  на  своите  потомци. 

—  Но  ако  ти,  Сократе  —  рече  той,  —  би  уреждал 
държава  на  свине,  с  какво  друго  би  ги  насищал  ос¬ 
вен  със  същата  храна? 

—  А  как  би  трябвало  да  постъпя,  Главконе?  — 
попитах  аз. 

—  Както  е  прието — отвърна  той.  — За  да  не  живеят 
в  скърби,  трябва  да  възлягат24  на  скамейки,  мисля,  да 
обядват  на  трапези,  да  употребяват  месни  храни  и  ла¬ 
комства,  които  и  сега  употребяват  хората. 

—  Нека  бъде  така  —  отвърнах  аз.  —  Разбирам,  че 
ние  разглеждаме,  изглежда,  не  как  само  се  създава 
една  държава,  но  и  държава,  която  живее  разкошно. 
Може  би  това  не  е  лошо?  Разглеждайки  именно  една 
такава  държава,  възможно  е  да  открием  кога  в  държави¬ 
те  са  се  появили  справедливостта  и  несправедливостта. 
Но  според  мене  истинската  държава  е  тази,  която  ние 
разглеждахме  като  здрава  държава.  Но  ако  желаете, 
нека  разгледаме  и  боледуващата  от  треска  държава.'21’ 
Нищо  не  ни  пречи  за  това.  Но,  както  изглежда,  този 
начин  на  живот  няма  да  задоволи  някого.  Ще  са  нуж¬ 
ни  и  скамейки,  и  трапези,  и  други  подобни  прибори, 
храни,  помади,  благовония,  наложници,  печени  питки 
и  различни  други  подобни  неща.  Затова  трябва  да  се 
смятат  за  необходими  не  само  споменатите  по-рано  от 
нас  вещи,  като  къщи,  дрехи  и  обувки,  но  трябва  да 
се  поставят  в  движение  и  картини,  и  различни  пъстри 
неща,  и  злато,  и  слонова  кост,  и  всичко  друго,  подоб¬ 
но  на  тях.  Така  ли? 

—  Да,  каза  той. 

Но  не  трябва  ли  ние  да  увеличим  нашата  държа¬ 
ва,  защото  първата  наша  здрава  държава  няма  да  е 
достатъчна,  но  трябва  да  се  напълни  с  излишни  и  мно- 

жество  лица,  които  не  са  необходими  за  държавите, 
като  например  всевъзможни  ловци16  и  мимици,  от  кои¬ 
то  едни  подражават  външния  вид  и  цветовете,  а  други 
музиката;  също  и  поети  и  техните  изпълнители  рапсо- 
ди,  актьори,  танцьори,  предприемачи,  майстори  на 
различни  предмети,  други  занаятчии  за  изработване  на 
женски  украшения.  Ще  имаме  нужда  и  от  повече  слу¬ 
жители.  Няма  ли  да  бъдат  необходими  според  тебе  и 
педагози,  кърмачки,  възпитатели,  камериерки,  бръсна¬ 
ри,  сладкари  и  готвачи?  Ние  ще  имаме  нужда  дори  от 
евкнари.  В  нашата  първа  държава  нямаше  никакви 
такива  люде,  понеже  не  бяха  нужни,  а  в  сегашната  и 
от  това  има  потребност.  Ще  са  необходими  и  много  дру¬ 
ги  животни  за  тия,  които  ще  ги  ядат.  Нали  е  така? 

—  Така  е. 

—  Като  живеем  по  този  начин,  нали  ние  ще  имаме 
повече  нужда  от  лекари,  отколкото  по-рано? 

—  От  повече. 

XIV.  И  земята,  която  тогава  беше  достатъчна  да 
из- рани  тогавашните  жители,  ще  стане  малка.  Или 
как  да  се  изразим? 

—  Така  —  рече  той. 

—  Следователно  ще  трябва  да  отнемем  от  страната 
на  съседите  си,  за  да  имаме  достатъчно  земя  за  пас¬ 
бища  и  за  оран;  а  пък  съседите  трябва  да  отнемат  от 
нашата  земя,  ако  те  са  се  отдали  на  спечелване  на  неиз¬ 
числимо  богатство  и  са  преминали  границата  на  необ¬ 
ходимото? 

—  Това  е  неизбежно,  Сократе  — отвърна  той. 

—  И  след  това,  Главконе,  ние  ще  воюваме,  или 
какво? 

—  Ще  воюваме  —  отвърна  той. 

—  Сега  —  продължих  аз  —  ние  нека  нищо  не  го¬ 
ворим  дали  войната  носи  зло  или  добро,  но  само  това, 

че  вече  открихме  произхода  на  войната,  т.  е.  това,  от 
което  предимно  произлиза  за  държавите  обществе¬ 
ното  и  частното  зло. 

—  Така  е. 

—  Следователно,  приятелю,  трябва  нашата  държа¬ 
ва  да  стане  по-голяма,  и  то  не  с  нещо  малко,  а  с  цяла 
армия,  която  тръгвайки  на  поход,  ще  се  сражава  с  на¬ 
падащите  врагове  за  целия  имот  и  за  тия  неща,  за  кои¬ 
то  сега  говорихме. 

—  Но  как?  Нима  ние  сами  не  сме  в  състояние  да 
направим  това? 

—  Не  сме  —  отвърнах  аз,  —  ако  само  ти  и  ние  доб¬ 
ре  сме  се  уговорили  върху  това,  заради  което  уреждаме 
държавата.  Ако  си  спомняш,  ние  се  съгласихме,  че  не 
е  възможно  един  човек  да  се  занимава  успешно  с  много 
занаяти. 

—  Истина  —  рече  той. 

—  Но  какво?  —  продължих  аз.  Нима  воденето  на 
война  не  ти  изглежда  особен  занаят? 

—  Изглежда  ми  —  рече  той. 

—  Нима  кожарският  занаят  заслужава  повече 
грижи  от  военния? 

—  По  никакъв  начин. 

—  Но  ето  ние  не  пречим  на  кожаря  нито  на  земеде¬ 
леца,  нито  на  тъкача,  нито  на  строителя  да  изпълняват 
своята  работа;  но  трябва  да  се  извършва  добре  работата 
и  на  кожаря,  и  на  всички  други  занаятчии,  на  които 
сме  поръчали  едно  нещо,  за  което  всеки  по  природа  е 
годен  и  което  през  живота  си  добре  извършва,  като  изо¬ 
ставя  всички  други  занимания,  без  да  пропуска  удобното 
време,  за  да  извърши  своята  работа  добре.  Нима  за 
военното  дело  не  е  твърде  важно  да  бъде  извършвано 
добре,  или  пък  то  е  толкова  лесно,  та  да  може  да  стане 
войник  всеки  земеделец,  кожар  или  който  и  да  било 


ДЪРЖАВАТА  87 


П  Л  А  ТОН 


друг  занаятчия?  А  дори  и  успешното  играене  на  дама 
или  със  зарове  не  е  възможно  за  никого,  ако  той  не  се 
е  занимавал  с  него  от  детство,  но  само  между  другото. 
Нима  е  достатъчно  човек  да  вземе  щит  или  някое  друго 
бойно  оръжие  и  оръдие  и  тутакси  да  стане  опитен  воин 
с  тежко  въоръжение  или  годен  за  всяко  друго  сражение 
по  време  на  война,  а  пък  никой  от  другите  инструменти, 
взет  в  ръце  от  човек,  не  може  да  направи  никого  нито 
занаятчия,  нито  атлет  и  няма  да  бъде  полезен  на  този, 
който  не  е  получил  необходимите  знания  за  всеки 
занаят,  нито  пък  е  положил  достатъчно  грижа  за 
него. 

—  Инструментите  са  твърде  важно  нещо,  рече 
той. 


Ролята 
на  стражите 
в  идеалната 
държава 

XV.  И  тъй  —  казах  аз,  —  колкото  е  по-важна  рабо¬ 
тата  на  стражите,  толкова  по-голямо  знание  изисква 
в  сравнение  с  вси  ки  други  занимания  и  се  нуждае  от 
толкова  по-голяма  опитност  и  старание. 

—  И  аз  мисля  така  —  рече  той. 

—  За  това  занятие  не  е  ли  нужна  и  природна  дарба? 

—  Как  иначе? 

—  И  тъй  нашата  задача  е,  както  изглежда,  докол- 
кото  можем,  да  посочим  какви  и  колко  големи  способ¬ 
ности  са  необходими  за  защита  на  държавата. 

—  Наша  задача  е. 

—  Кълна  се  в  Зевса  —  рекох  аз,  —  не  с  малка  ра- 


бота  се  заемаме.  Но  не  трябва  да  се  плашим,  доколкото 
имаме  сила. 

—  Да  не  се  плашим  —  отвърна  той. 

—  Мислиш  ли  —  попитах  аз,  —  че  по  отношение  на 
пазенето  природата  на  благородното  куче  се  отличава 
от  природата  на  благородния  юноша? 

—  Какво  искаш  да  кажеш  с  това? 

—  Това,  че  и  двамата  трябва  да  имат  острота  на  чув- 
ствуване,  бързина  за  преследването  на  това,  което  са 
забелязали,  и  сила,  ако  е  необходимо  да  се  бият  с  този, 
когото  са  настигнали. 

—  От  всичко  това  има  нужда  —  отвърна  той. 

—  И  да  бъде  мъжествен,  щом  добре  ще  се  сра¬ 
жава. 

—  Но  може  ли  да  не  бъде  така? 

—  А  ще  пожелае  ли  да  бъде  храбър  този,  който  не 
е  с  гневлив  дух  —  било  кон,  било  куче  или  каквото  и 
да  е  друго  животно?  Не  си  ли  забелязал,  че  гневът  е 
непреодолим  и  непобедим;  нали  под  негово  въздействие 
душата  става  напълно  безстрашна  и  непобедима? 

—  Забелязал  съм. 

—  Следователно  е  ясно  какво  трябва  да  притежава 
стражът  по  отношение  на  тялото  си. 

-  Да. 

—  А  по  отношение  на  душата  си  той  трябва  да  бъде 
гневпив. 

—  И  това  е  така. 

—  Но  как  —  попитах  аз,  —  Главконе?  Ако  стра¬ 
жите  са  с  такива  природни  качества,  няма  ли  те  да 
бъдат  жестоки  помежду  си  и  по  отношение  на  другите 
граждани? 

—  Кълна  се  в  Зевса,  не  е  лесно  да  не  бъдат  —  рече 
той. 

—  Все  пак  необходимо  е  те  да  бъдат  кротки  към  сво- 

ите  и  жестоки  към  враговете.  В  противен  случай  те 
няма  да  изчакат  другите  да  се  унищожат,  но  сами  ще 
избързат  да  направят  това. 

—  Истина  е  —  каза  той. 

_  Но  какво  да  правим?  —  попитах  аз.  Къде  да 

намерим  кротък  и  дръзновен  нрав?  Кротката  природа 
е  съвсем  противоположна  на  гневливата. 

—  Изглежда. 

—  Но  ако  стражът  е  лишен  от  всяко  едно  от  тия 
качества,  той  не  може  да  бъде  добър;  да  съвмести  пък 
двате  качества  е  невъзможно,  тогава  изглежда,  че  не 
е  и  възможно  да  има  добър  пазач. 

—  Право  е  —  каза  той. 

Аз  пък,  колебаейки  се  и  обмисляйки  казаното  вече 
по-рано,  продължих;  С  право,  приятелю,  ние  ^недо¬ 
умяваме,  понеже  ^е  отклонихме  от  образеца,  който  си 
поставихме  в  началото. 

—  Защо  пък  казваш  това? 

—  Ние  пропуснахме,  че  има  такива  натури,  за 
които  и  не  помислихме  и  които  притежават  тия  противо¬ 
положни  качества. 

—  Къде  се  намират  те? 

—  Може  да  ги  видиш  и  в  други  животни,  но  най- 
много  в  тия  от  тях,  които  уподобихме  на  стража.  Ти 
вероятно  знаеш  за  породистите  кучета.  Техният  нрав 
по  природа  е  такъв,  че  с  домашните  и  познатите  са  съв¬ 
сем  кротки,  а  пък  с  непознатите  проявяват  напълно 
противоположни  качества. 

—  Естествено  зная. 

—  Следователно  това  е  възможно  рекох  аз  —  и 
ние  не  противоречим  на  природата,  като  търсим  такъв 
страж. 

—  Изглежда,  че  не  противоречим. 

XVI.  Смяташ  ли,  че  този,  който  има  намерение  да 

стане  страж,  трябва  да  бъде  по  природа  освен  гневлив 
още  и  философ? 

—  Защо  пък  и  това?  —  рече  той.  —  Аз  не  го  разби¬ 
рам. 

—  Това  ти  можеш  да  видиш  и  при  кучетата,  ка¬ 
зах  аз.  Това  качество  на  животните  е  достойно  за  учуд¬ 
ване. 

—  Кое? 

—  Щом  кучето  види  непознат,  то  се  сърди,  макар  да 
не  е  претърпяло  нищо  лошо  от  него,  а  види  ли  пък  поз¬ 
нат,  то  се  умилква  ласкателно,  макар  че  не  е  получило 
от  него  никога  нищо  добро.  Или  ти  не  се  учудваш  на 
това? 

—  На  това  аз  досега  не  съм  обръщал  внимание  — 
рече  той.  Явно  е,  че  кучето  прави  именно  това. 

_ Това  чувство  на  неговата  природа  се  показва 

твърде  интересно  и  философско. 

—  По  какъв  начин? 

—  Поради  това  —  рекох,  —  че  кучето  разпознава 
дружеското  и  враждебното  лице  само  по  това,  че  еди¬ 
ния  познава,  а  другия  не  познава.  Нали  е  признак  на 
любознателност,  шом  домашния  и  чуждия  човек  оп¬ 
ределя  само  по  познаването  и  непознаването? 

—  Не  може  да  не  бъде  —  отвърна  той. 

—  Но  нали  —  попитах  аз  —  любознателността  и 
философствуването  са  едно  и  също  нещо? 

—  Едно  и  също  —  отвърна  той. 

—  Защо  да  не  допуснем  смело  и  за  човека,  който  е 
кротък  по  нрав  към  домашните  и  познатите  си,  че  е 
необходимо  да  бъде  с  философска  и  любознателна  при¬ 
рода. 

—  Да  допуснем  —  рече. 

И  тъй  добрият  и  полезен  пазач  на  държавата 

ще  бъде  у  нас  философствуващ,  гневлив,  бърз  и  силен 
по  природа. 

—  Разбира  се  —  каза  той. 

—  Нека  бъде  такъв.  Но  по  какъв  начин  ние  ще  хра¬ 
ним  и  възпитаваме  тия  хора?  И  това  наше  изследване 
полезно  ли  ни  е  за  това,  за  което  и  всичко  разискваме, 
а  именно  да  открием  по  какъв  начин  се  явяват  в  държа¬ 
вата  справедливостта  и  несправедливостта?  Дано  ние 
не  пропуснем  целта  на  нашето  разискване  и  дано  не  го 
направим  твърде  дълго. 

—  В  същност  —  продума  братът  на  Главкон  — 
аз  очаквам,  че  сегашното  ни  изследване  ще  доведе 
именно  до  това  удължаване. 

—  Заклевам  се  в  Зевса,  драги  Адиманте  —  рекох 
аз,  —  не  трябва  да  изоставяме  разискването,  макар  и 
да  бъде  твърде  продължително. 

—  Не  трябва  да  го  изоставим. 

—  Но  хайде,  сякаш  си  разказваме  приказки  и 
басни  и  прекарвайки  в  почивка,  ние  да  си  възпитаме 
тия  мъже  в  разискването. 

—  Наистина  необходимо  е. 


Възпитание 
на  стражите 

XVII.  Какво  е  впрочем  това  възпитание?  Или  е  труд¬ 
но  да  се  намери  по-добро  от  това,  което  е  намерено 
отдавна?  Едното  е  гимнастиката  и  се  отнася  за  тялото, 
а  другото  е  музиката  и  се  отнася  до  душата. 

-  Да. 

—  Не  трябва  ли  по-напред  да  започнем  да  ги  въз¬ 
питаваме  с  музиката,  а  след  това  с  гимнастиката? 

—  Защо  не-* 

—  А  към  музиката  —  попитах  аз  —  ти  отнасяш  ЛИ 
словесността? 

—  Отнасям. 

—  Има  обаче  два  вида  словесност:  нали  едната  е 
истинска,  а  другата  е  лъжлива? 

-  Да. 

—  И  ние  трябва  да  възпитаваме  с  двете,  но  най- 
напред  с  лъжливата? 

—  Не  разбирам  —  рече  той  —  защо  говориш  това. 

—  Ти  не  разбираш  —  отвърнах  аз,  —  че  на  децата 
най-напред  разказваме  приказки?  А  това,  казано  общо, 
е  лъжа,  макар  и  да  има  нещо  истинно.  Значи  по  отно¬ 
шение  на  децата  ние  си  служим  най -напред  с  приказ¬ 
ки,  а  след  това  с  гимнастика. 

—  Това  е  така. 

—  Затова  аз  казах,  че  при  възпитанието  музиката 
трябва  да  предхожда  гимнастиката. 

—  Вярно  —  потвърди  той. 

—  Нали  знаеш,  че  началото  на  всяка  работа  е  изоб¬ 
що  твърде  важно,  особено  за  младежа  и  за  човека  в 
нежна  възраст?  Тогава  предимно  се  образува  и  офор¬ 
мява  характерът,  който  някой  желае  да  създаде  у 
другите. 

—  Точно  така. 

—  Така  лесно  ли  ние  ще  допуснем  децата  да  слу¬ 
шат  и  да  приемат  в  душата  си  случайни  приказки,  съ¬ 
чинени  от  случайни  хора  и  съдържащи  в  себе  си  та¬ 
кива  представи,  които  са  противоположни  на  тия,  които 
смятаме,  че  те  трябва  да  имат,  когато  достигнат  зряла 
възраст? 

—  По  никакъв  начин  не  трябва  да  допуснем  това. 

—  Следователно,  както  изглежда,  първо  ние  трябва 
да  подбираме  авторите  на  приказки  и  съчинените  добре 

да  приемем,  а  съчинените  лошо  Да  отхвърлим.  СлеД 
каТо  отберем  добрите  приказки,  трябва  да  убедим  кър¬ 
мачките  и  майките  да  разказват  само  тях  на  децата  и 
повече  да  извайват  душите  им  с  приказки,  отколкото  те¬ 
лата  им  с  ръце.  Повечето  приказки,  които  сега  се  раз¬ 
казват,  трябва  да  бъдат  отхвърлени. 

—  А  кои  именно?  —  попита  той. 

—  По  по-големите  приказки  ние  ще  преценяваме  по- 
малките,  отвърнах  аз,  защото  и  по-големите,  и  по-мал¬ 
ките  трябва  да  имат  едно  и  също  влияние  и  въздействие. 
Или  ти  не  мислиш  така? 

—  Мисля  —  рече  той,  —  но  не  разбирам  за  какви 
по-големи  приказки  говориш. 

—  За  тия  —  рекох,  —  за  които  са  ни  разказали  Хе- 
зиод,  Омир  и  другите  поети.  Те  именно  съчиниха  лъжли¬ 
ви  приказки  за  хората, разказвали  са  ги  и  ги  разказват/ 

_  Какви  именно  —  попита  той  —  и  за  кои  от  тях 
говориш  с  укор? 

—  За  това,  което  —  рекох,  —  първо  и  най-много 
трябва  да  бъде  укорявано,  особено  когато  някой  лъже 
лошо. 

—  Това  пък  какво  е? 

—  Когато  някой  лошо  представя  с  думи  какви  са 
боговете  и  героите  подобно  на  художник,  който  рисува 
нещо,  което  никак  не  прилича  на  това,  което  той  иска 
да  изобрази. 

—  Заслужено  —  рече  —  такива  приказки  трябва  да 
бъдат  укорявани.  Но  по  какъв  начин  и  кои  имаме  пред 
вид  ние? 

—  Най-напред  —  отвърнах  аз  —  най-голямата  лъ¬ 
жа  за  най-важни  неща,  с  която  лошо  лъже  този,  който 
твърди,  че  Уран  е  извършил  това,  за  което  говори 
Хезиод,  а  също  по  какъв  начин  Кронос  уж  го  е  нака¬ 
зал.28  За  делата  на  Кронос  и  за  страданията  му,  при- 

Чинени  от  собствения  му  син,  Дори  и  да  са  Верни,  не 
смятам,  че  тряСва  така  леко  да  се  разказват  на  нера¬ 
зумни  и  млади,  но  да  се  премълчават  в  най-голяма  сте¬ 
пен;  ако  пък  стане  необходимо  да  се  разказват,  тайно 
трябва  да  ги  слушат  възможно  най-малко  хора,  без 
да  принасят  в  жертва  свиня  9,  но  принасяйки  в  жертва 
нещо  голямо  и  неизречимо,  за  да  имат  възможност 
да  слушат  колкото  се  може  по-малко  люде. 

—  В  същност  —  рече  той  —  тия  разкази  са  груби. 

—  Ив  нашата  държава  —  рекох,  —  Адиманте, 
те  не  трябва  да  се  разказват.  Не  трябва  да  се  разказва 
на  младия  слушател,  че  като  постъпва  във  висша  сте¬ 
пен  несправедливо,  той  не  върши  нищо  достойно  за 
учудване;  ако  наказва  своя  баща  за  несправедлива 
постъпка,  да  не  смята,  че  вършиш  същото,  което  са  вър¬ 
шили  първите  и  най-великите  от  боговете. 

—  Кълна  се  в  Зевса  —  отвърна  той,  —  че  и  според 
мене  не  е  нужно  да  се  разказват  такива  приказки. 

—  А  още  по-малко  е  нужно  да  се  разказва  —  рекох 
аз,  _  че  боговете  воюват  с  богове,  кроят  заговори  един 
против  друг  и  се  бият;  и  това  не  е  вярно,  а  бъдещите 
ни  пазачи  на  държавата  трябва  да  смятат  за  съвсем 
срамно  нещо  лекомислената  ненавист  на  боговете  по¬ 
между  им.  Съвсем  не  трябва  да  се  разказват  и  описват 
на  юношите  войните  на  гигантите  и  другите  вражди, 
многобройни  и  различни,  които  са  имали  боговете  и  ге¬ 
роите  по  отношение  на  своите  родственици  и  домашни.30 
Но  ако  можем  по  някакъв  начин  да  създаваме  убежде¬ 
ние,  че  никой  никога  от  тия  митични  същества  не  е  вра¬ 
ждувал  с  друг  и  че  това  би  било  неморално;  такива 
приказки  да  не  се  разказват  на  децата  от  най-ранна 
възраст  от  страна  на  старците,  бабите  и  изобщо  от  по- 
възрастните  по  години,  а  поетите  трябва  да  бъдат  зас¬ 
тавени  да  нагаждат  своите  измислици  подходящи  за 

децата.  За  оковите  на  Хера31,  които  й  бил  поставил  соб¬ 
ственият  й  син,  и  за  хвърлянето  от  висините  на  Хефест 
от  Зевс32,  когато  Хефест  се  опитал  да  защити  майка  си 
от  ударите  на  баща  си,  а  така  също  и  за  сраженията 
на  боговете,  които  е  измислил  Омир,  не  трябва  да  се 
допуска  да  се  говори  в  държавата  независимо  дали  ще 
се  разбират  преносно  или  буквално,  защото  младежът 
не  е  в  състояние  да  разграничи  преносното  от  непренос- 
ното.  А  каквото  възприеме  младият  човек,  това  обикно¬ 
вено  остава  неизличимо  и  неизменно.  Затова  трябва  да 
се  употребяват  всички  грижи,  та  тия  приказки,  които 
чуват  отначало  още  хората,  да  бъдат  по  възможност 
най-добре  съчинени,  за  да  слушат  насочващи  към  доб¬ 
родетел  разкази. 


Същността 
на  дълга 

XVIII.  Да.  Това  е  разумно  —  рече  той.  —  Но  ако  някой 
ни  попита  какви  ще  бъдат  тия  разкази  и  как  ще  бъ¬ 
дат  съчинени,  какво  ще  му  отговорим? 

—  Адиманте  —  възкликнах  аз,  —  ние  с  тебе  не 
сме  поети  в  момента,  а  основатели  на  държава.  На 
създателите  е  дълг  да  знаят  формите,  по  които  поетите 
трябва  да  създават  приказките,  и  да  не  позволяват  да  ги 
съчиняват  извън  тия  форми,  но  сами  създателите  на 
държава  не  трябва  да  съчиняват  митове. 

—  Правилно  —  рече  той.  —  Но  самите  тия  форми  по 
отношение  на  учението  за  боговете  какви  трябва  да 
бъдат? 

—  Ето  такива  —  отвърнах  аз.  Какъвто  е  богът, 
такъв  трябва  винаги  да  се  изобразява  било  в  прозаи- 

чески  произведения,  било  в  стихове,  било  в  трагедии. 

—  Трябва. 

—  Но  нали  бог  в  действителност  е  добър  и  нали  тряб¬ 
ва  да  се  говори  за  него  като  такъв? 

—  Без  съмнение. 

—  Нали  никое  добро  не  е  вредно?  Така  ли  е? 

—  Струва  ми  се. 

—  А  това,  което  не  е  вредно,  може  ли  да  вреди? 

—  По  никакъв  начин. 

—  А  което  не  вреди,  може  ли  да  върши  някакво 
зло? 

—  Също  не  може. 

—  А  това,  което  не  върши  никакво  зло,  може  ли  да 
е  причина  на  някакво  зло? 

—  Как  пък  е  възможно? 

—  Следователно  доброто  е  полезно  ? 

-Да. 

—  Следователно  то  е  причина  за  добри  дела? 

-  Да. 

—  Следователно  доброто  не  е  причина  за  всичко,  но 
само  за  доброто,  а  не  е  причина  за  лошото.33 

—  Съвсем  вярно  —  отвърна  той. 

—  Следователно  и  бог  —  направих  извод  аз,  — 
понеже  е  добър,  не  е  причина  за  всичко,  както  говорят 
мнозина,  но  е  виновник  за  малко  неща  за  хората,  а  за 
повечето  неща  не  е  причина.  Затова  у  нас  има  много 
малко  добро  в  сравнение  със  злото.  Понеже  никаква 
друга  причина  за  доброто  не  трябва  да  търсим  освен 
бога,  то  трябва  да  потърсим  някакви  други  причини  за 
злото,  а  не  бога. 

—  Струва  ми  се,  че  ти  говориш  съвсем  вярно  —  ре¬ 
че  той. 

—  Не  бива  —  казах  аз  —  да  бъде  приемана  греш- 

като  на  Омир  и  на  някой  друг  който  и  да  било  поет, 
когато  неразумно  грешат  и  казват: 

Има  пред  прага  на  Зевса  всесилен  две  делви  големи: 
пълна  едната  с  добри  дарове,  а  пък  другата  с  лоши. 
Зевс  гръмовержец  даде  ли  на  някого  смес  и  от 
двете, 

тоя  човек  ту  добре,  ту  пък  зле  си  прекарва 

живота. 

Някому  само  от  злото  даде  ли,  нещастен  го  прави, 
глад  непосилен  го  гони  навред  по  земята  свещена, 
скита  се  тон  незачитан  от  хората  и  боговете.34 

(«Илиада»,  XXIV,  527  сл.) 

Зевс  не  раздава  на  нас  самовластно  доброто  и 

злото.36 

XIX.  Ние  няма  да  похвалим  никак  и  този,  който 
твърди,  че  дадените  клетви  и  сключеното  примирие  са 
нарушени  от  Пандар36  при  подтик  от  страна  на  Атина 
и  Зевс.  Няма  да  похвалим  също  враждата  между  бого¬ 
вете  и  враждата  им,  предизвикана  от  Темида  и  Зевс.37 
Не  трябва  да  се  позволи  на  юношите  да  слушат  и  това, 
което  казва  Есхил: 

Внушава  бог  на  смъртните  причина, 
щом  той  поиска  целия  дом  да  погуби.38 

Ако  някой  съчинява  стихове  като  тия  за  страданията 
на  Ниоба38  или  за  мъките  на  Пелопидите40,  за  Троянска¬ 
та  война  и  друго  нещо  подобно,  или  не  бива  да  позволя¬ 
ва  това  да  се  назовава  дело  на  бога,  или  ако  ги  признае 
за  дела  на  бога,  трябва  да  намери  почти  подобни  сло¬ 
ва  на  тия,  които  ние  сега  търсим,  и  трябва  да  каже,  че 
бог  прави  само  това,  което  е  справедливо  и  добро,  и  на¬ 
казаните  имат  полза  от  наказанието  си.  Да  допуснем, 
че  понасящите  наказание  са  нещастни,  но  не  е  позво- 

лено  поетът  да  твърди,  че  бог  е  виновник  за  това  неща¬ 
стие.  Но  ако  пък  казват,  че  страдащите  заслужават  на¬ 
казание,  понеже  са  лоши,  и  чрез  наказанието  бог  е 
полезен,  това  може  да  им  се  позволи  да  пишат.41  Но  да 
казват,  че  добрият  бог  е  причина  за  злото  на  някого, 
на  това  трябва  да  се  противопоставяме  по  всякакъв 
начин,  нито  да  се  позволява  някой  да  го  казва  в  своята 
държава,  ако  искаме  тази  държава  да  бъде  добре  уреде¬ 
на;  нито  пък  трябва  някой  да  слуша  такива  неща  — 
никой,  било  млад  или  стар,  независимо  дали  това  бас- 
нословие  е  написано  в  мерена  или  в  немерена  реч,  по¬ 
неже  такава  реч,  ако  се  произнесе,  не  може  да  е  по- 
лесна  за  нас,  нито  пък  самата  да  не  противоречи  на  се¬ 
бе  си. 

—  Съгласен  съм  с  тебе  —  рече  той  —  относно  този 
закон;  той  ми  харесва. 

—  Това  е  —  продумах  аз  —  един  от  законите  и 
предписанията,  който  се  отнася  до  боговете  и  според 
който  трябва  ораторите  да  говорят  и  поетите  да  пишат: 
бог  не  е  причина  за  всичко,  а  само  за  доброто. 

—  Това  е  съвсем  вярно  —  рече  той. 

—  Но  какво  е  второто  схващане?  Нима  ти  смяташ, 
че  бог  е  вълшебник  и  като  от  засада  се  явява  веднаж  с 
един  образ,  а  после  с  друг,  като  ту  сам  се  изменя  и 
променя  образа  си  в  различни  форми,  ту  ни  мами  и 
заставя  да  си  съставяме  противоречиви  мнения  за 
него?  Или  пък  той  е  единносъставно  същество  и  по- 
малко  от  всичко  изменя  своя  образ? 

—  Сега  не  мога  да  ти  отговоря  на  този  въпрос  — 
рече  той. 

—  А  на  следния  можеш  ли?  Нали  е  необходимо, 
щом  едно  същество  променя  образа  си,  или  само  да 
се  преобразява,  или  пък  да  бъде  преобразявано  от  друг  ? 

—  Необходимо  е. 

Но  нали  съвършеното  може  най-малко  да  бъде 
изменяно  и  движено  от  друг?  Както  например  не  се 
променя  най-здравото  и  твърде  силно  тяло  от  храна, 
питие  и  напрежение;  същото  е  и  с  всяко  твърде  буй¬ 
но  растение,  което  не  се  изменя  от  слънчевия  пек,  от 
ветровете  и  от  подобни  други  бедствия. 

—  Как  иначе? 

—  Следователно  най-силната  и  най-мъдра  душа 
най-малко  ще  може  да  се  разтърси  и  промени  от  ня¬ 
кое  външно  въздействие? 

-  Да. 

— -  Впрочем  и  всички  сложни  вещи  —  предмети, 
къщи  и  дрехи,  които  са  направени  добре  и  се  намират 
в  добро  състояние,  най-малко  се  променят  от  времето 
и  други  причини. 

—  И  това  е  така. 

—  Следователно  всичко,  което  е  в  добро  състояние 
по  природа  и  поради  изработка  или  поради  двете,  е  из¬ 
ложено  на  най-малка  промяна  от  нещо  друго. 

—  Вероятно. 

—  Но  бог  и  всичко  божие  са  съвършени  във  всяко 
отношение. 

—  Иначе  не  може. 

—  Следователно  бог  най-малко  би  могъл  да  приема 
други  образи. 

—  Сигурно  най-малко. 

X  X .  Все  пак  той  сам  не  се  ли  преобразява  и  променя  ? 

—  Явно  е,  че  това  прави  сам  —  рече  той,  —  ако 
изобщо  се  променя. 

—  Дали  той  се  превръща  в  нещо  по-добро  и  по- 
хубаво  или  в  нещо  по-лошо  и  по-грозно  от  себе  си? 

—  Ако  се  променя  —  отговори  той,  —  необходимо 
е  да  се  променя  в  нещо  по-лошо,  понеже  твърдим,  че 

бог  няма  недостатък  по  отношение  на  красотата  и  доб¬ 
родетелта. 

—  Съвсем  вярно  говориш  —  отвърнах  аз!  —  А  по¬ 
неже  това  е  така,  смяташ  ли,  Адиманте,  че  някой  бог 
или  човек  би  направил  доброволно  себе  си  по-лош? 

—  Това  е  невъзможно  —  рече  той. 

—  Следователно  не  е  възможно  —  казах  —  и  бог 
да  пожелае  да  се  променя.  Но,  както  изглежда,  бидей¬ 
ки  по  възможност  най-хубав  и  най-добър,  всеки  бог 
остава  винаги  в  своя  образ. 

—  Според  мене  това  е  съвсем  необходимо. 

—  И  тъй,  драги  —  рекох,  —  нека  никой  от  пое¬ 
тите  не  ни  разказва,  че 

А  боговете,  подобни  на  странници  чудни, 

се  скитат 

преобразени  посред  градовете.42 

Никой  нека  не  лъже  повече  за  Протей  и  Тетида13, 
нито  в  трагедии,  нито  в  други  стихотворени  творби  не 
представя  Хера  преобразена  като  жрица,  която  проси 
За 


даряващите  живот  деца  на  аргнйската  река 

Инах.31 

Нека  не  лъжат  повече  у  нас  и  с  други  многобройни  из¬ 
мислици.  Нека  майките,  повярвали  на  такива  разка¬ 
зи,  не  плашат  повече  своите  деца,  като  лошо  разказват 
басни,  че  някакви  богове  се  скитат  нощем  в  много  и 
различни  образи  на  страници,  та  да  не  обиждат  бого¬ 
вете  и  да  не  правят  децата  си  страхливи. 

—  Да  не  става  вече  това  —  рече  той. 

—  Но  не  става  ли  така  —  попитах  аз,  —  че  богове¬ 
те,  без  сами  да  се  променят,  ни  заставят  да  си  ги  предста  - 

вямев  различни  образи,  като  те  ни  измамват  и  омагьос¬ 
ват? 

—  Възможно  е  —  рече  той. 

—  Но  —  рекох  —  нима  бог  иска  да  лъже,  когато  с 
думи  или  с  дела  ни  представя  призрак? 

—  Не  зная  —  каза  той. 

—  Ти  не  знаеш  —  продължих  аз,  —  че  в  действи¬ 
телност  всички  богове  и  хора  мразят  лъжата? 

—  Защо  —  рече  той  —  ти  говориш  така? 

—  Понеже  —  рекох  —  за  своето  виеше  щестие  и 
за  най-възвишените  неща  изобщо  никой  доброволно 
не  желае  да  лъже,  но  най-много  се  плаши  в  това  от¬ 
ношение  да  не  се  окаже  лъжец. 

—  И  сега  не  разбирам  —  отвърна  той. 

—  Смяташ  —  рекох,  —  че  аз  говоря  нещо  твърде 
особено?  Аз  казвам,  че  въвеждането  на  своята  душа 
в  измама  относно  действителността  е  незнание  и  заб¬ 
луждение  и  че  за  никого  не  е  приемливо  да  бъде  неве¬ 
жа  и  потънал  в  лъжа  —  това  всички  най-малко  биха 
желали  и  мразят  най-много  лъжата. 

—  Разбира  се  —  рече  той. 

—  Но  незнанието  в  душата  за  това,  което  е  излъгано 
и  за  което  говорех,  би  се  наричало  с  пълно  право  чиста 
лъжа,  тъй  като  лъжата  с  думи  е  някакво  подражание  на 
особеностите  на  душата  и  съставен  отпосле  образ,  а  не 
е  чиста  лъжа.45 

—  Или  не  е  така? 

—  Без  съмнение,  така  е. 

XXI.  Следователно  истинската  лъжа  е  ненавистна 
не  само  на  боговете,  но  и  на  хората. 

—  Струва  ми  се,  че  е  така. 

—  Но  какво?  Лъжата  с  думи  кога  и  кому  е  по¬ 
лезна,  ако  не  е  достойна  за  омраза?  Нима  не  е  полезна 
тя  против  враговете  или  не  служи  като  някакво  ле- 

карство  за  възпиране  от  действие  на  така  наречените 
приятели,  когато  те  се  опитват  да  извършат  нещо  лошо 
поради  някакво  безумие  и  лудост?  Не  я  ли  допускаме 
ние  в  митичните  сказания,  за  които  преди  малко  гово¬ 
рихме,  когато  не  знаем  какво  да  кажем  вярно  за  древ¬ 
ните,  като  уподобяваме  твърде  много  истината  на  лъжа 
н  по  този  начин  ги  правим  полезни? 

—  Това  наистина  е  така  —  отвърна  той. 

—  За  какво  впрочем  от  изброените  неща  е  полезна 
лъжата  на  бога?  Поради  това  ли,  че  той  не  знае  древ¬ 
ността  и  като  я  представя  като  истина,  лъже? 

—  Това  би  било  смешно  —  отвърна  той. 

—  Следователно  у  бога  не  живее  лъжлив  поет. 

—  Не  живее  според  мене. 

—  Но  може  би  той  лъже  от  страх  пред  врагове? 

—  Съвсем  не  е  възможно. 

—  Или  поради  безумието  и  лудостта  на  свои  близ¬ 
ки? 

—  Но  никой  от  безумните  и  лудите  не  е  близък  на 
бога,  рече  той. 

—  Следователно  няма  причина  бог  да  лъже. 

—  Няма. 

—  Изобщо  духовното  и  божественото  е  чуждо  на 
лъжата. 

—  Напълно  са  чужди  —  рече  той. 

—  Следователно  бог  е  същество  просто  и  истинно  в 
дела  и  думи  и  нито  сам  се  изменя,  нито  измамва  другите 
нито  с  призраци,  нито  с  думи,  нито  чрез  изпращане 
на  знамения,  нито  наяве,  нгто  насън. 

—  Така  и  на  мене  ми  се  струва,  както  ти  говориш  — 
рече  той. 

—  И  тъй  —  рекох  —  ти  се  съгласяваш  и  на  тая 
втора  форма,  според  която  трябва  да  говорим  и  да  по¬ 
казваме  на  дело,  че  боговете,  като  не  са  вълшебници, 

не  изменят  себе  си  и  не  ни  въвеждат  в  заблуждения 
със  слово  и  дело? 

—  Съгласявам  се. 

—  Затова,  като  хвалим  много  други  неща  у  Омир, 
ние  няма  да  похвалим  изпращането  на  съновидението 
от  Зевса  на  Агамемнон46,  няма  да  одобрим  също  и  ду¬ 
мите  на  Есхил,  когато  Тетида  говори,  че  Аполон  на  ней¬ 
ната  сватба  пеел: 

Предсказва  бъдещето  на  децата  й, 
живот  обрича  им,  лишен  от  болести. 

Рискувайки  мойта  участ  боголюбна 

със  своя  дивен  химн  ми  вдъхна  той  възторг. 

И  сметнах  без  лъжа  устата  божия, 
че  Феб  предсказва  само  истинни  неща. 

Самичък  пееше  и  сам  на  пира  бе. 

Това  ми  сам  предсказа,  после  сам  уби 
любимия  ми  син.47 

Ако  някой  говори  това  за  боговете,  ние  ще  му  се  сър¬ 
дим  и  няма  да  позволим  да  съчинява  хорови  песни,  и  ня¬ 
ма  да  позволим  на  учителите  да  ги  ползуват  за  възпи¬ 
танието  на  младежите,  ако  желаем  нашите  страни  да 
почитат  боговете  и  да  станат  богоподобни,  доколкото 
това  е  възможно  за  човека. 

Аз  съм  напълно  съгласен  с  тези  предписания  — 
рече  той  —  и  съм  готов  да  се  ръководя  от  тях  като  от 
закони. 


Ш4 


ТРЕТА  КНИГА 


Значение 
на  поезията 

I.  И  тъй  хората  —  казах  аз,  —  които  още  от  детство 
почитат  боговете  и  родителите  си  и  високо  ценят  друж¬ 
бата  помежду  си,  както  изглежда,  трябва  да  слушат 
и  да  не  слушат  подобни  неща  за  боговете. 

—  И  аз  смятам  —  рече  той,  —  че  това  изглежда 
справедливо. 

—  Но  какво  още?  Ако  е  необходимо  те  да  са  храбри, 
нали  трябва  да  се  говорят  такива  неща,  които  биха 
ги  направили  най-малко  страхливи  пред  смъртта?  Или 
ти  смяташ,  че  може  да  бъде  храбър  този,  който  изпит¬ 
ва  у  себе  си  такъв  страх? 

—  Заклевам  се  в  Зевса  —  рече  той,  —  аз  не  мисля 
това. 

—  Но  какво?  Като  си  помисли  човек  какво  е  по¬ 
ложението  в  преизподнята  и  за  ужасиите  нейни,  смя¬ 
таш  ли  ти,  че  той  ще  остане  чужд  на  страха  пред  смър- 
та  и  в  битките  ще  предпочете  смъртта  пред  пораже¬ 
нието  и  робството? 

—  Съвсем  не. 

—  Очевидно  ние  трябва  да  наредим  на  тези,  които 
ще  се  опитват  да  разказват  тия  басни,  те  да  не  говорят 
само  хулни  думи  за  това,  което  е  в  преизподнята,  но  по¬ 
вече  да  го  хвалят,  тъй  като  сега  не  говорят  верни  и  по¬ 
лезни  неща  за  тези,  които  искат  да  бъдат  военни. 

—  Без  съмнение  ние  сме  длъжни  да  направим  то¬ 
ва  —  отвърна  той. 

—  Да  започнем  — рекох  аз,  — като  премахнем  всич¬ 
ки  стихове,  които  са  като  следните  или  подобни  на 
тях: 

И  още: 


И 

И 


Бих  предпочел  като  ратай  на  друг  да  слугувам 
в  полето, 

даже  и  беден  и  нямащ  в  наследство  големи  имоти> 
нежели  тук  да  царувам  вовеки  над  всички  умрели.  1 

Та  да  не  видят  безсмъртни  и  смъртни  дворците 
подземни, 

грозни  и  тъмни,  които  потрисат  дори  боговете.2 


Ужас1  В  двореца  на  Хадес  остава  наистина  само 
призрак  и  гола  душа  а  животът  изчезва  напълно!8 


И 


И  още 


И  още 


•  ■  а  другите  мъртви  са  скитащи  сенки.4 

Мигом  душата  му  литна  из  тялото,  слезе 

при  Хадес, 

своята  участ  оплакваща,  губейки  сили  и  младост. 

.  .  .душата,  подобно  на  дим,  се  изгуби 
мигом  със  писък  в  земята.6 

Както  когато  прелитат  назад  в  пещера  кълбовидна 
прилепи  с  писъци  слаби  и  някой  от  тази  редица 
падне  във  миг  от  скалата  със  него  и  другите  падат 
тъй  се  понесоха  с  писък  и  те.6 


Нека  Омир  и  другите  поети  не  ни  се  сърдят,  но  ние 
такива  стихове  и  подобни  на  тях  ще  зачеркнем  и  не 
че  не  са  поетически  и  приятни  за  слуха  на  мнозинство¬ 
то,  а  поради  това,  че  колкото  са  по-поетически,  толко¬ 
ва  по-малко  трябва  да  ги  слушат  младежите  и  мъжете, 
конто  трябва  да  бъдат  свободни  и  да  се  страхуват  по¬ 
вече  от  робството,  отколкото  от  смъртта.7 

—  Без  съмнение. 

II.  Също  и  всички  имена,  ужасни  и  страшни,  кои¬ 
то  се  отнасят  до  преизподнята,  трябва  да  се  премахнат, 
като  Коцит  и  Стикс8,  подземни  духове  и  мъртъвци,  още 

и  други  от  подобен  вид,  които  карат  всички  слушатели 
да  треперят.  Възможно  е  те  да  са  добри  за  нещо  друго, 
но  ние  се  опасяваме  за  нашите  защитници  да  не  би  от 
подобен  страх  да  станат  по-чувствителни  и  по -нежни, 
отколкото  е  необходимо. 

—  Справедливо  се  опасяваме  —  рече  той. 

—  Следователно  и  тия  имена  трябва  да  се  отхвърлят? 
-  Да. 

—  И  трябва  да  декламираме  и  да  пишем  стихове  по 
противоположни  на  тях  образци? 

—  Очевидно. 

—  Следователно  ние  ще  изключим  стенанията  и 
жалбите  на  знаменити  мъже. 

—  Необходимо  е  —  рече,  —  щом  ще  следваме  пре¬ 
дишното. 

—  Сега  внимавай  —  рекох  аз  —  дали  ще  постъпим 
справедливо  или  не.  Ние  говорим,  че  почтеният  човек 
не  ще  смята  за  страшно  нещо  смъртта  на  честния  чо¬ 
век,  дори  той  да  е  негов  приятел. 

—  Безспорно  говорим. 

—  Следователно  той  не  би  и  скърбял  за  него,  като 
че  е  претърпял  нещо  страшно. 

—  Няма  да  скърбим. 

—  Но  ние  говорим  още,  че  такъв  човек  най-мно¬ 
го  е  самозадоволяващ  се,  като  води  добър  живот  и 
най-малко  от  всички  люде  се  нуждае  от  друг. 

—  Вярно  е  —  рече  той. 

—  Затова  за  него  никак  не  е  страшно  да  се  лиши 
от  син  или  от  брат,  или  от  пари,  или  от  нещо  друго 
подобно. 

—  Наистина  най-малко. 

—  Значи  той  най-малко  ще  страда  и  ще  понася  с 
най-голямо  търпение,  когато  го  постигне  някое  подоб¬ 
но  нещастие. 

—  Разбира  се. 

—  И  тъй  с  право  може  да  сметнем  за  неподходящи 
за  славните  мъже  стенанията  и  да  ги  предоставим  на, 
жените;  нито  за  несериозните  и  за  негодните  мъже, 
та  тия,  които  ние  ще  възпитаваме  за  опазване  на  стра¬ 
ната,  да  бъдат  предпазени  и  да  не  вършат  подобни  на 
тия  неща. 

—  Справедливо  е  това  —  рече  той. 

—  Следователно  ние  отново  ще  молим  Омир  и 
другите  поети  да  не  карат  Ахила,  сина  на  богиня,  да 
ляга  ту  на  едната  си  страна,  ту  на  гръб,  ту  на  лицето  си, 
после  да  става,  да  се  скита  по  брега  на  морето  безплод¬ 
но  и  да  не  взема  с  двете  си  ръце  мръсна  пепел  и  да  не 
си  посипва  главата9,  нито  да  плаче  и  стене,  както  пое¬ 
тът  го  е  представил.  Също  да  не  представя  Приама, 
който  по  род  е  близък  до  боговете,  да  моли  троянците: 


-  .  .  молеше  всички  със  вопли- 
всекиго  той  поотделно  зовеше  със  собствено  име.1М 

Още  повече  ще  ги  молим  да  не  представят  боговете 
да  тъгуват  по  следния  начин; 

Тежко  на  мене,  нещастната  майка  на  воин 

юначен.11 

Ако  не  трябва  да  представят  така  боговете,  то  още 
по-малко  могат  да  представят  върховния  от  боговете 
да  посмее  така  неуместно  да  говори  за  себе  си: 

Ужас!  С  очите  си  виждам  героя  любимец 

преследван 

около  Троя.  Сърцето  ми  тежко  более  за  Хектор.12 

Или: 

Тежко  ми!  За  Сарпедона,  най-обичния  мъж, 

е  решено 

в  боя  да  бъде  сразен  от  Патрокла,  сина  на 

Менойтнй.13 

III.  Ако  нашите  младежи,  любезни  Адиманте,  се¬ 
риозно  слушат  такива  думи  и  не  им  се  надсмиват  ка¬ 
то  на  недостойно  казани,  то  едва  ли  някой  би  сметнал 
себе  си  недостоен  за  тия  неща,  макар  да  е  човек,  и 
едва  ли  би  укорил  себе  си,  ако  му  дойде  наум  да  каже 
или  да  направи  нещо  подобно,  но  без  да  се  срамува 
о  г  нещо  и  без  да  се  въздържа,  ще  започне  напевно  да 
реди  и  при  незначителни  огорчения  дълги  жалби  и  пла¬ 
чове. 

—  Ти  говориш  съвсем  вярно  —  рече  той. 

—  Това  изобщо  не  трябва  да  става,  както  преди  мал¬ 
ко  показа  нашата  реч,  докато  някой  не  ни  убеди  в  нещо 
по-добро. 

—  Изобщо  това  би  могло  да  не  става. 

—  Но  ние  не  трябва  да  обичаме  и  смеха,  защото  то¬ 
зи,  който  се  отдава  на  много  смях,  обикновено  търси 
също  и  много  промени. 

—  Струва  ми  се  —  рече  той. 

—  И  тъй  не  трябва  да  се  допуска  някой  да  докарва 
в  смях  хора,  които  са  достойни  за  уважение,  а  още  по- 
малко  това  подхожда  за  боговете. 

—  Още  по-малко  подхожда  за  тях  —  рече  той. 

—  Затова  ние  ще  отхвърлим  следните  думи  на  Омир 
за  боговете: 


Смях  неугаеващ  избухна  между  боговете 

блажени, 

гледайки  куция  Хефеет  да  шета  припряно  в 

двореца.14 

Според  твоето  мнение  това  не  трябва  да  се  допуска. 

—  Ако  ти  искаш  това  да  е  моето  мнение  —  каза 
той,  —  наистина  не  трябва  да  се  допуска. 

—  Трябва  обаче  и  истината  да  бъде  високо  оценява¬ 
на.  Ако  е  вярно  казаното  преди  малко  от  нас,  лъжата 

наистина  е  безполезна  за  боговете,  а  за  хората  е  полез¬ 
на  само  във  вид  на  лекарство;  явно  е,  че  тя  трябва  да 
бъде  предоставена  на  лекарите,  а  частните  лица  не  тряб¬ 
ва  да  прибягват  към  нея. 

—  Явно  е  —  каза  той. 

—  Позволено  е  да  лъжат  и  управниците  на  държа¬ 
вата,  ако  изобщо  е  позволено  на  някои  други,  било  по¬ 
ради  враговете  или  поради  гражданите  за  полза  на 
държавата:  всички  други  не  бива  да  се  докосват  до 
лъжата.  Лъжата  на  частния  гражданин  пред  такива 
управници  ще  наречем  равен,  дори  по-голям  грях  от 
невярното  сведение  на  болен  пред  лекар  или  на  ученик - 
спортист  пред  своя  учител  относно  техните  телесни 
усещания,  или  на  този,  който  говори  несъществуващи 
неща  на  кормчията  за  кораба  и  за  моряците,  т.  е.  как¬ 
во  е  направил  той  сам  или  някой  от  неговите  другари 
моряци. 

—  Съвсем  вярно  —  рече  той. 

— -  Затова,  ако  управник  залови  някого  в  държавата 
да  лъже  между  ония: 


които  са  сръчни 

жрец  прорицател,  лечител  па  болки  или 

дърводелец,16 

ще  го  накаже  като  човек,  който  въвежда  в  държавата 
обичай,  от  който  за  държавата  следва  разрушение 
и  гибел  като  за  кораб. 

—  Особено  ако  към  думите  се  прибавят  и  дела  —  ре¬ 
че  той. 

—  Но  какво?  Нима  не  е  нужна  на  нашите  юноши 
разсъдливост? 

—  Как  да  не  е  нужна? 

—  Според  общото  схващане  нали  на  управници¬ 
те  е  най-много  присъщо  да  са  послушни  на  разсъдливост- 

та,  а  сами  да  управляват  своите  желания  за  пиене, 
любовни  наслади  и  храна? 

—  Струва  ми  се. 

—  Затова,  мисля,  ние  признаваме,  че  добри  са  ду¬ 
мите,  които  Диомед  говори  у  Омир: 

Мили  ми  Стенел,  мълчи  и  послушай  ти  моите  думи16 

и  следните  подобни  на  тях: 

дишайки  ярост,  ахенци  вървяха17 
мълком  почитаха  свойте  водачи. 1Я 

И  други  подобни  МИСЛИ. 

—  Добре. 

—  Но  какво?  Ето  ги  и  тях: 

Ах  ти,  пияницо,  с  кучи  очи  и  сърце  на  кошута!19 

и  следващите  стихове  след  тях.  Добре  ли  е  това,  ко- 
гато  някой  подобни  младежки  недомислия  със  слово 
подхвърли  или  със  стих  на  управниците? 

—  Не  е  добре. 

—  Мисля,  че  не  е  в  съгласие  с  разсъдителността  мла¬ 
дежите  да  слушат  такива  думи.  Ако  пък  те  доставят 
някакво  удоволствие,  то  в  това  няма  нищо  чудно.  Или 
как  ти  се  струва? 

—  Така  —  рече  той. 

IV.  Но  какво?  Да  позволим  ли  на  най-мъдрия  мъж 
да  говори,  че  според  него  най-хубаво  от  всичко  е,  когато 
трапезите  са  препълнени 

С  хляб  и  меса;  виночерпец,  загребвайки  сръчно 
от  кратер 

вино  приятно  разнася  и  чашите  често  им  пълни.20 

Смяташ  ли,  че  тия  думи  ще  подбудят  юношата  към  въз¬ 
държание?  Или  пък  следващото: 

Ала  от  глад  да  загинем  е  гибел  от  всички  най- 
тъжна.21 

Или  че  Зевс,  когато  другите  богове  и  хората  спят,  един¬ 
ствен  остава  буден  и  лесно  забравил  всички  ония  свои 
планове,  които  имал,  понеже  бил  обхванат  така  здраво 
от  любовен  копнеж,  като  видял  Хера,  та  не  пожелал  да 
отиде  в  своя  чертог  и  със  страст  вкусил  любовна  нас¬ 
лада  на  земята  на  същото  място,  където  я  зърнал,  ка¬ 
то  казал,  че  такава  страст  не  изпитвал,  когато  за  пръв 
път  се  събрали: 


.  .  .скрити  от  своите  родители  мили.22 

Да  не  споменаваме,  че  Хефест  оковал  Арес  и  Афроди¬ 
та  при  други  подобни  обстоятелства.28 

—  Кълна  се  в  Зевса  —  рече  той,  —  смятам,  че  не  е 
необходимо. 

—  Трябва  да  се  гледат  и  слушат  всички  дела  и  ду¬ 
ми  на  прославените  мъже, рекох  аз,  като  например: 

'Гой  се  удари  в  гърдите,  сърцето  си  с  думи  похули: 
Смело  понасяй,  сърце,  и  по-лоша  съдба  си 

търпяло.24 

—  Съвсем  вярно  —  рече  той. 

—  Не  трябва  обаче  да  се  позволява  нашите  мъже  да 
бъдат  подкупени  и  скъперници. 

—  Не  трябва  в  никакъв  случай. 

—  Не  трябва  да  им  се  пее  стихът: 

С  дар  богове  се  смиряват  и  сще  царе  досточтими.26 

Не  трябва  да  хвалим  и  Феникс, възпитателя  на  Ахил, 
като  че  говори  добре,  съветвайки  Ахила  да  защити 

ахейците,  ако  те  му  дадат  дарове,  а  без  подаръци  да  не 
се  отказ  на  от  гнева  си.-6  Ние  не  ще  допуснем  и  не  ще  се 
съгласим,  че  Ахил  е  бил  толкова  користолюбив,  за  да 
взема  подаръци  от  Агамемнон  и  да  върне  трупа  на  Хек- 
тор  само  след  като  вземе  голям  откуп,  а  в  противен  слу¬ 
чай  не  е  искал.'-7 

—  Не  е  справедливо  да  хвалим  такива  постъпки- 
рече  той. 

—  Не  се  решавам  —  рекох  —  от  почит  към  Омир  да 
твърдя,  че  той  с  право  е  казал  за  Ахил  това,  и  не  вяр¬ 
вам,  макар  и  други  да  го  говорят,  а  именно  че  бил  ка¬ 
зал  на  Аполон: 

Далекострелецо,  ти  най-злостсрен  от  всички 

безсмъртни. 

Как  бих  ти  аз  отмъстил,  ако  беше  по  моите  сили!38 

Или  как  Ахил  не  се  покорил  на  реката  божество29 
и  бил  готов  да  се  сражава  с  нея,  а  за  посветените 
си  коси  на  другата  река,  на  Сперхей,  бил  казал: 

Давам  косите  си  аз  да  ги  вземе  героят  Патрокъл.30 

А  по  това  време  Патрокъл  е  бил  мъртъв.  Не  трябва 
да  вярваме,  че  Ахил  е  постъпил  така.  Твърдим,  че  не  е 
вярно  и  всичко  казано  за  влаченето  на  трупа  на  Хек- 
тор  около  гробната  могила  на  Патрокъл31  и  че  Ахил 
убил  пленници  и  ги  поставил  върху  кладата31.  Ние  не 
ще  позволим  да  бъдат  убеждавани  нашите  младежи, 
че  Ахил,  син  на  богиня  и  Пелей33,  който  е  човек  твърде 
разумен  и  потомък  на  Зевса,  възпитаник  на  мъдрия  Хи- 
рон34,  е  бил  изпълнен  с  толкова  голямо  противоречие, 
та  имал  в  себе  си  две  взаимно  изключващи  се  душевни 
болести:  низост  с  алчност  и  високомерие  по  отношение 
на  боговете  и  хората. 

V.  Пие  -  продължих  аз  —  няма  да  повярваме  и  ня¬ 
ма  да  позволим  да  разказват,  че  Тезей,  синът  на  Посей- 
доп,  и  Пнритой,  синът  на  Зевс35,  са  се  отдали  на  тол¬ 
кова  страшни  грабежи,  и  никой  не  би  се  осмелил  да 
твърди,  че  са  извършили  толкова  страшни  и  безбожни 
дела,  които  не  би  приписал  нито  на  друг  потомък  на 
бог,  нито  на  герой,  каквито  на  тях  лъжливо  приписват. 
Нека  заставим  поетите  да  кажат,  че  или  тези  дела 
не  са  техни,  или  пък  че  те  не  са  деца  на  богове,  но  да  не 
твърдят  едното  и  другото  и  да  не  се  стараят  да  убежда¬ 
ват  юношите,  че  боговете  вършат  зло  и  че  героите  с 
нищо  не  са  по-добри  от  хората,  защото  това,  както  се 
каза  по-рано36,  не  е  нито  благочестиво,  нито  е  вярно. 
Ние  доказахме,  че  не  е  възможно  злото  да  произхожда 
от  боговете. 

—  Доказахме. 

—  Това  е  вредно  и  за  слушателите,  понеже  всеки 
лош  човек  ще  има  извинение  за  себе  си,  убеден,  че  по¬ 
добни  дела  вършат  и  са  вършили 

.  .  .най-близките  на  боговете, 
потомците  на  Зевс;  на  билото  на  Ида 
в  ефира  вдигнали  олтар  ка  Зевса  роден, 
у  тях  кръвта  на  беговете  еще  врн.ят 

Затова  трябва  да  се  премахнат  подобни  митове,  за  да  не 
създават  у  нашите  младежи  силна  наклонност  към  по¬ 
рочност. 

—  Така  трябва  да  бъде  —  рече  той. 

—  Какво  ни  още  остава  —  попитах  аз,  —  след  ка¬ 
то  определихме  вида  на  думите,  които  трябва  да  се  го¬ 
ворят  и  които  не  трябва  да  се  говорят?  Ето  за  богове¬ 
те,  за  духовете,  за  героите  и  за  обитателите  на  подзем¬ 
ното  царство  е  казано  вече  как  трябва  да  се  говори. 

—  Съвсем  вярно. 

—  Нали  ни  остава  да  кажем  как  трябва  да  се  говори 
за  хората? 

—  Очевидно. 

—  Но  за  нас  е  невъзможно  да  установим  това  в 
настоящия  момент.38 

—  Защо? 

—  Понеже,  смятам,  че  ние  ще  говорим,  какво  и 
поетите,  и  писателите  лошо  утвърждават  за  най-важни¬ 
те  неща  относно  хората,  а  именно:  много  несправед¬ 
ливи  люде  са  щастливи,  а  справедливите  са  нещастни, 
че  несправедливостта  носи  полза,  макар  това  и  да  се 
скрива,  а  справедливостта  е  чуждо  благо  и  собствено 
зло.39  Ние  ще  забраним  да  се  говорят  такива  неща,  а 
ще  наредим  да  се  пеят  и  съчиняват  противоположни 
на  тях.  Или  така  не  мислиш? 

—  Това  добре  зная  —  отвърна  той. 

—  Но  ако  ти  си  съгласен,  че  аз  право  говоря,  да 
смятам  ли,  че  ти  си  се  съгласил  с  това,  което  по-рано 
изследвахме? 

—  Вярно  си  разбрал  —  рече  той. 

—  И  тъй  дали  трябва  да  говорим  за  хората  такива 
неща,  това  ние  ще  установим  тогава,  когато  открием 
какво  е  справедливостта  и  как  по  своята  природа  тя  е 
полезна  за  този,  който  я  притежава,  независимо  дали 
той  изглежда  справедлив,  или  не  изглежда. 

—  Съвсем  вярно  —  отвърна  той. 

Изразни 
средства 
на  поезията 

VI.  Нека  поставим  край  на  разсъжденията  за  това, 
което  трябва  да  се  говори.  Сега,  смятам,  трябва  да  из¬ 
следваме  начина  на  изразяването  и  тогава  вече  ще  бъде 
напълно  определено  какво  трябва  да  се  говори  и  по  ка¬ 
къв  начин  трябва  да  се  говори. 

—  Но  това,  което  говориш  —  рече  Адимант,  —  аз. 
не  разбирам. 

—  А  би  трябвало  да  разбираш  —  отвърнах  аз. 
Възможно  е  да  разбереш  по-добре,  ако  се  изразя  по 
следния  начин:  нали  всичко, което  разказват  митогра- 
фите  и  поетите,  е  изложение  на  станали  неща  или  за 
неща,  които  стават  и  които  ще  стават? 

—  Какво  друго  може  да  бъде  —  отвърна  той. 

—  Нали  те  постигат  това  или  чрез  прост  разказ,  или 
чрез  подражаване  на  станалото,  или  най -сетне  чрез  две¬ 
те  тия  средства? 

—  И  това  —  рече  той  —  желая  още  по-ясно  да  раз¬ 
бера. 

—  Изглежда  —  рекох  аз,  —  че  аз  съм  неясен  учи¬ 
тел.  Затова  подобно  на  неопитните  в  говоренето  ще  взема 
само  отделна  част,  а  не  цялото  и  така  ще  се  опитам  да 
ти  обясня  това,  което  желая.  Кажи  ми  дали  ти  знаеш 
първите  стихове  на  «Илиада»,  в  които  поетът  съобща¬ 
ва,  че  жрецът  Хриз  молил  Агамемнон  да  освободи  дъ¬ 
щеря  му;  Агамемнон  се  разсърдил,  а  жрецът,  понеже 
не  получил  дъщеря  си,  обърнал  се  с  молба  към  бога 
да  накаже  ахейците. 

—  Зная. 

—  Знаеш  следователно  и  следните  стихове: 

.  .  .и  молеше  всички  ахенци, 

ала  най-много  Атридите  двама,  водачи  военни. 

Сам  поетът  казва  тези  думи  и  не  желае  нашата  мисъл 
да  с°  насочи  към  нещо  друго,  уж  че  някой  друг  говори, 
а  не  той  сам.  След  тия  стихове  обаче  говори  самият  Хриз 
и  се  опитва  по  възможност  да  ни  убеди  да  повярваме,  че 
не  Омир  говори,  но  жрецът,  който  е  бил  на  преклонна 
възраст.  И  така  е  съставил  целия  останал  разказ  за 
събитията  при  Троя,  и  за  събитията  на  остров  Итака, 
и  за  неволите  в  цялата  «Одисея». 

—  Без  съмнение  —  потвърди  той. 

—  Нали  има  разказ  и  тогава,  когато  Омир  предава 
без  прекъсване  отделни  речи  и  когато  разказва  това, 
което  вмъква  между  тях? 

—  Иначе  не  може  да  бъде. 

—  Но  когато  представя  разказа,  като  че  някой  друг 
го  изказва,  нали  ще  кажем,  че  той  представя  своята 
реч  като  най-еднаква  с  речта  на  този,  за  когото  вече  е 
казал,  че  говори? 

—  Ще  кажем,  може  ли  да  не  кажем? 

—  А  когато  той  се  представя  подобен  на  друг  било 
по  глас  или  по  външност,  нали  това  значи  да  се  подра¬ 
жава  на  този,  комуто  се  уподобява? 

—  Защо  не? 

—  Ето  по  какъв  начин  той  и  другите  поети  съставят 
разказ  по  подражание. 

—  Съвсем  вярно. 

Ако  пък  поетът  никак  не  се  скрива,  то  цялата 
му  поема  и  разказ  биха  били  без  подражание.  Но  да 
не  кажеш,  че  отново  не  разбираш,  аз  ще  ти  покажа 
как  става  това.  Ако  Омир,  след  като  е  казал,  че  е  приети  - 
гнал  Хриз  с  откуп  за  дъщеря  си  и  е  помолил  ахей- 
ците,  особено  царете,  след  това  не  говори  като  уподобен 

„а  Хрнз,  ала  като  Омир,  то  ти  знаеш,  че  няма  подра¬ 
жание,  но  само  един  прост  разказ.  Например  в  подобен 
вид  (но  аз  ще  говоря  в  нестихотворна  реч,  защото  не 
съм  поет).  След  като  пристигнал  жрецът,  започнал  Да 
моли  боговете  да  дадат  на  ахейпите  да  разпушат  Троя  и 
сами  да  бъдат  спасени,  а  на  него  да  върнат  дъщерята, 
след  като  приемат  откупа  и  почетат  бега.  След  като  ка¬ 
зал  това  жрецът,  другите  поискали  да  го  почетат  и  да  из¬ 
пълнят  молбата  му,  но  Агамемнон  се  разгневил  и  за¬ 
повядал  веднага  да  си  отиде  и  повторно  да  не  се  връща, 
за  да  не  се  окаже  за  него  безполезен  скиптърът  и  вене¬ 
цът  на  бог  Аполон.  Преди  да  я  пусне,  рекъл,  тя  ще  оста¬ 
рее  с  него  в  къщата  му  в  Аргос.  Агамемнон  заповядал 
жрецът  да  не  го  сърди,  за  да  си  отиде  жив  и  здрав  у  дома. 
Старецът,  щом  го  изслушал,  се  уплашил  и  мълчаливо 
си  тръгнал.  Но  щом  излязъл  от  стана,  дълго  се  молил 
на  бог  Аполон,  като  назовавал  бога  по  име,  припомняй¬ 
ки  му  заслугите  си  и  молейки  го  за  отплата,  ако  няко¬ 
га  е  извършил  нещо  приятно  за  бога  при  изграждане¬ 
то  на  храмовете  му  и  при  жертвоприношенията  на 
жертвениците  му. Заради  това  той  молил  бога  да  отмъсти 
на  ахейците  със  стрелите  си  за  неговите  сълзи.41  Ето 
това  е,  друже  —  рекох  аз,  —  прост  разказ  без  подра¬ 
жание. 

—  Разбирам  —  отвърна  той. 

VII.  Сега  разбери  — продължих  аз  — и  това,  което 
е  противоположно  на  този  разказ,  когато  някой  из¬ 
ключва  думите  па  поета,  вмъквани  между  речите,  и 
прави  разказа  във  форма  на  разговор. 

—  И  това  разбирам  —  рече  той.  — Такъв  е  разказът 
в  трагедията. 

—  Съвсем  вярно  си  разбрал  — казах  аз.  — И  смятам, 
че  сега  мога  вече  да  открия  това,  което  по-рано  не  мо¬ 
жех:  едни  от  поетическите  и  баснословните  разка- 

зи  всецяло  се  състоят  от  подражание.  Това  са,  както 
казваш,  трагедията  и  комедията.  Други  пък  са  раз¬ 
каз  на  самия  поет  —  тях  ще  ги  намериш  най-често  в 
дитирамбите42.  А  трети  произведения  са  съчинени  чрез 
подражание  и  разказ,  както  е  при  поемите  и  при  много 
други  съчинения,  ако  ти  ме  разбираш. 

—  Сега  разбирам  —  рече  той  —  какво  искаше  да 
кажеш  тогава. 

—  Спомни  си  казаното  по-рано;  ние  казахме  то¬ 
ва,  което  трябва  да  се  говори,  а  сега  трябва  да  изслед¬ 
ваме  как  трябва  да  се  говори. 

Спомням  си. 

—  Аз  говорех  следното:  ние  трябва  да  се  съгласим 
дали  да  позволим  на  поетите  у  нас  да  съставят  разкази 
чрез  подражание,  или  ту  с  подражание,  ту  без  подра¬ 
жание;  също  какъв  трябва  да  бъде  този  начин  или 
изобщо  да  няма  подражание. 

—  Досещам  се  —  рече  той,  — че  ти  искаш  да  изслед¬ 
ваш  дали  в  нашата  държава  да  приемем  трагедията  и 
комедията,  или  да  не  ги  допуснем. 

—  Може  би  —  рекох,  —  но  може  би  и  нещо  повече 
от  това  —  още  и  аз  сам  не  зная.  Ние  ще  тръгнем  натам, 
където  ни  заведе  изследването  подобно  на  вятър. 

—  Добре  говориш  и  това  —  рече  той. 

—  Сега  помисли,  Адиманте,  дали  стражите  у  нас 
трябва  да  са  подражатели,  или  не  трябва.  Впрочем 
от  казаното  вече  следва,  че  всеки  човек  може  добре  да 
изпълнява  една  длъжност,  а  не  много.  Ако  ли  се  заеме 
за  повече,  предприемайки  много  работи,  едва  ли  би 
успял  във  всичко  толкова,  че  да  заслужи  и  одобрение. 

—  Защо  да  не  заслужи? 

—  Същото  не  се  ли  отнася  и  до  подражанието?  С 
други  думи,  възможно  ли  е  за  един  човек  да  подражава 

много  неща  така  добре,  както  се  подражава  само  едно 
нещо? 

—  Не  е  възможно,  разбира  се. 

—  Мъчно  е  следователно  един  човек  да  се  занимава 
с  работи,  достойни  за  споменаване,  и  същевременно 
да  подражава  много  неща  и  да  бъде  добър  подражател, 
когато  едни  и  същи  хора  не  са  в  състояние  да  подража¬ 
ват  добре  едновременно  на  две  неща,  които  изглеждат 
близки  помежду  си,  например  да  съчиняват  коме¬ 
дия  и  трагедия.43  Или  ти  не  ги  наричаш  подражания? 

— -  Наричам  ги  и  ти  говориш  правилно,  че  едни  и 
същи  хора  не  могат  да  създават  едното  и  другото. 

—  И  рапсодите44  не  могат  да  бъдат  в  същото  време 
и  актьори. 

—  Вярно. 

—  Едни  и  същи  актьори  не  участвуват  в  трагиче¬ 
ските  и  комическите  представления.  А  и  едното,  и  дру¬ 
гото  е  подражание.  Или  не  е  така? 

—  Това  са  подражания. 

—  Освен  това,  Адиманте,  струва  ми  се,  че  природа¬ 
та  на  човека  е  разделена  на  твърде  малки  частици, 
така  че  не  е  възможно  за  един  човек  добре  да  подража¬ 
ва  много  неща  и  да  върши  самите  тия  неща,  на  кои¬ 
то  подражанията  са  подобни. 

—  Съвсем  вярно  —  потвърди  тсй. 

VIII.  И  тъй,  ако  искаме  да  запазим  първата  на¬ 
ша  мисъл,  то  нашите  стражи,  като  се  откажат  от  вся¬ 
какво  друго  занимание,  трябва  да  бъдат  грижливи  май¬ 
стори  за  свободата  на  държавата;  те  не  трябва  да  се 
занимават  с  нищо  друго,  което  не  води  към  това,  т.  е. 
не  би  трябвало  нещо  друго  да  правят  и  да  подражават.45 
Ако  пък  подражават,  трябва  да  започнат  още  ст  дет¬ 
ство,  и  то  да  подражават  на  това,  което  е  близко  до 
тяхната  служба,  за  да  станат  мъжествени,  разумни,  бла- 

гочестиви,  свободни  и  с  всички  други  подобни  качества. 
А  това,  което  не  е  присъщо  на  свободата  и  което  е  по¬ 
зорно,  нито  да  го  вършат,  нито  да  му  подражават,  за 
да  не  би  от  подражанието  да  се  приобщят  към  подра- 
жаваното.  Или  ти  не  знаеш,  че  подражаваните  неща 
още  от  юношество  и  до  по-късно  се  превръщат  в  навици 
и  в  природно  качество  за  тялото,  гласа  и  мисълта? 

—  Разбира  се  —  рече  той. 

—  И  ние  няма  да  допуснем  —  продължих  аз,  — 
че  тия,  за  които  говорим  и  се  грижим  да  станат  добри 
мъже,  същите,  макар  да  са  станали  вече  добри  мъже, 
да  подражават  на  жена,  било  млада  или  стара,  било  че 
се  кара  със  своя  съпруг  или  роптае  против  боговете, 
било  че  величае  себе  си  и  се  смята  за  щастлива,  или 
пък  потънала  в  нещастия,  в  скърби  и  в  сълзи,  а  още 
по-малко,  ако  тя  е  болна,  влюбена  или  изпитва  родилни 
болки. 

—  Без  съмнение  —  потвърди  той. 

—  И  няма  да  допуснем  да  подражават  на  робини 
и  роби,  които  вършат  своя  робска  работа. 

—  И  това  няма  да  допуснем. 

—  Няма  да  подражават  на  лоши  хора,  на  мало¬ 
душни  и  на  тия,  които  вършат  противното  на  това,  за 
което  говорим,  т.  е.  вършат  зло  и  се  надсмиват  един  на 
друг,  сквернословят  в  пияно  или  трезво  състояние,  или 
наред  с  другото  грешат  с  думи  и  дела  против  себе  си  и 
против  другите.  Аз  мисля,  че  стражите  не  трябва  да 
свикват  да  се  уподобяват  на  безумни  нито  с  думи,  ни¬ 
то  с  дела.  Необходимо  е  да  можем  да  разпознаваме  бе¬ 
зумните  и  порочни  мъже  и  жени,  но  не  трябва  да  вър¬ 
шим  това,  което  вършат  те,  и  не  бива  да  им  подража¬ 
ваме  . 

—  Съвсем  вярно  —  продума  той. 

--  Но  —  продължих  аз  —  трябва  ли  да  се  подра- 

жава  на  ковачите  или  на  другите  занаятчии,  на  мо¬ 
ряците  и  на  кормчиите  на  триери46  или  на  други 
подобни  ? 

—  Но  как  да  се  подражава  на  тези,  на  които  нико¬ 
му  не  е  позволено  дори  да  им  обръща  внимание?  — 
попита  той. 

—  Но  трябва  ли  да  подражават  на  цвилещите  ко¬ 
не  и  мучещите  бикове,  на  бучащите  реки  и  на  ревящо¬ 
то  море,  на  гърма  и  на  всичко  подобно? 

—  Но  —  рече  той  —  нали  на  тях  е  забранено  да 
бъдат  безумни  и  да  се  уподобяват  на  безумни? 

—  Ако  разбирам  —  рекох  —  това,  което  казваш, 
има  определен  начин  на  изразяване  и  разказ,  при  кой¬ 
то  би  разказвал  действително  добър  и  честен  човек, 
когато  намира  за  необходимо  да  разкаже  нещо,  а  така 
също  и  друг  начин,  противоположен  на  този,  към 
който  би  се  придържал  винаги  и  би  го  използувал  човек 
по  природа  и  по  възпитание  напълно  противоположен 
на  първия. 

—  Какви  са  тия  два  начина?  —  попита  той. 

—  Струва  ми  се  —  продължих  аз,  —  че  разумният 
човек,  когато  започне  да  излага  в  своя  разказ  думите  и 
делата  на  добър  човек,  ще  пожелае  да  го  представи  та¬ 
къв,  какъвто  е,  и  няма  да  се  срамува  от  това  си  подра¬ 
жание,  щом  подражава  твърде  много  на  добър  мъж, 
постъпващ  предпазливо  и  разумно,  обаче  по-малко  и 
по-предпазливо  ще  подражава  на  добрия  човек,  който 
страда  от  болести  или  от  любовни  страсти,  от  пиянство 
или  от  някое  друго  страдание.  Ако  ли  пък  попадне  на 
недостоен  за  себе  си  човек,  не  ще  пожелае  сериозно 
да  се  уподоби  на  по-лош  освен  за  кратко  време,  когато 
лошият  прави  нещо  добро.  Ще  му  бъде  срамно  отчас¬ 
ти  понеже  не  е  упражнен  в  подражаване  на  такива, 
отчасти  понеже  мрази  да  се  уподобява  и  представя  в 

образи  на  по-лоши,  които  в  сърцето  си  презира,  ос¬ 
вен  ако  това  е  на  шега. 

—  Естествено  —  рече  той. 

IX.  И  тъй  няма  ли  да  си  послужи  авторът  с  то¬ 
ва  напътствие,  което  преди  малко  направихме  за  пое¬ 
мите  на  Омир,  и  неговият  начин  на  изразяване  ще  има 
ли  в  себе  си  по  нещо  от  двата  начина,  т.  е.  от  подража¬ 
нието  и  от  разказа,  като  в  дългия  си  разказ  отделя  ня¬ 
каква  малка  част  за  подражание?  Или  аз  не  казвам 
нищо? 

—  Говориш  напълно  вярно  —  рече  той,  —  ако  е 
необходимо  да  има  изобщо  образец  за  такъв  разказвач. 

—  Ако  не  е  такъв  —  продължих  аз,  —  то  колкото 
той  е  по-лош,  толкова  повече  ще  подражава  на  всич¬ 
ки,  вместо  да  разказва,  и  ще  смята,  че  няма  нищо  не¬ 
достойно  за  него,  та  да  се  решава  усърдно  да  подража¬ 
ва  на  всичко  в  присъствието  на  мнозина,  както  казах¬ 
ме  сега,  а  именно  на  гръм  и  свистене  на  ветрове,  на  шум 
от  градушка,  от  оси  и  колела,  на  свирене  с  тръби, 
флейти  и  овчарски  свирки  и  всякакви  други  подобни 
музикални  инструменти,  дори  на  гласове  на  кучета,  ов- 
ци  и  птици.  Нали  цялата  тази  негова  форма  на  пред¬ 
ставяне  ще  се  състои  от  подражаване  на  гласове  и 
образи,  а  ще  съдържа  малко  разказ? 

—  По  необходимост  трябва  да  е  така  —  рече  той. 

—  Ето  това  са  двата  вида  на  изложение,  за  които 
говорих  — подчертах  аз. 

—  И  те  съществуват  —  рече  той. 

—  Но  единият  от  тях  е  с  малки  отклонения.  Ако  ня¬ 
кой  си  служи  в  изложението  с  подходяща  хармония  и 
ритъм,  то  правилно  ще  се  изразява  винаги  по  един  и 
същ  начин  и  с  една  хармония  —  защото  отклоненията 
ще  бъдат  незначителни;  и  ритъмът  ще  бъде  също  в 
такъв  вид? 

—  В  действителност  така  и  става  —  отговори  той. 

—  А  как  стои  работата  с  другия  начин?  Нали  той 
ще  изисква  противоположни  качества,  т.  е.  всички  хар¬ 
монии  и  всички  ритми,  за  да  въздействува  на  слушате¬ 
лите?  В  случая  са  възможни  различни  форми  на  изме¬ 
нения. 

—  И  това  е  съвсем  така. 

—  Нали  всички  поети  и  говорители  си  служат  с 
едната  или  другата  форма  на  изразяване  или  пък  си 
образуват  смесена  и  от  двете? 

—  Необходимо  е  —  рече  той. 

—  Но  —  попитах  —  какво  ние  да  правим?  В  на¬ 
шата  държава  дали  да  приемем  всички  тези  форми  или 
една  от  несмесените,  или  пък  само  смесената? 

—  Ако  е  необходимо  моето  мнение  —  рече  той,  — 
да  предпочетем  несмесената  форма,  която  подражава 
на  честния  човек. 

—  Но,  Адиманте,  приятна  е  и  смесената  форма, 
обаче  за  децата,  възпитателите  и  за  твърде  голяма  част 
от  народа  си  остава  най-приятна  несмесената  форма, 
която  ти  избираш. 

—  Наистина  е  най-приятна. 

—  Но  може  би  —  рекох  аз  —  ти  ще  кажеш,  че 
тя  не  подхожда  на  нашето  схващане  за  държавата, 
според  което  човек  не  върши  две  или  повече  работи,  а 
всеки  прави  само  едно  нещо. 

—  Без  съмнение  не  подхожда. 

—  Следователно  в  така  уредената  държава  ще  имаме 
в  лицето  на  обущаря  само  обущар,  а  не  и  кормчия  наред 
с  обущарството;  в  лицето  на  земеделеца  само  земеде¬ 
лец,  а  не  и  съдия  наред  със  земеделското  занимание; 
и  във  войника  само  войник,  а  не  и  търговец  наред  с 
военното  му  изкуство  и  така  с  всички. 

—  Вярно  —  рече  той. 

—  И  тъй,  ако  дойде  някой  в  нашата  държава, 
надарен  с  такава  мъдрост,  та  да  се  показва  в  различни 
образи  и  да  подражава  на  всичко,  и  пожелае  да  ни  по¬ 
каже  своите  произведения,  ние  ще  му  се  поклоним 
като  на  свят,  достоен  за  учудване  и  приятен,  но  ще  му 
кажем,  че  подобен  мъж  няма  в  нашата  държава,  нито 
е  възможно  да  има.  Като  му  помажем  главата  с  елей47 
и  като  го  увенчаем  с  вълнена  украса,  ще  го  изпратим 
в  друга  държава,  а  ние  самите  заради  ползата  ще  се 
насочим  към  по-строг  и  не  толкова  приятен  поет  и  ми¬ 
толог,  който  ще  подражава  речта  на  честен  човек  и 
ще  говори  според  ония  форми,  които  установихме  в 
началото,  когато  започнахме  да  изграждаме  образова¬ 
нието  на  войниците. 

—  Без  съмнение  —  рече  —  ние  така  ще  направим, 
стига  това  да  е  в  наша  власт. 

—  Сега,  друже  мой  —  казах  аз,  —  вече  може  да 
се  определи  окончателно  хармонията  в  думите  и  разка¬ 
зите,  понеже  вече  показахме  какво  трябва  да  се  говори 
и  как  да  се  говори. 

—  И  аз  така  мисля  —  рече  той. 

X.  След  това  не  остава  ли  ние  —  рекох  аз  —  да 
разгледаме  вида  на  песните  и  стихотворенията? 

—  Очевидно. 

—  За  всички  ще  бъде  обаче  ясно  какво  ние  трябва 
да  кажем  за  тяхната  същност,  ако  искаме  да  бъдем  съг¬ 
ласни  с  това,  което  вече  казахме. 

А  Главкон  се  усмихна  и  рече: 

—  Сократе,  аз  съм  извън  броя  на  тия  всички,  по¬ 
неже  в  момента  не  мога  достатъчно  да  съобразя  какво 
точно  трябва  да  гсвсрим,  а  само  се  досещам. 

—  Непременно  принадлежиш  към  тях  —  отвър¬ 
нах  аз,  —  понеже  пърЕо  ти  достатъчно  знаеш,  че  ме- 

лическото  стихотворение  се  състои  от  три  части:  думи, 
хармония  и  ритъм. 

—  Да.  Това  е  така  —  рече  той. 

—  Що  се  отнася  до  думите,  те  с  нищо  не  се  отли¬ 
чават  от  думите  в  произведение,  което  не  е  предназна¬ 
чено  за  пеене,  понеже  те  трябва  да  бъдат  съобразени  със 
същите  типове,  за  които  преди  малко  говорихме.  Нали 
така? 

—  Вярно  —  рече  той. 

—  Хармонията  и  ритъмът  пък  трябва  да  следват 
думите. 

—  Възможно  ли  е  иначе? 

—  Ние  казахме,  че  поезията  трябва  да  няма  нищо 
плачевно  и  тъжно. 

—  Съвсем  не  трябва  да  има. 

—  Какви  са  впрочем  плачливите  хармонии?  Ка¬ 
жи  ми,  понеже  ти  си  запознат  с  музиката. 

—  Смесено  лидийската,  строго  лидийската  и  ня¬ 
кои  други48  —  отговори  той. 

—  Следователно  тия  мелодии  трябва  да  бъдат  от¬ 
странени,  понеже  те  са  безполезни  не  само  за  мъжете, 
но  дори  и  за  жените,  които  трябва  да  бъдат  скромни. 

—  Разбира  се. 

-—  А  що  се  отнася  до  пиянството,  разнежеността 
н  леността,  то  те  са  несвойствени  на  защитниците. 

—  Може  ли  иначе? 

—  А  какви  са  разнежващите  и  трапезните  хармо¬ 
нии? 

—  Йонийски  и  лидийски  —  рече  той,  —  които  се 
наричат  разслабващи. 

—  Ще  употребиш  ли  тия  по  някакъв  начин  при 
военните,  друже  мой? 

-  По  никакъв  начин  —  отговори  той.  За  тебе  ос¬ 
тават  само  дорийската  и  фригийската  хармония. 

—  Аз  не  разбирам  от  хармонии  —  рекох,  —  но  ти 
Запази  оная  хармония,  която  би  могла  добре  да  подра¬ 
жава  гласа  и  напева  на  мъжествен  човек  по  време  на 
неговия  военен  подвиг  и  всяка  напрегната  работа  или  ко- 
гато  той  бива  излаган  на  наранявания  и  смърт,  или  ко- 
гато  попада  на  каквото  и  да  било  друго  нещастие  и  във 
всички  случаи  упорито  и  мъжествено  защищава  своя 
живот.  Запази  и  друга  хармония,  която  е  за  човек  по 
време  на  неговия  мирен  и  ненапрегнат  труд,  намиращ 
се  в  доброволно  занимание,  когато  убеждава  било  с  мо¬ 
литва  бога,  било  с  наставление  и  увещаване  човека  или, 
обратно,  когато  е  внимателен  по  отношение  на  друг, 
който  го  моли,  поучава  или  убеждава  и  поради  това 
се  показва  разумен  и  не  се  възгордява,  но  се  проявя¬ 
ва  във  всичко  това  като  разумен  и  умерен  и  сстава  до¬ 
волен  от  това,  което  става.  Запази  ми  тия  две  хармо¬ 
нии  —  принудителната  и  доброволната,  които  подра¬ 
жават  най -добре  гласовете  на  нещастните  и  щастли¬ 
вите,  на  разумните  и  храбрите  —  тях  ми  остави. 

—  Но  ти  искаш  —  рече  той  —  не  други  да  ти  оста¬ 
вя,  а  същите,  за  които  сега  сам  говорих. 

—  Ние  няма  да  се  нуждаем  —  рекох  аз  —  при  пес¬ 
ните  и  песнопенията  от  многострунен  и  многогласен 
инструмент. 

—  Струва  ми  се,  че  няма  да  се  нуждаем  —  рече 
той. 

—  Следователно  няма  да  храним  майстори  на  три¬ 
тони49,  пиктиди50  и  на  всички  многостранни  и  много- 
гласни  инструменти. 

—  Очевидно  няма  да  храним. 

—  Ти  пък  ще  приемеш  ли  в  нашата  държава  май¬ 
сторите  на  флейти  и  самите  флейтисти?  Но  всичката 
тази  многсструнност  и  многогласност  нали  е  подража¬ 
ние  на  флейтата?51 

—  Ясно  е,  че  няма  да  ги  допусна  —  отговори  той. 

—  Следователно  ти  оставяш  за  ползуване  в  нашата 
държава  лирата  и  нитрата  —  продължих  аз,  —  а  па¬ 
стирите  по  полетата  ще  си  служат  с  овчарската  свир¬ 
ка  сирингс.52 

—  Нашето  разсъждение  рече  той  -  ни  води  към 
този  извод. 

—  И  тъй,  друже  мой  —  рекох  аз,  —  ние  не  пра¬ 
вим  нищо  ново,  като  предпочитаме  Аполон  и  музикал¬ 
ните  инструменти  нг  Аполон  пред  Марсиас  и  пред  не¬ 
говите  музикални  инструменти58. 

—  Кълна  се  в  Зевса  —  рече  той,  —  струва  ми  се, 
че  нищо  ново  не  въвеждаме. 

—  Кълна  се  в  кучето54  —  продължих  аз,  —  и  не 
усетихме  как  очистихме  държавата,  за  която  досега 
казвахме,  че  тъне  в  разкош. 

—  Разумно  постъпваме  —  рече  той. 

XI.  Нека  бъде  така  —  рекох,  —  но  да  очистим  и 
останалите  неща.  След  това,  което  казахме  за  хармо¬ 
нията,  да  не  следваме  различни  ритми55  и  разнообраз¬ 
ни  тактове,  но  да  имаме  пред  очи  само  ритмите  за  по¬ 
рядъчен  и  мъжествен  живот.  И  като  разберем  това, 
да  заставим  стихотворната  стъпка  и  мелодията  да  след¬ 
ват  речта  на  такъв  човек,  а  не  речта  да  следва  стихо¬ 
творната  стъпка  и  мелодията.  Твое  задължение  е  да 
кажеш  какви  са  тия  ритми,  както  това  направи  с  хар¬ 
мониите. 

—  Заклевам  се  в  Зевса,  че  не  съм  в  състояние  да 
кажа  това.  Има  три  вида  ритми,  от  които  се  сплитат 
тактовете,  както  при  тоновете  има  четири  вида,  от  кои¬ 
то  са  всички  хармонии;  това  бих  могъл  да  кажа,  но  не 
съм  в  състояние  да  кажа  какъв  начин  на  живот  ще  по¬ 
дражават. 

—  Но  ние  ще  се  посъветваме  с  Дамон56  за  това  — 

казах  аз,  —  какви  са  съответствуващите  тактове  за 
низостта,  надменността,  лудостта  и  на  другите  поро¬ 
ци  и  какви  ритми  трябва  да  бъдат  поставени  на  проти¬ 
воположните  им  състояния.  Смятам,  че  чух  от  него, 
макар  и  неясно,  да  нарича  един  ритъм  установен  по 
такта  на  военната  музика,  дактиличен  и  хероичен,  но 
не  зная  как  го  съставя  и  го  прави  еднакъв  при  ви¬ 
соките  и  ниските  тонове,  кога  завършва  на  кратка  и 
дълга  сричка.  Както  ми  се  струва,  той  споменава  също 
за  ямб  и  за  един  друг  размер,  наречен  трохей,  и  опре¬ 
деля  техните  дължина  и  краткост.  В  някои  от  тях,  мис¬ 
ля,  той  порицава  и  хвали  движението  на  стъпката  не 
по-малко,  отколкото  самите  ритми  или  едното  и  дру¬ 
гото.  Не  мога  да  кажа  точно.  Но  и  това,  както  казвах, 
трябва  да  се  приеме  според  Дамон,  защото  с  малко  ду¬ 
ми  не  могат  да  се  определят  тия  неща.  Ти  как  мислиш? 

—  Кълна  се  в  Зевса,  аз  не  мисля  иначе. 

—  Ще  можеш  ли  да  обясниш,  че  благоприличие¬ 
то  и  неблагоприличното  съответствуват  на  ритмично¬ 
то  и  неритмичното? 

—  Разбира  се. 

—  Що  се  отнася  до  ритмичното  и  неритмичното, 
то  първото  напълно  отговаря  на  хубава  реч,  а  второ¬ 
то  —  на  противоположната  на  тая  реч.  Същото  е  и  с 
хармоничното  и  нехармоничното,  стига  само  ритъмът 
и  хармонията  да  следват  словото,  както  по-горе  се  ка¬ 
за,  а  не  словото  да  следва  тях. 

—  Естествено  —  рече  той  —  ритъмът  и  хармония¬ 
та  трябва  да  следват  словото. 

—  Но  —  попитах  аз  —  видът  на  словото  и  самото 
слово  нали  трябва  да  следват  нрава  на  душата? 

—  Без  съмнение. 

—  И  всичко  останало  да  следва  словото? 

-Да. 

—  Следователно  и  хубавата  реч,  и  хармонията,  и 
благоприличието,  и  ритмичността  се  съобразяват  с 
добронравието.  Ние  пък  наричаме  добронравие  не  то¬ 
ва,  което  е  глупаво,  но  с  умалителни  и  нежни  думи  на¬ 
ричаме  само  това,  което  наистина  е  добро  и  прекрасно 
свойство  на  сърцето  от  нравствено  гледище. 

—  Съвсем  вярно  —  рече  той. 

—  Нали  младежите  трябва  да  се  стремят  винаги 
към  това,  ако  искат  да  вършат  своята  работа? 

—  Наистина  са  длъжни  да  се  стремят  към  това. 

—  Живописта  и  всяка  подобна  дейност  е  пълна  с 
тях,  пълни  са  с  тях  също  тъкаческото  изкуство,  броди¬ 
рането,  построяването  на  домове  и  всяка  друга  дей¬ 
ност  за  изработване  на  предмети,  дори  природата  на 
телата  и  на  другите  растения:  благоприличното  и  не- 
благоприличното  имат  място  навсякъде.  А  неблаго- 
приличното,  неритмичното,  нехармоничното  са  братя 
на  злословието  и  злонравието.  Противоположните  пък 
свойства  са  сродни  на  противоположните  на  спомена¬ 
тите,  т.  е.  братя  и  подражания  на  разумното  и  на  до¬ 
брия  нрав. 

—  Съвсем  вярно  —  продума  той. 

XII.  Но  само  на  поетите  ли  трябва  да  нареждаме 
и  да  ги  принуждаваме  да  представят  в  своите  стихот¬ 
ворения  образа  на  добронравие  или  изобщо  да  не  пи¬ 
шат  стихотворения,  или  трябва  да  се  заповяда  и  пречи 
и  на  другите  майстори  да  не  изобразяват  нито  в  свои¬ 
те  живописни  картини,  нито  в  постройките,  нито  в  как- 
вато  и  да  било  друга  художествена  работа  нещо  без¬ 
нравствено,  разпуснато,  низко  и  непристойно.  Ако 
пък  някой  не  е  в  състояние  да  не  прави  това,  нали  не 
трябва  да  му  се  позволява  да  твори  в  нашата  държа¬ 
ва,  за  да  не  би  нашите  стражи,  възпитани  с  примери 
за  лошо  и  пороци,  като  че  хранени  с  отровна  билка, 

събирайки  всеки  малко  по  малко  от  многото  и  пасейки 
само  едно  и  също,  незабелязано  да  натрупат  голямо 
зло  в  душите  си?  Нали  ние  трябва  да  търсим  такива 
художници,  които  по  природа  са  надарени  да  изобра¬ 
зяват  същността  на  красивото  и  благообразното,  та 
младежите,  сякаш  че  живеят  в  здравословно  място, 
да  получават  полза  от  всичко,  което  им  носи  изгода  от 
всяко  хубаво  дело,  попаднало  им  пред  погледа  или  на 
ушите,  подобно  на  приятен  полъх,  носещ  от  целебни 
места  здраве,  и  незабелязано  още  от  детски  години  ги 
води  към  подобие,  дружба  и  съгласие  с  хубавата  реч? 

—  Би  било  най-добре  —  рече  той  —  да  се  хранят 
по  такъв  начин. 

— ■  Главконе,  нима  главната  храна  за  това,  рекох, 
не  се  съдържа  в  музиката,  понеже  ритъмът  и  хармония¬ 
та  най-лесно  се  внедряват  в  душата  и  най-силно  я  трог¬ 
ват,  като  я  правят  благоприлична,  носейки  сами  бла¬ 
гоприличие,  ако  някой  се  храни  правилно,  ако  ли  пък 
не,  то  се  получава  тъкмо  противното?  Възпитаният 
там  и  по  такъв  начин,  както  трябва,  най-остро  чувст¬ 
вува  всичко,  което  е  пропуснато  или  не  е  направено 
добре,  или  пък  по  природа  не  е  добро.  Като  негодува 
с  право  против  това,  той  хвали  хубавото,  приема  го  с 
радост  в  душата  си  и  хранейки  се  с  него,  става  честен 
и  добър,  а  срамните  дела  порицава  и  с  право  ги  мрази 
още  от  юношески  години,  преди  да  е  в  състояние 
да  разбере  причината  им.  Когато  пък  след  време  при¬ 
чината  стане  ясна,  то  възпитаният  по  такъв  начин  съв¬ 
сем  лесно  и  охотно  я  разбира  поради  това,  че  му  е  поч¬ 
ти  позната. 

—  Струва  ми  се  —  рече  той,  —  че  в  музиката  има 
храна  за  такова  възпитание. 

—  Както  например  —  рекох  —  за  буквите  едвам 
тогава  имаме  достатъчно  знание,  когато  познаваме  бук  - 

вите,  макар  и  да  са  малко,  навсякъде,  където  се  срещат, 
и  ние  не  ги  пренебрегваме  нито  в  малкото,  нито  в  го¬ 
лямото  като  незаслужаващи  внимание,  а  вредом  се 
стараем  да  ги  различаваме;  и  не  можем  да  бъдем  грамот¬ 
ни,  преди  така  да  сме  ги  усвоили. 

—  Истина. 

—  Та  и  формите  на  буквите  независимо  дали  се  по¬ 
казват  във  вода  или  в  огледало  ние  не  можем  да  ги  раз¬ 
познаваме,  преди  да  сме  ги  добре  научили,  но  това  на¬ 
ли  принадлежи  на  същото  изкуство  и  упражнение? 

—  Без  съмнение  не  можем. 

—  Нали,  както  казвам,  кълна  се  в  боговете,  ние 
няма  да  станем  опитни  в  музиката  и  няма  да  направим 
такива  стражите,  които  трябва  да  възпитаваме  у  нас, 
преди  да  узнаем  формите  на  мъдрост,  мъжество,  бла¬ 
городство,  възвишеност  и  подобните  на  тях  добродете¬ 
ли  и  противните  им,  които  се  срещат  навсякъде,  и  пре¬ 
ди  да  ги  почувствуваме  като  съществуващи  в  нещата, 
които  съществуват  —  тях  и  техните  образи,  и  да  не  ги 
незачитаме  било  в  малки,  било  в  големи  вещи,  но  да 
ги  признаем  присъщи  на  това  изкуство  и  упражнение? 

—  Това  е  съвършено  необходимо  —  рече  той. 

—  Но  ако  в  душата  на  един  човек  —  продължих 
аз  —  попаднат  добри  нрави  и  ако  в  същото  лице  има 
съответствуващи,  напълно  съвпадащи  и  имащи  същия 
вид  качества,  нали  това  ще  бъде  най-хубавата  гледка 
за  този,  който  може  да  гледа? 

—  Съвсем  вярно. 

—  А  най-хубавото  заслужава  най -голяма  обич. 

—  Как  иначе? 

—  Опитният  в  музиката  ще  обича  особено  такива 
хора;  а  който  е  лишен  от  такова  дарование,  той  не  би 
ги  обичал. 

—  Не  може  —  рече  той,  —  ако  има  някакъв  недо- 

статък  в  душата;  когато  обаче  недостатъкът  е  телесен, 
може  да  го  понася  така,  че  да  пожелае  да  го  обича. 

—  Зная  —  отвърнах  аз,  —  че  ти  имаш  такъв  люби¬ 
мец  и  съм  съгласен  с  тебе.  Но  кажи  ми  следното:  има 
ли  някаква  общност  между  благоразумието  и  препа¬ 
лената  страст? 

—  Как  може  да  има  --  рече  той,  —  когато  страст¬ 
та  прави  човека  не  по-малко  безумен  от  скръбта? 

—  А  между  страстта  и  друга  добродетел? 

—  По  никакъв  начин. 

—  А  между  необуздаността  и  разпуснатостта? 

—  Повече  от  всичко. 

—  Но  можеш  ли  да  назовеш  страст,  по-голяма  и 
но-силна  от  чувствата  любсв? 

—  Не  мога  —  отвърна  той  —  и  няма  нищо  от  нея 
но-безумно. 

—  Правилната  любов  по  своята  природа  по  разумен 
и  хармоничен  начин  обича  благоприличното  и  хуба¬ 
вото. 

—  Безспорно  —  рече  той. 

—  Следователно  към  правилната  любов  не  трябва 
да  бъде  отнесено  нищо  безумно  и  сродно  с  разпътст- 
вото? 

—  Не  трябва  да  бъде  отнасяно. 

—  Следователно  не  трябва  да  сс  отнася  към  нея 
страстната  любов  и  не  трябва  да  има  с  нея  нищо  общо 
влюбеният  и  любимият,  т.  е.  обичащите  правилно  или 
обичаните. 

- —  Заклевам  се  в  Зевса,  Сократе  —  рече  той, —  не 
трябва. 

—  Както  изглежда,  в  урежданата  от  нас  държава 
така  ще  наредиш,  че  влюбеният  да  обича,  да  общува 
и  да  се  отнася  със  своя  любим  като  със  син  заради  до¬ 
брото,  ако  последният  се  съгласи.  С  една  дума,  да  бе- 

седва  с  този,  за  когото  се  грижи,  за  да  не  изглежда  ни¬ 
кога,  че  той  простира  своите  желания  извън  това.  В 
противен  случай  той  се  подхвърля  на  порицание  за  не¬ 
вежество  и  в  липса  на  разбиране  на  красотата. 

—  Така  е  —  рече. 

—  Но  какво?  Не  ти  ли  се  струва,  че  вече  настъпва 
край  на  нашето  говорене  за  музиката?  Там,  където 
трябваше  да  свърши,  тя  вече  и  завърши.  Музиката  не 
трябва  да  свършва  с  нищо  друго  освен  с  обич  към  ху¬ 
бавото. 

—  Съгласен  съм  —  рече  той. 


Музикално 
и  гимнастическо 
възпитание 

XIII.  Младежите  трябва  да  бъдат  обучавани  след  музи¬ 
ката  и  с  гимнастика.57 

—  Как  иначе? 

—  Те  трябва  да  бъдат  обучавани  грижливо  с  това 
възпитание  през  целия  си  живот,  като  се  започне  от 
детство.  Според  моето  мнение  то  е  такова:  и  ти  сам  по¬ 
мисли.  Аз  не  мисля,  че  доброто  тяло  със  своите  собст¬ 
вени  добри  качества  прави  душата  добра;  но,  обратно¬ 
то — добрата  душа  със  своята  собствена  добродетел  прави 
тялото  възможно  най-добро.  На  тебе  как  ти  се  струва? 

—  И  на  мене  така  ми  се  струва. 

—  И  тъй  добре  ли  бихме  направили,  ако,  след  ка¬ 
то  достатъчно  разкрихме  това  схващане,  да  предоста¬ 
вим  на  него  за  точно  изследване  това,  което  се  отнася 
до  тялото,  а  ние  пък  да  установим  само  основните  черти, 
без  да  бъдем  изчерпателни  ? 

—  Без  съмнение  правилно  бихме  постъпили. 

—  Вече  казахме,  че  стражите  трябва  да  се  въздър¬ 
жат  от  пиянство.  На  всеки  друг  може  да  се  прости,  но 
не  и  на  страж  да  се  напие  и  да  не  знае  къде  се  намира. 

—  Смешно  би  било  —  рече  той,  —  ако  стражът  ще 
има  нужда  от  страж. 

—  Но  какво  да  кажем  още  и  за  храната?  Атлети- 
те  са  хора,  които  се  стремят  към  по-високи  успехи  на 
стадиона.  Или  не  е  така? 

—  Така  е. 

—  Няма  ли  да  им  подхожда  начинът  на  живот  на 
атлетите-борци? 

—  Възможно  е. 

—  Но  този  начин  на  живот  —  продължих  аз  — 
предразполага  към  сън  и  е  опасен  за  здравето.  Нима 
не  виждаш,  че  атлетите  проспиват  живота  си  и  ако 
дори  малко  се  отклонят  от  определения  си  начин  на 
живот,  се  подхвърлят  на  големи  и  тежки  болести? 

—  Виждам. 

—  Следователно  на  военните  атлети  е  необходимо  — 
казах  аз  —  някакво  по-добро  упражнение.  Необходи¬ 
мо  е  подобно  на  кучетата  те  да  бодърствуват  и  по  въз¬ 
можност  най-остро  да  гледат  и  да  слушат,  а  при  чес¬ 
тите  сменявания  на  вода  и  особено  на  храна,  на  горе¬ 
щина  и  студ  по  време  на  военни  походи  да  не  бъдат 
уязвими  по  отношение  на  здравето  си. 

—  Струва  ми  се. 

—  Не  е  ли  най-добрата  гимнастика  близка  сест¬ 
ра  на  музиката,  за  която  ние  преди  малко  разсъжда¬ 
вахме? 

—  По  какъв  начин  си  представяш  това? 

—  Простата  и  полезна  гимнастика  е  според  мене 
военната. 

—  По  какъв  начин? 

-  Та  това  всеки  би  могъл  да  научи  и  от  Омир  — рекох 
аз.  —  Ти  знаеш,  че  по  време  на  поход  той  не  храни 
своите  герои  нито  с  риба,  макар  че  те  са  били  близо  до 
Хелеспонтското  море,  нито  с  варени  меса,  а  само  с  пе¬ 
чени,  които  са  най-удобни  за  войниците,  защото,  как- 
то  се  казва,  навсякъде  за  войника  е  твърде  лесно  да  си 
послужи  с  огън,  вместо  да  носи  със  себе  си  различни 
съдини. 

—  И  съвсем  е  лесно. 

---  Омир  според  мене  никъде  не  споменава  и  за 
подправки.  Това  впрочем  знаят  и  другите  атлеги: 
който  желае  да  има  здраво  тяло,  той  трябва  да  се  въз¬ 
държа  от  всички  подобни  неща. 

—  Те  наистина  добре  знаят  това  и  се  въздържат. 

—  Ако  това  ти  смяташ  за  справедливо,  то  вероят¬ 
но  ти  няма  да  хвалиш  сиракузкия  пир  и  сицилийските 
разнообразни  яденета.58 

—  Нямам  намерение  да  ги  хваля. 

—  Ти  ще  похулиш  и  коринтската  девица68,  която 
иска  да  бъде  приятна  на  мъже,  които  желаят  хубаво 
тяло. 

—  Съвсем  вярно. 

—  И  прехвалените  наслади  от  атическите  лаком¬ 
ства?60 

—  Необходимо  е. 

—  Смятам,  че  ние  можем  с  пълно  право  да  уподо- 
бим  такава  храна  и  такава  диета  на  мелодия  и  песен, 
които  са  пригодени  за  всяка  хармония  и  за  всички 
ритми. 

—  Как  да  не  ги  уподобим? 

—  Нали  там  разнообразието  създаваше  разпътст- 
во,  тука  болест.  Простотата  в  музиката  създава  в  ду¬ 
шата  мъдрост,  а  простотата  при  гимнастиката  създава 
здраве  в  тялото. 

№ 


—  Съвсем  вярно  —  рече  той. 

—  Когато  в  държавата  се  увеличават  развратът 
и  болестите,  нали  тогава  се  отваря  път  на  съдебните 
процеси  и  на  болниците?  Нали  съдебното  и  лекарско¬ 
то  изкуство  тогава  стават  на  почит?  И  нали  мнозина 
свободни  почват  усърдно  да  се  занимават  с  тия  из¬ 
куства? 

—  Как  може  да  не  е  така? 

XIV.  Какво  ти  ще  сметнеш  за  по-голям  признак  на 
лошо  и  позорно  възпитание  в  една  държава,  ако  не  то¬ 
ва,  че  не  само  незначителните  люде  и  занаятчиите,  но 
и  ония,  които  се  представят,  че  са  възпитани  по  благо¬ 
роден  начин,  се  нуждаят  от  най-опитни  лекари  и  съ¬ 
дии?  Нима  не  е  срамно  и  голямо  доказателство  за  не- 
възпитаност,  ако  някой  се  ползува  от  добитото  чуждо 
право  от  други,  от  господари  и  съдии  и  да  бъде 
принуден  да  го  използува  поради  липса  на  свое? 

—  Най -срамно  от  всичко  е  това  — -  рече  той. 

—  Нима  не  ти  се  струва  —  рекох  аз  —  за  по-срамно 
от  това,  когато  някой  не  само  прекарва  голяма  част 
от  живота  си  в  съдилищата,  като  обвинява  или  се  за¬ 
щищава,  но  поради  глупост  е  убеден,  че  това  му  носи 
слава,  понеже  е  в  състояние  да  постъпва  несправедли¬ 
во  и  е  способен  да  се  справя  с  всички  измамни  хитрос¬ 
ти,  и  преценявайки  всички  евентуални  изходи  на  де¬ 
лата,  може  с  различни  извъртания  да  се  измъкне  да  не 
понесе  наказание?  И  всичко  това  за  малки  и  неструва- 
щи  нищо  неща,  като  забравя  колко  по-хубаво  и  по-доб¬ 
ре  е  да  си  осигури  живот,  който  не  се  нуждае  от  дремещ 
съдия. 

—  Да,  това  е  още  по-срамно  от  първото  —  рече 
той. 

—  Но  —  продължих  аз  —  да  имаме  нужда  от  ле¬ 
карското  изкуство  не  поради  рани  и  нападащи  ни  вся- 

ка  година  болести,  а  поради  нашето  бездействие  и  тоя 
начин  на  живот,  за  който  разказахме,  и  да  заставяме 
почтените  лекари  да  дават  име  на  мехури  и  отоци  на 
надутите  от  течности  изпарения  ч?сти  подобно  на  бла¬ 
та,  не  ти  ли  се  вижда  това  срамно? 

—  Вярно  е  — рече  той,  —  тия  имена  на  болестите  са 
някак  си  нови  и  странни. 

—  По  времето  на  Асклепий  —  казах,  —  струва  ми 
се,  че  такива  болести  не  е  имало.  Това  заключавам  от 
обстоятелството,  че  неговите  синове61  не  упрекнали 
Хекемеда,  когато  тя  дала  на  ранения  Еврипил  да  пие 
прамнийско  вино*2,  като  наръсила  в  него  много  браш¬ 
но  и  настъргала  сирене,  които  неща  се  приема,  че  пре¬ 
дизвикват  възпаление.  Не  се  намесиха  и  против  Патрок- 
ла,  който  го  лекувал63. 

—  В  действителност  —  рече  той  —  такова  питие 
за  човек  в  това  състояние  е  твърде  странно. 

—  Няма  да  е  странно  —  рекох,  —  ако  ти  си  спом¬ 
ниш,  че  нашите  лекари  не  си  служеха  при  лекуването 
на  болестите  със  сегашното  наше  лекарско  изкуство 
преди  появяването  на  Херодик64.  Херодик,  който  бил 
учител  по  гимнастика,  и  след  като  се  разболял,  той  си 
послужил  с  гимнастиката  като  лечебно  средство.  Пър¬ 
вом  измъчвал  немилостиво  себе  си,  а  след  това  и  мно¬ 
го  други. 

—  По  какъв  начин?  —  попита  той. 

—  Като  направил  за  себе  си  смъртта  продължител¬ 
на  —  отговорих.  — Наблюдавайки  своята  болест,  която 
била  смъртоносна,  той,  макар  и  да  не  можел  да  се  из¬ 
лекува,  както  мисля,  но  без  да  се  занимава  с  нещо  дру¬ 
го  и  лекувайки  се  през  целия  си  живот,  живеел  в  мъки, 
без  да  отстъпва  от  възприетия  начин  на  живот;  и  бо¬ 
рейки  се  със  смъртта  поради  своята  мъдрост,  достиг¬ 
нал  до  старост. 

—  И  така  получил  прекрасна  награда  за  своето 
изкуство  —  рече  той. 

—  Каквато  подхожда  —  рекох  —  за  човек,  който 
не  знае,  че  Асклепий  не  е  показал  такова  лечение  на 
потомците  си  не  поради  наказание  или  неопитност,  но 
знаейки,  че  в  добре  уредената  държава  със  закон  е  оп¬ 
ределено  за  всеки  човек  някаква  работа,  която  той  е 
длъжен  да  извършва,  и  че  никой  няма  право  през  це¬ 
лия  си  живот  да  боледува  и  да  се  лекува.  Това  ние  за¬ 
белязваме  по  смешен  начин  сред  занаятчиите,  а  сред 
богатите  и  сред  тия,  които  се  смятат  за  щастливи,  ние 
изобщо  не  го  забелязваме. 

—  По  какъв  начин?  —  попита  той. 

XV.  Ако  се  разболее  строител  —  казах  аз,  —  той 
моли  лекаря  за  лекарство  и  след  като  го  изпие,  избъл- 
ва  болестта  или  чрез  очистително  се  освобождава  от 
нея,  или  се  ползува  от  изгаряне,  или  изрязване  и  си 
отива  здрав.  Ако  ли  пък  някой  му  предпише  дълга 
диета,  като  му  увива  главата  с  топли  шапчици  и  дру¬ 
ги  подобни,  той  веднага  заявява,  че  няма  свободно 
време  да  боледува  и  няма  полза  да  живее  така,  че  да 
обръща  голямо  внимание  на  болестта  си  и  да  не  се  гри¬ 
жи  никак  за  предстоящата  му  работа.  След  като  се  сбо¬ 
гува  с  такъв  лекар,  той  се  насочва  към  обикновения 
си  начин  на  живот,  оздравява  и  върши  своята  работа. 
Ако  пък  тялото  му  не  е  в  състояние  да  издържи,  той 
умира  и  се  разделя  с  работата  си. 

—  При  такъв  човек  —  рече  той,  —  изглежда,  че 
трябва  да  се  прилага  такова  лечебно  изкуство. 

—  Нали  затова  —  продължих  аз,  —  понеже  той 
има  работа,  която,  ако  не  върши,  не  намира  смисъл  да 
живее? 

—  Очевидно  —  отговори  той. 

— -  Но  богатият,  както  казахме,  няма  никаква  та- 

кава  належаща  работа,  която,  ако  бъде  заставен  да  не 
върши,  животът  му  би  бил  никакъв  живот. 

—  Казва  се,  че  е  така. 

—  Но  ти  не  си  съгласен  — казах  —  с  това,  което 
казва  Фокилид:  Всеки,  който  има  вече  средства  за  жи¬ 
вот,  трябва  да  се  упражнява  и  в  добродетел65. 

—  Напротив,  аз  смятам  —  рече  той,  —  че  доброде¬ 
телта  трябва  да  е  по-напред. 

—  Да  не  спорим  —  казах  —  за  това  с  Фокилид,  но 
да  разгледаме  дали  богатият  човек  трябва  да  се  грижи 
за  това  и  дали  животът  му  става  безсмислен,  ако  не  се 
грижи  за  добродетелта,  или  грижата  за  болестта,  коя¬ 
то  отвлича  вниманието  при  строителното  и  другите  из¬ 
куства,  с  нищо  не  пречи  на  богатия  да  изпълнява  съ¬ 
ветите  на  Фокилид. 

—  Заклевам  се  в  Зевса  — речетой,  —тази  прекомер¬ 
на  грижа  за  тялото,  която  излиза  извън  границите  на 
гимнастиката,  почти  повече  от  всичко  пречи  на  чо¬ 
века.  Тя  не  е  удобна  нито  за  управляването  на  стопанст¬ 
вото,  нито  за  походите,  нито  за  тия,  които  заемат  ръ¬ 
ководни  места  в  държавата. 

—  Най-важното  е,  че  тя  е  пречка  при  всякакво  уче¬ 
ние,  мислене  и  разсъждение,  като  създава  постоянно 
страх  от  всякакво  главозамайване  и  световъртеж,  а 
причината  за  това  намира  във  философията.  Така  че, 
където  има  тая  грижа  за  тялото,  там  упражняването  и 
проявяването  на  добродетел  е  напълно  невъзможно. 
Тя  прави  човека  винаги  да  мисли,  че  е  болен,  и  да  не 
престава  нито  за  момент  да  е  в  страх  за  тялото  си. 

—  Естествено  —  рече  той. 

—  Няма  ли  да  кажем,  че  тая  мисъл  е  имал  пред  вид 
Асклепий,  когато  за  хората,  които  по  природа  и  по  на¬ 
чин  на  живеене  са  телесно  здрави,  но  имат  някаква 
определена  болест,  той  предписвал  на  тях  и  на  намира- 

щнте  се  в  такова  положение  лечебно  изкуство,  което 
чрез  лекарства  и  рязане  отстранява  болестта,  като  им 
предписва  привичния  им  начин  на  живот,  за  да  не  по¬ 
вреди  на  обществените  дела;  а  пък  на  тия,  чиито  тела 
били  всецяло  отвътре  обхванати  от  болест,  не  се  ре¬ 
шавал  чрез  диети  постепенно  да  подпомага  и  да  налива 
лекарства,  за  да  осигури  на  човека  дълъг  и  нещастен 
живот  и  да  произведе  от  него  друго  подобно  поколение, 
както  обикновено  става.  Който  пък  не  е  в  състояние 
да  преживее  определеното  му  от  природата  време,  смя¬ 
та,  че  не  бива  да  се  лекува,  понеже  е  безполезен  както 
за  себе  си,  така  също  и  за  държавата. 

—  Ти  казваш,  че  Асклепий  е  политик  —  продума 
той. 

—  Очевидно  —отвърнах  аз.  —  Това  и  неговите  сино¬ 
ве  доказват,  че  е  бил  такъв.  Нали  ти  виждаш,  че  при 
Троя  те  са  били  добри  в  сражението  и  са  упражнявали 
лекарското  изкуство,  както  аз  казвам?  Нима  не  си 
спомняш,  че  от  раната,  която  Пандар  нанесъл  на  Ме- 
нелай: 


С  устни  изсмука  кръвта  и  посипа  целебни 

лекарства.66 

А  какво  трябвало  да  се  пие  и  яде  след  това,  те  пред¬ 
писвали  същото,  което  и  на  Еврипил,  понеже  лекарст¬ 
вата  са  силни  да  лекуват  мъже,  които  са  били  здрави 
преди  получаването  на  рани  и  въздържани  в  своя  на¬ 
чин  на  живот,  макар  и  случайно  те  да  са  имали  възмож¬ 
ност  веднага  да  изпият  изкусно  приготвения  напи- 
тък.  Болния  и  по  природа,  и  разпуснатия  те  смятали, 
че  не  е  полезно  да  живеят  както  за  себе  си,  така  също 
и  за  другите.  За  такива  лица  не  трябва  да  се  прилага 
лекарското  изкуство  и  те  не  трябва  да  бъдат  лекувани 
дори  да  са  по-богати  от  Мидас67. 

—  Ти  твърде  много  хвалиш  децата  на  Асклепий  — 
рече  той. 

XVI.  Заслужават  —  рекох  аз,  —  макар  че  траги¬ 
ческите  автори  и  Пиндар  не  са  съгласни  с  нас,  като 
твърдят,  че  Асклепий  бил  син  на  Аполон  и  че  заради 
злато  излекувал  един  богаташ,  който  бил  вече  пред  пра¬ 
га  на  смъртта;  затова  бил  ударен  с  гръм.  Ние  пък,  как- 
то  казахме  вече,  не  вярваме  нито  на  едното,  нито  на  дру¬ 
гото,  но  ще  кажем,  че  ако  е  бил  роден  от  бога,  той  не  е 
користолюбив,  ако  пък  е  користолюбив,  той  не  е  роден 
от  бога. 

—  Това  е  съвсем  така  —  потвърди  той.  —  Но  какво 
ще  кажеш,  Сократе,  за  следното:  не  трябва  ли  в  дър¬ 
жавата  да  има  добри  лекари?  Такива  могат  да  имат 
под  ръка  твърде  много  здрави  и  твърде  много  болни, 
както  и  съдиите  се  занимават  с  различни  по  природа 
лица. 

—  Без  съмнение  необходими  са  добри  лекари  — 
отговорих  аз,  —  но  ти  знаеш  ли  кои  аз  смятам  за  та¬ 
кива? 

—  Ако  ми  кажеш,  ще  зная  — отговори  той. 

—  Ще  се  постарая  —  продължих  аз,  —  но  ти  за 
различни  работи  питаш  с  едни  и  същи  думи. 

—  Как?  —  попита  той. 

—  Лекарите  —  казах  —  биха  станали  най-опитни, 
ако  започнат  от  детски  години  да  изучават  лечебно¬ 
то  изкуство,  като  се  занимават  с  най -много  и  твърде 
болни  тела  и  сами  са  преболедували  от  всички  болес¬ 
ти  и  не  са  много  здрави  по  природа,  защото,  мисля,  те 
не  лекуват  тяло  с  тяло:  ако  беше  така,  то  телата  няма¬ 
ше  да  допуснат  да  бъдат  или  да  са  били  някога  зле;  тя¬ 
лото  лекуват  с  душата,  която,  ако  е  или  стане  зле,  не  би 
могла  да  лекува  каквото  и  да  било. 

—  Справедливо  е  —  рече  той. 

—  Но,  приятелю,  съдията  управлява  душата  с  ду¬ 
ша.  На  нея  не  е  позволено  от  младежки  години  да  се 
възпитава  и  да  общува  с  порочни  души  и  да  изпита 
всичките  видове  пороци,  та  от  своите  собствени  поро¬ 
ци  да  преценява  точно  пороците  на  другите,  както  по 
тялото  разпознават  болестите.  Но  всяка  душа  трябва 
от  млада  възраст  да  бъде  далеч  от  лошите  нрави,  ако 
трябва  да  стане  невинна  и  добра  и  да  решава  за  спра¬ 
ведливото  със  здрав  разум.  Затова  добронравните  юно¬ 
ши  се  явяват  и  като  най-податливи  за  измама  от  неспра¬ 
ведливите,  понеже  нямат  подобни  примери  за  пороч¬ 
ните  от  личен  опит. 

—  В  същност  те  страдат  твърде  много  от  това  —  ре¬ 
че  той. 

—  Затова  —  казах  аз  —  добър  съдия  трябва  да  бъ¬ 
де  не  младеж,  а  старец,  който  късно  е  изучил  несправед¬ 
ливостта,  какво  представлява  тя,  така  че  той  я  въз¬ 
приема  не  като  живееща  в  неговата  душа,  но  като  чуж¬ 
да,  в  чужди  души  живееща,  и  чрез  продължително  из¬ 
следване  я  е  изучил  какво  зло  е  тя,  като  си  служи  в 
случая  не  със  собствен  опит,  а  със  знание. 

—  Такъв  съдия  изглежда,  че  ще  бъде  най-добър  — 
рече  той. 

—  И  добър,  и  такъв,  за  който  ти  питаше  —  отгово¬ 
рих  аз,  —  защото  този,  който  има  добра  душа,  е  добър. 
Обаче  онзи  опитен  и  подозрителен  човек,  който  сам  е  из¬ 
вършил  много  несправедливости  и  сам  се  мисли  спо¬ 
собен  за  всичко  и  мъдър,  когато  е  между  подобните  на 
себе  си,  той  се  показва  за  опитен,  понеже,  гледайки  свои 
примери,  сам  сс  :ази  от  тях;  когато  пък  влиза  в  общение 
с  добри  и  по-стари,  той  отведнъж  се  показва  глупав,  по¬ 
неже  не  се  доверява  и  не  е  запознат  с  дебрите  нрави, 
тъй  като  няма  пример  за  такива.  А  понеже  се  събира 

по-често  е  порочни,  отколкото  е  добри,  той  изглежда  на 
себе  си  и  на  другите  по-скоро  мъдър,  нежели  глупав. 

—  Това  е  съвсем  вярно  —  рече  той. 

XVII.  Следователно  —  рекох  —  ние  не  трябва  да 
търсим  в  такъв  човек  добрия  и  мъдър  съдия,  а  в  по-рано 
споменатия,  защото  порочността  не  може  да  познае  ни- 
то  добродетел,  нито  себе  си,  а  добродетелта,  ръководена 
от  природата,  с  течение  на  времето  добива  познание  за 
себе  си  и  за  порочността.  Следователно  такъв  човек 
става  мъдър,  а  не  лошият,  както  ми  се  струва. 

—  И  на  мене  същото  ми  се  струва  —  рече  той. 

—  И  така  ти  няма  ли  да  въведеш  в  държавата  ле¬ 
чебното  изкуство,  както  говорихме,  наред  със  съдебно¬ 
то;  двете  изкуства  се  грижат  за  вродените  телесни  и  ду¬ 
шевни  качества  на  гражданите,  а  за  други  не  се  грижат, 
т.  е.  да  оставят  да  умрат  страдащите  телесно,  а  пороч¬ 
ните  и  неизлечимите  по  душа  сами  да  убият? 

—  Това  изглежда  най-добро  за  самите  страдащи  и  за 
държавата  —  рече  той. 

—  А  юношите  —  продължих  аз,  —  служейки  си  с 
оная  проста  музика,  за  която  казахме,  че  поражда  мъд¬ 
рост,  трябва  да  се  пазят  да  нямат  работа  със  съдебното 
дело. 

—  Но  как?  —  попита  той. 

—  Няма  ли  опитният  в  музиката,  като  върви  по  съ¬ 
щите  тия  следи,  по  които  упражнява  гимнастиката, 
да  предпочете  да  не  се  нуждае  от  лекарското  изкуство 
освен  при  крайна  нужда,  стига  само  това  да  пожелае? 

—  Струва  ми  се  —  рече  той. 

—  Той  ще  се  залавя  за  гимнастическите  упражнения 
и  трудностите,  насочил  вниманието  си  повече  към  раз¬ 
дразнителната  страна  на  своята  природа  и  ще  я  възбуж¬ 
да  не  към  силата,  т.  е.  не  като  другите  атлети,  които 
ядат  и  пият  за  получаване  на  сила.68 

—  Съвсем  вярно  —  рече  той. 

—  Но  —  рекох,  —  Глгвксне,  тия,  които  установиха 
да  се  възпитава  чрез  музика  и  гимнастика,  затова  ли  ги 
въведоха,  както  мислят  някои,  та  чрез  гимнастиката 
да  възпитават  тялото,  а  чрез  музиката  — душата? 

—  Защо  пък  не?  —  рече  той. 

—  Изглежда  и  двете  са  въвели  най-много  заради 
душата  —  рекох  аз. 

—  Защо  пък? 

—  Не  забелязваш  ли  —  рекох  —  как  са  устроени 
душевно  тия,  които  през  живота  си  се  занимават  с  гим¬ 
настика  и  не  се  докосват  до  музиката?  Или  какво  е 
душевното  състояние  на  тия,  които  се  занимават  с 
противоположното  ? 

—  Ти  за  какво  говориш?  —  попита  той. 

—  За  жестокостта  и  грубостта,  също  за  нежността 
и  кротостта  —  отговорих  аз. 

—  Аз  съм  забелязал  —  рече  той,  — че  занимаващите 
се  прекадено  с  гимнастика  стават  по -жестоки  от  допу¬ 
стимото,  а  занимаващите  се  прекадено  с  музика  стават 
по-нежни,  отколкото  е  полезно. 

—  Жестокостта  —  рекох  аз  —  създава  природна 
пламенност  у  човека,  която  при  правилно  възпитава¬ 
не  става  храброст,  а  при  напрежение,  по-голямо  от  до¬ 
пустимото,  се  превръща  в  груба  и  непоносима,  както  си 
е  редно. 

—  Ина  мен  м  I  се  струза  така  —  рече  той. 

—  Но  кротостта  не  е  ли  праскащ  на  фллософетву- 
ващня  по  природа?  Когато  пък  кротостта  се  разпростре 
много,  не  става  ли  тя  по-нежна  от  допустимото,  а  ко¬ 
гато  добре  се  възпитава,  тогава  не  става  ли  кротка  и 
добронравна? 

—  Така  е. 

—  Ние  твърдим,  че  стражите  трябва  да  имат  едната 
и  другата  природа. 

—  Трябва  да  имат. 

—  Но  тия  две  природи  не  трябва  ли  да  бъдат  съгла¬ 
сувани  една  с  друга? 

—  Как  иначе? 

—  А  душата  на  човека,  в  която  те  са  съгласувани, 
не  е  ли  разумна  и  мъжествена? 

—  Разбира  се. 

—  А  душата  на  този,  в  която  те  не  са  съгласувани, 
е  страхлива  и  груба? 

—  Твърде  много. 

XVIII.  Ако  някой  предостави  душата  си  да  се  на¬ 
слаждава  на  музика  и  да  се  вливат  в  нея  през  ушите  му 
като  през  някаква  тръба  споменатите  преди  малко  от 
нас  сладки,  нежни  и  тъжовни  звуци  на  хармонията,  ако 
той  прекарва  целия  си  живот,  като  си  чурулика  и  се 
наслаждава  на  песни,  първом  ще  смекчи  своята  раздраз¬ 
нителност,  доколкото  я  има,  и  подобно  на  ковко  желя¬ 
зо  ще  я  направи  полезна  от  безполезна  и  жестока; 
след  това  пък,  ако  не  престане  да  насочва  натам  ду¬ 
шата  си  и  да  я  омагьосва,  ще  почне  да  разтопява  и 
разлива  своята  раздразнителност,  докато  не  стопи  гнева 
си  и  не  го  изреже  от  душата  си  като  сухожилие, и  сам 
ще  стане  мекушав  войник. 

—  Съвсем  вярно  —  рече  той. 

—  Дори  —  продължих  аз  —  от  самото  начало  той 
да  не  е  получил  по  природа  несмела  душа,  скоро  ще  я 
придобие.  А  когато  душата  му  е  дръзновена,  той  от¬ 
слабва  до  такава  степен  нейната  чувствителност,  та 
бързо  се  дразни  и  разпалва  и  от  незначителни  поводи. 
Така  хората,  изпълнени  с  чувство  на  недоволство,  ста¬ 
ват  жлъчни  и  гневливи,  вместо  да  бъдат  смели. 

—  Точно  така. 

—  Ако  пък  някой  прави  обратното,  като  се  занимава 
твърде  много  с  гимнастика  и  пирува  на  воля,  без  да  се 
докосва  до  музиката  и  философията,  нали  той  ще  има 
здраво  тяло  и  ще  се  изпълни  със  самочувствие  и  дръзно- 
веност  и  ще  стане  по-мъжествен,  отколкото  е  бил? 

—  Съвсем  вярно. 

—  Но  ако  нищо  друго  не  прави  след  това  и  не  обръща 
внимание  на  нито  една  от  музите69,  то  нали  неговата  ду¬ 
ша,  дори  да  е  била  любознателна,  като  не  се  наслаждава 
нито  на  някакво  знание,  нито  на  изследване,  без  да  се 
занимава  със  словесни  въпроси  или  с  друга  някаква 
музика,  ще  стане  слаба  —  глуха  и  сляпа,  понеже  тя  не 
се  упражнява  и  храни,  а  нейните  чувства  не  се  пре¬ 
чистват? 

—  Така  е  —  рече  той. 

—  Ето  и  аз  мисля,  че  такъв  човек  мрази  словото  и  е 
чужд  на  музите,  за  убеждаване  никак  не  си  служи  с 
думи,  но  при  всеки  случай  подобно  на  див  звяр  се  раз¬ 
правя  с  насилие  и  свирепост,  прекарва  живота  си  в  неве¬ 
жеството  и  недодяланост  при  пълна  липса  на  тактичност 
и  любезност. 

—  Това  е  напълно  така  —  продума  той. 

—  Изглежда,  поради  тия  две  състояния  според  ме¬ 
не  някой  бог  е  дал  на  хората  двете  изкуства  —  музи¬ 
ката  и  гимнастиката  за  раздразнителността  и  мъдрост¬ 
та,  а  не  за  душата  и  тялото,  не  като  нещо  случайно, 
а  към  ония  споменати  две  природи,  които  чрез  отслабва¬ 
не  и  напрягане  до  необходимото  да  стигнат  до  взаимно 
съгласие. 

—  Това  е  вероятно  —  рече  той. 

—  Затова  този,  който  най-добре  съединява  гимна¬ 
стиката  с  музиката  и  ги  възприема  в  душата  си  по  най- 
правилен  начин,  ние  можем  да  кажем,  че  този  човек  е 
съвършено  начетен  в  музиката  и  п  гл/ко  хармоничен 

и  м  I'  I!'.  1,1,0  повече  от  този,  който  подрежда  струните  по¬ 
между  им. 

—  Право  е,  Сократе  —  каза  той, 

—  Не  е  ли  същото  и  с  нашата  държава,  Главкске,  и 
няма  ли  да  се  нуждае  винаги  от  такъв  управник,  ако 
трябва  държавата  да  бъде  запазена? 

—  Ще  се  нуждае  най-мнего  именно  ст  такъв. 

XIX.  Нека  формите  на  обучение  и  възпитание  да 
бъдат  такива,  но  какво  някой  би  казал  за  танците,  за 
ходенето  на  лев  без  кучета  и  с  кучета,  за  борбите  с  го¬ 
ли  тела  и  надбягванията  с  коне?  Почти  е  очевидно,  че 
последните  трябва  да  бъдат  съобразени  със  споменатите 
и  няма  да  ги  намират  трудни. 

—  Възможно  е  да  не  са  трудни  —  рече  тсй. 


Подбор 
на  управници 
и  стражи 

—  Нека  допуснем  това  —  рекох  аз.  —  Но  след  това 
какво  би  трябвало  да  изследваме  още  ние?  Нали  и  това, 
кои  от  самите  тия  хора  ще  управляват  и  кои  ще  бъдат 
управлявани? 

—  Мсже  ли  да  се  пита? 

—  Нали  е  очевидно,  че  по-старите  трябва  да  уп¬ 
равляват,  а  младите  да  бъдат  управлявани? 

—  Очевидно  е. 

—  И  че  управителите  трябва  да  бъдат  най-добрите 
от  старите? 

—  И  тева  е  очевидно. 

—  Но  най-добрите  ст  земеделците  нали  са  най-доб¬ 
ри  познавачи  иа  земеделието? 

-  Да. 

_  А  понеже  сега  те  трябва  да  бъдат  най-добри  от 

стражите,  нали  трябва  да  станат  и  най-изкусни  в  пазе¬ 
нето  на  държавата? 

-  Да. 

—  Но  за  това  те  трябва  да  бъдат  разумни,  силни  и 
още  загрижени  за  държавата? 

—  И  това  е  така. 

—  Всеки  пък  се  грижи  най-много  за  това,  което 
обича. 

—  Необходимо  е. 

—  А  обича  най-много  полезното,  което  смята  по¬ 
лезно  и  за  себе  си;  също  и  благоденствието,  което  приема 
за  начало  на  своето  благоденствие,  а  пък  от  противо¬ 
положното  на  това  ще  последва  противоположно 
нещо. 

—  Така  е  —  рече  той. 

—  Следователно  трябва  да  бъдат  избирани  измежду 
всички  стражи  тези  мъже,  които  по  наше  мнение  из¬ 
глежда,  че  през  целия  си  живот  с  пълно  усърдие  вър¬ 
шат  това,  което  смятат  полезно  за  държавата,  а  кое¬ 
то  не  смятат  за  полезно,  по  никакъв  начин  не  биха  же¬ 
лали  да  го  правят. 

—  Необходими  са  такива  пазители  —  рече. 

—  Аз  мисля,  че  ние  трябва  да  ги  наблюдаваме  през 
всички  възрасти  на  живота  им  дали  точно  спазват  това 
правило,  да  не  се  самоизмамват  и  да  не  се  поддават  на 
насилие,  като  забравят  и  изгонват  от  душата  си  схва¬ 
щането,  че  са  длъжни  да  правят  само  това,  което  е  най- 
полезно  за  държавата. 

—  За  какво  изгонване  говориш?  —  попита  той. 

—  Ще  ти  кажа  и  това  —  отвърнах  аз.  —  На  мене  ми 
се  струва,  че  мнението  изхожда  или  доброволко,  или  не- 
доброволно  от  ума.  Доброволно  е,  когато  човек  след  об- 

мисляне  отхвърля  лъжата,  а  недоброволно  е,  когато 
той  отхвърля  всяка  истина. 

—  Доброволното  разбрах,  но  имам  нужда  още  да  ми 
се  обяснява  за  недоброволното  —  рече  той. 

—  Но  как?  Нима  ти  не  смяташ  —  рекох,  —  че  хо¬ 
рата  недоброволно  се  лишават  от  благата,  а  доброволно 
от  злините?  Нали  отклоняването  от  истината  е  зло,  а 
говоренето  на  истината  е  добро?  Или  ти  смяташ,  че 
да  се  мисли  за  това,  което  съществува,  не  значи  да  при¬ 
тежаваш  истината? 

—  Ти  вярно  говориш  —  рече  той.  —  И  аз  смятам,  че 
хората  се  лишават  от  истинско  мнение  недоброволно. 

—  Нали  те  понасят  това  било  чрез  ограбване,  било 
чрез  измама  или  чрез  насилие? 

—  И  сега  не  разбирам  —  рече  той. 

—  Изглежда,  че  аз  говоря  неясно  —  рекох.  —  Но  аз 
наричам  ограбени  тези,  които  са  си  променили  мне¬ 
нието,  и  забравящите,  понеже  времето  причинява  за¬ 
бравяне,  а  пък  словото  незабелязано  предизвиква  про¬ 
мяната  на  мнението.  Сега  нали  разбираш? 

-Да. 

—  Насилвани  наричам  тези,  които  са  принудени 
да  променят  мнението  си  поради  някакво  страдание 
или  болка. 

—  И  това  разбрах  —  отвърна  той;  —  ти  говориш 
вярно. 

—  А  измамени,  както  мисля,  и  ти  би  нарекъл  тези, 
които  променят  своето  мнение  било  че  са  прелъстени  от 
някакво  удоволствие,  или  пък  са  изплашени  от  страх. 

—  Изглежда  — рече  той,  — че  всичко,  което  измам- 
ва,  прелъстява. 

XX.  Според  това,  което  казвах,  трябва  да  се  изслед¬ 
ва  кои  са  най-добрите  стражи  според  приетото  от  нас 
правило  и  че  те  трябва  да  правят  само  това,  което  смя- 

тат  винаги  за  най-полезно  за  държавата.  Още  от  дет¬ 
ство  трябва  да  се  внимава  за  тези,  на  които  са  поръчани 
дела,  в  какво  всеки  един  най-много  се  показва  забравящ 
и  най-лесно  може  да  бъде  измамен,  а  трябва  да  се  избира 
помнещият  и  неподдаващият  се  на  измама;  ако  пък  има 
противоположни  качества,  трябва  да  се  отхвърля.  Та¬ 
ка  ли  е? 

-  Да? 

—  Трябва  да  им  се  възлагат  трудни  дела,  страдания 
и  подвизи,  при  които  трябва  да  се  проявява  същото 
внимание. 

Правилно  —  продума  той. 

—  Нали  трябва  —  продължих  аз  —  да  им  се  възла¬ 
гат  и  от  третия  вид  изпитания  с  измамване  и  трябва  да 
бъдат  наблюдавани,  както  внимават  тия,  които  водят 
конете  към  шум  и  трясък,  за  да  ги  изпитат  дали  са 
плашливи;  така  също  и  младите  хора  трябва  да  бъдат 
изпитвани  с  някакви  страшни  дела  и  после  тия  неща  да 
се  сменят  с  някакви  удоволствия  и  да  ги  изпитват  по¬ 
вече,  отколкото  изпитват  златото  чрез  огън  дали  мла¬ 
дият  човек  е  неподатлив  на  измама  и  дали  се  показва  във 
всичко  добронравен  като  добър  страж  на  себе  си  и  на  му¬ 
зиката,  която  е  изучавал,  като  показва  себе  си  във  всич¬ 
ки  подобни  случаи  като  подходящ  и  пригоден  добре, 
за  да  бъде  възможно  най-полезен  за  себе  си  и  за  държа¬ 
вата.  И  този,  който  бива  изпитван  винаги  през  детски¬ 
те,  юношеските  и  зрелите  си  години  и  се  окаже  безуп¬ 
речен,  той  трябва  да  се  поставя  за  управник  и  страж 
на  държавата, нему  трябва  да  се  отдават  почести  прижи¬ 
ве  и  след  смъртта  му, като  получава  за  награди  гробни¬ 
ци  и  други  подобни  паметници.  А  този,  който  няма  тия 
качества,  трябва  да  не  се  приема.  Такъв  трябва  да 
бъде,  Главконе,  според  мене  изборът  и  такова  да  бъде 

избирането  па  управници  и  защитници,  казано  общо,  а 
не  частно  за  всеки  отделен  случай. 

—  Почти  същото  мисля  и  аз  —  отвърна  гой. 

—  Няма  ли  да  бъде  съвсем  справедливо  да  ги  нари¬ 
чаме  съвършени  защитници  спрямо  външните  врагове 
и  вътрешните  приятели,  та  приятелите  да  не  искат,  а 
враговете  да  не  могат  да  вършат  зло.  А  юношите,  които 
преди  малко  нарекохме  пазители, да  бъдат  изпълните¬ 
ли  и  помощници  на  решенията  на  управниците? 

—  И  аз  мисля  така  —  рече. 

XXI.  Какво  средство  —  казах  аз  —  ние  имаме,  ко- 
гато  лъжем70,  да  убедим  най-напред  управниците,  ако 
ли  не  тях,  то  поне  останалите  граждани,  че  една  от  необ¬ 
ходимите  лъжи,  за  които  сега  говорим,  е  благородна? 

—  Каква  е  тя?  —  попита  той. 

—  Не  е  някаква  нова  —  рекох  аз,  —  а  финикийска 
лъжа71,  каквато  е  имало  често  еще  в  древни  времена, 
както  говорят  и  ни  уверяват  поетите;  това  не  се  случва  в 
наше  време  и  не  зная  дали  би  могло  да  се  случи,  но  се 
нуждае  от  постоянно  убеждаване,  за  да  може  да  му  се 
повярва. 

—  Струва  ми  се  —  рече  той,  —чети  не  се  решаваш 
да  го  кажеш. 

—  Ако  го  кажа  —  отвърнах  аз,  —  ти  ще  сметнеш, 
че  моята  нерешителност  е  твърде  основателна. 

—  Кажи  го  и  не  се  страхувай  —  каза  той. 

—  Ще  го  кажа,  макар  и  да  не  зная  с  каква  смелост  и 
с  какви  думи  да  си  послужа  при  говоренето.  Ще  започна 
първо  да  убеждавам  управниците  и  войниците,  а  след 
това  и  останалите  граждани,  че  това  с  което  ние  ги  хра¬ 
нихме  и  възпитавахме,  те  чувствуваха  всичко  това  и  из¬ 
питваха  съновидения, а  в  същност  бяха  формирани  и  въз¬ 
питани  още  тогава,  когато  бяха  вътре  в  земята  те  са¬ 
мите  и  техните  оръжия  и  всички  техни  изработени  при- 

надлежности,  и  че  майката  земя  ги  е  изкарала  от  себе  си 
в  света,  след  като  са  били  формирани  напълно72.  Ето  за¬ 
що  те  са  длъжни  сега  за  майката  земя  и  за  страната 
хранителна,  в  кеято  живеят,  да  се  грижат  и  да  я  защи¬ 
щават,  ако  някей  я  нападне,  а  за  всички  останали  граж¬ 
дани  да  мислят  като  за  братя  и  като  родени  от  земята. 

—  Не  напразно  —  рече  тей  —  ти  отдавна  се  сраму¬ 
ваш  да  геворнш  лъжа. 

—  Съвсем  естествено  е  да  се  срамувам  —  рекох 
аз,  —  но  ти  изслушай  и  останалата  част  от  баснята.  Вие 
всички  в  държавата  сте  братя,  така  ще  им  говорим,  като 
продължаваме  да  разказваме  баснята.  Бсг  обаче  при 
създаването  на  хората  примесил  злато  при  раждане¬ 
то  на  ония  от  вас,  които  са  способни  да  управляват.  За- 
тева  те  са  дсстсйни  твърде  мнего  за  почит.  А  на  тия, 
конто  са  определени  за  техни  помощници,  примесил 
сребро.  При  създаването  на  земеделците  и  другите 
занаятчии  тей  прибавил  желязо  и  мед.Ето  защо  вие  вси¬ 
чки  сте  роднини  и  по  рождение  сте  твърде  подобни  един 
на  друг.  Възможно  е  обаче  от  златото  да  се  роди  сребър¬ 
но  поколение  и  от  сребърното  —  златно,  а  така  също  и 
от  всички  останали  —  едно  от  друго.  Затова  бог  нареж¬ 
да  на  управляващите  първо  и  най-много  за  нищо  да  не 
бъдат  така  добри  стражи  и  за  нищо  да  не  бъдат  така 
грижовни,  както  за  поколенията,  а  именно  за  това  от 
тия  метали,  което  е  примесено  в  техните  души.  Ако  тех¬ 
ният  потомък  е  медно  или  желязно  поколение,  да  нямат 
по  никакъв  начин  милост  към  него,  но  да  го  изпратят 
на  занаят  или  на  земеделска  работа,  като  отдават  съот¬ 
ветната  ч'ст  на  природата.  Ако  пък  някой  от  занаятчии¬ 
те  и  земеделците  се  роди  като  поколение  със  златен  или 
сребърен  примес,  като  го  почетат,  едни  ще  направят 
стражи,  а  други  помощници,  понеже  има  предсказа¬ 
ние,  че  държавата  тогава  ще  погине,  когато  я  охранява 

желязо  или  мед.73  Имаш  ли  ти  някакво  средство,  с  кое¬ 
то  да  ги  накараш  да  вярват  на  тая  басня? 

—  Никакво  —  рече  той,  — за  да  накарам  тях  сами¬ 
те,  но  има  средство  да  бъдат  накарани  да  повярват  тех¬ 
ните  синове,  потомци  и  бъдещите  хора. 

—  И  това  би  било  добре  —  рекох  аз,  —за  да  се  гри¬ 
жат  те  повече  за  държавата  и  един  за  друг. 

—  Почти  разбирам  това,  което  казваш. 


Грижи 
за  стражите 

XXII.  И  това  ще  стане  така,  както  баснята  го  предста¬ 
вя.  Като  въоръжим  родените  от  земята,  ние  ще  ги  по¬ 
ставим  под  ръководството  на  управниците.  След  като 
вече  са  дошли,  те  нека  видят  на  кое  място  в  държавата 
е  най-добре  да  се  построи  лагер,  откъдето  биха  мог¬ 
ли  най-лесно  да  обуздават  вътрешните,  ако  някой  от  тях 
би  поискал  да  не  се  подчинява  на  законите,  и  да  обуз¬ 
дават  външните,  ако  някой  враг  би  нападнал  държава¬ 
та  като  вълк,  който  напада  стадо.  След  като  изберат  мяс¬ 
то  за  лагер  и  след  като  принесат  жертви  на  боговете,  на 
които  трябва  да  се  принесат,  да  построят  самия  лагер. 
Или  как? 

—  Така  —  рече  той. 

—  Нали  такъв,  който  би  могъл  да  ги  пази  зиме  и 
лете? 

—  Как  не  такъв?  Мисля,  че  ти  говориш  за  жилища¬ 
та  —  рече  той. 

—  Да  —  рекох  аз.  —  При  това  за  военни,  а  не 
търговски. 

—  Но  по  какво  едните  се  отличават  от  другите  спо¬ 
ред  тебе? 

№ 


—  Ще  се  опитам  да  ти  обясня  —  казах  аз.  —  Най- 
ужасно  и  най-грозно  от  всичко  е,  когато  пастирите  от¬ 
хранват  такива  кучета  и  по  такъв  начин,  че  тези  пази¬ 
тели  на  стадата  било  от  необузданост,  било  от  глад  или 
пък  от  някакъв  друг  зъл  нрав  се  опитват  да  причиняват 
зло  на  стадата  и  вместо  на  кучета  се  уподобяват  на  вълци 

—  Ужасно  е  —  рече  той,  —  как  не  е  ужасно  това? 

—  Нали  трябва  по  всякакъв  начин  да  се  бди  нашите 
защитници  да  не  постъпват  по  същия  начин  с  гражда¬ 
ните;  понеже  те  са  по-силни  от  гражданите,  да  не  се 
превърнат  от  благосклонни  защитници  в  жестоки  гос¬ 
подари. 

—  Трябва  да  се  бди  —  рече  той. 

—  Нали  те  ще  имат  най-голяма  предвидливост  то¬ 
гава,  когато  в  същност  са  добре  възпитани? 

—  Но  те  са  такива  —  рече  той. 

—  Драги  Главконе  — рекох,  —  това  не  трябва  да  се 
твърди.  Казаното  преди  малко  от  нас  е  вярно,  а  именно, 
че  те  трябва  да  получат  правилно  възпитание,  което  ще 
им  послужи  някога,  за  да  бъдат  възможно  най-кротки 
помежду  си  и  по  отношение  на  тия,  които  ще  бъдат  па¬ 
зени  от  тях. 

—  Справедливо  е  —  рече  той. 

—  Освен  това  възпитание,  би  казал  някой  умен  чо¬ 
век,  за  стражите  трябва  да  се  приготвят  жилища  и  всич¬ 
ки  други  вещи  по  такъв  начин,  който  не  би  пречил  на 
стражите  да  бъдат  те  самите  най-добри  и  да  не  ги  под¬ 
тиква  към  лоши  дела  по  отношение  на  другите  граждани. 

—  И  с  право  ще  каже  той  това. 

—  Гледай  сега  —  рекох  аз  — дали  те  трябва  да  жи¬ 
веят  и  да  съществуват  по  следния  начин,  ако  желаят  да 
бъдат  такива:  никой  от  тях  не  трябва  да  има  никаква 
придобита  собственост  освен  тази,  която  изисква  най- 
голямата  нужда;  на  второ  място  никой  от  тях  не  тряб- 

т  да  има  такова  жилище  и  склад,  в  които  да  не  може  да 
влезе  всеки,  който  пожелае.  А  необходимите  вещи,  от 
конто  се  нуждаят  разумните  и  мъжествени  военни  мъ¬ 
же,  те  да  получават  от  другите  граждани  като  награда 
за  своята  стражева  служба,  и  то  в  такова  количество, 
което  нито  ще  им  е  излишък  за  една  година, нито  пък 
ще  им  бъде  недостатъчно. Трябва  да  отиват  на  общата 
трапеза74, да  живеят  заедно  с  другите  като  по  време  на 
военен  поход.  Що  се  отнася  пък  до  златото  и  до  сребро¬ 
то,  то  на  тях  трябва  да  се  каже,  че  те  имат  завинаги  бо¬ 
жествено  злато  от  боговете  в  душите  си  и  нямат  никаква 
нужда  от  човешко.  След  като  притежават  онова  боже¬ 
ствено,  не  е  редно  да  го  смесват  и  оскверняват  с  прите¬ 
жаване  на  тленно  злато,  понеже  нечестиви  дела  произ¬ 
лизат  от  парите  за  човеците,  а  получените  от  боговете 
са  неопетнени.  Единствено  на  стражите  от  живеещите  в 
държавата  не  е  позволено  да  получават  и  да  се  докосват 
до  злато  и  сребро75,  нито  да  бъдат  под  един  покрив  с  тях, 
нито  да  се  украсяват  със  златни  и  сребърни  предмети, 
нито  да  пият  от  златни  и  сребърни  съдове.  Само  така  би¬ 
ха  спасявали  себе  си  и  биха  спасили  държавата.  А  ко- 
гато  придобият  собствена  земя,  домове  и  пари,  тогава 
те  ще  станат  собственици  и  земеделци  вместо  стражи,  а 
вместо  защитници  на  останалите  граждани  ще  бъдат 
вражески  настроени  деспоти.  През  целия  си  живот  ще 
мразят  и  ще  бъдат  мразени,  ще  интригантствуват  и  ще 
бъдат  предмет  на  интриги,  ще  се  страхуват  много  повече 
и  от  мнозина  вътрешни  врагове,  отколкото  от  външни 
неприятели,  сами  себе  си  и  останалите  граждани  ще  на¬ 
сочват  към  прага  на  гибелта.  Поради  всички  тия  при¬ 
чини  —  рекох  аз  —  да  кажем  ли,  че  трябва  така  да  снаб¬ 
дим  стражите  с  жилище  и  всичко  друго  и  ще  установим 
ли  със  закон  това  или  не? 

—  Без  съмнение  —  рече  Главкон. 

ЧЕТВЪРТА  КНИГА 


Най-добрата 

държавна 

уредба 

I.  Адимант  взе  думата  и  каза: 

—  Как  ще  се  защитиш,  Сократе,  ако  някой  каже,  че 
някак  си  не  много  щастливи  правиш  тия  мъже  и  при 
това  по  тяхна  собствена  воля?  Защото,  макар  държава¬ 
та  да  е  под  тяхна  власт,  те  не  вкусват  нищо  от  нейните 
блага,  както  другите,  които  придобиват  ниви,  строят 
хубави  и  големи  къщи,  обзавеждат  ги  с  прилична  за 
тях  мебел,  принасят  на  боговете  определените  им  жерт¬ 
ви,  приемат  гости  и  освен  това,  както  ти  сега  казваше, 
трупат  злато  и  сребро  и  всичко,  което  се  смята  за  цен¬ 
но  от  хората,  които  искат  да  бъдат  щастливи.  Може  да 
се  каже,  че  така  стражите  са  като  наети  надзиратели, 
които  изглежда,  че  седят  в  държавата,  без  да  вършат 
нищо  друго,  освен  да  пазят. 

_  Да  —  отвърнах  аз,  —и  при  това  пазят  само  сре¬ 
щу  храната  и  освен  нея  не  получават  никаква  заплата, 
както  другите,  така  че  те  не  могат  на  собствени  сред¬ 
ства  да  пътуват,  ако  биха  пожелали,  нито  имат  възмож¬ 
ност  да  правят  подаръци  на  хетерите,  нито  да  харчат 
за  нещо  друго,  което  пожелаят,  както  изразходват  па¬ 
ри  тия,  които  се  смятат  щастливи.  Тия  и  други  неща  ти 
пропусна  в  своето  обвинение. 

—  Нека  бъдат  и  тия  обвинения  прибавени  —  отвър¬ 
на  той.  —  Какво  ще  кажеш,  за  да  се  защитим? 

Идеалната 

държава 


Да.  Ние  ще  намерим  това,  което  трябва  да  им  кажем, 
както  ми  се  струва,  ако  тръгнем  по  същия  техен  път. 
Ще  кажем,  че  няма  нищо  чудно,  ако  и  те  по  същия  начин 
бъдат  най-щастливи,  но  ние  основаваме  държава  не  с 
цел  да  направим  изключително  щастлива  една  част  от 
народа,  но  по  възможност  да  бъдат  щастливи  всички 
граждани.  В  такава  държава  ние  смятаме,  че  бихме  на¬ 
мирали  най-много  справедливост,  както  пък  в  най-лошо 
устроената  държава  намираме  несправедливост.  Като 
обсъдим  това,  ние  можем  да  решим  въпроса,  който  ве¬ 
че  отдавна  търсим.  Ние  сега,  както  мислим,  създаваме 
благоденствуваща  държава  и  нямаме  пред  вид  само  мал¬ 
цина  в  нея  да  бъдат  такива,  а  всички.  После  веднага  ще 
изследваме  противоположната  на  тая  държава.  Както, 
ако  някой  дойде  при  нас,  когато  оцветяваме  статуи, 
и  ни  упрекне,  че  за  най-хубавите  части  на  образа  не  си 
служим  с  най-хубавите  бои.  Например  очите,  тия  най- 
хубави  органи,  не  са  оцветени  с  червена  боя,  а  с  черна. 
Смятам,  че  против  такъв  обвинител  ние  бихме  могли  да 
се  защитим  със  следните  думи:  Чудни  човече,  нали  ние 
не  трябва  да  рисуваме  очите  така  хубави,  че  да  не  при¬ 
личат  на  очи,  нито  да  правим  същото  с  другите  телесни 
органи.  Съгласи  се,  че  ние  създаваме  цялото  красиво 
само  когато  на  всяка  отделна  част  придаваме  това, 
което  й  принадлежи.  Затова  и  сега  не  ни  карай  да  при¬ 
способяваме  към  стражите  такова  щастие,  което  ще  ги 
направи  всичко  друго,  но  не  и  стражи.  Ние  можем  да 
облечем,  и  земеделците  в  разкошни  дрехи  и  да  ги  укра¬ 
сим  със  злато,  а  след  това  да  им  заповядаме  за  удовол¬ 
ствие  да  обработват  земята;  можем  и  грънчарите  да 

накараме  да  се  разположат  в  полулегнало  положение  па 
дясната  си  страна,  да  пият  и  да  се  веселят  на  пир,  а  след 
това  да  примъкнат  към  себе  си  грънчарското  колело  и 
да  правят  грънци,  колкото  си  искат;  и  всички  други 
бихме  могли  да  направим  по  същия  начин  щастливи,  за 
да  блаженствува  цялата  държава.  Не  ни  съветвай  това, 
защото,  ако  ние  те  послушаме,  нито  земеделецът  ще  бъде 
земеделец,  нито  грънчарят  —  грънчар  и  никой  друг  няма 
да  запази  нищо  от  онова,  от  което  се  образува  държава¬ 
та.  Впрочем  това  при  другите  занимания  е  по-незначи¬ 
телно.  Ако  обущарите  например  станат  лоши  и  порочни 
и  ако  се  представят  такива,  каквито  не  са,  за  държавата 
все  още  не  е  страшно.  Но  когато  пазителите  на  законите 
и  на  държавата  не  са  пазители,  а  само  изглеждат  та¬ 
кива,  виж,  че  унищожават  из  основи  цялата  държава, 
макар  че  те  единствени  имат  възможност  да  я  уредят  доб¬ 
ре  и  да  я  направят  щастлива.  Затова,  ако  ние  действи¬ 
телно  направим  стражите  да  бъдат  истински  пазители, 
то  ние  ще  ги  направим  най-малко  вредни  за  държавата. 
А  този,  който  говори  другояче,  т.  е.  който  ги  предста¬ 
вя  като  някакви  земеделци  и  като  такива  които  като 
щастливи  веселяци  прекарват  във  весели  празници 
само  за  себе  си,  той  има  нещо  друго  пред  вид,  а  не  са¬ 
мата  държава.  Затова  трябва  да  видим  дали,  като  имаме 
това  пред  вид,  да  поставим  стражи,  за  които  да  бъде  оси¬ 
гурено  възможно  най -голямо  щастие,  дали  да  имаме  пред 
вид  цялата  държава  и  да  бдим  дали  щастието  се  осигу¬ 
рява  за  нея,  а  помощниците  и  стражите  да  бъдат  при¬ 
нуждавани  и  убеждавани  така  да  постъпват,  за  да  бъдат 
най-добри  изпълнители  на  своята  работа,  както  и  всич¬ 
ки  други  лица.  По  този  начин  цялата  държава  ще  се 
развива  и  благоустроява  добре  и  ще  предоставя  на  всеки 
един  от  народа  да  има  това  щастие,  което  по  природа 
му  се  полага. 

Премахване 
на  богатството 
и  бедността 

II.  Струва  ми  се,  че  ти  говориш  добре  —  рече  той. 

—  Но  ще  сметнеш  ли  ти  —  продължих  аз,  —  че  го¬ 
воря  вярно  и  това,  което  е  сродно  с  казаното? 

—  Кое  впрочем? 

—  Помисли  дали  това  нещо  вреди  така  на  другите, 
които  са  полезни  за  народа,  та  да  станат  лоши? 

—  Кое  е  това  нещо? 

—  Богатството  и  бедността  —  отговорих  аз. 

—  По  какъв  начин? 

—  Ето  по  какъв:  Смяташ  ли  ти,  че  забогателият 
грънчар  ще  има  още  желание  да  се  грижи  за  своето  из¬ 
куство? 

—  Никак  не  смятам  —  рече. 

—  Няма  ли  той  да  стане  по-ленив  и  по-немарлив, 
отколкото  е  бил  по-рано? 

—  Ще  стане. 

—  Нали  ще  стане  по-лош  грънчар? 

—  И  това  ще  стане  —  отговори  той. 

—  Този  пък,  който  поради  болест  не  може  да  си 
достави  необходимите  инструменти  и  всичко  друго, 
нужно  за  неговото  изкуство,  нали  ще  произвежда  по- 
лоши  предмети,  а  своите  синове  или  другите,  които 
ще  учи,  ще  направи  твърде  лоши  занаятчии? 

—  И  още  как. 

—  Значи  както  от  бедността,  така  също  и  от  богат¬ 
ството  произведенията  на  изкуствата  и  самите  занаят¬ 
чии  стават  по-лоши. 

—  Очевидно. 

—  Както  изглежда,  ние  открихме  други  неща,  кои- 

го  стражите  трябва  да  пазят  по  всякакъв  начин  да  не 
проникнат  незабелязано  за  тях  в  държавата. 

—  Какви  са  тия  неща? 

—  Богатството  и  бедността  -отговорих  аз.  — Пър¬ 
вото  поражда  разкош,  безделие  и  стремеж  към  нови 
неща,  а  второто  пък  създава  малодушие  и  пороци  наред 
със  стремеж  към  нови  неща. 

—  Наистина  това  е  така  —  рече  той.  —  Но,  Сократе, 
ами  по  какъв  начин  държавата  ни  ще  бъде  в  състояние 
да  води  война,  щом  е  лишена  от  пари,  особено  ако  бъ¬ 
де  принудена  да  води  война  с  голяма  и  богата  държава? 

—  Явно  е  —  рекох,  —  че  с  една  е  по-трудно,  но  с 
две  такива  държави  е  по-лесно. 

—  Защо  пък  говориш  това?  — ■  попита  той. 

—  Първо  —  казах,  — -  ако  трябва  да  се  води  сраже¬ 
ние,  нали  опитните  в  сражение  ще  се  сражават  с  бога¬ 
ти  мъже  ? 

—  Да.  Това  е  така  —  рече  той. 

—  Но,  Адиманте  —  продължих  аз,  —  ако  опитен 
в  юмручен  бой  боец,  подготвен  най-добре,  ще  се  бие  с 
двама,  които  не  са  юмручени  бойци,  но  са  богати  и  за¬ 
тлъстели,  нали  смяташ,  че  за  него  ще  бъде  лесно  да  се 
бие? 

—  Възможно  е,  особено  ако  не  става  схватката  ед¬ 
новременно  с  двамата  —  рече  той. 

—  Защо  не,  ако  той  — казах  аз,  --отстъпвайки  пред 
първия,  който  го  напада,  из  един  път  се  обърне  и  го  уда¬ 
ри,  особено  ако  това  често  прави  при  слънчев  пек  и  зной? 
Нима,  ако  е  такъв,  той  няма  да  усмири  и  повече  от  спо¬ 
менатите? 

—  Това  би  било  естествено  и  никак  няма  да  е  чуд¬ 
но  —  рече  той. 

—  Но  смяташ  ли  ти,  че  богатите  имат  повече  зна- 

пие  и  спгтоет  в  юмручния  бой,  отколкото  във  военното 
изкуство? 

—  Смятам  • — отвърна  той. 

—  Следователно  нашите  бойци,  както  е  естествено, 
лесно  ще  се  сражават  с  двойно  и  тройно  повече  бойци  от 
себе  си? 

—  Съгласявам  се  с  тебе  —  рече  той,  —  понеже  го¬ 
вориш  вярно. 

—  Но  ако  те  изпратят  пратеничество  до  друга  дър¬ 
жава  и  кажат  истината:  «Ние  за  нищо  не  употребя¬ 
ваме  златото  и  среброто,  пито  нн  е  позволено  да  го  има¬ 
ме,  а  на  вас  е  позволено;  като  воювате  заедно  с  нас,  вие 
ще  имате  богатствата  ка  другите»,  то  мислиш  ли,  че  ня¬ 
кои,  като  чуят  това,  ще  предпочетат  да  воюват  против 
силни  и  зли  кучета  вместо  заедно  с  кучета  против  тлъс¬ 
ти  и  кротки  овци? 

—  Не  смятам  —  рече  той,  —  но  ако  парите  на  дру¬ 
гите  държави  биха  били  събрани  в  една  държава,  по¬ 
мисли  дали  тая  държава  няма  да  стайе  опасна  за  не- 
богатата. 

—  Щастлив  човек  си  ти  —  продължих  аз,  —  щом 
смяташ,  че  заслужава  да  говорим  за  някоя  друга  дър¬ 
жава  освен  за  тая,  която  ние  основаваме. 

—  Но  защо  не?  —  попита  той. 

—  Ние  трябва  — казах  аз  — да  назоваваме  другите  в 
множествено  число,  защото  всяка  държава  от  тях  е  от 
много  държави,  а  не  както  има  държава  на  играещите.1 
Колкото  и  да  е  малка  държавата,  в  нея  има  две  вражду¬ 
ващи  помежду  си  държави.  Едната  е  държавата  на 
бедните,  а  другата  —  на  богатите.  А  във  всяка  една  от 
тях  пък  има  много  други.  Ако  ги  нападнеш  като  една 
държава,  би  сбъркал  напълно.  Ако  пък  нападнеш  на 
държава  като  на  много  държави,  като  принадлежащото 
на  едните  даваш  на  другите,  например  парите,  властта 

и  самите  хора,  ти  ще  имаш  много  съюзници  и  малко  вра¬ 
гове.  Докато  твоята  държава  се  урежда  мъдро,  както 
сега  се  определи,  тя  ще  стане  възможно  най-силна.  Го¬ 
воря  не  че  ще  изглежда,  но  в  действителност  ще  ста¬ 
не  твърде  силна,  дори  да  има  само  хиляди  защитници. 
Ти  лесно  не  ще  можеш  да  намериш  такава  силна  дър¬ 
жава  нито  сред  елините,  нито  сред  варварите.  А  такива 
които  изглеждат  по-силни  от  тази,  има  много.  Или  ти 
не  мислиш  така? 

—  Заклевам  се  в  Зевса  —  рече  той. 


Г  раници 
на  идеалната 
държава 


II.  И  тъй  —  рекох  аз  —  това  ще  бъде  и  най-добрата 
мярка  за  нашите  управници  каква  големина  трябва 
да  осигурят  за  държавата  и  колко  земя  в  съответствие 
на  големината  й  трябва  да  запазят,  а  от  другата  да  се 
откажат. 

—  Каква  мярка?  —  попита  той. 

—  Мисля  —  продължих  аз,  —  следното:  Една  дър¬ 
жава  дотолкова  да  се  уголемява,  доколкото  тя  може  да 
се  запази  уголемена,  но  не  и  повече. 

—  И  това  е  добре  —  рече  той. 

—  Ние  ще  препоръчаме  на  нашите  пазачи  и  това 
основно  правило:  Да  се  стараят  по  всякакъв  начин  дър¬ 
жавата  нито  да  остане  малка,  нито  пък  да  е  много  го¬ 
ляма,  но  самозадоволяваща  се  и  единна. 

—  А  може  би  ще  им  препоръчаме  и  нещо  лесно  — 
рече  той. 

—  Дори  и  по-лесно  от  това  —  продължих  аз,  —  за 


ДЪРЖАВАТА  167 


П  Л  А  ТОН 


което  ние  споменахме  в  предишния  си  разговор,  че  би 
трябвало,  ако  някой  потомък  на  стражите  се  окаже  без¬ 
делен,  да  бъде  преместен  към  друго  съсловие,  а  пък  ако 
някой  от  другите  граждани  се  окаже  усърден,  да  бъде 
преместен  към  съсловието  на  стражите.  Това  нещо  има 
за  цел  да  обясни,  че  и  от  другите  граждани  всеки  един 
трябва  да  бъде  използуван  само  за  онова  дело,  за  което 
той  по  природа  е  годен,  та  като  изпълнява  всеки  своето 
дело,  да  не  бъде  разпилян  на  много  страни,  но  да  има 
само  едно  занимание:  по  същия  начин  и  цялата  държава 
трябва  да  бъде  единна,  а  не  множествена. 

—  В  същност  това  е  —  рече  тон  —  по-лесно  от  пър¬ 
вото. 

—  Няма  съмнение,  добри  ми  Адиманте  —  рекох 
аз.  —  И  нека  никой  не  смята,  че  ние  им  нареждаме  това 
като  много  и  големи  задачи,  но  те  всички  са  незначител¬ 
ни,  ако  стражите  пазят  единственото  важно,  кактосе  го¬ 
вори,  или  вместо  важното  пазят  това,  което  е  доста¬ 
тъчно. 

—  Това  пък  какво  е?  —  попита  той. 


Значение 
на  образованието, 
възпитанието 
и  законите 

—  Образованието  и  възпитанието  — отговорих  аз.  — 
Ако  са  станали  честни  люде,  понеже  са  добре  образо¬ 
вани,  те  лесно  ще  могат  да  виждат  всичко  това  и  всичко 
друго,  което  ние  сега  пропускаме,  като  притежаването 
на  жени,  сключването  на  брак  и  раждането  на  деца,  тъй 
като  всичко  това  трябва  да  бъде  направено  точно  спо- 

ред  поговорката  «Нещата  на  приятелите  са  общи»2. 

—  Това  би  било  най-справедливо  —  рече  той. 

—  И  щом  една  държава  —  продължих  аз  —  веднъж 
тръгне  добре,  то  винаги  ще  върви  като  увеличаващ  се 
кръг.  А  доброто  образование  и  възпитание,  ако  се  запа¬ 
зят  задълго,  ще  създават  добри  природни  качества,  доб¬ 
рите  пък  природни  качества  псд  влиянието  на  такова  въз¬ 
питание  ще  станат  още  по-добри,  отколкото  са  били  как- 
то  по  отношение  на  всичко  друго,  така  също  и  по  отно¬ 
шение  на  раждането, както  е  при  другите  живи  същества. 

—  Вероятно  —  рече  той. 

—  Да  кажем  накратко,  управниците  на  държавата 
трябва  да  се  стремят  да  не  би  тя  незабелязано  за  тях  са¬ 
мите  да  бъде  унищожена,  но  да  бдят  във  всяко  отноше¬ 
ние  да  няма  нововъведения  в  гимнастиката  и  музиката 
извън  приетия  ред  и  колкото  е  възможно  най-много  да 
бъдат  предпазливи  и  внимателни,  когато  някой  казва, 
че  хората  повече  внимават  в  тази  песен,  която 

Щом  за  слушателя  тя  е  по-иона,  нечувана  още.3 

Той  обаче  твърди,  че  поетът  говори  не  за  нови  песни, 
а  за  нов  начин  на  пеене  и  именно  това  хвали.  А  пък  то¬ 
ва  не  трябва  нито  да  се  приема,  нито  да  се  хвали.  Тряб¬ 
ва  да  се  пазим  от  въвеждането  на  нов  вид  музика,  по¬ 
неже  изобщо  е  вредно;  а  формите  на  музиката  никъде  не 
се  променят  без  промяна  на  най-важните  държавни  за¬ 
кони,  както  казва  Дамон,  и  аз  му  вярвам.  .  . 

—  Прибави  и  мене  към  тези,  които  му  вярват  — 
рече  Адимант. 

IV.  Изглежда  —  продължих  аз,  —  че  стражите  тряб¬ 
ва  да  построят  своята  крепост  в  музиката. 

—  Без  съмнение  — отвърна  той.  — Тук  нарушението 
на  закона  лесно  се  промъква,  без  да  бъде  забелязано. 

--  Да  —  казах  аз,  —  във  вид  на  забава  и  като  че  не 
върши  нищо  лошо. 

—  А  и  не  върши  нищо  друго  —  рече  той,  —  освен  че 
постепенно  се  промъква  и  мълчаливо  залива  нравите  и 
обичаите;  нараснало  после  от  тях,  нарушението  преми¬ 
нава  във  взаимните  отношения;  а  от  взаимните  отно-  | 
шения  с  голяма  дързост  преминава  в  законите  и  дър¬ 
жавното  управление,  Сократе,  за  да  обърне  с  главата 
надолу  най-сетне  всичко  частно  и  обществено.4 

--  Добре  —  рекох,  —  но  това  така  лн  е  в  същност? 

—  Струва  ми  се,  че  е  така  —  отговори  той. 

—  Следователно  необходимо  е,  както  говорихме 
отначало,  нашите  деца  да  участвуват  в  допустими  от 
закона  забави,  но  ако  тия  забави  станат  противозаконни 
и  такива  направят  нашите  деца,  нали  ще  бъде  невъзмож¬ 
но  от  тях  да  израснат  почитащи  закона  и  усърдни  мъже  ? 

—  Как  не  —  продума  той.  | 

--  Ако  децата  започнат  добре  да  се  забавляват  и  | 
чрез  музиката  усвоят  законността,  тя  пък  обратно  на 
споменатите  по-горе  деца  ще  ги  следва  и  утвърждава  във 
всичко,  като  ще  поправи  и  това,  което  по-рано  е  било  не¬ 
редно  в  държавата.5 

—  Вярно  е  —  рече  той. 

—  Споменатите  сега  деца  ще  узнават  и  малките  не¬ 
ща,  които  изглеждат  законни,  рекох,  докато  първите 
са  вече  пренебрегнали  всички  тия  неща. 

—  Какви  ? 

—  Ето  какво:  мълчание  на  по-младите  пред  по-ста¬ 
рите,  както  е  прилично,  отстъпване  на  място  за  сядане, 
ставане  на  крака,  почитане  на  родителите,  стриж‘не  на 
косите,  обличане  и  обуване,  цялата  грижа  за  външността 
на  тялото  и  други  подобни  неща.®  Или  ти  не  мислиш  така? 

—  И  аз  така  мисля. 

—  Смятам,  че  не  е  мъдро  тия  неща  да  се  постановя-  ! 

ват  със  закон,  защого  нито  това  нещо  става,  нито  пък 
би  могло  да  се  задържи  дори  и  да  е  утвърдено  устно  или 
писмено  със  закон. 

—  Но  по  какъв  начин? 

—  Трябва,  Адиманте  —  рекох  аз,  —  по  какъвто  на¬ 
чин  някой  е  започнал  от  детство  своето  възпитание, 
да  бъдат  съответни  на  него  и  последствията.  Или  не 
винаги  подобното  предизвиква  подобно  на  себе  си? 

—  Може  ли  иначе? 

В  края  на  краищата  ние  бихме  казали,  предпо¬ 
лагам,  че  от  възпитанието  резултатът  е  съвършен  и  оп¬ 
ределен  независимо  дали  е  добър  или  пък  противопо¬ 
ложен  на  доброто. 

—  Може  ли  да  не  стигне  до  това  —  отвърна  той. 

—  Поради  тия  причини  не  бих  се  опитал  да  опреде¬ 
ля  със  закон  нещо  в  тая  област  —  казах  аз. 

.  Естествено  —  рече  той. 

-  Що  се  отнася  пък, бога  ми  —  рекох,  — до  ония  не¬ 
ща,  които  стават  на  пазарния  площад,  които  всички 
уговарят  помежду  си  на  площада,  или,  ако  ти  искаш, 
за  нещата,  които  се  отнасят  до  търговията  със  занаят¬ 
чийските  предмети,  до  споровете,  обидите,  до  протака¬ 
нията  на  процесите  и  до  решенията  на  съдиите,  до  необ¬ 
ходимостта  от  някакви  налагания  и  установявания  на 
мита  било  за  тържището  или  за  пристанищата,  изобщо 
за  реда  на  пазара,  до  пазачите  на  обществения  ред  и  до 
пристанищния  ред  и  за  други  подобни,  ще  се  осмелим  ли 
да  създадем  за  тях  някакъв  закон? 

—  Но  за  добре  възпитаните  мъже  —  рече  той  -  не  е 
достойно  да  се  издават  заповеди,  защото  те  лесно  сами 
ще  намерят  много  от  това,  което  трябва  да  бъде  устано¬ 
вено  със  закон. 

—  Да,  приятелю  —  рекох,  —  стига  само  бог  да  им 
е  дал  като  спасително  средство  ония  закони,  за  конто  ние 
по-рано  споменахме. 

Пък  ако  не  им  е  дал  —  рече  той,  —  ще  прекарат 
целия  си  живот,  като  създават  винаги  такива  закони  и 
ги  изправят  с  желание  да  достигнат  най-доброто. 

—  Ти  говориш  —  забелязах  аз,  —  че  те  ще  живеят 
като  тези,  които  са  болни  и  нежелаещи  да  се  откажат  от 
своя  порочен  начин  на  живот  поради  своята  невъздър¬ 
жаност. 

—  Съвсем  вярно. 

—  И  те  ще  прекарват  един  такъв  приятен  живот, 
когато  ще  се  лекуват,  без  да  достигнат  нещо,  освен  да 
разнообразяват  и  увеличават  болестите  си  с  надежда,  че 
някой  ще  им  препоръча  лекарство,  от  което  те  ще  бъдат 
излекувани. 

—  Такива  страдания  —  рече  той  —  се  падат  на  та¬ 
кива  болни. 

—  Но  дали  —  продължих  аз  —  на  тях  им  е  приятно 
да  смятат  за  най-голям  враг  от  всички  този,  който  им 
говори  истината,  че  преди  да  престанат  да  пиянствуват 
и  преди  да  се  откажат  от  преяждане,  разврат  и  бездей¬ 
ствие,  няма  да  им  донесат  никаква  полза  нито  лекар¬ 
ства,  нито  изгаряния,  нито  изрязвания,  нито  заклина¬ 
ния,  нито  амулети  и  нито  нещо  друго  подобно? 

-  -  Съвсем  не  е  приятно  това  —  рече  той,  —  понеже 
никак  не  е  хубаво  да  се  сърдиш  на  човек,  който  говори 
за  добро. 

—  Както  изглежда,  ти  не  хвалиш  такива  люде  — ■ 
казах  аз. 

—  Кълна  се  в  Зевса,  не  ги  хваля. 

V.  Следователно  ти  не  би  похвалил  и  цялата  държа¬ 
ва,  за  която  сега  говорихме,  ако  тя  прави  съвсем  съ¬ 
щото.  Нима  не  ти  се  струва,  че  правят  същото  ония  дър¬ 
жави,  които,  лошо  управлявани,  нареждат  на  гражда¬ 
ните  да  не  смущават  установената  уредба  на  държавата, 
защото  щели  да  бъдат  наказани  със  смърт,  ако  направят 

това;  а  който  пък  на  така  управляваните  граждани  в 
най-голяма  степен  угажда  и  им  угодничи,  като  преду- 
гажда  техните  желания  и  се  показва  годен  да  ги  из¬ 
пълнява,  той  ще  бъде  ли  добър  и  мъдър  мъж  и  ще  бъде 
ли  на  голяма  почит  от  тяхна  страна? 

—  Струва  ми  се  —  рече  той,  —  че  те  именно  това 
правят  и  аз  никак  не  ги  похвалявам. 

—  Но  ти  не  се  ли  възхищаваш  на  мъжеството  и  на 
ловкостта  на  тия  люде,  които  желаят  да  угаждат  на 
такива  държави  най-благссклонно? 

—  Да  —  рече  той,  — освен  тези,  които  са  измамени 
от  тях  и  мислят,  че  те  са  истински  политици,  понеже 
биват  хвалени  от  мнозинството. 

—  Но  какво  говориш?  Не  се  ли  съгласяваш  с  тези 
мъже?  Или  ти  смяташ,  когато  на  човек,  който  не  раз¬ 
бира  от  мерки,  мнозина  също  неразбиращи  му  говорят, 
че  той  е  голям  четири  лакти,  сам  няма  да  почне  да  мисли 
същото  за  себе  си? 

—  Това  не  би  станало  —  рече  той. 

—  Не  се  сърди  за  това.  Без  съмнение  най-приятни  от 
всички  са  тези  хора,  които  създават  закони,  както  пре¬ 
ди  малко  изследвахме,  и  изправителите  на  законите, 
които  си  мислят,  че  ще  намерят  някакъв  край  на  злини- 
те  при  взаимните  отношения,  и  без  да  знаят  това,  което 
преди  малко  споменах,  те  в  същност  разсичат  хидра.7 

—  И  в  същност  те  не  правят  нищо  друго  —  рече  той. 

—  Аз  пък  смятам  —  продължих,  —  че  истинският 
законодател  не  би  трябвало  да  се  занимава  с  такъв  вид 
закони  и  държавно  устройство  нито  в  лошо,  нито  в  доб¬ 
ре  управляваната  държава,  понеже  при  първия  слу¬ 
чай  такива  закони  са  безполезни  и  не  служат  за  нищо, 
а  при  втория  случай  отчасти  всеки  човек  сам  може  да 
ги  намери,  отчасти  сами  по  себе  си  произтичат  от  вече 
установените  обичаи. 

—  Така  че  какво  ни  остава  —  попита  той  —  да  ка¬ 
жем  за  законодателството? 

Аз  му  отговорих,  че  на  нас  нищо  не  остава,  но  на  Апо¬ 
лон  делфийски8  остава  да  определи  най-големите,  най- 
добрите  и  първите  от  постановленията. 

—  Но  какви  са  те?  —  попита  той. 

—  Те  се  отнасят  до  изграждането  на  светилищата, 
жертвоприношенията  и  другите  култове  към  боговете, 
духовете  и  героите,  също  и  за  гробниците  на  умрелите 
и  за  всичко,  което  трябва  да  се  върши  за  тях,  за  да  ста¬ 
нат  милостиви  към  нас.  Такива  неща  ние  самите  не 
знаем,  а  когато  уреждаме  държава,  не  бихме  ги  повери¬ 
ли  на  никой  друг,  ако  имаме  ум,  нито  бихме  си  послу¬ 
жили  с  друг  водач  освен  с  родния  бог9.  Този  именно  наш 
бог  е  от  чествен  ръководител  за  всички  хора  в  това  от¬ 
ношение,  седнал  на  средата  на  пъпа10  на  земята,  и  дава 
напътствия. 

—  Ти  говориш  добре  —  рече  той  —  и  така  трябва 
да  се  постъпи. 


Четири 
добродетели 
в  идеалната 
държава 

VI.  Сине  Аристонов,  нека  вече  държавата  у  тебе  да  е 
устроена  —  рекох  аз.  След  това  постарай  се  да  намериш 
отнякъде  достатъчно  светлина,  за  да  погледнеш  ти,  а 
повикай  и  брат  си,  и  Полемарх,  и  другите  дали  бихме 
могли  да  видим  някъде  справедливостта  и  несправед¬ 
ливостта,  с  какво  те  се  различават  една  от  друга  и  коя 
от  двете  трябва  да  придобие  човек,  който  желае  да  бъде 

щастлив,  независимо  дали  той  може,  или  не  може  да 
остане  незабелязан  от  всички  богове  и  хора. 

—  Ти  нищо  не  казваш  —  продума  Главкон.  —  Ти 
обеща,  че  сам  ще  ги  изследваш,  понеже  би  било  без¬ 
божно  за  тебе,  ако  не  помогнеш  на  справедливостта  по 
всякакъв  начин  според  силите  си. 

—  Добре  ми  припомняш  —  отговорих  аз,  —  но  и  вие 
трябва  да  помагате,  за  да  бъде  направено  това. 

—  Ще  направим  това  и  ние  —  рече  той. 

—  Надявам  се  —  рекох,  —  че  ние  ще  намерим  това 
по  следния  начин.  Смятам,  че  нашата  държава,  стига 
само  да  е  уредена  добре,  е  съвършено  добра. 

—  Необходимо  е  това  —  отвърна  той. 

—  Явно  е,  че  държавата  ни  е  и  мъдра,  и  мъжестве¬ 
на,  и  разсъдлива,  и  справедлива. 

—  Явно  е. 

—  Нали  извън  това,  което  бихме  намерили  в  нея, 
останалото  ще  бъде  ненамерено? 

—  Какво  именно? 

—  Например,  ако  ние  търсим  едно  нещо  от  четирите 
съставки  на  едно  цяло  и  ако  открием  още  от  първия  път 
търсеното,  ние  сме  доволни,  но  ако  открием  най-първо 
останалите  три,  то  с  това  ние  узнаваме  и  търсеното. 
Явно  е,  че  то  не  е  нищо  друго  освен  останалото. 

—  Вярно  говориш  —  рече  той. 

—  Не  трябва  ли  по  същия  начин  да  стане  изследва¬ 
нето  и  за  тия  неща,  понеже  и  те  са  четири? 

—  Очевидно. 

—  В  тоя  случай  на  мене  ми  се  струва  първо,  че  е  оче¬ 
видна  мъдростта  на  държавата.  И  около  нея  се  явява 
нещо  достойно  за  учудване. 

—  Какво  именно?  —  попита  той. 

—  В  същност  мъдра  изглежда  държавата,  за  която 
разисквахме,  понеже  тя  съветва  добре.  Нали  е  така? 

Да. 

По  самото  това  добро  съветване  е  явно  някакво 
знание,  понеже  не  с  незнание,  а  със  знание  се  дават  доб¬ 
ри  съвети. 

—  Явно  е. 

—  А  между  това  знанията  в  държавата  са  много  и 
разнообразни. 

—  Как  може  да  не  е  така  ? 

—  Нали  поради  знанието  на  домостроителите  дър¬ 
жавата  трябва  да  се  нарича  мъдра  и  съветваща  добре? 

—  Не  поради  това  знание  —  рече  той,  —  понеже  в 
тоя  случай  държавата  трябва  да  се  нарича  строителна. 

—  Следователно  държавата  не  трябва  да  се  нарича 
мъдра,  понеже  дава  съвети  на  знанието  за  дървени  съ- 
съди  как  да  бъдат  направени  най-добре. 

—  Сигурно  не. 

—  Или  пък  заради  знанието  за  медни  или  за  друго 
знание  за  подобни  съсъди? 

—  Нито  за  някакво  такова  знание  —  рече  той. 

—  Не  и  поради  знанието  за  производството  на  пло¬ 
дове  от  земята,  понеже  това  знание  е  земеделско. 

—  Струва  ми  се. 

—  Но  има  ли  —  попитах  аз  —  в  устроената  от  нас 
сега  държава  у  някои  граждани  такова  знание,  което  не 
би  съветвало  за  нещо  отделно  в  държавата,  а  за  нея  ка¬ 
то  цяло  по  какъв  начин  тя  най-добре  би  се  отнасяла  към 
себе  си  и  към  другите  държави? 

—  Безспорно  има. 

—  Кое  е  това  знание  —  попитах  аз  —  и  в  кои  се  изя¬ 
вява? 

—  Това  е  изкуството  на  стражите  —  рече  той  —  и 
го  притежават  ония  управници,  които  ние  нарекохме 
съвършени  стражи. 

—  Поради  това  знание  ти  каква  ще  наречеш  дър¬ 
жавата? 

—  Съветваща  добре  и  действително  мъдра  —  отго¬ 
вори  той. 

—  Но  ти  как  мислиш  —  попитах  аз,  —  дали  в  на¬ 
шата  държава  има  повече  ковачи  или  такива  истински 
стражи? 

—  Повече  са  ковачите  —  отвърна  той. 

—  Следователно  —  рекох  —  по  отношение  на  тия, 
които  се  смятат,  че  имат  някакво  знание,  истинските 
стражи  са  съвсем  малко  в  сравнение  с  всички  други? 

—  Съвсем  малко. 

—  И  така  създадената  от  нас  държава  според  при¬ 
родата  би  била  съвсем  мъдра  в  зависимост  от  твърде 
малобройно  съсловие,  което  според  знанието  си  я  ръ¬ 
ководи  и  управлява?  И,  както  изглежда,  това  съсло¬ 
вие  по  природа  е  твърде  малобройно,  на  което  подобава 
да  има  това  знание,  което  трябва  да  се  нарича  единст¬ 
вено  мъдрост  по  отношение  на  другите  знания.11 

—  Ти  говориш  съвсем  вярно  —  рече  той. 

—  Ето  това  е  —  рекох  едното  от  четирите  свойст¬ 
ва,  което  не  зная  по  какъв  начин  ние  го  открихме  и 
намерихме  къде  е  поместено  в  държавата. 

—  Струва  ми  се,  че  вече  достатъчно  е  разяснено  то¬ 
ва  —  рече  той. 

VII.  Не  е  трудно  да  открием  каква  е  самата  мъжест¬ 
веност  и  къде  се  намира  в  държавата  и  поради  какво  тая 
държава  трябва  да  се  нарича  мъжествена. 

—  Но  как? 

—  Кой  би  могъл  —  рекох  —  да  нарече  една  държава 
страхлива  или  мъжествена  по  нещо  друго  освен  по  оная 
част,  която  воюва  и  се  сражава  за  нея? 

—  Никой  не  би  гледал  на  нещо  друго  —  потвърди 
той. 

1-ю  защо,  мисля  —  рекох,  —  другите  люде  в  нея, 
ако  са  страхливи  или  мъжествени,  не  са  в  състояние 
да  я  представят  като  страхлива  и  като  мъжествена. 

—  Безспорно  не  могат. 

—  И  държавата  е  мъжествена  следователно  чрез 
една  своя  част  в  зависимост  от  съществуващата  в  нея 
сила,  която  винаги  мисли  за  опасностите  дали  те  са¬ 
мите  са  тези  и  такива,  каквито  законодателят  е  наредил 
при  възпитанието.  Или  това  не  наричаш  мъжество? 

—  Не  можах  да  разбера  напълно  това,  което  каз¬ 
ваш  —  рече  той.  —  Повтори  го  още  веднаж. 

—  Аз  смятам  —  рекох,  —  че  мъжеството  е  някакво 
запазване. 

—  Какво  запазване? 

-  -  Запазване  на  полученото  при  възпитанието  мне¬ 
ние  за  закона  относно  опасностите  какви  са  и  кои  са 
тия  опасности.  Изобщо  аз  назовах  мъжеството  запаз¬ 
ване,  понеже  то  се  запазва  в  скърби  и  в  удоволствия, 
при  силни  желания  и  при  страхове  и  никога  човек  не 
може  да  се  освободи  от  него.  Ако  ти  искаш,  аз  ще  го 
уподобя  на  това,  на  което  то  е  подобно,  както  аз  мисля. 

—  Искам. 

Нали  знаеш  —  казах  аз,  —  че  бояджиите,  кога- 
то  желаят  да  боядисат  вълна  в  червен  цвят,  първом 
избират  от  всички  цветове  един  природен  —  белия  цвят, 
след  това  употребяват  немалко  труд  за  предварителна 
подготовка  на  вълната,  за  да  може  тя  да  приеме  най- 
добре  червения  цвят,  и  едвам  тогава  я  боядисват.  И 
боядисаното  по  този  начин  не  може  да  бъде  лишено  от 
придобития  цвят  с  изпиране  нито  без  и  нито  с  очисти¬ 
телни  средства.  А  ти  знаеш  какво  става  с  тия  неща, 
които  са  боядисани  било  в  споменатия  или  в  друг  ня¬ 
кой  цвят,  ако  не  бъдат  приготвени  така. 

—  Зная  —  рече  той,  —  че  те  не  могат  да  бъдат  из¬ 
прани  от  боята  и  да  станат  смешни. 

—  Забележи  —  рекох,  —  че  и  ние  правим  същото 
според  възможностите  си,  когато  избираме  войници  и  ги 
учим  на  музика  и  гимнастика.  Не  мисли,  че  ние  правим 
нещо  друго,  а  не  как  да  приемат  по  убеждение  и  по  най- 
добър  начин  законите  като  основен  цвят,  та  тяхното 
добре  боядисано  мнение  за  страшното  и  за  другите  по¬ 
добни  неща  да  бъде  годно  да  ги  задържи  поради  при¬ 
родното  си  състояние  и  поради  даденото  необходимо 
възпитание,  за  да  не  се  отмива  тяхната  боя  с  очисти¬ 
телни  средства  като  удоволствие  и  скръб,  страх  и  сил¬ 
на  страст,  които  са  в  състояние  всичко  да  отмият,  и  са 
по-ефикасни  от  всякаква  селитра,  очистителен  прах 
и  всяко  друго  средство  против  петна.  Тая  сила  и  по¬ 
стоянното  и  законно  запазване  на  мнението  за  страш¬ 
ните  и  нестрашните  неща  аз  наричам  и  смятам  мъже¬ 
ство,  ако  ти  не  казваш  нещо  друго. 

—  Не  казвам  нищо  друго  —  отвърна  той,  —  защо- 
то  според  мене  правилното  мнение  за  същите  тия  неща, 
явило  се  без  възпитание,  което  намираме  при  живот¬ 
ните  и  робите,  не  смятаме  за  законно  и  го  наричаме  с 
някакво  друго  име,  но  не  и  с  името  мъжество. 

—  Ти  говориш  съвсем  вярно  —  отвърнах  аз. 

—  Така  аз  приемам,  че  това  е  мъжество. 

—  Приемай  го  за  мъжество  като  гражданско  ка¬ 
чество,  рекох  аз,  и  правилно  ще  го  приемеш.  Друг  път 
ние  ще  разискаме  за  него  още  по-подробно,  ако  ти 
искаш.  Сега  обаче  изследваме  не  мъжеството,  а  спра¬ 
ведливостта.  За  изследването  на  справедливостта,  мис¬ 
ля,  е  достатъчно  казаното  вече  за  мъжеството. 

—  Ти  добре  говориш  —  рече  той. 

VIII.  Сега  —  казах  аз  —  остават  още  два  предмета, 
които  трябва  да  бъдат  изследвани  в  нашата  държава  — 

разсъдителността  и  справедливостта,  заради  която  & 
и  цялото  ни  изследване. 

—  Съвсем  вярно. 

—  Но  как  бихме  намерили  справедливостта,  ако  ни¬ 
как  не  се  занимаваме  с  разсъдливостта  ? 

—  Аз  не  зная  това  —  отговори  той.  —  Но  и  не  бих 
искал  тя  да  се  разкрие,  преди  да  сме  се  занимали  с  раз¬ 
съдителността.  Ако  ти  искаш  да  ми  направиш  удовол¬ 
ствие,  най-напред  разгледай  разсъдливостта  преди 
справедливостта. 

—  Без  съмнение  желая  —  рекох,  —  стига  само  да 
не  постъпя  несправедливо. 

—  Разгледай  я  —  рече  той. 

—  Трябва  да  бъде  разгледана  —  рекох  —  и  от  то¬ 
ва  гледище  тя  повече  от  по-първите12  подхожда  на  съ¬ 
звучието  и  хармонията. 

—  Как? 

—  Разсъдливостта  е  някакъв  съвършен  ред,  отго¬ 
ворих  аз,  и  въздържане  от  някои  удоволствия  и  страс¬ 
ти,  както  казват  някои  и  прибавят,  че  тя,  не  зная  по 
какъв  начин,  се  явява  по-горе  от  себе  си  и  че  всичко 
друго  е  като  следа  от  нея.  Не  е  ли  така? 

—  Съвсем  е  така  —  рече  той. 

—  Между  това  изразът  «по-горе  от  себе  си»  не  е  ли 
смешен?  А  който  е  по-горе  от  себе  си,  той  би  бил  и  по- 
долу  от  себе  си  и,  обратно:  който  е  по-долу,  той  е  и  по- 
горе;  а  във  всички  тия  изрази  се  говори  за  един  и  същ 
човек. 

—  Разбира  се. 

—  Според  мене  с  тези  думи  изглежда,  че  искат  да 
кажат,  че  в  самия  човек  относно  душата  едно  е  по-доб¬ 
ро,  а  друго  е  по-лошо.  Когато  по-доброто  по  природа 
владее  над  по-лошото,  това  се  казва  «по-горе  от  себе 
си»  и  това  изразява  похвала;  когато  пък  поради  лошо 

възпитание  или  от  някакви  лоши  навици  ио-доброто, 
бидейки  по-малко,  се  владее  от  по-лошото,  което  е  по- 
много,  това  значи  такъв  човек  да  наречеш  «по-долу  от 
себе  си»  и  невъздържан. 

---  Така  изглежда  —  рече  той. 

—  Погледай  сега  —  рекох  —  на  нашата  нова  дър¬ 
жава  и  ще  намериш  в  нея  едно  от  двете.  Ти  ще  кажеш, 
че  тя  с  право  е  по-горе  от  себе  си,  ако  трябва  да  се  на¬ 
рича  мъдро  и  по-горе  от  себе  си  това,  чието  по-добро 
владее  над  по-лошото. 

—  Да,  гледам  —  рече  той  —  и  ти  говорни!  исти¬ 
ната. 

—  При  това  всеки  би  намерил  много  и  разнооб¬ 
разни  страсти,  удоволствия  и  скърби  особено  сред  де¬ 
цата,  жените,  робите  и  сред  мнозина  негодни  из  среда¬ 
та  на  така  наречените  свободни. 

—  Тъй  вярно. 

—  А  прости  и  умерени  такива  чувства,  които  се 
управляват  от  ума  и  вярното  мнение  чрез  разсъждение, 
ще  намери  сред  малцина,  които  са  най-добри  по  при¬ 
рода  и  по  възпитание. 

—  Истина  е  —  рече  той. 

Нима  не  виждаш,  че  в  твоята  държава  това 
се  намира  и  че  желанията  на  мнозинството  и  на  лошите 
се  управляват  от  желанията  и  от  разума  на  малцина  и 
на  най-скромните? 

—  Виждам  —  отвърна  той. 

IX.  Следователно,  ако  някоя  държава  трябва  да 
бъде  наречена  господар  на  своите  удоволствия,  страст¬ 
ни  желания  и  на  себе  си,  трябва  да  бъде  наречена  на¬ 
шата. 

-  Във  всеки  случай  —  отвърна  той. 

-  А  след  всичко  това  няма  ли  тая  държава  да  на¬ 
речем  разсъдителна? 


Л  Ъ  Р  ЖАБАТА  181 


ПЛАТОН 


—  Съвсем  разсъдителна  —  рече  той. 

—  И  ако  в  някоя  друга  държава  имат  едно  и  също 
мнение  управниците  и  управляваните  относно  тези, 
които  трябва  да  бъдат  управници,  нали  и  в  тая  дър¬ 
жава  трябва  да  има  такова  мнение?  Или  ти  не  мислиш 
така? 

—  Напротив,  съвсем  така  мисля  —  каза  той. 

—  В  кои  от  двата  вида  граждани  ще  кажеш,  че  има 
разсъдителност,  щом  те  така  се  държат?  В  управници¬ 
те  или  в  управляваните? 

—  И  в  едните,  и  в  другите  —  рече. 

—  Виждаш  ли  —  рекох  аз,  —  че  ние  почти  пред¬ 
сказахме  преди  малко,  че  разсъдителността  е  подобна 
на  някаква  хармония? 

—  Що  за  хармония  е  това? 

—  Тя  се  състои  в  това,  че  не  е  като  мъжеството  и 
мъдростта,  от  които  всяко  едно  само  в  една  част  съще¬ 
ствува;  едната  прави  държавата  мъдра,  а  другото  мъ¬ 
жествена.  А  разсъдителността  не  прави  същото,  а  се 
разпростира  вредом  по  всички  струни13  и  прави  съзвуч- 
ни  най-слабите,  най-силните  и  средните  било  с  разум, 
било  със  сила,  било  с  мъжеството,  било  с  пари  или  с 
нещо  друго  подобно.  Така  че  с  пълно  право  бихме  ка¬ 
зали,  че  разсъдителността  е  именно  това  единодушие, 
съгласуваност  на  по-лошото  и  по-доброто  по  природа 
за  това,  което  трябва  да  управлява  в  държавата  и  в 
отделния  човек. 

—  Напълно  съм  съгласен  —  потвърди  той. 

—  Е  добре  — -  рекох  аз,  —  ние  разгледахме  три  вида 
свойства  на  нашата  държава,  поне  така  изглежда.  А 
останалият  вид,  чрез  който  държавата  участвува  в  до¬ 
бродетелта,  какъв  е  той?  Явно  е,  че  това  е  справедли¬ 
востта. 

—  Явно  е. 

—  И  така,  Главконе,  ние  сега  подобно  на  някои 
ловци  около  храст  трябва  да  внимаваме  да  не  би  ня¬ 
къде  да  ни  избяга  справедливостта  и  скрита  от  очите 
ни,  стане  невидима.  Явно  е  обаче,  че  тя  трябва  да  бъде 
някъде  тука.  Гледай  и  се  старай  да  я  откриеш.  Ако 
случайно  я  видиш  преди  мене,  кажи  и  на  мене. 

—  Дано  да  можех  —  рече  той,  —  но  ти  много  по- 
правилно  ще  си  послужиш  с  мене  като  с  човек,  който 
може  да  следва  и  който  може  да  вижда  това,  което  му 
се  посочи. 

—  Следвай  ме  — -  рекох  аз,  —след  като  се  помолиш 
с  мене. 

—  Ще  направя  това  —  отвърна  той,  —  но  само  ти 
ме  води. 

—  Това  е  толкова  по-необходимо  —  рекох  аз,  - 
понеже  мястото  е  мъчно  проходимо  и  гористо;  то  е  съ¬ 
що  мрачно  и  мъчно  за  изследване.  Но  нека  да  тръгнем. 

—  Да.  Трябва  да  тръгнем  —  продума  той. 

—  И  като  погледнах  натам,  извиках:  «Ей,  ей,  Глав¬ 
коне,  струва  ми  се,  че  попаднахме  на  следа,  и  смятам, 
че  няма  лесно  да  ни  избяга.» 

—  Съобщаваш  добро  известие  —  рече  той. 

—  Но  в  същност  ние  страдаме  от  бездействие. 

—  Какво? 

—  Отдавна,  драги,  още  от  самото  начало,  изглеж¬ 
да,  то  се  върти  пред  нашите  нозе  и  ние  не  го  видяхме, 
а  останахме  смешни.  Подобно  на  тези,  които  държат  не¬ 
що  в  ръцете  си  и  търсят  другаде  това,  което  имат,  съ¬ 
що  и  ние  не  гледахме  това,  а  устремявахме  погледа  си 
някъде  далече  и  поради  това  може  би  то  остана  скри¬ 
то  за  нас. 

—  Но  какво  ти  говориш?  —  попита  той. 

Това  —  рекох  —  което  и  мисля:  ние  отдавна 

говорим  за  това  и  слушаме,  без  да  разбираме  сами  се¬ 
бе  си,  че  по  някакъв  начин  говорим  точно  за  това. 

Това  е  дълъг  предговор  —  рече  той  —  за  този, 
който  желае  да  слуша. 

X.  Но  слушай  —  рекох  — дали  аз  нещо  важно  каз¬ 
вам.  Още  в  самото  начало,  когато  основавахме  нашата 
държава,  установихме,  че  трябва  да  се  действува  за 
цялото  и  че  това  цяло  или  някакъв  негов  вид  е  справед¬ 
ливостта,  както  аз  мисля.  Ние  установихме  и  често  го¬ 
ворихме,  ако  ти  си  спомняш,  че  всеки  един  трябва  да 
върши  една  от  работите,  които  се  отнасят  до  държава¬ 
та,  и  то  за  която  работа  природата  го  е  създала  най- 
способен. 

—  Говорихме. 

—  А  да  се  върши  само  своето  и  да  не  се  вършат  мно¬ 
го  работи,  това  именно  е  справедливостта.  Това  сме 
слушали  от  мнозина  други  и  сами  често  сме  го  гово¬ 
рили. 

—  Говорили  сме  го. 

—  Това  —  рекох  аз,  —  друже  мой,  това  вършене 
на  своето,  изглежда,  когато  става  по  някакъв  опреде¬ 
лен  начин,  е  справедливостта.  Знаеш  ли  откъде  правя 
това  заключение? 

—  Не  зная,  но  кажи  —  отвърна  той. 

—  Според  мене  —  продължих  аз  —  останалото  е 
държавата  извън  свойствата,  които  ние  разисквах¬ 
ме  —  разсъдителността,  мъжеството  и  мъдростта,  е 
именно  това,  което  им  дава  сила  да  се  внедряват  в  някого 
и  на  внедрените  вече  дава  сигурност,  докато  тя  е  в  тях. 
И  ние  казахме,  че  щом  трите  сме  вече  намерили,  то 
останалото  след  тях  ще  бъде  справедливостта. 

—  Необходимо  е  —  рече  той. 

—  Но  ако  би  трябвало  да  се  реши  —  продължих 
аз,  —  кое  от  тия  неща  ще  направи  нашата  държава  най- 

добра,  като  се  внедри  в  нея,  мъчно  би  могло  да  се  ре¬ 
ши  дали  това  е  съгласието  между  управници  и  управ¬ 
лявани,  или  е  вроденото  у  войниците  пазене  на  закон¬ 
ното  мнение  за  страшните  и  нестрашните  неща,  или 
свойствената  на  управниците  мъдрост  и  бдителност, 
или  най-после  това,  когато  всеки  един  върши  своето 
дело  и  не  се  залавя  за  много  работи;  то  съществува  у 
децата  и  жените,  у  робите  и  свободните,  у  занаятчии¬ 
те,  в  управниците  и  в  управляваните. 

—  Мъчно  е  за  разрешаване  —  рече  той.  —  Или  не  е? 

—  Изглежда,  че  силата  на  всеки  един  е  да  върши 
своето  дело  в  борба  за  доброто  на  държавата  с  нейна¬ 
та  мъдрост,  разсъдителност  и  мъжество. 

—  Наистина  —  рече  той. 

—  Ти  нали  поставяш  и  справедливостта  в  борба  с 
тях  за  доброто  на  държавата? 

—  Съвсем  приемам  и  това. 

-  Внимавай  и  тука  дали  така  и  ти  ще  мислиш.  Ще 
предоставиш  ли  на  управителите  в  държавата  да  ре¬ 
шават  и  съдебните  дела? 

Защо  не? 

—  Дали  към  нещо  друго  те  ще  се  стремят  освен  към 
това,  че  всеки  да  не  притежава  чуждо  и  да  не  се  лишава 
от  своето? 

Не  към  друго,  а  само  към  това. 

-  Понеже  това  с  справедливо? 

-  Да. 

—  Следователно  и  в  тоя  случай  би  могло  да  се  прие¬ 
ме,  че  справедливостта  е  запазване  на  своето  и  вършене 
на  своето. 

—  Това  е  така. 

—  Внимавай  дали  и  ти  ще  мислиш  така,  както  аз. 
Ако  един  строител  се  опита  да  извършва  работата  на 
обущар  или  обущар  да  върши  работата  на  строител, 

като  сп  разменят  помежду  си  инструментите  и  звания¬ 
та,  или  пък  един  и  същ  човек  почне  да  върши  и  двата 
занаята,  смяташ  ли,  че  това  много  ще  навреди  на  дър¬ 
жавата  ? 

—  Не  много  —  отговори  той. 

—  Но  кой,  мисля,  занаятчия  или  друг  някой  тър¬ 
говец  по  природа,  след  като  се  е  възгордял  било  пора¬ 
ди  богатство  и  изобилие,  било  поради  сила  и  нещо  дру¬ 
го  от  този  вид,  ще  се  реши  да  премине  в  съсловието  на 
военните  или  някой  от  военните  ще  се  реши  да  премине 
в  съсловието  на  съветниците  и  стражите,  макар  че  не  е 
достоен,  и  тия  двамата  би  си  разменили  инструменти¬ 
те  и  званията  или  когато  едно  и  също  лице  се  осмели 
едновременно  да  върши  всичко  това,  тогава  смятам, 
че  и  ти  си  убеден  какво  тая  размяна  между  тях  и  вър¬ 
шенето  на  много  работи  от  един  и  същ  човек  е  гибел  за 
държавата. 

—  Напълно  съм  съгласен. 

—  Следователно  занимаването  с  много  работи  и 
размяната  на  трите  съсловия  помежду  им  е  най-голяма 
вреда  за  държавата  и  с  пълно  право  би  могла  да  се  на¬ 
рече  престъпление. 

—  Разбира  се. 

—  А  най-голямото  престъпление  спрямо  своята 
държава  ти  няма  ли  да  наречеш  несправедливост? 

—  Как  няма  да  нарека? 

—  Следователно  това  е  несправедливост. 

XI.  Нека  сега  кажем  обратното:  Собствената  дей¬ 
ност  на  търговското,  помагащото  и  пазещото  съсло¬ 
вие,  доколкото  всяко  едно  върши  своята  работа  в  дър¬ 
жавата,  ще  бъде  обратното  на  несправедливостта  и  ще 
бъде  справедливост,  а  ще  прави  справедлива  и  държа¬ 
вата. 

—  И  на  мене  ми  се  струва,  че  не  е  нещо  друго,  а 
тъкмо  това,  рече  той. 

—  Нищо  повече  с  такава  решителност  ние  нека  не 
казваме  —  продължих  аз,  —  но  ако  търсеният  вид  бъде 
отнесен  към  всеки  отделен  човек  и  там  има  справедли¬ 
вост,  ние  ще  се  съгласим.  Какво  още  ще  кажем?  Ако 
пък  там  няма  справедливост,  тогава  ще  се  насочим  към 
нещо  друго.  Нека  сега  завършим  нашето  изследване 
според  това,  което  мислехме;  ако  ние  се  опитахме  да  из¬ 
следваме  справедливостта  в  нещо  по-голямо,  където  тя 
се  намира,  то  е  много  по-лесно  да  я  забележим  в  отдел¬ 
ния  човек.  Ние  мислим,  че  голямото  е  държавата.  И  ние 
така  я  и  създавахме  по  възможност  най-добра,  понеже 
знаем  положително,  че  справедливостта  може  да  се 
намира  в  добрата  държава.  Това  пък,  което  там  открих¬ 
ме,  сега  нека  го  отнесе,  към  отделния  човек  и  ако  е  в 
същия  вид,  ще  бъде  добре.  Ако  ли  в  отделния  човек  се 
окаже  нещо  друго,  отново  ще  се  насочим  към  държа¬ 
вата  и  ще  го  проверим  отново.  И  като  изследваме  две¬ 
те  и  ги  трием  помежду  им,  ще  направим  да  блесне  спра¬ 
ведливостта,  както  блясва  огън  от  търкането  на  сухи 
дърва.  След  като  справедливостта  стане  очевидна,  ще 
я  утвърдим  здраво  между  нас  самите. 

—  Ти  показваш  начина  на  изследване  и  ние  трябва 
да  постъпим  според  него  —  рече  той. 

—  Хайде  сега  —  продумах  аз,  —  ако  някой  нарече  с 
едно  и  също  нещо  по-голямо  и  по-малко,  дали  те  са 
подобни  помежду  си  поради  това,  въз  основа  на  което 
ги  нарича  едно  и  също,  или  не  са  подобни? 

—  Подобни  са  —  рече  той. 

—  Следователно  справедливият  човек  по  отноше¬ 
ние  на  самата  същност  на  справедливостта  не  ще  се 
отличава  от  справедливата  държава  в  нищо,  а  ще  й 
бъде  подобен. 

—  Ще  й  бъде  подобен  —  потвърди  той. 

—  Но  ние  сметнахме,  че  държавата  е  справедлива, 
когато  в  нея  всяко  и  от  трите  вида  свойства  върши  свое¬ 
то.  А  пък  разсъдителна,  мъжествена  и  мъдра  ние  приз¬ 
нахме  държавата  поради  други  състояния  и  качества 
на  съответните  свойства. 

Вярно  —  проговори  той. 

Също  и  по  отношение  на  отделния  човек,  любез¬ 
ни,  ще  искаме  той  да  има  в  душата  си  същите  тия  каче¬ 
ства,  щом  и  на  държавата  се  приписват  еднакви  свой¬ 
ства  с  тези  и  им  се  дават  същите  имена. 

—  Напълно  е  необходимо  —  рече  той. 

—  Ние  отново  —  продължих  аз,  —  чудни  човече, 
попаднахме  на  леко  изследване  за  душата  —  дали  тя 
има  същите  тия  три  качества  в  себе  си,  или  ги  няма. 

Струва  ни  се,  че  не  на  леко  изследване  попад¬ 
нахме.  Може  би,  Сократе,  е  вярна  поговорката  «Хуба¬ 
вите  неща  са  трудни.»14 

—  Изглежда  —  отвърнах  аз.  —  Но,  Главконе,  ти 
знай  добре,  че  според  моето  мнение  по  тоя  път,  в  който 
ние  сега  се  придържаме  в  нашия  разговор,  никога  няма 
да  достигнем  това  с  точност,  понеже  към  него  води  по- 
дълъг  и  по-широк  път,  който  за  говоренето  и  изследва¬ 
ното  досега  не  беше  неподходящ. 

—  Нима  той  вече  е  неподходящ?  — понита  той.  —  За 
мене  в  настоящия  момент  той  би  бил  достатъчен. 

—  Мене  пък  —  казах  —  той  напълно  ще  задоволи. 

—  Не  се  измъчвай  —  каза  той,  —  но  продължавай 
да  изследваш. 

—  Нали  за  нас  —  продължих  аз  —  е  крайно  необ¬ 
ходимо  да  се  съгласим,  че  у  всеки  един  от  нас  съществу¬ 
ват  свойства  и  нрави,  които  има  и  държавата?15  Те  не 
са  се  появили  в  нея  отнякъде  другаде.  Смешно  би  било, 
ако  някой  си  помисли,  че  гневливостта  не  се  пренася  в 

държавите  от  отделните  лица,  които  имат  и  вината  за 
това,  както  е  например  с  хората  в  Тракия  и  Скития 
и  също  с  тия,  които  са  в  нататъшните  места.16  Любозна¬ 
телност  пък  може  да  се  забележи  особено  в  местата  наб¬ 
лизо  до  нас,  а  за  хората  във  Финикия  и  Египет  пък  би 
могло  да  се  каже,  че  са  склонни  към  кориетолюбие.17 

—  Съвсем  вярно  —  потвърди  той. 

—  Това  е  така  и  не  е  трудно  да  се  узнае  — ■  казах  аз. 

—  Безспорно. 

XII.  Но  следващото  вече  е  трудно:  дали  с  едно  и  съ¬ 
що  нещо  вършим  всички  наши  действия  или,  понеже 
ония  са  три,  с  едно  действие  вършим  едно  нещо,  а  с  дру¬ 
го  пък  друго.  Например  чрез  едно  от  намиращите  се  у 
нас  свойства  учим,  чрез  друго  се  гневим,  а  чрез  трето 
желаем  това,  което  се  отнася  до  удоволствията  от  хра¬ 
ната  и  до  произвеждането  на  поколение,  и  до  всичко, 
което  е  сродно  с  тях.  Или  с  цялата  си  душа  вършим  вся¬ 
ко  поотделно  от  тия  неща,  когато  се  устремяваме  към 
нещо?  Това  е  трудно  да  определим  задоволително. 

—  И  аз  така  мисля  —  рече  той. 

—  Ще  се  опитаме  по  следния  начин  да  ги  определим, 
а  именно  дали  са  едни  и  същи  помежду  си,  или  пък  са 
различни. 

—  Как? 

—  Явно  е,  че  едно  и  също  нещо  няма  да  пожелае  ед¬ 
новременно  да  върши  и  да  понася  противоположното 
за  едно  и  също  и  против  едно  и  също,  така  че  ако  наме¬ 
рим  противоположното  в  тях,  ще  знаем,  че  то  не  е  било 
същото,  а  са  повече. 

—  Добре. 

—  Внимавай  какво  говоря. 

—  Говори  —  отвърна  той. 

—  Възможно  ли  е  едно  и  също  нещо  по  отношение 
на  едно  и  също  да  стои  и  да  се  движи?  —  казах  аз. 

По  никакъв  начин. 

—  Но  нека  още  по-точно  да  се  уговорим  за  това,  за 
да  не  изпаднем  в  недоумение,  когато  вече  започнем  да 
напредваме  в  разговора.  Ето  например,  ако  някой  го¬ 
вори,  че  човек  стои,  но  си  движи  ръцете  и  главата,  т.  е. 
че  един  и  същ  човек  стои  и  се  движи  в  същото  време, 
смятам,  няма  да  се  съгласим,  че  трябва  да  говорим  за 
цялото,  но  че  една  част  от  него  стои  неподвижна,  а  дру¬ 
га  пък  се  движи.  Така  ли  е? 

—  Така  е. 

—  Ако  същият,  който  казва  това,  би  продължил  ше¬ 
гата,  като  остроумно  забележи,  че  въртележките  като 
цяло  в  едно  и  също  време  стоят  и  се  движат,  понеже  с 
върха  си  стоят  на  едно  и  също  място  и  се  въртят  около 
центъра  си,  а  и  всяко  друго  тяло,  което  се  движи  в 
кръг,  прави  това  на  едно  и  също  място,  ние  не  бихме  при¬ 
ели  това,  понеже  такива  предмети  стоят  и  се  движат  не 
по  отношение  на  една  и  съща  своя  част,  но  бихме  каза¬ 
ли,  че  те  притежават  у  себе  си  права  и  кръгла  част  и 
по  отношение  на  правата  си  част  те  стоят,  понеже  не 
се  наклоняват  към  никоя  страна,  а  по  отношение  на 
кръглата  си  част  се  движат  в  кръг.  Когато  пък  правата 
им  част  се  наклонява  надясно  или  наляво,  напред  или 
назад,  тогава  не  е  възможно  да  стои  неподвижна. 

— -  Съвсем  вярно  —  рече  той. 

—  И  така  нас  не  може  да  ни  смути  нищо  от  казани¬ 
те  неща,  нито  пък  да  ни  убеди,  че  нещо,  което  е  едно  и 
също  по  отношение  на  едно  и  също  и  срещу  едно  и  съ¬ 
що,  може  понякога  да  търпи  и  да  прави  противното. 

—  Мене  сигурно  няма  да  ме  убеди  —  продума  той. 

—  Впрочем  —  продължих  аз  — да  не  бъдем  принуде¬ 
ни  да  протакаме  нашата  реч,  като  се  занимаваме  с  таки¬ 
ва  недоумения  и  като  доказваме  тяхната  несъстоятел¬ 
ност,  ние  да  приемем,  че  това  е  така,  и  да  продължим, 

като  се  уговорим,  ако  нещо  ни  се  покаже  по  друг  на¬ 
чин,  а  не  така,  да  приемем,  че  всичко  уговорено  от 
нас  няма  да  има  значение.18 

—  Това  и  трябва  да  правим  —  рече  той. 

XIII .  Нали  —  продължих  аз  —  ти  ще  поставиш  в 
числото  на  противоположни  едно  на  друго  неща,  на¬ 
пример  съгласието  на  несъгласието,  желанието  да  се 
получи  нещо  па  нежеланието,  привличането  към  себе  сн 
на  отдалечаването  от  себе  си  и  всички  други  подобни 
независимо  дали  са  действия  или  състояния?  В  това 
отношение  не  ще  има  никаква  разлика. 

—  Наистина  ще  ги  поставя  в  числото  на  противопо¬ 
ложните  неща,  рече  той. 

—  Но  нали  жаждата  и  глада  —  рекох  —  и  изобщо 
желанията,  още  искането  и  стремежа,  нали  всичко  то¬ 
ва  ти  ще  поставиш  към  ония  състояния,  които  сега  бя¬ 
ха  споменати?  Няма  ли  да  кажеш  за  душата  на  желае¬ 
щия,  че  тя  се  стреми  към  онова,  което  иска,  или  че 
иска  да  придобие  това,  което  винаги  е  искала  да  има, 
или,  доколкото  желае  нещо  да  й  бъде  доставено,  че  се 
съгласява  с  това,  за  което  като  че  някой  пита,  понеже 
тя  се  стреми  към  него  то  да  стане? 

—  Ще  направя  това. 

—  Но  неискането,  нежеланието  и  липсата  на  стре¬ 
меж  няма  ли  да  отнесем  към  отхвърлянето  и  отблъсква¬ 
нето  от  душата  и  към  всичко,  което  е  противоположно 
на  първите  неща? 

Може  ли  да  не  ги  отнеса? 

—  Понеже  това  е  така,  нали  ще  кажем  че  има  ня¬ 
какъв  вид  желания  и  между  тях  най-забележими  са 
тези,  от  които  едното  наричаме  жажда,  а  другото  глад? 

—  Ще  кажем  и  това  —  рече  той. 

—  Нали  първото  е  желание  за  питие,  а  второто  е 
желание  за  храна? 

-  Да. 

—  Следователно,  доколкото  съществува  жажда,  да¬ 
ли  тя  е  желание  в  душата  за  нещо  повече  от  това,  за  кое¬ 
то  говорихме?  Нали  жаждата  е  жажда  за  топло  'или  сту¬ 
дено  питие,  за  малко  или  за  много  пиене  с  една  дума,  за 
някакво  питие?  И  ако  към  жаждата  се  прибави  някаква 
топлина,  нали  това  ще  пробуди  желание  за  студено, 
ако  пък  се  прибави  студено,  нали  то  ще  пробуди  жела¬ 
ние  за  топло?19  Ако  поради  наличието  на  множество 
неща  за  пиене  жаждата  е  голяма,  множеството  поражда 
желание  за  много,  ако  пък  жаждата  е  незначителна,  на¬ 
ли  малкото  поражда  желание  за  малко?  Нали  самото 
жадуване  никога  не  е  било  желание  за  нищо  друго,  ос¬ 
вен  за  което  е  създадено,  т.  е.  за  самото  питие,  както  и 
гладът  е  желание  за  храна? 

—  Така  е  —  рече  той.  Всяко  желание  е  само  жела¬ 
ние  за  онова,  за  което  по  природа  е  създадено,  а  жела¬ 
нието  за  това  или  онова  е  вторично  получено. 

—  Но  дано  —  рекох  аз  —  някой  не  ни  смути  като 
люде  невнимателни  с  твърдението  си,  че  никой  не  желае 
само  питие,  но  хубаво  питие,  нито  само  храна,  но  ху¬ 
бава  храна.  Всички  имат  желание  за  хубавото.  Ако  жаж¬ 
дата  е  желание,  тя  трябва  да  бъде  желание  за  хубаво¬ 
то,  било  то  желание  за  питие  или  за  нещо  друго.  Съ¬ 
щото  е  и  с  другите  желания. 

—  Възможно  е  —  рече  той  —  да  казва  нещо  този, 
който  говори  това. 

—  Но  —  продължих  аз  —  всяко  нещо,  което  е  по¬ 
ставено  във  връзка  с  нещо  друго  в  зависимост  от  ня¬ 
какви  качества,  отнася  се  според  мене  към  някакъв  ка¬ 
чествен  предмет,  а  това,,  което  съществува  само  по  се¬ 
бе  си,  то  се  отнася  към  себе  си. 

—  Не  разбрах  —  рече  той. 

—  Не  разбираш  —  рекох,  —че  по-голямо  е  това 
което  е  по-голямо  от  нещо? 

—  Сега  разбрах. 

—  А  нали  по-малко  е  това,  което  е  по-малко  от 
нещо? 

-  Да. 

—  А  много  по-голямото  е  по-голямо  по  отношение 
на  много  по-малкото?  Нали  така? 

-Да. 

—Следователно  и  по-голямото  в  миналото  е  било  по- 
голямо  от  по-малкото  в  миналото  и  бъдещото  по-голя 
мо  ще  бъде  по-голямо  от  бъдещото  по-малко? 

Но  може  ли  да  не  е  така?  —  попита  той. 

—  Нали  същото  важи  и  за  по-многото  по  отношение 
на  по-малкото  и  двойното  по  отношение  на  половината  и 
така  за  всички  подобни  неща?  Нали  е  също  така  и  за 
по-тежкото  по  отношение  на  по-лекото,  по-бързото  по 
отношение  на  по-бавното,  топлото  по  отношение  на  сту¬ 
деното  и  всички  други  неща,  подобни  на  тия? 

—  Напълно  е  така. 

—  А  що  се  отнася  до  науките,  нали  е  същото  положе¬ 
ние?  Самата  наука  е  наука  за  нейното  учение  незави¬ 
симо  в  коя  област  трябва  да  се  отнася  науката,  а  всяка 
определена  наука  е  именно  за  определено  знание.  Аз 
казвам  следното:  Нали,  след  като  се  е  появила  науката 
за  строеж  на  къщи,  тя  се  отличава  от  другите  науки, 
та  дори  е  получила  името  домостроителна? 

—  Вярно 

—  Нали  поради  това,  че  тя  е  такава,  каквато  не  е 
никоя  от  другите  науки? 

-  Да. 

—  Следователно,  доколкото  тя  е  наука  за  някакъв 
предмет,  тя  става  и  такава  наука?  И  същото  е  с  другите 
изкуства  и  науки? 

—  Така  е. 

XIV.  И  така  —  продължих  аз  —  смятай,  че  тогава 
исках  именно  това  да  кажа,  ако  сега  вече  го  разбра,  а 
именно:  Всяко  нещо,  поставено  във  връзка  с  друго  нещо, 
остава  едно  и  също  и  само  за  себе  си,  а  по  някои  качества 
принадлежи  към  друго.  Аз  не  твърдя,  че  щом  принад¬ 
лежи  към  нещо,  и  то  самото  става  такова,  като  например 
науката  за  здравите  и  болните  да  е  здрава  и  болна,  а 
науката  за  злото  и  доброто  да  е  уж  зла  и  добра.  Тя  не  е 
станала  наука  за  това,  за  което  е  наука,  а  за  това,  кое¬ 
то  е  с  някакво  качество,  каквото  са  здравето  и  болестта. 
Поради  това  и  тя  става  качествена  наука  и  такава  е, 
а  това  я  прави  да  не  се  нарича  просто  наука,  но  с  при¬ 
бавянето  на  някакво  вродено  качество,  т.  е.  лечебно  из¬ 
куство. 

—  Разбрах  —  рече  той  —  и  аз  мисля,  че  това  е  така. 

—  Няма  ли  и  жаждата  —  рекох  аз  —  да  отнесеш 
към  нещата,  които  са  това,  което  са,  и  то  по  отношение 
на  нещо?  Нали  тя  е  жажда  за  нещо? 

—  Аз  смятам  —  рече  той,  — че  тя  е  желание  за  пи¬ 
тие. 

—  Нали  жаждата  има  качество  в  зависимост  от 
качеството  на  питието,  което  жадува?  Но  жаждата  са¬ 
ма  по  себе  си  не  бива  жажда  нито  за  много  и  нито  за 
малко,  нито  за  добро  и  нито  за  лошо,  с  една  дума,  не  за 
нещо,  а  е  само  жажда  за  своето  питие  според  природа¬ 
та  си? 

—  Без  съмнение. 

За  трите 
съставки 
на  душата 

—  Душата  пък  на  жадуващия,  доколкото  жадува,  не 
желае  нищо  друго,  освен  да  пие  —  това  иска  и  към  това 
се  стреми. 

—  Очевидно. 

—  Ако  нещо  желае  да  я  отклони  от  жадуването,  то 
е  нещо  друго  в  нея,  което  се  различава  от  самото  жа¬ 
дуване,  което  я  води  като  животно  към  пиенето.  Нз  мо¬ 
же,  казваме  ние,  едно  и  също  нещо  по  отношение  на 
една  и  съща  своя  част  едновременно  да  върши  противо¬ 
положното  на  природата  си. 

—  Естествено  не  може. 

—  Също  така  —  мисля  —  би  било  недобре  да  кажем 
за  стрелеца,  че  едновременно  ръцете  му  отблъскват  от 
него  лъка  и  го  привличат,  но  че  едната  му  ръка  отблъск¬ 
ва  лъка  и  другата  го  привлича. 

—  Без  съмнение. 

—  А  можем  ли  да  кажем,  че  има  хора,  които  не  же¬ 
лаят  да  пият,  когато  са  жадни  ? 

—  Да  —  отговори  той.  Има  такива  мнозина  и  се 
срещат  често. 

—  Но  —  попитах  —  какво  би  казал  някой  за  тях? 
Нали,  че  има  в  тяхната  душа  нещо,  което  ги  кара  да 
пият,  и  нещо,  което  ги  възпира,  а  то  е  нещо  по-друго  и 
е  по-силно  от  първото,  което  ги  кара? 

—  Струва  ми  се  —  рече  той. 

—  Нали  това,  което  възпира  подобни  неща,  произ¬ 
лиза  от  разума,  а  това,  което  води  и  влачи  към  тях, 
произхожда  от  страданията  и  болестите? 

—  Изглежда. 

—  Така  не  без  основание  —  рекох  аз  —  ние  ще  приз¬ 
наем  двойнствени  и  взаимно  отличаващи  се  едно  от  дру¬ 
ги  тези  начала:  едното  е,  с  което  душата  разбира,  и  то 
се  нарича  разумно  начало  на  душата,  а  другото  е  това, 
с  което  тя  обича,  изпитва  жажда  и  глад  и  се  отдава  на 
други  желания;  него  ще  наречем  неразумно  и  отдадено 
на  желания,  отдадено  на  пресищания  и  удоволствия. 

—  С  пълно  право  —  рече  той  —  ние  можем  така  да 
мислим. 

—  Нека  сега  —продължих  аз  — бъдат  разграничени 
от  нас  тия  две  начала,  които  съществуват  в  душата.  Оно¬ 
ва  обаче,  което  се  отнася  до  гнева  и  чрез  което  се  гне¬ 
вим, дали  е  трето, или  е  еднородно  с  едно  от  тия  два  вида? 

—  Може  би  е  еднородно  с  едно  от  двете,  с  вроденото 
чувство  за  желание  —  отговори  той. 

—  Някога  —  рекох  —  бях  чул  и  вярвам  на  тоя  слух: 
Леонтий,  син  на  Аглайон,  когато  се  връщал  от  Пирея 
и  стигнал  извън  северната  стена,  забелязал  прострени 
трупове  на  лобно  място.1-0  От  една  страна,  у  него  се  поя¬ 
вило  желание  да  ги  види,  а,  от  друга  страна,  почувст¬ 
вувал  отвращение  и  се  отдръпнал,  известно  време  се 
борил  със  себе  си  и  си  затварял  очите,  но  накрай  бил 
победен  от  желанието,  отворил  очите  си,  притичал  до 
труповете  и  извикал:  Ето  за  вас,  зли  духове,  наситете 
се  на  тая  прекрасна  гледка? 

—  Слушах  и  аз  за  това  —  рече  той . 

—  Но  този  разказ  —  продължих  аз  —  показва,  че 
гневът  понякога  враждува  с  желанията  като  нещо,  кое¬ 
то  е  различно  от  тях.21 

—  Наистина  показва  —  рече  той. 

XV.  Нали  често  и  в  други  случаи  ние  забелязваме  — 
рекох,  —  когато  желанията  упражняват  върху  някого 
насилие  въпреки  разума.  Той  сам  себе  си  укорява  и  се 
гневи  на  насилието  у  себе  си.  Нали  при  борбата  на  тия 

две  влечения  на  човека  гневът  му  се  явява  като  съюзник 
на  разума?  Но  че  гневът  се  е  съюзил  с  желанията,  ко- 
гато  разумът  нарежда  да  се  противопоставя,  смятам,  че 
ти  няма  да  кажеш,  че  това  си  забелязал  някога  у  себе 
си  или  у  другиго? 

—  Кълна  се  в  Зевса,  не  съм  го  забелязал  —  рече  той. 

—  Но  какво?  Нали  когато  някой  смята  да  постъпва 
несправедливо,  той  колкото  е  по -благороден,  толкова 
по-малко  може  да  се  гневи  дори  когато  е  гладен  или  тре- 
пере  от  студ,  или  нещо  друго  подобно  понася  от  този, 
спрямо  когото  смята,  че  с  право  може  това  да  върши, 
но  неговият  гняв  не  желае  да  се  възбужда  срещу  онзи? 
За  това  и  говоря  аз. 

—  Истина  е  —  рече  той. 

—  Но  какво?  Когато  някой  мисли,  че  понася  неправ¬ 
да,  нали  поради  това  се  разпалва,  гневи  се  и  помага  на 
онзи,  който  му  изглежда  справедлив,  понеже  е  готов 
да  понася  глад,  студ  и  всичко  друго  подобно,  като  с 
търпение  побеждава  и  не  се  отказва  от  благородното 
дело,  преди  да  го  е  свършил  или  да  е  свършил  живота 
си,  или  да  бъде  укротен,  като  бъде  смирен  от  своя  ум 
подобно  на  куче  от  своя  пастир? 

—  Наистина  —  рече  —  гневът  е  подобен  на  това, 
за  което  говориш.  В  нашата  държава  наистина  ние  пре¬ 
доставяме  нашите  защитници  да  служат  като  кучета  на 
управниците,  които  са  като  пастири  на  държавата. 

—  Добре  разбираш  — рекох  — това,  което  искам  да 
кажа.  Но  наред  с  това  обърни  внимание  и  на  следващото. 

—  Какво? 

—  Това,  че  сега  ни  се  представя  гневът  за  нещо  про¬ 
тивоположно  на  това,  което  говорихме  по-раио.  То¬ 
гава  ние  смятахме,  че  той  е  нещо,  което  заслужава  да 
се  желае,  а  сега  казваме,  че  далеч  не  е  това,  а  при  несъг¬ 
ласие  в  душата  по-скоро  приема  оръжието  на  разума. 

—  Без  съмнение  —  потвърди  той. 

—  Но  има  ли  нещо  различно  от  гневливостта  или  е 
като  някакъв  друг  вид  на  разумност,  та  в  душата  да  ня¬ 
ма  три  вида,  а  само  два  —  разумност  и  вроденото  чув¬ 
ство  на  желание?  Или  както  в  държавата  има  три  със¬ 
ловия  —  промишлено,  подпомагащо  и  съветващо,  така 
също  и  в  душата  гневливостта  е  трето  качество,  което 
по  природа  служи  за  опазваш-  на  разумното,  стига 
само  да  не  е  повредено  от  лошо  възпитание? 

—  Необходимо  е  да  има  трето  —  рече  тсй. 

—  Да  —  рекох  аз,  —  стига  само  да  бъде  различно  от 
разумността,  както  се  показа  различно  от  вроденото 
чувство  за  желание. 

—  Но  не  е  трудно  да  се  покаже  такава  —  рече  той. 
Това  би  могло  всеки  да  види  дори  и  при  децата,  които 
още  от  рождение  са  изпълнени  с  гняв,  някои  пък  никога 
не  стават  разумни,  а  мнозина  стават  твърде  късно,  както 
аз  мисля. 

—  Заклевам  се  в  Зевса  —  рекох,  —  ти  каза  това  доб¬ 
ре.  Че  това,  което  казваш,  е  така,  всеки  би  могъл  да  го 
провери  и  при  животните.  Освен  това  същото  потвърж¬ 
дава  и  приведеният  от  нас  по-горе  стих  от  Омир: 

Тсй  се  удари  в  гърдите,  сърцето  си  с  думи 

похули.22 

Тук  Омир  ясно  е  показал  как  едно  начало  бива  укоря¬ 
вано  от  друго,  т.  е.  това,  което  неразумно  се  гневи,  се 
укорява  от  това,  което  дава  съвети  за  по-доброто  и  за 
по-лошото. 

—  Достатъчно  — рече  той.  —  Ти  говориш  самата  ис¬ 
тина. 

XVI.  Най -сетне  с  мъка  — рекох  аз  — ние  преодолях¬ 
ме  това  и  задоволително  се  съгласихме  помежду  си,  че 

едни  и  същи  начала  има  в  държавата  и  в  душата  на  все¬ 
ки  човек  и  че  техният  брой  е  еднакъв. 

—  Това  е  така. 

_  Не  е  ли  необходимо  и  това:  как  и  с  какво  е  мъдра 

държавата,  така  и  с  това  да  е  мъдър  отделният  човек? 

—  Защо  не? 

_ А  как  и  с  какво  е  мъжествен  отделният  човек, 

така  и  с  това  да  е  мъжествена  и  държавата;  и  всичко 
останало  относно  добродетелта  по  същия  начин  да  имат 
отделният  човек  и  държавата. 

—  Необходимо  е  да  е  така. 

—  Главконе,  аз  мисля,  че  ние  ще  кажем,  че  отдел¬ 
ният  човек  е  справедлив  по  същия  начин,  по  който  е 
справедлива  и  държавата. 

—  И  това  е  напълно  необходимо. 

—  Ние  обаче  по  никакъв  начин  не  сме  забравили,  че 
държавата  е  справедлива,  доколкото  всяко  едно  от 
трите  съсловия  в  нея  върши  своето. 

—  И  аз  така  мисля,  че  не  сме  забравили  —  рече  той. 

—  Следователно  ние  трябва  да  помним,  че  всеки  един 
от  нас,  на  когото  от  намиращите  се  у  иего  три  начала  вся  - 
ко  едно  върши  своето,  той  ще  бъде  справедлив  човек  и 
ще  върши  своето. 

—  Наистина  трябва  да  помним  —  рече  той. 

—  Не  подобава  ли  на  разумността  да  управлява, 
понеже  тя  е  мъдра  и  има  грижа  за  цялата  душа,  гнев- 
ливостта  пък  да  й  се  подчинява  и  да  й  бъде  помощник? 

—  Разбира  се. 

—  Но  нали  обединяването  на  музиката  и  гимнасти¬ 
ката,  както  вече  говорихме,  ще  ги  направи  съгласни, 
като  държи  в  напрежение  и  подхранва  разумността  с 
прекрасни  думи  и  знания,  а  отслабва  гневливостта,  като 
я  смекчава  и  укротява  с  хармония  и  ритъм? 

—  Така  е  —  рече  той. 

—  Като  бъдат  тия  две  качества  така  възпитани  и 
след  като  истински  узнаят  и  научат  своята  работа,  те 
ще  трябва  да  заповядат  на  естественото  чувство  за  жела¬ 
ние,  което  е  най-голямо  в  душата  на  всеки  един  и  по 
своята  природа  е  най-ненаситно  за  богатства;  за  него  те 
трябва  да  бдят  да  не  би,  като  се  изпълни  с  така  нарече¬ 
ните  телесни  удоволствия,  да  стане  по-голямо  и  по-сил¬ 
но  и  да  излезе  извън  своето  задължение,  като  се  опита 
да  пороби  и  да  ръководи  останалите  две  начала,  което 
не  бива  да  прави,  за  да  не  обърка  целия  живот  на  всички 
начала. 

—  Без  съмнение  —  рече  той. 

—  По  такъв  начин  —  продължих  аз  —  няма  ли  тия 
две  начала  да  предпазват  цялата  ни  душа  и  тяло  и  от 
външни  неприятели,  като  едната  (разумността)  дава 
съвети,  а  другата  (гневливостта),  като  се  сражава,  но 
следва  ръководителката  и  изпълнява  храбро  нейните 
съвети  ? 

—  Така  е. 

—  Смятам,  че  откъм  тази  страна  ние  ще  наречем 
храбър  всеки  тогава,  когато  неговата  гневливост  при 
скърби  и  удоволствия  ще  спазва  предписанията  на  ума 
за  страшното  и  за  нестрашното. 

—  Вярно  е  —  рече  той. 

-  Мъдър  пък  ще  наречем  по  оная  незначителна 
част,  която  властвува  у  него  и  съобщава  това  и  има 
знание  в  себе  си  за  това,  което  е  полезно  отделно  всяко 
начало  и  за  трите  начала  заедно. 

—  Сигурно. 

—  Но  какво?  Нали  разсъдителен  го  наричаме  поради 
общността  и  съгласуваността  на  тия  три  начала,  ко¬ 
гато  и  управляващото  начало,  и  двете  подчиняващи  се 
следват  едно  и  също  мнение,  че  разумът  трябва  да  управ¬ 
лява,  а  двете  да  не  му  противоречат? 

—  Разсъдителността  —  отговори  той,  —  както  е  в 
държавата,  така  също  и  в  отделния  човек  не  е  нищо 
друго  освен  това. 

—  А  справедливият  е  такъв  чрез  това,  за  което  чес¬ 
то  говорихме,  и  по  същия  начин. 

—  Съвсем  е  необходимо. 

—  Но  какво  —  рекох  ез,  —  няма  ли  справедливост¬ 
та  така  да  се  изопачи,  та  да  изглежда  нещо  по-друго  от 
това,  което  тя  се  явява  в  държавата? 

-  Това  не  ми  изглежда  вероятно  --  рече  той 

-  Така  —  рекох  аз,  —  ако  в  нашата  душа  има  ня¬ 
какво  съмнение,  то  ние  можем  да  утвърдим  нашите  мис¬ 
ли,  като  приведем  към  него  общи  неща. 

—  Какви? 

--  Както  ние  трябваше  да  се  съгласим  за  нашата  дър  - 
жава  и  също  за  човека,  който  било  по  природа,  било  по 
възпитание  е  подобен  на  нея,  и  такъв  човек  приеме  в 
залог  злато  или  сребро  и  злоупотреби  с  него,  смяташ 
ли,  че  някой  ще  помисли,  че  той  по-скоро  ще  направи 
това,  отколкото  всички,  които  не  са  като  него? 

—  Никой  няма  да  си  помисли  това  — рече  той. 

—  Смяташ  ли,  че  той  ще  бъде  чужд  на  светотатства¬ 
та,  на  кражбите  и  предателството  било  по  отношение  на 
това,  което  принадлежи  на  отделно  лице  или  е  общо  на¬ 
родно  достояние  на  държавата? 

—  Ще  бъде  далеч  от  всичко  това. 

—  Няма  да  бъде  вероломен  по  отношение  на  свои¬ 
те  клетви  и  всякакви  други  обещания? 

—  И  още  как. 

—  Прелюбодеянията,  незачитането  на  родителите 
и  непочитането  на  боговете  ще  бъдат  присъщи  повече  на 
всеки  друг,  отколкото  на  такъв  човек. 

—  Ла.  По-скоро  на  всеки  др}г  —  ре<е  той. 

—  Нали  причината  за  всичко  това  е,  че  всяко  не- 

гово  начало  върши  своето  по  отношение  на  управлява¬ 
нето  и  подчиняването? 

—  Без  съмнение  само  тя  и  никоя  друга. 

—  И  тъй  ти  ще  търсиш  ли  справедливостта  в  нещо 
друго,  а  не  в  тази  сила,  която  прави  такива  хората  и 
държавите? 

—  Кълна  се  в  Зевса,  няма  да  я  търся  другаде. 

XVII.  Следователно  нашето  съновидение,  което  ние 
нарекохме  досещане,  накрай  се  изпълни,  защото  още 
от  самото  начало,  когато  започнахме  да  основаваме  дър¬ 
жавата,  ние  под  ръководството  на  някой  бог  попаднахме 
на  началото  и  същността  на  справедливостта. 

—  Именно  така. 

—  Това  беше  именно,  Главконе,  някакъв  образ  на 
справедливостта,  чрез  който  има  полза,  когато  роде¬ 
ният  за  добър  обущар  прави  само  обуща,  а  домострои- 
телят  строи  домове  и  така  с  всички  останали  занимания. 

—  Очевидно. 

—  В  действителност,  както  изглежда,  справедли¬ 
востта  е  нещо  такова,  но  не  за  външното  изпълнение  на 
своите  дела,  а  по  отношение  на  вътрешните,  и  то  както 
за  себе  си,  така  също  и  за  своите,  понеже  тя  никому  не 
позволява  да  върши  чужди  за  себе  си  неща,  пито  различ¬ 
ните  видове  чувства  в  душата  да  се  отдават  на  много 
работи  помежду  си.  Като  се  разпорежда  добре  в  същност 
със  своите  дела,  явява  се  господар  на  себе  си  и  добре 
урежда  себе  си,  става  приятел  на  себе  си  и  довежда  на¬ 
пълно  в  хармония  трите  начала  на  душата,  като  че  са 
три  предела  на  хармонията  —  най-долен,  най-горен  и 
среден,  и  каквото  нещо  има  между  тях  случайно.  Свър¬ 
зва  всичко  това  и  от  многото  достига  единство,  благо¬ 
разумие  и  хармония.  Така  постъпва  независимо  дали  се 
касае  за  печелене  на  пари  или  за  грижи  за  тялото,  или 
за  обмисляне  на  обществени  или  частни  въпроси.  Във 

всичко  смята  и  назовава  за  справедливо  и  хубаво  дело 
това,  което  запазва  посоченото  състояние  и  заедно  с 
него  действува,  а  мъдростта  смята  за  умение,  което 
ръководи  тая  дейност;  несправедливо  дело  смята  това, 
което  винаги  руши  знанието,  мнението  пък,  което  ръ¬ 
ководи  несправедливото  дело,  смята  за  невежество,. 

—  Няма  съмнение,  Сократе  —  рече  той,  —  ти  гово¬ 
риш  истината. 

—  Нека  бъде  така  — рекох  аз.  —  Ако  ние  говорим, 
че  сме  намерили  справедливия  човек,  справедливата 
държава  и  справедливостта,  която  е  у  тях,  то,  мисля, 
няма  да  изглежда,  че  ние  сме  се  излъгали. 

—  Заклевам  се  в  Зевса  —  рече  той,  —  няма  да  се 
излъжем. 

—  Да  потвърдим  ли  това? 

—  Нека  го  потвърдим. 

XVIII.  Нека  бъде  така  —  продължих  аз.  —  Сега  пък 
трябва  да  изследваме  несправедливостта. 

—  Очевидно. 

—  Не  трябва  ли  тя  да  бъде  някакво  несъгласие  на 
съществуващите  тези  три  начала:  занимаване  с  много 
работи,  намесване  в  чужди  работи  и  въставане  на  една 
част  на  душата  срещу  цялата  душа,  за  да  господствува 
над  нея,  макар  че  това  не  й  подхожда,  понеже  несправе¬ 
дливостта  по  природа  е  такова  начало,  че  трябва  да  ро¬ 
бува  на  действително  господствуващото  начало?  Ето 
това  е,  мисля,  което  ние  утвърждаваме  за  несправед¬ 
ливостта:  безредие  и  заблуждение  на  тези  съставки,  раз- 
пътство,  плашливост,  невежество  и  изобщо  всякаква 
злина. 

—  Те  са  едно  и  също  нещо  - —  рече  той. 

—  Но  —  продължих  аз  —  да  се  причинява  неправ¬ 
да  и  да  се  постъпва  несправедливо  или,  обратно,  да  се 
постъпва  справедливо,  нали  всичко  това  е  очевидно  и 

ясно,  ако  е  ясно  какво  е  несправедливост  и  справедли¬ 
вост? 

—  Но  как? 

—  Тъй  —  рекох,  —  понеже  справедливостта  и  не¬ 
справедливостта  с  нищо  не  се  различават  от  здравоно- 
сните  и  болестотворните  начала:  както  едните  са  в  тяло¬ 
то,  така  другите  са  в  душата. 

—  По  какъв  начин? 

—  Здравоносното  начало  създава  здраве,  а  болесто- 
творното  —  болест. 

-  Да. 

—  Нали  извършването  на  правда  поражда  справед¬ 
ливост,  а  извършването  на  неправда  —  несправедли¬ 
вост? 

—  Това  е  необходимо. 

—  Но  да  се  осигури  здраве  това  значи  частите  на 
тялото  да  се  докарат  в  състояние  да  ръководят  и  да 
бъдат  ръководени  помежду  си  в  съгласие  със  своята 
природа,  а  болестта  е  тяхното  господствуване  и  под¬ 
чиняваме  едно  на  друго  против  природата.23 

—  Така  е. 

—  Но  да  се  осигури  справедливост  нали  това  зна¬ 
чи  частите  на  душата  да  се  докарат  в  състояние  да  ръ¬ 
ководят  и  да  бъдат  ръководени  помежду  си  в  съгласие  с 
природата  си,  а  несправедливостта  е  същите  части  да 
управляват  и  да  бъдат  управлявани  едни  от  други  про¬ 
тив  природата  си? 

—  Разбира  се,  че  е  така. 

—  Следователно  добродетелта,  както  изглежда,  би 
била  някакъв  вид  здраве,  красота  и  сила  на  душата,  а 
пък  порочността  е  болест,  грозота  и  слабост. 

—  Така  е. 

—  Нали  добрите  привички  водят  до  придобиване 

на  добродетел,  а  позорните  —  до  придобиване  на  по¬ 
рочност? 

—  Това  е  необходимо. 

XIX.  На  нас  ни  остава,  както  изглежда,  да  изслед¬ 
ваме  дали  наистина  е  полезно  д&  постъпваме  справед¬ 
ливо,  да  вършим  похвални  дела  и  да  бъдем  справедливи 
независимо  дали  такъв  човек  би  останал  скрит,  или 
не  би  останал  скрит,  или  пък  да  постъпваме  несправед¬ 
ливо  и  да  бъдем,  несправедливи,  стига  да  не  бъдем  на¬ 
казвани  и  това  да  не  води  до  изправителни  мерки. 

—  Но,  Сократе,  такова  изследване  ми  се  струва  сме¬ 
шно.  Щом  при  повреждане  на  телесна  природа  изглеж¬ 
да,  че  не  може  да  живеем  живота,  макар  да  имаме  вся¬ 
какви  храни  и  напитки,  големи  богатства  и  пълна  власт, 
то  ако  бъде  разбъркана  и  повредена  природата  на  само¬ 
то  това,  с  което  ние  живеем,  ще  може  ли  да  имаме  жи¬ 
вот,  макар  и  да  бъде  позволено  човек  да  върши  всичко, 
което  си  иска,  освен  това,  чрез  което  може  да  се  избави 
от  порочността  и  неправдата,  за  да  придобие  справедли¬ 
вост  и  добродетел,  стига  само  тия  две  неща  да  се  пока¬ 
жат  такива,  каквито  ние  ги  представихме. 

—  Смешно  е  наистина  —  рекох  аз.  Но  все  пак,  по¬ 
неже  сме  стигнали  до  това  положение,  не  трябва  да  се 
отказваме  от  труда,  за  да  видим  възможно  най-ясно  да¬ 
ли  това  е  така. 

—  Заклевам  се  в  Зевса,  че  ние  никак  не  трябва  да 
се  страхуваме  от  усилията  в  това  отношение. 

—  Хайде  сега  —  рекох  аз  —  да  видиш  какви  обра¬ 
зи  има  порочността,  които  наистина  заслужават  да 
бъдат  изследвани,  както  на  мен  ми  се  струва. 

—  Ще  те  следвам  —  рече  той,  —  ти  само  говори. 

—  Понеже  ние  сме  стигнали  до  това  положение  на 
нашето  изследване,  на  мене  ми  се  струва,  че  виждам 
като  в  огледало,  че  образът  на  добродетелта  е  един,  а  на 

порочността  образите  са  неизброими,  но  между  тях  има 
четири,  които  заслужават  да  бъдат  споменати. 


Пет  вида  душевни 
състояния 
и  пет  типа 
на  държавна  уредба 

—  Как  говориш  ти  това?  —  попита  той. 

—  Колкото  видове  има  в  управлението  на  държава¬ 
та  —  рекох,  —  толкова  видове  има  и  в  душата. 

—  Колко? 

—  Пет  са  в  управлението  на  държавата  —  отгово¬ 
рих  аз,  —  пет  са  също  и  в  душата. 

—  Кажи  ми  —  помоли  той  —  кои  са  те. 

—  Аз  казвам  —  продължих,  —  че  един  е  този,  който 
ние  вече  разгледахме,  а  той  се  отнася  до  управлението 
на  държавата.  Той  обаче  може  да  получи  две  имена. 
Когато  между  управляващите  особено  се  отличава  един 
мъж,  начинът  на  управление  се  нарича  царстЕО,  а  ко¬ 
гато  властта  упражняват  мнозина,  рекох,  за  мене  е  един 
и  същи  вид,  защото  дали  повече  хора  или  само  един 
човек  царува,  стига  да  се  ползува  от  възпитанието  или 
знанието,  за  което  говорихме,  той  няма  нищо  да  измени 
от  заслужаващите  уважение  закони  на  държавата.24 

—  И  нг  е  редно  да  измени  —  рече  той. 

Общността 
на  жените 
и  децата 

I .  Такава  държава  и  такава  държавна  уредба1,  а  така  съ¬ 
що  и  такъв  човек  аз  наричам  добри  и  правилни,  а  дру¬ 
гите  са  лоши  и  пълни  с  грешки,  понеже  и  държавното 
управление  е  неправилно,  и  душевното  състояние  на 
отделните  граждани  е  нередно.  Порочността  на  държав¬ 
ния  строй  съществува  в  четири  форми.2 

—  Кои  са  тия  четири  форми?  —  попита  той. 

Когато  вече  се  готвех  да  говоря  за  тях  как  премина¬ 
ват  едни  в  други  според  мене,  тогава  Полемарх,  който  се¬ 
деше  недалеч  от  Адимант,  протегна  ръка  и  хвана  плаща 
му  горе  до  рамото  и  го  притегли  към  себе  си,  после  за¬ 
почна  да  говори  шепнешком,  като  се  беше  навел  към 
него.  Ние  не  чухме  нищо  от  това  освен  думите:  «Ще  го 
оставим  ли,  рече,  или  какво  да  правим?» 

—  Съвсем  не  —  извика  високо  Адимант. 

—  Какво  е  това,  което  вие  не  ще  оставите? 

—  Тебе  —  рече  той. 

—  Но  какво  е  в  същност?  —  попитах  аз. 

—  Според  нас  —  рече  —  ти  си  мислиш  да  изоставиш 
и  да  пропуснеш  цял  дял,  и  то  не  най-малкия  от  изслед¬ 
ването  ни,  без  да  го  разгледаш.  И  се  надяваш,  че  ние 
лесно  ще  забравим  твоя  лек  намек:  «За  всекиго  е  ясно, 
че  що  се  отнася  до  жените  и  децата,  важи  правилото: 
нещата  на  приятелите  са  общи.»3 

—  Нима  това  не  е  вярно,  Адиманте?  —  казах  аз. 

—  Да  —  рече  той.  —  Но  това,  което  е  вярно,  се  нуж¬ 
дае  от  изследване,  както  и  останалите  неща,  например 
какъв  е  начинът  на  общност,  понеже  са  възможни  много 
начини.  Затова  не  премълчавай  този,  който  имаш  пред 

вид.  Ние  вече  отдавна  очакваме,  като  еи  мислим,  че 
ти  ще  споменеш  нещо  за  раждането  на  децата,  как  да 
става  създаването  на  деца,  как  ще  възпитават  новоро¬ 
дените  и  за  цялата  тая  общност  на  жените  и  децата,  за 
която  говориш;  ние  смятаме,  че  е  важно  и  съдбоносно  за 
държавата  дали  този  въпрос  е  правилно  или  неправил¬ 
но  решен.  Сега,  когато  ти  се  захващаш  за  друга  форма 
на  държавна  уредба,  без  да  си  изследвал  достатъчно 
тоя  въпрос,  ние  решихме  това,  което  и  ти  вече  чу,  т.  е. 
че  не  трябва  да  те  оставим  да  преминеш  на  друг  въпрос, 
преди  да  изследваш  всичко  това  така,  както  вече  из¬ 
следва  другите  въпроси. 

—  Приемете  и  мене  —  рече  Главкон  —  като  съуча¬ 
стник  на  това  ваше  решение. 

—  Без  съмнение  —  намеси  се  и  Тразимах  —  смя¬ 
тай,  Сократе,  че  това  се  одобрява  от  всички  нас. 

И.  Какво  сте  направили,  рекох  аз,  че  здраво  сте 
ме  хванали.  Вие  повдигате  толкова  важния  въпрос  за 
държавната  уредба  като  че  ли  пак  отначало.  Аз  пък, 
когато  вече  бях  изследвал  това,  зарадвах  се  и  бях  до¬ 
волен,  щом  някой  се  съгласи  да  приеме  тия  неща,  как¬ 
то  те  бяха  казани  тогава.  Като  ме  подканвате  сега  към 
разискване  на  тоя  въпрос,  вие  не  знаете  какъв  голям 
брой  от  разсъждения  повдигате.  Тъй  като  аз  ги  бях  пред¬ 
видил,  тогава  отминах  тоя  въпрос,  за  да  не  ни  създаде 
голяма  мъка. 

—  Но  какво  —  продума  Тразимах,  — ти  да  не  мис¬ 
лиш,  че  тези  са  дошли  тука  да  плавят  злато4,  а  не  да 
слушат  разсъждения? 

—  Добре  —  отвърнах,  —  но  да  има  мярка. 

—  Сократе  —рече  Главкон,  —целият  живот  е  мярка 
за  слушане  на  такива  думи  от  страна  на  тия,  които  имат 
ум,  но  за  нас  ти  нямай  грижа,  а  сам  никак  да  не  се  за¬ 
трудняваш  за  това,  за  което  ние  те  питаме,  като  го  из- 

следваш  според  твоето  убеждение:  Каква  е  общността 
на  децата  и  жените  у  стражите,  за  възпитанието  на 
децата,  докато  са  малки  във  времето  от  раждането  до 
училищна  възраст,  когато  то  изглежда  най-трудно. 
Опитай  се  да  ни  кажеш  по  какъв  начин  трябва  да  става 
гова. 

—  Не  е  лесно,  любезни,  да  се  изследва  това  —  ре¬ 
кох  аз,  —  защото  тук  има  много  повече  невероятни 
неща,  отколкото  в  това,  което  по-рано  изследвахме. 
Човек  не  би  повярвал,  че  се  говорят  възможни  неща, 
не  ще  повярва  също,  че  наистина  би  било  най-добре, 
ако  това  се  осъществи  напълно.  Поради  тази  причина 
аз  се  колебаех  да  се  докосна  до  тия  неща,  за  да  не  изгле¬ 
жда  разискването  ни  само  като  едно  хубаво  пожелание, 
драги  приятелю. 

—  Не  се  колебай  никак  —  рече  той,  —  понеже  ще 
те  слушат  хора,  които  не  са  глупави,  не  са  недоверчиви 
и  не  са  недоброжелателни. 

—  Но,  мили  човече,  не  говориш  ли  ти  —  рекох  — 
всичко  това  с  желание  да  ми  вдъхнеш  смелост? 

—  Разбира  се  —  отвърна  той. 

—  Така  —  рекох  —  ти  постъпваш  съвсем  наопаки. 
Ако  аз  наистина  съм  уверен  в  това,  което  говоря,  вдъх- 
ването  на  смелост  е  на  място,  понеже  знаещият  исти¬ 
ната  може  със  сигурност  и  смело  да  говори  за  най-важ¬ 
ни  и  приятни  неща  с  умни  и  приятни  люде;  но  както  за 
този,  който  не  знае  и  все  пак  се  опитва  да  говори,  как¬ 
то  постъпвам  и  аз,  има  опасност  и  вероятност  и  за  мене 
не  само  да  предизвикам  смях  (това  би  било  присъщо  и 
на  децата),  но  и  да  се  отклоня  от  истината  и  не  само  аз 
самият  да  падна,  но  и  да  повлека  със  себе  си  прияте¬ 
лите  в  грешки  за  неща,  при  които  най-малко  е  позво¬ 
лено  да  се  греши.  Ето  защо,  Главконе,  аз  коленопрек- 
лонно  се  моля  на  Адрастея5  за  това,  което  възнамерявам 

да  говоря.  Вярвам,  че  по-малък  грях  има  неволният 
убиец  на  някого,  отколкото  измамник  спрямо  хубаво¬ 
то  и  доброто,  справедливото  и  законното.  На  такава 
опасност  аз  бих  се  подхвърлил  по-лесно  сред  врагове, 
отколкото  сред  приятелите  си,  така  че  ти  ми  вдъхваш 
смелост. 

Главкон  пък  се  засмя  и  рече: 

—  Ако,  Сократе,  чрез  твоите  разсъждения  претър¬ 
пим  някаква  беда,  ще  те  оправдаем  като  при  убийство 
и  оставаш  чист  и  без  да  си  ни  мамил.  Говори  смело. 

—  Наистина  — рекох  — от  убийството  ме  оправдава 
и  законът,  а  естествено,  щом  това  е  така,  то  и  от  изма¬ 
мата  ще  бъда  освободен. 

—  Хайде  говори  за  това  —  рече  той. 

—  Но  сега  трябва  от  самото  начало  да  започна  да 
говоря,  продължих  аз,  за  тия  неща,  за  които  тогава 
може  би  трябваше  да  говоря,  когато  се  следваше.  Но  и 
сегашното  говорене  може  би  има  своето  оправдание  в 
този  си  вид,  понеже,  след  като  е  вече  напълно  завършено 
разискването  за  мъжете,  да  бъдат  завършени  и  разсъж¬ 
денията  за  жените,  още  повече,  че  ти  това  искаш. 


Жената 
в  идеалната 
държава 

III.  За  хората,  които  по  рождение  или  по  възпитание  са 
такива,  каквито  ние  ги  изобразихме,  според  моето  мне¬ 
ние  няма  никакво  друго  притежаване  и  използуване  на 
децата  и  жените,  освен  да  вървят  по  оня  път,  по  който 
отначало  тръгнахме.  Ние  се  опитахме  в  нашето  разиск¬ 
ване  да  поставим  мъжете  за  стражи  като  на  стадо. 

-  Да. 

—  Нека  следваме  същия  път  и  да  дадем  едно  подоб¬ 
но  произхождение  и  възпитание  и  на  жените,  като  вни¬ 
маваме  дали  те  ще  ни  подхождат,  или  няма  да  ни  под¬ 
хождат. 

—  По  какъв  начин?  —  попита  той. 

—  Ето  как.  Смятаме  ли  ние,  че  женските  от  стра- 
жевите  кучета  трябва  да  вършат  това,  което  вършат  и 
мъжките,  като  пазят,  отиват  на  лов  и  вършат  заедно  с 
тях  всичко  останало?  Или  поради  раждането  и  кърме¬ 
нето  на  малките  кученца  женските  са  немного  силни 
и  трябва  да  извършват  вътрешна  стража  на  къщата,  а 
мъжките  да  вършат  по-тежката  работа  и  да  имат  пълна 
грижа  за  опазване  на  стадата? 

—  Всичко  да  вършат  общо  —  рече  той  —  освен  това, 
че  женските  ще  използуваме  като  по-слаби,  а  мъжките 
като  по-силни. 

—  Възможно  ли  е  —  попитах  аз  —  да  се  използува 
едно  живо  същество  за  една  работа  като  друго,  ако  ти 
не  си  му  дал  същото  и  необходимото  за  тая  дейност  въз¬ 
питание  и  образование? 

—  Не  е  възможно. 

—  Ако  ние  си  служим  с  жените  за  същите  работи, 
за  които  си  служим  с  мъжете,  то  ние  трябва  да  дадем 
същото  възпитание  и  на  жените. 

-  Да. 

—  Музиката  и  гимнастиката  бяха  определени  за 
мъжете. 

-  Да. 

—  Следователно  тия  две  изкуства,  а  така  също  и 
военното  изкуство  трябва  да  дадем  и  на  жените,  за  да 
бъдат  използувани  и  те,  както  мъжете. 

—  Според  думите,  които  казваш,  това  изглежда  та¬ 
ка  —  рече  той. 

—  Вероятно,  продължих  аз,  много  неща,  които  се¬ 
га  се  говорят  против  обичая,  биха  изглеждали  смешни, 
ако  бъдат  приложени  на  практика. 

—  Съвсем  смешни  —  рече  той. 

—  Но  какво  —  попитах  — ти  виждаш  най -смешно  в 
тия  неща?  Очевидно  това,  че  в  полестрите  ще  се  упраж¬ 
няват  голи  жени  заедно  с  мъжете,  и  то  не  само  млади,  но 
и  вече  възрастни,  както  в  определените  места  за  гим¬ 
настика  се  подвизават  и  старци,  макар  че  имат  вече 
бръчки  и  са  неугледни. 

—  Заклевам  се  в  Зевса  —  потвърди  той,  —  това  би 
било  смешно  особено  при  сегашните  схващания. 

—  Нали  —  казах  аз,  —  щом  ние  започнахме  да  го¬ 
ворим,  то  не  трябва  да  се  плашим  от  насмешките  на  при¬ 
смехулниците  независимо  колко  много  и  какви  неща  би 
ха  говорили  за  настъпилата  промяна  в  гимнастиката 
и  музиката,  а  така  също  и  при  употребата  на  оръжия  и 
язденето  на  коне? 

—  Вярно  говориш  —  рече  той. 

—  Но  щом  като  започнахме  да  говорим,  ние  трябва 
да  вървим  против  суровия  обичай  и  да  замолим  тия  на- 
смешници  да  не  се  подиграват,  а  да  станат  сериозни  и 
да  си  спомнят,  че  не  е  минало  много  време  оттогава,  ко- 
гато  елините  смятаха  за  срамно  и  смешно  да  видят  голи 
мъже,  а  сега  все  още  така  мислят  и  много  от  варварите. 
Когато  първи  критяните,  а  след  и  тях  спартанците6  съз¬ 
дадоха  места  за  гимнастически  упражнения,  тогаваш¬ 
ните  присмехулници  започнаха  да  осмиват  всичко  това. 
Или  ти  не  мислиш  така? 

—  Така  мисля. 

—  Но,  смятам,  че  твърде  скоро  се  сторило  за  много 
по-добро  на  гимнастиците  да  бъдат  разсъблечени,  от- 
колкото  да  покриват  всички  части  на  тялото  си;  и  смеш¬ 
ното  за  очите  изчезнало  пред  това,  което  при  обсъжда - 

нето  се  оказало  най-добро;  и  това  доказва,  че  този  е  ле¬ 
комислен,  който  приема  смешното  за  нещо  различно  от 
злото;  и  когато  той  възнамерява  да  подхвърли  на  смях 
нещо,  ще  търси  по-скоро  други  обекти,  отколкото  бе¬ 
зумното  и  лошото,  като  сериозно  се  насочва  към  ня¬ 
каква  друга  цел,  а  не  към  доброто. 

—  Без  съмнение  това  е  така  —  рече  той. 

IV.  Следователно  на  първо  място  трябва  да  се  съг¬ 
ласим  дали  това  е  възможно,  или  не  е  възможно  и  тряб¬ 
ва  да  разрешим  един  спор  независимо  желае  ли  да  спори 
смешник  или  сериозен  човек:  дали  човешката  женска 
природа  е  в  състояние  да  участвува  във  всички  дела 
наравно  с  мъжката,  или  не  може  да  участвува  в  нито 
едно  или  пък  в  едни  неща  може,  а  в  други  не  може.  Съ¬ 
щото  се  отнася  и  за  войната:  на  кой  от  двата  пола  тя  е 
присъща?  Нали  този,  който  е  поставил  прекрасно  нача¬ 
ло  на  това  изследване,  ще  може  по  прекрасен  начин  да 
го  завърши,  както  изглежда? 

—  Разбира  се  —  отвърна  той. 

—  Желаеш  ли  —  рекох  —  ние  вместо  с  други  да  спо¬ 
рим  сами  против  себе  си,  за  да  не  остане  без  защита 
мнението  на  всяка  една  от  двете  страни? 

—  Нищо  не  ни  пречи  —  рече  той. 

—  Нека  говорим  вместо  тях.  Ти,  Сократе,  и  ти,  Глав- 
коне,  нямате  нужда  други  да  ви  противоречат,  тъй  ка¬ 
то  сами  в  началото  при  създаването  на  тая  държава, 
която  уредихте,  се  съгласихте,  че  трябва  всеки  един  чо¬ 
век  да  върши  само  онова,  което  му  е  присъщо. 

—  Мисля,  че  се  съгласихме.  Как  да  не  се  съгла¬ 
сихме? 

—  Нали  е  съвсем  вярно,  че  жената  по  природа  се 
различава  твърде  много  от  мъжа? 

—  Как  да  не  се  различава? 

—  Нали  е  редно  и  на  всеки  един  от  тях  да  се  опре- 

дели  работа,  която  съответствува  на  тяхната  природа? 

—  Защо  да  не  е  така? 

—  Нима  няма  да  сгрешите  и  няма  да  си  противоре¬ 
чите  сами  на  себе  си,  като  твърдите,  че  мъжете  и  же¬ 
ните  трябва  да  вършат  една  и  съща  работа,  щом  имат 
съвсем  противоположна  природа?  Ще  имаш  ли,  чудни 
човече,  нещо,  с  което  да  можеш  да  се  защитиш  против 
тоЕа? 

—  Не  е  лесно  —  рече  —  сега  веднага  да  направя  то¬ 
ва.  Но  ще  те  моля  и  сега  те  умолявам  да  ни  разясниш 
някакъв  възможен  за  случая  отговор. 

—  Е  то  това  е,  Главконе,  и  други  много  такива  неща 
има,  поради  които  аз,  предвиждайки  отрано,  се  стра¬ 
хувах  и  отлагах  да  докосна  закона  за  придобиването  на 
жените  и  децата  и  за  възпитанието  им. 

—  Заклевам  се  в  Зевса  —  рече  той,  не  изглежда 
съвсем  лесно. 

—  Положението  не  е  лесно  —  продължих  аз.  Но 
работата  стои  така:  Падне  ли  някой  в  малко  езеро  или 
посред  обширното  море,  и  в  двата  случая  трябва  да  из¬ 
плува. 

—  Без  съмнение. 

—  Не  е  ли  необходимо  и  ние  да  плуваме  и  да  се  опи¬ 
таме  да  се  спасим  от  това  изследване  с  надежда  някой 
делфин  да  ни  вземе  на  гърба  си7  или  да  се  яви  за  нас  ня¬ 
какво  друго  неочаквано  спасение? 

—  Изглежда  —  рече  той. 

—  Хайде  —  рекох  аз,  —  дано  намерим  някакъв  из¬ 
ход.  Ние  вече  се  съгласихме,  че  различните  природи 
трябва  да  имат  различна  работа  и  че  природата  на  жена¬ 
та  е  различна  от  природата  на  мъжа.  А  сега  говорим,  че 
различните  по  природа  трябва  да  вършат  една  и  съща 
работа.  Това  ли  е,  в  което  вие  ни  обвинявате? 

—  Тъкмо  в  това. 

— ■  Колко  е  благородна  — рекох  аз,  —  Главконе,  си¬ 
лата  на  изкуството  за  водене  на  спор. 

—  Защо? 

—  Затова  — отвърнах  аз,  — че  мнозина  според  мое¬ 
то  мнение  встъпват  в  спор  против  волята  си,  мислейки, 
че  не  спорят,  а  само  водят  разговор,  понеже  не  могат  да 
изследват  предмета,  за  който  разговарят,  като  го  раз¬ 
делят  на  отделни  видове.  Като  се  хващат  за  думите,  те 
търсят  по  този  начин  да  водят  помежду  си  спор,  а  не 
разговор.8 

—  Наистина  тази  страст  съществува  у  мнозина,  ре¬ 
че  той.  Но  в  настоящия  момент  тя  не  се  ли  насочва  и  към 
нас? 

—  Без  съмнение  — отвърнах  аз.  —  Ние  против  воля¬ 
та  си  се  заловихме  за  спор. 

—  Как? 

—  Мисълта,  че  различната  природа  по  отношение  на 
друга  природа  не  трябва  да  извършва  дела  едни  и  същи 
с  нейните,  ние  твърде  мъжествено  и  страстно  изслед¬ 
вахме  само  названията  с  имена,  без  да  разгледаме  с 
какво  се  определя  видът  на  едната  и  на  другата  природа 
и  въз  основа  на  какво  тогава  определихме,  че  има  раз¬ 
лични  занимания  за  различните  природи  и  едни  и  същи 
занимания  за  еднаквите  природи. 

—  Не  разглеждахме  това  —  рече  той. 

—  Ето  защо  —  казах  —  имаме  право  да  си  зададем 
сами  на  себе  си  въпроса,  дали  е  една  и  съща  природа¬ 
та  на  плешивите  хора  и  на  тези,  които  имат  коса,  или  те 
имат  противоположни  природи.  И  след  като  се  съг¬ 
ласим,  че  природата  им  е  противоположна,  тогава,  ако 
плешивите  правят  обуща,  ще  забраним  ли  това  на  тия, 
които  имат  коса,  или  ако  правят  обуща  хората  с  коса, 
ще  забраним  ли  това  на  плешивите? 

—  Това  би  било  смешно  —  рече  той. 

—  От  друга  ли  някоя  гтрана  е  смешно  —  продължих 
аз  —  или  поради  това,  че  ние  тогава  не  определихме 
напълно  еднаквата  и  различната  природа,  а  запазихме 
само  тоя  вид  на  различие  и  еднаквост,  който  се  отнася 
до  самите  дела?  Например  ние  казвахме,  че  лекарят 
и  човек  с  лекарски  способности  в  душата  си  имат  ед¬ 
на  и  съща  природа.  Или  ти  не  мислиш  така? 

—  И  аз  мисля  така. 

—  А  лекарската  и  строителната  способност  нямат  ли 
различни  природи? 

—  Съвсем  различна 

V.  И  тъй  —  продължих  аз,  —  ако  полът  на  мъжете  и 
полът  на  жените  се  показва  различен  по  отношение  на 
изкуството  или  на  друга  някаква  работа,  то  ние  ще  ка¬ 
жем,  че  трябва  да  се  определят  заниманията  на  всеки 
един  от  двата  пола  според  способностите.  А  доколкото 
разликата  се  явява  поради  това,  че  женският  пол  ражда, 
а  мъжкият  оплодява,  то  ще  кажем,  че  това  никак  не  се 
отнася  до  това,  за  което  говорим,  че  жената  се  разли¬ 
чава  от  мъжа,  ала  ще  сметнем,  че  нашите  стражи  и  тех¬ 
ните  жени  трябва  да  вършат  една  и  съща  работа. 

—  И  с  право  ще  мислим  —  потвърди  той. 

—  Нали  след  това  ние  ще  накараме  говорещия  про¬ 
тивното  да  ни  обясни  същото  това,  а  именно,  в  кое  из¬ 
куство  или  в  коя  работа  от  тия,  които  се  отнасят  до 
държавната  уредба,  природата  на  жената  и  на  мъжа  не  е 
една  и  съща,  а  е  различна? 

—  С  право  ще  го  накараме. 

—  Тогава  е  възможно  и  някой  друг  да  припомни,  че 
ти  преди  малко  говореше,  че  не  е  лесно  веднага  да  отго¬ 
варяш  задоволително,  но  никак  не  е  трудно  това  да  ста¬ 
не,  след  като  бъде  разискван  въпросът. 

—  Възможно  е  и  да  каже. 

—  Искаш  ли  да  помолим  този,  който  в  това  отно- 

шение  ни  противоречи,  да  ки  последва,  дали  ние  не 
бихме  му  доказали,  че  за  жената  няма  никаква  специ¬ 
ална  работа  при  управлението  на  държавата? 

—  Разбира  се. 

—  Хайде  сега  отговаряй,  ще  му  кажем:  Нали  ти 
казваше,  че  един  по  природа  е  годен  за  някаква  рабо¬ 
та,  а  Друг  пак  по  природа  е  негоден  за  същата,  понеже 
първият  лесно  учи,  а  вторият  мъчно  учи  същото?  Един 
за  кратко  време  научава  и  е  твърде  изобретателен  в  то¬ 
ва,  което  е  научил,  а  друг  след  продължително  учене 
и  голямо  усърдие  не  запомва  това,  което  е  учил.  Те¬ 
лесното  състояние  достатъчно  подпомага  възможност¬ 
та  на  единия  за  запомняне,  а  на  другия  пък  пречи.  То¬ 
ва  ли  е,  или  пък  има  нещо  друго,  по  което  ти  определи 
един  за  способен  за  нещо,  а  друг  за  неспособен? 

—  Никой  няма  да  каже  нещо  друго  —  рече  той. 

—  Знаеш  ли  ти  някое  от  човешките  занимания, 
при  което  полът  на  мъжете  във  всичко  това  превъзхож¬ 
да  пола  на  жените?  Или  да  се  впуснем  в  подробности 
да  говорим  за  тъкачеството,  за  приготвянето  на  слад¬ 
киши  и  на  готвене  на  ястия,  при  които  дейности  полът 
на  жените  струва  нещо  и  би  било  твърде  смешно,  ако 
и  в  това  отношение  бъде  надминат? 

—  Ти  говориш  самата  истина  —  рече  той,  —  поне¬ 
же,  така  да  се  каже,  във  всичко  един  пол  е  по-силен 
от  другия  пол.  Много  жени  в  много  дейности  са  по¬ 
добри  от  много  мъже.  Но  изобщо  е  така,  както  ти  каз¬ 
ваш. 

—  И  така,  драги,  не  съществува  занимание,  опре¬ 
делено  от  управниците  за  жената,  понеже  тя  е  жена, 
нито  пък  за  мъжа,  понеже  той  е  мъж.  Но  природните 
качества  еднакво  са  разпределени  и  в  двата  вида  живи 
същества  и  по  природа  жената  е  пригодна  да  участву¬ 
ва  във  всички  занимания,  също  така  и  мъжът  е  ириго- 

ден  за  всички  занимания.  Жената  обаче  във  всичко  е 
по-слаба  от  мъжа. 

—  Разбира  се. 

—  Но  при  това  положение  няма  ли  всичко  да  въз¬ 
лагаме  на  мъжете,  а  на  жените  нищо? 

—  Как  може? 

—  В  същност  е  така,  мисля,  че  ние  можем  да  на¬ 
речем  една  жена  способна  за  лекарка,  друга  пък  не¬ 
пригодна,  една  способна  за  музика,  а  друга  неспособна 
по  природа. 

—  Защо  не? 

—  В  тоя  дух  една  е  пригодна  за  гимнастика  и  за 
военното  изкуство,  а  друга  е  невойнствена  и  необича- 
ща  гимнастиката. 

—  И  аз  така  мисля. 

—  Нали  една  може  да  обича  мъдростта,  а  друга 
пък  да  я  мрази?  Една  е  гневлива,  а  друга  пък  никак  не 
се  поддава  на  гняв? 

—  И  това  е  така. 

—  Следователно  една  жена  е  годна  за  военна  служ¬ 
ба,  а  друга  не  е  годна.  Но  нима  ние  не  определихме 
същите  тия  природни  качества  и  за  мъжете,  които  ще 
бъдат  защитници? 

—  Именно  такива. 

—  Следователно  по  отношение  на  военната  служба 
за  държавата  природата  на  жената  и  на  мъжа  е  една 
и  съща  освен  това,  че  жената  е  по-слаба,  а  мъжът  е  по- 
силен. 

—  Очевидно. 

VI.  Трябва  да  бъдат  избирани  такива  жени  за  по¬ 
добни  мъже,  за  да  живеят  заедно  и  заедно  да  пазят, 
понеже  са  годни  за  такава  работа  и  по  природа  са  срод¬ 
ни  с  мъжете. 

—  Именно  така. 

—  Нали  и  едни  и  същи  дела  трябва  да  се  опреде¬ 
лят  за  едни  и  същи  лица  по  природа? 

—  Едни  и  същи. 

—  Така  ние,  като  направихме  кръг,  стигнахме  до 
прежното  си  твърдение  и  се  съгласяваме,  че  не  е  про¬ 
тив  природата  да  предоставим  на  жените  на  стражите 
да  се  занимават  с  музика  и  гимнастика. 

—  Съвсем  вярно. 

Следователно  ние  не  сме  установили  нещо  не¬ 
възможно  и  само  като  благочестиво  пожелание,  кога- 
то  създадохме  закон  в  съгласие  с  природата.  Но  изглеж¬ 
да,  че  е  по-скоро  против  природата  това,  което  става 
в  наше  време  въпреки  него. 

—  Изглежда. 

—  Но  не  беше  ли  наша  задача  да  говорим  дали  на¬ 
шето  мнение  е  възможно  и  най-добро? 

—  Беше. 

—  И  се  прие,  че  е  възможно? 

-Да. 

—  И  според  това  трябва  да  се  съгласим,  че  то  е  и 
най-добро? 

—  Очевидно. 

—  Що  се  отнася  до  това,  дали  една  жена  може  да 
стане  годна  за  военна  служба,  друг  ли  начин  на  обра¬ 
зование  ще  е  необходим  за  жените,  който  да  е  различен 
от  начините  при  мъжете,  особено  когато  имат  една  и 
съща  природа? 

—  Не  друг  начин. 

—  На  какво  мнение  си  ти  по  тоя  въпрос? 

—  По  кой  въпрос? 

—  Не  си  ли  представяш  ти,  че  един  мъж  е  по-до¬ 
бър,  а  друг  е  по-лош,  или  всички  смяташ  за  еднакви? 

—  В  никой  случай  не  смятам  всички  за  еднакви. 

—  А  в  държавата,  която  ние  основахме,  кои  мъже 

смяташ,  че  са  представени  от  нас  като  най-добри 
защитниците  ли,  след  като  са  преминали  обучението, 
което  показахме,  или  пък  обущарите,  които  са  изучи¬ 
ли  обущарското  изкуство? 

—  Питаш  ме  за  смешни  неща  —  рече  той. 

--  Разбирам  —  рекох.  —  Но  дали  стражите  ни  са 
най-добрите  от  другите  граждани? 

—  Разбира  се. 

—  Нали  и  жените  стражи  ще  бъдат  най-добрите 
между  жените? 

—  И  това  е  така  —  рече  той. 

—  Но  има  ли  нещо  по-добро  за  държавата,  освен 
да  има  за  стражи  възможно  най-добри  жени  и  мъже? 

—  Няма. 

—  А  съгласно  нашето  изследване  такива  ще  ги  на¬ 
правят  музиката  и  гимнастиката. 

—  Как  иначе? 

—  Следователно  за  държавата  ние  определихме  не 
само  възможния,  но  и  най-добрия  закон. 

—  Така. 

—  Нека  бъде  разрешено  на  жените  на  стражите  да 
се  разсъбличат,  стига  само  вместо  с  дрехи  да  се  обли¬ 
чат  с  добродетел,  нека  вземат  участие  във  войни  и  в 
други  военни  дела  в  полза  на  държавата  и  да  не  вър¬ 
шат  нищо  друго.  Но  от  тия  занимания  трябва  да  се  въз¬ 
лагат  на  жените  по-леките  в  сравнение  с  тия,  които  се 
възлагат  на  мъжете,  тъй  като  са  по-слаби  по  природа. 
А  онзи  мъж,  който  се  присмива  на  голите  жени,  кои¬ 
то  се  отдават  на  гимнастика  за  постигане  на  по-добро¬ 
то,  със  своята  насмешка  жъне  незрял  плод 
на  мъдрост9;  тсй  не  знае,  както  изглежда,  нито 
над  какво  се  смее,  нито  какво  прави.  Съвсем  правилно 
се  казва  и  ще  се  казва,  че  полезното  е  хубаво,  а  вред¬ 
ното  е  грозно. 

—  Б  това  няма  никакво  съмнение. 

VII.  Защо  да  не  кажем,  че  в  този  единствен  пункт 
като  от  вълна  се  спасяваме  при  разясняването  на  закона 
за  жените,  така  че  няма  да  потънем  всецяло,  когато  по¬ 
становяваме,  че  стражите  мъже  и  стражите  жени  тряб¬ 
ва  във  всичко  дружно  да  се  занимават,  но  че  нашето 
слово  е  вярно  на  себе  си,  понеже  говори  за  възможно¬ 
то  и  за  полезното? 

—  Наистина  ти  немалка  вълна  избягваш,  рече  той. 

—  Но  ето  ти  ще  кажеш,  че  тя  не  е  голяма,  щом  ка¬ 
то  ще  видиш  следващото  след  това,  рекох  аз. 

—  Говори,  за  да  видя  — отвърна  той. 

—  След  този  закон  и  след  другите  по-раншни  идва 
следващият  закон,  както  аз  мисля. 

—  Кой? 

Общност 
на  жените 
и  децата 

Продължение 

— -  Това  е  законът,  че  всички  тия  жени  са  общи  на 
всички  тия  мъже  и  нито  една  жена  не  бива  да  живее  от¬ 
делно  само  с  един  мъж.  Също  и  децата  са  общи,  та  нито 
родителят  да  познава  своя  потсмък,  нито  потомъкът 
да  познава  своя  родител. 

—  Това  —  рече  той  —  създава  още  по-голямо  съм¬ 
нение,  отколкото  неверието,  че  е  възможно  и  полезно. 

—  Смятам  —  продължих  аз,  —  че  относно  пол¬ 
зата  не  може  да  има  спор  и  че  общите  жени  и  общите 
деца  са  виеше  благо,  доколкото  това  е  възможно.  Пред¬ 
полагам,  че  най-голям  спор  ще  се  яви  дали  изобщо 
това  е  възможно.10 

—  Естествено  е  —  рече  той  —  да  има  спор  и  за  две¬ 
те:  за  възможността  и  за  ползата  от  това. 

—  Ти  все  пак  обединяваш  тия  два  въпроса  —  от¬ 
върнах  аз,  —  докато  аз  смятах  да  се  измъкна  от  единия 
от  тях.  Признай  това  за  полезно,  а  за  мене  ще  остане 
само  да  говоря  дали  това  е  възможно,  или  не. 

—  Не  успя  да  се  укриеш  —  каза  той,  —  като  се  опи¬ 
та  да  се  измъкнеш,  но  сега  дай  отговор  и  за  двете  поло¬ 
жения. 

—  Трябва  да  се  подхвърля  на  осъждане  —  казах 
аз,  _  но  ти  бъди  снизходителен  към  мене  и  позволи  да 
се  повеселя  на  празничния  пир,  както  ленивите  по  ум 
имат  навик  да  се  насищат  от  себе  си,  когато  се  разхож¬ 
дат  сами.11  Такива  хора,  преди  още  да  открият  как 
ще  се  осъществи  това,  което  желаят,  изоставят  го,  за 
да  не  си  обременяват  ума  с  размишления  дали  то  е  изоб¬ 
що  възможно,  или  не  е  възможно;  и  като  си  предста¬ 
вят  вече  осъществено  това,  което  желаят,  изграждат 
вече  останалите  неща  и  радостно  прекарват  през  мисъл¬ 
та  си  това,  което  ще  правят  след  неговото  осъществя¬ 
ване:  по  тоя  начин  правят  и  без  това  ленивата  си  ду¬ 
ша  още  по-ленива.  Вече  и  аз  сам  по  същия  начин  ста¬ 
вам  ленив  и  желая  да  отмина  въпроса  за  възможност¬ 
та  на  предлаганото  и  да  го  разгледам  по-късно  дали  е 
възможно,  а  сега,  като  приемем,  че  предложението  е 
възможно,  ще  разгледам,  ако  ми  позволиш,  как  управ¬ 
ниците  ще  се  разпореждат  с  него,  след  като  вече  е  осъ¬ 
ществено,  и  ще  докажа,  че  това  ще  бъде  по-полезно  от 
всичко  както  за  държавата,  така  също  и  за  стражите. 
Ще  се  опитам  най-напред  това  да  изследвам  основно 
заедно  с  тебе,  а  след  това  и  останалото,  ако  ти  позво¬ 
ляваш. 

—  Позволявай  —  рече  той,  —  изследвай. 

—  И  така  аз  смятам  —  започнах,  че  ако  управ- 

ниците  и  техните  помощници  са  достойни  за  това  си 
звание,  то  последните  ще  желаят  да  изпълняват  даде¬ 
ните  им  наредби;а  управниците  ще  дават  нареждания, 
като,  от  една  страна,  сами  се  подчиняват  на  законите, 
а,  от  друга  страна,  ще  подражават  това,  което  ние  ще 
им  внушаваме. 

—  Естествено  — рече  той. 

—  Ето  защо  ти  —  продължих  аз  —  като  законода¬ 
тел  за  тях,  както  си  избрал  мъжете,  така  също,  като 
избереш  жените,  ще  ги  разпределиш,  доколкото  това 
е  възможно,  според  еднаквите  им  природни  качества. 
Те  пък,  като  имат  общо  жилище  и  се  хранят  заедно, 
а  и  никой  нищо  не  е  придобил  за  свое  частно  имуще¬ 
ство,  ще  бъдат  заедно,  заедно  ще  общуват  както  по 
време  на  гимнастическите  упражнения,  така  също  и  в 
другите  условия  на  възпитание;  тогава  по  вродената 
им  необходимост,  мисля,  ще  бъдат  естествено  доведени 
до  полов  живот.  Или  на  тебе  ти  се  струва,  че  аз  не  го¬ 
воря  необходимите  неща? 

—  Такива  необходимости  —  рече  той  —  не  са  гео¬ 
метрически13,  а  еротически,  които,  изглежда,  по-сил¬ 
но  от  първите  убеждават  множеството  и  го  увличат 
със  себе  си. 

VIII.  И  съвсем  силни,  рекох.  Но  след  това,  Главко- 
не,  безредният  полов  живот  помежду  им  и  други  по¬ 
добни  дела  ще  бъдат  нечестиви  в  държавата  на  щаст¬ 
ливите  люде,  а  и  управниците  няма  да  го  допуснат. 

—  Това  няма  да  бъде  справедливо  —  рече  той. 

—  Очевидно  е,  че  след  това  ние  ще  установим  бра¬ 
кове,  и  то  по  възможност  свещени.13  А  свещените  бра¬ 
кове  биха  били  най-полезни. 

—  Без  съмнение  ще  бъдат. 

—  А  как  те  ще  бъдат  най-полезни,  Главконе,  ти 
това  ми  кажи.  Аз  виждам  в  твоя  дом  ловджийски  ку- 

чета  и  много  породисти  птици.  Заклевам  се  в  Зевса, 
нали  ти  обръщаш  особено  внимание  на  техните  брако¬ 
съчетания  и  създаването  от  тях  на  потомство? 

—  Какво  внимание?  —  попита  той. 

—  На  първо  място  сред  тия  животни,  макар  те  да 
са  благородни,  нали  има  някои,  които  са  най-добри? 

-  Има. 

—  От  всички  ли  еднакво  ти  искаш  да  имаш  поко¬ 
ление,  или  предпочиташ  да  имаш  приплод  от  най-до¬ 
брите? 

—  От  най-добрите. 

—  Искаш  ли  да  имаш  поколение  от  най-младите 
или  от  най-старите,  или  пък  от  тези,  които  са  в  цвету¬ 
ща  възраст? 

—  От  тия,  които  са  в  цветуща  възраст. 

—  Ако  пък  приплодът  не  е  такъв,  ти  смяташ,  че 
породата  на  породистите  ти  птици  и  кучета  ще  стане 
много  по-лоша? 

—  Смятам. 

—  А  какво  мислиш  за  конете  и  за  другите  живот¬ 
ни?  Не  става  ли  и  с  тях  същото? 

—  Странно  би  било  да  не  е  същото  —  отвърна  той. 

—  Ах,  любезни  друже  —  продължих  аз,  —  колко 
съвършени  управители  са  ни  необходими,  ако  и  по  от¬ 
ношение  на  човешкия  род  става  същото. 

—  Така  става  и  с  него  —  рече  той.  —  Но  какво? 

—  Това,  че  за  хората  е  необходимо  да  употребяват 
много  лекарства,  рекох  аз.  Ние  смятаме,  че  и  неопитен 
лекар  е  достатъчен  за  тела,  които  не  се  нуждаят  от  ле¬ 
карства,  а  се  задоволяват  от  предписаната  диета.  Ко- 
гато  пък  трябва  да  се  употребяват  лекарства,  ние  зна¬ 
ем,  че  е  необходим  по -опитен  лекар. 

—  Това  е  вярно.  Но  защо  ти  говориш  това? 

—  За  това  —  рекох,  —  че  нашите  управници  ще 

бъдат  принудени  често  да  си  служат  с  лъжа  и  измама 
за  полза  на  управляваните.  Ние  говорихме,  че  всичко 
това  е  полезно  във  вид  на  лекарство. 

—  И  с  право  —  рече  той. 

—  При  браковете  и  при  раждането  на  деца  същото 
това  изглежда,  че  не  по-малко  е  вярно. 

—  Как? 

—  Необходимо  е  —  казах  аз  —  въз  основа  на  това, 
за  което  вече  се  съгласихме,  най-добрите  мъже  да  се 
събират  обикновено  в  брак  с  най-добрите  жени,  а  най-  ■ 
лошите  мъже  с  най-лошите  жени,  като  първите  отглеж¬ 
дат  поколение,  а  вторите  не  отглеждат,  ако  се  цели 
стадото  да  стане  най-отбрано.  И  всичко  това  трябва  да 
става  тайно  от  всички  освен  управниците,  за  да  остане 
най-малко  разтревожена  от  бунтове  групата  на  стра¬ 
жите. 

—  Съвсем  вярно  —  рече  той. 

—  Нима  не  трябва  със  закон  да  бъдат  уредени  ня¬ 
какви  празници,  по  време  на  които  ще  събираме  невес¬ 
тите  и  младоженците,  ще  бъдат  принасяни  жертви  и 
нашите  поети  ще  съчиняват  химни,  които  ще  подхо¬ 
ждат  за  сключваните  бракове.  Ние  ще  предоставим  на 
управниците  да  определят  броя  на  сватбите,  та  те  с 
оглед  на  войните,  болестите  и  всички  подобни  слу¬ 
чаи  да  осигурят  необходимия  брой  мъже,  без  нашата 
държава  да  стане  по  възможност  твърде  голяма,  нито 
пък  твърде  малка. 

—  Правилно  —  рече  той. 

—  Мисля,  че  трябва  да  се  хвърля  жребий,  уреден 
добре,  та  всеки  лош  мъж  да  хвърля  вината  за  всяко  ло¬ 
шо  свързване  на  случая,  а  не  на  управниците. 

—  Разбира  се  —  рече  той. 

IX.  На  отличилите  се  младежи  във  война  и  другаде 
освен  награди  и  дарове  трябва  да  им  се  дава  най-го- 

ляма  възможност  да  влизат  в  полово  общение  с  жените, 
та  да  се  използува  удобният  случай  да  бъдат  създадени 
от  такива  люде  възможно  повече  деца. 

—  Правилно. 

—  А  пък  раждащите  се  деца  да  поемат  с  пълна  гри¬ 
жа  поставените  за  това  ръководители  било  мъже  или 
жени,  а  може  и  едните,  и  другите,  понеже  и  управата 
ще  бъде  общо  от  жени  и  мъже. 

-  Да. 

—  Като  вземат  децата  от  добрите,  смятам,  че  те  ще 
ги  занесат  в  специално  място  при  кърмачки,  които  жи¬ 
веят  отделно  в  някоя  част  от  държавата,  а  децата  от 
по-лошите  и  всички,  родени  с  някакъв  телесен  недоста¬ 
тък,  ще  скрият  в  тайно  и  неизвестно  място,  както  е 
редно.14 

—  Ако  изобщо  е  необходимо  родът  на  стражите  да 
бъде  запазен  чист,  рече  той. 

—  Нали  те  няма  да  забравят  и  храната,  като  ще  за¬ 
веждат  в  определеното  място  майки,  когато  им  се  на¬ 
пълнят  гърдите  с  мляко,  като  употребяват  всички  сред¬ 
ства  никоя  от  тях  да  не  познае  собственото  си  дете;  те 
ще  довеждат  и  други  майки,  които  имат  мляко,  когато 
рождените  майки  на  децата  няма  да  са  достатъчно.  За 
самите  тия  жени  ще  се  погрижат  да  кърмят  в  опреде¬ 
лено  време  и  нали  ще  определят  време  за  бдение  и 
за  друга  работа  на  кърмачките  и  на  гледачките? 

—  Ти  определяш  голямо  облекчение  при  раждане¬ 
то  и  отглеждането  на  децата  за  жените  на  стражите  — 
рече  той. 

—  Така  и  трябва  —  потвърдих  аз.  Но  нека  продъл¬ 
жим  изследването,  което  започнахме.  Ние  нали  вече 
казахме,  че  деца  трябва  да  се  раждат  от  лица  в  цветуща 
възраст? 

—  Вярно. 

—  Но  не  смяташ  ли  ти,  че  цветущата  възраст  при 
жените  продължава  двадесет  години, ^а  при  мъжете 
тридесет? 

—  От  коя  до  коя  година  продължава?  —  попи¬ 
та  той. 

—  За  жената  —  отвърнах  аз,  —  която  ражда  за 
държавата,  продължава  от  двадесетата  до  четири¬ 
десетата  година,  а  за  мъжа,  когато  вече  започва  най- 
хубавият  разцвет  на  неговия  живот  —  той  може  да 
създава  поколение  за  държавата  вече  от  тези  години  до 
петдесетата. 

—  Наистина  — рече  той  — тогава  с  телесния  и  ум¬ 
ствения  разцвет  и  на  двата  пола. 

—  Затова,  ако  някой  по-стар  или  по-млад  от  тия 
години  посегне  да  създава  деца  за  държавата,  тази  му 
постъпка  ще  сметнем  за  грях,  а  не  за  дело  благочести¬ 
во  и  справедливо,  понеже  създава  поколение  за  държа¬ 
вата,  което  е  заченато  тайно  и  ще  се  роди  без  жертво¬ 
приношения  и  молитви,  каквито  принасят  жриците  и 
жреците  и  цялата  държава  при  всички  бракове,  та  да 
се  раждат  винаги  по-добри  деца  от  добрите  родители  и 
по -полезни  от  полезните,  а  не,  както  в  случая,  да  се 
ражда  в  тъмнина  при  страшно  невъздържание. 

—  Това  е  вярно  —  рече  той. 

—  Същият  закон  ще  важи  —  рекох  —  и  в  случай, 
когато  някой  от  мъжете  на  възраст  да  създават  поколе¬ 
ние  се  докосне  до  някоя  от  жените  в  цветуща  възраст, 
без  да  бъде  определен  от  управника,  понеже  той  съз¬ 
дава,  ще  кажем  ние,  за  държавата  извънбрачно,  неза¬ 
конно  и  неосветено  дете. 

—  Съвсем  правилно,  потвърди  той. 

—  Когато  пък,  смятам,  жените  и  мъжете  наджи¬ 
веят  възрастта  за  създаване  на  поколение,  ще  дадем 
свобода  на  мъжете  да  живеят  полов  живот  с  тая  жена, 

с  която  си  желаят,  но  да  не  им  е  дъщеря  или  майка,  да 
не  са  дъщери  на  дъщерите  им  или  роднина  по  възхо¬ 
дяща  майчина  линия.  Същото  позволение  ще  имат  и 
жените  освен  със  сина  си  и  баща  си,  с  роднините  по  въз¬ 
ходяща  и  низходяща  бащина  линия.  Освен  всичко  това 
ще  наредим  да  внимават  и  в  никакъв  случай  да  не  раж¬ 
дат  никакво  дете,  ако  случайно  бъде  заченато;  ако  пък 
някое  все  пак  бъде  родено,  така  да  го  приемат,  като  че 
за  него  няма  храна.15 

—  И  това  е  справедливо  —  рече  той.  —  Но  как  ще 
бъдат  различавани  помежду  си  бащи  и  дъщери  и  всич¬ 
ки  други  роднини,  за  които  ти  сега  говориш? 

—  По  никакъв  начин  не  могат  да  се  разпознават  — 
отвърнах  аз.  —  Но  от  оня  ден,  в  който  някой  мъж  стане 
жених,  то  всички  деца,  които  ще  се  родят  на  десетия  или 
на  седмия  месец  след  този  ден,  ако  са  мъжки,  той  ще  ги 
нарича  синове,  а  женските  ще  нарича  дъщери;  те  ще 
го  наричат  баща;  децата  на  тия  си  деца  ще  нарича  вну¬ 
ци,  а  те  ще  ги  наричат  дядовци  и  баби.  Родените  по  съ¬ 
щото  време,  в  което  майките  и  бащите  са  ги  родили,  те 
ще  наричат  сестри  и  братя,  така  че  те  именно  не  тряб¬ 
ва  да  влизат  в  полови  сношения  помежду  си,  както 
преди  малко  казахме.  Законът  обаче  позволява  братя¬ 
та  и  сестрите  да  общуват  полово,  ако  това  посочи  жре¬ 
бият  и  ако  Пития1“  го  потвърди. 

—  Съвършено  правилно  —  рече  той. 


230 


Собствеността 
е  пр ичина 
за  поквара 
на  нравите 

X.  Ето,  Главконе,  това  е  и  такава  е  общността  на  же¬ 
ните  и  децата  при  стражите  на  нашата  държава.  При¬ 
ложена  към  другите  области  на  държавния  живот,  тая 
общност  е  много  по-добра,  което  сега  ние  трябва  да  до¬ 
кажем  с  нашето  изследване.  Или  как  да  постъпим? 

—  Точно  така,  заклевам  се  в  Зевса  —  рече  той. 

—  Не  е  ли  това  началото  на  нашето  съгласие  да  из¬ 
следваме  сами  себе  си,  а  именно  какво  ще  наречем  най- 
висше  благо  за  устройството  на  държавата  и  към  което 
благо  трябва  да  се  стреми  законодателят  и  да  издава 
закони,  а  така  също  и  кое  е  най-голямото  зло;  след  то¬ 
ва  да  изследваме  дали  достигнатото  досега  от  нас  ни 
приближава  до  следите  на  доброто  и  дали  ни  отдалечава 
от  следите  на  злото? 

—  Повече  от  всичко  —  отговори  той. 

—  Имаме  ли  ние  по-голямо  зло  за  държавата  от 
онова,  което  я  разкъсва  и  прави  много  държави  от  ед¬ 
на?  А  има  ли  по-голямо  добро  от  това,  което  я  обединя¬ 
ва  и  прави  единна? 

—  Нямаме. 

—  Но  общуването  в  удоволствията  и  скърбите  на¬ 
ли  свързва,  когато  всички  граждани  при  едни  и  същи 
печалби  и  загуби  еднакво  се  веселят  и  скърбят? 

—  Без  съмнение  —  рече  той. 

—  Напротив,  разделянето  в  същите  тия  случаи 
нали  разединява,  когато  при  едни  и  същи  събития  в 
държавата  и  за  тия,  които  живеят  в  нея,  се  явяват  за 
едни  твърде  скръбни,  а  за  други  твърде  радостни? 

-  Как  да  не  разединява? 

—  А  нали  това  става  най-често,  когато  в  държа¬ 
вата  се  произнасят  такива  думи:  «Това  е  мое  и  това  не 
е  мое»?  И  по  същия  начин  се  говори  за  чуждото? 

—  Съвършено  така. 

—  Нали  най-добре  се  управлява  тая  държава,  в 
която  най-много  граждани  за  едно  и  също  нещо  ед¬ 
новременно  казват  думите  «мое»  и  «не  мое»? 

-  Да. 

—  Това  съвсем  наподобява  отделния  човек;  напри¬ 
мер,  когато  на  някого  от  нас  е  наранен  пръст  и  когато 
цялото  тяло  се  напряга  по  отношение  на  душата  към 
едно  общо  състояние,  чувствува  и  страда  цялото,  ма¬ 
кар  че  един  член  само  страда,  и  затова  ние  говорим, 
че  човек  изпитва  болка  в  пръста  си.  Същото  това  състоя¬ 
ние  важи  за  всяка  друга  част  на  човека  било  за  скръб¬ 
та,  когато  някоя  част  страда,  било  за  удоволствието, 
когато  същата  част  става  здрава. 

—  Съвсем  същото  —  рече  той.  И  най-добре  уреде¬ 
ната  държава  живее  съвсем  близо  до  това,  за  което  ти 
сега  питаш  —  рече  той. 

—  Смятам,  че  когато  един  от  гражданите  изпитва 
нещо  добро  или  лошо,  такава  държава  непременно  ще 
говори,  че  тя  самата  изпитва  същите  чувства,  като  или 
цялата  държава  ще  се  радва  заедно  с  него,  или  пък  ця¬ 
лата  ще  страда  заедно  с  него. 

—  Това  е  необходимо,  ако  държавата  е  благоуст¬ 
роена. 

Управници 
и  народ 


XI.  Сега  вече  е  време  —  рекох  аз  —  да  се  върнем  към 
нашата  държава  и  да  видим  дали  според  това,  за  кое¬ 
то  вече  се  съгласихме,  тя  е  съвсем  такава,  или  пък  по- 
скоро  е  някаква  друга. 

—  Необходимо  е  —  каза  той. 

—  Но  какво?  Нали  в  другите  държави  има  управ¬ 
ници  и  народ?  Има  ли  такива  и  в  нашата  държава? 

—  Има. 

—  И  те  всички  се  наричат  помежду  си  граждани? 

Как  да  не  се  наричат? 

—  Но  народът  в  другите  държави  освен  с  името 
граждани  как  нарича  още  тия,  които  управляват? 

—  В  повечето  случаи  ги  нарича  деспоти  (господа¬ 
ри),  а  в  демократичните  държави  в  съответствие  на  то¬ 
ва  същото  име  ги  нарича  архонти  (управници). 

—  А  за  нашата  държава  какво  ще  измисли  наро¬ 
дът?  Към  името  граждани  какво  ще  прибави  за  ония, 
които  управляват? 

—  Спасители  и  помощници  —  рече  той. 

—  А  те  как  ще  наричат  народа? 

—  Платци  и  хранители. 

—  А  в  другите  държави  управниците  как  наричат 
народа? 

—  Роби  —  отговори  той. 

—  А  управниците  помежду  си  как  се  наричат  един 
друг? 

—  Съуправители  —  рече  той. 

--  А  нашите? 

—  Другари  по  оръжие. 

—  Можеш  ли  да  кажеш  за  управниците  в  другите 

държави  дали  някой  нарича  някого  от  съуправители- 
те  си  като  близък,  а  другиго  като  чужд? 

—  Мнозина. 

—  И  близкия  смята  и  нарича  свой,  а  чуждия  за  не 
свой? 

—  Така. 

—  А  как  стои  въпросът  с  твоите  стражи?  Може  ли 
някой  от  тях  някого  от  своите  другари  по  стража  да 
смята  и  да  нарича  чужд? 

—  В  никакъв  случай,  отговори  той,  защото  в  лице¬ 
то  на  всеки,  с  когото  би  се  срещнал,  той  ще  среща  брат 
или  сестра,  баща  или  майка,  син  или  дъщеря,  деца  или 
родители.17 

—  Говориш  отлично,  казах  аз,  но  кажи  ми  още  и 
следното:  Дали  ти  ще  им  дадеш  само  определените  от 
закона  родствени  имена,  или  ще  наредиш  те  да  вършат 
всички  свои  работи  според  обръщението,  например  по 
отношение  на  бащите  да  постъпват  така,  както  нареждат 
законите,  като  се  показват  чинопочтителни,  грижовни 
и  послушни,  както  трябва  да  се  постъпва  с  родители; 
в  противен  случай  никой  не  би  получил  одобрение  ни- 
то  от  боговете,  нито  от  хората,  понеже,  като  не  върши 
това,  а  нещо  друго,  той  не  върши  нищо  благочестиво  и 
справедливо.  Тия  или  други  твои  думи  ще  прозвучат 
от  устата  на  всички  граждани  в  ушите  на  децата  по  от¬ 
ношение  на  родителите,  които  някой  им  посочи  за  та¬ 
кива;  също  и  по  отношение  на  другите  роднини? 

—  Тези  —  рече  той,  —  защото  би  било  смешно,  ако 
присъщите  им  имена  биха  излизали  от  устата,  без  да 
последват  дела. 

—  Следователно  в  тази  държава  по-често,  откол- 
кото  във  всички  други  държави,  когато  някой  е  добре 
или  зле,  ще  изговарят  дружно  това,  което  ние  сега  ка- 

захме:  «Моята  работа  върви  добре»  и  «Моята  работа 
върви  зле». 

—  Съвсем  вярно  —  рече  той. 

—  А  нали  ние  говорихме,  че  с  това  схващане  и  с  те¬ 
зи  думи  са  свързани  здраво  удоволствията  и  скърбите? 

—  С  право  говорихме. 

—  Нали  нашите  граждани  ще  имат  най-много  об¬ 
щност  в  това,  което  ще  наричат  «мое»?  А  като  имат  общ¬ 
ност  в  това,  няма  ли  да  имат  още  по-голяма  общност 
в  скърбта  и  удоволствието? 

—  Ще  имат. 

—  И  така  към  другите  съображения  няма  ли  да  бъ¬ 
де  и  това  причина  стражите  да  имат  общи  жени  и 
деца? 

—  Повече  от  всичко  —  рече  той. 

XII.  Ние  се  съгласихме,  че  това  е  виеше  благо  за 
държавата:  уподобихме  една  благоустроена  държава 
на  тяло,  което  изпитва  скръб  или  удоволствие  от  една 
своя  част.18 

—  И  правилно  се  съгласихме  —  рече  той. 

—  Следователно  като  причина  за  виеше  благо  за 
държавата  според  нас  се  явява  общността  на  децата  и 
жените  за  защитниците. 

—  Разбира  се  —  рече  той. 

—  Следователно  ние  сме  съгласни  и  с  казаното  ве¬ 
че  по-рано.  Ние  казахме,  че  стражите  не  трябва  да  имат 
собствени  нито  къщи,  нито  земя,  нито  някакъв  друг 
имот,  но  да  получават  храна  от  другите  като  награда  за 
своята  воинска  служба,  като  я  използуват  всички  об¬ 
що,  ако  искат  да  бъдат  истински  защитници. 

—  Правилно  —  рече  той. 

—  Нали  —  думам  —  както  казаното  по-рано,  та¬ 
ка  и  казаното  сега  още  повече  потвърждава,  че  те  са 
именно  истински  защитници  и  че  те  не  разкъсват  дър- 

жавата,  като  всички  не  наричат  «мое»  едно  и  също  не¬ 
що,  а  един  нарича  едно  нещо,  а  друг  друго;  един  мък¬ 
не  в  собствената  си  къща  всичко,  което  може  да  получи 
от  другите,  а  пък  друг  също  влачи  друго  в  своята  соб¬ 
ствена  къща,  като  завежда  в  нея  и  собствена  жена  и 
собствени  деца,  които  като  негови  собствени  биха  му 
създавали  особени  лични  удоволствия  и  скърби?  Ако 
пък  имат  еднакво  схващане  за  собственост,  ще  си  по¬ 
ставят  една  и  съща  цел  и  нали  тогава  всички  според 
случая  ще  чувствуват  еднакво  и  скръб,  и  удоволствие? 

—  Разбира  се  —  рече  той. 

—  Но  какво?  Няма  ли  да  изчезнат  от  тях  съдебни 
спорове  и  тъжби,  така  да  се  каже,  понеже  те  няма  да 
притежават  нищо  друго  освен  тялото  с.и,  а  всичко  дру¬ 
го  ще  им  бъде  общо?  Поради  това  пък  няма  ли  те  да  ста¬ 
нат  най-малко  склонни  към  разпри  граждани,  понеже 
хората  се  карат  най-често  за  притежаване  на  пари,  де¬ 
ца  и  роднини? 

—  По  необходимост  трябва  да  изчезнат  —  рече  той. 

—  С  право  сред  тях  няма  да  има  съдебни  процеси 
за  насилия  и  безчестни  дела,  понеже  ще  им  обясним,  че 
е  хубаво  и  справедливо  връстници  да  защищават  свои 
връстници,  като  им  посочим  нуждата  от  грижи  за  те¬ 
лата. 

—  И  това  е  вярно  —  рече  той. 

—  Вярно  е  и  установеното  от  следния  закон:  Ако 
някой  се  разгневи  на  някого,  той  да  задоволи  гнева  си 
само  със  спора  и  ни  най-малко  да  не  го  превръща  в  по- 
голям  раздор. 

—  Без  съмнение. 

—  Ще  бъде  наредено  впрочем  по-старият  да  управ¬ 
лява  всички  по-млади  и  да  ги  наказва. 

—  Очевидно. 

—  А  младият,  освен  ако  не  нареждат  управниците, 

което  е  редно,  не  ще  се  реши  никога  при  други  условия 
да  употреби  насилие  или  да  бие  по-стария,  нито,  мис¬ 
ля,  по  друг  начин  би  му  нанесъл  оскърбление.  Това 
няма  да  му  позволят  да  направи  двама  силни  пазачи  — 
страхът  и  уважението.  Уважението  няма  да  му  позво¬ 
ли  да  ги  докосне  като  родители,  а  страхът  ще  го  въз¬ 
държа,  понеже  на  обидения  ще  помагат  другите  —  едни 
като  синове,  други  като  братя,  а  трети  като  бащи. 

—  Така  обикновено  става  —  рече  той. 

—  Следователно  навред  при  тия  закони  хората  ще 
живеят  в  мир  помежду  си? 

—  В  голям  мир. 

—  Понеже  няма  да  имат  несъгласие  помежду  си, 
то  няма  никаква  опасност  останалите  граждани  било 
да  въстанат  срещу  тях,  било  пък  да  въстанат  едни  сре¬ 
щу  други. 

—  Няма  такава  опасност. 

—  А  за  твърде  незначителните  злини,  от  които  те 
ще  бъдат  освободени,  не  ми  е  удобно  и  да  говоря  —  като 
например  за  ласкателството  към  богатите  от  страна  на 
бедните,  за  трудностите  и  мъките  при  възпитанието  на 
децата,  за  осигуряване  на  средства,  необходими  за  хра¬ 
на  на  слугите,  когато  хората  трябва  ту  да  вземат  назаем, 
ту  да  отричат,  че  са  взели  назаем,  или  пък  осигурени¬ 
те  средства  да  крият  при  жените  и  слугите  си  и  да  им  ги 
предават  да  ги  пазят  —  за  всичко  това,  друже,  което 
могат  да  понасят  хората,  ясно  е,  че  като  нещо  неблаго¬ 
родно  и  недостойно  не  си  заслужава  дори  да  се  говори. 

—  Тия  неща  са  ясни  дори  за  слепия  —  рече  той. 

XIII.  Щом  се  освободят  от  всички  тия  грижи,  на¬ 
шите  стражи  ще  живеят  твърде  щастлив  живот,  дори 
по-щастлив  от  живота,  който  живеят  олимпийските 
победители.19 

—  Как? 

—  Олимпийските  победители  са  щастливи  от  мал¬ 
ко  в  сравнение  с  това,  което  имат  стражите  от  нашата 
държава.  Победата  на  стражите  е  по-хубава,  а  и  хра¬ 
ната  им  е  осигурена  по-обилно  от  страна  на  държава¬ 
та.  Те  побеждават  с  победа,  която  носи  спасение  на  ця¬ 
лата  държава.  С  храна  и  с  всичко  друго,  от  което  се 
нуждаят  в  живота,  те  и  децата  им  биват  щедро  снабдя¬ 
вани  и  получават  дарове  от  собствената  си  държава 
приживе,  а  когато  пък  умрат,  ги  удостояват  с  почетно 
погребение. 

—  Наистина  прекрасни  награди  —  рече  той. 

—  Спомняш  ли  си  —  продължих  аз,  —  че  по-рано 
при  разискването  не  зная  на  какъв  въпрос  нас  ни  уп¬ 
рекнаха0,  че  ние  правим  нашите  стражи  нещастни, 
понеже  те  нямат  нищо,  макар  че  имат  възможност  да 
притежават  всичко,  което  имат  гражданите?  Тогава 
ние  казахме,  че  ще  разгледаме  веднага  тоя  въпрос,  ко¬ 
гато  се  яви  удобен  случай;  сега  ще  се  постараем  да  на¬ 
правим  стражите  си  стражи,  а  държавата  си,  доколкото 
ни  е  по  силите,  възможно  най-щастлива,  но  нали  няма 
да  имаме  за  цел  да  направим  само  едно  съсловие  щаст¬ 
ливо  в  нея? 

—  Спомням  си  —  рече  той. 

—  Но  какво?  Животът  на  нашите  защитници,  кой¬ 
то  ни  изглежда  много  по-хубав  и  много  по-добър  от  жи¬ 
вота  на  олимпийските  победители,  би  ли  могъл  да  се 
сравни  в  някакво  отношение  с  живота  на  обущарите 
или  с  живота  на  някои  други  занаятчии,  или  с  живота 
на  земеделците? 

—  Не  смятам  —  рече  той. 

—  Следователно  това,  което  говорихме  тогава, 
справедливо  е  да  кажем  и  сега,  че  ако  воинът  се  опита 
да  стане  така  щастлив,  та  да  не  бъде  вече  воин,  нито 
пък  го  задоволява  животът,  така  уравновесен,  сигурен 

и,  както  ние  казваме,  отличен,  но  обхванат  от  безумна 
и  детинска  мисъл  за  щастие,  ще  се  стреми  да  си  присвои 
със  сила  всичко,  което  има  в  държавата,  тогава  той 
ще  разбере,  че  Хезиод  е  бил  истински  мъдрец,  когато 
е  казал:  «Половината  в  някои  случаи  е  повече  от  ця¬ 
лото.»'1 

—  Ако  този  страж  иска  да  си  послужи  с  моя  съвет, 
той  би  си  останал  с  посочения  от  нас  начин  на  живее¬ 
не  —  рече  той. 

—  Следователно  ти  допускаш  —  заключих  аз  —  об¬ 
щността  на  жените  у  тези  мъже,  за  което  вече  говорих¬ 
ме.  Също  и  казаното  за  възпитанието  на  децата  и  за¬ 
щитата  на  другите  граждани;  допускаш,  че  жените 
трябва,  като  остават  в  държавата  или  като  отиват  на 
война,  да  бъдат  неотлъчно  с  мъжете  във  воинска  служ¬ 
ба  и  да  отиват  с  тях  на  лов  като  кучета;  във  всичко  вся¬ 
кога  да  вземат  общо  участие  според  силите  си;  допус¬ 
каш,  че  като  правят  това,  ще  правят  най-доброто  и  то 
не  е  против  природата  на  женския  пол  в  сравнение  с 
мъжкия  пол,  от  която  са  създадени  двата  пола  за  общу¬ 
ване  помежду  си. 

—  Допускам,  рече  той. 


За  войната 

XIV.  И  тъй  —  продължих  аз  —  на  нас  ни  остава  да 
изследваме  дали  е  възможно  такова  общуване  сред  хо¬ 
рата,  както  това  е  сред  другите  животни  и  по  какъв  на¬ 
чин  е  възможно. 

—  Ти  ме  изпревари  —  рече  той,  —  като  попита  то¬ 
ва,  което  аз  имах  намерение  да  попитам. 

—  Що  се  отнася  до  участието  на  жените  във  войната, 
то  е  ясно  по  какъв  начин  те  ще  воюват  —  казах  аз. 

Как  ще  воюват?  —  попита  той. 

—  Те  ще  участвуват  заедно  с  мъжете  в  походите  и 
ще  водят  със  себе  си  на  война  израсналите  си  деца,  кои¬ 
то  като  децата  на  останалите  занаятчии  да  гледат  то¬ 
ва,  което  ще  трябва  да  правят,  когато  станат  пълно¬ 
летни.  Наред  с  наблюдаването  децата  ще  трябва  да  при- 
служват  и  да  приготвят  всичко,  което  се  отнася  до  вой¬ 
ната,  и  да  услужват  на  бащите  и  на  майките.  Нали  зна¬ 
еш  какво  става  при  различните  занаяти?  Например 
децата  на  грънчарите  нали  дълго  време  слугуват  и  са¬ 
мо  наблюдават,  преди  да  се  заловят  с  грънчарството? 

—  Естествено. 

—  Нима  грънчарите  трябва  по-усърдно  да  възпита¬ 
ват  своите  деца  от  стражите,  като  ги  приучават  чрез  опит 
и  наблюдение  на  това,  което  им  предстои  ? 

—  Това  би  било  много  смешно  —  отговори  той. 

—  А  и  всяко  живо  същество  ще  се  сражава  особено 
храбро  в  присъствието  на  тия,  които  то  е  родило. 

—  Това  е  така.  Но  има  немалка  опасност,  Сократе, 
в  случай  на  несполука,  което  често  става  по  време  на 
война,  заедно  със  себе  си  да  погубят  и  децата  си  и  оста¬ 
налите  граждани  да  не  могат  да  поправят  тая  загуба. 

—  Говориш  истински  неща — продължих  аз.  —  Ти 
смяташ,  че  най-напред  трябва  да  им  бъде  осигурена 
пълна  безопасност? 

—  В  никакъв  случай. 

—  Но  какво?  Ако  те  трябва  да  се  подхвърлят  на 
опасност,  нали  това  е  с  цел  да  станат  по-добри  в  своето 
занимание? 

—  Очевидно. 

—  Или  ти  смяташ,  че  е  без  значение  и  не  си  заслужа¬ 
ва  риска  да  наблюдават  или  да  не  наблюдават  това,  кое¬ 
то  става  по  време  на  война,  децата,  на  които  предстои 
да  станат  воини? 

—  Не  смятам,  но  има  значение  тсва,  за  което  ти  го¬ 
вориш. 

Следователно  ще  бъде  полезно  децата  да  бъдат 
зрители  по  време  на  война  и  в  същото  време  да  се  поло¬ 
жи  грижа  за  тяхната  безопасност;  и  това  ще  бъде  добре. 
Така  ли  е? 

-Да. 

—  Нали  —  казах  аз  —  техните  бащи,  на  първо  място, 
доколкото  тсва  е  възможно  за  хората,  няма  да  бъдат  не¬ 
вежи,  а  опитни  в  това,  кои  походи  са  опасни  и  кои  не 
са  опасни? 

—  Естествено  —  рече  той. 

Следователно  в  едни  походи  ще  ги  водят  със  себе 
си,  а  от  други  ще  ги  държат  далеч. 

—  Вярно. 

А  и  управниците  —  казах  аз  —  ще  им  определят 
не  случайни  люде,  но  такива,  които  по  опитност  и  по 
възраст  са  годни  за  ръководители  и  възпитатели. 

—  Редно  е. 

—  Все  пак  ще  кажем, че  много  неща  за  мнозина  са 
ставали  против  очакваното. 

—  Твърде  често. 

—  Затова  именно,  друже,  още  когато  те  са  в  детска 
възраст,  да  им  се  дават  крила,  та  стане  ли  нужда,  да 
могат  да  хвръкнат  и  да  се  отдалечат. 

Но  какво  искаш  да  кажеш?  —  попита  той. 

—  Нали  още  в  съвсем  млада  възраст  трябва  да  се 
приучат  да  яздят  коне,  а  след  като  се  научат,  трябва 
да  се  извеждат  за  показ,  яхнали  на  коне,  не  буйни  и  бой¬ 
ни,  а  възможно  най-бързоноги  и  най-послушни  на  юз¬ 
дите.  По  този  начин  децата  най-добре  ще  гледат  на  своя¬ 
та  работа  и  ако  стане  нужда,  ще  се  спасят  по  най-си¬ 
гурен  начин,  като  следват  своите  по-стари  водачи. 

—  Струва  ми  < 


че  ти  говориш  правилно  —  рече 


,0И1  Но  какво,  рекох,  да  кажем  за  самата  война?  Как 
трябва  да  постъпват  твоите  войници  помежду  си  и  спря¬ 
мо  враговете?  Моето  схващане  правилно  ли  е,  или  не? 

Кажи  ми  какво  е  твоето  схващане?  —  рече  тоя. 

-  Този  от  тях  —  рекох,  —който  напусне  бойния  ред 
или  си  захвърли  оръжието,  или  направи  нещо  друго  по¬ 
добно  от  уплаха,  нали  трябва  да  бъде  зърнат  в  съсло¬ 
вието  на  занаятчиите  или  земеделците? 

-  Без  съмнение. 

—  А  този,  който  попадне  жив  в  ръцете  на  враговете 
като  пленник,  нали  трябва  да  го  дадем  даром  на  тия. 
които  искат,  за  да  си  послужат  с  тая  плячка,  както  те 
желаят? 

—  Разбира  се. 

—  А  този,  който  се  е  показал  храбър  и  се  е  отличил, 
нали  още  по  време  на  похода  трябва  да  бъде  увенчан 
от  сражаващите  се  заедно  с  него  момчета  и  младежи,  а 
след  това  и  от  всички  поред?  Или  не  е  така? 

—  Смятам,  че  трябва  да  бъде  увенчан. 

—  Какво?  Да  го  поздравят  със  стискане  на  дясната 
ръка? 

—  И  това. 

—  Но  следното,  мисля,  че  няма  да  ти  хареса  ре¬ 
кох  аз. 

—  Да  целува  всички  и  всички  да  го  целуват. 

—  Най-много  от  всичко  —  рече  той.  —  Дори  щз 
прибавям  към  закона,  че  докато  те  са  на  този  поход,  на 
никого,  когото  той  би  поискал  да  целуне,  не  му  е  позво¬ 
лено  да  откаже,  ако  се  случи  някой  да  обикне  някого 
момче  или  момиче,  за  да  бъде  още  по-усърден  за  полу¬ 
чаване  на  награди  за  военни  подвизи. 

—  Добре  —  казах  аз.  —  Вече  се  каза,  че  за  такъв 
действителен  храбрец  ще  има  приготвени  повече  бракове, 
отколкото  за  другите  и  избирането  на  такива  трябва 
да  става  по-често  в  сравнение  с  останалите,  та  и  по¬ 
вече  да  се  раждат  деца  от  такива. 

—  Казахме  вече  това  —  рече  той. 

XV.  Но  и  според  Омир  е  справедливо  да  се  зачитат  с 
такива  награди  храбрите  младежи.  Омир  разказва,  че 
прославилият  се  в  боя  Аякс  бил  почитан  непрестанно  с 
месо  от  гърба22,  понеже  тая  чест  е  присъща  за  млад  и 
храбър  воин,  който,  щом  бъде  удостоен  с  нея,  ще  увеличи 
своята  сила. 

—  Съвсем  вярно. 

—  Следователно  —  рекох  аз  —  в  това  отношение  ще 
се  подчиняваме  на  Омир:  също  и  ние  ще  почитаме  при 
жертвоприношения  и  всички  други  подобни  деяния  хра¬ 
брите,  доколкото  са  наистина  храбри,  с  химни  и  с  всичко 
това,  за  което  сега  говорихме,  а  освен  това: 

с  почетно  място,  със  тлъсти  меса  и  с  препълнени 


та  едновременно  с  почитта  да  направим  силни  тия  доб- 
лестни  мъже  и  жени. 

—  Ти  говориш  отлично  —  рече  той. 

—  Добре.  Но  този,  който  по  време  на  похода  е  меж¬ 
ду  падналите,  след  като  е  проявил  храброст,  няма  ли  да 
кажем,  че  той  принадлежи  към  златното  поколение?24 

—  Повече  от  всички  други. 

—  Но  нали  ние  ще  повярваме  на  Хезиод,  че  щом 
някои  от  това  поколение  умирали,  веднага: 

Стават  във  същия  миг  духове  благосклонни 

и  земни, 

носещи  щастие,  гонещи  зло  и  пазачи  от  лошо.25 

—  Без  съмнение  ще  му  вярваме. 

—  Ксгато  попитаме  оракула  на  бега'6  по  какъв  на¬ 
чин  и  с  какви  гочести  трябва  да  погребваме  енкя,  кои¬ 
то  са  причислени  към  духовете  и  към  боговете,  нали  ние 
ще  ги  погребваме  така  и  по  начин,  който  той  ще  ни 
посочи? 

—  Защо  да  не  ги  погребваме  по  такъв  начин? 

—  Нали  в  бъдеще  ще  ги  почитаме  като  духове  и  ще 
се  покланпме  на  техните  гребеве?  Няма  ли  да  спазва¬ 
ме  същия  обичай  и  за  ония,  които  умират  от  старост  или 
поради  някаква  друга  причина,  но  са  смятани  особено 
добри  през  живота  си? 

—  Това  е  справедливо  —  рече  той. 

—  Но  по  какъв  начин  ще  постъпват  нашите  воини  с 
неприятелите? 

—  В  какво  отношение? 

—  На  първо  място  за  заробването.  Смяташ  ли  за 
справедливо  елини  да  заробват  елински  държави  или 
пък  те  по  възможност  не  бива  да  позволяват  това  и  на 
други  държави  и  да  ги  привикват  да  щадят  елинското 
племе,  като  се  страхуват  да  не  бъдат  заробени  от  чуж¬ 
денци? 

—  Всецяло  и  във  всяко  отношение  пощадяването  е 
важно  —  рече  той. 

—  Следователно  не  бива  нито  те  самите  да  имат 
елин  за  роб,  нито  да  съветват  за  тева  другите  елини? 

—  Без  съмнение  —  рече  тсй.  —  Така  те  биха  се  на¬ 
сочвали  повече  към  чужденците  и  биха  се  въздържали 
от  подобни  действия  помежду  си. 

—  Какво  еще?  Добре  ли  е  победителите  да  вземат  от 
убитите  и  други  неща  ссген  оръжието  им?  Няма  ли  то¬ 
ва  да  даде  повод  ьа  страхливите  да  не  се  отправят  сре¬ 
щу  сражаващия  се  враг,  а  да  си  дават  вид,  че  вършат 
нещо  необходимо,  когато  се  навеждат  над  убития  за  гра- 

беж?  И  не  са  ли  погинали  много  войски  от  такова  гра¬ 
бителство? 

—  Твърде  много. 

—  Не  ти  ли  се  струва  недостойно  и  користолюбиво 
да  се  ограбва  труп  и  не  е  ли  присъщо  за  женска  долна 
душа  да  се  смята  за  враг  тялото  на  убития  неприятел, 
след  като  е  обезкрилен  и  лишен  от  това,  с  което  се  е 
сражавал?  Смяташ  ли,  че  те  вършат  нещо  по-друго  от 
това,  което  правят  кучетата,  които  се  гневят  на  камъ¬ 
ните,  с  които  са  замервани,  без  да  докосват  този,  който 
хвърля  камъните? 

—  Ни  най-малко  не  вършат  нещо  друго  —  рече  той. 

—  Следователно  трябва  да  се  откажем  от  ограбва¬ 
нето  на  труповете  и  да  не  пречим  на  тяхното  погребване? 

—  Трябва  да  се  откажем,  кълна  се  в  Зевса  —  рече 
той. 

XVI.  Не  ще  ли  занесем  в  храмовете  оръжията,  осо¬ 
бено  оръжията  на  елините,  за  да  ги  поставим  там  като 
дар  на  приношение,  ако  имаме  добро  разположение 
към  другите  елини  ?  По-скоро  трябва  да  се  страхуваме  да 
не  би  с  такива  дарове,  взети  от  нашите  близки,  да  не 
оскверним  светилището,  освен  ако  бог  чрез  оракула  си 
нареди  нещо  друго.17 

—  Съвсем  вярно  —  рече  той. 

—  Но  какво  ще  правят  воините  ти  с  враговете  при 
опустошаване  на  елинската  земя  и  за  опожаряване  на 
домовете? 

—  Аз  с  удоволствие  бих  изслушал  твоето  мнение  по 
тоя  въпрос  —  отговори  той. 

—  Според  мене  —  продължих  аз  — да  не  правим  ни- 
то  едно  от  тия  двз  нзща,  но  да  вззмамз  насила  годиш¬ 
ния  им  доход.  Искаш  ли  да  ти  кажа  и  основанията? 

—  Разбира  се. 

—  На  мзнз  ми  се  струва,  чз  съотвзтно  на  двете  по- 

нятия  война  и  бунт  има  също  така  и  два  вида  разногла¬ 
сия,  които  отговарят  на  тия  два  раздора.  Под  тия  две 
разногласия  аз  разбирам:  едното  е  между  свои  и  родни¬ 
ни,  а  другото  е  между  чужди  и  чуждестранни.  Враж¬ 
дата  между  свои  се  нарича  бунт,  а  между  чужди  — 
война. 

—  Ти  не  казваш  нищо  необикновено  —  рече  той. 

Народност 
и  война 

—  Сега  внимавай  дали  казвам  нещо  обикновено.  Аз 
твърдя,  че  елинското  племе  само  за  себе  си  е  свое  и  род¬ 
ствено,  а  за  чуждото  племе  е  чуждестранно  и  чуждо. 

—  Добре  —  рече  той. 

—  Следователно  ние  казваме  враждуващите  елини 
с  чужденците  и  враждуващите  чужденци  с  елините 
водят  война  помежду  си  и  са  врагове  по  природа;  тази 
вражда  трябва  да  се  нарича  война.  Когато  пък  правят 
нещо  подобно  помежду  си  елини,  които  са  приятели 
по  природа,  казваме,  че  при  такова  положение  Елада 
боледува  и  се  бунтува;  такава  вражда  трябва  да  се 
нарича  бунт.28 

—  С  такъв  начин  на  мислене  аз  съм  съгласен  — 
рече  той. 

—  Гледай  сега  —  рекох  —  при  така  наречения  от 
нас  бунт,  когато  става  нещо  подобно  и  държавата  се 
разделя,  как  привържениците  на  всяка  от  двете  партии 
опустошава  полетата  и  изгаря  домовете  на  другата  и 
колко  гибелен  изглежда  бунтът  и  нито  една  от  двете 
страни  не  е  отечестволюбива?  В  противен  случай  те  ни¬ 
кога  не  биха  се  осмелили  да  опустошават  своята  кър¬ 
мачка  и  майка .  Прието  е  обаче  победителите  да  отнемат 

плодовете  на  победените,  но  да  се  има  пред  вид,  че  те 
няма  да  воюват  винаги  и  все  някога  ще  се  помирят. 

—  Това  мнение  е  много  по-приемливо  от  първото 
рече  той. 

_  Но  какво  —  попитах  аз,  — държавата,  която  ти 
основаваш,  няма  ли  да  бъде  елинска? 

__  Трябва  да  бъде  такава  —  отговори  той. 

—  И  нейните  граждани  няма  ли  да  бъдат  добри  и 
кротки? 

—  Във  висша  степен. 

—  Няма  ли  да  обичат  Елада?  Няма  ли  да  я  смятат 
за  своя  и  да  участвуват  в  свещените  обреди,  в  които 
участвуват  другите? 

—  До  висша  степен. 

—  Следователно  раздорът  с  елини  като  със  свои  ге 
ще  го  смятат  за  бунт  и  няма  да  го  нарекат  война  ? 

—  Няма  да  го  нарекат  война. 

—  Следователно  те  ще  враждуват  с  надежда,  че  ще 
се  помирят? 

—  Естествено. 

—  Ще  ги  вразумяват  съвсем  благосклонно,  без  да  ги 
наказват  с  робство  и  унищожение,  понеже  са  им  на¬ 
ставници,  а  не  врагове. 

—  Така  е  —  рече  той. 

—  Щом  те  са  елини,  няма  да  разоряват  Елада,  няма 
да  изгарят  домовете  и  няма  да  смятат  във  всяка  държава 
всички  за  свои  врагове  --мъже,  жени  и  деца,  а  ще  смя¬ 
тат  за  врагове  малцина,  които  са  виновници  за  разпра¬ 
та.  Поради  всичко  това  няма  да  пожелаят  да  им  опусто¬ 
шават  земята,  понеже  мнозина  от  тях  са  им  прияте¬ 
ли.  и  няма  да  разрушават  домовете  им,  но  само  дотолко¬ 
ва  ще  поддържат  враждата,  докато  виновните  не  бъдат 
заставени  да  понесат  наказанието  от  страна  на  невинно 
страдащите. 

Аз  съм  съгласен,  че  така  трябва  да  се  отнасят  към 
враждебно  настроените  наши  граждани,  а  по  отношение 
на  чужденците  да  има  такова  отношение,  каквото  се¬ 
га  имат  елините  помежду  си  —  рече  той. 

Да  установим  ли  и  за  нашите  стражи  този  за¬ 
кон  —  да  не  опустошават  земя,  нито  да  изгарят  домове? 

-  Да  установим  и  да  смятаме  това  и  казаното  по- 
рано  за  хубаво  —  рече  той. 

XVII.  Струва  ми  се,  Сократе,  ако  някой  ти  позволи 
да  говориш  за  това,  ти  никога  няма  да  си  спомниш  оно¬ 
ва,  което  пропусна  по-рано  да  кажеш  по  главния  въп¬ 
рос:  възможно  ли  е  да  се  осъществи  такава  държавна 
уредба  и  по  какъв  начин  тя  е  възможна.  Ако  тази  уре¬ 
дба  се  осъществи,  държавата,  в  която  ще  се  осъществи, 
ще  има  всички  блага,  дори  и  това,  което  ти  пропусна  и 
аз  допълним:  нейните  воини  ще  се  сражават  най-храбро 
с  враговете,  като  в  никакъв  случай  няма  да  се  изоста¬ 
вят  един  друг,  знаейки,  че  са  братя,  бащи  и  синове,  а 
и  се  наричат  с  тези  имена.  Ако  пък  в  строя  се  намират 
и  жени,  било  в  самия  боен  ред,  било  в  редица  зад 
строя  за  вдъхване  страх  у  враговете,  или  ако  се  яви  ня¬ 
каква  нужда  от  помощ,  зная,  че  поради  това  нашите 
граждани  ще  бъдат  непобедими.  Аз  виждам  и  неспо- 
менатите  от  тебе  блага,  които  те  имат  в  своите  домове. 
Но  понеже  съм  съгласен,  че  всичко  това  ще  бъде,  дори 
ще  има  още  неизброими  други  блага,  ако  се  осъществи 
тази  държавна  уредба,  повече  не  говори  за  нея,  но  нека 
се  опитаме  да  убедим  сами  себе  си  в  това,  че  тя  е  въз¬ 
можна  и  по  какъв  начин  е  възможна,  а  другото  да  изо¬ 
ставим. 

Ти  отвърнах  аз  —  като  че  изненадано  нападна 
моята  реч  и  не  ми  позволяваш  да  се  позабавя  малко. 
Може  би  не  знаеш,  че  аз  едвам  избягнах  двете  вълни, 
ти  сега  ми  докарваш  най-голяма  и  най-опасна  трета 

вълна29,  която  щом  видиш  и  чуеш,  напълно  ще  ме  из¬ 
виниш,  че  с  право  аз  се  бавех  и  страхувах  да  изкажа  та¬ 
кава  особена  мисъл  и  да  се  впусна  в  това  изследване. 

—  Колкото  повече  говориш  за  това  —  рече  той,  _ 

толкова  по-малко  ние  ще  се  съгласим  да  не  говориш  по 
въпроса,  по  какъв  начин  е  възможно  да  се  осъществи  та¬ 
зи  държавна  уредба.  Затова  говори  и  повече  не  се  бави. 


Управниците 

трябва 

да  са  философи 

И  тъй  необходимо  е  —  започнах  аз  —  най-напред  да 
припомним  какво  постигнахме  и  по  тся  въпрос,  когато 
изследвахме  какво  е  справедливост  и  несправедливост. 

—  Необходимо  е,  но  какво  е  значението  му?  —  по¬ 
пита  той. 

—  Никакво.  Но  щом  открихме  какво  е  справедли¬ 
вост,  или  ще  смятаме,  че  и  справедливият  човек  с  ни¬ 
що  не  трябва  да  се  отличава  от  нея,  но  във  всичко  тряб¬ 
ва  да  бъде  такъв,  каквато  е  справедливостта?  Или  ще 
бъдем  доволни,  ако  сме  възможно  най -близо  до  нея  и  по 
възможност  имаме  най-много  нещо  общо  с  нея  в  срав¬ 
нение  с  другите? 

Да  —  рече  той.  —  Ще  бъдем  доволни. 

За  пример  ние  изследвахме  какво  нещо  е  справед¬ 
ливостта  и  какъв  би  бил  съвършено  справедливият  чо¬ 
век,  ако  той  изобщо  е  възможен;  същото  направихме  и 
за  несправедливостта,  и  за  най -несправедливия  човек, 
та  гледайки  какви  ни  се  представят  те  в  щастие  и  в  про¬ 
тивното  на  щастието  състояние,  да  бъдем  принудени  и 
за  самите  нас  да  се  съгласим:  кол  най -много  бл  блл  по- 

добен  на  тях,  той  ще  има  и  най-близка  до  тяхната 
съдба.  Ние  направихме  това  не  за  да  посочим,  че  то  е 
възможно. 

—  Това  е  вярно,  което  говориш  —  рече  той. 

—  Смяташ  ли  ти,  че  добрият  живописец  ще  бъде  по- 
малко  добър,  ако  след  като  нарисува  образец  какъв 
трябва  да  изглежда  най-красивият  човек  и  в  картината 
си  всичко  това  достатъчно  е  изразил,  но  не  може  да 
докаже,  че  такъв  човек  е  възможен? 

—  Не  смятам,  кълна  се  в  Зевса  —  отговори  той. 

—  Е,  какво?  Ние  в  своето  изследване  не  съставях¬ 
ме  ли  образец  за  добра  държава? 

—  Разбира  се. 

_ Смяташ  ли,  че  ние  сме  говорили  но-малко  добре 

по  тоя  въпрос,  ако  не  можем  да  докажем,  че  е  възможно 
да  бъде  уредена  такава  държава,  за  която  се  говореше? 

—  Съвсем  не  —  отговори  той. 

—  Следователно  истината  е  тази,  казах  аз.  Но  ако 
за  твоя  угода  трябва  да  се  опитам  да  покажа  по  какъв 
начин  и  до  каква  степен  изобщо  е  най-възможно  осъще¬ 
ствяването  на  тази  държавна  уредба,  за  такова  дока¬ 
зателство  отново  се  съгласи  с  мене  за  същото. 

—  С  какво? 

—  Възможно  ли  е  нещо  да  бъде  направено  така, 
както  се  говори  за  него,  или  по  природа  делото  се  до¬ 
ближава  до  истината  по-малко  от  словото?  Дори  никой 
друг  това  да  не  мисли,  дали  ти  си  съгласен,  или  не? 

—  Съгласен  съм  —  отговори  той. 

—  Затова  не  ме  насилвай  да  доказвам,  че  това,  кое¬ 
то  изложихме  с  думи,  непременно  трябва  да  бъде  осъ¬ 
ществено  и  на  дело.  Но  ако  бъдем  в  състояние  да  на¬ 
мерим  как  би  се  осъществила  държавата,  която  ще  бъде 
най -близо  до  казаното  от  нас,  смятай,  че  ние  сме  вече 
открили  как  е  възможно  да  се  осъществи  това,  което  ти 

ми  искаш.  Или  ти  няма  да  си  доволен,  ако  постигнеш 
това?  Аз  пък  бих  бил  доволен. 

—  И  аз  също  —  рече  той. 

XVIII.  След  казаното,  както  изглежда,  ние  трябва 
да  се  опитаме  да  изследваме  и  да  покажем  какво  в  дър¬ 
жавите  сега  е  лошо,  поради  какво  те  не  се  устройват, 
както  трябва;  при  каква  най-малка  промяна  държавата 
би  дошла  до  тоя  начин  на  уредба  било  с  промяна  обик¬ 
новено  на  едно  нещо,  ако  ли  не,  то  при  промяна  на  две 
неща;  ако  и  в  тоя  случай  не  се  осъществи,  то  при  промя¬ 
на  на  няколко,  но  по  възможност  по-малко  на  брой  и  по- 
незначителни  по  сила. 

—  Съвсем  вярно  —  рече  той. 

—  Сега  чрез  една  единствена  промяна,  продължих 
аз,  ние  можем  по  мое  мнение  да  покажем,  че  цялата 
държава  може  да  приеме  друга  уредба.  Наистина  тая 
промяна  не  е  малка  и  не  е  лесна,  но  е  възможна. 

—  Каква  е  тая  промяна?  —  попита  той. 

—  Аз  ще  се  върна  към  това  —  отговорих,  —  което 
уподобихме  на  твърде  голяма  вълна.  То  ще  бъде  каза¬ 
но,  макар  и  подобно  на  шумна  вълна  да  се  разлее  в  смях 
и  да  ни  потопи  в  безславие.  Внимавай  какво  възнамеря¬ 
вам  да  кажа. 

-  Говори  —  настоя  той, 

Докато  в  държавите  —  продължих  аз  —  не  започ¬ 
нат  да  царуват  философите  или  докато  сега  споменава¬ 
ните  царе  и  властници  не  започнат  истински  и  по  задово¬ 
лителен  начин  да  се  занимават  с  философия30,  докато 
държавната  власт  и  философията  не  се  слеят  в  едно  и  до¬ 
като  природните  качества  на  тия,  които  сега  поотдел¬ 
но  се  стремят  към  едното  или  към  другото,  докато  по 
необходимост  ще  се  изключват  взаимно,  дотогава,  драги 
Главконе,  мисля,  че  няма  да  настъпи  край  на  злините  за 
държавите  и  за  човешкия  род,  и  нашата  държавна 

уредба,  която  сега  в  разговора  си  описваме,  не  е  въз¬ 
можно  да  се  роди  и  да  види  слънчевата  светлина.  Ето 
защо  не  се  решавах  дълго  време  да  кажа  това,  виждайки, 
че  ще  говоря  много  против  гссподствуващото  мнение: 
трудно  е  наистина  да  се  повярва,  че  някоя  държава 
по  друг  начин  би  могла  да  осъществи  частното  и  об¬ 
щественото  благополучие. 

—  Наистина,  Сократе  — рече  той.  — След  като  изка¬ 
за  тези  думи  и  мнението,  което  изрече,  смятай,  че  твърде 
много  и  нелоши  граждани  ще  свалят  връхните  си  дре¬ 
хи31  и  така  разсъблечени,  ще  грабнат  каквото  оръжие 
попадне  на  всеки  един  от  тях  и  ще  се  нахвърлят  сре¬ 
щу  тебе,  решени  да  извършат  достойно  за  учудване  пре¬ 
стъпление.  И  ако  не  ги  убедиш  с  думи  и  ако  не  съу¬ 
мееш  да  избягаш,  ти  в  същност  ще  бъдеш  наказан,  след 
като  бъдеш  жестоко  подигран. 

—  Няма  ли  ти  да  ми  бъдеш  виновник  на  всичко  то¬ 
ва?  —  попитах  а*. 

—  Аз  добре  постъпих  —  рече  той,  —  обаче  няма 
да  те  предам,  но  ще  те  защитя  с  каквото  мога.  А  мога  да 
направя  това  с  моето  благоразположение  и  с  увещава- 
не,  а  може  би  и  с  това,  че  бих  отговарял  на  въпросите  ти 
по-добре  от  всеки  друг.  Като  имаш  сега  такъв  помощ¬ 
ник,  опитай  се  да  докажеш  на  невярващите,  че  е  точно 
така,  както  ти  го  казваш. 

—  Трябва  да  се  опитам  — отговорих  аз,  — след  като 
и  ти  ми  предлагаш  такава  голяма  помощ.  Необходимо  е 
според  мене,  ако  искаме  да  се  избавим  от  тези,  за  които 
ти  говориш,  да  определим  за  тях  какво  разбираме  под 
тия  философи,  за  които  се  осмелихме  да  твърдим,  че  тря¬ 
бва  да  управаяват;  като  стане  това  ясно,  всеки  да  може 
да  се  защищава,  като  доказва,  че  за  едни  по  природа  е 
определено  да  се  занимават  с  философия  и  да  управляват 

държавата,  а  за  други  е  определено  да  не  се  занимават 
с  нея  и  да  следваттсзи,  кситс  гг  угргвтгва. 

—  Вече  е  време  да  се  даде  тсва  определение  —  рече 
той. 

Хайде,  следвай  ме  по  тоя  път,  та  дано  по  някакъв 
начин  определим  тсва  задоволително. 

—  Води  ме  —  отвърна  той. 


Кой  е  философ  ? 

XIX.  Нали  ще  трябва  да  си  припомниш  —  продължих 
зз,  -  а  може  би  и  добре  помниш  още,  че  този,  за  кого¬ 
то  казваме,  че  обича  нещо,  той  трябва  да  се  показва,  дз- 
колкото  вярно  се  нарича  такъв,  не  че  обича  само  една 
част  от  обичаното,  а  друга  не  сбкча,  но  че  обича  цялото. 

Изглежда,  че  трябва  да  ми  припомниш,  защото 
немного  добре  разбирам  —  рече  той. 

—  На  друг  подхожда,  Главконе  —  казах  аз,  —  да 
казва  това,  което  ти  казваш.  Но  за  човек,  който  обича, 
не  подхожда  да  забравя,  че  всички  в  цветуща  за  обич 
възраст  поразяват  и  възбуждат  всеки  неравнодушен 
към  момчетата  и  отдаден  на  любов,  щом  той  ги  смята  до¬ 
стойни  да  им  се  обръща  внимание  и  да  бъдат  обичани. 
Нима  не  постъпвате  и  вие  така  с  красивите?  Вие  ще  хва¬ 
лите  един,  като  намирате  за  приятно  неговото  плоско- 
носие;  за  друг  пък,  който  има  орлсв  нос,  вие  казвате, 
че  е  царствен,  а  онзи,  който  има  нос  среден  между  пър¬ 
вия  и  втория,  смятате,  че  има  умерен  нос.  Мургавите 
нали  ви  изглеждат  храбри,  русите  смятате  за  деца  на  бо¬ 
говете?  А  тия,  които  имат  жълтеникавия  цвят  на  меда32, 
смяташ  ли,  че  името  им  е  измислено  от  някой  друг,  а 
не  от  умилкващия  се  любовник  и  харесващия  много  жъл- 

тия  цвят,  ако  е,  разбира  се,  у  млад  човек?  С  една  дума, 
вие  използувате  всички  поводи  и  си  служите  с  всички  из¬ 
разни  средства,  за  да  не  изпуснете  нито  един  от  тия, 
които  се  намират  в  цветуща  възраст. 

— _  Ако  ти  искаш  да  говориш,  че  поклонниците  на 
Ерос33  така  постъпват,  като  вземаш  мене  за  пример,  то 
аз  съм  съгласен  заради  изследването  —  рече  той. 

—  Но  какво?  Нима  не  виждаш,  че  правят  същото, 
продължих  аз,  любителите  на  виното,  като  одобряват 
всяко  вино  при  всякакъв  повод? 

—  Разбира  се. 

—  Ти  виждаш,  мисля,  честолюбивите,  че  ако  не  мо¬ 
гат  да  командуват  цялата  войска,  се  задоволяват  да 
стоят  начело  на  трета  нейна  част,  та  щом  не  могат  да 
бъдат  почитани  от  висшите  и  почтените  люде,  задоволя¬ 
ват  се  да  бъдат  почитани  от  низшите  и  незначителните 
люде,  понеже  са  изобщо  жадни  за  почит. 

—  Точно  така. 

—  Отговори  сега  с  да  или  не:  кого  ние  смятаме  за 
желаещ  нещо:  дали  този,  който  желае  цялото  от  жела¬ 
ното,  или  този,  който  желае  една  част,  а  друга  не  желае 
от  предмета  на  желанието? 

—  Който  желае  цялото  —  отговори  той. 

—  Нали  и  за  философа  ще  кажем,  че  той  обича  мъд¬ 
ростта,  но  не  една  или  друга  част  от  мъдростта,  а  ця¬ 
лата? 

—  Вярно. 

—  Следователно  този,  който  се  отвращава  от  нау¬ 
ките,  особено  ако  е  млад  и  няма  още  понятие  какво  е 
полезно  и  какво  не  е  полезно,  ние  няма  да  наречем  лю¬ 
бознателен  и  философ,  както  и  за  този,  който  се  отвра¬ 
щава  от  храната,  няма  да  кажем,  че  е  гладен  и  желае 
храна.  Следователно  той  не  е  любител  на  яденето,  а 
мрази  яденето. 

—  И  с  право  така  ще  говорим. 

—  А  пък  този,  който  силно  желае  да  вкуси  от  всяко 
знание  и  с  удоволствие  отива  да  се  учи  и  в  това  отно¬ 
шение  е  ненаситен,  него  е  право  ще  наречем  философ. 
Или  няма  да  направим  това? 

—  Мнозина  странни  люде  от  този  вид  ти  ще  видиш  — 
рече  Главкон.  --Такива  ми  изглеждат  и  всички,  които 
желаят  да  наблюдават  и  с  радост  се  стремят  към  позна¬ 
ние;  още  по-странни  са  някои  мъже,  които  желаят  да 
слушат,  за  да  бъдат  причислени  към  философите.  Те  до¬ 
броволно  не  биха  искали  да  участвуват  в  разисквания 
и  в  такова  занимание,  а  сякаш  си  дават  ушите  под  наем 
да  изслушват  всички  хорове,  тичат  по  Дионисовите 
празници  и  не  пропускат  неговите  градски  и  селски 
празници.34  Всички  тези  хора  и  други  любители  на 
подобни  неща  и  на  дребните  изкуства  можем  ли  ние  да 
наречем  философи? 

—  По  никакъв  начин  —  отговорих  аз,  —  но  само  по¬ 
добни  на  философи.35 

XX.  Кои  ти  наричаш  истински  философи?  —  попи¬ 
та  той . 

—  Тия,  които  обичат  да  наблюдават  истината  —  от¬ 
говорих  аз. 

—  И  това  е  вярно  —  рече  той,  —  но  как  ти  разби¬ 
раш  това? 

—  Няма  да  ми  е  лесно  да  обясня  на  друг  —  казах 
аз,  —  но  смятам,  че  ти  ще  се  съгласиш  с  мене  в  след¬ 
ното. 

—  В  кое? 

—  Понеже  хубавото  е  противоположно  на  грозното, 
те  са  две  различни  неща. 

—  Как  да  не  са? 

—  А  понеже  са  две,  то  нали  всяка  от  тях  е  и  едно? 

—  И  това  е  така. 

—  Същото  се  отнася  и  до  справедливото  и  неспра¬ 
ведливото,  до  доброто  и  лошото  и  за  всички  понятия, 
защото  всяко  само  по  себе  си  е  едно,  но  тъй  като  отдел¬ 
ните  неща  навред  се  явяват  във  взаимна  връзка  с  дей¬ 
ствията  и  телата,  всяко  едно  се  явява  като  много. 

—  Правилно  говориш  —  рече  той. 

—  Аз  различавам  —  продължих,  —  от  една  стра¬ 
на,  тези,  които  ти  сега  наричаше  любители  на  гледа¬ 
нето,  обичащи  изкуството  и  практиците,  а,  от  друга 
страна,  тези,  за  които  сега  става  реч  и  които  единстве¬ 
ни  с  право  всеки  би  нарекъл  философи. 

—  По  какъв  начин  си  представяш  това?  —  попи¬ 
та  той. 

—  Първите  —  продължих  аз,  —  т.  е.  любителите 
на  слушането  и  гледането,  обичат  хубавите  звукове, 
цветове,  образи  и  всичко,  което  е  създадено  от  такива, 
но  техният  ум  ге  е  годен  да  види  и  да  се  любува  на  при¬ 
родата  на  самото  хубаво. 

—  В  същност  това  е  така  —  рече  той. 

—  Но  тия,  които  могат  да  проникнат  в  сърцевина¬ 
та  на  хубавото  и  да  го  наблюдават  само  по  себе  си,  не 
са  ли  малцина? 

—  Разбира  се. 

—  Следователно  мислещият  за  хубавите  работи, 
но  без  да  мисли  за  същината  на  хубавото  и  без  да  може 
да  върви  след  този,  който  би  го  ръководил  към  негово¬ 
то  познаване,  смяташ  ли,  че  живее  като  насън  или  като 
наяве?  Помисли!  Нали  сънуване  е  това,  когато  някой 
насън  или  в  будно  състояние  смята  подобното  на  нещо 
не  за  подобно,  а  за  самото  това,  на  което  то  е  подобно? 

—  Аз  бих  казал,  че  такъв  човек  сънува  —  отгово¬ 
ри  той. 

—  Но  какво?  Ако  някой  обратно  на  това  смята  нещо 
за  самото  хубаво  и  може  да  съзерцава  както  него,  така 

сьщо  и  участвуващото  в  него,  без  да  смята  участву¬ 
ващите  за  самото  хубаво,  нито  пък  самото  хубаво  за 
участвуващото  в  него,  такъв  човек  според  тебе  живее 
наяве  или  насън? 

—  Без  съмнение  наяве  —  рече  той. 

—  Следователно  мисълта  на  този  като  на  знаещ  не 
бихме  ли  нарекли  знание,  а  на  първия  като  на  такъв, 
който  си  мисли,  нали  ще  наречем  мнение? 

—  Точно  така. 

—  Но  какво,  ако  ни  се  разсърди  този,  за  когото 
казваме,  че  има  мнение,  а  няма  знание,  и  се  усъмни, 
че  ние  говорим  истината?  Ще  имаме  ли  с  какво  да  го 
успокоим  и  да  го  убедим  някак,  като  скриваме,  че  той 
не  е  със  здрав  разум? 

—  Това  е  необходимо. 


Философът 

познава 

истината 

—  Хайде  сега  внимавай  какво  ще  му  кажем.  Не  искаш 
ли  да  го  попитаме  (ако  тсй  знае  нещо,  ние  не  му  завиж¬ 
даме,  но  с  удоволствие  бихме  изслушали  това,  което 
той  знае):  «Ето  сега  кажи  ни  дали  знае  нещо  този,  кой¬ 
то  знае,  или  нищо  не  знае»?  Отговаряй  ми  ти  вместо 
него. 

—  Ще  отговоря,  че  знае  нещо  —  рече  той. 

—  Съществуващо  или  несъществуващо? 

—  Съществуващо,  защото  как  би  могло  да  се  знае 
нещо,  което  изобщо  не  би  съществувало? 

—  Следователно  ние  приемаме  за  вярно  това,  ма¬ 
кар  че  много  пъти  сме  го  разисквали,  че  наистина  съ- 

щсстнуващото  е  наистина  познаваемо,  а  съвсем  несъ¬ 
ществуващото  съвсем  не  може  да  се  познае. 

—  Съвсем  вярно. 

—  Добре.  Но  ако  нещо  е  такова,  че  се  явява  ту  като 
съществуващо,  ту  като  несъществуващо,  дали  то  ще 
заема  място  по  средата  на  истински  съществуващото  и 
на  несъществуващото  никъде? 

—  По  средата. 

—  Но  тъй  като  за  съществуващото  ние  имаме  зна¬ 
ние,  а  за  несъществуващото  е  необходимо  да  има  не¬ 
знание,  то  за  това  средно  не  трябва  ли  да  търсим  нещо 
средно  между  незнание  и  знание,  стига  само  нещо  та¬ 
кова  случайно  да  съществува? 

—  Разбира  се. 

—  Но  наричаме  ли  ние  нещо  мнение? 

—  Как  да  не  наричаме? 

—  Друга  ли  сила  му  приписваме  от  тая  на  знанието 
или  същата? 

—  Друга. 

—  Следователно  мнението  се  отнася  към  едно  не¬ 
що,  а  знанието  към  друго  —  всяко  едно  според  своята 
сила. 

—  Така. 

—  Нали  знанието  по  своята  природа  е  на  нещо  съ¬ 
ществуващо,  за  да  се  знае  какво  е  съществуващото? 
Според  моето  мнение  необходимо  е  най -напред  да  из¬ 
следваме  това. 

—  Как? 

XXI.  Ще  кажеш  ли,  че  способностите36  са  някакъв 
род  на  съществуващите  неща,  чрез  които  и  ние  можем 
това,  което  можем,  и  всичко  друго,  което  нещо  може? 
Например  аз  твърдя,  че  зрението  и  слухът  принадле  - 
жат  към  способностите,  ако  ти  разбираш  какво  искам 
да  кажа  с  понятието  род. 

—  Разбирам  —  рече  той. 

—  Послушай  какво  аз  мисля  за  тях.  Под  способ¬ 
ност  аз  не  разбирам  нито  някакъв  цвят,  нито  някакъв 
образ,  нито  нещо  от  това,  което  е  и  в  много  други  неща, 
което,  като  гледам,  определям  у  себе  си  едните,  че  те  са 
едно  нещо,  а  другите  пък  друго  нещо.  В  способността 
аз  виждам  само  това,  към  което  тя  се  насочва  и  което 
върши;  и  въз  основа  на  това  давам  име  на  всяка  способ¬ 
ност;  затова  насочената  към  едно  и  също  и  вършеща 
едно  и  също  способност  аз  наричам  с  едно  и  също  име, 
а  насочената  към  нещо  друго  и  вършещата  нещо  друго 
наричам  с  друго  име.  А  ти  как  постъпваш? 

—  По  същия  начин  —  отвърна  той. 

—  Хайде  сега  отново  да  се  насочим  към  нашия  въ¬ 
прос,  любезнейши — рекох  аз. — Смяташ  ли,  че  знанието 
е  някаква  способност  или  към  какъв  род  го  отна¬ 
сяш  ти? 

—  Към  тоя  род,  който  е  най-могъщ  от  всички  спо¬ 
собности. 

—  А  мнението  ще  отнесем  ли  към  способностите  или 
към  някакъв  друг  вид? 

—  По  никакъв  начин  —  рече  той,  —  тъй  като  мне¬ 
нието  не  е  нищо  друго  освен  това,  чрез  което  можем  да 
мислим. 

—  Но  преди  малко  ти  се  съгласи,  че  знанието  и  мне¬ 
нието  не  са  едно  и  също. 

—  Може  ли  този,  който  има  ум,  да  смята,  че  не¬ 
погрешимото  е  едно  и  също  с  погрешимото? 

—  Добре — казах  аз. — Оаевидно  ние  сме  съгласни: 
мнението  е  нещо  по-друго  от  знанието. 

—  По-друго. 

—  Следователно  по  природа  всяко  едно  от  тях  при¬ 
тежава  особена  цел  и  способност. 

—  Необходимо  е. 

—  Мали  знанието  за  съществуващото  е  да  се  знае 
какво  е  съществуващото? 

-  Да. 

—  А  мнение,  казваме,  е  да  се  мисли  ? 

-  Да. 

—  Познава  ли  то  същото,  което  знанието  знае?  Ед¬ 
но  и  също  ли  ще  бъде  това,  което  може  да  се  знае  и  кое¬ 
то  може  да  се  мисли?  Или  това  е  невъзможно? 

—  Не  е  възможно  според  това,  за  което  се  съгла¬ 
сихме — рече  той. — Щом  като  една  способност  е  за  едно, 
а  друга  за  друго  и  щом  мнението  и  знанието  са  две  раз¬ 
лични  способности,  както  казахме,  то  едното  е  способ¬ 
ност  за  едно,  а  другото  е  способност  за  друго.  От  това 
следва,  че  не  може  да  бъде  едно  и  също  това,  което  се 
постига  чрез  знание,  и  това,  което  се  изгражда  като 
мнение.  Ако  съществуващото  е  познаваемо,  то  нали 
това,  което  може  да  се  гради  като  мнение,  е  нещо  раз¬ 
лично  от  това,  което  съществува? 

—  Друго. 

—  Съставя  ли  се  мнение  за  несъществуващото? 
Или  е  изобщо  невъзможно  да  се  съставя  мнение  за  това, 
което  не  съществува?  Помисли  си!  Нима  този,  който 
мисли,  не  насочва  своето  мнение  към  нещо?  Или  е  въз¬ 
можно  да  се  мисли,  но  да  се  мисли  за  нищо? 

—  Не  е  възможно. 

—  Нали  този,  който  мисли,  мисли  все  пак  за  нещо? 

-  Да. 

—  А  несъществуващото  не  е  нещо;  и  съвсем  непра¬ 
вилно  би  се  наричало  нещо. 

—  Наистина. 

—  По  необходимост  ние  приписахме  на  несъществу¬ 
ващото  незнанието,  а  на  съществуващото  —  знанието. 

—  Правилно  —  рече  той. 

—  Следователно  предмет  на  мнението  не  е  нито  съще¬ 
ствуващото,  нито  несъществуващото. 

—  Така  е. 

—  И  тъй  мнението  не  е  нито  незнание,  нито  зна¬ 
ние. 

—  Изглежда,  че  не  е. 

—  Нима  то  е  извън  тях  и  надминава  знанието  по 
яснота,  а  незнанието  по  неяснота? 

—  Нито  едното,  нито  другото. 

—  Не  ти  ли  се  струва  —  продължих  аз,  —  че  мне¬ 
нието  е  по-тъмно  от  знанието  и  е  по-ясно  от  незна¬ 
нието  ? 

—  Съвсем  —  рече  той. 

—  И  че  лежи  вътре  в  двете. 

-Да. 

—  Следователно  мнението  е  нещо  средно  между  тия 
две  —  незнанието  и  знанието. 

—  Без  съмнение. 

—  Не  говорихме  ли  ние  по-рано,  че  ако  нещо  едно¬ 
временно  се  представя  като  съществуващо  и  като  не¬ 
съществуващо,  то  лежи  между  истинно  съществува¬ 
щото  и  изобщо  несъществуващото  и  за  него  не  може  да 
има  ни  знание,  ни  незнание,  но  то  би  се  показало  като 
нещо  средно  между  незнанието  и  знанието? 

—  Вярно. 

—  Ето  сега  между  тия  две  се  показа  средното,  което 
ние  наричаме  мнение. 

—  Показа  се. 

XXII.  Както  изглежда,  на  нас  остава  да  намерим 
онова,  което  участвува  в  едното  и  в  другото,  т.  е.  в  това, 
което  съществува,  и  в  това,  което  не  съществува,  но 
не  можем  да  го  наречем  с  името  на  нито  едно  от  двете. 
А  пък  ако  се  открие  нещо  подобно,  с  пълно  право  бих¬ 
ме  казали,  че  това  е  именно,  което  мислим;  тогава  на 

двете  припи  части  ще  припишем  свойства  на  крайно¬ 
то,  а  това,  което  се  намира  между  тия  две  части,  ще  на¬ 
речем  средно.  Или  не  е  така? 

—  Така  е. 

—  Като  предположихме  това  нещо.  ще  помоля  да 
ми  каже  и  да  ми  отговори  оня  добър  човек,  който  не 
признава  прекрасното  само  по  себе  си  и  никаква  идея 
тъждествена  на  самата  красота,  а  признава  много  кра¬ 
сиви  неща;  този  любител  на  съзерпаване  никога  не  се 
съгласява,  ако  няко;"  му  говори,  че  хубавото  е  единно 
както  и  справедливото  е  единно,  а  така  е  и  с  всички 
останали  състояния.  В  тия  многобройни  красиви  не¬ 
ща,  любезнейши,  ще  кажем  ние,  няма  ли  нищо,  което 
не  ще  изглежда  грозно,  в  справедливите,  което  не  ще 
изглежда  несправедливо,  и  в  свещените  няма  ли  да  има 
нещо  несвято? 

—  Не  —  рече  той,  —  но  по  необходимост  в  някои 
случаи  самите  хубави  неща  се  явяват  и  като  грозни  и 
по  същия  начин  всички  останали,  за  които  ти  питаш. 

—  Но  какво?  Много  двойни  неща  не  се  ли  явяват 
понякога  половини  вместо  двойни? 

—  В  никакъв  случай. 

—  Но  големите  и  малките,  леките  и  тежките  неща 
ще  се  наричат  ли  с  по-голямо  право  с  тия  имена,  с  кои¬ 
то  ги  наричаме,  отколкото  с  противоположните  наиме¬ 
нования? 

—  Не,  но  всяко  нещо  ще  има  едното  и  другото  на¬ 
именование  —  отговори  той. 

—  Дали  всяка  една  вещ  ще  бъде  точно  това,  или 
изобщо  няма  да  бъде  в  зависимост  от  това,  как  някой 
би  я  назовал? 

—  Това  прилича  —  рече  той,  на  двусмислените  из¬ 
казвания  по  време  на  гощавки  или  на  детската  гатанка 
за  убиването  на  прилеп  от  евнух,  в  която  се  пита  с  как- 

во  и  на  какво  той  го  е  убил.37  А  в  тия  думи  има  дву- 
смислие  и  нито  за  една  вещ  не  може  със  сигурност  да 
се  предполага,  че  тя  е  такава  или  инаква,  или  кое  от 
двете  наименования  й  подхожда  повече,  или  пък  не  й 
подхожда  нито  едното,  нито  другото. 

—  Можеш  ли  ти  —  продължих  аз  —  да  си  послу¬ 
жиш  с  тия  наименования  или  да  ги  поставиш  в  по-до¬ 
бро  положение,  отколкото  положението  на  нещо  сред¬ 
но  между  съществуващото  и  несъществуващото?  Те  не 
са  по-неясни  от  несъществуващото  и  няма  да  изглеж¬ 
дат  по-несъществуващи  от  него,  но,  от  друга  страна, 
не  са  по-ясни  от  съществуващото  и  не  са  нещо  повече 
от  него. 

—  Съвсем  вярно  —  рече  той. 

—  Както  изглежда,  ние  вече  намерихме,  че  пове- 
чето  от  съществуващите  схващания  за  хубавото  и  за 
другите  качества  се  намират  някъде  по  средата  между 
несъществуващото  и  действително  съществуващото  — - 
заключих  аз. 

—  Намерихме  —  потвърди  той. 

—  Но  ние  вече  се  съгласихме,  че  ако  нещо  е  такова, 
то  трябва  да  се  смята  само  като  нещо  мислимо,  а  не 
като  познаваемо,  понеже  блуждае  по  средата  между 
тях  и  следователно  се  разбира  със  средна  способност. 

—  Съгласихме  се. 

—  Следователно  тия,  които  виждат  много  хубави 
неща,  но  не  виждат  същината  на  хубавото  и  не  могат 
да  следват  друго,  което  води  към  това;  също  тия,  кои¬ 
то  виждат  много  справедливи  неща,  но  не  виждат  същи¬ 
ната  на  справедливото  а  така  също  и  за  всички  други 
подобни  случаи  за  тях  ние  ще  кажем,  че  за  всичко  те 
имат  мнение,  но  не  знаят  нищо  за  това,  за  което  мислят. 

—  И  това  се  налага. 

—  Следователно  ще  кажем  ли,  че  едните  желаят 
ДЪРЖАВАТА  263 


,7  АТОН 


и  обичат  тона,  за  което  имат  знание,  а  другите  пък 
желаят  и  обичат  това,  за  което  имат  мнение?  Нима 
не  помним  това,  което  говорихме,  че  те  обичат  и  се 
възхищават  на  гласове,  на  хубави  цветове  и  на  други 
такива  подобни  неща,  а  дори  не  допускат,  че  същест¬ 
вува  същината  на  хубавото? 

—  Помним. 

—  Нима  ние  ще  сгрешим,  ако  ги  наречем  по-скоро 
любители  на  мнения,  отколкото  любители  на  мъдрост? 
Дали  няма  да  ни  се  много  разсърдят,  ако  ги  наречем 
така? 

—  Няма,  ако  се  съгласят  с  мене,  че  на  истината  не  е 
позволено  да  се  сърдим  —  рече  той. 

—  И  така  нали  трябва  да  наричаме  любители  на 
мъдростта  (философи),  а  не  любители  на  мнение  тия, 
които  обичат  всичко  истински  съществуващо? 

—  Без  никакво  съмнение. 

Ролята 

на  философите 
в  държавата 

I.  И  тъй,  Главконе  —  продължих  аз,  —  след  като  до¬ 
край  разисквахме  подробно  кои  са  философи  и  кои  не 
са,  едвам  някак  се  изясни  какви  са  и  едните,  и  другите: 

—  Вероятно  това  не  би  било  лесно  да  стане  с  крат¬ 
ко  разглеждане  —  отговори  той. 

—  Изглежда  не  — рекох.  Аз  поне  мисля,  че  би  било 
по-добре,  ако  трябваше  да  се  говори  само  за  това  и  ако 
не  трябва  много  още  други  неща  да  изследва  желае¬ 
щият  да  разбере  с  какво  се  различава  справедливият 
живот  от  несправедливия. 

—  Какво  друго  ни  остава  след  това?  —  попита  той. 

—  Какво  друго,  освен  което  следва  —  отговорих 
аз.  Понеже  философите  са  тия,  които  могат  да  постиг¬ 
нат  винаги  едно  и  също  при  едни  и  същи  условия,  а 
които  не  могат  това,  блуждаят  сред  много  и  по-разли¬ 
чен  начин  изменящи  се  неща  и  затова  не  са  философи, 
пита  се  кои  от  тия  две  категории  хора  трябва  да  бъдат 
управници  на  държавата? 

—  По  какъв  начин,  като  говорим,  бихме  отгово¬ 
рили  правилно?  — попита  той. 

—  Трябва  да  бъдат  поставяни  за  стражи  от  двете 
групи  тези,  които  могат  да  спазват  законите  и  обичаите 
на  държавите. 

—  Вярно  —  рече  той. 

—  А  нима  не  е  ясно  —  продължих  аз,  —  дали  тряб¬ 
ва  да  избираме  за  страж  сляп  човек  или  такъв,  който 
има  силно  зрение? 

—  Как  може  да  не  е  ясно  —  отговори  той. 

—  Смяташ  ли,  че  се  отличават  от  слепите  тия,  кои- 

то  са  лишени  от  знание  за  същността  на  съществуващо 
то  и  нямат  в  душата  си  никакъв  жив  образ  за  него?  Те 
не  могат  подобно  на  живописци  да  гледат  самата  исти¬ 
на,  да  се  съсредоточават  винаги  върху  нея  и  най-точно 
да  я  съзерцават  и  по  този  начин  да  създават  съответни 
закони  за  хубавото,  справедливото  и  доброто,  когато 
е  необходимо  да  ги  създадат,  а  вече  създадените  да  па¬ 
зят  и  съблюдават. 

—  Да  — рече  той,  — заклевам  се  в  Зевса,  не^се  раз¬ 
личават  много. 

—  И  така  дали  с  по-голямо  право  ще  поставим  за 
стражи  тия  или  другите,  които  знаят  онова,  което  дей¬ 
ствително  съществува,  а  при  това  в  нищо  не  им  отстъп¬ 
ват  както  по  своята  опитност,  така  също  в  никаква 
друга  част  на  добродетелта? 

—  Нередно  би  било  —  рече  гой  —  да  избираме  дру¬ 
ги,  щом  по  отношение  на  другите  качества  не  са  по-до¬ 
лу,  а  и  самото  това  ще  им  служи  като  преимущество,  с 
което  те  твърде  много  ще  ги  надминават. 

—  Следователно  не  трябва  ли  да  поговорим  по  ка¬ 
къв  начин  те  ще  могат  да  имат  едното  и  другото? 

—  Разбира  се. 

—  Още  в  началото  на  нашия  разговор  казахме,  че 
трябва  най-напред  да  си  обясним  природата  на  тия 
хора.  И  аз  мисля,  че  ако  постигнем  пълно  съгласие  за 
нея,  ще  приемем,  че  такива  люде  имат  споменатите 
качества  и  че  не  някои  други  трябва  да  станат  управ¬ 
ници  на  държавите,  а  само  те. 

—  Как? 


268 


Свойства 

на  философската 

душа 

II.  Относно  природата  на  философите  ние  се  съгласих¬ 
ме,  че  те  винаги  ще  обичат  науката,  която  би  им  откри¬ 
вала  нещо  за  онова,  което  винаги  съществува  и  никак 
не  се  променя  от  създаване  и  унищожение. 

—  Нека  това  бъде  прието. 

—  При  това  те  обичат  цялата  наука,  продължих 
аз,  и  доброволно  не  изоставят  нито  малка  нейна  част, 
пито  голяма,  нито  по-ценна,  нито  по-малко  ценна,  т.  е. 
постъпват  също  така,  както  открихме  в  нашите  по- 
предишни  разисквания  за  честолюбците  и  влюбчивите. 

—  Говориш  истински  неща  —  рече  той. 

—  След  това  помисли  дали  е  необходимо  тия  люде, 
които  трябва  да  бъдат  такива,  каквито  ние  ги  описах¬ 
ме,  да  притежават  още  в  душата  си  следното? 

—  Кое  именно? 

—  Правдивост  и  доброволно  да  не  приемат  по  ни¬ 
какъв  начин  лъжата,  но  да  я  мразят  и  да  обичат  исти¬ 
ната. 

—  Приемливо  е  това  —  рече  той. 

—  Не  само  е  приемливо,  приятелю,  но  е  напълно 
необходимо  този,  който  е  свързан  по  природа  с  обич  с 
нещо,  да  обича  и  всичко  сродно  и  свойствено  на  обича¬ 
ното  от  него. 

—  Вярно  —  рече  той. 

—  Но  ти  би  ли  намерил  нещо  по-близко  до  мъд¬ 
ростта  от  истината?  , 

—  Как  може  да  намеря?  —  попита  той. 

—  Възможно  ли  е  за  един  и  същ  човек  да  обича 
истината  и  да  обича  лъжата? 

—  Никак  не  е  възможно. 

—  Следователно  този,  който  истински  обича  нау¬ 
ката,  трябва  още  от  детски  години  да  се  стреми  колко- 
то  е  въ.  м  )жно  повече  към  цялата  истина. 

—  Непременно. 

—  Но  ние  знаем,  че  колкото  желанията  по-силно  се 
насочват  към  едно  нещо,  толкова  стават  по-слаби  по 
отношение  на  други  неща,  както  поток,  който  е  отбит 
някъде. 

—  Но  как? 

—  Така  у  този,  у  когото  желанията  са  насочени 
към  наука  и  към  всичко  подобно  на  нея,  смятам,  той  ще 
има  пред  вид  удоволствието  на  душата  сама  по  себе  си, 
а  ще  изостави  насладите  на  тялото,  ако  не  е  престорен, 
а  истински  философ. 

—  Това  е  съвсем  необходимо. 

—  Такъв  човек  е  разсъдителен  и  никак  не  е  користо- 
любив,  понеже  подобава  другиму,  а  не  нему  да  припе¬ 
челва  пари  за  ония  неща,  за  които  парите  се  припечел¬ 
ват  с  големи  жертви. 

—  Така. 

—  Когато  пък  искаш  да  различеваш  философската 
природа  от  нефилософската,  трябва  да  внимаваш  още 
и  на  това. 

—  На  кое? 

—  Да  не  се  крие  случайно  в  нея  низост,  защото  ма¬ 
лодушието  е  твърде  враждебно  на  душа,  която  се  стре¬ 
ми  винаги  към  всецяло  божественото  и  човешкото. 

—  Съвсем  вярно  —  рече  той. 

—  А  който  има  в  ума  си  високи  помисли  и  изслед¬ 
ва  всяко  време  и  всяка  същност,  смяташ  ли  ти,  че  мо¬ 
же  човешкият  живот  да  се  струва  на  такъв  като  нещо 
велико? 

—  Не  е  възможно  —  рече  той. 

—  Такъв  човек  нима  ще  смята  и  смъртта  за  нещо 
страшно? 

—  В  никакъв  случай. 

—  Следователно  за  слабата  и  низка  природа  не  е 
достъпна  истинската  философия,  както  изглежда. 

—  Струва  ми  се,  че  не  е  достъпна. 

—  Но  какво?  Човек,  който  е  скромен  и  не  е  кори- 
столюбив,  чужд  е  на  низостта  и  не  е  самохвалко,  нито 
е  безсрамен,  може  ли  той  да  бъде  необщителен  и  неспра¬ 
ведлив? 

—  Не. 

—  Затова  ти,  започвайки  да  наблюдаваш  една  фи¬ 
лософска  или  нефилософска  душа  още  от  младежки  го¬ 
дини,  ще  наблюдаваш  дали  е  справедлива  и  кротка  или 
необщителна  и  дива. 

—  Съвсем  вярно. 

—  Както  аз  мисля,  ти  няма  да  оставиш  без  внима¬ 
ние  и  следното. 

—  Кое? 

—  Може  ли  тая  душа  да  учи,  или  не  може? 

—  Нима  допускаш,  че  човек  може  да  обикне  ня¬ 
кога  това,  над  което  той  се  мъчи  и  го  върши  с  твърде 
малък  успех? 

—  Не  може  да  бъде. 

—  Но  какво?  Ако  някой  не  може  да  запомни  нищо 
от  това,  което  учи,  понеже  много  забравя,  може  ли  той 
да  не  бъде  лишен  от  знание? 

—  Как  е  възможно  да  не  бъде  лишен? 

—  А  смяташ  ли,  като  се  труди  без  полза,  че  той 
няма  накрая  да  бъде  принуден  да  намрази  себе  си  и  ед¬ 
на  такава  работа? 

—  Как  няма  да  я  намрази? 

—  И  така  забравящата  душа  ние  никога  няма  да 

отнесем  към  философските  души,  а  трябва  да  искаме 
философската  душа  да  бъде  паметлива. 

—  Без  съмнение. 

—  Но  бихме  ли  казали  ние,  че  същество  с  необра¬ 
зована  и  нехармонична  природа  ще  има  влечение  към 
нещо  друго  освен  към  несъразмерност? 

—  Какво  още? 

—  Смяташ  ли,  че  истината  е  сродна  с  несъразмер¬ 
ността  или  със  съразмерността? 

—  Със  съразмерността. 

—  Следователно  ние  търсим  към  останалото  още 
умерен  и  остроумен  разсъдък,  който  води  със  своята 
лесно  усвояваща  природа  всекиго  да  наблюдава  всич¬ 
ко  действително  съществуващо. 

—  Как  не? 

—  Но  какво?  Не  ти  ли  се  струва,  че  ние  разгледах¬ 
ме  свойствата,  произтичащи  едно  от  друго  и  необходи¬ 
ми  за  душата,  която  предстои  да  бъде  съпричастна  до¬ 
статъчно  и  в  съвършен  вид  със  съществуващото? 

—  Твърде  много  необходими  —  рече  той. 


За  четирите 

главни 

добродетели 

—  И  така  ще  порицаеш  ли  ти  по  някакъв  начин  такова 
занимание,  с  което  някой  по  никакъв  начин  не  би  мо¬ 
гъл  задоволително  да  се  занимава,  еко  той  по  природа 
не  е  паметлив,  способен  да  учи,  великодушен,  приятен, 
приятел  и  близък  на  истината,  на  справедливостта, 
на  мъжеството  и  разсъдителността? 

—  Такова  занимание  дори  Мом1  няма  да  има  смелост 
да  порицае  —  отговори  той. 

—  Напротив  —  продължих  аз,  —  нали  ти  ще  пове¬ 
риш  държавата  само  на  тия,  които  са  станали  съвър¬ 
шени  чрез  възпитанието  и  годините? 

III.  Сократе  — рече  Адимант,  —никой  не  е  в  състоя¬ 
ние  да  ти  противоречи  по  този  въпрос.  Твоите  слуша¬ 
тели,  като  възприемат  внимателно  това,  което  в  мо¬ 
мента  ти  говориш,  изпитват  нещо  такова:  те  вярват, 
че  поради  неопитност  в  задаване  на  въпроси  и  даване 
на  отговори  неусетно  се  съгласяват  с  всеки  отделен 
въпрос  по  време  на  разискването.  А  после,  когато  в 
края  на  краищата  отделните  малки  въпроси  се  обеди¬ 
нят,  открива  се  голяма  грешка  и  противоречие  с  каза¬ 
ното  вече  преди  това.  И  както  в  играта  дама2  неопит¬ 
ните  биват  към  края  поставени  в  такова  притеснено 
положение  от  страна  на  опитните  в  същата  игра,  че  не 
знаят  къде  какво  да  местят,  така  също  и  неопитните 
в  тая  друга  игра  не  вече  с  камъчета,  а  с  думи  биват  та¬ 
ка  поставени  в  безизходно  положение,  та  не  знаят  как¬ 
во  да  говорят,  макар  че  истината  съвсем  не  е  такава. 
Аз  казвам  това,  като  имам  пред  вид  сегашното  поло¬ 
жение.  Сега  никой  не  би  могъл  да  ти  противоречи  с  думи 
на  всеки  твой  въпрос,  ако  пък  погледне  на  дело,  че  те¬ 
зи,  които  се  занимават  с  философия,  без  да  я  изоста¬ 
вят  още  от  млади  години,  понеже  са  се  захванали  за¬ 
ради  образование,  а  се  занимават  с  нея  продължител¬ 
но  време,  повечето  от  тях  стават  странни  хора,  за  да  не 
кажем  съвсем  лоши.  Други  пък  от  тях,  макар  и  да  из¬ 
глеждат  твърде  скромни,  занимават  се  усърдно  с  това, 
което  ти  възхваляваш,  получават  същите  качества  и 
стават  безполезни  за  държавите.3 

Като  го  изслушах,  аз  попитах  дали  той  смята,  че 
лъжат  тия,  които  говорят  тези  неща. 

1 1с  знай  рече  той,  —  но  е  удоволствие  бих 
наслушал  твоето  мнение  по  тоя  въпрос. 

—  Ще  имаш  възможност  да  ме  чуеш,  защото  според 
мене  те  говорят  истината. 

—  Но  как  може  да  се  смята  разумно  да  се  твърди  — 
рече  той  —  че  държавите  няма  да  се  освободят  от  злини- 
те,  преди  да  започнат  да  ги  управляват  философите, 
за  които  приехме,  че  са  безполезни  за  държавите? 

—  Ти  задаваш  —  отговорих  аз  —  въпрос,  който 
изисква  отговор  във  форма  на  сравнение. 

—  А  според  мене  ти  нямаш  навик  да  говориш  със 
сравнения. 

IV.  Добре  —  казах  аз,  —  сега,  след  като  ме  въвле¬ 
че  в  такъв  мъчен  за  отговор  въпрос,  ти  надсмиваш  ли 
ми  се?  Чуй  сравнението  ми,  та  още  повече  да  видиш 
с  какъв  труд  аз  правя  сравнение.  Наистина  толкова 
е  лошо  състоянието  на  най-скромните,  в  което  те  се  на¬ 
мират  спрямо  държавите,  че  почти  нищо  не  може  да 
бъде  по-лошо.  Следователно,  който  прави  сравнение 
и  го  защищава,  трябва  да  извлича  черти  от  много  неща 
подобно  на  живописци,  които  рисуват  козелоелен4, 
като  смесват  различни  черти.  Представи  си  сега,  че  с 
много  кораби  или  с  един  става  следното:  капитанът 
надминава  всички  в  кораба  по  своя  ръст  и  сила,  но  е 
глуховат,  вижда  само  наблизо  и  малко  познава  кораб¬ 
ното  дело  изобщо.  А  моряците  спорят  помежду  си  за 
длъжността  кормчия,  като  всеки  един  смята,  че  той 
именно  трябва  да  застане  на  кормилото,  макар  че  ни¬ 
кога  не  е  изучавал  това  изкуство  и  не  може  да  посочи 
нито  своя  учител,  нито  времето,  когато  се  е  учил.  Ос¬ 
вен  това  дори  твърдят,  че  не  е  необходимо  кормчията 
да  учи  това  изкуство,  и  са  готови  да  насекат  на  късо¬ 
ве  този,  който  твърди,  че  трябва  да  се  учат.  Те  постоян¬ 
но  се  навъртат  около  капитана  и  молят,  и  правят  всич- 

ко,  за  да  им  бъде  поверено  кормилото.  Понякога,  ко- 
като  не  им  се  удаде  да  го  предумат,  но  други  повече  от 
тях  успяват,  те  или  избиват  тези  други,  или  пък  ги  из¬ 
хвърлят  от  кораба,  а  благородния  капитан  правят  без¬ 
силен  чрез  мандрагора5,  опиване  или  нещо  друго,  за¬ 
владяват  кораба  и  почват  да  използуват  всичко,  което 
се  намира  там;  пият  и  плават  така,  както  е  свойствено 
на  такива  люде.  При  това  положение  те  величаят  и  на¬ 
ричат  опитен  моряк  и  умел  да  управлява  кораб  само 
този,  който  е  способен  да  заграби  властта  със  сила  или 
пък  като  убеди  капитана;  а  този,  който  не  е  такъв,  те  го 
ругаят  и  го  наричат  негоден  за  нищо.  Те  нямат  и  по¬ 
нятие,  че  за  истинския  капитан  на  кораб  е  необходимо 
да  разпознава  годишните  времена  и  дните,  небето  и 
звездите,  ветровете  и  да  знае  всичко,  което  е  свързано 
с  корабоплаването,  ако  наистина  има  намерение  да 
стане  добър  водач  на  кораб,  независимо  от  желанието 
на  когото  и  да  е.  Те  са  убедени,  че  за  управляването 
на  кораб  не  са  необходими  нито  умение,  нито  опитност, 
пито  някакво  специално  знание  на  мореплавателното 
изкуство.  При  това  положение  на  кораба  ти  не  смяташ 
ли,  че  моряците  ще  нарекат  зяпач  по  звездите,  ви- 
сокопарен  бърборко  и  безполезен  човек  тъкмо  този, 
който  в  действителност  е  способен  да  управлява 
кораб? 

—  Без  съмнение  —  рече  Адимант. 

—  Аз  смятам  —  продължих,  —  че  ти  нямаш  нужда 
от  разясняване  на  сравнението,  т.  е.  че  посочвам  раз¬ 
положението  на  държавите  към  истинските  философи; 
ти  разбираш  това,  което  казвам. 

—  Разбира  се  —  рече  той. 

—  А  пък  на  този,  който  се  учудва,  че  философите 
не  биват  почитани  в  държавите,  най-напред  ти  му  из¬ 
ложи  това  нещо  и  се  опитай  да  го  убедиш,  че  много  по- 

и><- щипи  за  учудване  щеше  да  бъде,  ако  бяха  почи- 
-  Ще  му  обясня  —  отговори  той. 


Повторно 
за  истинските 
управници 
на  държавата 

—  Впрочем  този  човек  говори  самата  истина,  като 
казва,  че  най-скромните  във  философията  са  безполезни 
за  множеството.  Накарай  го  обаче  да  потърси  причина¬ 
та  за  тая  безполезност  в  тия,  които  не  искат  да  се  пол¬ 
зуват  от  скромните,  а  не  в  самите  тях.  Както  е  съвсем 
естествено  капитанът  на  кораб  да  не  моли  моряците 
да  му  се  подчиняват,  нито  е  прието  мъдрите  да  отиват  в 
домовете  на  богатите6  и  този,  който  с  известно  преуве¬ 
личение  е  говорил  това,  той  се  е  излъгал.  Общоизвест¬ 
на  истина  е,  че  болният,  било  богат  или  беден,  по  не¬ 
обходимост  отива  в  къщата  на  лекаря;  също  и  всеки, 
който  се  нуждае  от  управляване,  отива  в  дома  на  този, 
който  е  способен  да  управлява,  а  пък  управникът, 
доколкото  наистина  той  е  полезен,  не  може  да  моли 
управляваните  да  се  съгласят  да  бъдат  управлявани 
от  него.  Следователно  онзи  мъж,  който  се  учудваше, 
никак  няма  да  сгреши,  ако  сегашните  управляващи 
политици  сравни  с  неотдавна  споменатите  от  нас  мо¬ 
ряци,  а  пък  тези,  които  те  наричат  безполезни  люде  и 
зяпачи  по  звездите7,  да  смята  за  истински  познавачи 
на  мореплавателното  дело. 

—  Съвсем  вярно  —  рече  той. 

—  Поради  тия  причини  и  поради  това  състояние 

на  нещата  не  е  лесно  най-доброто  занимание  да  бъде 
одобрено  от  лица,  които  се  занимават  тъкмо  с  против¬ 
ното.  Но  още  по-голяма  и  по-опасна  клевета  за  фило¬ 
софията  идва  от  тези,  които  сами  твърдят,  че  се  занима¬ 
ват  с  философия.  За  тях  ти  говориш,  когато  обвиня¬ 
ваш  философията,  твърдейки,  че  твърде  много  от  тези, 
които  се  насочват  към  нея,  са  много  порочни.  А  що  се 
отнася  до  твърдението,  че  най-скромните  са  безполез¬ 
ни,  аз  съм  съгласен,  че  ти  говориш  самата  истина. 
Нали  е  така? 

-  Да. 

V.  Разгледахме  ли  ние  сега  причината  за  безполез¬ 
ността  на  скромните  хора? 

—  Разбира  се. 

—  Не  желаеш  ли  след  това  да  разгледаме  при¬ 
чината  за  порочността  на  мнозина  и  ако  можем,  да  се 
опитаме  да  посочим,  че  философията  не  е  виновна  за 
това? 

-  Да. 

—  Нека  да  слушаме  и  да  отговаряме,  като  си  при¬ 
помним  това,  с  което  изследвахме  природата,  по  какъв 
начин  човек  да  стане  добър  и  честен.  Ако  помниш,  не¬ 
гов  водач  трябва  да  бъде  преди  всичко  истината,  към 
която  той  е  длъжен  да  се  стреми  всякак  и  всякъде,  за- 
щото,  ако  е  мошеник,  не  може  да  има  нищо  общо  с  ис¬ 
тинската  философия. 

—  Наистина  така  беше  казано. 

—  Но  нали  в  този  единствен  пункт  се  явява  проти¬ 
воречие  с  това,  което  сега  се  мисли  по  същия  въпрос? 

—  Разбира  се  —  отвърна  той. 

—  Нима  ние  няма  достатъчно  да  защитим  нашето 
схващане,  че  този,  който  по  природа  действително  оби¬ 
ча  науката,  се  стреми  към  съществуващото?  Той  не  се 
спира  на  множество  неща,  които  изглеждат  само  съ- 

щсствуващн,  но  върви  напред,  не  се  отчайва  и  не  пре¬ 
кратява  своята  обич  към  науката,  докато  не  докосне 
природата  на  всяко  едно  от  съществуващите  неща  с 
тая  част  на  душата  си,  с  която  подхожда  те  да  бъдат 
докоснати.  А  това  подобава  на  онова  начало,  което 
им  е  близко.  След  като  човек  се  доближи  до  истински 
съществуващото  и  се  смеси  с  него,  той  показва  разум  и 
истина,  стига  до  познание,  живее  в  истина,  храни  се 
и  се  освобождава  от  страдание,  а  по-рано  това  не  е  въз¬ 
можно. 

—  Съвсем  е  достатъчно  тая  защита  при  това  поло¬ 
жение  —  отвърна  той. 

—  Но  какво?  Ще  подхожда  ли  за  такъв  човек  да 
обича  лъжата  или,  напротив,  ще  я  мрази  с  цялото  си 
същество? 

—  Ще  я  ненавижда  —  рече  той. 

— -  А  когато  го  ръководи  истината,  смятам,  че  ни¬ 
кога  не  бихме  казали,  че  я  съпровожда  верига  от 
злини. 

—  Нима  това  е  възможно? 

—  Здравият  и  справедлив  начин  на  мислене  я  след¬ 
ва,  а  след  него  идва  разсъдителността. 

—  Вярно  —  рече  той. 

—  Защо  трябва  отново  да  започваме  отначало  да 
излагаме  и  друга  редица  качества  на  философската 
природа?  Навярно  ти  си  спомняш,  че  към  тях  прина¬ 
длежат  мъжеството,  великодушието,  способността  за 
учене,  добрата  памет.  След  това  ти  ми  възрази,  че  все¬ 
ки  ще  бъде  заставен  да  се  съгласи  с  това,  което  ние 
говорим,  изостави  започнатия  разговор  и  се  насочи  към 
тези  неща,  за  които  говорим;  всеки  би  казал,  че  вижда 
едни  от  тях  безполезни,  а  повечето  лоши  във  всяко  от¬ 
ношение.  Търсейки  причината  на  тая  поквара,  ние 
дойдохме  до  сегашното  разсъждение  поради  какво  мно- 

зина  са  лоши,  а  заради  това  пък  отново  се  заловихме 
с  природата  на  истинските  философи  и  по  необходимост 
я  определихме. 

—  Това  е  така  —  отговори  той. 

VI.  Сега  —  продължих  аз  —  трябва  да  разгледаме 
покварата  на  тая  природа,  как  тя  у  мнозина  се  е  по¬ 
вредила,  а  у  които  малко  нещо  е  останало,  тях  макар 
и  да  не  наричаме  лоши,  но  ги  наричаме  безполезни.  А 
след  това  природата  на  ония  хора,  които  подражават 
на  философията  и  си  присвояват  нейната  дейност,  как- 
вито  са  природите  на  душите,  които  се  насочват  към  тая 
дейност,  недостойно  и  свръхсилите  си,  грешат  много¬ 
кратно,  навред  и  сред  всички  хора  са  създали  това  мне¬ 
ние  за  философията,  за  което  ти  говориш. 

—  За  каква  поквара  говориш?  —  попита  той. 

—  Аз  ще  се  опитам, доколкото  това  е  по  силите  ми,  да 
ти  го  обясня  —  отговорих.  —  Всеки  ще  се  съгласи  с  нас, 
смятам,  в  това,  че  тази  природа,  която  има  всичко, 
което  ние  сега  й  приписахме,  за  да  стане  истински  фи¬ 
лософска,  рядко  се  ражда  сред  хората  и  не  се  среща 
често.  Или  ти  не  мислиш  така? 

—  Точно  така  мисля. 

—  Докато  човек  с  такава  природна  дарба  се  среща 
рядко,  то  виж  колко  често  се  срещат  и  колко  големи 
са  различните  видове  гибел. 

—  Кои  именно? 

—  Най-чудно  от  всичко  е  да  се  слуша,  че  погубва 
душата  и  я  отклонява  от  философията  всяко  едно  от 
тия  свойства,  които  ние  хвалихме,  а  именно  мъжество¬ 
то,  разсъдителността  и  всички  други,  които  разгле¬ 
дахме. 

—  Това  е  невероятно  дори  за  слушане  само  —  по¬ 
твърди  той. 

—  Освен  това  —  продължих  аз  —  нея  я  покваряват 

п  и  отклоняват  от  философията  също  и  всички  така  на¬ 
речени  блага,  като  красота,  богатство,  сила  на  тяло¬ 
то,  влиятелните  роднински  връзки  в  държавата  и  всич¬ 
ко,  което  ги  наподобява.  Впрочем  ти  вече  имаш  в  общи 
черти  всичко,  което  трябва  да  говоря. 

—  Разбирам  —  отвърна  той,  —  но  с  удоволствие 
бих  изслушал  по-подробно  това,  което  казваш. 

—  Хайде  —  рекох  аз,  —  постарай  се  да  разбереш 
правилно  цялото,  и  ще  ти  стане  съвсем  ясно  и  не  ще 
ти  изглежда  странно  вече  казаното  по  тоя  въпрос. 

—  Какво  ще  заповядаш?  —  попита  той. 

—  Всяко  семе  или  зародиш  било  на  растение  или  на 
животно  знаем,  —  рекох  аз,  —  че  ако  не  намери  храната, 
която  му  е  необходима,  нито  удобното  време  или  мя¬ 
сто,  толкова  повече  губи  своите  свойства,  колкото  е  по- 
силно,  защото  злото  е  по-противоположно  на  доброто, 
отколкото  на  недоброто. 

—  Може  ли  да  не  е  така  ? 

—  Естествено  е,  мисля,  че  най-добрата  природа 
при  една  съвсем  несвойствена  за  нея  храна  повече  стра¬ 
да,  отколкото  слабата  природа. 

—  Естествено. 

—  Няма  ли  да  кажем,  Адиманте  — продължих  аз,  — 
че  и  най-даровитите  души  при  лошо  възпитание  стават 
особено  лоши?  Или  ти  смяташ,  че  големите  неправди 
и  съвършената  порочност  произхождат  от  лошата,  а 
не  от  една  силна  природа,  покварена  от  възпитанието, 
и  че  слабата  природа  никога  не  ще  бъде  причина  за  ве¬ 
лики  дела  —  било  добри,  било  лоши? 

—  Не  —  рече  той.  —  Аз  съм  съгласен  с  тебе. 

—  Ако  предположим,  че  природата  на  философа 
е  получила  съответно  образование,  както  аз  мисля, 
по  необходимост  тя  ще  преуспява  и  ще  достигне  до  вся¬ 
каква  добродетел;  ако  пък,  след  като  бъде  посята  и  за- 

садена,  не  се  храни  с  подходяща  храна,  тя  ще  се  на¬ 
сочва  към  противоположно  състояние  да  добродетел¬ 
та,  ако  случайно  някой  от  боговете  не  й  се  притече  на 
помощ.  Или  ти  подобно  на  мнозина  други  мислиш,  че 
някои  младежи  биват  покварявани  от  софисти;  поква- 
рителите  обаче  са  някакви  си  частни  софисти  и  за  това 
заслужава  ли  да  се  говори?  А  смяташ  ли,  че  тези,  кои¬ 
то  така  говорят,  не  са  велики  софисти  и  възпитават  по 
съвършен  начин  млади  и  стари,  мъже  и  жени  и  ги  пра¬ 
вят  такива,  каквито  си  желаят? 

—  Кога?  —  попита  той. 

—  Когато  —  отговорих  аз  —  събраните  мнозина 
заедно  заседават  в  народните  събрания  или  в  съдили¬ 
щата,  или  в  театрите,  или  във  военните  лагери,  или  в 
някакво  друго  общо  многолюдно  събрание  порицават 
с  голям  шум  едни  от  казаните  или  извършените  неща, 
а  други  пък  неща  хвалят.  При  двата  случая  невъздър¬ 
жано  викат  и  ръкопляскат.  При  това  скалите  и  самото 
място8,  където  се  събират,  отеквайки,  удвояват  шума 
както  от  порицанието,  така  също  и  от  похвалата.  Мис¬ 
лиш  ли  какво  мъжество  юношата  ще  добие  в  такова 
място,  така  да  се  каже?  Или  какво  частно  възпитание 
би  трябвало  да  има  той,  та  заливано  от  такива  хули  и 
похвали,  да  не  се  увлече  по  течението,  където  то  го  мък¬ 
не?  Мислиш  ли,  че  той  няма  да  смята  за  хубави  и  лоши 
същите  неща,  които  смятат  и  те,  че  няма  да  почне  да 
върши  това,  което  правят  те,  и  да  стане  такъв,  каквито 
са  те? 

—  Това  е  съвсем  неизбежно,  Сократе  —  рече  той. 

Софистите 
и  мнението 
на  тълпата 

VII.  Но  ние  още  не  сме  казали  нищо  за  най-голямата 
необходимост,  рекох  аз. 

—  Каква  необходимост  —  попита  той. 

—  Тая,  която  тези  възпитатели  и  софисти,  без  да 
убеждават  със  слово,  прилагат  на  дело.  Нима  ти  не 
знаеш,  че  неподдаващия  се  на  убеждение  те  наказват 
с  лишаване  от  граждански  права,  с  парична  глоба  и 
смърт? 

—  Това  зная  съвсем  ясно  —  отвърна  той. 

—  Кой  друг  софист,  мислиш,  и  кои  частни  доводи, 
като  им  противоречат,  ще  могат  да  имат  сила? 

—  Смятам,  че  никой  —  рече  той. 

—  Без  съмнение  никой,  —  рекох  аз,  —  а  дори  само  да 
се  направи  опит  за  това,  би  било  голямо  безумие.  Ня¬ 
ма,  не  е  имало  и  изобщо  няма  да  има  друго  схващане 
за  добродетелта  освен  това,  което  се  е  получило  по  вре¬ 
ме  на  възпитанието,  на  човешкото  възпитание,  прия¬ 
телю.  Ние  обаче  ще  изключим  божественото  възпитание 
от  нашата  реч  според  пословицата9,  защото  трябва  да 
знаем,  че  който  би  се  спасил  и  стане,  какъвто  трябва 
да  стане  при  такова  състояние  на  обществените  отно¬ 
шения,  ти  няма  да  сгрешиш,  ако  кажеш  за  него,  че 
божият  промисъл  го  е  спасил.10 

—  И  по  мое  мнение  не  може  да  бъде  другояче  — 
рече  той. 

—  И  тъй  освен  това  нека  и  следното  да  бъде  пред¬ 
мет  за  обмисляне  от  тебе. 

—  Кое? 

—  Всяко  от  частните  наемни  лица,  които  те  нари- 

чат  софисти  и  смятат  за  съперници  в  своите  занимания, 
да  преподава  не  други  знания  освен  преподаваните  от 
мнозината  други,  които  те  обсъждат  при  своите  съби¬ 
рания  и  ги  наричат  мъдрост.  Както  когато  някой  изу¬ 
чава  наклонностите  и  естествените  нагони  на  голям  и 
вече  отхранен  силен  звяр,  по  какъв  начин  трябва  да 
се  доближава  към  него  и  да  го  пипа,  кога  става 
раздразнителен  или  кротък  и  поради  какво,  при  какви 
случаи  обикновено  издава  определени  звуци,  а  така 
също  при  издаването  на  какви  звукове  от  друг  става 
кротък  или  свиреп.  Като  изучи  всичко  това  чрез  об¬ 
щуване  със  звяра  и  чрез  продължителен  опит,  той  би 
нарекъл  това  действие  мъдрост.  Като  го  направи  из¬ 
куство,  той  би  се  насочил  вече  към  неговото  препода¬ 
ване,  но  в  същност  никак  не  би  знаел  какво  от  тия  уче¬ 
ния  и  естествени  стремежи  е  хубаво  или  грозно,  добро 
или  лошо,  справедливо  или  несправедливо,  но  всичко 
това  би  назовал  в  зависимост  от  реагирането  на  голя¬ 
мото  животно  и  ще  нарича  добро  това,  което  е  прият¬ 
но  за  животното,  а  лошо  —  това,  което  му  е  противно. 
Никакво  друго  понятие  за  тия  неща  той  не  би  могъл 
да  има,  а  необходимото  би  наричал  справедливо  и  кра¬ 
сиво,  без  да  може  да  види  в  същност  по  какво  се  раз¬ 
личава  природата  на  необходимото  и  доброто,  нито  би 
могъл  да  я  посочи  другиму.  В  такъв  случай,  бога  ми, 
няма  ли  той  да  ти  изглежда  странен  учител? 

—  Ще  ми  изглежда  —  рече  той. 

—  Мислиш  ли,  че  се  различава  от  него  оня,  който 
приема  за  мъдрост  наблюдаването  характера  и  стре¬ 
межите  на  много  и  различни  люде  по  време  на  събира¬ 
не  било  при  живопис,  било  при  музика,  било  при  по¬ 
литическа  дейност?  А  който  влиза  в  общение  с  тях, 
като  им  представя  или  поетическо  произведение,  или 
друго  някое  произведение,  или  пък  оказва  някаква 

услуга  на  държавата  и  повече,  отколкото  е  необходи¬ 
мо,  прави  от  тълпата  свои  ценители;  него  пък  така  наре¬ 
чената  Диомедова  нужда11  заставя  да  прави  това,  кое¬ 
то  това  множество  би  похвалило.  Че  наистина  това  е 
добро  и  хубаво,  нали  още  никога  не  си  чул  от  някого 
доказателство  за  това,  което  да  не  е  смешно? 

—  Мисля,  че  и  в  бъдеще  няма  да  чуя  друю  доказа¬ 
телство  —  отговори  той. 


Антагонизмът 
между  философа 
и  тълпата 

VIII.  След  като  разбра  всичко,  което  вече~казахме,  се¬ 
га  си  припомни  и  следното:  дали  тълпата  признава  и 
приема,  че  съществува  прекрасното  само  по  себе  си 
или  пък  има  много  отделни  прекрасни  неща  и  дали  има 
само  едно  единствено  нещо,  а  не  множество  отделни 
вещи? 

—  Сигурно  не  —  отговори  той. 

—  Следователно  тълпата  не  може  да  бъде  фило¬ 
соф  — ■  заключих  аз. 

—  Не  е  възможно. 

—  Неизбежно  философствуващите  люде  биват  ху¬ 
лени  от  тълпата? 

—  Неизбежно  е. 

—  Също  биват  порицавани  и  от  ония  частни  лица, 
които  така  постъпват  с  народа,  че  искат  на  всяка  цена 
да  му  харесат. 

—  Очевидно. 

—  Г1рн  такова  положение  какво  спасение  виждаш 
за  философската  природа,  та  тя  да  не  изостави  своето 

занимание  н  да  постигне  целта  си?  Обмисляй  го  във 
връзка  с  това,  което  вече  казахме,  а  ние  се  съгласих¬ 
ме,  че  на  тая  природа  са  присъщи  любознателност,  па¬ 
мет,  мъжество  и  благородство. 

-Да. 

—  Следователно  такъв  няма  ли  да  стане  пръв  още 
като  дете12  във  всичко,  особено  ако  тялото  му  се  устрои 
в  съгласие  с  душата? 

—  Как  няма  да  стане  — отговори  той. 

—  А  когато  той  вече  остарее,  тогава,  мисля,  че  ще 
пожелаят  да  се  възползуват  от  него  при  своята  работа 
и  неговите  близки,  и  гражданите. 

—  Как  няма  да  се  възползуват? 

—  Следователно  с  молби,  с  отдаване  на  почести  и 
с  ласкателства  ще  се  стараят  предварително  да  си  оси¬ 
гурят  бъдещата  негова  сила. 

—  Обикновено  става  така  —  потвърди  той. 

—  Но  какво  смяташ  —  попитах  аз  —  ще  направи 
един  такъв  човек  при  такива  обстоятелства,  особено 
ако  той  е  гражданин  на  велика  държава,  богат,  благо¬ 
роден,  красив  и  висок?13  Няма  ли  да  се  изпълни  с  не¬ 
постижима  надежда,  като  си  въобрази,  че  е  способен 
да  управлява  държавните  работи  на  елините  и  чуж¬ 
денците  и  освен  това  да  превъзнася  себе  си,  неразумно 
изпълнен  с  гордост  поради  своята  външност  и  суетно 
високомерие? 

—  Съвсем  вярно  —  рече  той. 

—  Но  ако  някой  незабелязано  се  приближи  към  та¬ 
ка  настроения  човек  и  му  каже  истината,  че  той  няма 
достатъчно  ум,  а  пък  се  нуждае  —  умът  обаче  се  придо¬ 
бива  само  ако  се  робува  за  неговото  придобиване  —  смя¬ 
таш  ли,  че  ще  му  бъде  леко  да  изслуша  толкова  неприят¬ 
ни  за  него  думи? 

—  Далеч  ще  бъде  от  това  —  рече  той. 

°  ра  природа  и  поради  близостта  си  с  такива  схващания 
1  ’  някой  разбере,  поправи  се  и  се  насочи  към  философия- 
^  та,  какво  ще  правят  според  нас  ония,  които  мислят,  че 
*  ползата  и  дружбата  с  него  са  загубени?  Няма  ли  всич¬ 
ко  да  вършат  и  всичко  да  говорят  на  него  самия  да  не  се 
оставя  да  бъде  убеден,  а  и  на  убеждаващия  го,  че  той 
няма  да  има  успех,  понеже  те  както  при  частните  му  де¬ 
ла,  така  също  и  при  обществените  му  задължения  ще 
му  устройват  засади? 

—  Това  е  съвсем  необходимо  —  рече  той. 

—  И  тъй  възможно  ли  е  такъв  човек  да  се  занимава  с 
философия? 

—  Сигурно  не. 

IX.  Виждаш  ли  —  рекох  аз,  —че  ние  не  се  изразихме 
лошо  за  самите  съставни  части  на  философската  приро¬ 
да,  когато  нейното  лошо  възпитание  по  някакъв  начин 
се  явява  причина  за  отпадане  от  нейната  пряка  задача 
и  да  не  се  постигнат  така  наречените  блага,  богатства 
и  всички  подобни  на  тях  средства? 

—  Наистина  не  беше  лошо  казано,  а,  както  трябва  — 
рече  той. 

—  Това  е,  чудни  човече  —  рекох,  —  гибел  и  такова  е 
унищожението  и  покваряването  на  най-добрата  при¬ 
рода  за  най-добрата  дейност,  макар  и  тази  природа  да 
не  се  среща  често,  както  ние  казваме.  От  тия  мъже  са 
тези,  които  причиняват  най-големите  злини  на  държа¬ 
вите  и  частните  лица,  а  така  също  и  тези,  които  вършат 
добри  дела,  ако  те  се  стремят  към  това.  Незначителната 
природа  обаче  не  прави  никога  нищо  велико  нито  за 
някое  частно  лице,  нито  за  държавата. 

—  Съвсем  вярно  —  потвърди  той. 

—  И  тия  люде,  за  които  мъдростта  е  съвсем  подхо¬ 
дяща,  като  се  отклоняват  от  нея,  изоставят  филосо- 

фията  пуста  и  несъвършена  и  сами  живеят  неподходящ 
за  тях  и  неистински  живот,  а  към  философията,  като 
вече  осиротяла  от  близки,  се  насочват  други  недостой¬ 
ни  люде,  позорят  я  и  я  подхвърлят  на  безчестие.  И  то¬ 
гава,  както  ти  казваш,  нейните  хулители  я  хулят,  че 
от  занимаващите  се  с  нея  едни  нищо  не  струват,  а  други, 
които  са  много  повече,  са  достойни  за  най-големи 
злини. 

—  Наистина  —  рече  той,  — такива  неща  се  говорят. 

—  И  с  право  се  говорят  —  потвърдих  аз,  —  защото 
други  човеченца,  като  виждат,  че  тази  област  е  оста¬ 
нала  празна,  макар  да  е  пълна  с  прекрасни  имена  и 
велелепие,  такива  бягат  от  затвори  в  светилищата; 
с  радост  прескачат  от  други  занимания  към  философия¬ 
та  такива,  които  са  най-хитри  в  своето  незначително 
изкуство.  Без  да  се  гледа,  че  философията  се  подхвър¬ 
ля  на  такава  участ,  в  сравнение  с  другите  изкуства 
нейното  достойнство  си  остава  по-възвишено,  а  мнозина 
пристъпващи  към  това  достойнство,  понеже  са  с  несъ¬ 
вършена  природа,  както, от  една  страна,  понасят  вреди  в 
тялото  си  от  изкуствата  и  занаятите,  така  пък,  от  друга 
страна,  са  съкрушени  и  сломени  в  душите  си  поради  осо¬ 
бените  им  тежки  занаяти.  Или  това  не  е  неизбежно? 

—  Съвсем  е  неизбежно  —  рече  той. 

—  И  така  —  продължих  аз  —  смяташ  ли,  че  в  нещо 
те  се  различават  от  плешив  и  дребен  на  ръст  ковач,  кой¬ 
то  е  спечелил  пари  и  наскоро  е  излязъл  от  затвора,  из¬ 
къпал  се  в  банята  и  си  облякъл  нова  дреха,  нагизден 
като  младоженец,  иска  да  се  ожени  за  дъщерята  на 
господаря  си,  който  е  изпаднал  в  бедност  и  безпомощ¬ 
ност? 

—  Няма  голяма  разлика  —  отговори  той. 

—  Какви  деца  трябва  да  родят  такива  хора?  Нали 
неистински  и  негодни? 

Съвсем  е  необходимо  да  бъде  така. 

Но  какво?  Ако  недостойни  да  възпитават  лица 
пристъпват  към  възпитаване  и  се  занимават  по  не¬ 
достоен  начин  с  него,  може  ли  да  кажем  какви  помисли 
и  мнения  те  ще  родят?  Нали  наистина  се  чуват  от  тех¬ 
ните  уста  само  софизми  и  нищо  искрено,  нищо,  което 
по  достоен  начин  участвува  в  истинското  разбиране? 

—  Без  съмнение  —  рече  той. 

X.  Адиманте,  твърде  малцина  останаха  от  тия,  кои¬ 
то  се  занимават  по  достойнство  с  философията.14  Това 
е  или  заловеният  при  бягство  благороден  и  добре  въз¬ 
питан  дух,  който  поради  липса  на  покварители,  верен 
на  природата  си,  остава  при  философията;  или  пък  е 
велика  душа,  родена  в  малка  държава,  и  с  презрение 
гледа  на  държавните  дела;  а  пък  съвсем  малко  на  брой 
са  тия,  които  имат  дарование,  пренебрегват  всяко  дру¬ 
го  изкуство  и  се  насочват  към  философията.  Възмож¬ 
но  е  и  юздата  на  нашия  другар  Теаг15  да  е  в  състояние 
да  задържи  някои  при  нея.  При  Теаг  било  всичко  друго 
така  устроено,  за  да  го  отклони  от  философията,  но 
само  болестта  на  тялото  го  отклонява  от  политическа 
дейност  и  го  задържа  при  философията.  За  нашето  бо¬ 
жествено  знамение  не  бива  и  да  говорим16,  понеже  това 
не  се  е  случвало  с  нито  един  от  прежните  люде.  А  към 
тия  малко  на  брой  хора  и  ония,  които  са  вкусили  колко 
е  приятно  и  блажено  това  притежание,  видели  са  доста¬ 
тъчно  безумието  на  тълпата  и  че  I  икой  нищо  здраво¬ 
словно,  така  да  се  каже,  не  върши  за  държавните  ра¬ 
боти,  нито  пък  има  съюзник,  с  който  някой  би  могъл  да 
отиде  на  помощ  на  справедливия  и  би  се  спасил,  а,  на¬ 
против,  е  подобен  на  човек,  попаднал  сред  зверове, 
който  не  желае  да  постъпва  несправедливо,  нито  пък  е  в 
състояние  сам  да  се  противопоставя  на  всички  диви  свои 
противници  и  преди  да  окаже  полза  на  държавата  или 

на  приятелите  си,  погива  безполезен  за  себе  си  и  за 
другите.  Такъв  човек,  като  обсъди  всичко,  остава  на 
спокойствие  и  върши  своята  работа  подобно  на  човек, 
който  по  време  на  буря,  когато  облак  от  прах  и  пороен 
дъжд  се  носят  от  силен  вятър,  сам  се  скрива  под  стена. 
Като  наблюдава  как  другите  са  изпълнени  с  беззако¬ 
ние,  той  е  доволен,  ако  сам  остане  чист  от  неправда  и 
нечестиви  дела.  Като  живее  така  по  време  на  тукашния 
си  живот,  очаква  своята  смърт  весел  и  кротък,  изпълнен 
с  добра  надежда. 

—  Наистина  той  ще  си  отиде  от  този  живот,  като  е 
свършил  не  най-малки  дела  —  рече  той. 

—  Не  е  свършил  и  най-велики  дела,  понеже  не  е 
попаднал  в  подходяща  политическа  обстановка  —  рекох 
аз,  —  защото  само  в  подходяща  обстановка  той  сам  пове¬ 
че  ще  преуспява  и  ще  спасява  наред  със  своето  и  об¬ 
щото. 


Порочната 
държавна 
уредба  е  вредна 
за  философа 

XI.  Струва  ми  се,  че  достатъчно  се  каза  за  философия¬ 
та  и  заради  какво  тя  се  клевети,  и  то  несправедливо,  ако 
ти  нямаш  нищо  друго  да  прибавиш. 

—  Нищо  повече  нямам  какво  да  кажа  за  това  —  ре¬ 
че  той.  —  Но  коя  от  съществуващите  сега  държавни  уред¬ 
би  ти  смяташ  за  най -пригодна  за  философията? 

—  Никоя  — отговорих  аз,  — и  ще  ти  докажа,  че  ни- 
то  една  от  сегашните  държавни  уредби  не  е  достойна  за 
природата  на  философа. Поради  това  и  държавната  уред- 

ба  се  променя  и  извращава  подобно  на  чуждестранно 
семе,  посято  на  чужда  почва,  което  губи  своята  сила  и 
се  превръща  на  туземно,  така  също  и  този  род  не  запаз¬ 
ва  своята  сила,  но  преминава  в  друг  вид.  Ако  пък  по¬ 
падне  в  най-добрата  държавна  уредба,  както  и  той  е 
най-добър,  тогава  ще  стане  ясно,  че  той  в  същност  е 
божествен,  а  другите  са  човешки  — другите  природи  и 
занимания.  Явно  е,  че  след  това  ти  ще  попиташ  сега 
каква  е  тая  държавна  уредба. 

—  Ти  не  позна  — отговори  ми  той.  —  Нямам  намере¬ 
ние  да  питам  това,  но  дали  е  тая  държавна  уредба,  която 
ние  разкривахме,  уреждайки  държавата,  или  пък  е 
някоя  друга. 

—  Впрочем  тая  е  —  отговорих  аз.  —  Същото  това 
беше  казано  и  тогава,  когато  се  установи,  че  в  държавата 
винаги  ще  трябва  да  остане  нещо,  което  да  има  един  и 
същ  начин  за  управляване,  който  възглед  имаше  и  ти, 
когато  като  законодател  създаваше  закони. 

—  Беше  казано  —  потвърди  той. 

—  Но  не  беше  достатъчно  разкрито  —  продължих 
аз,  —  понеже  вие,  обхванати  от  преждевременен  страх, 
обявихте,  че  изследването  на  такъв  въпрос  ще  бъде  про¬ 
дължително  и  трудно,  макар  че  и  разглеждането  на 
останалото  не  беше  най-лесно. 

—  Кое  останало? 

—  По  какъв  начин  трябва  да  постъпи  държавата, 
която  се  заеме  с  философията,  за  да  не  погине?  Всичко 
велико  наистина  е  опасно  и  действително  хубавото  е 
трудно17,  както  се  казва. 

—  Но  ако  това  се  обясни,  ще  получи  завършък  и 
нашето  изследване  —  рече  той. 

—  Пречка  ще  бъде  не  нежеланието  —  отвърнах 
аз,  —  но  безсилието.  Ти  лично  ще  видиш  моето  усърдие. 
Гледай  сега  как  усърдно  и  как  безстрашно  ще  говоря,  че 

държавата  трябва  да  се  заеме  с  това  дело  по  начин,  точ¬ 
но  противоположен  на  сегашния. 

—  Какъв? 

—  Сега  —  продължих  аз  —  младежите,  едвам  току- 
що  излезли  от  детската  възраст,  се  занимават  с  фило¬ 
софия,  преди  да  уредят  свой  дом  и  да  пристъпят  към  ра¬ 
бота;  а  когато  се  приближат  до  най-трудната  част  от 
философията,  те  се  отдръпват,  макар  че  се  смятат  вече 
за  най-опитни  философи  —  говоря  за  най-трудното  в 
нея,  за  доказателствата.  А  по-късно,  ако  бъдат  повика¬ 
ни  от  други,  които  се  занимават  с  философия,  те  се  съг¬ 
ласяват  да  станат  техни  слушатели,  смятат  това  за  своя 
заслуга,  макар  да  разправят,  че  вършат  това  между 
другото;  на  стари  години  пък,  като  се  изключат  само 
отделни  лица,  гаснат  много  по-бързо  от  Хераклитово- 
то18  слънце  и  почти  никога  отново  не  се  възпламеняват. 

—  Но  как  трябва  да  става  заниманието  с  филосо¬ 
фия?  —  попита  той. 

—  Младежите  и  децата  трябва  да  пристъпват  към 
присъщото  на  възрастта  им  образование19  и  към  фило¬ 
софията  по  напълно  противоположен  начин  на  сегаш¬ 
ния.  Трябва  да  се  полагат  твърде  големи  грижи  за  тя¬ 
лото,  докато  детето  расте  и  възмъжава,  за  да  стане  в 
услуга  на  философията.  При  напредването  на  възрастта, 
когато  започва  да  се  усъвършенствува  душата,  да  се  за¬ 
силят  упражненията  с  философията.  А  щом  силата  за¬ 
почне  да  намалява  и  хората  бъдат  вече  свободни  от  дър¬ 
жавни  и  военни  повинности,  тогава  да  пасат  свободни30 
и  да  не  вършат  нищо  друго,  което  не  е  странично  занима¬ 
ние,  щом  желаят  да  живеят  щастливо;  и  след  като  свър¬ 
шат  определения  им  живот,  да  получат  подходящ  дял  в 
другия  живот. 

XII.  Струва  ми  се,  Сократе,  че  ти  истинно  говориш  и 
с  усърдие  —  рече  той.  — Мисля  обаче  мнозина  отслуша- 

телите  още  по-усърдно  ще  ти  противоречат  и  никак  ня¬ 
ма  да  ти  повярват.  Пръв  между  тях  ще  бъде  Тразимах. 

—  Не  се  опитвай  —  рекох  —  да  ме  скараш  с  Трази¬ 
мах,  с  когото  току-що  станахме  приятели,  а  и  по-рано 
не  бяхме  врагове.  Ние  няма  да  оставим  нищо  без  из¬ 
следване,  докато  не  убедим  него  и  другите  или  преди 
да  направим  нещо  за  онзи  живот,  когато  ще  бъдат  ро¬ 
дени  отново  и  ще  попаднат  на  такива  разговори. 

—  Ти  наистина  говориш  за  недалечно  време21  — 
рече  той. 

—  Дори  за  никакво  време  —  отвърнах  аз,  —  ако  го 
сравним  с  вечността.  Няма  нищо  чудно,  че  голямото  мно¬ 
зинство  хора  не  вярват  на  казаното  сега.  Те  изобщо  ни¬ 
кога  не  са  виждали  това,  за  което  сега  се  говори,  а  по- 
скоро  смятат,  че  такива  думи  се  говорят  нарочно  на¬ 
годени  помежду  си,  а  не  са  свързани  помежду  си,  как- 
то  сега.  Тия  хора  никога  не  са  видели  човек,  който  носи 
образ  и  подобие  на  добродетел,  достигнал  до  възможно¬ 
то  съвършенство  на  дело  и  със  слово,  който  властвува 
в  една  такава  държава  —  не  са  видели  нито  един,  ни- 
то  повече  такива22.  Или  ти  мислиш  иначе? 

—  В  никакъв  случай. 

—  Те  не  се  вслушваха  достатъчно,  почтени  друже, 
в  прекрасните  и  свободни  разсъждения,  които  упорито 
търсят  истината  и  по  всякакъв  начин  искат  да  узнаят,  а 
избягват  усърдно  духовити  и  спорни  разсъждения,  кои¬ 
то  не  водят  към  нищо  друго  освен  към  слава  и  слово- 
прение  както  в  съда,  така  също  и  при  частни  събирания. 

—  И  това  не  са  слушали  —  рече  той. 

—  Е  то  защо  —  продължих  аз,  —  предвиждайки  то¬ 
ва  и  страхувайки  се,  ние  тогава  говорихме,  заставени  от 
истината,  че  нито  държава,  нито  държавна  управа,  ни¬ 
то  отделен  човек  никога  няма  да  станат  съвършени, 
преди  да  настъпи  необходимост,  независимо  дали  това 

хората  желаят,  или  ке  го  желаят,  философите  да  се  гри¬ 
жат  за  държавата  и  държавата  да  стане  послушна  на  тия 
малцина  и  нелоши  философи,  които  сега  се  наричат  без¬ 
полезни;  или  докато  на  синовете  на  тия,  които  сега  са 
управници  и  царе,  или  на  самите  тях  по  някакво  боже¬ 
ствено  вдъхновение  не  им  се  внуши  истинска  любов  към 
истинската  философия. Аз  не  намирам  никакво  основание 
за  твърдението,  че  първото  и  второто  положение  или  и 
двете  заедно  са  неосъществими.  По  такъв  начин  ние  с 
право  бихме  били  осмивани,  понеже  за  желанията  си 
говорим  необмислено  като  за  нещо  вероятно.  Или  не  е 
така? 

—  Така  е. 

Идеалната 
държава 
е  осъществима 

—  Ако  нуждата  е  наложила  грижата  за  държавата  на 
отличните  във  философията  мъже  в  безпределното  мина¬ 
ло  време  или  пък  сега  се  осъществява  в  някоя  неелин- 
ска  страна,  която  е  далеч  от  кръга  на  нашия  поглед, 
или  пък  това  ще  се  случи  в  бъдеще,  то  ние  сме  готови  да 
твърдим,  че  споменатата  държавна  уредба  е  била,  сега 
е  и  ще  бъде,  щом  самата  муза23  управлява  държавата; 
защото  тая  уредба  не  е  невъзможна  и  ние  не  говорим 
невъзможни  неща,  а  само  признаваме,  че  това  е  трудно. 

—  И  аз  така  мисля  —  рече  той. 

—  Но  кажи  дали  така  мисли  и  голямото  множество 
от  хората  —  попитах  аз. 

—  Възможно  е  —  отговори  той. 

—  Но,  драги  мой  —  продължих  аз,  —  недей  да  об¬ 
виняваш  така  множеството.  Те  ще  си  променят  мнение- 

то,  ако  не  спориш  с  тях,  но  ако  добронамерено  им  го¬ 
вориш  и  без  обиди  ще  защитиш  тяхната  любознател¬ 
ност,  щом  им  покажеш  какви  са  тези  философи,  за  които 
говориш,  и  ще  определиш  точно,  както  неотдавна,  при¬ 
родата  и  заниманието  им,  та  тия  множества  от  хора  да 
не  подозират,  че  ти  говориш  за  тия,  които  те  самите 
мислят  за  философи.  Ако  по  този  начин  те  могат  да  раз¬ 
глеждат  тоя  въпрос,  допускаш  ли,  че  няма  да  си  про¬ 
менят  мнението  и  няма  да  дават  вече  по-други  отговори? 
Или  ти  вярваш,  че  някой  се  гневи  на  негневлив  и  завиж¬ 
да  на  незавиждащ,  понеже  е  незавиждащ  и  кротък? 
Аз  ще  избързам  да  ти  кажа,  че  такава  мъчна  природа  се 
среща  според  мене  у  малцина,  а  не  в  мнозина. 

—  Аз  мисля  съвсем  същото  —  потвърди  той. 

—  Не  си  ли  съгласен  с  мене,  че  виновници  за  враж¬ 
дебното  разположение  на  множеството  към  филосо¬ 
фията  са  ония  външни,  които  се  втурват  в  неподходящо¬ 
то  за  тях  дело,  порицават  философите,  отнасят  се  с  тях 
презрително  и  винаги  говорят  за  тия  люде,  че  те  вър¬ 
шат  дела  най-малко  подходящи  за  философията? 

—  Естествено  —  рече  той. 

XIII.  Но,  Адиманте,  тези,  които  насочват  своята 
мисъл  към  съществуващите  неща,  нямат  свободно  вре¬ 
ме  да  наблюдават  човешките  дела  и  в  борбата  си  с  тях 
да  се  изпълнят  с  ненавист  и  гняв,  но  гледайки  и  съ¬ 
зерцавайки  всичко  стройно,  неизменящо  се,  непричи- 
няващо  и  непонасящо  никаква  неправда,  всичко  съ¬ 
ществуващо  в  хармония  и  разумно  разпределено,  та¬ 
кива  люде  се  стремят  да  подражават  на  това  и  да  се 
уподобяват  на  него.  Или  ти  смяташ,  че  има  някакво 
средство  да  не  се  подражава  на  това,  с  което  човек  се 
среща  с  възторг? 

—  Не  е  възможно  —  рече  той. 

—  Понеже  философът  общува  с  нещо  божествено 

и  порядъчно,  той  сам  става  порядъчен  и  божествен, 
доколкото  това  е  възможно  за  човека:  клеветата  сред 
всички  е  честа. 

—  Без  съмнение. 

—  Ето  защо,  ако  за  философа  би  се  появила  някаква 
необходимост  —  казах  аз  —  да  се  грижи  за  това,  което 
там  вижда,  частно  и  публично  да  го  въведе  в  нравите 
на  хората,  а  не  само  себе  си  да  образова,  смяташ  ли, 
че  той  ще  стане  лош  майстор  на  разсъдителността,  спра¬ 
ведливостта  и  на  всяка  друга  гражданска  добродетел? 

—  По  никакъв  начин  —  рече  той. 

—  Но  ако  мнозинството  от  хората  узнаят,  че  ние 
говорим  за  тях  истината,  ще  се  разсърдят  ли  на  фило¬ 
софите  и  не  ще  ли  ни  повярват,  когато  твърдим,  че  дър¬ 
жавата  в  друг  случай  никога  не  би  благоденствувала, 
освен  ако  я  нарисуват  художници,  които  си  служат  с 
божествен  пример? 

—  Няма  да  се  сърдят,  ако  научат  — отговори  той.  — 
Но  за  какъв  начин  на  рисуване  ти  говориш? 

—  Като  вземат  —  рекох  аз  —  държавата  и  нрави¬ 
те  на  хората  като  рисувателна  дъска,  най-напред  биха 
я  направили  съвсем  чиста.  А  това  не  е  съвсем  лесно. 
Но  ти  знаеш,  че  те  се  отличават  от  другите  по  това,  че 
не  желаят  да  се  докоснат  нито  до  частно  лице,  нито  до 
държавата,  нито  пък  искат  да  пишат  закони,  преди  да 
получат  чиста  дъска  или  преди  сами  да  я  направят 
чиста. 

—  И  с  право  —  рече  той. 

—  Не  смяташ  ли,  че  след  това  те  биха  нарисували 
основните  черти  на  държавната  уредба? 

—  Защо  не? 

—  После,  мисля  аз,  като  пристъпват  към  работа, 
ще  насочват  вниманието  си  към  две  неща:  от  една  стра¬ 
на,  към  това,  което  по  природа  е  справедливо,  красиво, 

умно  п  всичко  подобно  на  тия  добродетели,  а,  от  друга 
|  ‘‘трапа  пък,  към  онова,  което  е  човешко  качество;  смес- 
'«'«КИ  И  обединявайки  човешките  навици,  ще  образу- 
м  1!ат  иредобраз  на  човек,  подобен  на  онова,  което  Омир 
1^  нарече  богоподобно  и  богоравно,  присъщо  на  хо¬ 
рата.24 

—  Това  е  вярно  —  рече  той. 

Смятам,  че  едно  ще  изтриват,  а  друго  отново 
ще  рисуват,  докато  не  направят  човешките  нрави  по 
възможност  най-близки  до  божиите. 

Това  би  било  най-хубавата  живопис  —  рече 

той. 

—  И  тъй  —  продължих  аз,  —  ние  ще  убедим  ли 
ония,  които  ти  смяташ  готови  да  се  устремят  срещу  нас, 
че  именно  такъв  е  живописецът  на  държавния  строй, 
когото  ние  хвалихме  пред  тях,  а  против  когото  те  се  гне¬ 
виха,  понеже  му  поверихме  държавите?  Ако  сега  ни  по¬ 
слушат  във  всичко  това,  нали  ще  станат  по-кротки? 

—  Естествено  ще  станат  по-кротки,  ако  са  разум¬ 
ни  —  рече  той. 

А  и  какво  могат  да  възразят?  Нали  това,  че  фи¬ 
лософите  не  са  любители  на  съществуващото  и  на  ис¬ 
тината? 

—  Това  би  било  нелепо  —  продума  той. 

—  Или  това,  че  тяхната  собствена  природа,  която 
ние  разгледахме,  не  е  най-добра. 

—  И  това  не. 

Но  какво?  Една  такава  природа,  като  попадне 
на  съответни  за  нея  занимания,  нима  няма  да  стане 
съвършено  добра  и  философска  в  най -голяма  степен,  от- 
колкото  всяка  друга?  Или  те  ще  кажат,  че  такива  ще 
станат  ония,  които  ние  отхвърлихме? 

—  Не  е  допустимо. 

—  Още  ли  ще  беснеят,  понеже  ние  твърдим,  че  ако 

философското  съсловие  не  започне  да  управлява  дър¬ 
жавата,  нито  държавата,  нито  гражданите  ще  си  отдъх¬ 
нат  от  злините,  нито  пък  държавната  уредба,  която 
ние  на  теория  създаваме,  ще  бъде  осъществена? 

—  Вероятно  по-малко  —  рече  той. 

—  Искаш  ли  —  попитах  аз  —  да  кажем,  че  те  не 
само  по-малко  ще  беснеят,  но  и  че  ще  станат  напълно 
кротки  и  ще  се  оставят  да  бъдат  убедени,  ако  не  по¬ 
ради  друго,  то  поне  от  срам? 

—  Безусловно  —  рече  той, 

XIV.  Да  допуснем,  че  те  ще  бъдат  убедени  в  това, 
рекох  аз.  —  Но  кой  ще  се  усъмни,  че  децата  на  царете  и 
на  управниците  може  да  се  родят  по  природа  фило¬ 
софи? 

—  Никой  —  рече  той. 

—  Ще  може  ли  някой  да  каже,  че  родените  такива 
по  необходимост  няма  да  се  покварят?  Че  за  тях  е  мъч¬ 
но  да  се  запазят,  и  ние  сме  съгласни  в  това.  Но  ще  се 
намери  ли  някой  да  твърди,  че  през  цялото  време  ни¬ 
кой  от  всички  тях  никога  няма  да  се  запази? 

—  Как  ще  се  намери? 

—  А  е  достатъчно  да  се  намери  само  един  такъв, 
ако  държавата  му  бъде  подвластна,  да  може  да  извърши 
всичко,  което  сега  се  смята  за  невероятно. 

—  Достатъчно  е  да  има  само  един  такъв  —  рече 
той. 

—  Когато  управникът  —  продължих  аз  —  създава 
закони  и  определя  длъжности,  за  които  ние  вече  гово¬ 
рихме,  не  бива  гражданите  да  не  искат  да  ги  изпъл¬ 
няват. 

—  По  никакъв  начин. 

—  Чудно  ли  е  и  невъзможно  ли  е  това,  което  на 
нас  се  харесва,  да  се  харесва  и  на  другите? 

—  Аз  не  мисля  така  —  рече  той. 

По,  както  мисля  аз,  ние  достатъчно  разгледахме 
вече  в  досегашните  си  разсъждения,  че  най-хубавото 
е  възможно. 

—  Достатъчно  го  разгледахме. 

—  Сега,  както  изглежда,  ни  предстои  да  говорим 
за  законодателството:  ако  бъде  осъществено  всичко, 
за  което  говорихме,  това  би  било  най-добро;  макар  че 
осъществяването  му  е  трудно,  но  не  е  невъзможно. 

—  Предстои  ни  наистина  —  рече  той. 

XV.  И  тъй,  след  като  нашето  дело  с  голям  труд  бе¬ 
ше  доведено  до  своя  край,  нали  трябва  да  се  каже  сега 
останалото,  т.  е.  по  какъв  начин  и  от  кои  науки  и  за¬ 
наяти  ще  произлизат  управниците  на  държавата,  а 
така  също  и  на  каква  възраст  ще  бъде  привличан  всеки 
един  за  всяка  отделна  дейност? 

—  Естествено,  че  трябва  да  се  каже  —  рече  той. 

—  Моята  хитрост  —  продължих  аз  —  не  ми  послу¬ 
жи  за  нищо,  като  пропуснах  по-рано  разискването  за 
избирането  на  жените,  раждането  на  децата  и  поста¬ 
вянето  на  управници,  понеже  знаех,  че  това  е  щекот- 
лив  и  мъчен  въпрос,  макар  и  да  е  съвсем  естествен,  по¬ 
неже  сега  по  необходимост  трябва  да  разгледам  тия 
въпроси.  Впрочем  за  жените  и  за  децата  вече  е  казано 
необходимото,  а  що  се  отнася  до  управниците,  трябва 
да  започнем  от  самото  начало.  Ние  казахме,  ако  си 
спомняш,  че  управниците  при  удоволствия  и  при  скър¬ 
би  трябва  да  се  явяват  като  обичащи  държавата  и  не 
трябва  да  се  показват  като  незачитащи  това  основно 
задължение  нито  по  време  на  трудни  обстоятелства, 
нито  по  време  на  страх,  нито  при  всякакви  други  пре¬ 
вратности  в  живота.  А  този,  който  в  това  отноше¬ 
ние  е  безсилен,  не  трябва  да  избираме  за  управник,  а 
да  вземаме  винаги  чистия  като  изпитано  от  огън  злато; 
такъв  трябва  да  поставяме  за  управник,  на  такъв  да  се 

отдават  почести  и  дарове  приживе  и  след  смъртта  му. 
Ние  говорихме  нещо  подобно,  като  отклонявахме  на¬ 
шето  разискване  от  правия  път  и  го  прикривахме,  поне¬ 
же  се  страхувахме  да  повдигнем  въпроса,  който  сега  е 
предмет  на  разискване. 

—  Ти  говориш  самата  истина  — рече  той.  — Аз  пом¬ 
ня,  че  беше  така. 

—  Тогава,  друже  мой  —  рекох  аз,  —  у  мене  нямаше 
достатъчно  смелост  да  кажа  това,  което  се  осмелявам 
да  говоря  сега.  Нека  смело  да  бъде  казано,  че  фило¬ 
софите  трябва  да  бъдат  поставяни  за  най-грижливи 
стражи. 

—  Нека  бъде  казано  това  —  рече  той. 


Качества 
и  добродетели 
на  философа 

—  Помисли  си  само  колко  малко  наистина  ти  ще  имаш 
такива  люде,  защото  отделните  съставки  на  природа¬ 
та,  за  която  ние  казахме,  че  трябва  да  имат  управни¬ 
ците,  рядко  се  явяват  в  едно  лице,  а  се  срещат  твърде 
разпръснати. 

—  Какво  ти  говориш?  —  попита  той. 

—  Учените  и  паметливите,  остроумните  и  съобра¬ 
зителните,  а  и  всички  други  с  подобни  качества,  как- 
то  ти  знаеш,  бидейки  смели  и  възвишени  по  отношение 
на  своите  мисли,  не  желаят  да  живеят  скромно,  тихо 
и  в  постоянство,  но  се  увличат  от  силни  чувства,  къде- 
то  случаят  надделее,  и  тогава  цялото  им  постоянство 
изчезва. 

—  Ти  говориш  вярно  —  рече  той. 

—  Хората  с  постоянни  и  неподдаващи  се  лесно  на 
промяна  характери,  които  заслужават  напълно  да  им 
се  довери  човек,  по  време  на  война  не  се  разколебават 
от  страх,  щом  е  необходимо  да  предприемат  такъв  под¬ 
виг;  те  биват  също  такива  и  по  отношение  на  науките  — 
неподвижни  и  мъчно  възприемащи,  сякаш  са  вце¬ 
пенени,  а  сън  и  прозевки  ги  обхващат  всецяло,  когато 
трябва  да  се  потрудят  над  нещо  подобно. 

—  Това  е  така  —  рече  той. 

—  Ние  вече  казахме,  че  управникът  трябва  да  е 
овладял  напълно  едното  и  другото25,  защото  в  противен 
случай  не  би  трябвало  да  му  даваме  така  грижливо 
възпитание,  нито  почести,  нито  власт. 

—  Правилно  —  рече  той. 

—  И  тъй,  мислиш  ли  ти,  че  това  ще  бъде  рядко  яв¬ 
ление? 

—  Защо  не? 

—  Необходимо  е  следователно  той  да  бъде  изпитан 
в  подвизи,  страх  и  удоволствия,  за  които  тогава  гово¬ 
рихме.  А  това,  което  тогава  премълчахме,  сега  ще  го 
кажем,  а  именно:  той  трябва  да  бъде  упражнен  и  в  мно¬ 
го  науки,  като  наблюдаваме  дали  неговата  природа  е 
в  състояние  да  издържи  най-важните  науки,  или  тя  ще 
изпадне  в  паника,  както  изпадат  в  паника  хората  и 
при  други  случаи. 

—  Следва  —  рече  той  —  да  наблюдаваме.  Но  кои 
науки  ти  наричаш  най-важни? 

XVI.  Вероятно  си  спомняш  —  рекох  аз,  —  че  ние 
различаваме  три  вида  души26  и  се  съгласихме  относно 
справедливостта,  разсъдителността,  мъжеството  и  мъд¬ 
ростта,  а  така  също  какво  представлява  всяка  една 
от  тях. 

—  Ако  не  си  спомням  —  рече  той,  —  то  аз  не  бих 
имал  право  да  слушам  останалото. 

—  А  помниш  ли  какво  беше  казано  преди  това? 

—  Какво? 

—  Ние  говорихме,  че  има  друг,  по-дълъг  път  за 
възможното  тяхно  най-добро  разглеждане  и  че  за  пре¬ 
миналия  по  този  път  тия  добродетели  ще  станат  съв¬ 
сем  ясни.  Но  и  въз  основа  на  вече  казаното  ние  можем 
да  направим  необходимите  заключения.  Вие  сметнахте, 
че  казаното  тогава  е  достатъчно  и  затова  се  получиха 
изводи  не  съвсем  точни  според  моето  мнение.  Дали  оба¬ 
че  тия  изводи  ви  задоволяват,  това  ще  кажете  вие. 

—  Казаното  изглеждаше  достатъчно  както  на  ме¬ 
не,  така  и  на  другите  —  рече  той. 

—  Но,  приятелю  —  рекох  аз,  —  мярката  при  таки¬ 
ва  неща,  която  дори  и  малко  да  не  съответствува  на 
съществуващото,  не  е  доказателство,  понеже  нищо 
несъвършено  не  може  да  бъде  мярка  за  нещо,  макар 
че  понякога  на  някои  нещо  такова  се  струва  за  доста¬ 
тъчно  и  според  тях  не  трябва  повече  те  да  продължават 
изследванията  си. 

—  Без  съмнение  —  рече  той.  — Мнозина  страдат  от 
това,  понеже  са  станали  безразлични. 

—  А  такава  болест  най-малко  трябва  да  има  стра¬ 
жът  на  държавата  и  на  законите  —  продължих  аз. 

—  Вярно  —  рече  той. 

—  Следователно,  друже  мой  —  казах  аз,  —  той 
трябва  да  върви  по  дълъг  път  и  не  по-малко  да  заляга 
в  учението,  отколкото  в  гимнастиката,  а  в  противен 
случай,  както  сега  казах,  никога  няма  да  стигне  до 
края  на  една  такава  важна  и  толкова  много  нужна 
наука. 

—  Нима  това  не  е  най-важното  —  попита  той,  — 
или  има  нещо  по-важно  от  справедливостта  и  от  това, 
което  изследвахме? 

—  Има  нещо  по-важно  —  казах  аз.  —  Не  трябва  да 

бъде  съзерцавано  само  очертанието  на  самите  тия  до¬ 
бродетели,  както  правим  сега,  а  трябва  да  не  отмина¬ 
ваме  най -съвършеното  им  осъществяване.  Няма  ли  в 
действителност  да  бъде  смешно  хората  да  се  напрягат 
да  вършат  всичко  за  другите  маловажни  неща,  за  да 
бъдат  най-усърдно  и  най-чисто  изработени,  а  за  най- 
важните  да  се  мисли,  че  не  са  достойни  за  най -голяма 
грижа? 


Идеята 
за  доброто 

—  Твърде  достойна  мисъл — речетой.  — Но  мислиш  ли, 
че  някой  ще  те  остави  на  спокойствие,  без  да  те  попита 
какво  е  в  същност  това  най-важна  наука,27  за  която  ти 
говориш,  за  какво  служи  тя  и  каква  е? 

—  Не  мисля  — отвърнах  аз,  —  но  хайде  питай.  Ма¬ 
кар  ти  наистина  нерядко  да  си  слушал  за  това,  само 
сега  или  не  си  спомняш,  или  пък  възнамеряваш  да  ме 
затрудниш  с  възраженията  си.  Аз  допускам  повече  по¬ 
следното,  защото  най-важната  наука  е  идея  за  добро¬ 
то,  както  често  си  слушал;  чрез  него  се  явява  всичко 
справедливо,  полезно  и  изгодно.  Сега  ти  почти  разби¬ 
раш,  че  аз  имам  намерение  да  говоря  за  тая  идея,  а  ос¬ 
вен  нея  още  и  за  обстоятелството,  че  ние  не  я  познава¬ 
ме.  А  щом  не  я  знаем,  то  без  нея  дори  и  да  знаем  в  съ¬ 
вършенство  всичко  друго,  знаем,  че  няма  никаква  пол¬ 
за  за  нас,  както  е  безполезно,  ако  ние  притежаваме  не¬ 
що,  без  да  имаме  доброто.  Смяташ  ли  ти,  че  има  голямо 
значение  човек  да  притежава  всякакъв  имот,  но  да  не 
притежава  доброто?  Или  всичко  друго  да  разбира,  а 
да  не  разбира  никак  красивото  и  доброто? 

—  Заклевам  се  в  Зевса,  аз  не  мисля  така  —  рече 
той. 

XVII.  Но  ти  знаеш  и  това,  че  мнозинството  от  хора¬ 
та  смятат  удоволствието  за  добро,  а  по-изисканите  хо¬ 
ра  смятат  за  добро  разбирането.28 

—  Как  не? 

—  А  признаващите  това,  друже  мой,  не  могат  да 
кажат  какво  е  разбирането,  но  накрай  биват  принуж¬ 
давани  да  признаят,  че  е  разбиране  на  доброто. 

—  Наистина,  много  е  смешно  —  рече  той. 

—  Как  няма  да  е  смешно  —  продължих  аз,  —  щом 
те  ни  упрекват,  че  ние  не  знаем  какво  е  добро,  а  пос¬ 
ле  говорят  с  нас  като  такива,  които  го  знаят.  Те  твър¬ 
дят,  че  доброто  е  разбиране  на  доброто,  сякаш  ние  раз¬ 
бираме  какво  те  говорят,  когато  изговарят  често  дума¬ 
та  добро. 

—  Съвсем  вярно  —  рече  той. 

—  Но  какво?  Смяташ  ли  ти,  че  тези,  които  опреде¬ 
лят  удоволствието  като  добро,  са  в  по-малко  заблуж¬ 
дение  от  другите?  Няма  ли  те  да  бъдат  принудени  да 
признаят,  че  удоволствията  са  нещо  лошо? 

—  Разбира  се. 

—  Смятам,  че  те  трябва  да  се  съгласят,  че  доброто  и 
злото  са  едно  и  също  нещо.  Така  ли  е? 

—  Как  иначе? 

—  Следователно  стана  ли  ясно,  че  недоуменията 
относно  доброто  са  големи  и  много? 

—  Как  не? 

—  Но  какво?  Не  е  ли  също  ясно,  че  що  се  отнася  до 
справедливото  и  прекрасното,  макар  и  само  да  изглеж¬ 
дат  такива,  а  в  действителност  да  не  са,  мнозина  пред¬ 
почитат  да  ги  осъществяват,  да  ги  притежават  и  да  ги 
търсят,  а  придобиването  на  въображаемото  добро  за 
никого  още  не  е  било  достатъчно;  хората  търсят  дейст- 

вително  съществуващото  добро  и  всеки  не  зачита  ни¬ 
как  въображаемото. 

—  Без  съмнение  —  рече  той. 

—  Това  е  относно  доброто,  което  търси  всяка  душа 
и  за  което  тя  прави  всичко,  като  се  старае  да  отгадае 
какво  е  в  същност  то,  но  няма  сили  и  не  е  в  състояние 
точно  да  разбере  какво  е  то;  тя  не  може  да  се  облегне  на 
сигурна  вяра,  с  която  си  служи  при  други  случаи,  за¬ 
ради  това  не  получава  и  останалите  блага,  които  биха 
й  били  полезни;  ще  кажем  ли  ние,  че  относно  толкова 
голямо  и  толкова  съществено  благо  трябва  да  останат 
слепи  ония  най-добри  хора,  на  които  ние  всичко  ще 
поверим? 

—  Съвсем  не  —  рече  той. 

—  Затова  смятам  —  продължих  аз,  —  че  справед¬ 
ливото  и  прекрасното,  ако  не  бъде  известно  защо  те  са 
добри,  няма  да  намерят  много  достоен  страж  на  себе  си 
в  лицето  на  този,  който  не  знае  доброто.  Дори  пред¬ 
сказвам,  че  никой  няма  предварително  да  ги  узнае  до¬ 
статъчно. 

—  И  добре  предсказваш  —  рече  той. 

—  Нали  тогава  нашата  държава  ще  бъде  съвърше¬ 
но  устроена,  когато  за  нея  се  грижи  такъв  страж,  кой¬ 
то  знае  това? 

XVIII.  Това  е  необходимо  —  рече  той.  —  Но  ти,  Со- 
крате,  твърдиш  ли,  че  доброто  е  знание  или  удоволст¬ 
вие,  или  нещо  друго  извън  тях? 

—  Ах  ти,  човече!  ■ —  възкликнах  аз.  —  Добре  знаех 
и  отдавна  ми  беше  известно,  че  тебе  няма  да  те  задоволи 
това,  което  се  харесва  на  другите  по  тоя  въпрос. 

—  Но,  Сократе,  според  мене  не  е  справедливо  да 
говориш  за  съмненията  на  другите,  а  своето  да  не  из¬ 
казваш,  макар  че  толкова  много  време  се  занимаваш 
с  този  въпрос  —  рече  той. 

—  Не  смяташ  ли  ти  —  продължих  аз,  —  че  е  спра¬ 
ведливо  някой  да  говори  като  знаещ  нещо,  което  не 
знае? 

—  По  никакъв  начин  като  знаещ  —  рече  той,  —  но 
като  смяташ,  че  желае  да  каже  това,  което  мисли. 

—  Но  ти  не  съзнаваш  ли  —  попитах  аз,  —  че  всич¬ 
ки  мнения  без  знание19  са  негодни  и  че  най-добрите  от 
тях  са  слепи?  Смяташ  ли,  че  по  нещо  се  различават  от 
вървящите  право  по  пътя  слепци,  тия,  които  мислят, 
че  има  нещо  истинно  без  разбиране? 

—  Никак  не  се  различават  —  рече  той. 

—  Следователно  ти  би  ли  искал  да  съзерцаваш  не¬ 
годното,  сляпото  и  кривото,  когато  имаш  възможност 
да  научиш  от  други  за  светлото  и  прекрасното? 

—  В  името  на  Зевса  —  рече  Главкон,  —  ти,  Сокра- 
те,  не  спирай  като  че  ли  си  стигнал  до  края.  За  нас  ще 
бъде  достатъчно,  ако  ти  разгледаш  така  доброто,  как- 
то  вече  разгледа  справедливостта,  разсъдливостта  и 
другите  добродетели. 

—  И  за  мене,  друже  мой  —  рекох  аз,  —  това  ще 
бъде  приятно,  стига  само  да  не  бъда  в  невъзможност 
и  да  не  възбудя  смях,  като  се  показвам  усърден  без 
полза.  Впрочем,  блажени  мъже,  нека  сега  оставим  ра¬ 
зискването  какво  е  самото  добро,  понеже  това,  което 
сега  мисля,  изглежда,  изисква  повече  разсъждения 
от  тия,  които  съответствуват  на  сегашния  ни  стремеж. 
Но  аз  съм  готов  да  говоря  за  това,  което  изглежда 
плод  на  доброто  и  е  подобно  на  него,  ако  и  на  вас  е 
приятно.  В  противен  случай  нека  го  изоставим. 

—  Но  гсвори  — рече  той.  — Разказа  за  бащата30  ще 
отложиш  за  друг  път. 

—  Бих  искал  —  отвърнах  —  да  мога  да  го  разкажа 
и  вие  да  го  възприемете,  но  не  като  лихва  само.  Тази 
лихва  и  прираст  вие  ще  получите31,  но  вие  внимавайте 

да  не  ай  някак  измамя  против  волята  си,  като  ви  пред¬ 
ставя  фалшива  сметка  за  лихвата. 

—  Ще  внимаваме  според  силите  си  —  рече  той,  — 
но  ти  започвай  да  говориш. 

—  След  като  се  съгласих  —  казах  аз  —  и  след  като 
ви  припомних  вече  казаното  по-рано  и  вече  често  го¬ 
вореното  при  други  случаи. 

—  Какво  именно?  —  попита  той. 

—  Има  и  много  прекрасни  неща  —  казах  аз,  —  и 
много  добри  неща,  които  поотделно  назоваваме  и  опре¬ 
деляме  с  думи. 

—  Назоваваме,  разбира  се. 

—  Също  така  определяме  и  прекрасното  само  по 
себе  си,  и  доброто  само  по  себе  си,  и  същото  правим  за 
всички  останали  вещи,  макар  и  да  признаваме,  че  те 
са  много.  А  какво  е  в  същност  всяка  една  вещ,  ние  я 
определяме  с  една  идея  —  по  една  идея  за  всяка  вещ. 

—  Така  е. 

—  Говорим,  че  ние  можем  да  виждаме  тия  много 
вещи,  но  не  можем  да  мислим  за  тях,  напротив,  пък  за 
идеите  можем  да  мислим,  но  не  можем  да  ги  виждаме. 

—  Без  съмнение. 

—  С  какво  от  нас  самите  ние  виждаме  видимото? 

—  Със  зрението  —  рече  тсй. 

—  Нали  със  слуха  —  продължих  аз  —  възприема¬ 
ме  това,  което  може  да  се  слуша,  а  с  другите  чувства 
възприемаме  всичко,  което  може  да  се  чувствува? 

—  Как  иначе? 

—  Вече  разбра  ли  ти  —  продължих  аз  —  колко  от 
съвършена  по-съвършена  сила  е  създал  творецът  на 
чувствата  с  възможността  да  виждаме  и  да  бъдем  виж¬ 
дани? 

—  Не  съвсем  —  рече  той. 

—  Но  внимавай  в  следното.  Има  ли  нещо  друго  из- 

вън  слуха  и  звука,  та  слухът  да  може  да  слуша  и  зву¬ 
кът  да  бъде  слушан,  и  ако  това  трето  не  се  яви,  слухът 
няма  да  може  да  слуша  и  звукът  няма  да  може  да  бъде 
слушан? 

—  Никакво  друго  нещо  —  рече  той.32 

—  Аз  мисля  —  продължих,  —  че  много  други  чув¬ 
ства,  за  да  не  кажа  никое,  не  се  нуждаят  от  нещо  тре¬ 
то.  Или  можеш  да  покажеш  нещо  таксва? 

—  Не  мога  —  рече  той. 

—  Но  не  забелязваш  ли,  че  зрението  и  зримото, 
което  се  вижда,  се  нуждаят  от  нещо  друго? 

—  Как? 

—  Да  допуснем,  че  в  очите  ни  има  зрение  и  него¬ 
вият  притежател  се  опитва  да  си  послужи  с  него;  макар 
че  те  могат  да  различават  цветовете,  ако  не  се  появи 
трети  вид,  предназначен  за  това  именно,  ти  знаеш,  че 
зрението  няма  нищо  да  види  и  цветовете  ще  останат 
невидими. 

—  Но  какво  имаш  пред  вид?  —  попита  той. 

—  Именно  това,  което  ти  наричаш  светлина  —  ка¬ 
зах  аз. 

—  Вярно  — рече  той. 

—  Следователно  не  с  нещо  малко  са  свързани  чув¬ 
ството  за  виждане  и  силата  на  нещо  да  може  да  бъде 
виждано,  а  с  по-ценен  съюз  от  другите  съюзи,  стига 
само  светлината  да  е  нещо  ценно. 

—  Съвсем  е  изключено  да  не  бъде  ценна  —  рече 
той. 

XIX.  И  така  кого  от  небесните  богове  ти  смяташ 
за  господствуваща  причина  и  чия  е  тая  светлина,  коя¬ 
то  прави  зрението  да  вижда  по  най-добър  начин  и  да  се 
вижда  зримото,  което  може  да  бъде  виждано? 

—  Този,  когото  смяташ  ти  и  другите  — рече  той.  — 
Явно  е,  че  ти  питаш  за  Слънцето. 

—  Следователно  зрението  не  се  ли  отнася  по  при¬ 
рода  към  този  бог? 

—  Как? 

—  Зрението  не  е  слънце  —  нито  то  самото,  нито  оно¬ 
ва,  в  което  то  се  намира  и  което  ние  наричаме  очи. 

—  Без  съмнение  не  е. 

—  Но  окото  е,  мисля,  най-подобно  на  слънцето  от 
всичките  наши  органи  за  чувствата. 

—  Съвсем  вярно. 

—  Нали  и  силата,  която  има  този  орган,  я  прите¬ 
жава  като  някакво  излъчване,  получено  от  слънцето. 

—  Естествено. 

—  Нали  слънцето,  без  да  е  зрение,  но  бидейки  при¬ 
чина  за  него,  бива  виждано  от  самото  това  зрение? 

—  Така  —  рече  той. 

—  Запомни  —  рекох,  —  че  аз  наричам  слънцето 
рожба  на  доброто,  което  добро  го  е  родило  като  подо¬ 
бие  на  себе  си.  Каквото  е  самото  добро  в  областта  на 
мислимото  по  отношение  на  ума  и  умосъзерцанието, 
същото  е  и  слънцето  в  областта  на  видимото  по  отно¬ 
шение  на  зрението  и  на  зримото. 

—  Как?  —  попита  той.  —  Разясни  ми  го  още. 

—  Ти  знаеш  —  продължих  аз,  —  че  очите,  когато 
някой  не  ги  насочи  към  тия  предмети,  върху  които 
дневната  светлина  разпростира  цветовете,  а  върху 
ония  предмети,  над  които  има  нощно  сияние,  стават 
късогледи  и  почти  ослепяват,  сякаш  не  притежават 
чисто  зрение. 

—  Съвсем  е  така  —  рече  той. 

—  А  когато  пък  ясно  виждат  предметите,  които 
слънцето  осветява,  тогава  става  ясно,  мисля,  че  очи¬ 
те  притежават  зрение. 

—  Как  иначе? 

—  Но  сега  помисли  си  по  същия  начин  и  за  душата. 

Когато  тя  се  насочва  към  това,  което  истината  и  същест¬ 
вуващото  озаряват,  тогава  тя  го  разбира  и  го  познава, 
а  от  това  става  явно,  че  тя  има  разум.  Ако  пък  тя  се 
насочва  към  това,  което  е  размесено  с  мрак,  което 
се  ражда  и  погива,  тя  се  замисля  и  става  почти  тъпа, 
понеже  постоянно  променя  мнението^си  изаприличвз  па 
това,  което  няма  разум. 

—  Разбира  се,  прилича. 

—  Ето  защо  това,  което  придава  истинността  поз¬ 
наваемите  вещи  и  дава  сила  на  този,  който  ги  опознава, 
това  смятай,  че  е  идея  за  доброто,  причина  за  знание  и 
за  истина,  доколкото  тя  може  да  се  узнае  с  ума.  Защото 
колкото  и  да  са  прекрасни  тия  двете  —  знанието  и  исти¬ 
ната,  ако  ти  допуснеш  нещо  друго  по-прекрасно  от  тях, 
с  право  го  допускаш.  Както  е  справедливо  в  горния 
случай  да  се  смятат  светлината  и  зрението  слънцеподоб- 
ни,  а  слънцето  не  е  право  да  се  смята  подобно  на  нещо, 
така  също  е  справедливо  и  тука  двете  — знанието  и  исти¬ 
ната,  да  се  смятат  подобни  на  доброто,  но  не  е  справед¬ 
ливо  всяко  едно  от  тях  да  се  смята  за  добро,  понеже  доб¬ 
рото  трябва  да  се  почита  като  нещо  по-велико. 

—  Ти  говориш  за  една  необикновена  красота,  щом 
тя  поражда  знание  и  истина,  а  сама  ги  надминава  по 
красотата  си.  Не  разбираш  ли  под  това  удоволствието? 

—  Недей  да  сквернословиш  —  отговорих  аз,  —  но 
по-скоро  наблюдавай  нейния  образ  още  по  тоя  начин. 

—  Как? 

—  Слънцето,  ще  кажеш  ти,  както  ми  се  струва,  до¬ 
ставя  на  видимите  предмети  не  само  възможност  да 
бъдат  виждани,  но  и  раждането,  растението  и  храната, 
а  самото  слънце  не  се  ражда. 

—  Но  как  наистина? 

—  Така  и  доброто,  трябва  да  се  каже,  доставя  на 
познаваемите  предмети  не  само  възможност  да  бъдат 

попивани,  по  и  да  съществуват  и  да  получават  от  него 
своята  същност,  макар  че  доброто  не  е  същност,  но  по 
достойнство  и  по  сила  стои  много  по-горе  от  същността. 


Въображаемият 
и  видимият 
свят 

XX.  Тогава  Главкон  с  язвителен  смях  рече:  — Аполоне, 
каква  невероятна  хипербола! 

—  Ти  си  виновен  —  рекох  аз,  — понеже  ме  накара  да 
говоря  за  доброто  това,  което  мисля  за  него. 

—  Ив  никакъв  случай  не  преставай  да  говориш  — 
рече  той,  —  ако  не  друго,  то  поне  отново  се  залови  с  по¬ 
добието  на  слънцето,  ако  нещо  си  пропуснал. 

—  Много  нещо  съм  пропуснал  —  отвърнах  аз. 

—  Не  пропускай  и  най-малкото  —  рече  той. 

—  Имах  намерение  —  продължих  аз  — да  пропусна 
много,  но  доколкото  е  възможно  в  момента,  няма  доб¬ 
роволно  да  пропускам  повече. 

—  Не  бива  да  пропускаш  —  рече  той. 

—  И  тъй,  помисли  —  продължих  аз  —  върху  това, 
което  говорим!  Има  два  вида  предмети.  Единият  власт- 
вува  над  въображаемия  род  и  област,  а  другият  над  ви¬ 
димия.  Аз  не  казвам  над  небето,  за  да  не  ти  изглеждам, 
че  хитро  използувам  двусмислието  на  думите33-  И  тъй 
признаваш  ли  ти  двата  вида  предмети  —  видими  и  не¬ 
видими  ? 

—  Признавам. 

—  Вземи  линия,  разделена  на  две  неравни  части,  и 
всяка  една  от  двете  части  раздели  отново  по  същия  на¬ 
чин  —  едната  част  за  видимия  род,  а  другата  за  мис- 

лимия,  и  ти  чрез  яснотата  и  неяснотата  помежду  им  ще 
имаш  във  видимата  част  едната  от  двете  части  като  обра¬ 
зи.34  А  образи  аз  наричам  на  първо  място  сенките,  след 
това  изображенията,  които  се  явяват  във  водата  и  в  гъс¬ 
тите,  леките  и  прозрачните  тела,  а  също  във  всички  по¬ 
добни,  ако  разбираш. 

—  Сега  вземи  другата  част,  на  която  съответству- 
ват  намиращите  се  край  нас  животни,  всички  растения 
и  всякакъв  вид  произведения  на  човешките  ръце. 

—  Правя  това  —  рече  той. 

—  Ти  би  ли  поискал  —  продължих  аз  —  да  приба¬ 
виш,  че  това  се  отнася  към  истината  и  неистината,  как- 
то  мислимото  се  отнася  към  това,  което  може  да  се  уз¬ 
нае,  и  както  подобното  се  отнася  към  това,  на  което  се 
уподобява? 

—  Без  никакво  съмнение  —  рече  той. 

—  Сега  обърни  внимание  на  разделянето  на  мисли¬ 
мото  по  какъв  начин  трябва  да  бъде  разделено. 

—  По  какъв  начин? 

—  По  следния.  Душата  въз  основа  на  предположе¬ 
ния  е  принудена  да  търси  една  част  от  мислимото  въз 
основа  на  образи,  получени  при  разделянето,  като  се 
отправя  не  към  началото,  а  към  края.  Другата  пък  част 
търси,  като  тръгва  пак  от  предположения  и  се  насочва 
към  непредполагаемото  начало,  без  да  си  служи  с  об¬ 
рази,  както  в  първия  случай,  но  извършва  своето  из¬ 
следване  само  чрез  идеите  сами  по  себе  си.35 

—  Това,  което  говориш  сега,  аз  не  разбрах  точ¬ 
но  —  рече  той. 

—  Сега  ще  повторя  —  продължих  аз  —  и  ще  раз¬ 
береш  по-лесно  следващото  от  вече  казаното.  Смятам,  че 
ти  знаеш,  какво  хората,  които  се  занимават  с  геометрия, 
аритметика  и  други  подобни  науки,  си  служат  с  четни 

п  н счети и  числа,  е  фигури,  е  три  вида  триъгълници  и  е 
други  подобни  неща  при  всяко  изследване.  Като  взе¬ 
мат  тия  изходни  положения,  те  не  намират  за  необходи¬ 
мо  да  дават  някакви  обяснения  повече  нито  за  себе  си, 
нито  за  другите,  понеже  тия  неща  са  ясни  за  всички.  Ка¬ 
то  излизат  от  такива  положения,  те  изследват  вече 
останалите  неща  и  завършват  резултатно  това,  към  кое¬ 
то  са  насочили  своето  изследване. 

—  Разбира  се,  аз  зная  това  —  рече  той. 

—  Следователно,  когато  те  си  служат  с  чертежи  ка¬ 
то  с  видимите  форми  и  разсъждават  за  тях,  тогава  не 
мислят  за  чертежите,  а  за  ония  неща,  на  които  те  са 
подобни,  т.  е.  те  мислят  за  самия  триъгълник  и  за  самия 
диагонал,  а  не  за  ония,  които  начертават.  Това  важи 
също  и  за  другите  подобни  неща.  Същите  тия  неща  ста¬ 
ват,  когато  се  ваят  образи  и  се  рисуват  картини  —  това 
са  сенки  и  образи  във  вода,  с  които,  като  се  ползуват  ка¬ 
то  образи,  хората  се  стараят  да  видят  това,  което  никой 
по  друг  начин  не  би  могъл  да  види  освен  чрез  въобра¬ 
жението  си. 

—  Ти  имаш  право  —  рече  той. 

XXI.  Този  именно  вид  аз  наричах  постиган  само  с 
ума  и  казвах,  че  душата  е  принудена  да  си  служи  с  пред¬ 
положения  за  неговото  изследване,  без  да  се  насочва  към 
началото,  понеже  не  е  в  състояние  да  отиде  по -далече 
от  предположенията,  но  се  ползува  от  самите  образи, 
които  се  отпечатват  на  земните  предмети,  и  с  това,  кое¬ 
то  в  сравнение  с  другото  се  явява  като  по-ясно  и  като 
такова  е  на  почит.36 

—  Разбирам,  че  ти  говориш  за  геометрията  и  за 
близките  до  нея  науки  —  рече  той. 

—  Узнай  сега  и  другата  част  от  мислимото,  за  кое¬ 
то  аз  говоря,  и  до  която  се  докосва  разумът  чрез  си¬ 
лата  на  диалектиката.  Той  прави  предположенията  не 

като  начални,  но  като  действителни  предположения,  т.е. 
като  стъпала  и  опори,  за  да  стигне  до  непредполагае- 
мото,  до  началата  на  всички  неща;  като  докосне  това 
начало  и  като  се  придържа  към  всичко,  с  което  то  е  свър¬ 
зано,  разумът  стига  до  заключение,  без  да  си  служи  по 
някакъв  начин  с  нещо  чувствено,  но  си  служи  само  с 
идеите  в  техните  взаимни  връзки  и  завършва  с  тях. 

—  Не  разбирам  достатъчно  —  рече  той,  —  понеже 
ми  се  струва, че  ти  говориш  по  един  твърде  мъчен  въпрос. 
Изглежда,  ти  искаш  да  определиш  съществуващото  и 
мислимото  по-ясно  чрез  знанието  на  диалектиката,  не¬ 
жели  чрез  така  наречените  изкуства,  при  които  предпо¬ 
ложенията  са  начала,  и  затова  тия,  които  наблюдават, 
трябва  да  съзерцават  мислимото  и  съществуващото  с 
разума,  а  не  с  чувствата,  като  в  изследванията  си  не 
стигат  до  началото,  а  остават  в  областта  на  предпо¬ 
ложенията  и  според  тебе  не  ги  овладяват  с  ума,  макар  по 
начало  да  са  мислими.  На  мене  ми  се  струва,  че  ти  на¬ 
ричаш  разсъдък87  не  ума,  а  способността  на  тия,  които  се 
занимават  с  геометрия,  и  способността  на  подобните 
на  тях.  Разсъдъкът  пък  заема  средно  положение  меж¬ 
ду  мнението  и  ума. 

—  Ти  си  схванал  това  съвсем  добре —  потвърдих  аз.— 
Но  към  съществуващите  четири  части  допусни,  че  има  в 
душата  съответно  четири  степени:  към  висшата  степен 
принадлежи  разумът,  към  втората  —  разсъдъкът,  към 
третата  постави  вярата,  а  към  последната  —  предпо¬ 
ложението38.  И  ги  нареди  съответно,  та  колкото  съдър¬ 
жат  истина  за  тия  неща,  към  които  се  отнасят,  да  смя¬ 
таш,  че  толкова  и  ясност  съдържат  те  у  себе  си. 

—  Разбирам  —  рече  той.  —  Съгласявам  се  и  ще  ги 
наредя,  както  ти  казваш. 

Сенките 
и  пещерата 

I .  След  всичко  това  —  започнах  аз  —  уподоби  нашата  чо¬ 
вешка  природа  според  знанието  и  незнанието  на  след¬ 
ното.  Представи  си  хора  в  някакво  по  земно  пещеро- 
подобно  жилище,  което  има  открита  и  дълга  пролука  за 
светлината  по  цялата  пещера.  Нека  в  него  да  живеят 
хора  от  детинство  с  така  поставени  на  нозете  и  на  шията 
окови,  че  като  се  намират  тук,  да  виждат  само  това,  кое¬ 
то  е  пред  тях,  без  да  могат  да  обръщат  главите  си  пора¬ 
ди  оковите.  Светлина  да  им  идва  от  огън,  който  гори  от¬ 
високо  и  далече  зад  тях,  а  между  огъня  и  затворниците 
да  има  път;  по  неговата  дължина  си  представи  издигна¬ 
та  стена,  както  издигат  фокусниците  преграда  пред  зри¬ 
телите,  над  която  показват  фокусите  си. 

—  Представям  си  —  рече  той. 

—  Представи  си  край  тая  стена  хора,  които  носят 
различни  вещи,  стърчащи  над  стената,  статуи  на  хора 
и  фигури  на  животни,  направени  от  камък  и  дърво  по 
различен  начин.  И  естествено  едни  от  тия,  които  ги  но¬ 
сят,  говорят,  а  други  пък  мълчат. 

—  Ти  рисуваш  невероятен  образ  и  невероятни  зат¬ 
ворници  —  рече  той. 

—  Подобни  са  на  нас  —  отговорих  аз.  —  Нима  ти  смя¬ 
таш,  че  тия  затворници  както  у  себе  си,  така  и  помежду 
си  са  видели  нещо  друго  освен  сенки,  които  падат  от 
огненото  сияние  върху  срещуположната  пред  тях  сте¬ 
на  на  пещерата? 

—  Как  може  —  рече  той,  —  щом  са  принудени  през 
целия  си  живот  да  бъдат  с  неподвижни  глави? 

—  А  как  стои  въпросът  с  вещите,  които  пренасят? 
Нали  и  с  тях  е  така? 

—  Как  обаче? 

—  Ако  затворниците  са  в  състояние  да  разговарят 
помежду  си,  мислиш  ли,  че  те  са  убедени,  че  наричат 
като  съществуващи1  тия  неща,  които  виждат? 

—  Но  как  иначе? 

—  Но  какво?  Ако  тъмницата  издава  ехо  точно  от 
срещуположната  страна,  ксгато  някой  от  преминава¬ 
щите  издаде  звук,  смяташ  ли,  че  затворниците  ще  от- 
дадат  звука  на  нещо  друго,  а  не  на  минаващата  сянка? 

—  Заклевам  се  в  Зевса,  не  смятам,  че  ще  го  отдадат 
на  нещо  друго  —  рече  той. 

—  Без  съмнение  —  продължих  аз  —  тия  хора  няма 
да  приемат  за  истина  нищо  друго  освен  сенките  на  пре¬ 
насяните  образи. 

—  Това  е  точно  така  —  потвърди  той. 

—  Представи  си  сега  —  продължих  аз,  —  че  настъ¬ 
пи  за  тях  освобождаване  от  оковите  и  излекуване  от  не- 
разумността  независимо  каква  е  тя,  щом  по  природа  я 
имат;  ако  някой  бъде  освободен  от  оковите  и  бъде  за¬ 
ставен  веднага  да  се  изправи,  да  раздвижи  шията  си  и 
да  ходи,  да  погледне  към  светлината,  нали  когато  пра¬ 
ви  всичко  това,  той  ще  усети  болка,  а  поради  блясъка 
нали  ще  бъде  безсилен  да  гледа  право  ония  неща,  чии- 
то  сенки  дотогава  е  гледал?  Какво  мислиш,  че  би  казал 
той,  ако  някой  започне  да  му  говори,  че  по-рано  е  гле¬ 
дал  само  недействителни  неща,  а  сега,  приближил  се 
до  съществуващото  и  към  действителността,  наблюдава 
по-точно  и  дори  като  му  показва  всеки  от  преминава¬ 
щите  предмети,  би  го  заставил  да  му  отговаря  на  въп¬ 
росите,  какво  е  това?  Не  мислиш  ли,  че  той  ще  изпадне  в 
затруднение,  и  няма  ли  да  смята  вижданите  по-рано 
неща  за  по-истински  от  показваните  му  сега? 

—  Естествено  —  рече  той. 

И.  Следователно,  ако  го  заставят  да  гледа  самата 

светлина,  нали  той  би  изпитал  болки  в  очите  си  и  би 
избягал,  като  се  върне  към  онова,  което  може  спокойно 
да  наблюдава,  и  няма  ли  той  да  си  мисли,  че  това  е  в 
действителност  по-ясно  от  показваното? 

—  Така  е  —  рече  той. 

—  Ако  пък  някой  —  продължих  аз  —  насила  би  го 
изтеглил  оттам  по  неравния,  стръмен  изход  и  не  го  пус¬ 
не,  докато  не  го  изведе  на  слънчева  светлина,  нали  той 
ще  изпитва  болки  и  ще  се  сърди,  че  са  го  измъкнали,  а 
неговите  очи,  когато  излезе  на  светлината,  ослепени  от 
силния  блясък,  биха  ли  могли  да  видят  дори  един  пред¬ 
мет  от  наричаните  сега  истински? 

—  Веднага  това  не  би  могло  да  стане  —  рече  той. 

—  Би  трябвало  да  свикне  — рекох  аз,  —  ако  желае 
да  наблюдава  горните  предмети.  Отначало  най-лесно  би 
съзерцавал  само  сенките,  а  след  това  отразяващите  се 
във  вода  фигури  на  човеци  и  на  други  предмети,  а  на¬ 
край  и  самите  предмети.А  предметите  на  небето  и  само¬ 
то  небе  би  наблюдавал  по-лесно  нощем,  когато  ги  наб¬ 
людава  при  звездна  и  лунна  светлина,  отколкото  денем 
при  слънце  и  слънчева  светлина. 

—  Мсже  ли  иначе? 

—  Само  след  всичко  това,  смятам,  той  може  да  гле¬ 
да  слънцето,  и  то  не  изображението  му  във  вода  и  на 
чуждо  място,  а  самото  слънце  в  собствената  му  среда, 
каквото  е  в  действителност. 

—  Точно  така  —  рече  той. 

—  Едвам  след  всичко  това  той  би  могъл  да  си  на¬ 
прави  извод  за  слънцето,  че  тс  е,  което  определя  годиш¬ 
ните  времена  и  годините,  упр  ав  ява  всичко  във  види¬ 
мото  пространство  и  е  причина  до  известна  степен  за 
всичко  снова,  което  неговите  другари  са  виждали. 

—  Ягно  е,  че  той  би  стигнал  до  това  заключение  след 
всичко  гореспоменато  —  рече  той. 

—  Но  какво?  Когато  той  си  спомни  за  своя  минал 
начин  на  живот,  за  тамошната  мъдрост  и  за  тогавашните 
затворници,  не  смяташ  ли,  че  той  ще  облажава  себе  си  за 
промяната,  а  другите  ще  съжалява? 

—  Разбира  се. 

—  Като  си  спомня  за  почестите  и  похвалите,  които 
те  са  си  отдавали  един  на  друг,  а  за  наградите  на  този, 
който  най -проницателно  е  наблюдавал  минаващите 
предмети  и  внимателно  е  забелязвал  тия  неща,  които 
обикновено  са  били  първи,  които  са  следвали  и  които 
са  ставали  едновременно,  като  въз  основа  на  тях  е  бил  в 
състояние  най-точно  да  предсказва  какво  ще  стане  в 
бъдеще,  смяташ  ли  ти,  че  той  ще  копнее  по  тия  неща  и  ще 
завижда  на  ония,  които  са  почитани  и  властвуващи  сред 
затворниците?  Или  по-скоро  той  ще  възприеме  мисъл¬ 
та  на  Омир2  и  ще  предпочете  да  стане  ратаи  на  село  при 
някой  неизвестен  човек  и  да  понася  всичко,  вместо  да 
има  ония  схващания  и  мнения  и  да  живее,  както  по- 

—  Същото  мисля  и  аз  —  рече  той.  —  Той  ще  предпо¬ 
чете  да  понася  всичко  друго,  вместо  да  почне  отново  да 
живее  като  по-рано. 

—  Обмисли  също  и  това  —  продължих  аз.  —  Ако  та¬ 
къв  човек  отново  слезе  и  седне  на  същото  място,  нали 
веднага,  щом  дойде  от  слънчевата  светлина,  очите  му 
ще  бъдат  обгърнати  от  мрак? 

—  Несъмнено  —  рече  той. 

—  Но  ако  се  наложи  отново  да  разучава  ония  сенки 
и  да  влезе  в  спор  с  постоянните  затворници,  докато  още 
не  е  с  приспособено  зрение,  а  за  да  привикне  отново,  ще 
му  е  необходимо  немалко  време,  няма  ли  да  предизвика 
сред  тях  смях  и  няма  ли  да  заговорят  за  него,  че  се  е 
върнал  с  повредено  зрение,  след  като  се  е  издигнал  го¬ 
ре’  И  следователно  нали  не  си  заслужава  да  се  прави 

дори  огшт  да  се  издигнат  горе?  А  иък  който  би  се  опитал 
да  ги  освободи  от  оковите  и  да  ги  изведе  горе,  нали  би¬ 
ха  го  убили,  ако  им  попадне  в  ръце? 

Непременно  —  рече  той. 

III.  Този  образ,  драги  Главконе  —  продължих  аз,  — 
трябва  да  съпоставим  във  всяко  отношение  с  казаното 
по-рано,  като  сравним  тая  област,  която  се  вижда  с 
очи,  със  затворническо  помещение,  а  светлината  на  огъ¬ 
ня  в  него  със  силата  на  слънцето.  Но  ако  смяташ  изкач¬ 
ването  горе  и  съзерцаването  на  горния  свят  за  възкач¬ 
ване  на  душата  към  областта  на  мислимото,  ти  ще  се 
доближиш  до  моето  мнение,  което  искаш  да  чуеш.  Бог 
знае  дали  това  е  вярно,  но  това,  което  аз  си  представям, 
представям  си  го  така:  на  края  в  областта  на  познавае¬ 
мото  е  идеята  за  доброто  и  тя  едвам  се  вижда,  но  щом  я 
видиш,  става  ясно,  че  тя  е  причина  за  всичко  правилно  и 
прекрасно,  във  видимото  е  родила  светлината  и  нейния 
владетел,  а  в  мислимото  сама  е  властителка,  която  е  съз¬ 
дала  истината  и  ума.  Следователно  този,  който  желае  да 
постъпва  разумно  в  частните  си  и  обществените  дела, 
трябва  да  я  види. 

Също  така  мисля  и  аз  според  силите  си— рече  той. 

—  Хайде  сега  —  продължих  аз  —  приеми  и  тая  ми¬ 
съл  и  не  се  учудвай,  че  стигналите  до  това  заключение 
не  желаят  да  се  занимават  с  човешките  работи,  но  ви¬ 
наги  душите  им  се  стремят  нагоре,  защото  това  е  есте¬ 
ствено,  щом  отговаря  на  начертания  по-рано  образ. 

—  Наистина  е  естествено  —  рече  той. 

Съзерцаване 
на  божественото 
и  човешкото 

Но  какво?  Намираш  ли  ти  за  чудно,  попитах,  ако 
някой,  преминал  от  божествени  съзерцания  към  човеш¬ 
ки  дела,  почне  да  се  гнуси  от  злините  и  дори  да  изглеж¬ 
да  твърде  смешен,  проявявайки  се  като  късоглед,  и 
преди  достатъчно  да  привикне  към  настоящия  мрак,  е 
принуден  да  се  бори  в  съдилища  и  където  и  да  било  по 
повод  сенките  или  статуите,  от  които  идват  тези  сенки, 
а  така  също  да  спори  за  това,  как  най -сетне  го  възприе¬ 
мат  хората,  които  никога  не  са  виждали  справедли¬ 
востта  ? 

—  Никак  не  е  чудно  —  рече  той, 

—  Ала  който  е  умен  —  продължих  аз,  —  той  помни, 
че  повреждането  на  очите  е  двояко  и  поради  две  причини: 
когато  преминават  от  св.тлина  към  мрак  и  когато  пре¬ 
минават  от  мрак  в  светлина.  Предполагам.че  същото  ста¬ 
ва  и  с  душата:  когато  човек  види  някого  смутен  и  без¬ 
силен  да  гледа  нещо,  няма  ли  да  започне  безразсъдно  да 
се  смее?  Или  да  обърне  внимание  дали,  след  като  е  при¬ 
стигнала  тази  душа  от  пресветъл  живот,  не  е  помраче¬ 
на  от  непривичните  за  нея  положения,  или  като  е  пре¬ 
минала  от  голямо  невежество  към  най-светло  състояние, 
тя  е  поразена  от  неповторимия  блясък  и  затова  той  би 
започнал  да  облажава  тая  последната  поради  нейното 
състояние  и  живот,  а  оная,  по-първата,  да  съжалява  и 
дори  да  изпита  желание  да  се  надсмее  над  нея  ?  Обаче  не¬ 
говият  смях  би  бил  по-малко  смешен,  отколкото  смехът 
му  за  оная  душа,  която  е  пристигнала  от  светлината- 

—  Ти  говориш  съвсем  вярно  —  рече  той. 

IV.  Ако  това  е  вярно  —  продължих  аз,  —  ние  сме 

длъжни  да  мислим  за  него  така,  че  просвещението  не  е 
такова,  каквото  го  представят  някои.  Тия  някои  твър¬ 
дят  дори,  че  в  душата  няма  знание,  а  сами  ще  го  вложат 
в  нея,  както  например  биха  вложили  способност  за  гле¬ 
дане  в  слепи  очи. 

_  Наистина  така  говорят  —  рече  той. 

—  Но  сегашното  наше  разсъждение  —  продължих 
аз  _  показва,  че  в  душата  на  всеки  един  човек  има  та¬ 
кава  сила  и  такова  оръдие,  чрез  които  той  се  учи.  Как¬ 
то  очите  не  могат  да  се  насочат  от  светлото  към  тъмно¬ 
то,  ако  не  се  завъртят  заедно  с  цялото  тяло,  така  също 
и  за  душата  е  невъзможно  напълно  да  премине  от  на¬ 
стоящето,  докато  не  стане  силна  да  се  възвиси  чрез  съ¬ 
зерцание  до  съществуващото  и  до  сиянието  на  същест¬ 
вуващото.  А  ние  твърдим,  че  това  е  доброто.  Така  ли  е? 
-  Да. 


Съзерцаване 
на  идеите 

_  Н  така  изкуството  за  обръщането  е  —  казах  аз  по 

какъв  начин  някой  най-лесно  и  най-резултатно  би  могъл 
да  бъде  обърнат  не  за  да  му  се  даде  възможност  да  гле¬ 
да,  понеже  вече  си  има  тая  възможност,  но  да  насочва 
тая  възможност  правилно,  когато  тя  е  насочена  непра¬ 
вилно  и  гледа  това,  което  не  трябва  да  се  гледа. 

—  Изглежда  —  рече  той. 

_  И  другите  така  наречени  добродетели  на  душата 

са  близки  до  добродетелите  на  тялото,  защото  те  в  същ¬ 
ност  не  съществуват  в  душата  от  по-рано,  а  се  придоби¬ 
ват  отпосле  чрез  навици  и  упражнения.  Но  способност¬ 
та  за  разбиране,  както  изглежда,  най-много  от  всичко 
друго  има  божествено  естество.  Тя  никога  не  загубва 

силата  си,  обаче  чрез  насочване  може  да  оъде  изгодна  й 
полезна  или  безполезна  и  вредна.  Или  ти  още  не  си  за¬ 
белязал  как  проницателно  гледа  душичката  на  злите, 
но  мъдри  люде  и  как  тя  остро  се  вглежда  в  това,  към 
което  е  насочена?  И  понеже  няма  лошо  зрение,  но  за¬ 
ставена  да  служи  на  злото,  тя  върши  толкова  повече 
зли ни,  колкото  по-зорко  гледа. 

—  Съвсем  вярно  —  рече  той. 

—  Ако  това  свойство  на  една  такава  природа  —  про¬ 
дължих  аз  —  още  от  самото  детство  бъде  отрязано,  биват 
отрязани  в  същото  време  и  прилепналите  към  него  при¬ 
родни  склонности,  които  подобно  на  оловен  отвее  влекат 
надолу  към  земята  погледа  на  душата,  т.  е.  към  лаком¬ 
ства  и  различни  други  наслаждения.  Ако  пък  душата  се 
освободи  от  тия  страсти,  тя  се  насочва  към  истината. 
Същата  тая  душа  на  същите  тия  люде  тогава  толкова  ост¬ 
ро  би  залягала  за  истината,  както  сега  се  стреми  към 
удоволствията. 

—  Вероятно  —  рече  той. 

Съзерцаването 
на  идеите 
и  управляването 
на  държавата 

—  Но  какво?  А  нима  не  е  естествено  и  неизбежно  от  ка¬ 
заното  досега  да  следва  и  следното?  За  управляването 
на  държавата  са  непригодни  както  тия  хора,  които  не  са 
просветени  и  не  са  опитни  в  истината,  така  също  и  те¬ 
зи,  на  които  е  позволено  без  никакви  ограничения  да  се 
занимават  с  наука.  Първите  поради  това,  че  нямат  в 
живота  си  определена  цел,  по  която  трябва  да  вършат 

всичко,  което  биха  правили  частно  и  публично,  а  пос¬ 
ледните  поради  това,  че  доброволно  нищо  не  ще  напра¬ 
вят  и  смятат,  че  още  приживе  са  се  наредили  в  островите 
на  блажените.3 

—  Това  е  вярно  —  рече  той. 

—  Ние  —  продължих  аз,  —  които  основаваме  дър¬ 
жава,  трябва  да  подбуждаме  най-добрите  природи  да  се 
отдават  на  науката,  която  по-рано  нарекохме  най-въз- 
вишена,  да  съзерцават  доброто  и  да  се  издигат  високо  и 
когато  се  издигнат  и  видят  достатъчно,  да  не  им  позво¬ 
ляваме  това,  което  сега  им  се  позволява. 

—  Какво  е  то? 

-  Да  остават  там  —  продължих  аз  —  и  да  не  поже¬ 
лават  отново  да  слизат  при  ония  затворници4  и  да  не 
вземат  участие  в  техните  мъки  и  почести  независимо  да¬ 
ли  тия  почести  са  по-незначителни  или  по-значими. 

—  Но  по  тоя  начин  —  рече  той  —  ние  няма  ли  да 
обидим  тия  хора  и  не  ще  ли  направим  да  живеят  по-ло¬ 
шо,  макар  че  за  тях  е  възможно  да  живеят  по-добре? 

V.  Ти  отново  забрави,  друже  —  продължих  аз,  — 
че  първа  грижа  на  законодателя  е  не  благосъстоянието 
само  на  едно  съсловие  в  държавата,  а  благоденствието 
на  цялата  държава,  като  утвърждава  единодушие  сред 
гражданите  чрез  убеждаване  и  принуда,  за  да  ги  на¬ 
прави  годни  всички  да  бъдат  полезни  помежду  си,  до- 
колкото  всеки  може  да  бъде  полезен  за  общото.  Сам  се 
старае  да  постави  в  държавата  такива  мъже  и  не  ги  ос¬ 
тавя  всеки  да  се  насочва  там,  където  си  желае,  но  сам 
ги  използува  за  обединителна  връзка  на  държавата. 

—  Вярно  е  —  рече  той.  —  Наистина  аз  забравих. 

—  Освен  това,  Главконе  —  продължих  аз,  —  обър¬ 
ни  внимание,  че  ние  няма  да  извършим  неправда  към 
ония  люде,  които  у  нас  са  станали  философи,  но  спра¬ 
ведливо  ще  се  обърнем  към  тях,  когато  ги  заставяме  да 

се  грижат  задругите  ида  ги  пазят.  Ще  кажем, че  такива 
лгод"“  в  другите  държави  обикновено  не  вземат  участие  в 
грижите  за  държавата.  Те  обаче  са  се  създали  като  фи¬ 
лософи  без  участието  на  управниците  във  всяка  една  от 
държавите,  а  понеже  са  се  учили  на  свои  средства,  те  на 
никого  не  са  задължени  за  своето  образование  и  ос¬ 
нователно  не  дължат  отплата  за  своето  образование.  А 
вас  ние  ви  родихме  за  вас  самите  и  за  цялата  държава, 
за  да  бъдете  водачи  и  царе,  както  ги  ига  сред  пчелите, 
Вие  сте  възпитани  по-до'ре  и  по-съвършгно  от  спомена¬ 
тите  и  сте  по-годни  да  вършите  двете  неща  —  да  се  за¬ 
нимавате  с  философия  и  да  управлявате  държавата.  За¬ 
това  всеки  един  от  вас  поред  е  длъжен  да  слиза  в  общото 
жилище  на  другите  и  вие  трябва  да  свиквате  да  гледате 
в  мрака,  а  щом  свикнете,  ще  виждате  хиляди  пъти  по- 
добре  от  ония  там  и  ще  разпознавате  отделните  сенки,, 
какви  са  те  и  откъде  са  поради  това,  че  сте  наблюдавали 
истината  според  прекрасното,  справедливото  и  доброто . 
По  такъв  начин  държавата  у  нас  и  у  вас  ще  се  управля¬ 
ва  наяве,  а  не  насън,  както  сега  се  управляват  много 
държави  от  тези,  които  се  борят  за  сенки  помежду  си  и  се 
бунтуват  за  управляване  като  за  някакво  голямо  добро.. 
Истината  тука  е  следната:  държава,  в  която  определе¬ 
ните  да  управляват  най-малко  се  стремят  към  власт,  по 
необходимост  се  управлява  най-добре  и  най-спокойно,  а 
където  управниците  са  с  качества,  противоположни  на 
това,  там  и  управлението  е  обратно  на  споменатото. 

—  Без  съмнение  —  рече  той. 

—  Нашите  питомци,  като  слушат  това,  ще  се  от¬ 
кажат  ли  според  тебе  и  няма  да  желаят  поред  да  се  тру¬ 
дят  в  държавата,  но  дълго  време  ще  живеят  помежду 
си  безгрижно? 

—  Невъзможно  е  —  рече  той,  —  понеже  ние  ще  на¬ 
реждаме  справедливи  неща  на  справедливи  хора  и  всеки 

елин  от  тях  ше  се  заеме  с  управлението  по-скоро  като  за 
необходимо  дело,  противоположно  на  тия,  които  сега 
управляват  във  всяка  държава. 

—  Така  е,  друже  мой  —  потвърдих  аз.  —  Ако  ти  из¬ 
намериш  по-добър  живот  при  управляването  за  тия, 
които  предстои  да  управляват,  то  добре  управляваната 
държава  за  тебе  е  вече  възможна.  В  тая  държава  ще 
управляват  наистина  богати  люде  не  със  злато,  а  с  то¬ 
ва.  с  което  трябва  да  бъде  богат  щастливият  човек  —  с 
добър  и  с  ргзумен  живот.  Когато  пък  бедни  и  безимотни 
се  насочат  към  обществени  длъжности  заради  лични  из¬ 
годи.  смятайки,  че  оттам  трябва  да  заграбят  блага, 
тогава  това  няма  да  е  за  добро.  Ако  управлението  е  не¬ 
що,  за  което  започват  да  спорят,  то  се  превръща  в  до¬ 
машна  и  вътрешна  война,  която  погубва  самите  уп¬ 
равници  и  цялата  държава. 

—  Съвсем  вярно  —  рече  той. 

—  И  тъй  имаш  ли  ти  пред  вид  друг  живот  —  попи  ¬ 
тах  аз,  —  който  би  презирал  държавното  управление, 
освен  живота,  отдаден  на  истинската  философия? 

—  Не!  Заклевам  се  в  Зевса  —  рече  той. 

—  Но  ето  сега  тия,  които  не  обичат  управляването, 
трябва  да  се  заемат  с  него.  Ако  това  не  стане,  техните 
съперници  ще  почнат  борба. 

—  Как  няма  да  почнат? 

—  Кои  други  ти  ще  заставиш  да  се  заемат  с  пазене¬ 
то  на  държавата,  ако  не  тези,  които  са  най-разумни  за 
това  дело,  от  които  държавата  ще  се  управлява  най- 
добре  и  които  имат  пред  вид  други  почести  и  друг  жи¬ 
вот,  по-добър  от  този  на  управник? 

—  Никои  други  —  рече  той. 

VI.  Искаш  ли  да  разгледаме  вече  и  това:  по  какъв 
начин  такива  люде  ще  се  появят  в  държавата  и  как 
ще  ги  изведем  на  светлина  подобно  на  някои,  за  които 

се  казва,  че  от  подземното  царство  са  се  отправили  при 
боговете  ? 

—  Може  ли  да  не  искам  —  рече  той. 

—  Това,  изглежда,  не  е  случайност,  както  при  игра 
с  чирепи5,  но  насочване  на  душата  по  път  от  мрачния 
ден  към  истинския  ден  на  съществуващото,  което  на¬ 
сочване  ние  наричаме  истинска  философия. 

—  Без  съмнение. 

—  Не  трябва  ли  да  изследваме  коя  от  науките  има 
такава  сила? 

---  Как  може  да  не  трябва? 


Науките 
за  познаване 
на  битието 

—  Каква  би  била  тази  наука,  Главконе,  която  води 
душата  от  създаването  към  битието?  Като  казвам  то¬ 
ва,  аз  имам  пред  вид  следното:  нали  ние  твърдяхме,  че 
е  необходимо  участниците  пряко  във  война  да  бъдат 
млади  ? 

Твърдяхме. 

—  Следователно  науката,  която  ние  търсим,  освен 
другото  трябва  да  притежава  и  следното. 

—  Кое? 

—  Да  не  бъде  безполезна  за  военните  липа. 

—  Без  съмнение  трябва,  стига  само  това  да  е  въз¬ 
можно  —  рече  той. 

—  Те  още  по-рано  се  учиха  при  нас  на  гимнастика 
и  музика. 

—  Това  беше  така  —  рече  той. 

—  Гимнастиката  се  занимава  с  това,  което  се  раж- 

да  и  което  погива,  понеже  ръководи  усилването  и  от¬ 
слабването  на  тялото. 

—  Очевидно  е. 

—  Следователно  тя  не  е  науката,  която  ние  търсим. 

—  Не  е. 

—  Но  може  би  тази  наука  е  музиката,  която  ние 
разгледахме  по-рано? 

—  Но  музиката6  ако  си  спомняш  —  рече  той,  —е 
противоположна  на  гимнастиката.  Тя  образова  стражи¬ 
те  чрез  навици,  като  им  създава  чрез  хармонията  из¬ 
вестна  гъвкавост,  а  не  създава  знание;  чрез  ритъма  ги 
приучва  на  известна  стройност,  а  и  в  речите,  независи¬ 
мо  дали  митични  или  съвсем  истинни,  внушава  други 
подобни  на  тия  неща,  каквито  тя  има.  Обаче  в  нея  няма 
никаква  наука  за  това  добро,  което  ти  сега  търсиш. 

—  Ти  съвсем  точно  си  припомняш  —  рече" той,  — 
защото  в  нея  няма  нищо  подобно. 

—  Но,  почтени  Главконе,  каква  би  била  тая  нау¬ 
ка?  Ето  всички  изкуства  ни  се  струваха  занаяти. 

—  Може  ли  иначе?  И  каква  още  друга  наука  ос¬ 
тава,  която  да  е  извън  музиката,  гимнастиката  и  заная¬ 
тите? 

—  Нека  —  продължих  аз  —  да  нямаме  нищо  дру¬ 
го  извън  тях,  но  да  вземем  нещо,  което  има  отноше¬ 
ние  към  всичките. 

—  Какво? 

—  Например  това  общо,  от  което  се  ползуват  всич¬ 
ки  изкуства,  размишления  и  знания  и  което  трябва 
всеки  да  изучи  преди  всичко  по  необходимост. 

Числото 
като  елемент 
за  познаване 
на  битието 

—  Но  какво  е  това?  —  попита  той. 

—  Дребна  работа  е  това  —  продължих  аз:  да  се 
различава  едно,  две,  три.  Аз  наричам  това  общо  с  име¬ 
то  число  и  пресмятане.  Нима  в  действителност  всяко 
изкуство  и  наука  не  са  принудени  да  си  служат  с  тях? 

—  Разбира  се  —  рече  той. 

—  Следователно  —  попитах  аз  —  и  военното  из¬ 
куство? 

—  Съвсем  е  необходимо  —  рече  той. 

—  А  при  това  —  казах  —  в  трагедиите  Паламед? 
прави  при  всеки  удобен  случай  Агамемнона  твърде 
смешен.  Или  ти  не  си  забелязал,  че  Паламед,  който  е 
изнамерил  числата,  твърди,  че  сам  разположил  бой¬ 
ните  редици  на  лагер  при  Троя  и  преброил  корабите 
и  всички  други  предмети,  сякаш  преди  това  не  е  имало 
пресмятане,  и  сам  Агамемнон,  както  изглежда,  не  е 
знаел  колко  крака  има,  щом  не  е  знаел  да  брои?  По 
какъв  начин  мислиш,  че  той  е  бил  пълководец? 

—  По  някакъв  странен  начин,  ако  наистина  всич¬ 
ко  това  е  вярно  —  рече  той. 

VII.  Ще  приемем  ли  —  продължих  аз,  —  че  за  во¬ 
енния  човек  е  необходима  наука  да  може  да  пресмята 
и  да  изчислява? 

—  Повече  от  всичко  друго  —  рече  той,  —  ако  же¬ 
лае  да  знае  нещо  за  бойния  строй,  а  още  повече,  ако 
желае  да  бъде  човек. 

—  Но  мислиш  ли  ти  —  казах  —  за  тая  наука  също¬ 
то  това,  което  мисля  и  аз? 

—  Какво? 

—  Струва  ми  се,  че  тя  го  природа  принадлежи  към 
ония  науки,  които  водят  към  размисъл  за  тия  неща, 
които  ние  търсим,  обаче  никой  не  си  служи  правилно 
с  нея,  макар  че  тя  в  същност  действително  води  към 
битието. 

—  Какво  говориш  ти?  —  попита  той. 

—  Ще  се  опитам  —  продължих  аз  —  да  ти  обясня 
моята  мисъл.  Когато  разграничавам  тия  неща,  които 
са  предмет  на  нашето  разискване,  дали  водят  към  цел¬ 
та,  или  не,  ти  внимавай  и  потвърждавай  или  отричай, 
за  да  видим  още  по-ясно  дали  това  е  така,  както  аз 
предполагам. 

—  Покажи  го  —  рече  той. 

—  Започвам  да  го  показвам  -—  продължих  аз.  —  На¬ 
ли  забелязваш,  че  едни  неща  поради  усещанията  не  пре¬ 
дизвикват  размисъл  за  изследване,  доколкото  сами  би- 
биват  преценявани  с  усещане,  а  други  пък  непременно 
подтикват  мисълта  към  изследване,  понеже  усещането 
не  дава  нищо  положително. 

—  Явно  е,  че  ти  говориш  за  тия  неща,  които  се  по¬ 
казват  отдалеч  и  се  представят  в  сенчести  образи  —  ре¬ 
че  той. 

—  Но  ти  съвсем  не  улучи  това,  за  което  говоря  — 
продължих  аз. 

—  А  за  какво  говориш?  —  попита  той. 

—  Предметите,  които  не  предизвикват  размисъл  — 
продължих  аз,  —  са  тези,  които  същевременно  не  пре¬ 
минават  в  противоположно  усещане;  а  тия,  които  пре¬ 
минават,  аз  наричам  предизвикващи  размисъл,  поне¬ 
же  усещането  открива,  че  едното  съвсем  не  е  по-го- 
лямо  от  другото,  противоположното  нему,  независи¬ 
мо  дали  е  близко  или  далече  предметът,  който  го  по¬ 
ражда.  Ти  ще  разбереш  по-ясно  това,  което  мисля,  от 

следния  пример.  Ето  ние  казваме,  че  това  са  трите 
пръста:  най-малкият,  следващият  и  средният. 

—  Разбира  се  —  рече  той. 

—  Представи  си,  че  аз  говоря  за  тях  като  за  види¬ 
ми  отблизо  предмети.  И  обмисли  заедно  с  мене  след¬ 
ното. 

—  Кое? 

—  Всеки  ог  трите  се  явява  като  пръсти  и  при  това 
няма  значение  дали  се  намира  в  средата  или  в  края, 
дали  е  бял  или  е  черен,  дали  е  дебел  или  тънък  и  т.  н. 
Във  всички  подобни  случаи  душата  на  повечето  хора 
не  се  принуждава  да  стигне  до  размисъл  какво  е  пръс¬ 
тът.  Зрението  никога  не  съобщава  на  душата,  че  пръс¬ 
тът  е  противоположно  нещо  на  самия  него,  а  че  е  само 
пръст. 

—  Без  съмнение  не  показва  друго  —  рече  той. 

—  Затова  е  естествено  —  продължих  аз  —  това  не¬ 
що  да  не  предизвиква  и  да  не  събужда  размисъл. 

—  Естествено. 

— -  Но  какво  наистина?  Зрението  достатъчно  виж¬ 
да  големината  или  древността  на  пръстите  и  не  е  ли 
безразлично  за  него  дали  някой  пръст  се  намира  в  сре¬ 
дата  или  накрая?  Нали  е  същото  и  с  дебелината  и  тън- 
котата,  с  мекостта  и  твърдостта  при  осезанието?  Нали 
и  останалите  усещания  така  несъвършено  показват 
това?  Нали  така  действува  всяко  от  тях?  Първо,  усе¬ 
щането,  което  се  отнася  към  твърдо,  е  принудено  да 
се  отнася  и  към  мекото  и  докладва  на  душата,  че  то  усе¬ 
ща  едно  и  също  като  твърдо  и  като  меко? 

—  Така  е  —  рече  той. 

—  Следователно  —  продължих  аз  —  не  е  ли  необ¬ 
ходимо  при  това  положение  душата  да  недоумява,  ко- 
гато  един  път  това  усещане  й  докладва  нещо  като  твър¬ 
до,  макар  същото  това  да  нарича  и  меко,  а  нали  същото 


усещане  е  за  лекото  и  тежкото?  Какво  е  наистина  леко* 
то  и  тежкото,  ако  то  свидетелствува  за  тежкото  като 
за  леко  и  за  лекото  като  за  тежко? 


Размишленията  — 
път  за  познание 

—  Наистина  —  рече  той  —  тия  обяснения  за  душата 
са  твърде  странни  и  се  нуждаят  от  изследване. 

—  Естествено  е  —  продължих  аз  —  в  такива  слу¬ 
чаи  душата  първо  да  се  опита  да  предизвика  мисъл  и 
размисъл  и  да  разгледа  дали  един  или  два  са  предметите, 
за  които  й  е  докладвало  усещането? 

—  Как  иначе? 

—  Ако  се  окажат  два,  нали  всеки  от  двата  ще  се 
показва  като  един  и  като  друг? 

-  Да. 

—  Ако  всеки  от  двата  е  едно,  двата  пък  заедно  са 
два,  тогава  двата  ще  мислим  като  разделени,  защото 
неразделените  ние  мислим  не  за  два,  а  за  един? 

—  Правилно. 

—  Ето  и  зрението  вижда  голямо  и  малко,  казваме, 
но  не  като  нещо  разделено,  а  като  нещо  слято.  Не  е  ли 
така? 

~  Да. 

За  изясняване  на  това  положение  мисълта  е  за¬ 
ставена  да  вижда  голямото  и  малкото  не  като  слети,  а\ 
като  разделени,  тъкмо  противоположно  на  зрението.. 

—  Вярно. 

-  Следователно  нали  оттук  някъде  ни  идва  въпро¬ 
сът,  какво  е  в  същност  голямото  и  какво  е  малкото?' 

—  Разбира  се. 

—  И  поради  това  едното  ние  нарекохме  мислимо, 
а  другото  видимо. 

—  Съвсем  вярно  —  рече  той. 

VIII.  Ето  това  се  опитвах  да  изразя  преди  малко, 
че  едни  неща  предизвикват  размисъл,  а  други  не  пред¬ 
извикват.  Това,  което  заедно  с  противното  на  себе  си 
действува  на  чувството,  определях  като  предизвиква¬ 
що  размисъл,  а  което  не  е  такова,  то  не  възбужда  раз¬ 
мисъл. 

—  Сега  вече  разбирам  —  рече  той  —  и  мисля,  че  е 
така. 

—  Но  какво?  Към  кое  от  двете  смяташ,  че  прина¬ 
длежат  числото  и  едното? 

—  Това  не  ми  е  ясно  —  рече  той. 

—  Но  направи  извод  въз  основа  на  казаното  от  по- 
рано  —  продължих  аз.  —  Ако  едното  само  по  себе  си 
достатъчно  се  вижда  или  се  разбира  чрез  някакво  друго 
чувство,  то  не  може  да  води  към  същността,  както  гово¬ 
рихме  за  пръста.  А  когато  винаги  заедно  с  него  се  вижда 
и  някаква  противоположност  на  него,  така  че  никак  не 
се  вижда  като  едно  повече  от  нейната  противополож¬ 
ност,  тогава  вече  има  нужда  от  съдник  и  душата  е  при¬ 
нудена  да  се  съмнява  в  него  и  като  възбужда  в  себе  си 
мисъл,  да  търси  и  да  пита  какво  е  едното  само  по  себе 
си.  По  такъв  начин  знанието  за  едното  е  от  ония,  които 
водят  и  насочват  душата  към  съзерцание  на  съществу¬ 
ващото. 

—  Схващането  за  едно  и  също  нещо  —  рече  той  — 
съдържа  това  не  в  най-малка  мяра,  защото  ние  виждаме 
едновременно  едно  и  също  нещо  като  едно8  и  като  без¬ 
крайно  множество. 

—  Ако  това  е  така  с  едното  —  продължих  аз,  — 
нали  същото  ще  бъде  и  с  всяко  число? 

—  Може  ли  да  не  бъде? 

—  Следователно  цялата  наука  за  пресмятане  н 
броене  се  отнася  до  числото. 

—  Разбира  се. 

—  Но  тя  очевидно  води  към  истината. 

—  По  един  чудесен  начин. 

— -  Както  изглежда,  тя  принадлежи  към  тия  науки, 
които  ние  търсим,  защото  на  военния  е  нужно  да  знае 
това  за  построяването  на  бойните  редици,  а  на  фило¬ 
софа,  който  пък  изхожда  от  предмета,  за  да  достигне 
същността:  в  противен  случай  никога  няма  да  стане 
опитен  в  пресмятането. 

—  Това  е  така  —  рече  той. 

—  А  пък  нашият  страж  е  военен  и  философ. 

—  Защо  не? 

—  Ето  защо,  Главконе,  необходимо  е  да  утвърдим 
гази  наука  със  закон  и  да  убедим  тези,  които  имат  на¬ 
мерение  да  заемат  най-отговорни  длъжности  в  държа¬ 
вата,  да  се  отдават  на  науката  за  пресмятане  и  да  се 
занимават  с  нея  като  обикновените  хора,  но  с  мисъл¬ 
та  си  да  достигнат  до  съзерцаване  природата  на  числа¬ 
та  не  за  купуване  и  продаване,  както  се  занимават  с 
нея  търговците  и  бакалите,  а  за  всйна,  за  самата  ду¬ 
ша  и  за  лесното  преминаване  от  предмета  към  истината 
и  същността. 

—  Прекрасно  говориш  —  рече  той. 

—  И  наистина  —  продължих  аз  —  моето  мнение 
за  науката  за  изчисляването  е,  че  тя  е  нещо  неповто¬ 
римо  и  твърде  полезно  за  нас  по  отношение  на  това, 
което  желаем,  ако  някой  започне  да  се  занимава  с  нея 
заради  знание,  а  не  за  търговия  на  дребно. 

—  По  какъв  начин?  —  попита  той. 

—  Това  ,  за  което  сега  казахме,  че  непрестанно  во¬ 
ди  душата  нагоре  и  я  принуждава  да  разсъждава  за  са¬ 
мите  числа,  което  не  допуска  по  никакъв  начин,  ако 

някой  й  предлага  числата  като  видими  и  имащи  осе¬ 
заеми  тела,  а  и  по  този  начин  говори  за  тях.  Вероятно 
ти  знаеш,  че  опитните  люде  в  тия  неща  се  смеят  и  не  се 
съгласяват,  ако  някой  се  опита  да  разсече  едното  само 
по  себе  си  в  разсъжденията  си,  но  ако  ти  го  разделиш  на 
части,  те  го  умножават,  като  се  страхуват  да  не  би  ня¬ 
кога  едното  да  не  се  яви  като  едно,  а  като  много  части. 

—  Ти  говориш  съвсем  вярно  —  рече  той. 

—  Какво  смяташ,  Главконе,  ако  някой  ги  попи¬ 
та:  —  Чудни  люде,  за  кои  числа  разсъждавате?  За  тия 
ли,  при  които  едното  наистина  вие  смятате  такова,  че 
всяко  едно  е  еднакво  с  всяко  едно,  не  се  различава  от 
него  с  нито  дори  съвсем  малко  нещо  и  няма  никакви 
частици  в  себе  си?  —  Какво  мислиш,  че  те  ще  отгово¬ 
рят? 

—  Мисля,  че  те  ще  отговорят,  че  имат  пред  вид  тия 
числа,  за  които  може  само  да  се  мисли9;  по  никакъв 
друг  начин  не  е  възможно  да  се  отговори. 

—  Виждаш  ли,  приятелю  —  продължих  аз,  —  че 
тази  наука  наистина  ни  е  необходима,  щом  очевидно 
принуждава  душата  да  си  служи  със  самото  мислене 
за  постигане  на  самата  истина. 

—  Разбира  се,  че  при  това  —  рече  той. 

—  Какво  още?  Наблюдавал  ли  си,  че  опитните  по 
природа  в  смятането  се  раждат  с  остър  ум  за  всички 
науки,  така  да  се  каже.  А  тия  с  бавен  ум,  ако  са  се 
учили  и  упражнявали  в  същата  тая  наука,  дори  и  ни¬ 
каква  друга  полза  да  нямат,  все  пак  всички  постигат 
това,  че  стават  с  по-остър  ум,  отколкото  са  били  по- 
рано. 

—  Така  е  —  рече  той. 

—  Аз  мисля  впрочем,  че  ти  нелесно  и  немного  нау¬ 
ки  ще  намериш  такива,  които  да  създават  на  учещия 
и  занимаващия  се  повече  труд  в  сравнение  с  тая. 

—  Сигурно  няма  да  намеря. 

—  Макар  че  всичко  това  е  така,  все  мак  тая  наука 
не  трябва  да  се  изоставя,  но  отличните  по  природа  лю¬ 
де  трябва  да  се  обучават  на  нея. 

—  Съгласен  съм  —  рече  той. 


Г  еометрия 

IX.  И  тъй  —  рекох  —  нека  това  бъде  прието  като  пър¬ 
ва  наша  наука,  а  да  разгледаме  втората,  която  стои 
във  връзка  с  нея,  а  също  дали  тя  би  ни  била  нужна. 

—  Коя  е  тя  ?  Нямаш  ли  пред  вид  геометрията  ? 

—  Точно  това  —  отговорих  аз. 

—  Доколкото  се  отнася  до  военното  дело,  тя  ни  е 
нужна  —  рече  той.  —  Защото  опитният  в  геометрията 
много  се  отличава  от  неопитния  в  нея  и  при  разпола¬ 
гането  на  лагер,  и  при  завземането  на  местности,  и  при 
събирането  или  при  разполагането  на  войските,  и  при 
всички  военни  действия  било  по  време  на  сражения 
или  при  походи. 

—  Но  за  тия  случаи  —  рекох  —  е  достатъчна  мал¬ 
ка  част  от  геометрията  и  от  аритметиката.  По-голяма- 
та  част  от  геометрията  трябва  да  отиде  по-далече  и  да 
разгледа  какво  насочва  към  това,  което  способствува 
за  по-лесното  съзерцаване  на  идеята  за  доброто.  А  на¬ 
сочва  се  всичко,  казваме,  към  това,  което  заставя  ду¬ 
шата  да  се  отправи  към  онова  място,  в  което  е  блажен¬ 
ството  на  съществуващото,  което  душата  трябва  да 
види  по  всякакъв  начин. 

—  Право  говориш  —  рече  той. 

—  Но  щом  геометрията  заставя  да  се  гледа  същност¬ 
та,  тя  ни  е  необходима,  ако  пък  е  за  фзрмир  ането10 
тя  не  ни  е  нужна. 

Ние  наистина  говорим  така. 

-  Следователно  —  продължих  аз  —  няма  да  се 
съмняват  никои,  макар  и  да  са  малко  опитни  в  геоме¬ 
трията,  че  тази  наука  прави  всичко  противоположно 
на  употребяваните  в  нея  думи  от  занимаващите  се  с 
нея. 

—  Но  как?  —  попита  той. 

—  Наистина  те  говорят  твърде  смешно  и  заставени 
от  необходимостта,  сякаш  вършат  някаква  работа  и 
заради  тая  работа  употребяват  всички  свои  специални 
думи,  като  казват  «да  построим  четириъгълник»,  «да 
продължим  линията»,  «да  прибавим»  и  изговарят  по 
този  начин  всички  термини.  А  пък  цялата  тази  наука 
е  определена  за  знание. 

—  Така  е  наистина  —  рече  той. 

—  Не  трябва  ли  да  се  съгласим  още  и  в  това? 

—  В  кое? 

—  Че  тя  е  за  знанието  на  това,  което  винаги  съще¬ 
ствува,  а  не  за  това,  което  някога  става  или  погива. 

—  Това  е  твърде  приемливо  —  рече  той,  —  защото 
геометрическото  знание  е  за  това,  което  винаги  съще¬ 
ствува. 

—  Следователно,  почтени  друже,  тя  може  да  вла¬ 
чи  душата  към  истината  и  да  развива  философска  ми¬ 
съл,  за  да  се  насочат  нагоре  тия  неща,  които  сега  ние 
държим  надолу,  макар  че  това  не  е  нужно. 

—  Колкото  може  повече  —  рече  той. 

—  Колкото  се  може  повече  —  продължих  аз  — 
трябва  да  се  нарежда,  та  жителите  на  прекрасната  твоя 
държава  по  никакъв  начин  да  не  пренебрегват  геоме¬ 
трията,  защото  и  страничните  й  неща  не  са  без  значе¬ 
ние. 

—  Кои  странични  неща?  —  попита  той. 

—  Това  са  тия,  за  които  ти  говори  —  продължих 


338 


аз  —  и  които  се  отнасят  до  войната.  А  и  знаем,  че  е  от 
значение  и  за  всички  науки,  за  да  бъдат  по-добре  ус¬ 
воявани,  дали  някой  се  е  занимавал  с  геометрия,  или 
не  се  е  занимавал. 

—  Не  е  без  значение,  кълна  се  в  Зсвса  —  рече  той. 

—  И  тъй  ще  предложим  ли  тази  наука  като  втора 
на  младежите?11 

—  Да  я  предложим  —  рече  той. 

Астрономия 

X.  Но  какво?  Да  предложим  ли  на  трето  място  астро¬ 
номията?  Или  ти  не  смяташ? 

—  Съгласен  съм  —  рече  той,  —  защото  астрономия¬ 
та  има  значение  за  определяне  дните,  месеците  и  го¬ 
дините  и  е  полезна  не  само  за  земеделието  и  корабо¬ 
плаването,  но  не  по-малко  и  за  военното  командуване. 

—  Ти  си  сладък  —  продължих  аз,  —  понеже  се 
плашиш  от  народа  да  не  сметне,  че  предлагаш  безпо¬ 
лезни  науки.  Не  е  съвсем  лесно,  а  е  трудно  да  се  повяр¬ 
ва,  че  с  такива  науки  се  очиства  и  съживява  някакъв 
орган  на  душата  на  всеки  човек,  който  орган  е  разстро¬ 
ен  и  повреден  от  други  занимания  и  колто  заслужава 
да  бъде  спасен  повече  от  хиляди  очи,  защото  само  чрез 
него  се  съзерцава  истината.  Следователно  тия,  които 
мислят  по  същия  начин,  ще  смятат,  че  ти  говориш  до¬ 
бре  и  по  достоен  за  учудване  начин.  А  които  по  никакъв 
начин  не  са  съгласни  с  това,  естествено  те  ще  смятат, 
че  ти  нищо  не  говориш,  понеже  не  виждаш  друга  пол¬ 
за,  която  да  идва  ог  тия  науки  и  да  е  достойна  за  спо¬ 
менаване.  Помисли  си  веднага  с  кои  от  двете  групи  хора 
говориш  или  може  би  за  никой  ог  тях,  а  ти  само  заради 
себе  си  предимно  това  разказваш,  макар  че  няма  да 

имаш  нищо  против,  ако  и  някой  друг  би  могъл  Да  има 
полза  от  тия  ти  думи. 

—  Действително  аз  предпочитам  —  рече  той  — 
най-много  за  себе  си  и  да  говоря,  и  да  питам,  и  да  от¬ 
говарям. 

—  Хайде  сега  дай  заден  ход12  —  продължих  аз,  — 
защото  ние  неправилно  взехме  следващото  подир  гео¬ 
метрията. 

—  Как  сме  взели  погрешно?  —  попита  той. 

—  След  повърхността  —  продължих  аз  —  ние  се 
заловихме  за  твърдите  тела,  намиращи  се  в  кръгово 
движение,  без  да  сме  се  занимали  с  твърдото  само  по 
себе  си.13  А  правилната  последователност  е  след  вто¬ 
рото  измерение  да  вземем  третото,  а  то  е  измерението 
на  кубовете  и  на  това,  което  има  дълбочина.14 

—  Наистина  така  е  —  рече  той,  но  на  мене  ми  се 
струва,  Сократе,  че  това  още  не  е  открито. 

—  Затова  има  две  причини  —  продължих  аз:  нито 
една  държава  не  уважава  това,  първо,  понеже  мъчно 
се  изследва  трудното,  а,  второ,  понеже  изследовате¬ 
лите  се  нуждаят  от  ръководител,  без  какъвто  нищо  не 
биха  открили.  Първом  мъчно  е  такъв  да  се  намери,  а 
след  като  се  намери,  както  е  сега,  мъчно  биха  му  по¬ 
вярвали  изследователите,  тъй  като  са  с  голямо  мнение 
за  себе  си.  Ако  обаче  цяла  държава  единодушно  пое¬ 
ме  ръководството  на  това  и  реши  да  го  уважава,  а  пък 
изследователите  се  подчиняват,  то  тия  непрестанно  и 
усърдно  търсени  неща  ще  излязат  наяве  какви  са.  Ето 
и  сега,  макар  това  занимание  да  не  е  почитано  и  да  му 
се  пречи  от  страна  на  мнозинството,  а  пък  самите  из¬ 
следователи  да  не  са  в  състояние  да  докажат  в  какво  е 
полезно,  въпреки  всичко  поради  силата  на  своята  при¬ 
влекателност  расте  и  никак  не  е  чудно,  че  се  показва 
вече  открито. 

—  В  същност  то  е  твърде  привлекателно  —  рече 
той.  —  Ноти  ми  кажи  по-ясно  това,  което  сега  твърдеше. 
Ти  смяташ  ли  изследването  на  повърхността  за  геоме¬ 
трия? 

—  Да  —  отвърнах  аз. 

—  На  следващото  място  след  геометрията  ти  по¬ 
стави  астрономията,  но  по-късно  отстъпи. 

—  Понеже  бързам  всичко  да  изследвам,  то  повече 
закъснявам  —  продължих  аз.  —  Следваше  поред  изслед¬ 
ването  за  измерението  по  дълбочина,  но  понеже  зани¬ 
манието  с  това  изследване  се  смята  смешно,  аз  го  от¬ 
минах  и  след  геометрията  заговорих  за  астрономията, 
която  разглежда  движението  на  телата  с  дълбочина. 

—  Право  говориш  —  рече  той. 

—  Следователно  —  продължих  аз  —  да  поставим 
на  четвърто  място  астрономията,  ако  държавата  желае 
да  я  има,  като  приемем,  че  сега  беше  пропусната. 

—  Вероятно  —  рече  той.  —  Но,  Сократе,  понеже  ти 
ме  укори  за  това,  че  възхвалих  прибързано  астроно¬ 
мията15,  отсега  ще  хваля  само  под  твое  ръководство, 
защото  според  мене  за  всекиго  е  ясно,  че  тя  заставя 
душата  да  гледа  нагоре  и  я  води  далеч  от  земното. 

—  Може  би  за  всеки  друг  това  да  е  очевидно  —  про¬ 
дължих  аз  —  освен  за  мене,  понеже  аз  не  мисля  така. 

—  А  как  мислиш?  —  рече  той. 

—  Мисля,  че  тези,  които  се  занимават  с  нея  и  кои¬ 
то  искат  да  я  издигнат  до  философия,  твърде  много  до¬ 
принасят  да  гледаме  надолу. 

—  Защо  казваш  това?  —  попита  той. 

—  Струва  ми  се  —  продължих  аз,  —  че  ти  по  не¬ 
повторим  начин  мислиш  за  науката  за  горните  неща, 
На  тебе  ти  изглежда,  че  ако  някой  вдигне  главата  си 
нагоре  и  наблюдава  украшения  по  тавана,  той  забе¬ 
лязва  нещо  и  според  тебе  той  го  вижда  с  мисълта  си, 

ДЪРЖАВАТА  341 


ПЛАТОН 


а  не  с  очите  си.  Възможно  е  ти  да  мислиш  добре,  а  пък 
аз  глупаво.  Обаче  аз  не  мога  да  назова  друга  наука 
освен  тази,  която  кара  душата  да  гледа  нагоре,  или  пък 
онази,  която  се  занимава  със  съществуващото  и  не¬ 
видимото  независимо  дали  някой  получава  известно 
знание,  като  е  загледан  нагоре  с  отворена  уста  или  пък 
със  затворени  очи  е  наведен  надолу.  Аз  твърдя  обаче, 
че  той  никога  нищо  няма  да  научи,  тъй  като  науката 
няма  нищо  общо  с  тия  неща,  и  неговата  душа  няма  да 
гледа  нагоре,  а  надолу,  макар  той  да  се  стреми  да  узнае 
нещо  било  когато  лежи  по  гръб  на  земята  или  когато 
на  гръб  плува  по  море. 

XI.  Получавам  си  наказанието  —  рече  той,  —  поне¬ 
же  ти  с  право  ме  укори.  Но  по  какъв  начин  трябва  да 
се  учим  на  астрономия  според  тебе?  Така  ли,  както 
сега  я  изучават  тия,  които  желаят  с  полза  да  изучават 
това,  за  което  говорим? 

—  Ето  по  какъв  начин  —  продължих  аз.  —  Цялото 
разнообразие  на  небето,  ако  то  е  изрисувано  във  види¬ 
мото,  се  смята  за  най-красиво  и  най-точно  от  всички 
подобни,  но  по  отношение  на  истината  се  нуждае  от 
много  неща;  какви  движения  създава  съществуващата 
бързина  и  съществуващата  бавност  в  истинското  число 
и  във  всички  истински  образи  помежду  им  и  как  движи 
съществуващото  в  тях.  Всичко  това  е  достъпно  само  за 
разума  и  за  мисълта,  но  не  и  за  погледа.16  Или  ти  ми¬ 
слиш  нещо  друго? 

—  Съвсем  не  мисля  друго  —  рече  той. 

—  Следователно  —  рекох  —  ние  трябва  да  си  слу¬ 
жим  с  небесното  разнообразие  като  образци  за  изуча¬ 
ване  на  невидимите  предмети,  също  както  ако  някой 
би  попаднал  на  изкусно  нарисувани  или  направени 
скици  от  Дедал17  или  от  някой  друг  майстор  или  жи¬ 
вописец.  Ако  някой  опитен  в  геометрията  би  видял  тия 

скици,  макар  и  отлични  по  изработка,  той  би  изглеж¬ 
дал  смешен,  ако  гледа  на  тях  сериозно  като  отразява¬ 
щи  истината  за  равенства,  удвоения  или  за  друга  ня¬ 
каква  съразмерност. 

—  Как  може  да  не  бъде  смешен  —  рече  той. 

—  Смяташ  ли  —  продължих  аз,  —  че  истинският 
астроном  не  ще  бъде  убеден  в  същото,  когато  наблюда¬ 
ва  движението  на  звездите?  Той  ще  почне  да  си  мисли, 
че  както  са  създадени  по  възможно  най-добър  начин 
тия  тела,  така  са  създадени  от  твореца  на  небето  само¬ 
то  небе  и  всичко,  което  се  намира  на  него.  Като  раз¬ 
глежда  отношението  на  нощта  към  деня,  на  нощите  и 
дните  към  месеца  и  на  месеца  към  годината,  също  от¬ 
ношението  на  звездите  към  споменатите  небесни  тела  и 
явления  и  помежду  им,  не  мислиш  ли,  че  той  няма  да 
смята  за  странен  онзи,  който  приема,  че  това  става  ви¬ 
наги  по  един  и  същ  начин  и  никога  никак  не  се  про¬ 
меня,  макар  че  те  са  телесни  и  видими,  като  по  всяка¬ 
къв  начин  ще  се  старае  да  достигне  истината  за  тях? 

—  Като  те  слушам  сега,  и  аз  мисля  така  —  рече 
той. 

—  Служейки  си  с  научни  доводи  —  продължих  аз, 
ние  пристъпваме  сега  към  астрономията,  както  по- 
рано  при  геометрията,  а  ще  изоставим  това,  което  е  на 
небето,  като  се  заемем  с  истинската  астрономия,  ако 
искаме  да  направим  разумната  по  природа  част  на  ду¬ 
шата  полезна  от  безполезна. 

—  Колко  по-многостранна  цел  й  поставяш  в  срав¬ 
нение  с  това,  което  вършат  сегашните  астрономи  — 
рече  той. 

—  Аз  мисля  — рекох, —  че  ние  ще  наредим  и  дру¬ 
ги  неща  по  същия  начин,  ако  искаме  да  има  някаква 
полза  от  нас  като  законодатели. 

Музика 

XII.  Но  коя  още  от  принадлежащите  към  тоя  кръг  нау¬ 
ки  можеш  да  споменеш? 

—  Сега  така  из  един  път  не  мога  —  рече  той. 

—  Движението  според  мене  не  е  един  вид,  а  има 
много  видове  движения  —  продължих  аз.  —  Само 
някой  мъдрец  вероятно  ще  може  да  обясни  всичките, 
а  за  нас  са  ясни  само  два  вида. 

—  Кои? 

—  Освен  споменатия  още  и  съответствуващият  му  — 
продължих  аз. 

—  Кой? 

—  Изглежда  —  рекох,  —  когато  ти  забиеш  поглед 
към  астрономията,  също  ти  си  забил  уши  към  хармо¬ 
ничното  движение,  а  тези  знания  са  близки  едно  с  дру¬ 
го,  както  разказват  питагорейците,  и  ние,  Главконе, 
ще  се  съгласим  с  тях.18  Или  как  ще  постъпим? 

—  Така  —  рече  той. 

—  Но  тъй  като  това  дело  е  велико  —  продължих 
аз,  —  ние  ще  ги  попитаме  по  какъв  начин  разсъжда¬ 
ват  по  тия  въпроси,  а  освен  това  и  за  нещо  друго.  Ние 
обаче  въпреки  всичко  ще  запазим  нашето  собствено 
схващане. 

—  Какво  е  то? 

—  Тия,  които  ще  възпитаваме,  да  не  започнат  да 
учат  нещо  несъвършено  при  нас  от  науките  и  което  не 
винаги  се  насочва  там,  където  трябва  всичко  да  отива, 
както  неотдавна  говорихме  за  астрономията.  Или  ти 
не  знаеш,  че  питагорейците  за  хармонията  правят  това 
по  друг  начин?  Докато  се  мъчат  да  съпоставят  помеж¬ 
ду  им  слушаните  акорди  и  тонове,  те  се  трудят  напраз¬ 
но  подобно  на  астрономите. 

—  Заклевам  се  в  боговете  —  рече  той,  —  смешно  е, 
когато  говорят  за  някаква  сгъстеност  и  прилепвайки 
уши,  сякаш  искат  да  доловят  звук  от  съседни  домове. 
Едни  твърдят,  че  слушат  отглас  някакъв  между  два¬ 
та  звука  и  че  е  твърде  малко  разстоянието,  с  което  тря¬ 
бва  да  се  измерва  звукът,  а  пък  други  спорят  с  тях  и 
твърдят,  че  тоновете  звучат  почти  съвсем  еднакво.  И 
едните,  и  другите  обаче  поставят  ушите  си  над  ума. 

—  Ти  говориш  —  продължих  аз  —  за  тия  добри 
музиканти,  които  не  дават  покой  на  струните,  изпит¬ 
ват  ги  и  ги  навиват  с  ключове.19  Но  да  не  стане  твърде 
дълго  описанието  за  ударите,  които  се  произвеждат  с 
плектър,  за  доброто,  лошото  или  силното  звучене  на 
струните20, аз  прекъсвам  това  описание  и  няма  да  говоря 
за  тия  музиканти,  но  само  за  ония  —  питагорейците, 
за  които  преди  малко  говорихме,  че  ще  ги  питаме  за 
хармонията.  Те  правят  същото,  което  вършат  и  тия, 
които  се  занимават  с  астрономия.  Те  търсят  в  такива 
слушани  съзвучия  числа,  но  не  отиват  до  по-сложни 
проблеми,  за  да  изследват  кои  числа  са  съзвучни  и  кои 
не  са  и  поради  какво  се  явява  едното  и  другото.21 

—  Божествено  дело  разглеждаш  ти  —  рече  той. 

—  Поне  е  полезно  за  изследването  на  прекрасното 
и  доброто,  защото,  ако  би  се  разглеждало  по  друг  на¬ 
чин,  ще  бъде  безполезно. 

—  Вероятно  —  рече  той. 


Диалектическият 

метод 

—  Мисля  —  продължих  аз,  —  ако  изследването  на  всич¬ 
ки  тия  науки,  които  вече  разгледахме,  се  насочи  към 
взаимната  им  близост  и  сродство  и  бъде  обмислен  въпро- 

сът,  по  какъв  начин  те  са  близки  помежду  си,  това  за¬ 
нимание  би  допринесло  за  постигане  на  част  от  тия  неща, 
които  желаем,  и  не  бихме  се  трудили  напразно;  иначе 
трудът  би  бил  напразен. 

—  И  аз  същото  предполагам  —  рече  той,  —  но  ти, 
Сократе,  говориш  за  твърде  важно  нещо. 

—  Ти  имаш  пред  вид  началото  на  нещо  друго  —  по¬ 
питах  аз.  —  Или  ние  не  знаем,  че  всички  тия  начала 
са  увод  към  самия  закон,  който  трябва  да  изучим?  Нима 
ти  не  смяташ  хората,  силни  в  тия  науки,  за  диалектици? 

—  Няма  да  ги  смятам,  кълна  се  в  Зевса  —  рече 
той,  —  ако  не  се  смятат  твърде  малцина  между  тия,  кои¬ 
то  съм  срещал. 

—  А  тези,  които  не  могат  нито  да  дадат,  нито  да  при¬ 
емат  основание,  —  продължих  аз,  —  ще  знаят  ли  някога 
нещо  от  това,  за  което  ние  казваме,  че  трябва  да  знаят? 

—  И  това  отново  не  —  рече  той. 

—  И  тъй,  Главконе  —  продължих  аз,  —  не  е  ли  то¬ 
ва  същата  мелодия,  която  диалектиката  осъществява? 
На  тази  мелодия  като  мислима  може  да  подражава  си¬ 
лата  на  зрението,  за  която  нали  говорихме,  че  се  опитва 
да  отправя  поглед  към  самите  животни,  към  самите  зве¬ 
зди  и  накрай  дори  към  самото  слънце?  По  такъв  начин 
всеки,  който  се  заема  с  диалектиката,  без  всякакви  чув¬ 
ства  и  чрез  разума  се  стреми  към  съществуващото  само 
по  себе  си  и  не  отстъпва,  преди  да  схване  с  мисълта  си 
това,  което  е  добро  само  по  себе  си,  нали  той  стига  до 
самия  връх  на  мислимото,  както  онзи  е  достигнал  до 
върха  на  видимото? 

—  Как  не? 

XIII.  Това  ще  бъде  освобождаване  от  оковите,  на¬ 
сочване  от  сенките  към  образите  и  светлината,  връщане 
от  пещерата  към  слънцето.  Ако  и  тогава  е  невъзможно 
да  се  гледа  към  животните,  растенията  и  светлината  на 

слънцето,  по-добре  е  да  се  гледат  божествени  изображе¬ 
ния  във  вода  и  сенки  на  нещо  съществуващо,  отколкото 
да  се  съзерцават  сенки  на  образи,  явяващи  се  поради 
някаква  друга  светлина,  която  сама  пък  е  сянка  на 
слънцето.  Пялото  това  занимание  със  споменатите  нау¬ 
ки,  както  вече  го  изследвахме,  има  тая  сила,  че  води 
най-добрата  част  на  душата  към  съзсрнаване  на  най- 
доброто  от  съществуващото,  както  и  в  първия  случай 
най-ясното  в  тялото  се  насочваше  към  гледане  на  най- 
светлото  в  телесната  и  видимата  област. 

—  Приемам,  че  това  е  така  —  рече  той,  —  макар  да 
ми  се  струва,  че  изобщо  е  трудно  да  се  приеме.  От  дру¬ 
га  страна  пък,  е  трудно  да  не  се  приеме.  Наистина  аз  не 
само  в  сегашния  момент  трябва  да  слушам,  но  и  после 
често  ще  трябва  да  преповтарям  това.  Като  допуснем, 
че  това  е  така,  както  сега  се  говори  нека  се  отправим 
към  самата  мелодия  и  да  я  разгледаме  така,  както  раз¬ 
глеждахме  началото,  т.  е.  увода.  Затова  кажи  каква  е 
същността  на  силата  на  диалектиката,  на  какви  видове 
се  разделя  и  какви  са  пътищата  към  нея.  Тия  пътища, 
както  изглежда,  водят  към  това,  при  което  стигналият 
намира  отдих  от  пътя  и  стига  до  целта  на  пътуването. 

—  Ти  обаче,  мили  Главконе  —  продължих  аз,  —  още 
не  ще  си  в  състояние  да  ме  следваш,  при  все  че  от  моя 
страна  не  липсва  усърдие.  А  ти  би  могъл  да  видиш  не 
образа  на  това,  за  което  говорим,  но  самата  истина, 
както  тя  ми  се  представя.  Дали  е  действително  тя,  или 
не  е,  това  още  не  може  със  сигурност  да  твърдим,  но 
можем  да  утвърждаваме,  че  тя  е  нещо  подобно.  Нали 
така? 

—  Как  иначе? 

—  Няма  ли  да  признаем,  че  силата  на  диалектика¬ 
та  единствена  би  могла  да  разкрие  на  опитния  човек  то- 

ва,  което  сега  ние  разгледахме,  а  същото  не  е  възможно 
за  никоя  друга  наука? 

—  И  това  трябва  да  признаем  —  рече  той. 

—  Ето  —  продължих  аз  —  никой  не  ще  спори  с  нас, 
когато  твърдим,  че  никоя  друга  наука  няма  да  се  зае¬ 
ме  да  представя  по  определен  начин  същността  на  всеки 
отделен  предмет  по  преимущество.  Всички  други  начи¬ 
ни  на  изследване  се  отнасят  или  към  мненията  на  хора¬ 
та  и  техните  желания,  или  към  произхода  и  състава  на 
предметите,  или  всецяло  се  отдават  на  грижа  за  из¬ 
хранване  на  раждащото  се  и  съединяващото  се.  А  оста¬ 
налите  науки,  за  които  вече  говорихме,  се  занимават 
с  постигането  на  нещо  от  съществуващото,  например 
геометрията  и  следващите  след  нея  науки,  виждаме, 
сънуват  за  съществуващото,  обаче  не  им  е  възможно  да 
го  видят  наяве,  понеже,  докато  те  се  ползуват  от  свои¬ 
те  предположения,  запазват  тия  предположения  нези- 
блеми  и  не  са  в  състояние  да  дадат  за  тях  убедителни  ос¬ 
нования.  Ако  пък  някой  постави  за  основно  начало  на 
нещо  това,  което  не  знае,  а  заключението  и  средата  са 
изградени  също  върху  нещо,  което  той  не  знае,  коя  хит¬ 
рост  би  сметнала,  че  едно  такова  съгласуване  би  ста¬ 
нало  наука? 

—  Никоя  —  рече  той. 

—  Единствен  обаче  —  продължих  аз  —  диалекти - 
ческият  метод  върви  по  този  път,23  като  издига  предпо¬ 
ложенията  до  самото  начало,  за  да  ги  утвърди;  той  по¬ 
степенно  освобождава  окото  на  душата,  зарито  в  ня¬ 
каква  варварска  нечистота,  и  го  издига,  като  си  слу¬ 
жи  с  разгледаните  от  нас  изкуства  като  с  помощници  и 
водачи.  Тях  ние  често  наричаме  знания  по  навик,  но  те 
имат  нужда  от  друго  име,  което  би  било  по-ясно  от  мне¬ 
нието  и  по-неясно  от  знанието.  Самото  размишление  ние 
определихме  по-рано.  В  същност,  както  аз  мисля,  не 


№ 


трябва  да  има  спор  да  името  между  тия,  които  има  да 
разглеждат  такива  важни  въпроси,  каквито  разглежда¬ 
ме  ние. 

—  Разбира  се,  не  —  рече  той.  —  (Но  ако  имаш  в  ду¬ 
шата  си  нещо,  което  би  обяснило  мисълта  по-точно, 
кажи  го.)24 


Съставките 
на  диалектическия 
м  ет  о  д: 

знание,  разсъждение, 
вяра,  предположение 

XIV.  На  нас  ни  харесва  —  продължих  аз,  —  както  и 
по-рано,  първата  част  (на  диалектическия  метод)  да 
наричаме  знание,  втората  —  размишление,  третата  — 
вяра,  а  четвъртата  —  предположение.  Освен  това  по¬ 
следните  две  заедно  нека  наричаме  мнение,  а  двете 
първи  —  мислене.  Мнението  се  отнася  до  произхода,  а 
мисленето  —  до  същността.  А  както  същността  се  отна¬ 
ся  до  създаването,  така  мисленето  се  отнася  към  мне¬ 
нието;  както  пък  мисленето  се  отнася  към  мнението, 
така  се  отнася  знанието  към  вярата,  а  размишлението  — 
към  предположението.  Впрочем  съпоставянето  на  тия 
помежду  им  и  разделянето  им  на  по  две  —  на  мислимо 
и  на  разбираемо,  нека  изоставим,  Главконе,  за  да  не  ни 
вплетат  в  много  по-дълги  разсъждения  от  първите.26 

—  И  на  мене  не  ми  се  харесва  това,  доколкото  мога 
да  следя  мисълта  ти  —  рече  той. 

Определение 
на  диалектиката 

—  Не  наричаш  ли  ти  онзи  човек  диалектик,  който  има 
доказателства  за  същността  на  всяка  вещ?  А  този,  кой¬ 
то  не  притежава  това,  доколкото  не  може  да  обясни  сми¬ 
съла  за  себе  си  и  за  другите,  няма  ли  да  кажеш,  че  той 
няма  способност  да  мисли  за  това? 

—  Как  не  бих  казал  —  рече  той. 

—  Не  е  ли  същото  и  по  отношение  на  доброто?  Кой¬ 
то  не  е  в  състояние  да  определи  с  доказателства  идеята 
за  доброто,  като  я  отдели  от  всичко  друго,  и  който  като 
по  време  на  сражение  не  минава  през  всички  препят¬ 
ствия,  като  се  стреми  не  по  пътя  на  мнението  да  проник¬ 
не  в  същността  на  всичко  със  здрав  разум,  няма  ли  да 
твърдиш,  че  той  не  знае  нито  доброто  само  по  себе  си, 
нито  пък  някакво  друго  до  рз,  но  се  залавя  като  че  за 
някакъв  призрак  чрез  мнение,  а  не  чрез  знание,  като 
прекарва  сегашния  си  живот  сякаш  в  някакъв  сън  и 
спане,  а  преди  да  се  събуди  тук,  стига  в  подземното  цар¬ 
ство  и  заспива  вече  напълно? 

—  Кълна  се  в  Зевса  —  рече  той,  —  ще  кажа,  че  всич¬ 
ко  това  е  точно  така. 

—  Своите  деца,26  които  учиш  и  обучаваш  на  родния 
език,  докато  не  ги  обучиш  добре,  няма  да  позволиш, 
както  аз  мисля,  още  неуки  подобно  на  линии27  да  ста¬ 
нат  управници  и  господари  на  най-важните  дела  в  дър¬ 
жавата  ? 

—  Разбира  се,  няма  —  рече  той. 

—  Няма  ли  да  постановиш  със  закон  те  да  получа¬ 
ват  такова  възпитание,  чрез  което  ще  станат  най-опит- 
ни  да  задават  въпроси  и  да  отговарят? 

—  Заедно  с  тебе  ще  постановя  това  със  закон  —  ре¬ 
че  той. 

—  Не  ти  ли  се  струва  —  продължих  аз,  —  че  диа¬ 
лектиката  стои  у  нас  като  венец  над  всички  науки  и  с 
право  почти  никоя  друга  наука  не  може  да  стои  по-горе 
от  нея,  понеже  тя  е  най-съвършена  от  всички  науки? 

—  Според  мене  така  е  —  рече  той. 


Отново 

за  управниците 

XV.  Остава  сега  —  продължих  аз  —  да  разпределим  нз 
кои  ще  преподаваме  тия  науки  и  по  какъв  начин. 

—  Очевидно  —  рече  той. 

—  А  помниш  ли  при  първия  избор28  какви  управни¬ 
ци  ние  избрахме? 

—  Как  да  не  помня  —  рече  той. 

—  Впрочем  —  продължих  аз  —  смятай,  че  такива 
именно  природи  трябва  да  бъдат  избирани,  защото 
трябва  да  бъдат  предпочитани  най-устойчивите,  най- 
мъжествените  и  най-стройните.  Освен  това  трябва  да 
бъдат  търсени  не  само  благородни  и  сериозни  по  харак¬ 
тер,  но  и  такива,  които  трябва  да  имат  природна  дарба 
за  това  обучаване. 

—  Какви  са  тия  особености,  които  имаш  пред  вид? 

—  Трябва  да  имат,  драги  ми  —  продължих  аз,  — 
способност  за  усвояване  на  науките  и  не  бива  мъчно  да 
учат,  защото  душите  изпитват  много  повече  страх  при 
сериозни  науки,  отколкото  при  гимнастическите  упраж¬ 
нения,  тъй  като  на  душите  е  свойствен  по-особен  труд, 
който  не  е  един  и  същ  с  телесния. 

—  Вярно  —  рече  той. 

—  Трябва  да  бъде  търсен  още  и  паметлив,  неуморим 

п  много  трудолюбив.  В  противен  случай  по  какъв  на¬ 
чин  смяташ,  че  някой  ще  пожелае  да  се  труди  при  те¬ 
лесни  упражнения  и  да  изпълнява  докрай  такива  за¬ 
дачи  при  учението  и  при  мисленето? 

—  Никой  —  рече  той  —  освен  този,  който  е  надарен 
изключително  от  природата. 

—  Това  е  и  сегашната  грешка  —  продължих  аз  — 
и  чрез  това  се  нанася  безчестие  на  философията,  как- 
то  по-рано  изтъкнахме,  че  с  нея  се  залавят  хора  не  спо¬ 
ред  нейното  достойнство.  С  нея  не  трябва  да  се  залавят 
негодни  по  рождение,  а  даровити  по  рождение» 

—  По  какъв  начин?  —  попита  той. 

—  Този,  който  пристъпва  към  философията,  на 
първо  място  не  трябва  да  е  хром  по  отношение  на  тру¬ 
долюбието,  т.  е.  не  бива  да  бъде  наполовина  трудолюбив 
и  наполовина  нетрудолюбив.  Това  става  тогава,  ко- 
гато  някой  обича  телесните  упражнения,  лова  и  всички 
телесни  занимания,  но  не  е  ученолюбив,  не  обича  да 
отговаря  и  да  задава  въпроси,  а  дори  мрази  всички 
подобни  занимания.  Хром  е  и  този,  който  е  трудолюбив 
само  в  противоположните  на  тия  занимания.29 

—  Ти  говориш  съвсем  вярно  —  рече  той. 

—  Нали  същото  е  и  по  отношение  на  истината?  — 
продължих  аз.  —  Ние  ще  сметнем  за  осакатена  душа  та¬ 
зи,  която  сама  мрази  и  мъчно  понася  доброволната  лъ¬ 
жа  и  негодува,  когато  други  лъжат,  но  леко  приема 
недоброволната  лъжа,  не  се  гневи,  когато  бъде  залове¬ 
на  в  невежество,  а  охотно  се  търкаля  в  незнанието  си 
като  свиня  в  нечистотии. 

—  Без  съмнение  —  рече  той. 

—  Не  по-малко  трябва  да  се  внимава  —  продължих 
аз  —  по  отношение  на  разсъдителността,  храбростта, 
благородството  и  всичките  видове  добродетели  и  кой  е 
негоден  по  рождение,  и  кой  е  даровит  по  рождение. 

Когато  някой  не  знае  да  вижда  това  —  било  частно  ли¬ 
це  или  държава,  без  да  забелязва,  си  служи  с  хроми  и 
с  негодни  по  рождение  при  избор  на  приятели  и  при 
избор  на  управници. 

—  Действително  така  става  —  рече  той. 

—  Следователно  ние  трябва  да  се  пазим  от  всичко 
това  —  продължих  аз.  —  Ако  ние  изберем  и  почнем  да 
възпитаваме  в  тази  наука  и  в  това  упражнение  хора  със 
здрави  тела  и  здрав  разум,  самата  правда  не  ще  ни  уп¬ 
рекне  и  ние  ще  спасим  държавата  и  държавното  управ¬ 
ление.  Ако  ли  пък  не  изберем  такива,  то  всичко  ще  вър¬ 
ви  у  нас  тъкмо  противоположно  на  казаното  и  ние  ще 
подхвърлим  философията  на  още  по-голямо  осмиване. 

—  Това  би  било  срамно  —  рече  той. 

—  Без  съмнение  —  рекох,  —  но  изглежда,  че  сега 
става  нещо  смешно  и  с  мене. 

—  Какво? 

—  Забравих  —  продължих  аз,  —  че  ние  се  шегувах¬ 
ме  и  аз  говорих  с  твърде  голямо  увлечение.  Докато  го¬ 
ворих,  аз  насочвах  погледа  си  към  философията  и  поне¬ 
же  ми  се  струваше,  че  незаслужено  е  оскърбявана,  сър¬ 
дех  се  на  оскърбителите  й  и  затова  говорих  по-разпале- 
но  това,  което  говорих. 

—  Заклевам  се  в  Зевса,  че  това  не  е  така  —  рече  той 
Като  слушател  не  останах  с  това  впечатление. 

—  Но  на  мене,  който  говорих,  така  ми  изглежда  — 
казах  аз.  —  Нека  не  забравяме,  че  при  първия  подбор 
ние  избираме  стари  хора,  а  при  сегашния  случай  това  не 
подхожда.  Не  трябва  да  вярваме  на  Солон,  който  казва: 
«Макар  някой  да  остарява,  той  е  в  състояние  много  не¬ 
ща  да  учи.»30  Дори  не  по-малко,  отколкото  може  да  ти¬ 
ча.  На  младежите  обаче  принадлежат  всички  велики  и 
многобройни  подвизи. 

Необходимо  е  и  това  —  рече  той. 

Методи 

на  възпитанието 


XVI .  И  така  всичко,  което  се  отнася  до  аритметиката,  до 
геометрията  и  до  всички  подготвителни  науки,  които 
трябва  да  предхождат  диалектиката,  трябва  да  се  пре¬ 
подава  па  момчетата,  като  се  усвои  такъв  начин  за  пре¬ 
подаване,  който  не  носи  принуда  за  изучаващите. 

—  Защо? 

_  Защото  —  продължих  аз  —  свободният  човек  не 

трябва  да  изучава  никаква  наука  по  робски  начин.  Те¬ 
лесните  напрежения,  провеждани  с  насилие  дори,  не 
правят  в  нищо  тялото  по-лошо,  но  никаква  насилствена 
наука  не  е  трайна  за  душата. 

—  Вярно  —  рече  той. 

._  Ето  защо,  любезний  —  продължих  аз,  —  обуча¬ 
вай  момчетата  на  науките  нес  насилие,  а  като  че  играят, 
за  да  можеш  по-добре  да  забележиш  за  какво  знание 
всяко  едно  има  природна  дарба. 

—  Ти  имаш  основание  така  да  говориш  —  рече  той. 

—  Помниш  ли  —  попитах  аз,  —  ние  говорихме  че 
момче, ата  трябва  да  бъдат  водени  и  на  война  като  на¬ 
блюдатели,  яхнали  коне,  трябва  да  бъдат  водени  близо 
до  сражението  и  трябва  да  опитат  кръв  подобно  на  лов¬ 
джийски  кучета. 

—  Помня  —  рече  той. 

--  Следователно  този,  който  винаги  се  показва  ка¬ 
то  най-изкусен  при  различни  физически  дейности,  в 
науката  и  при  вдъхващи  страх  случаи  той  трябва  да  се 
има  пред  вид  при  избирането  —  казах  аз.  ^ 

—  Но  на  каква  възраст?  —  попита  той. 

—  Когато  —  продължих  аз  —  започнат  да  участву¬ 
ват  в  задължителните  гимнастически  упражнения. 

През  това  време  независимо  дали  ще  продължи  две  или 
три  години  не  трябва  да  се  върши  нищо  друго,  защото 
умората  и  сънят  са  враждебни  на  науките,  В  същото 
време  самото  това  изпробване  не  е  най-незначително  за 
откриване  какъв  е  всеки  един  по  време  на  гимнасти¬ 
ческите  занимания. 

—  Как  може  да  не  е  значително?  —  рече  той. 

—  След  изминаването  на  този  срок  —  продължих 
аз—  избраните  юноши  из  средата  на  двадесетгодишни¬ 
те  ще  получават  по-големи  почести  в  сравнение  с  дру¬ 
гите.  Науките  пък,  които  са  им  били  преподавани  по¬ 
отделно,  докато  те  са  били  деца,  трябва  да  бъдат  подло¬ 
жени  на  общ  преглед,  за  да  се  покаже  сродството  по¬ 
между  им  и  с  природата  на  битието. 

—  Само  едно  такора  учение  —  рече  той  —  е  здраво  за 
тези,  на  които  то  се  преподава. 

—  В  същото  време  ще  бъде  и  най-сигурно  изпит¬ 
ване  за  диалектическа  или  за  недиалектическа  приро¬ 
да  —  поясних  аз,  —  защото  този,  който  си  служи  с  общ 
преглед,  е  диалектик,  а  този,  който  не  прави  това,  не 
е  диалектик. 

—  Съгласен  съм  —  рече  той. 

—  Следователно,  като  наблюдаваш  тези,  които  про¬ 
явяват  постоянство  в  науките,  постоянство  в  битките  и 
в  другите  законни  предписания,  ти  ще  трябва  —  про¬ 
дължих  аз  —  из  средата  на  тия  избрани,  вече  навършили 
тридесет  години,  да  направиш  нов  избор,  за  да  ги  из¬ 
дигнеш  до  по-големи  почести  и  да  наблюдаваш  чрез  си¬ 
лата  на  диалектиката  кой  от  тях  е  способен,  след  като 
се  откаже  от  зрителните  и  другите  усещания,  да  тръг¬ 
не  с  истината  към  битието.  И  в  случая,  драги,  работата 
се  нуждае  от  голямо  внимание. 

—  Защо  се  нуждае  от  най-голямо  внимание?  — 
рече  той. 

—  Не  забелязваш  ли  —  отговорих  аз  —  колко  го¬ 
лямо  зло  се  появява  сега  от  диалектиката? 

—  Какво  зло?  —  попита  той. 

—  Хората,  които  се  занимават  с  нея,  са  изпълнени 
с  беззаконие  —  отвърнах  аз. 

—  И  твърде  много  —  рече  той. 

—  Смяташ  ли  —  продължих  аз,  —  че  те  изпитват 
нещо  достойно  за  учудване,  и  не  ги  ли  извиняваш? 

—  Но  по  какъв  начин?  —  попита  той. 

—  Например,  ако  някой  —  продължих  аз  —  като 
подхвърлено  дете  би  бил  отгледан  и  възпитан  сред  го¬ 
леми  богатства  в  голямо  и  многолюдно  семейство  от 
мнозина  ласкатели,  а  когато  стане  мъж,  разбере,  че  не 
произхожда  от  тия,  които  казват,  че  са  му  родители,  а 
действителните  си  родители  не  би  намерил,  можеш  ли 
да  предположиш  как  той  би  бил  разположен  към  ла¬ 
скателите  си  и  към  неистинските  си  родители  в  онова 
време,  когато  не  е  знаел  нищо  за  подхвърлянето  си  и 
после,  когато  ще  го  узнае?  Или  ти  искаш  да  чуеш  мое¬ 
то  предположение? 

—  Искам  —  рече  той. 

XVII.  Аз  предполагам  —  рекох,  —  че  той  ще  ува¬ 
жава  повече  мнимите  си  баща,  майка  и  родственици 
от  ласкателите  до  оня  момент,  до  който  все  още  не  знае 
истината,  по-малко  ще  бъде  към  тях  безразличен,  ко¬ 
гато  се  нуждаят  от  нещо,  по-малко  ще  се  показва  към 
тях  несправедлив  с  дела  и  думи,  повече  ще  им  вярва 
във  важните  неща,  отколкото  на  ласкателите. 

—  Вероятно  —  рече  той. 

—  А  щом  като  узнае  истината,  предполагам,  че 
ще  отслаби  своето  уважение  и  почит  към  тях,  ще  се 
насочи  към  ласкателите  и  ще  им  се  подчинява  по-усърд- 
но,  отколкото  преди  узнаването;  ще  почне  да  живее 
вече  според  техните  препоръки,  открито  ще  общува  с 

тях,  а  за  мнимия  си  баща  и  мнимите  си  родственици 
никак  няма  да  се  грижи,  ако  не  е  добър  по  природа. 

—  Ти  говориш  —  рече  той  —  всичко,  което  би  мо¬ 
гло  да  се  случи.  Но  как  този  пример  се  отнася  към 
разглеждания  въцрос? 

"Справедливостта 

трябва 

да  се  внушава 
още  от  детство 

—  Ето  как.  Ние  имаме  още  от  детство  мнение  за  спра¬ 
ведливото  и  прекрасното,  в  които  сме  възпитани  от 
родителите;  затова  им  се  подчиняваме  и  ги  уважаваме. 

—  Така  е. 

—  Има  и  други  навици,  противоположни  на  тия  и 
«свързани  с  удоволствията;  те  ласкаят  нашата  душа  и 
я  привличат  към  себе  си,  но  не  убеждават  ония,  които 
до  известна  степен  са  умерени,  почитат  родното  и  на 
него  се  подчиняват. 

—  Това  е  така. 

—  Но  ако  —  рекох  аз  —  на  такъв  човек  се  зададе 
въпрос,  какво  е  прекрасно,  и  ако  той  отговори  това, 
което  е  слушал  от  законодателя,  разсъждението  оба¬ 
че  би  го  изобличило  и  многократно  и  често  изоблича¬ 
вайки  го,  би  го  докарало  до  мнението,  че  това  прекрас¬ 
но  никак  не  е  прекрасно  повече,  отколкото  грозно, 
същото  е  със  справедливото,  с  доброто  и  с  всичко,  кое¬ 
то  той  особено  много  е  почитал.  След  всичко  това  как¬ 
во  смяташ,  че  той  ще  направи  по  отношение  на  почитта 
и  подчиняването? 

—  Необходимо  е  —  рече  —  той  вече  да  не  ги  почи¬ 
та  по  същия  начин  и  да  не  им  се  подчинява. 

—  И  така  —  продължих  аз,  —  когато  не  ги  смята 
достойни  за  почит  и  за  ценни,  както  по-рано,  и  не  мо¬ 
же  да  намери  истината,  то  естествено  ще  се  насочи  ли 
към  друг  някакъв  живот,  а  не  към  ласкателния? 

—  По  никакъв  начин  —  рече  той. 

—  Изглежда,  че  той  ще  престане,  мисля,  да  зачита 
закона,  макар  че  по-рано  го  е  спазвал. 

—  Необходимо  е. 

—  Нали  —  продължих  аз  —  е  съвсем  естествено, 
щом  е  такова  свойството  на  така  разглежданите  въпро¬ 
си,  както  вече  казах,  то  да  бъде  достойно  за  голямо 
снизхождение? 

—  Дори  за  съжаление  —  рече  той. 

—  За  да  не  бъдеш  принуден  да  съжаляваш  тия 
тридесетгодишни  възпитаници,  не  е  ли  необходимо  да 
проявяваш  по  всякакъв  начин  предпазливост  при  тия 
разсъждения? 

—  Разбира  се  —  рече  той. 

—  Не  е  ли  само  тази  предпазливост  полезна,  която 
не  позволява  на  младежите  да  вкусват  от  тия  разсъж¬ 
дения?  Аз  мисля,  че  от  тебе  не  е  убягвало,  какво  мом¬ 
четата,  щом  вече  един  път  вкусят  от  споровете,  отна¬ 
чало  като  на  шега  злоупотребяват  с  тях,  после  винаги 
си  служат  с  тях  за  противоречие  и  като  подражават 
на  изобличителите,  сами  изобличават  другите,  изпит¬ 
вайки  радост  подобно  на  ловджийски  кучета  винаги  да 
дърпат  и  да  захапват  с  думи  тия,  които  се  прибли¬ 
жават  към  тях. 

—  Повече  от  вярно  —  рече  той. 

—  Но  след  като  те  самите  са  изобличавали  мнози¬ 
на  и  от  мнозина  са  били  изобличавани  напълно,  те 
достигат  до  такова  състояние,  че  не  смятат  за  нищо 

това,  в  което  по-рапо  са  вярвали.  Поради  тази  при¬ 
чина  те  самите  биват  презирани  от  другите,  а  заедно  с 
тях  се  отрича  всичко,  което  се  отнася  до  философията. 

—  Съвсем  вярно  —  рече  той. 

—  А  пък  по-старият  човек  —  продължих  аз  --  не 
би  пожелал  да  взема  участие  в  такова  безумие,  но  же¬ 
лаейки  да  разсъждава  и  да  изследва,  по-скоро  ще  под¬ 
ражава  на  истината,  отколкото  да  се  шегува  и  да  про¬ 
тиворечи  само  за  развлечение.  Той  самият  ще  стане  по- 
благоразумен  и  ще  направи  предмета  на  разискването 
по -уважаван  от  неуважаван. 

—  Вярно  —  рече  той. 

—  Нали  поради  предпазливост  всичко  беше  казано 
предварително  по  тоя  въпрос,  че  природите,  на  които 
някой  ще  иска  да  преподава  диалектиката,  трябва  да 
бъдат  скромни  и  сериозни?  В  противен  случай  нали 
към  това  ще  пристъпва  всеки  случаен  и  негоден  за 
нищо,  както  става  сега? 

—  Разбира  се  —  рече  той. 

XVIII.  Но  достатъчно  ли  са  за  усвояване  на  диалек¬ 
тиката  двойно  повече  години  от  тия  за  гимнастически¬ 
те  упражнения  на  тялото,  ако  човек  се  занимава  с  нея 
непрестанно  и  усърдно,  като  не  прави  нищо  друго? 

—  Шест  или  четири  имаш  пред  вид?  —  попита  той. 

—  Но  смятай,  че  са  достатъчни  пет  —  рекох  аз,  — 
защото  след  това  те  ще  трябва  отново  да  бъдат  премес¬ 
тени  от  тебе  в  пещерата31  и  ще  трябва  да  бъдат  заста¬ 
вени  да  ръководят  военни  дела  и  всички  свойствени 
за  младежите  началствувания,  за  да  не  останат  назад 
по  отношение  на  опита  и  във  всички  други  области. 
Трябва  да  бъдат  изпитани  също  и  в  това,  дали  те  ще 
останат  непоклатими,  когато  бъдат  дърпани  нанякъ¬ 
де,  или  пък  ще  се  разклатят. 

—  Но  колко  време  —  попита  той  —  ти  определяш 
за  това? 

—  Петнадесет  години  —  отвърнах  аз.  —  Когато  пък 
станат  на  петдесет  години,  вече  съвсем  запазени  и 
станали  отлични  във  всичко  и  във  всяко  отношение 
в  дела  и  знания,  трябва  да  ги  насочим  към  целта  и  да 
ги  заставим  да  наклонят  окото  на  душата  си  да  гледа 
към  това,  което  дава  светлина  на  всички.  А  щом  те  мо¬ 
гат  да  съзерцават  доброто,  ползувайки  го  като  обра¬ 
зец,  ще  започнат  да  украсяват  през  останалия  си  жи¬ 
вот  всеки  според  възможностите  си  и  държавата,  и  от¬ 
делните  лица,  и  сами  себе  си.  Ще  се  занимават  твърде 
много  с  философия,  ако  ли  пък  жребият  им  се  падне, 
ще  се  подвизават  в  държавното  ръководство,  ще  ста¬ 
нат  управници  в  полза  на  държавата;  това  ще  вършат 
не  като  нещо  прекрасно,  а  като  нещо  необходимо  и  по 
този  начин  нека  възпитат  и  други;  а  като  оставят  за 
свои  заместници  стражи,  ще  се  преселят  да  живеят  на 
островите  на  блажените.  На  такива  граждани  като  на 
добри  духове  или  още  по-добре  като  на  блажени  богове 
държавата  трябва  да  издига  паметници  и  да  им  прина¬ 
ся  жертви,  ако  и  Пития32  потвърди  това  със  своите 
предсказания. 

—  Ти,  Сократе,  създаде  за  държавата  прекрасни 
управници,  сякаш  си  ваятел. 

—  И  управителки,  Главконе  — -  продължих  аз.  — 
Смятай,  че  от  всичко  това,  което  вече  казах,  не  казах 
нищо  само  за  мъжете,  но  и  за  тия  от  жените,  които  по 
природа  са  способни. 

— -  Вярно  —  рече  той,  —  стига  само  те  във  всичко 
да  са  еднакви  с  мъжете,  за  което  вече  говорихме. 

—  Нали  ще  се  съгласите  —  продължих  аз,  —  че 
ние  за  държавата  и  за  нейното  управление  не  изка¬ 
захме  само  пожелания,  но  набелязахме  и  трудни  дела, 

които  все  пак  са  възможни;  възможни  обаче  не  по  друг 
начин,  а,  както  се  каза,  т.  е.  когато  управници  станат 
истинските  философи  —  мнозина  или  само  един;  те 
ще  пренебрегнат  сегашните  почести  в  държавата,  за 
които  са  убедени,  че  не  са  ценни  и  не  струват  нищо,  а 
правото  и  произхождащите  от  него  почести  ценят  най- 
много  и  смятат  справедливото  за  най-важно  и  за  най- 
необходимо.  Нали  те  са  убедени,  че  като  служат  на 
правото  и  като  го  увеличават,  те  благоустрояват  соб¬ 
ствената  си  държава? 

—  По  какъв  начин?  —  попита  той. 

—  Всички  деца  в  държавата  —  отговорих  аз, 
които  са  над  десет  години,  те  ще  изпратят  по  селата. 
Като  отделят  децата  от  нравите,  които  имат  техните  ро¬ 
дители,  ще  ги  възпитават  според  обичаите  и  законите, 
които  ние  разгледахме  вече.  По  този  начин  най-бързо 
и  най-лесно  създадената  държава  и  нейната  управа, 
за  която  говорихме,  сама  ще  бъде  щастлива,  а  и  ще  при¬ 
нася  най -голяма  полза  за  народа,  сред  който  би  се  осъ¬ 
ществила. 

—  Разбира  се, ползата  ще  бъде  голяма  —  рече  той.— 
А  ти,  Сократе,  според  мене  добре  показа  как  би  се  осъ¬ 
ществила  тази  държава,  ако  изобщо  някога  би  се  осъ¬ 
ществила. 

— -  Но  не  са  ли  достатъчно  —  продължих  аз  ка¬ 
заните  думи  за  тази  държава  и  за  подобния  на  нея  чо¬ 
век?  Явно  е,  че  той  трябва  да  бъде  такъв,  за  какъвто 
вече  говорихме. 

—  Ясно  е  —  рече  той.  И  това,  за  което  ти  питаш, 
струва  ми  се,  че  вече  намери  своя  край. 

I.  Добре.  Ние,  Главконе,  се  съгласихме,  че  в  добре  уре¬ 
дената  държава  жените  са  общи,  общи  са  и  децата,  а 
и  цялото  тяхно  възпитание,  както  са  общи  занима¬ 
нията  им  по  време  на  война  и  мир.  А  пък  царете  им  са 
мъже,  превъзходни  в  областта  на  философията  и  във 
военното  дело. 

—  Съгласихме  се  —  рече  той. 

—  Уговорихме  се  и  в  това,  че  след  като  управни¬ 
ците  бъдат  определени,  те  ще  поведат  войниците  и  ще 
ги  настанят  да  живеят  в  къщи,  които  вече  описахме, 
понеже  никой  от  тях  няма  нищо  собствено,  а  къщите 
са  общи  за  всички.  Освен  за  тия  къщи  ти  си  спомняш, 
че  ние  се  съгласихме  каква  собственост  трябва  да 
имат  те. 

!  —  Спомням  си  —  рече  той.  —  Ние  решихме,  че  никой 

нищо  не  трябва  да  притежава  от  тия  имоти,  които  сега 
другите  имат,  но  като  опитни  във  война  и  като  стра¬ 
жи  да  получават  от  другите  възнаграждение  за  своята 
служба  като  пазачи  във  вид  на  храна  за  годината,  а 
пък  те  самите  да  се  грижат  за  цялата  държава8 

—  Правилно  говориш  —  потвърдих  аз,  —  но  тъй 
като  вече  свършихме  с  това,  нека  си  припомним  откъде 
сега  се  отклонихме,  за  да  вървим  по  същия  път. 

—  Това  не  е  мъчно  —  рече  —  той.  Почти  както  сега, 
след  като  разсъждаваше  за  държавата,  ти  подчертано 
заяви,  че  смяташ  именно  такава  държава  за  добра,  а 
така  също  и  подобния  на  нея  човек,  макар  че  ти,  как¬ 
то  изглеждаше,  можеше  да  говориш  за  още  по-добра 
държава  и  за  още  по-добър  човек1.  Щом  пък  тази  дър¬ 
жава  е  правилна,  то  ти  наричаше  другите  погрешни. 

За  извращенията 
на  държавната 
уредба 

Доколкото  си  спомням,  ти  говореше  за  четири  форми 
на  държавна  уредба,  за  които  заслужава  да  поговорим 
и  да  видим  техните  недостатъци,  а  така  също  и  за  хо¬ 
рата,  които  са  подобни  на  всеки  един  от  тия  четири  ви¬ 
да  държавна  уредба,  но  след  като  узнаем  това  и  след  ка¬ 
то  се  съгласим  помежду  си  кой  човек  е  най-добър  и 
кой  е  най-лош,  да  знаем  дали  най-добрият  е  най-ща¬ 
стлив  и  най-лошият  е  най-нещастен,  или  не  е  така.  И 
когато  аз  попитах  кои  четири  форми  на  държавна  уред¬ 
ба  ти  имаш  пред  вид,  тогава  Полемарх  и  Адимант  се 
намесиха  в  разговора  и  ти  заговори  с  тях  и  тоя  разго¬ 
вор  продължи  досега2. 

—  Съвсем  вярно  припомни  —  потвърдих  аз. 

—  Подобно  на  борец3  вземи  повод  от  същия  мой 
въпрос  и  се  опитай  да  отговориш  на  това,  което  тогава 
щеше  да  кажеш. 

—  Стига  да  мога  —  отговорих  аз. 

—  Най-напред  —  рече  гол  —  ми  се  иска  да  слушам 
какви  четири  вида  на  държавна  уредба  ти  имаш  пред 
вид. 

—  Това  ;:е  е  трудно  —  продължих  аз  —  и  ти  ще  го 
чуеш.  Тия,  кол  ю  аз  имам  пред  вид,  имат  и  свои  имена. 
Първата,  възхвалявана  от  мнозина,  е  критската,  или 
спартанската  държавна  уредба4;  втората,  възхвалявана 
на  второ  място,  се  нарича  олигархия  —  управление, 
което  е  изпълнено  с  много  злини5;  от  тази  държавна 
уредба  се  отличава  и  следва  след  нея  демокрацията6' 
а  тиранията,  която  се  отличава  от  всички  споменати 
управления,  е  четвърта  и  най-голямата  злииа  за  дър- 

жавата7.  Или  ти  знаеш  някакъв  друг  начин  за  дър¬ 
жавна  уредба,  която  лежи  в  някаква  друга  по-ясна 
форма?  Наследствената  власт  и  наетите  царски  упра¬ 
ви,  а  така  също  и  някои  други  държавни  уредби8  зае¬ 
мат  някакво  място  между  споменатите  четири  вида 
държавно  управление  и  всеки  би  ги  открил  също  така 
сред  варварите,  както  и  сред  елините. 

—  Говори  се  —  рече  той,  —  че  има  много  и  чудно¬ 
вати  държавни  уредби. 

II.  А  знаеш  ли  —  продължих  аз,  —  че  и  видовете 
хора  трябва  да  бъдат  толкова®,  колкото  са  и  държавни¬ 
те  уредби?  Или  смяташ,  че  държавните  уредби  произ¬ 
хождат  от  нищо10,  а  не  от  нравите  в  държавите,  които 
нрави  натам  влачат  другите,  накъдето  сами  пълзят? 

—  Отникъде  другаде  повече,  отколкото  оттам  —  ре¬ 
че  той. 


Типове  хора 
и  видове 
държавни 
уредби 

—  Следователно,  ако  видовете  държавни  управле¬ 
ния  са  пет,  то  и  душевният  строеж  на  отделните  хора 
би  бил  пет  вида. 

—  Нима  може  иначе? 

—  Човека,  който  е  подобен  на  аристокрацията,  ние 
вече  разгледахме  и  казахме,  че  той  е  добър  и  справед¬ 
лив. 

—  Разгледахме  го. 

—  След  него  трябва  да  опишем  по-лошите  —  свад- 
ливия  и  честолюбеца,  които  съответствуват  на  спартан- 

скача  държавна  уредба,  после  и  човек  според  олигар¬ 
хическата,  демократическата  и  тираническата  дър¬ 
жавна  уредба,  за  да  противопоставим  след  личен  опит 
най-справедливия  на  най-несправедливия  и  да  имаме 
съвършено  наблюдение  какво  е  съотношението  между 
чистата  справедливост  и  чистата  несправедливост, 
сравнено  с  щастливия  и  нещастния  човек,  та  като  се 
доверим  на  Тразимах,  да  се  стремим  към  несправедли¬ 
вост  или  пък  в  съгласие  със  сега  изказаната  мисъл  към 
справедливост. 

—  Без  съмнение  ние  трябва  да  постъпим  така  — 
рече  той. 

—  Защо  да  не  постъпим  така,  както  и  започнахме, 
като  разгледаме  най-напред  нравите  в  държавните 
уредби  преди  нравите  на  отделните  хора,  тъй  като  то¬ 
ва  би  било  по-ясно?  Нека  най-напред  разгледаме  че¬ 
столюбивото  управление  —  аз  не  мога  да  му  дам  дру¬ 
го  име:  то  трябва  да  се  нарича  или  тимокрация11,  или 
тимархия,  след  което  ще  разгледаме  и  човека  с  тия  ка¬ 
чества.  После  ще  се  занимаем  с  олигархията  и  с  човека 
с  олигархически  качества;  после  ще  насочим  внимание¬ 
то  си  към  демокрацията  и  към  човека,  съответствуващ 
на  тая  държавна  уредба;  на  четвърто  място  ще  преми¬ 
нем  към  държава  с  тираническо  управление,  а  като  го 
разгледаме,  ще  насочим  поглед  към  тираническата  ду¬ 
ша.  Нали  ще  се  постараем  да  бъдем  опитни  съдници  по 
тия  въпроси,  които  сме  поставили  на  разглеждане? 

—  Така  нашето  наблюдение  и  изследване  би  било 
съвсем  редно  —  рече  той. 

III.  Хайде  да  се  опитаме  да  разгледаме  —  продължих 
аз  —  по  какъв  начин  от  аристокрация  може  да  се  поя¬ 
ви  тнмокрация.  Нали  е  ясно,  че  всяка  държавна  уред¬ 
ба  се  променя  от  самите  управници,  щом  възникнат 
сред  тях  несъгласия?  А  когато  те  са  единодушни,  кол- 
кото  и  да  е  малка  държавата,  нали  не  е  възможно  да 
се  появи  бунт? 

—  Така  е  —  рече  той. 

Но  по  какъв  начин,  Главконе  —  попитах  аз, _ 

нашата  държава  би  се  разбунтувала  и  за  какво  помощ¬ 
ниците  и  управниците  ще  се  опълчат  едни  срещу  дру¬ 
ги  и  против  самите  себе  си?  Или  ти  искаш  подобно  на 
Омир  ние  да  се  помолим  на  музите12  да  ни  кажат  как 
за  пръв  път  се  е  появило  несъгласие  между  хората  и  да 
смятаме,  че  те  ще  започнат  да  ни  отговарят  с  високо - 
парни  думи,  както  е  прието  в  трагедиите,  и  да  ни  гово¬ 
рят  сериозно,  а  в  същност  това  ще  бъде  от  тяхна  стра¬ 
на  само  една  шега  и  ще  се  подиграват  с  нас  като  с  не¬ 
връстни  деца? 

—  Какво  в  същност  те  ще  ни  кажат? 

—  Ето  какво  ще  ни  кажат13:  «Трудно  е  една  държа¬ 
ва,  създадена  по  такъв  начин,  да  се  разклати.  Но  по¬ 
неже  всичко  създадено  в  края  на  краищата  подлежи 
на  унищожаване,  то  и  тази  така  устроена  държава  не 
ще  остане  да  съществува  вечно,  но  ще  бъде  разрушена. 
Нейното  разрушение  ще  стане  по  следния  начин.  Зем¬ 
ните  растения  и  земните  животни  са  плодоносни  и  не- 
плодоносни  както  духом,  така  също  и  телом,  щом  като 
кръговото  въртене  извършва  определен  кръг  —  за  тия 
с  кратък  живот  по-малък  кръг,  а  за  тия  с  по-дълъг  жи¬ 
вот,  обратно  —  по-голям.  Макар  и  да  са  мъдри  тези, 
които  вие  възпитавахте  за  управници  на  държавата, 

те  няма  да  бъдат  по-способни  от  другите  хора,  та  чрез 
разсъждения,  основани  върху  разума,  да  определят 
най-подходящо  време  за  многодетството  и  безплодие¬ 
то  на  вашия  род.  Това  няма  да  им  се  удаде  и  те  ще  поч¬ 
нат  да  раждат  деца  в  неподходящо  време.  За  ражда¬ 
нето  на  божествено  потомство  има  определен  кръгов 
оборот,  който  обхваща  определено  число11,  а  за  ражда¬ 
нето  на  човешкото  потомство  има  число,  при  което  на 
първо  място  стои  подигането  в  степен  на  квадрат  и  куб 
и  което  съдържа  три  промеждутъка  и  четири  предела 
за  уподобяване  и  неуподобяване,  за  нарастване  и  на¬ 
маляване,  като  прави  всички  неща  съизмерими  и  из- 
разими.  От  тия  числа  четири  трети,  съединени  с  пет  и 
след  три  увеличения  създават  две  хармонически  съе¬ 
динения  —  едното  е  равностранно,  т.  е.  взето  толкова 
пъти  в  стотна  част,  а  другото  има  същата  дължина,  но  е 
продълговато.  С  друти  думи,  числото  сто  е  от  нарича¬ 
ните  по  диаметрите  на  петицата,  намалени  с  единица, 
но  неизразими  с  две;  сто  е  от  кубовете  на  тройката.  Ця¬ 
лото  това  число  е  геометрическо  и  то  има  решително 
значение  за  по-добрите  и  по-лошите  раждания15.  Ако 
нашите  страни  не  знаят  тия  числа,  те  ще  свързват  не¬ 
вестите  с  младоженците  в  неблагоприятно  за  оплож¬ 
дане  време  и  следователно  ще  се  раждат  неталантливи 
и  нещастни  деца.  От  това  поколение  управниците  ще 
изберат  най-добрите,  но  понеже  са  измежду  недостой¬ 
ни,  щом  получат  властта  на  бащите  си  и  станат  стра¬ 
жи,  ще  започнат  да  не  ни  обръщат  внимание  и  по-мал¬ 
ко,  отколкото  трябва,  ще  се  грижат  за  музиката,  а  след 
това  и  за  гимнастиката.  Поради  това  у  нас  младежите 
ще  бъдат  необразовани.  От  тия  младежи  ще  бъдат  поста¬ 
вяни  стражи,  които  няма  да  са  достатъчно  годни  да  из¬ 
следват  ония  четири  Хезиодови  и  ваши  поколения:  злат¬ 
ното,  сребърното,  медното  и  желязното16.  Когато  же- 

лязо  се  смеси  със  сребро  и  когато  се  смеси  мед  със  зла¬ 
то,  настават  несходство  и  нехармоничност.  А  там,  къ- 
дето  се  появяват  те,  винаги  предизвикват  война  и  враж¬ 
да.  Трябва  да  кажем,  че  от  такова  поколение  произли¬ 
за  раздорът,  където  и  да  се  появи.» 

—  И  вярно  ще  кажем,  че  музите  са  прави  —  рече 
той. 

—  Не  може  и  да  бъде  иначе  —  продължих  аз,  — 
щом  съществуват  музи. 

—  Но  какво  говорят  музите  след  това?  —  попита 
той. 

—  Когато  настанал  бунтът  —  продължих  аз,  — 
двете  поколения  —  желязното  и  медното,  повлекли 
хората  към  обогатяване  и  към  придобиване  на  земя, 
къщи,  злато  и  сребро.  От  своя  страна  пък  златното  и 
сребърното  поколение,  тъй  като  не  са  бедни,  а  са  бога¬ 
ти  по  природа,  повели  душите  към  добродетели  и  към 
древното  състояние.  Понеже  хората  вършели  насилия 
и  се  противопоставяли  едни  на  други,  най-сетне  се  съ¬ 
гласили  да  обърнат  в  своя  собственост  определената 
им  земя  и  къщи.  А  тия,  които  по-рано  били  пазени  от 
тях  като  свободни,  приятели  и  възпитатели,  превър¬ 
нали  в  роби,  които  да  им  работят  нивите  и  да  им  слугу¬ 
ват  в  къщи,  а  те  самите  започнали  да  се  грижат  за  вой¬ 
ната  и  за  тяхната  охрана. 

—  Струва  ми  се  —  рече  той,  —  че  тази  промяна  идва 
поради  това  състояние. 

—  Нали  такова  управление  —  продължих  аз  —  ще 
бъде  нещо  средно  между  аристокрация  и  олигархия? 

—  Разбира  се. 

IV.  Промяната  е  станала  така,  но  как  щесе устрои 
държавата  след  настъпилата  промяна  в  управление¬ 
то?  Нали  е  очевидно,  че  новата  държавна  уредба  ще 
подражава,  от  една  страна,  на  предхождащата  я,  а, 

от  Друга  страна,  на  олигархията,  понеже  ее  намира  по 
средата  на  двете?  Но  тя  ще  има  и  нещо  свое  собствено. 

—  Така  е  —  рече  той. 

—  Няма  ли  новата  държавна  уредба  да  почита 
управниците,  да  държи  далече  воините  от  земеделски¬ 
те  занимания,  от  занаятите  и  от  всички  други  занима¬ 
ния,  които  носят  печалба?  Нали  ще  почне  да  урежда 
обществени  столове  и  да  се  грижа  за  гимнастиката  и 
воденето  на  война,  като  с  всичко  това  ще  подражава 
на  предхождащата  държавна  уредба? 

-  Да. 

—  Но  тя  ще  се  уплаши  да  постави  на  ръководните 
места  мъдреците,  понеже  все  още  няма  да  притежава 
такива  безизкуствени  и  строги  мъже,  но  със  смесен 
характер,  и  ще  бъде  благосклонна  към  мъже  по-буйни 
и  по -невъздържани,  пригодни  по  природа  повече  за 
война,  отколкото  за  мир;  и  затова  ще  зачита  измамите 
и  хитростите  и  цялото  си  време  ще  прекарва  във  вой¬ 
на.  Нали  нейната  собствена  особеност  тя  ще  изгради 
от  много  такива  особености,  присъщи  на  други  уредби? 

-  Да. 

—  Пристрастените  към  парите  —  продължих  аз 
нали  ще  бъдат  такива,  каквито  са  същите  при  олигар¬ 
хията?  Те  ще  запомнат  алчно  да  почитат  на  тъмно 
своето  злато  и  сребро,  понеже  притежават  каси  и  до¬ 
машни  съкровищници»,  в  които  ги  скриват;  ограждат 
със  стени  своите  домове,  сякаш  изграждат  свои  гнезда, 
в  които  в  разкош  пилеят  голяма  част  от  богатствата 
си  с  жени  и  с  други  лица,  с  които  си  желаят, 

—  Съвсем  вярно  —  рече  той. 

_  7е  обаче  пестят  своите  пари,  понеже  ги  зачитат 

и  са  ги  придобили  по  таен  начин,  но  прахосват  чужди¬ 
те  за  своите  страсти.  Като  се  отдават  тайно  на  удовол- 

ствия,  те  се  стараят  да  отбягват  закона,  както  се  крият 
деца  от  своя  баща,  когато  са  възпитавани  не  чрез  убеж¬ 
даване,  а  чрез  насилие,  без  да  обръщат  внимание  на  то¬ 
ва,  което  е  присъщо  на  истинската  муза,  т.  е.  на  сло¬ 
вото  и  на  философията,  и  смятат  гимнастиката  за  по- 
ценна  от  музиката. 

—  В  същност  ти  говориш  —  рече  той  —  за  държав¬ 
на  уредба,  която  е  смесена  от  зло  и  добро. 

—  Смесена  е  —  потвърдих  аз.  —  Обаче  при  нея  най- 
очевидно  е  едно  единствено  нещо  —  стремежът  към 
честолюбие  и  славолюбие  поради  господствуването  на 
изпълнен  с  дързост  управник. 

—  Разбира  се  —  рече  той. 

—  Нали  тая  държавна  уредба  е  такава  по  своя 
произход  и  качества?  Впрочем  —  продължих  аз,  -—  ка¬ 
то  нарисувахме  нейния  образ  с  думи,  ние  нямахме  за 
цел  всичко  точно  да  определим,  понеже  за  нас  е  доста¬ 
тъчно  от  това  описание  да  можем  да  видим  най-спра¬ 
ведливия  и  най-несправедливия  човек.  Би  било  твър¬ 
де  мъчно  и  твърде  продължителна  работа  да  описваме 
подробно  всички  видове  държавни  уредби  и  всички  тех¬ 
ни  особености,  без  нищо  да  пропуснем. 

—  Вярно  е  —  рече  той. 

Човекът 

при  тимокрацията 

V.  Какъв  е  човекът  при  такова  държавно  управление? 
По  какъв  начин  той  се  създава  и  какъв  е? 

—  Аз  мисля  —  рече  Адимант,  —  че  по  своето  че¬ 
столюбие  е  твърде  близък  до  нашия  Главкон. 

—  Това  е  възможно  —  продължих  аз,  —  но  на  ме¬ 
не  ми  се  струва,  че  има  друго,  което  не  е  такова  като 
у  Главкона18. 

—  Какво  е  това  друго? 

—  Необходимо  е  той  да  бъде  по-дръзновен  —  про¬ 
дължих  аз,  —  чужд  до  известна  степен  на  музите,  ма¬ 
кар  и  да  ги  обича,  жаден  за  знания,  но  съвсем  не  и  за 
риториката.  Такъв  човек  е  жесток  с  робите,  макар  да 
не  ги  презира,  понеже  е  достатъчно  възпитан;  кротък 
е  със  свободните  хора,  много  е  послушен  на  управни¬ 
ците;  властолюбив  и  честолюбив,  той  се  домогва  до 
властта  не  с  красноречие  и  не  с  нещо  друго  подобно  на 
красноречието,  а  с  дела  военни  и  подобни  на  военните. 
Затова  той  обича  гимнастиката  и  лова  на  диви  зверове. 

—  Това  в  същност  —  рече  той  —  е  особеността  на 
тази  държавна  уредба. 

—  Нали  такъв  човек  —  продължих  аз,  —  докато  е 
млад,  презира  парите,  а  колкото  става  по-стар,  толкова 
повече  ги  обиква,  понеже  е  скъперник  по  природа  и 
не  е  с  безупречна  добродетел,  понеже  е  по-долу  от  най- 
добрия  страж? 

—  От  кой  страж?  —  попита  Адимант. 

—  Който  съединява  дарбата  си  да  говори  с  музи¬ 
ката  —  продължих  аз,  —  който  единствен,  щом  съще¬ 
ствува  като  пазител  на  добродетелта,  обитава  през  це¬ 
лия  си  живот  у  този,  който  ги  има. 

—  Хубаво  говориш  —  рече  той. 

—  Такъв  е  този  юноша  —  продължих  аз  —  ти- 
мократ19,  който  съответствува  на  такава  държавна 
уредба. 

—  Без  съмнение. 

—  Той  се  създава  по  един  такъв  начин  —  продъл¬ 
жих  аз.  —  Понякога  той  е  млад  син  на  добър  баща  —  ба¬ 
ща,  който  живее  в  недобре  управлявана  държава,  от¬ 
бягва  почестите  и  властта,  съдилищата  и  всяка  друга 
подобна  дейност,  като  доброволно  желае  да  остава  на¬ 
страна,  за  да  няма  тревоги. 

—  Но  как  се  формира  тимократът?  —  попита  гой. 

—  На  първо  място,  като  слуша  майка  си  —  продъл¬ 
жих  аз,  —  когато  тя  се  ядосва,  че  нейният  мъж  не  е 
между  управниците,  и  поради  това  се  чувствува  уни¬ 
жена  сред  другите  жени;  след  това  вижда,  че  неговият 
баща  съвсем  малко  се  грижи  за  пари  и  нито  частно,  нн- 
то  публично  се  бори  и  спори,  но  всичко  това  понася 
съвсем  равнодушно;  най-после,  като  забелязва,  че 
бащата  винаги  се  грижи  само  за  себе  си,  а  майката  той 
нито  почита,  нито  не  почита.  Майката  повтаря  често 
това  и  досажда  на  сина  си  и  му  говори,  че  неговият 
баща  не  е  никакъв  мъж,  че  е  твърде  отпуснат  и  всякак¬ 
ви  други  подобни  неща,  които  жените  обичат  да  мър¬ 
морят  за  подобни  мъже. 

-  И  твърде  много  неща  говорят,  които  са  верни 
за  тях  —  рече  Адимант. 

—  Ти  знаеш  —  продължих  аз,  —  че  и  слугите  на  та¬ 
кива  мъже  понякога  тайно  говорят  подобни  неща  на 
господарските  синове,  като  смятат,  че  по  тоя  начин  проя  - 
вяват  благоразположеност.  Ако  забележат,  че  някой 
дължи  пари  на  бащата  и  последният  не  го  дава  под  съд 
или  пък  му  нанася  някаква  друга  обида,  те  подтикват 
сина,  та  когато  той  стане  мъж,  да  наказва  всички  таки¬ 
ва  и  да  бъде  повече  мъж  от  собствения  си  баща.  Кога¬ 
то  пък  излиза  от  дома,  бъдещият  тнмократ  слуша  дру¬ 
ги  подобни  неща  и  вижда,  че  едни  от  хората  се  занима¬ 
ват  със  своите  работи,  но  в  обществото  биват  наричани 
глупави  и  са  малко  почитани;  а  пък  тези,  които  не  вър¬ 
шат  своята  работа,  биват  почитани  и  хвалени.  Тогава 
младежът,  от  една  страна,  като  слуша  и  вижда  всич¬ 
ки  тия  неща,  а,  от  друга  страна,  като  слуша  думите 
на  баща  си  и  като  вижда  заниманията  му  отблизо  и  ги 
сравнява  с  делата  на  другите,  тогава  бива  привличан 
и  от  двете  страни  —  от  страна  на  своя  баща,  който 

оросява  и  увеличава  разсъдителната  сила  в  душата  му, 
и  от  другите  бива  увеличавано  неговото  вродено  чув¬ 
ство  за  желание  и  гневливост,  понеже  той  не  е  лош  чо¬ 
век  по  природа,  а  пък  се  поддава  на  лошите  разгово¬ 
ри  на  другите;  увличан  по  средата  между  тия  две  влия¬ 
ния,  младежът  предава  властта  над  себе  си  на  сред¬ 
ното  —  съперничество  и  раздразнителност;  по  тоя  начин 
той  става  надменен  и  честолюбив. 

—  Според  мене  ти  разкри  неговия  произход  съвсем 
ясно  —  рече  той. 

—  Сега  ни  предстои  —  продължих  аз  —  да  разгле¬ 
даме  второто  държавно  управление  и  съответствува- 
щия  му  човек. 

—  Предстои  ни  —  рече  той. 


Олигархия 

VI.  След  казаното  да  говорим  ли  според  думите  на 
Есхил: 


Един  подхожда  за  една  държава,  а  друг 

за  друга.20 

Или  според  нашия  план  за  споменатата  по-рано  дър¬ 
жава? 

—  Без  съмнение  според  плана  —  рече  той. 

—  А  след  споменатата  вече  държавна  уредба  спо¬ 
ред  мене  идва  олигархията. 

—  Но  коя  държавна  уредба  —  рече  гой  —  ти  нари¬ 
чаш  олигархия? 

—  Държавна  уредба  —  обясних  аз,  —  която  зави¬ 
си  от  имуществената  оценка  на  хората  и  при  която 
управляват  богатите,  а  бедните  нямат  никакво  участие 
в  управлението. 

—  Разбирам  —  рече  той. 

—  Не  трябва  _ ли  най-напред  да  кажем  как  от  ти- 
мархията  произлиза  олигархията? 

-  Да. 

—  Макар  и  да  е  ясно  дори  за  слепия  как  е  станало 
това  —  казах  аз. 

—  Как? 

—  Пълните  каси  със  злато  на  всеки  един  —  продъл¬ 
жих  аз  —  погубват  тимократическата  държавна  уредба. 
Богатите  най-напред  изнамират  за  себе  си  разходи 
и  затова  променят  законите,  без  да  им  се  подчиняват 
те  самите  и  техните  жени. 

-  Вероятно  —  рече  той. 

—  Тогава  те  правят  мнозина  от  народа  подобни  на 
себе  си,  понеже  човеците  виждат  как  се  преуспява  и  се 
стремят  да  си  подражават. 

—  Вероятно. 

—  Като  тръгват  оттука  —  продължих  аз,  —  по- 
усърдно  се  впускат  в  печелене  на  имоти;  и  колкото  по¬ 
вече  смятат  парите  за  по-ценни,  толкова  по-малко  за¬ 
читат  добродетелта.  Нима  добродетелта  не  се  различа¬ 
ва  от  златото  така,  че  ако  и  двете  бъдат  поставени  на 
блюдата  на  везни,  винаги  те  отиват  на  две  противопо¬ 
ложни  страни? 

—  Наистина  е  така  —  рече  той. 

—  Следователно,  когато  в  държавата  се  почитат 
богатството  и  богатите,  тогава  не  се  почитат  добродетел¬ 
та  и  добродетелните  хора. 

—  Очевидно. 

—  Това  пък,  което  винаги  се  почита,  е  предмет  на 
търсене,  а  това,  което  не  се  уважава,  бива  пренебрег¬ 
вано. 

—  Така  е. 

—  И  тъй  на  мястото  на  надменните  и  честолюбиви 

люде  се  явяват  алчни  за  богатства  и  обичащи  парите. 
Сега  в  държавата  започват  да  величаят  богатия,  да 
му  се  възхищават  и  да  го  поставят  на  власт,  а  бедния 
не  зачитат  за  нищо. 

—  Повече,  отколкото  трябва. 

—  Нали  тогава  прокарват  закона  за  изискванията 
на  олигархическото  управление,  като  определят  и  не¬ 
обходимата  сума,  която  трябва  да  притежава  управни¬ 
кът  олигарх?  Колкото  парите  са  повече,  толкова  е  по- 
иедостъпна  олигархията,  а  колкото  те  са  по-малко, 
толкова  е  и  по-достъпна  олигархията.  Който  няма  опре¬ 
деленото  от  ценза  богатство,  той  и  не  се  допуска  до  власт¬ 
та,  както  се  вече  каза.  Такова  управление  се  устано¬ 
вява  или  със  силата  на  оръжието,  или  чрез  терор,  как¬ 
то  е  било  по-рано.  Не  е  ли  така? 

—  Така  е. 

—  Установяването  на  тая  държавна  уредба,  така 
да  се  каже,  е  станало  по  този  начин. 

—  Да— рече  той.  —  Но  какъв  е  характерът  на  тая 
държавна  уредба?  Какви  са  и  нейните  недостатъци, 
за  които  казахме,  че  ги  има? 

VII.  Първият  недостатък  —  казах  аз  —  е  в  самото 
определяне  на  имуществения  ценз.  Помисли  си,  че  ня¬ 
кой  би  избирал  капитани  на  кораби  по  имуществен 
ценз  и  не  би  допуснал  до  тая  длъжност  бедния  дори  да 
е  най-опитен  в  това  изкуство. 

-  Те  биха  извършили  лошо  плаване  с  корабите  — 
рече  той. 

—  Нима  не  би  трябвало  да  се  каже  същото  за  всяка 
друга  власт? 

—  Мисля,  че  трябва  да  важи  за  всяка  власт. 

—  Само  без  държавата  —  попитах  аз,  —  или  се 
отнася  същото  и  за  държавата? 

—  Толкова  повече  важи  за  една  власт,  колкото  тя 
е  по-трудна  и  по-голяма. 

—  Това  е  най-големият  недостатък  на  олигархията. 

—  Явно  е. 

—  А  кой  е  другият  по-малък  от  този  недостатък? 

—  Кой  е  наистина? 

—  Този,  че  в  една  такава  държава  по  необходимост 
ще  има  в  същност  две  държави:  едната  на  бедните,  а 
другата  на  богатите.  А  понеже  живеят  в  едно  и  също 
място,  те  биха  замисляли  само  зло  помежду  си. 

—  И  не  съвсем  малко  зло,  заклевам  се  в  Зевса  — 
рече  той. 

—  А  може  би  е  добре,  че  те  нямат  вероятно  възмож¬ 
ност  до  водят  някаква  война,  понеже  са  принудени 
или  да  си  служат  с  въоръжения  беден  народ  и  ще  се 
страхуват  от  него  повече,  отколкото  от  враговете,  или 
пък,  ако  не  си  служат  с  него,  то  наистина  ще  се  ока¬ 
жат  малцинство  олигархи  във  време  на  война.  А  по¬ 
неже  са  и  сребролюбци,  няма  да  искат  да  внасят  пари. 

—  Това  не  е  хубаво. 

—  Но  какво?  Нали  още  преди  това  ние  не  одобрих¬ 
ме,  че  при  такава  държавна  уредба  едни  и  същи  лица 
се  занимават  с  много  работи:  и  обработват  земята,  и 
се  занимават  с  търговия,  и  водят  война.  Смяташ  ли, 
че  това  е  правилно? 

-  Съвсем  не. 

Внимавай  дали  от  всички  тия  злини  следната 
не  е  най-голяма  за  разглежданата  държавна  уредба. 

—  Коя? 

—  При  нея  е  позволено  на  всеки  човек  да  продава 
своите  имоти  и  друг  да  става  техен  собственик.  Този, 
който  продава,  продължава  да  живее  в  държавата, 
без  да  е  вече  някакъв  неин  член:  нито  е  търговец,  ни* 

то  е  занаятчия,  нито  е  конник,  нито  тежко  въоръжен, 
но  се  нарича  беден  и  нямащ  нищо. 

• —  На  първо  място  е  това  зло  —  рече  той. 

—  Това  наистина  не  се  забранява  в  държавите  с 
олигархическа  уредба,  защото  в  противен  случай  не  би 
имало,  от  една  страна,  пребогати  люде,  а,  от  друга 
страна,  напълно  бедни. 

—  Правилно. 

—  Обмисли  и  следното.  Ако  един  човек  е  богат  и 
щедро  пилее,  ио-голяма  ли  полза  би  имало  тогава  за 
държавата  по  отношение  на  това,  за  което  сега  ние 
говорихме?  Или  той  само  би  изглеждал,  че  е  между 
управниците,  а  в  действителност  нито  е  бил  управник, 
нито  неин  служител,  но  само  разсипник  на  готово  бо¬ 
гатство? 

—  Така  е  —  рече  той.  Само  би  изглеждал,  а  в  дейст¬ 
вителност  няма  да  бъде  нищо  друго  освен  разсипник. 

—  Искаш  ли  да  кажем  —  продължих  аз,  —  че  как- 
го  в  медената  пита  търтеят  е  болест  за  пчелното  се¬ 
мейство,  така  също  и  един  такъв  човек  в  обществото 
подобно  на  търтей  е  болест  за  държавата? 

—  Съвсем  вярно,  Сократе  —  рече  той. 

—  Не  е  ли  вярно,  Адиманте,  че  бог  е  създал  всич¬ 
ки  крилати  търтей  без  жила,  а  пешите  търтей  е  създал 
едни  също  без  жила,  а  други  с  опасни  жила?  Нали  те¬ 
зи,  които  са  без  жила,  завършват  живота  си  в  старост 
като  бедни,  а  всички,  които  са  с  жила,  са  наречени 
престъпници? 

—  Съвсем  вярно  —  рече  той. 

—  И  така  ясно  е  —  продължих  аз,  —  в  държава, 
в  която  виждаш  бедни,  на  същото  място  има  и  при¬ 
крити  крадци,  джебчии,  светотатци  и  майстори  на  всич¬ 
ки  подобни  злини21. 

—  Ясно  е  —  рече  той. 

—  Но  какво?  В  държавите  с  олигархическо  управ¬ 
ление  ти  не  виждаш  ли  бедни? 

—  Почти  всички  освен  управниците  —  рече  той. 

—  Нали  ние  мислим  —  продължих  аз,  —  че  в  тия 
държави  има  много  злодеи  с  жила,  които  усърдно  със 
сила  биват  обуздавани  от  властите? 

—  Разбира  се,  мисля  —  рече  той. 

—  Няма  ли  да  кажем,  че  такива  хора  се  появяват 
там  поради  липса  на  образование,  поради  лошо  възпи¬ 
тание  и  поради  несъвършената  държавна  уредба? 

—  Ще  кажем. 

—  Такава  е  държавата  с  олигархическото  управ¬ 
ление  и  такива  недостатъци  има,  а  възможно  е  и  по- 
големи  да  има. 

—  Почти  е  така  —  рече  той. 

—  Да  смятаме,  че  е  разгледана  и  държавната  уред¬ 
ба,  която  наричат  олигархия  и  която  избира  свои  управ¬ 
ници  въз  основа  на  имотен  ценз. 


Човекът 

при  олигархията 

VIII.  След  това  нека  разгледаме  човека,  който  съот- 
ветствува  на  олигархическата  държавна  уредба:  как 
той  се  създава  и  като  се  е  създал,  какъв  е  в  същност. 

—  Разбира  се,  трябва  да  го  разгледаме  —  рече 
той. 

—  Нали  е  най-вероятно,  че  човекът  на  олигархия¬ 
та  се  е  създал  от  човека  на  тимокрацията? 

—  Как? 

— -  След  като  се  роди  от  него  син  и  отначало  той 
подражава  на  баща  си  и  върви  по  неговите  стъпки; 

носле  вижда  как  баща  му  неочаквано  се  впуска  към 
държавата  като  към  плитко  място  и  като  разпилява 
своя  имот  и  унищожава  себе  си  било  като  пълководец, 
било  като  се  заема  с  някаква  друга  важна  длъжност 
в  управата.  После  попада  под  съд  и  наклеветен  от  до¬ 
носници,  бива  наказан  със  смърт  или  бива  изпратен22 
в  изгнание,  или  пък,  лишен  напълно  от  чест,  той  гу¬ 
би  целия  си  имот. 

—  Изглежда  —  рече  той. 

--  След  като  вижда  това,  драги  мой,  изстрадал 
много  и  загубил  наследството  си,  а  в  същото  време  и 
обхванат  от  страх  дори  за  главата  си,  мисля,  че  синът 
изхвърля  от  престола  в  душата  си  честолюбието  и  гнев- 
ливостта.  Унижен  от  бедността,  той  се  насочва  към 
забогатяване,  бавно  и  по  малко  събира  пари  чрез  ико¬ 
номии  и  труд.  Не  смяташ  ли,  че  такъв  човек  тогава  ще 
постави  на  оня  трон  своето  вродено  чувство  за  печеле¬ 
не  и  своето  сребролюбие  и  не  би  си  въобразил,  че  е  ве¬ 
ликият  цар28,  който  носи  корона  и  огърлица  и  се  пре- 
пасва  с  меч? 

—  Смятам  —  рече  той. 

—  А  своята  разумност,  мисля,  и  своята  пламенност, 
като  захвърли  на  земята,  където  му  попадне,  започ¬ 
ва  да  робува  само  на  споменатите  чувства,  не  си  позво¬ 
лява  никакво  друго  занимание  и  изследване  освен  по 
какъв  начин  малкото  му  пари  да  станат  повече,  а  така 
също  вече  не  се  учудва  на  нищо  и  нищо  друго  не  почи¬ 
та  освен  богатството  и  богатите  хора,  не  търси  почит 
от  нищо  друго  освен  чрез  притежаваните  от  него  пари 
и  всичко  друго,  което  води  към  това. 

—  Никоя  друга  промяна  не  може  да  бъде  така  бър¬ 
за  и  действена,  както  промяната  на  юношата  от  често¬ 
любив  в  сребролюбив. 

—  Такъв  човек  —  попитах  аз  —  нали  е  олигарх? 

—  Най-малкото  неговото  появяване  идва  от  човек, 
който  е  подобен  на  тая  държавна  уредба,  от  която  се 
е  появила  олигархията. 

—  Нека  видим  дали  той  наистина  е  подобен  на  оли¬ 
гархията. 

—  Да  видим. 

IX.  На  първо  място  не  е  ли  подобен  поради  това, 
че  твърде  много  цени  парите? 

—  Как  да  не  е? 

—  Освен  по  това  още,  че  е  пестелив  и  работлив,  ка¬ 
то  задоволява  само  необходимите  свои  желания  и  не 
прави  други  разходи,  понеже  подтиска  останалите  си 
желания  като  безполезни. 

—  Без  съмнение. 

—  Той  е  и  нечист  —  продължих  аз  —  и  от  всичко  из¬ 
влича  печалба,  и  опитен  събирач  на  богатства.  А  на¬ 
родът  хвали  такива.  Нима  той  не  е  подобен  на  олигар¬ 
хическа  държавна  уредба? 

—  И  аз  така  мисля  —  рече  той.  —  Парите  най -много 
се  почитат  в  такава  държава  и  от  такъв  човек. 

—  Нали  затова  е  такъв  този  човек,  понеже  не  се  е 
занимавал  с  наука?  —  рекох  аз. 

—  Не  се  е  занимавал  —  рече  той,  —  защото  в  про¬ 
тивен  случай  нямаше  да  постави  слепец  за  водач  на 
своя  хор24  и  да  го  зачита  най-много. 

—  Добре  —  потвърдих  аз.  —  Но  обърни  внимание 
дали  ние  не  твърдим,  че  у  него  са  се  появили  търтейски 
желания  поради  необразованост  — едните  бедняшки,  а 
другите  престъпни,  обуздавани  със  сила  поради  пред¬ 
пазливост? 

—  В  най-голяма  степен  —  рече  той. 

—  А  знаеш  ли  —  попитах  —  какво  трябва  да  гле¬ 
даш,  за  да  забележиш  тяхното  престъпление? 

—  Какво? 

—  Тяхното  опекунство  над  сираците  и  когато  им  се 
случи  нещо  такова,  да  имат  пълна  власт  да  постъп¬ 
ват  несправедливо. 

— -  Вярно. 

—  Не  е  ли  явно  също,  че  такъв  човек  при  други 
обстоятелства,  при  които  се  ползува  с  добра  слава,  по¬ 
неже  се  смята  за  справедлив,  обуздава  с  някаква  уме¬ 
рена  своя  сила  другите  свои  лоши  желания,  и  то  не  по¬ 
ради  убеждение,  че  това  не  е  добро,  нито  поради  вслуш- 
ване  в  разума,  а  само  поради  необходимост  и  страх, 
уплашен  за  съдбата  на  своето  богатство. 

—  Разбира  се  —  рече  той. 

—  Заклевам  се  в  името  на  Зевса,  друже  мой  — 
продължих  аз,  —  че  у  мнозина  от  тях  ти  ще  намериш 
желания,  каквито  имат  Търтеите,  когато  трябва  да  се 
пропилее  чуждото. 

—  И  твърде  много  —  рече  той. 

—  Следователно  този  човек  не  е  без  тревоги  у  себе 
си.  Той  също  не  е  един,  но  е  някакъв  двоен:  той  иска 
да  има  желания,  при  които  по-добрите  да  са  много  по- 
силни  бт  по-лошите. 

—  Така  е. 

—  Поради  това,  мисля,  той  има  по-благоприлич- 
на  външност  от  мнозина,  макар  че  истинската  добро¬ 
детел  на  една  съгласна  със  себе  си  и  хармонична  душа 
да  бяга  далече  от  него. 

—  Струва  ми  се. 

—  От  друга  страна,  скъперникът  е  слаб  съперник 
при  състезание  за  някаква  победа  или  друго  състеза¬ 
ние  за  прекрасно  дело,  понеже  заради  слава  и  други 
подобни  подвизи  не  желае  да  изразходва  пари,  стра¬ 
хувайки  се  да  не  събуди  разточителни  страсти  у  себе  си 
и  да  извика  за  техен  съюзник  състезанието,  но  взема 
участие  в  борбата  за  олигархията  с  незначителни  свои 

средства,  като  в  повечето  случаи  не  успява,  но  бо¬ 
гатее. 

—  Разбира  се  —  рече  той. 

—  Още  ли  няма  да  вярваме  —  продължих  аз,  —  че 
скъперникът  и  сребролюбецът  са  получили  тия  свои 
качества  по  подобие  на  държавата,  която  има  олигар¬ 
хическа  уредба? 

—  По  никакъв  начин  няма  да  не  вярваме  —  рече  той. 
X.  Както  изглежда,  след  това  трябва  да  разглеж¬ 
даме  демокрацията;  по  какъв  начин  тя  се  е  появила,  а 
след  като  се  е  появила,  какъв  е  нейният  гражданин,  та 
като  узнаем  характера  на  този  човек,  да  го  поставим 
на  преценка. 

—  Нека  да  вървим  —  рече  той  —  по  същия  път,  по 
който  изследвахме  и  другите. 

—  Не  преминава  ли  държавата  от  олигархическа 
към  демократическа  уредба  по  такъв  начин  —  продъл¬ 
жих  аз,  —  та  да  стане  възможно  най-богата  чрез  нена¬ 
ситен  стремеж  към  съществуващите  блага? 

—  Но  как? 

—  Понеже,  мисля,  управниците  в  държавата  при 
олигархията  са  управници  поради  голямото  си  богат¬ 
ство,  не  желаят  да  ограничават  със  закон  младежите, 
които  са  разпуснати,  за  да  им  се  пречи  да  разпиляват 
своите  богатства,  та  чрез  изкупуване  на  техните  имоти  и 
чрез  даване  на  пари  под  лихва  да  станат  по-богати  и  по- 
почитани. 

—  Повече  от  всичко. 

—  Нали  е  ясно,  че  е  невъзможно  в  такава  държава 
гражданите  да  почитат  богатството  и  в  същото  време  да 
имат  достатъчно  разсъдителност,  но  по  необходимост 
ще  пренебрегват  или  едното,  или  другото? 

—  Безспорно  е  ясно  —  рече  той. 

—  Хора,  които  никак  не  обръщат  внимание  на  раз- 

иуснатостта  в  държави  с  олигархическа  управа  и  кои* 
го  позволяват  да  се  живее  разпътно,  принуждават  по¬ 
някога  и  не  неблагородни  хора  да  станат  бедни. 

—  Твърде  често. 

—  Седят  те  според  мене  в  държавата,  снабдени  с 
жила'25  и  въоръжени  —  едни  обременени  с  дългове,  дру¬ 
ги  лишени  от  чест,  а  пък  трети  мъчени  и  от  двете  зли- 
ни;  те  изпитват  ненавист  и  кроят  заговори  против  тия, 
които  са  присвоили  и  владеят  имотите  им,  а  и  против 
другите,  които  замислят  държавен  преврат. 

—  Това  е  така. 

—  А  пък  търговците,  отдадени  на  своите  работи, 
като  че  ли  не  забелязват  такива  люде,  но  са  готови  ви¬ 
наги  да  нанесат  рани  на  този,  който  смирено  идва  при 
тях  да  моли  за  пари.  Като  вземат  големи  лихви,  над¬ 
минаващи  многократно  главницата,  те  създават  в  дър¬ 
жавата  много  търтеи  и  бедняци. 

—  Наистина  много  —  рече  той. 

—  И  по  никакъв  начин  —  продължих  аз  —  не  же¬ 
лаят  да  загасят  едно  такова  разпалено  зло,  като  не  за¬ 
браняват  всеки  да  употребява  своя  имот,  както  си  иска, 
и  не  прибягват  до  средства,  които  не  се  разрешават 
според  някакъв  друг  закон. 

—  Според  какъв  закон? 

—  Който  върви  след  онзи  и  принуждава  граждани¬ 
те  да  се  грижат  за  добродетелта.  Наистина,  ако  се  на¬ 
режда  всеки  да  извършва  доброволните  търговски  сдел¬ 
ки  за  собствен  риск,  то  в  държавата  биха  се  сключвали 
търговски  сделки  с  по-малко  безсрамие  и  в  нея  би  има¬ 
ло  по-малко  от  тия  злини,  за  които  сега  говорихме. 
Много  по-малко  —  рече  той. 

—  А  сега  — продължих  аз  —  управниците  в  държа¬ 
вата  поради  всичко  това  нали  така  са  настроили  уп¬ 
равляваните,  а  също  и  себе  си,  и  своите  деца,  че  младе- 

жите  им  живеят  разгулно  и  не  полагат  грижи  нито  за 
тялото  си,  нито  за  душата  си,  а  са  неиздръжливи  и  без¬ 
силни  при  наслади  и  при  понасяне  на  скърби? 

—  Може  ли  да  не  е  така? 

—  Нали  и  те  самите,  като  се  занимават  само  с  тър¬ 
говски  сделки,  не  обръщат  повече  никаква  грижа  за 
добродетелта,  както  това  правят  бедните? 

—  Не  се  грижат. 

—  Ако  така  настроените  управници  и  управлява¬ 
ни  се  срещнат  било  по  време  на  пътуване,  било  при  дру¬ 
ги  случаи  на  общуване,  като  например  при  народни 
игри  или  военни  походи,  при  съвместно  плаване  или 
заедно  носене  на  военна  служба,  или  пък  при  взаимно 
пазене  по  време  на  едни  и  същи  опасности,  при  нито  един 
от  тия  случаи  бедните  не  биват  презирани  от  богатите. 
Напротив.  Често  бедният,  слаб  и  обгорял  от  слънцето, 
стои  нареден  в  боя  близо  до  отгледания  на  сянка  и  с 
чужди  меса  по  себе  си  богаташ,  вижда  как  този  богаташ 
се  задъхва  и  е  напълно  безпомощен,  не  смяташ  ли  ти,  че 
той  няма  да  разбере,  че  тези  люде  са  станали  богати  са¬ 
мо  със  своите  лоши  качества?  Нали  бедните,  когато  се 
срещат  насаме,  един  на  друг  биха  си  казвали:  Тия  наши 
богаташи  не  са  никакви  мъже? 

—  Аз  зная  добре,  че  те  правят  това  —  рече  той. 

—  Но  както  болното  тяло  трябва  най-леко  да  бъде 
докоснато  отвън,  за  да  почувствува  болка,  а  понякога 
и  без  външни  причини  само  себе  си  докарва  в  неспокой¬ 
но  положение,  нали  също  така  и  държавата  подобно  на 
споменатото  тяло  боледува  и  се  бори  сама  със  себе  си 
поради  малък  повод,  когато  едни  търсят  помощ  отвън  от 
държава  с  олигархическа  уредба,  други  път  от  дър¬ 
жава  с  демократическа  уредба,  а  понякога  и  без  тия  вън¬ 
шни  причини  се  излага  на  бунт? 

—  И  твърде  често. 


ДЪРЖАВАТА  387 


П  Л  А  ТОН 


Демокрация 

—  Следователно  демокрацията  произхожда,  мисля  аз, 
когато  бедните  победят  и  едни  от  хората  на  другите 
партии  избиват,  други  изгонват,  а  на  останалите  пре¬ 
дават  равни  права  за  власт  и  управление.  Обикновено 
висшите  държавни  длъжности  се  раздават  чрез  хвърля¬ 
не  на  жребий. 

—  Такова  е  появяването  на  демокрацията  независи¬ 
мо  дали  тя  се  установява  чрез  оръжие  или  чрез  отстра¬ 
няване  на  други  партии  поради  страх. 

XI.  По  какъв  начин  — продължих  аз  — живеят  гра¬ 
жданите  на  демократическата  държава?  Каква  е  в 
същност  една  такава  държавна  уредба?  Явно  е,  че  тя  се 
отразява  и  на  човека,  който  получава  при  такъв  дър¬ 
жавен  строй  демократически  черти. 

—  Явно  е  —  рече  той. 

—  На  първо  място  тия  граждани  са  свободни,  по¬ 
неже  държавата  им  е  изпълнена  със  свобода  и  искре¬ 
ност,  и  всеки  има  възможност  да  върши  това,  което  иска. 

—  Говори  се  —  рече  той. 

—  А  където  има  възможност  за  свобода,  там  очевид¬ 
но  всеки  може  да  урежда  своя  живот  така,  както  му  ха¬ 
ресва. 

—  Ясно  е. 

—  При  тази  държавна  уредба,  мисля,  хората  ще  бъ¬ 
дат  твърде  много  различни. 

—  Как  иначе? 

—  Изглежда  —  продължих  аз,  —  че  тази  държавна 
уредба  е  най-добра  от  всички  видове  държавни  уред¬ 
би.  Както  изпъстрена  дреха  с  различни  цветове,  така  и 
тая  държавна  уредба,  украсена  с  всякакви  нрави,  из¬ 
глежда  най-хубава. 

—  Защо  да  не  е  така?  —  попита  той. 

—  А  може  би  —  продължих  аз  —  подобно  на  де¬ 
цата  и  жените,  които  се  заглеждат  в  пъстрото,  и  обик¬ 
новеният  народ  ще  сметне  тази  държавна  уредба  за  най- 
добра. 

—  Без  съмнение  —  рече  той. 

—  Трябва  в  тая  държава  — продължих  аз,  — чудни 
човече,  да  търсим  удобната  държавна  уредба. 

—  А  защо? 

—  Защото  поради  свободата  тя  съдържа  всички  ви¬ 
дове  държавни  управления.  Позволено  е  на  всеки,  кой¬ 
то  желае  да  урежда  държава,  което  сега  правим  ние, 
да  отиде  в  държава  с  демократическа  уредба  като  на 
пазар  на  държавни  управления  и  да  си  избере  този  на¬ 
чин  на  управление,  който  му  харесва,  а  след  като  вече 
си  избере,  тогава  да  основе  своята  държава. 

—  Вероятно  няма  да  му  липсват  образци  —  рече  той. 

—  В  такава  държава  —  продължих  аз  —  няма  да 
има  никаква  нужда  да  вземеш  участие  в  управлението 
дори  и  когато  си  способен  да  управляваш,  нито  пък  да 
бъдеш  управляван,  ако  не  желаеш,  нито  да  воюваш  до¬ 
ри  когато  другите  воюват,  нито  да  браниш  мира,  ко¬ 
гато  другите  го  бранят,  щом  ти  самият  не  желаеш  мир, 
Ако  пък,  обратно,  някакъв  закон  ти  пречи  да  управля¬ 
ваш  или  да  участвуваш  в  съда,  независимо  от  това  ти 
можеш  да  управляваш  и  да  заседаваш  в  съда,  щом  ти 
харесва  това.  Такъв  начин  на  живот  не  е  ли  на  пръв 
поглед  божествен  и  приятен  живот? 

—  Възможно  е  —  рече  той  —  на  пръв  поглед. 

—  Но  какво?  Не  е  ли  достойна  за  учудване  тяхна¬ 
та  снизходителност  към  някои  осъдени?  Не  си  ли  виж¬ 
дал  в  държава  с  такова  управление,  че  осъдени  на  смърт 
или  изгнание  все  пак  си  остават  в  държавата  и  се  дви¬ 
жат  открито,  понеже  никой  не  се  грижи  и  никой  не 
наблюдава  как  такъв  човек  се  движи  като  герой? 

—  Мнозина  съм  виждал  —  рече  той. 

—  Тази  снизходителност  не  е  никаква  дребнавост 
на  това  управление,  а  презрение  към  тия  неща,  които 
ние  смятахме  за  важни,  когато  основавахме  нашата  дър¬ 
жава,  а  именно:  Ако  някой  не  притежава  извънредна 
някаква  природа,  казвахме,  никога  не  може  да  бъде  до¬ 
бър,  ако  още  като  дете  не  играе  с  благородни  и  не  би 
се  занимавал  само  с  прекрасни  неща.  Как  високомерно 
тази  държавна  уредба  потъпква  всичко  това  и  никак  не 
обръща  внимание  от  какво  занимание  някой  тръгва  и  се 
отдава  на  държавна  дейност,  но  почита  този,  който  би 
уверил,  че  е  благосклонен  към  народа. 

—  Това  е  съвсем  благородна  снизходителност  —  рече 
той. 

—  Такива  —  рекох  —  и  други  подобни  на  тия  пре¬ 
имущества  има  демокрацията  и  ще  бъде,  както  изглеж¬ 
да,  управление  приятно,  безправителствено  и  разнооб¬ 
разно,  което  осигурява  равенство,  еднакво  за  равни  и 
за  неравни. 

—  Ти  наистина  говориш  неща,  които  са  ни  добре 
известни  —  рече  той. 


Човекът 

при  демокрацията 

XII.  Виж  сега  —  продължих  аз  —  какъв  е  характерът 
на  един  такъв  човек.  Нали  трябва  да  го  разгледаме, 
както  разгледахме  държавната  уредба,  по  какъв  начин 
той  се  е  появил? 

—  Да  —  рече  той. 

—  Не  произхожда  ли  той  по  следния  начин:  няма 
ли  да  бъде,  мисля,  син  на  оня  скъперник  и  олигарх, 
като  се  възпитава  от  своя  баща  според  неговите  нрави? 

—  Защо  да  не  е  така? 

—  Следователно  със  сила  той  ще  господствува  над 
своите  страсти,  които  са  разрушителни,  а  не  са  градив¬ 
ни  и  са  наречени  не  необходими. 

—  Явно  е  —  рече  той. 

—  А  искаш  ли  —  попитах  аз  —  да  не  разговаряме 
неясно,  а  най-напред  да  определим  ония  желания,  кои¬ 
то  са  необходими  и  които  не  са  необходими? 

—  Искам  —  рече  той. 

—  Нали  биха  се  нарекли  с  право  необходими  тия 
желания,  които  не  сме  в  състояние  да  подтиснем,  а  та¬ 
ка  също  и  тия,  които  ни  носят  полза,  след  като  бъдат 
изпълнени?  Необходимо  е  в  съгласие  с  нашата  приро¬ 
да  да  се  стремим  към  тия  две  желания.  Или  не  е  така? 

—  Разбира  се,  че  е  така  —  рече  той. 

—  С  право  ще  кажем  за  тия  желания,  че  са  необхо¬ 
дими. 

—  С  право. 

—  Но  какво?  Би  ли  могъл  някой,  като  полага  гри¬ 
жа  от  младини,  да  се  освободи  от  тия  желания,  които  не 
вършат  нищо  добро,  когато  са  налице,  а  някои  пък  вър¬ 
шат  тъкмо  обратното?  Ако  за  всички  тия  желания  ка¬ 
жем,  че  не  са  необходими,  нали  добре  бихме  говорили? 

—  Добре,  разбира  се. 

—  Да  вземем  ли  сега  някакъв  пример  за  двата  вида 
желания,  за  да  имаме  за  тях  представа  какви  са  и  как¬ 
во  представляват  от  себе  ск? 

—  Наистина  трябва. 

—  Нали  желанието  за  ядене,  с  други  думи,  за  хляб 
и  ястие,  се  явява  като  необходимост,  за  да  имаме  здра¬ 
ве  и  добро  самочувствие? 

—  Смятам,  че  е  така. 

—  Желанието  за  хляб  е  необходимо  поради  две  при¬ 
чини:  понеже  ни  е  полезно  и  може  да  прекрати  живо¬ 
та  на  човека. 

-  Да. 

—  Също  и  желанието  за  друга  храна  е  необходи¬ 
мо,  защото  принася  полза  за  добро  самочувствие. 

—  Съвсем  вярно. 

—  Но  какво?  Как  стои  въпросът  с  желанието  за 
други  ядливи  неща?  Ако  това  желание  започне  да  се 
ограничава  от  младини  и  да  се  ограничава  чрез  възпи¬ 
тание,  то  повечето  хора  биха  се  освободили  от  него,  за¬ 
щото  то  е  вредно  както  за  тялото,  така  и  за  душата,  по¬ 
неже  не  допринася  нищо  за  нейната  разумност  и  раз- 
съдителност.  Нали  с  право  това  желание  би  се  наричало 
не  необходимо? 

—  Съвсем  вярно. 

—  Няма  ли  да  наречем  тези  желания  разпиляващи, 
а  другите  събиращи  поради  това,  че  са  полезни  за  дела? 

—  Как  иначе? 

—  Нали  същото  ще  кажем  за  любовните  и  другите 
желания? 

—  Същото. 

—  Следователно  този,  когото  преди  малко  нарекох¬ 
ме  търтей,  е  под  властта  именно  на  такива  удоволст¬ 
вия,  а  не  на  необходими  желания,  а  пък  пестеливият  и 
олигархът  са  под  властта  на  необходимите  желания. 

—  Несъмнено  —  рече  той. 

XIII.  Сега  нека  отново  кажем  — продължих  аз  — как 
от  олигарх  се  появява  демократ.  А  според  моето  мне¬ 
ние  неговото  произхождение  в  общи  черти  става  така. 

—  Как? 

—  Когато  възпитаният  младеж  по  начин,  както  не¬ 
отдавна  говорихме,  необмислено  и  пестеливо  накуси  от 
меда  на  търтеите  и  се  сдружи  с  яростни  и  диви  зверове, 
които  са  в  състояние  да  му  доставят  разнообразни,  раз¬ 
нородни  и  проявяващи  се  по  различен  начин  наслажде- 

ния,  смятай,  че  тогава  започва  промяната  на  неговите 
олигархически  схващания  в  демократически. 

—  Това  е  съвсем  необходимо  —  рече  той. 

—  Нали  както  и  в  държавата  настъпва  промяна, 
когато  на  известна  част  от  нейните  граждани  се  оказва 
помощ  отвън  поради  сходство  на  възгледите,  също  така 
и  юношата  се  променя,  когато  някоя  част  от  неговите 
желания  бива  подпомагана  отвън  чрез  такъв  вид  жела¬ 
ния,  които  са  сходни  и  родствени  на  неговите  желания? 

—  Разбира  се. 

—  Аз  мисля,  че  в  случая,  когато  срещу  това,  което 
подпомага  неговото  олигархическо  схващане,  е  било 
противодействено  във  вид  на  съвети  или  укори  от  страна 
на  баща  му  или  на  някой  друг  от  семейството,  у  него 
възниква  бунт  и  борба  срещу  това,  а  така  също  и  борба 
вътре  в  самия  него. 

—  Защо  наистина  да  не  е  така? 

—  Според  моето  мнение  понякога  демократичес¬ 
кото  отстъпва  на  олигархическото  и  едни  от  желания¬ 
та  изчезват,  а  други  биват  прогонени,  след  като  се  е 
появил  срам  в  душата  на  младежа.  И  той  отново  ид¬ 
ва  в  ред. 

—  Понякога  и  това  става  —  рече  той. 

—  Мисля,  че  други  желания,  сродни  с  изгонените, 
отново  се  подхранват  и  стават  многобройни  и  силни  по¬ 
ради  лошото  възпитание,  получавано  от  бащата. 

—  Обикновено  така  става  —  рече  той. 

—  Тогава  те  увличат  младежа  към  същите  навици  и 
създават  у  него  множество  други  желания  чрез  тайни 
общувания. 

—  Защо  не? 

—  Най-сетне  според  мене  те  завземат  крепостта  на 
душата  на  младежа  и  откриват,  че  тя  е  празна  от  зна¬ 
ния,  добри  занимания  и  истински  разсъждения,  които 

са  най-добрите  стражи  и  пазачи  в  ума  на  боголюбивите 
мъже. 

—  И  твърде  много  —  рече  той. 

—  Вместо  тях,  мисля,  лъжливи  и  надменни  речи  и 
мнения  бързо  заемат  място  при  един  такъв  млад  човек. 

— -  Разбира  се  —  рече  той. 

—  Няма  ли  такъв  младеж  отново  да  се  отправи  при 
известните  лотофаги2“  и  няма  ли  да  живее  сред  тях  от¬ 
крито?  И  ако  някаква  помощ  от  страна  на  роднини  дой¬ 
де  за  пестеливата  почтена  част  на  душата  му,  то  него¬ 
вите  надменни  речи  заключват  вратата  на  царската  кре¬ 
постна  стена  у  него  и  не  допускат  тая  съюзна  помощна 
войска,  дори  не  приемат  пратениците,  т.  е.  разумните 
доводи  на  по-стари  и  по-умни  люде,  макар  това  да  са 
частни  лица.  В  тая  битка  с  пестеливото  начало  у  себе 
си  излизат  победители  и  по  безчестен  начин  изгонват 
вън  като  изгнаница  срамежливостта,  като  я  наричат 
глупост,  а  пък  разсъдителността  смятат  за  липса  на  мъ¬ 
жество,  изгонват  я  и  я  захвърлят;  а  умереността  и  скром¬ 
ността  при  разходите  смятат  за  селяшка  простотия  и 
скъперничество,  гонят  ги  от  своите  предели,  опрени 
на  своите  многобройии  и  вредни  страсти. 

—  Разбира  се. 

—  Когато  освободят  и  очистят  пленената  си  от  тия 
мисли  своя  душа,  посвещавана  във  великите  тайнст¬ 
ва,  после  те  тържествено  и  с  голям  хор  въвеждат  в  нея 
надменност  и  безредие,  безпътство  и  безсрамие,  като 
всичко  това  превъзнасят  и  нгричат  с  хубави  имена  — 
надменността  наричат  добро  Еъзпитание,  безредието  — 
свобода,  безпътството  — велиюлепие,  а  безсрамието  — 
мъжество.  Нали  така  някак  —  продължих  аз  —  мла¬ 
дежът,  възпитан  в  необходимите  желания,  преминава 
към  освобождаване  от  тях  и  допускане  на  не  необходи¬ 
мите  вредни  удоволствия? 

—  Това  е  съвсем  ясно  —  рече  той. 

—  Един  такъв  младеж,  мисля,  че  след  това  вече  жи¬ 
вее,  като  пилее  парите  си,  труда  си  и  своето  време  не  за 
необходимите,  но  за  излишните  удоволствия.  Но  ако 
той  има  щастие  и  неговият  живот  не  е  стигнал  до  край¬ 
ните  предели  на  разпътство,  когато  вече  стане  на  зря¬ 
ла  възраст  и  голямата  буря  отмине,  той  взема  страната 
на  изгонените  желания  и  не  се  отдава  всецяло  на  едно 
от  завладелите  го  удоволствия.  Като  докарва  удовол¬ 
ствието  до  някакво  равновесие,  той  започва  да  живее 
така,  че  предава  властта  над  себе  си  на  всяко  удовол¬ 
ствие,  което  сякаш  по  жребий  му  се  натрапва,  докато  се 
насити,  после  преминава  към  друго,  без  някои  да  от¬ 
хвърля,  а  наравно  всички  изпитва. 

—  Естествено. 

—  А  когато  някой  би  му  казал  —  продължих  аз,  — 
че  едни  удоволствия  произлизат  от  хубави  и  добри  же¬ 
лания,  а  други  от  лоши  и  че  първите  трябва  да  приема  н 
да  почита,  а  вторите  да  обуздава  и  да  ги  подтисква,  мла¬ 
дежът  не  приема  това  истинно  слово  и  не  го  допуска  в 
своята  крепост;  на  всички  тия  съвети  клати  отрицател¬ 
но  глава  и  казва,  че  всички  удоволствия  са  равни  и 
трябва  да  бъдат  уважавани  по  един  и  същи  начин. 

—  Съвсем  вярно  —  рече  той.  —  Който  има  такова 
схващане,  той  и  така  говори: 

—  Нали  той  и  така  живее  —  продължих  аз,  —  като 
всеки  ден  се  отдава  на  случайни  желания?  Ту  се  отдава 
на  пиянство  и  на  наслади  със  свирене  на  флейта,  а  пос¬ 
ле  отново  пие  само  вода  и  се  изтощава  с  въздържане,  ту 
се  занимава  усърдно  с  гимнастика,  а  после  се  отдава  на 
леност  и  за  нищо  не  се  грижи,  ту  пък  като  че  се  отдава 
на  философия,  но  още  по-често  се  занимава  с  политика 
и  от  един  път  скача  на  друг  въпрос,  като  говори  и  вър¬ 
ши  каквото  му  дойде  наум.  Ако  някой  път  се  възхи- 

щава  от  военните  лица,  насочва  се  към  тях,  а  когато  пък 
хареса  търговците,  тогава  се  насочва  към  тях.  В  него¬ 
вия  живот  няма  нито  ред,  нито  необходимост.  Като  на¬ 
рича  този  живот  приятен,  свободен  и  блажен,  той  се 
ползува  от  него  винаги. 

—  Без  съмнение  —  рече  той.  —  Ти  описа  живота 
на  един  човек,  който  е  безразличен. 

—  Смятам  —  продължих  аз,  —  че  този  човек  е  раз¬ 
нообразен  и  многолик,  понеже  има  много  черти  от  раз¬ 
лични  характери;  той  е  прекрасен  и  хитър,  както  е  и 
оная  държавна  уредба,  чийто  гражданин  е  той. Много  мъ¬ 
же  и  много  жени  биха  му  завидели  за  живота,  който  съ¬ 
държа  в  себе  си  твърде  много  примери  за  държавни  уп¬ 
равления  и  нрави. 

—  Така  е  —  рече  той. 

—  Но  какво?  Този  човек,  който  съответствува  на  де¬ 
мократическата  държавна  уредба,  право  ли  е  да  бъде 
смятан  за  демократ? 

—  Право  е  —  рече  той. 


Т  ирания 

XIV.  Остава  ни  да  разгледаме  най-добрата  държавна 
уредба  и  най-добрия  човек  —  продължих  аз,  —  а  това 
са  тиранията  и  тиранинът27. 

—  Точно  така  —  рече  той. 

—  Добре.  Но  какви  са  основните  черти  на  тирания¬ 
та,  драги  приятелю?  Че  тя  произхожда  от  демокрацията, 
това  е  почти  очевидно. 

—  Очевидно. 

—  По  същия  ли  начин,  по  който  демокрацията  про¬ 
изхожда  от  олигархията,  и  тиранията  се  явява  от  де¬ 
мокрацията? 

—  Как? 

—  Това,  което  смятаха  за  основно  благо  —  продъл¬ 
жих  аз  —  и  чрез  което  се  изграждаше  олигархията,  бе¬ 
ше  богатството.  Нали  така? 

-  Да. 

—  Но  ненаситната  алчност  за  богатство  и  безгрижие¬ 
то  за  всичко  друго  поради  сребролюбие  погубиха  оли¬ 
гархията. 

—  Истина  е  —  рече  той. 

—  Не  определя  ли  демокрацията  също  свое  основно 
благо  и  нали  ненаситността  в  него  погубва  и  този  вид 
държавна  уредба? 

—  Кое  е  това  основно  благо,  което  демокрацията 
определя? 

—  Свободата  —  отвърнах  аз,  —  защото  ти  ще  чуеш, 
че  в  държава  с  демократическа  уредба  свободата  се  смя¬ 
та  за  нещо  прекрасно  и  че  заслужава  само  в  такава  дър¬ 
жава  да  живее  всеки,  който  по  природа  е  свободен. 

—  Говори  се  —  рече  той  —  и  това  често  се  повтаря. 

—  И  така  —  продължих  аз  —  нали  ненаситната 
жажда  към  това  благо  и  пренебрегването  на  другите 
блага,  както  сега  казах,  изменят  това  управление  и  под¬ 
готвят  нуждата  от  тирания? 

—  По  какъв  начин?  —  попита  той. 

—  Когато,  мисля,  държавата  с  демократическа  уред¬ 
ба  е  жадна  за  свобода  и  попадне  на  лоши  виночерпци 
за  управници  и  повече,  отколкото  трябва  се  опива  от 
свободата  в  несмесен  вид28,  наказва  своите  управници, 
ако  не  са  много  снизходителни  и  не  осигуряват  голяма 
свобода;  тя  ги  обвинява  като  престъпници  и  олигархи. 

—  Става  и  това  —  рече  той. 

—  А  тия  —  продължих  аз,  —  които  са  послушни  на 
управниците,  не  зачита  като  робски  души  и  недостойни 
за  нищо,  но  хвали  и  почита  частно  и  обществено  тия 

управници,  които  са  подобни  на  управляваните,  и  тия 
управляв  ни,  които  са  подобни  на  управниците.  Не  е 
ли  неизбежно  в  такава  държава  свободата  да  прониква 
във  всичко? 

—  Може  ли  иначе? 

—  Тя  прониква,  приятелю  — продължих  аз,  —  и  в 
частните  домове,  а  най -сетне  това  безвластие  се  появя¬ 
ва  и  сред  животните. 

—  Защо  говориш  това  нещо?  —  попита  той. 

—  Затова  —  продължих  аз,  —  че  бащата  привиква 
да  се  уподобява  на  сина  си  и  да  се  страхува  от  децата 
си,  а  пък  синът  се  уподобява  на  баща  си  и  нито  се  сра¬ 
мува,  нито  се  плаши  от  родителите  си,  за  да  бъде  сво¬ 
боден.  Метекът29  се  смята  за  равен  на  гражданина  и 
гражданинът  —  на  метека.  Същото  е  и  с  чужденеца. 

—  Така  става  —  рече  тсй. 

—  Това  нещо  —  продължих  аз,  —  а  също  и  други 
подобни  неща  стават.  Например  учителят  в  такава 
държава  се  бои  от  учениците  и  ги  ласкае,  а  учениците 
не  уважават  своите  учители  и  възпитатели.  Изобщо 
младежите  се  смятат  за  равни  със  старците  и  се  състе¬ 
зават  с  тях  в  думи  и  дела,  а  старците,  като  се  уподобя¬ 
ват  на  младите,  цели  са  отдадени  на  нежност  и  вежли¬ 
вост,  подражавайки  на  младите,  за  да  не  изглежда,  че 
са  неприятни  и  деспотични. 

—  Точно  така  е  наистина  —  рече  той. 

—  Най -голяма  проява  на  свободата  за  народа,  прия¬ 
телю  —  продължих  аз,  —  доколкото  тя  съществува 
в  една  такава  държава,  е  в  това,  че  купените  мъже  и 
жени  като  роби  никак  не  са  по-малко  свободни  от  тия, 
които  са  ги  купили.  А  какво  е  равенството  и  свобо¬ 
дата  на  жените  по  отношение  на  мъжете  и  на  мъжете 
по  отношение  на  жените,  почти  забравихме  да  гово¬ 
рим. 

—  Или  по  думите  на  Есхил  —  рече  той  —  «ще  го¬ 
ворим  каквото  ни  дойде  на  езика;:30. 

—  Разбира  се,  ето  и  аз  говоря  така  — рекох.  —  Ни¬ 
кой  не  би  повярвал,  ако  сам  не  е  изпитал  колко  дори 
животните,  които  служат  на  хората,  са  по-свободни 
в  такава  държава,  отколкото  във  всяка  друга.  И  куч¬ 
ките  според  поговорката31  са  напълно  такива,  каквито 
са  техните  господарки,  а  конете  и  магаретата  обикно¬ 
вено  съвсем  свободно  и  тържествено  се  движат  и  по 
пътищата  нападат  на  всеки  срещнат,  който  не  отстъп¬ 
ва.  И  всичко  друго  е  така  препълнено  със  свобода. 

—  Ти  повтаряш  точно  моя  мечта32  —  рече  той.  — 
Когато  отивам  на  село,  аз  лично  изпитвам  същото. 

—  Като  бъдат  съпоставени  всички  тия  неща  — 
продължих  аз,  —  ти  вече  ще  забележиш  и  главното: 
това  управление  прави  душата  на  гражданите  толкова 
чувствителна,  та  когато  някой  проявява  дори  и  най- 
малка  покорност,  те  негодуват  и  не  понасят.  Ти  знаеш 
в  края  на  краищата,  че  такива  граждани  не  се  грижат 
нито  за  писаните,  нито  за  неписаните  закони33,  за  да 
не  им  бъде  никой  господар. 

—  Съвсем  добре  зная  —  рече  той. 

XV.  Такава  е  —  продължих  аз,  — приятелю,  тая 
прекрасна  и  младежка  сила,  от  която  се  ражда  тира¬ 
нията,  както  аз  мисля. 

—  Очевидно  младежка  —  рече  той,  —  но  какво 
става  след  това? 

—  Същата  болест  —  продължих  аз,  —  която  се 
появи  в  олигархията  и  я  погуби,  се  явява  в  демокра¬ 
цията  по-голяма  и  по-силна  поради  слободия  и  я  за¬ 
робва.  В  действителност  това,  което  се  осъществява 
в  неограничени  размери,  обикновено  се  подлага  на 
голяма  промяна  в  противоположното,  както  става  при 

годишните  времена,  при  растенията  и  при  телата,  а  не 
по-малко  и  при  държавните  уредби. 

—  Вероятно  —  рече  той. 

—  Затова  препалената  свобода  естествено  трябва 
да  премине  както  за  отделния  човек,  така  също  и  за 
държавата  не  в  нещо  друго,  а  в  преголямо  робство, 

—  Естествено. 

—  Естествено  е  —  продължих  аз  —  тиранията  да 
произлезе  не  от  друга  държавна  уредба,  но  от  демо¬ 
крацията,  т.  е.  от  най-голямата  свобода  да  се  появи 
най-голямото  и  най-жестокото  робство. 

—  Това  има  своето  оправдание  —  рече  той. 

—  Но  според  мене  ти  питаше  —  продължих  аз  — 
не  за  това,  а  за  коя  болест,  появила  се  в  олигархичес¬ 
ката  държава,  се  явява  и  в  демократическата  и  поробва 
последната. 

—  Ти  говориш  самата  истина  —  рече  той. 

—  Такава  Солел-  —  продължих  аз  —  наричах  аз 
оня  вид  бездейни  и  разточителни  хора,  от  които  едни 
като  най-храбри  са  водачи,  а  другите  като  слаби  ги 
следват.  И  едните  ние  уподобихме  на  търтеи  с  жила,  а 
вторите  на  търтеи  без  жила. 

—  С  право  —  рече  той. 

—  Тия  два  вида  хора  —  продължих  аз,  —  в  която 
и  държава  да  се  появят,  я  разтърсват,  както  силната 
температура  и  жлъчката  разтърсват  тялото.  И  за  тия 
два  вида  хора  е  необходим  добър  лекар  и  законодател 
в  държавата  не  по-малко  от  опитен  пчелар,  който  от¬ 
далеч  да  взема  мерки,  за  да  не  се  появят  такива  люде 
в  държавата:  ако  пък  се  появяват,  да  бъдат  незабавно 
изрязани  заедно  с  питите. 

—  Да.  Заклевам  се  в  Зевса,  това  е  необходимо  — 
рече  той. 

—  И  така  нека  се  заемем  да  разгледаме  по-ясно 
това,  което  желаем  продължих  аз. 

-----  Как? 


Трите 

съставни  части 
на  демокрацията 

Нека  в  нашето  разискване  да  разделим  на  три  час¬ 
ти  държавата  с  демократическата  уредба,  както  си  е  в 
същност.  Ето  в  тая  държава  поради  своеволие  се  появя¬ 
ват  търтеп  не  по-малко,  отколкото  в  държава  с  олигар¬ 
хическа  уредба. 

—  Така  е. 

—  Но  те  са  много  по -люти  тук,  отколкото  при  оли¬ 
гархията. 

-  Как? 

—  При  олигархическата  държавна  уредба  те  ие  се 
ползуват  с  чест,  но  стоят  далече  от  управлението  и 
остават  неупражнени  и  безсилни,  а  пък  в  демократи¬ 
ческата  държава  с  малки  изключения  за  тях  е  опреде¬ 
лено  председателството;  тяхната  най-силна  част  гово¬ 
ри  и  действува,  а  другата  се  навърта  около  трибуната, 
шуми  и  не  позволява  някой  да  говори  друго  нещо,  та¬ 
ка  че  всичко  се  управлява  в  такава  държава  само  от 
тия  търтеи  —  изключенията  са  малко. 

—  Разбира  се  —  рече  той. 

—  Но  от  народа  винаги  се  отделя  и  една  друга  част 
от  следния  вид. 

— -  Каква? 

—  Най -скромните  от  всички  търговци  обикновено 
са  и  най-богати. 

—  Изглежда. 

—  Следователно,  мисля  за  търтеите  има  повече 
мед  и  той  по-лесно  се  изважда. 

—  Как  ли  би  могъл  някой  да  извади  мед  от  тия, 
които  имат  малко? 

—  Смятам,  че  затова  такива  богати  се  наричат  хра¬ 
нилище  за  търтеи. 

—  Почти  така  —  рече  той. 

XVI.  Третата  част  е  народът,  т.  е.  хора,  които  са  зе¬ 
меделци,  не  се  занимават  с  политика  и  не  притежават 
много  имот.  Но  те  са  многобройни  и  са  най-силни  в  дър¬ 
жавата  с  демократическа  уредба,  когато  са  обединени. 

—  Така  е  —  рече  той.  —Обаче  народът  рядко  желае 
да  прави  това,  ако  не  е  вкусил  от  меда. 

—  Нима  не  го  опитва  винаги  —  продължих  аз,  — 
когато  водачите  на  народа,  след  като  отнемат  имота 
от  собствениците  и  го  разпределят  между  народа,  та 
и  сами  да  могат  да  си  присвоят  повече. 

—  Така  и  получават  своята  част  —  рече  той. 

—  А  тия  от  тях,  които  биват  ограбвани,  са  прину¬ 
дени  да  се  защищават,  мисля,  според  възможностите 
с  думи  и  с  дела  пред  народа. 

—  Защо  не? 

—  Други  пък  ги  обвиняват,  че  кроят  заговор  сре¬ 
щу  народа  и  желаят  да  станат  олигархи,  макар  и  сами 
да  не  желаят  държавен  преврат. 

—  Какво  още? 

—  В  края  на  краищата,  когато  вече  разберат,  че 
народът  не  но  своя  воля,  а  поради  незнание  и  измама 
от  страна  на  клеветниците  се  приготвя  да  ги  онеправ¬ 
дае,  те  волю-неволю  стават  в  същност  олигархи,  и  то 
не  доброволно,  но  и  към  това  зло  ги  подтиква  оня  тър- 
тей,  който  ги  жили. 

—  Съвсем  вярно. 

—  Тогава  произлизат  взаимни  доноси,  съдебни 
следствия  и  борби. 

—  Разбира  се. 

—  Нали  винаги  в  такива  случаи  обикновено  наро¬ 
дът  издига  един  за  свой  водач,  грижи  се  за  него  и  го 
прави  властен? 

—  Обикновено  нещо  е  това. 

—  Явно  е  следователно,  че  винаги  когато  се  поя¬ 
вява  тиранин,  той  не  израства  от  нищо  друго,  а  от  по¬ 
ставен  начело  корен.34 

—  Съвсем  е  ясно. 


Човекът 
при  тиранията 

Но  как  започва  преминаването  на  един  поставен  наче¬ 
ло  човек  в  тиранин?  Не  е  ли  явно,  че  то  започва  ведна¬ 
га  щом  поставеният  начело  започне  да  върши  това,  кое¬ 
то  е  направил  оня,  за  който  се  разправя  в  мита  за  хра¬ 
ма  на  Зевс  Ликийски  в  Аркадия?35 

—  А  какво  се  разказва?  —  попита  той. 

—  Това,  че  всеки,  който  навкуси  от  човешки  вътреш¬ 
ности,  дори  само  една  част  да  е  нарязана  сред  други¬ 
те  вътрешности  на  жертвените  животни,  по  необхо¬ 
димост  се  превръща  във  вълк.  Или  ти  не  си  слушал  за 
тоя  мит? 

—  Слушал  съм. 

—  По  същия  начин  нали  и  поставеният  начело  на 
народа,  като  се  ползува  от  пълното  подчинение  на  на¬ 
родните  маси,  не  би  се  въздържал  от  едноплеменна 
кръв,  но  с  несправедливи  доноси,  както  обикновено 
става,  дава  под  съд  обвиняемия,  осквернява  се  с  убий¬ 
ства,  отнема  живот  на  човек,  с  език  и  нечестива  уста 

вкусва  убийство  на  роднина,  праща  на  изгнание  и 
убива,  обещава  опрощаване  на  дълговете  и  преразпре¬ 
деление  на  земята?  След  един  такъв  живот  не  опреде¬ 
ля  ли  сама  съдбата  за  един  такъв  човек  по  необходимост 
или  да  погине  от  враговете  си,  или  да  стане  тиранин  и 
да  се  превърне  на  вълк  от  човек? 

—  Напълно  е  необходимо  това  —  рече  той. 

—  Този  човек  —  продължих  аз  —  няма  ли  да  се 
надига  срещу  ония,  които  имат  имоти? 

—  Той  ще  се  надига. 

—  Но  след  като  бъде  лишен  от  власт  и  след  като 
си  я  възвърне  въпреки  враговете,  няма  ли  той  да  стане 
опитен  тиранин? 

—  Очевидно. 

—  Но  ако  те  са  безсилни  да  го  изгонят  и  с  помощта 
на  клевети  да  го  убият,  решават  да  го  погубят  тайно 
с  насилствена  смърт. 

—  Обикновено  така  става  —  рече  той. 

—  Тогава  пристъпват  към  всеизвестното  онова, 
свойствено  на  тираните  искане,  както  всички,  достиг¬ 
нали  до  това  положение,  именно  искат  няколко  тело¬ 
хранители  от  народа,  за  да  бъде  запазен  чрез  тях  пъл¬ 
номощникът  на  народа. 

-  Естествено  — -  рече  той. 

—  И  те  му  дават,  мисля,  колкото  от  страх  за  него, 
толкова  н  да  нямат  страх  за  себе  си. 

—  Разбира  се. 

—  Нали,  приятелю  мой,  щом  види  това  онзи  чо¬ 
век,  който  има  пари  и  по  причина  на  парите  стане  не¬ 
навистен  на  народа,  тогава  той  в  съгласие  с  предска¬ 
занието,  дадено  на  Крез: 

.  .  .Право  към  Херм  каменисти 
бяга  не  спира  и  срам  не  изпитва  от  свойта 

—  Сигурно  —  рече  той,  —  понеже  друг  път  не  би 
му  се  удал  случай  да  се  срамува. 

—  Ако  ли  той  бъде  заловен,  мисля,  че  би  бил  пре¬ 
даден  на  смърт  —  продължих  аз. 

—  Необходимо  е. 

—  А  между  това  поставеният  начело  очевидно  ве¬ 
че  не  лежи  на  огромно  пространство37,  а  след  като  е 
свалил  мнозина  други,  сам  седи  на  държавния  трон 
и  вместо  поставен  начело  от  народа  се  явява  съвършен 
тиранин. 

— -  Защо  пък  не  трябва  да  бъде  така?  —  попита  той. 

XVII.  Защо  да  не  разгледаме  сега  —  продължих 
аз  —  щастието  на  човека  и  на  самата  държава,  в  коя¬ 
то  се  намира  такъв  смъртен? 

—  Съвсем  е  естествено  да  ги  разгледаме  —  рече 
той. 

—  Нали  е  вярно  —  продължих  аз,  —  че  в  първите 
дни  и  в  началото  изобщо  на  своята  служба  той  се  ус¬ 
михва  и  ласкаво  посреща  всички,  с  които  се  среща,  не 
се  нарича  тиранин,  обещава  много  на  всеки  човек  и  за 
държавата,  освобождава  от  дългове  и  раздава  земи  на 
народа  и  на  свои  близки,  преструва  се  на  милостив  и 
кротък  за  всички? 

—  Необходимо  е  —  рече  той. 

—  Що  се  отнася  до  външните  врагове,  с  едни  той 
се  примирява,  други  унищожава  и  си  осигурява  спо¬ 
койствие  откъм  тях,  но  при  пръв  удобен  случай  винаги 
започва  войни,  за  да  имат  гражданите  нужда  от  водач. 

—  Естествено. 

—  Като  внасят  пари,  те  стават  бедни  и  биват  при¬ 
нуждавани  да  се  грижат  всекидневно  за  препитанието 
си  и  по-малко  заговорничат  срещу  него. 

—  Очевидно. 

—  А  щом  пък  започне  да  подозира  някои  в  свобо- 

до  люби  ви  мисли,  които  се  опитват  да  не  му  позволяват 
да  властвува,  нали  такива  той  убива,  като  ги  смята  за 
свои  врагове?  Заради  всичко  това  тиранинът  винаги 
има  нужда  да  предизвиква  война. 

—  Необходимо  е. 

—  А  като  прави  това,  не  се  ли  подхвърля  все  по¬ 
вече  и  повече  на  омраза  от  страна  на  гражданите? 

—  Как  да  не  се  подхвърля? 

—  Тогава  някои  от  тия,  които  са  го  въздигнали  и  все 
още  имат  сила,  няма  ли  да  отимат  смелост  и  пред  него, 
и  помежду  си  да  го  укоряват  за  това,  което  става,  сти¬ 
га  да  се  намерят  някои  по-дръзновени? 

—  Очевидно. 

—  И  тиранинът  трябва  да  унищожава  всички  тия, 
ако  желае  да  властвува,  докато  не  остане  никой  от  прия¬ 
телите  и  от  враговете  му,  от  които  би  имал  някаква 
полза. 

—  Явно  е. 

—  Следователно  тиранинът  трябва  остро  да  наблю¬ 
дава  кой  е  мъжествен,  кой  е  великодушен,  кой  е  умен, 
кой  е  богат;  и  той  е  така  щастлив,  че  волю-неволю  е 
длъжен  да  бъде  враг  на  всички  тия  люде  и  да  крои  коз- 
ни  срещу  тях,  докато  не  очисти  държавата  от  тях. 

—  Хубаво  очистване  —  рече  той. 

—  Да  —  продължих  аз.  —  Съвсем  противоположно 
на  онова,  което  лекарите  предписват  за  телата,  защо- 
то  те  изгонват  най-лошото  и  запазват  най-доброто,  а 
тиранинът  прави  обратното. 

—  Както  изглежда,  това  му  е  необходимо,  ако  ис¬ 
ка  да  властвува  —  рече  той. 

XVIII.  И  тъй  тиранинът  е  обвързан  с  блажена  не¬ 
обходимост  —  продължих  аз,  —  която  му  нарежда 
или  да  живее  с  тълпа  негодници,  които  го  мразят,  или 
изобщо  да  не  живее. 

—  Именно  с  такава  необходимост  —  рече  той. 

—  Но  нали  при  тези  си  действия  колкото  повече 
бива  презиран  от  гражданите,  ще  се  нуждае  от  толкова 
повече  и  по-верни  телохранители? 

—  Може  ли  да  не  бъде  така? 

—  Кои  са  верни?  И  откъде  той  ще  ги  намери? 

—  Доброволно  мнозина  ще  дойдат  при  повикване, 
щом  той  им  даде  заплата  —  рече  той. 

—  Заклевам  се  в  кучето38  —  продумах  аз,  --  че 
според  мене  ти  пак  говорйш  за  търтеите,  за  някоя  раз¬ 
нородна  чужда  сбирщина. 

—  Вярно  ти  се  струва  --  рече  той. 

—  А  тукашните  няма  ли  да  пожелае? 

По  какъв  начин? 

—  Като  отнеме  на  гражданите  техните  роби  и  след 
като  ги  направи  свободни,  ще  си  назначи  телохрани¬ 
тели  от  тях. 

—  Разбира  се  —  рече  той,  —  понеже  те  ще  му  бъ¬ 
дат  най-верни. 

—  И  какво  блажено  същество  смяташ  ти  тирани¬ 
на  —  продължих  аз,  — щом  си  служи  с  такива  прияте¬ 
ли  и  верни  мъже,  след  като  е  погубил  споменатите  по- 
рано? 

—  Наистина  с  такива  хора  ще  си  служи  —  рече 
той. 

—  Тия  нови  приятели  ще  му  се  възхищават  —  про¬ 
дължих  аз  —  и  новите  граждани  ще  бъдат  негова  свита, 
а  добрите  нали  ще  го  мразят  и  ще  го  отбягват? 

—  Как  не  ще  го  отбягват? 

—  Не  напразно  — -  продължих  аз  —  напълно  мъд¬ 
ро  дело  изглежда  да  се  пишат  трагедии;  особено  се  от¬ 
личава  в  това  дело  Еврипид. 

—  Но  какво? 

—  Това,  че  той  е  казал  следната  дълбока  мисъл: 

«Мъдрите  тирани  общуват  с  мъдри.»3'-' 

Очевидно  той  нарича  мъдри  тези,  с  които  тиранинът 
общува. 

—  Ясно  е,  че  и  той,  както  и  други  поети,  превъз¬ 
нася  тиранията  като  нещо  богоравно  и  с  други  такива 
имена. 

—  Но  колкото  и  да  са  мъдри  авторите  на  траге¬ 
дии  —  продължих  аз,  —  да  извинят  нас  и  ония,  които 
уреждат  своята  държава  като  нас,  че  ние  не  ги  прие¬ 
маме  в  нашата  държава,  понеже  те  възхваляват  тира¬ 
нията. 

—  Аз  мисля  —  рече  той,  —  че  умните  от  тях  ще  ни 
извинят. 

—  Те  посещават  другите  държави,  събират  народа 
и  срещу  определено  възнаграждение  наемат  хубави, 
силни  и  убедителни  гласове  на  артисти  и  влекат  дър¬ 
жавните  уредби  към  тирания  и  демокрация. 

—  Разбира  се. 

—  Освен  това  тия  автори  получават  възнагражде¬ 
ния  и  почести  особено,  както  е  и  естествено,  от  тира¬ 
ните,  а  след  това  и  от  демократите.  Но  колкото  те  се 
изкачват  по-нагоре  по  стръмнините  на  държавната  власт, 
толкова  повече  намалява  тяхната  чест,  сякаш  от  задъх- 
ване  не  може  да  вървят  по-нататък. 

—  Съвсем  вярно. 

XIX.  Но  ето  къде  ние  вече  стигнахме  —  продължих 
аз.  —  Нека  отново  поговорим  за  оная  прекрасна,  много- 
бройна,  разнообразна  и  никога  неоставаща  една  и  съ¬ 
ща  войска  на  тирана,  от  когото  тя  се  издържа. 

—  Ясно  е  —  рече  той,  —  че  щом  в  държавата  има 
принадлежащи  на  светилищата  пари,  тиранинът  ще  ги 
харчи  и  когато  взетите  пари  ще  му  стигат,  ще  принуж¬ 
дава  народа  да  внася  по-малки  вноски. 

—  Но  ако  тия  пари  не  стигат? 

—  Явно  е  —  рече  той,  —  че  за  сметка  на  отечество¬ 
то  ще  се  храни  както  той  самият,  така  също  и  неговите 
сътрапезници,  приятели  и  приятелки. 

—  Разбирам  — продължих  аз.  — Следователно  наро¬ 
дът,  който  си  е  създал  тиранин,  ще  храни  него  и  него¬ 
вите  приятели. 

—  Съвсем  е  необходимо  —  рече  той. 

—  Но  какво  ти  говориш?  Ако  народът  се  разсърди 
и  каже,  че  не  е  редно  възмъжалият  вече  син  да  бъде 
хранен  от  баща  си,  но,  обратното  —  бащата  да  бъде 
хранен  от  своя  син;  и  бащата  не  го  е  родил  и  отгледал, 
та  като  стане  голям,  тогава  да  бъде  сам  роб  на  своите 
собствени  роби,  а  него  самия  и  робите  му  с  мнозина 
други  да  храни,  но  с  негова  първостепенна  помощ  да 
се  освободи  от  богатите  и  така  наречените  благородни 
хора  в  държавата;  сега  нали  би  заповядал  той  заедно 
с  приятелите  си  да  напусне  държавата,  както  баща 
изгонва  от  къщата  си  своя  син  заедно  с  неговите  не¬ 
обуздани  сътрапезници? 

—  Тогава  вече  ще  узнае  народът,  кълна  се  в  Зев- 
са  —  продума  той,  — какво  животно  той  е  родил,  обик¬ 
нал  и  помогнал  да  израсте;  и  той,  бидейки  по-слаб,  из¬ 
гонва  по-силните. 

—  Какво  говориш  ти?  — попитах  аз.  — Тиранинът 
ще  се  осмели  ли  да  употреби  сила  срещу  баща  си  и 
ако  не  се  подчини,  да  го  бие? 

—  Да  —  рече  той,  —  но  след  като  му  вземе  оръ¬ 
жието. 

—  Следователно  —  продължих  аз  —  ти  наричаш 
тиранина  отцеубиец  и  лош  почитател  на  старостта.  И 
това  е  вече  по  общо  мнение  тирания  и  според  послови¬ 
цата:  Народът,  бягайки  от  дима  на  робството  на  сво¬ 
бодни,  попада  в  огъня40  на  господство  на  роби  и  вместо 

тази  голяма  и  ненавременна  свобода  подчинява  се  на 
най-тежкото  и  най-горчивото  робство  на  роби. 

—  Наистина  това  става  така  —  рече  той. 

—  Но  какво?  —  попитах  аз.  —  Няма  ли  да  имаме 
пълно  право,  ако  кажем,  че  ние  достатъчно  вече  изслед. 
вахме  как  тиранията  произлиза  от  демокрацията  и  сле 
като  е  произлязла,  каква  е  в  същност? 

—  Съвсем  достатъчно  —  рече  той. 

Желанията 

I.  Сега  ни  остава  —  започнах  аз  —  да  разгледаме  са¬ 
мия  човек  при  тираническия  строй  по  какъв  начин 
произхожда  от  човека  на  демократическото  управле¬ 
ние,  а  след  като  вече  е  оформен,  какъв  е  в  същност  и 
как  живее  —  нещастно  или  щастливо. 

—  Остава  още  той  да  бъде  разгледан  —  рече  Ади- 
мант. 

—  Знаеш  ли  —  продължих  аз  —  какво  още  желая? 

—  Какво? 

—  Струва  ми  се,  че  ние  разгледахме  достатъчно 
ясно  желанията  какви  са  и  колко  са  те.  А  понеже  това 
не  е  достатъчно  ясно,  то  и  самото  изследване  на  това, 
което  изследваме,  няма  да  бъде  съвсем  ясно. 

—  Това  сега  навреме  ли  е?  —  попита  той. 

—  Разбира  се.  Внимавай  какво  искам  да  разгле¬ 
дам  от  желанията.  То  е  следното:  от  не  необходимите 
удоволствия  и  желания  някои  ми  се  струват  противо¬ 
законни.  Макар  те  да  са  внедрени  у  всеки  човек,  но 
биват  ограничавани  от  законите  и  от  по-добрите  жела¬ 
ния  при  помощта  на  разума,  та  при  едни  от  хората  или 
напълно  изчезват,  или  намаляват  по  количество  и  ста¬ 
ват  слаби,  а  при  други  хора  стават  по-еилни  и  ио-мно- 
гобройни. 

—  Кои  са  последните  желания?  —  попита  той. 

—  Тия,  които  се  появяват  по  време  на  сън  —  обяс¬ 
них  аз.  —  Понеже  тогава  бездействува  оная  част,  която 
е  разумна,  кротка  и  владееща  над  другата,  тогава  дру¬ 
гата  част,  която  е  зверска,  дива  и  която  е  под  влияние 
на  храна  и  вино,  почва  да  се  надига;  тя  прогонва  съня 
и  се  опитва  да  отиде  и  да  насити  своите  страсти.  Ти 
знаеш,  че  тогава  тая  част  дръзва  да  върши  всичко, 
понеже  се  е  освободила  и  отърсила  от  всякакъв  срам 

и  разум.  Щом  само  си  намисля,  не  се  колебае  да  вле¬ 
зе  в  полови  връзки  с  майка  си,  нито  с  когото  и  да  било 
друг  от  човеците,  боговете  и  животните  или  дори  да 
убие  някого  и  да  не  се  въздържа  от  всякаква  храна  — 
с  една  дума,  никак  не  се  стеснява  в  своето  безумие  и  без¬ 
срамие. 

—  Ти  говориш  съвсем  вярно  —  рече  той. 

—  Ако  пък,  мисля  аз,  се  държи  мъдро  и  разумно, 
човек  и  когато  отива  да  спи,  пробужда  своето  разум¬ 
но  начало,  насища  го  с  прекрасни  доводи  и  разсъжде¬ 
ния  и  но  този  начин  въздействува  на  своята  съвест. 
Макар  и  да  не  подтиска  напълно  и  да  не  заглушава 
своето  желателно  начало,  но  и  не  го  задоволява  до 
пресищане.  Нека  това  начало  се  успокои  и  нека  не  тре¬ 
вожи  със  своите  радости  и  скърби  най-благородното 
начало  у  човека.  Нека  благородното  начало  безпре¬ 
пятствено  и  само  по  себе  си  се  стреми  със  своята  непод¬ 
правена  чистота  към  изследване  и  разбиране  на  това, 
което  още  не  му  е  известно,  независимо  дали  то  е  мина¬ 
ло,  настояще  или  бъдеще.  По  същия  начин  нека  човек 
да  укротява  и  своето  яростно  начало,  та  да  не  отива 
да  спи  раздразнен  и  разгневен.  След  като  успокои  чо¬ 
век  тия  две  свойствени  му  начала  и  като  пусне  в  дейст¬ 
вие  третото  начало,  на  което  е  присъща  разумността, 
едвам  тогава  той  се  отдава  на  почивка.  Ти  знаеш,  че  при 
такива  именно  условия  той  се  докосва  най-много  до 
истината  и  най-малко  му  се  явяват  каквито  и  да  било 
престъпни  видения  в  сънищата. 

—  И  аз  съвсем  така  мисля  —  рече  той. 

—  Но  ние  твърде  много  се  отклонихме,  докато  го¬ 
ворихме  за  това.  В  същност  това,  което  искаме  да  знаем, 
е  следното.  Всеки  един  от  нас,  колкото  и  да  изглежда¬ 
ме  умерени,  има  известни  диви,  жестоки  и  престъпни 
желания,  които  се  разкриват  по  време  на  сън.  Виж  на- 

истина  дали  говоря  нещо  интересно  и  дали  ти  си  съгла¬ 
сен  с  мене. 

—  Съгласен  съм. 

II.  Спомни  си  сега  как  ние  описахме  човека  при 
демократическото  управление  на  държавата.  Той  е 
роден  и  още  от  малък  е  отгледан  от  пестелив  баща, 
който  зачита  само  носещите  печалби  желания,  но  не 
необходими,  обаче  никак  не  зачита  желанията,  които 
са  за  забава  и  за  красота.  Така  ли  е? 

-  Да. 

—  Като  общува  с  по-изискани  хора,  преизпълнени 
от  желанията,  които  вече  описахме,  той  от  омраза  към 
бащината  си  пестеливост  се  отдава  на  всякаква  необуз- 
даност  и  на  някои  от  споменатите  желания,  но  поне¬ 
же  има  по-добра  природа  от  тая  на  покварителите  си, 
привличан  към  тия  два  начина  на  живот,  насочва  се 
по  средата  им  и,  както  си  мисли,  опитва  умерено  и  от 
двата,  живее  живот  нито  скъпернически,  нито  разпус¬ 
нат  и  от  човек  с  олигархически  убеждения  става  човек 
с  демократически  възгледи. 


Тиранията 
и  незаконните 
желания 

—  За  този  човек  наистина  имаше  и  има  такова  мнение  — 
рече  той. 

—  Сега  си  представи  —  продължих  аз,  —  че  мла¬ 
дият  син  на  един  такъв  и  вече  застарял  човек  е  възпи¬ 
тан  в  неговите  нрави. 

—  Представям  си. 

—  Представи  си  сега,  че  с  него  е  станало  същото, 

което  е  станало  и  с  баща  му,  но  че  той  се  увлича  към 
всяко  беззаконие,  което  неговите  наставници  наричат 
съвършена  свобода.  Неговият  баща  и  другите  му  до¬ 
машни  го  подпомагат  да  се  насочи  по  средата  на  тия 
^  желания,  но  ония  силни  магьосници  и  създатели  на 
тирани,  понеже  не  се  надяват,  че  може  да  задържат 
младежа  по  друг  начин,  насочват  го  коварно  към  някак¬ 
ва  страст,  която  води  към  безделие  и  към  желания,  кои¬ 
то  разпиляват  всичко  натрупано.  Тая  страст  е  като  ня¬ 
какъв  крилат  и  голям  търтей.  Или  ти  смяташ,  че  стра¬ 
стната  любов  на  такива  младежи  е  нещо  друго? 

—  Не  е  никак  нещо  друго,  а  само  такава  -  рече 
той . 

—  И  тъй,  щом  около  него  бушуват  различни  же¬ 
лания,  изпълнени  с  благоухания,  благовония,  венци, 
вино  и  удоволствия,  присъщи  на  такива  съжителства, 
от  друга  страна,  като  увеличават  до  последна  степен 
жилото  на  страстта  и  като  го  подхранват,  предават  мла¬ 
дежа  на  търтея;  тогава  този  застъпник  на  душата  се 
заобикаля  отвред  с  лудост  и  беснее.  Дори  да  има  у  се¬ 
бе  сн  някакви  мнения  и  желания,  конто  изглеждат  до¬ 
бри  и  все  още  притежават  срам,  той  ги  унищожава  и 
ги  изхвърля  от  себе  си,  докато  не  се  освободи  от  разсъд- 
ливост  и  не  се  изпълни  с  нахлуло  отвън  безумие. 

—  Ти  описваш  по  съвършен  начин  раждането  па 
човек  с  тираническн  характер  — -  рече  той. 

—  Нали  поради  това  —  продължих  аз  —  още  в 
древността  са  наричали  Ерос  тирании? 

—  Изглежда  така  —  рече  той. 

—  Нали  и  пияният  човек,  приятелю  —  продъл¬ 
жих  аз,  —  носи  известни  тираническн  мисли? 

—  Носи. 

—  Но  безумният  и  лудият  се  опитва  и  се  надява, 

че  е  6  състояние  да  управлява  не  само  хората,  но  и  бо¬ 
говете. 

—  Разбира  се  —  рече  той. 

—  Следователно,  друже  мой  —  продължих  аз,  — 
има  истински  качества  на  гражданин  на  държава  с 
тираническа  уредба  този  човек,  който  е  пияница,  по¬ 
хотлив  и  жлъчен  било  по  природа,  било  по  възпита¬ 
ние  или  пък  и  поради  двете. 

—  Съвършено  вярно. 

III.  Както  изглежда,  така  се  появява  такъв  човек. 
Но  как  той  живее? 

—  Ще  ти  отговоря  с  поговорката  на  шегаджиите,  — 
рече  той:  «Това  и  ти  ще  ми  кажеш.»1 

—  Без  съмнение  ще  ти  кажа  — продумах  аз.  —Смя¬ 
там,  че  след  това  настават  у  тях  празници,  пирове, 
увеселения,  приятелства  и  всички  други  такива  неща, 
сред  които  тиранинът  Ерос2  властвува  и  владее  всичко, 
което  се  намира  в  душата. 

—  Необходимо  е  —  рече  той. 

—  Не  поникват  ли  всеки  ден  и  всяка  нощ  там  мно¬ 
го  и  силни  желания,  които  се  нуждаят  от  много  неща? 

—  Наистина  много. 

—  Следователно,  ако  има  някакви  доходи,  те  бър¬ 
зо  се  изразходват. 

—  Как  може  да  не  се  изразходват. 

—  А  след  това  започват  заемите  и  изчерпването 
на  средствата. 

—  Какво  друго? 

—  Когато  вече  нищо  не  остава,  нали  по  необходи¬ 
мост  загнездилите  се  здраво  и  мощно  в  душата  жела¬ 
ния  почват  да  надават  вик;  прахосалите  имота  си  ли¬ 
ца  сякаш  са  подмушвани  от  жилата  на  много  желания 
и  още  повече  от  любовта,  която  води  другите  желания 
като  свои  телохранители;  тия  прахосници  почват  да 

беснеят  и  да  оглеждат  кой  какво  притежава  и  кого  би¬ 
ха  могли  да  ограбят  било  с  измама  или  с  насилие? 

—  Непременно  —  рече  той. 

—  За  тях  е  необходимо  вече  да  грабят  отвсякъде 
или  пък  да  понасят  големи  мъки  и  страдания. 

—  Това  е  неизбежно. 

—  Нали  както  появилите  се  по-късно  желания  у 
него  са  по-силнн  от  по-старите  и  са  ги  изтикали,  така 
също  и  той,  бидейки  по-млад  от  баща  си  и  майка  си, 
ще  се  домогва,  след  като  изразходва  своя  дял,  да  отне¬ 
ме  и  да  си  присвои  родителските  богатства? 

—  Какво  друго  ще  прави  —  рече  той. 

—  Ако  пък  не  му  позволят  това,  нали  ще  се  опита 
да  краде  и  да  мами  родителите  си? 

—  Без  съмнение. 

—  Ако  и  това  не  би  могъл  да  направи,  не  би  ли  при¬ 
стъпил  после  към  грабеж  и  насилие. 

—  Мисля  —  рече  той. 

—  Ако  старецът  и  старицата  биха  се  възпротивили 
и  борили,  драги,  той  би  ли  се  засрамил  и  би  ли  се  въз¬ 
държал  да  не  върши  нещо,  което  е  присъщо  на  тираните? 

—  Страхувам  се  за  родителите  на  един  такъв  чо¬ 
век  —  рече  той. 

—  Заклевам  се  в  Зевса,  Адиманте,  смяташ  ли,  че 
заради  скорошна  и  излишна  приятелка  ще  нанесе  уда¬ 
ри  на  отдавна  обичаната  си  и  необходима  майка  или 
заради  красив,  неотдавна  обикнат  и  ненужен  му  мла¬ 
деж  ще  се  реши  да  бие  своя  некрасив,  но  необходим 
стар  баща3,  който  е  най-стар  от  неговите  другари?  Ня¬ 
ма  ли  да  направи  роби  родителите  си  на  споменатите 
свои  любимци,  ако  би  ги  завел  в  смутения  си  дом? 

—  Да,  заклевам  се  в  Зевса  —  рече  той. 

—  По  този  начин  изглежда,  че  голямото  щастие 
е  родило  тираничен  син  —  рекох  аз. 

—  Разбира  се  —  рече  той. 

—  Но  когато  поради  големия  рояк  от  удоволствия, 
натрупани  в  душата  му,  бащините  и  майчините  имоти 
не  стигнат  и  бъдат  похарчени,  няма  ли  първо  да  по¬ 
сегне  на  някой  дом  или  върху  дрехите  на  някой,  кой¬ 
то  се  движи  късно  нощем,  а  после  да  ограби  и  някое 
светилище?  Между  това  неговите  стари  разбирания, 
които  е  имал  още  от  детство  за  красивото  и  грозното  и 
смятани  за  справедливи,  са  подчинени  на  неотдавна 
развихрените  желания,  които  съпровождат  Ерос,  с 
чиято  помощ  са  добили  и  власт.  По-рано,  когато  той 
е  бил  още  под  властта  на  закона  и  на  баща  си,  сам  се 
е  управлявал  демократически,  тия  желания  са  се  поя¬ 
вявали  само  по  време  на  сън  във  вид  на  сънища;  но 
попаднал  под  властта  на  Ерос,  той  непрестанно  бива 
такъв  наяве,  какъвто  рядко  е  бил  насън;  и  няма  да  се 
въздържа  нито  от  някакво  жестоко  убийство,  нито 
от  лакомия,  нито  от  каквото  и  да  било  престъпление. 
Вселилият  се  при  пълна  анархия  и  беззаконие  у  него 
тиранин  Ерос,  понеже  е  всевластен,  ще  води  завладе¬ 
ния  като  напълно  подчинен  към  всякаква  дързост, 
с  която  ще  задоволява  себе  си  и  заобикалящата  го  не¬ 
обуздана  тълпа;  тая  тълпа,  от  една  страна,  е  проник¬ 
нала  отвън  поради  лоши  общувания,  а,  от  друга  стра¬ 
на,  е  създадена  отвътре  от  самите  негови  нрави,  когато 
вече  се  е  почувствувал  разюздан.  Нима  не  е  такъв  жи¬ 
вотът  на  този  човек? 

—  Такъв  е  —  рече  той. 

—  Ако  пък  —  продължих  аз  —  в  държавата  такива 
лица  са  малко  и  останалият  народ  е  разумен,  то  отиват 
другаде  и  стават  телохранители  на  някой  тиранин  или 
пък  започне  ли  война,  стават  наемници.  А  пък  в  мирно 
и  спокойно  време  те  вършат  на  дребно  злини  в  своята 
собствена  държава. 

_ Какво  имаш  пред  вид? 

-  Например  крадат,  разбиват  стени,  стават  джеб- 
чии,  обират  дрехи,  ограбват  светилища,  отвличат  и 
продават  в  робство  хора;  понякога  клеветят,  ако  имат 
дар  слово,  стават  лъжесвидетели  и  вземат  подкупи. 

—  Това  наричаш  злини  на  дребно  —  рече  той, 
щом  малцина  са  такива. 

_  Наистина  са  на  дребно  -  продължих  аз,  -  по¬ 
неже  в  сравнение  с  големите  злини  те  са  малки,  а  всич¬ 
ко  това,  ако  се  вземе  под  внимание  разрухата  и  вреда¬ 
та  за  държавата,  както  се  казва,  не  може  дори  да  се 
сравни  с  тиранина.  Но  когато  в  държавата  има  много 
такива  и  когато  заедно  със  своите  съмишленици  почув¬ 
ствуват,  че  са  мнозинство,  тогава  използуват  глупост¬ 
та  на  народа  и  от  тях  излиза  тиранинът,  които  в  себе 
си,  в  своята  душа,  е  изградил  най-голям  и  наи-значи- 

ТеЛ!1  -ре-ето*.  -де  такъв  ще  бъде  „ай- 

голям  тирани  ^  гражданите  Му  се  покорят  добровол¬ 
но  но  ако  държавата  се  противопостави,  както  по- 
Гт°ой  наказваше  майка  си  и  баща  си,  така  също  и 
сега  ще  накаже  отечеството  си,  стига  само  да  може,  ка¬ 
то  доведе  нови  доугари;  ще  им  постави  в  робство  лю¬ 
бимата  си  някога  майчина,  както  казват  критяните 
и  бащина  земя.  А  това  е  и  целта  на  желанието  на  един 

ТЗК!!  БеГсъмнение  това  е  неговата  цел  -  рече  той. 

_  Но  такива  хора  -  продължих  аз  -не  са  ли  били 
същите  и  в  частния  си  живот,  преди  да  са  станали  уп¬ 
равници’  Първо,  с  които  и  да  влязат  във  връзка,  изиск¬ 
ват  да  бъдат  ласкани  от  тях  и  всецяло  да  са  готови  да 
им  служат,  или  пък,  ако  се  нуждаят  от  нещо  си,  сами 
унизително  се  молят  и  дръзват  да  се  представят  за  на 

близки,  но  щом  постигнат  желанието  си,  нали  веднага 
се  отчуждават? 

—  Без  съмнение. 

—  Следователно  през  пелия  си  живот  никога  на  ни¬ 
кого  не  са  приятели,  но  винаги  са  или  господари  на 
някого,  или  пък  робуват  някому,  защото  тираническа- 
та  природа  винаги  е  лишена  от  свобода  и  от  истински 
приятели. 

—  Разбира  се. 

—  Нима  е  неправилно  такива  хора  да  наричаме  не- 
заслужаващи  доверие? 

—  Защо  да  е  неправилно? 

_ Тях  толкова  повече  можем  да  наричаме  неспра¬ 
ведливи,  щом  с  право  по-рано  стигнахме  до  съгла¬ 
сие  за  естеството  на  справедливостта. 

—  Да,  правилно  се  съгласихме  —  рече  той. 

_  Нека  сега  направим  обобщение  —  казах  аз  за 

най-лошия.  Той  и  наяве  е  такъв,  какъвто  го  предста¬ 
вихме  насън. 

—  Разбира  се. 

—  Този,  който  по  природа  е  склонен  към  наи-го- 
ляма  тирания,  щом  заграби  еднолична  власт  и  колко- 
то  по-дълго  време  ще  властвува  като  тиранин,  толко¬ 
ва  по-голям  тиранин  ще  става. 

—  Това  е  неизбежно  —  рече  Главкон,  —  които 
сега  взе  думата. 

Тиранинът 
е  нещастен 

IV.  Не  е  ли  —  продължих  аз  —  най-нещастен  този,  кой¬ 
то  е  най-лош?  И  този,  който  най-дълго  време  и  най- 
много  е  бил  тиранин,  той  в  действителност  най-дълго 

време  и  най-много  е  такъв.  Впрочем  мнозина  имат  раз¬ 
лични  мнения  за  едно  и  също  нещо. 

—  Това  е  необходимо  —  рече  той. 

—  Нали  —  продължих  аз  —  тираническият  човек 
отговаря  на  държава  с  тиранично  управление,  а  де¬ 
мократът  пък  отговаря  на  държава  с  демократична 
държавна  уредба?  Така  е  също  и  при  останалите? 

—  Защо  да  не  е  така? 

—  Нали  както  държава  се  отнася  към  държава  по 
отношение  на  добродетелта  и  щастието,  по  същия  на¬ 
чин  се  отнася  и  човек  към  човек? 

—  Може  ли  по  друг  начин? 

—  Какво  отношение  има  към  добродетелта  държа¬ 
ва  с  тираническо  управление  в  сравнение  с  държава, 
управлявана  от  цар,  както  ние  вече  я  описахме? 

—  Те  са  съвсем  противоположни  —  рече  той.  —  Ед¬ 
ната  е  най-добра,  а  другата  е  най-лоша. 

—  Аз  не  ще  питам, —  продължих  —  коя  държава 
от  двете  за  какви  смяташ,  понеже  това  е  очевидно.  Но 
по  отношение  на  щастието  и  нещастието  ти  по  същия 
начин  ли  съдиш  или  по  друг?  Не  трябва  обаче  да  се 
смущаваме,  като  гледаме  само  тирана  или  онези  мал¬ 
цината,  които  са  около  него.  Пристъпвайки  към  същ¬ 
ността,  ние  трябва  да  разглеждаме  цялата  държава. 
След  като  я  разгледаме  и  като  видим  всичко,  тогава 
да  изкажем  мнението  си. 

—  Съвсем  правилно  ти  приканваш  към  това  —  ре¬ 
че  той.  —  Очевидно  е  за  всеки  човек,  че  няма  по-не- 
щастна  държава  от  тази,  която  се  управлява  от  тиранин, 
а  и  няма  по-щастлива  от  онази, която  се  управлява  от  цар 

— -  Нали,  ако  бих  поставил  същите  изисквания  от¬ 
носно  хората  —  продължих  аз,  —  с  право  бих  ги  по¬ 
ставил?  Мисля,  че  за  тях  може  да  съди  този,  който  е 
способен  да  разглежда  човека,  прониквайки  мислено  в 

неговия  нрав,  а  не  гледа  като  дете  само  на  външност¬ 
та  и  се  омайва  от  външния  блясък  на  тираните,  който 
те  създават  за  показ,  но  като  наблюдава  така,  както 
трябва?  Какво  ще  научим,  ако  допусна,  че  всички  ние 
трябва  да  слушаме  този,  който  може  да  преценява,  след 
като  е  живял  заедно  под  един  покрив  с  тиранина  и  е  при- 
съствувал  при  неговите  домашни  дела,  като  е  наблю¬ 
давал  как  той  се  отнася  към  всяко  едно  от  близките 
му  лица,  особено  при  случаите,  когато  се  показва  без 
преструвки  и  без  театрална  парадност,  а  също  и  да  го 
наблюдава  по  време  на  обществени  бедствия.  Ако  бих¬ 
ме  накарали  този,  който  е  видял  всичко  това,  да  ни  го 
разкаже,  нали  ще  разберем  доколко  и  как  е  щастлив 
или  нещастен  тиранинът  в  сравнение  с  другите  хора? 

—  С  най-голямо  право  —  рече  той  —  ти  би  изиск¬ 
вал  и  това. 

—  Искаш  ли  —  продължих  аз  —  да  си  представим, 
че  ние  сме  между  тия,  които  могат  така  да  преценяват, 
или  вече  сме  срещали  такива  люде  и  имаме  човек,  кой¬ 
то  ще  ни  отговаря  на  това,  за  което  бихме,  попитали? 

—  Разбира  се. 

V.  Хайде  сега  —  продължих  аз  —  внимавай  в  след¬ 
ното.  Като  си  припомниш  подобието  между  държава¬ 
та  и  човека  и  като  ги  съпоставиш  в  отделните  им  чер¬ 
ти,  последователно  разкрий  качествата  на  всеки  един 
поотделно. 

—  Какви?  —  попита  той. 

—  Първо  —  отвърнах  аз,  —  ако  започнем  да  гово¬ 
рим  за  държавата,  ти  свободна  или  робска  ще  наречеш 
държавата  с  тираническа  уредба? 

—  Колкото  може  повече  робска  —  рече  той. 

—  А  пък  виждаш  —  продължих  аз,  —  че  в  нея  има 
господари  и  свободни. 

—  Виждам  —  потвърди  той,  —  но  свободни  има 

малко,  а  голямото  мнозинство  в  държавата,  така  да  се 
каже,  и  то  най-доброто  в  нея,  робува  по  безчестен  и 
нещастен  начин. 

—  Но  ако  човек  е  подобен  на  тираническата  държа¬ 
ва  —  рекох,  —  не  е  ли  необходимо  и  у  него  да  има  съ¬ 
щия  ред,  т.  е.  душата  му  да  е  пълна  с  голямо  робство 
и  низост  и  да  робуват  ония  нейни  части,  които  са  най- 
добри,  а  да  властвува  незначителното,  най-порочното 
и  най-неразумното? 

—  Това  е  неизбежно  —  рече  той. 

—  Но  какво?  Робска  или  свободна  ти  ще  наречеш 
една  такава  душа? 

—  Еез  съмнение  ще  я  нарека  робска. 

—  Но  нали  робската  и  с  тираническа  уредба  дър¬ 
жава  най-малко  прави  това,  което  желае? 

—  Без  съмнение. 

—  Следователно  и  тираническата  душа  ще  върши 
най-малко  това,  което  желае,  доколкото  се  говори  за 
цялата  душа;  но  винаги  увличана  от  силата  на  безу¬ 
мието,  ще  бъде  изпълнена  със  смут  и  разкаяние. 

—  Как  иначе? 

—  А  държавата  с  тираническа  уредба  трябва  ли 
да  бъде  богата  или  бедна? 

—  Бедна. 

—  Следователно  необходима  е  и  тираническата  ду¬ 
ша  да  бъде  бедна  и  винаги  ненаситена. 

—  Така  е  —  рече  той. 

—  Но  какво?  Не  е  ли  необходимо  една  такава  дър¬ 
жава  и  един  такъв  човек  да  бъдат  изпълнени  със  страх? 

—  Съвсем  е  необходимо. 

—  Смяташ  ли,  че  в  някоя  друга  държава  ще  наме¬ 
риш  повече,  отколкото  в  тая  неволи  и  стенания,  пла¬ 
чове  и  скърби? 

—  Никъде. 

—  Смяташ  ли,  че  у  някой  друг  човек  има  повече 
такива  неща,  отколкото  у  този  тиранически  човек,  кой¬ 
то  изпада  в  лудост  ст  страсти  и  любовни  копнежи? 

—  Как  би  могло?  —  попита  той. 

—  Като  обърна  внимание  на  всичко  това  и  на  други 
подобни  неща,  мисля,  ти  сметна  тази  държава  за  най- 
нещастна  от  държавите. 

—  Но  не  е  ли  вярно  това?  —  попита  той. 

—  Съвсем  е  вярно  —  отговорих  аз.  —  Но  за  тирани- 
ческия  човек  какво  ще  кажеш,  като  го  разглеждаш 
откъм  същата  тази  страна? 

—  Той  е  много  по-нещастен  от  всички  други  —  ре¬ 
че  той. 

—  Но  това,  което  ти  казваш,  е  вече  съвсем  невяр- 
но  —  казах  аз. 

—  Но  как?  —  попита  той. 

—  Смятам  —  продължих  аз,  —  че  той  още  съвсем 
не  е  такъв. 

—  Но  какъв  е  той? 

—  Може  би  ти  ще  сметнеш  за  по-нещастен  от  него 
следващия. 

—  Кой? 

—  Този  —  продължих  аз,  —  който  вече  като  тира¬ 
нически  човек  не  живее  като  частно  лице,  но  е  така  не¬ 
щастен,  че  му  се  пада  щастливият  случай  да  стане 
тиранин. 

—  Като  правя  заключение  от  вече  казаното,  аз 
зная,  че  ти  говориш  истината  —  рече  той. 

_  Да  —  потвърдих  аз,  —  но  за  такива  неща  не 
трябва  да  се  мисли  само,  а  да  се  изследва  въпросът 
добре,  понеже  нашето  изследване  засяга  много  важно 
дело  —  за  добрия  и  за  лошия  живот. 

—  Съвсем  вярно  —  рече  той. 

—  Внимавай  дали  изобщо  казвам  нещо  важно.  На 

мене  ми  се  струва,  че  ние,  изследвайки  този  въпрос, 
трябва  да  го  имаме  пред  вид  откъм  следната  страна. 

—  Откъм  коя? 

—  Че  всеки  един  от  ония  частни  лица,  които  са  бо¬ 
гати  и  притежават  в  държавите  много  роби,  по  този 
начин  се  уподобяват  на  тираните,  които  управляват 
мнозина.  Различават  се  само  по  броя  на  подчинени¬ 
те  си. 

—  Различават  се. 

—  Ти  знаеш,  че  частните  лица  живеят  в  безопас¬ 
ност  и  не  се  страхуват  от  своите  слуги. 

—  И  от  какво  да  се  страхуват? 

—  От  нищо  —  отговорих  аз.  —  Но  разбираш  ли  при¬ 
чината? 

—  Да.  На  всеки  един  от  частните  лица  помага  ця¬ 
лата  държава. 

—  Добре  казваш  — продумах  аз.  —  Но  какво?  Ако 
някой  от  боговете  би  взел  един  човек,  притежател  на 
петдесет  или  на  повече  роби,  и  би  го  преселил  заедно  с 
жена  му  и  децата  му,  с  целия  му  имот  и  слуги  от  държа¬ 
вата  в  някое  пусто  място,  където  никой  от  свободните  не 
ще  му  помага,  мислиш  ли  ти  в  какъв  и  в  колко  голям 
страх  ще  изпадне  той  за  себе  си,  за  децата  си  и  за  жена 
си  да  не  бъдат  избити  от  слугите? 

—  Сигурно  в  най-голям  —  рече  той. 

—  Няма  ли  той  да  бъде  принуден  да  ласкае  едни  от 
робите,  да  им  обещава  много  и  да  ги  пуска  на  свобода, 
без  да  чака  да  го  молят  за  това,  и  по  този  начин  да  се 
окаже  ласкател  на  собствените  си  слуги?4 

—  За  него  това  е  крайна  необходимост,  защото  в 
противен  случай  би  загинал  —  рече  той. 

—  Но  —  продължих  аз,— ако  същият  бог  би  заселил 
и  много  други  като  негови  съседи  в  околностите, нали 
те  не  биха  позволили  на  никого  да  господствува  над 

другите,  ако  някой  пожелае,  но  и  нали  биха  го  хванали 
и  наказали  най-жестоко? 

—  Тогава  според  мене  той  би  бил  в  още  по-лошо  със¬ 
тояние,  понеже  би  бил  пазен  отвред  от  всички  свои 
врагове  —  отвърна  Главкон. 

—  Нима  не  е  окован  в  също  такава  тъмница  тира¬ 
нинът,  който  по  природа,  както  вече  изяснихме,  е  из¬ 
пълнен  от  много  и  разнообразни  видове  страх  и  страсти? 
Макар  че  има  любопитна  душа,  нали  той  единствен  от 
поданиците  на  държавата  не  може  никъде  да  предприеме 
пътуване,  нито  да  погледа  това,  което  желаят  и  други¬ 
те  свободни  люде,  но  затворил  се  у  дома  подобно  на  же¬ 
на5,  повечето  време  живее  там,  като  завижда  на  други¬ 
те  граждани,  когато  някой  от  тях  пътува  извън  оте¬ 
чеството  си,  за  да  види  нещо  хубаво? 

—  Съвсем  е  така  —  рече  той. 


За  тираническата 
жестокост 

VI.  Нали  такива  злини  има  в  голямо  изобилие  този, 
който  лошо  управлява  сам  себе  си?  Ти  го  определи  преди 
малко  като  най-нещастен,  тиранически  настроен  чо¬ 
век,  който  не  прекарва  живота  си  като  частно  лице,  но 
е  принуден  от  някаква  съдба  да  стане  тиранин.  И  ма¬ 
кар  че  не  може  да  заповяда  сам  на  себе  си,  той  се  за¬ 
лавя  да  заповядва  на  другите.  Нали  той  прилича  на 
този,  който  е  с  болно  тяло  и  няма  сили  да  се  грижи  сам 
за  себе  си,  но  е  принуден  да  прекарва  живота  си  в  бор¬ 
ба  и  бой  със  силни  люде? 

—  Без  съмнение,  Сократе,  ти  говориш  съвсем  верни 
и  истинни  неща  —  рече  той. 

—  Не  е  ли  напълно  жалко  това  състояние,  драги 
Главконе  —  продължих  аз,  —  и  не  живее  ли  тиранинът 
още  по-трудно  от  този,  когото  ти  определи,  че  живее 
най-трудно? 

—  Точно  така  —  рече  той. 

—  В  същност  дори  някой  да  не  е  съгласен,  в  дейст¬ 
вителност  истинският  тиранин  е  истински  роб,  осъден 
на  най -големи  ласкателства  и  робувания,  ласкател  на 
най-порочните,  лишен  от  възможност  да  изпълни  ня¬ 
кога  своите  желания,  но  винаги  нуждаещ  се  най-мно¬ 
го  от  най-много  неща  и  наистина  е  беден,  стига  само  чо¬ 
век  да  знае  да  прониква  дълбоко  з  душата  му.  Той 
е  обхванат  от  постоянен  страх  и  е  измъчван  от  ужас  и 
терзания  през  целия  си  живот,  щом  е  подобен  на  дър¬ 
жавата,  която  управлява.  А  той  подобен  ли  е  на  нея, 
или  не? 

—  Съвсем  е  подобен  —  рече  той. 

—  Освен  това  ние  ще  определим  за  тоя  човек  още  и 
това,  което  по-рано  казахме,  че  за  него  е  необходимо  да 
бъде  поради  властта  си,  и  то  много  повече,  отколкото  е 
бил  по-рано,  и  омразен,  и  неверен,  и  несправедлив,  и 
недружелюбен,  и  нечестив,  и  такъв,  който  приема  и 
подхранва  всякаква  порочност.  Поради  всичко  това 
той  е  най-нещастен  първом  за  себе  си,  а  след  това  пра¬ 
ви  такива  и  своите  близки. 

—  Никой  човек,  на  когото  умът  е  на  място,  няма  да 
ти  противоречи  —  рече  Главкон. 

Пет  вида 
щастие 

—  Хайде  сега  —  настоях  аз,  —  както  се  показа  до  този 
момент  съдник  въз  основа  на  всичко,  тъй  също  определи 
кой  според  твоето  мнение  е  пръв  по  щастие,  кой  е  вто¬ 
ри  и  така  поред  за  всички  пет  вида  люде  —  за  човека 
при  държавна  уредба  с  царе,  после  при  тимократиче- 
ска,  на  трето  място  за  човека  при  олигархията,  също 
при  демокрацията  и  най -после  при  тиранията. 

—  Лесно  е  —  рече  той  —  да  се  даде  мнение  за  тях, 
понеже,  щом  се  появят,  аз  подобно  на  хорове®  веднага 
ги  преценявам  по  добродетел,  пороци,  щастие  и  по  про¬ 
тивоположните  на  тия  им  качества. 

—  И  така  да  наемем  ли  глашатай  —  продължих  аз  — 
или  сам  да  разглася,  че  синът  на  Аристон7  сметна  най- 
добрия  и  най-справедливия  човек  за  най-щастлив,  а 
такъв  е  най-царственият,  който  властвува  над  себе  си. 
А  най-лошия  и  най-несправедливия  човек  Главкон  смет¬ 
на  за  най-нещастен.  Нали  такъв  е  този,  който  е  най-го- 
лям  тиранин  за  самия  себе  си  и  най-тиранически  управ¬ 
лява  държавата? 

—  Така  го  разгласи  —  рече  той. 

—  Да  добавим  ли  —  попитах  аз,  —  че  те  са  такива 
независимо  дали  остават  скрити,  или  не  остават  скрити 
за  всички  хора  и  богове? 

—  Добави  —  рече  той. 

За  трите  вида 
удоволствия 

VII.  Нека  бъде  така  —  рекох  аз.  —  Това  пък  да  бъде 
първото  наше  доказателство.  А  второто  трябва  да  бъде 
следното,  ако  се  приема. 

—  Кое  е  то? 

—  Щом  подобно  на  държавата  —  продължих  аз, 
която  е  разделена  на  три  вида,  така  също  и  душата  на 
всеки  човек  е  трояка,  то  разумът  според  мене  ще  приеме 
второто  доказателство. 

—  Кой  е  то? 

—  То  е  следното:  щом  душата  се  състои  от  три  ча¬ 
сти,  то  и  удоволствията  ми  се  струват  толкова,  т.  е. 
всяка  душевна  част  си  има  собствено  удоволствие.  Съ¬ 
що  така  и  желанията,  и  властите  са  трояки. 

—  Как  разбираш  това?  —  попита  той. 

—  Едната  страна  е  тая,  чрез  която  човек  учи,  дру¬ 
гата  е,  чрез  която  се  гневи,  а  третата  част  е  тази,  която 
поради  нейната  разновидност  не  можахме  с  едно,  свой¬ 
ствено  за  нея  име,  да  я  наречем,  но  я  наименувахме  с 
това,  което  тя  има  като  най-важно  и  най-силно  у  себе 
си.  Ние  я  нарекохме  алчна  поради  силата  на  желания¬ 
та  за  храна,  питие,  любовни  наслади  и  всички  други  по¬ 
добни  на  тях,  а  така  също  и  поради  сребролюбието,  по¬ 
неже  тия  желания  се  задоволяват  особено  много  чрез 
пари. 

—  Това  е  правилно  —  рече  той. 

—  И  тъй,  ако  ние  бихме  казали,  че  желанието  за  не¬ 
що  такова  е  стремеж  за  печалба,  то  ние  бихме  намерили 
съществена  опора  в  нашето  разискване,  за  да  си  разя¬ 
сним  нещо,  когато  говорим  за  тая  страна  на  душата: 
и  нали  правилно  бихме  я  нарекли,  ако  я  назовем  среб- 
ролюбива  и  користолюбива? 

—  Струва  ми  се  —  рече  той. 

—  Но  какво?  Не  казвахме  ли  ние,  че  гневливата 
част  ч"а  душата  всецяло  и  винаги  се  стреми  към  власт, 
победа  и  слава? 

—  Разбира  се. 

—  Следователно  правилно  ще  бъде,  ако  я  наречем 
победолюбива  и  честолюбива. 

—  Съвсем  правилно. 

—  Известно  е  на  всекиго,  че  тая  част,  чрез  която 
учим,  всецяло  и  винаги  е  насочена  към  познаване  на 
истината,  където  и  да  е  тя,  а  за  пари  и  слава  най-малко 
от  всичко  се  грижи. 

—  Естествено. 

—  Ако  ние  я  наречем  любознателна  и  обичаща  мъд¬ 
ростта,  нали  бихме  я  нарекли  съобразно  нейното 
качество  ? 

—  Как  не  бихме? 

—  Но  нали  в  душите  на  едни  властвува  една  при¬ 
рода,  а  в  душите  на  други  пък  властвува  друга  —  къ¬ 
дето  коя  попадне? 

—  Така  е  —  рече  той. 

—  Нали  поради  това  ние  твърдим,  че  има  и  три  ви¬ 
да  хора:  обичащи  мъдростта,  честолюбиви  и  користолю- 
биви? 

—  Естествено. 

—  Нали  има  и  три  вида  удоволствия,  всяко  от  кои¬ 
то  съответствува  на  един  от  споменатите  човеци? 

—  Разбира  се. 

—  Знаеш  ли  ти  —  попитах  аз,  —  че  ако  пожелаеш 
да  попиташ  поред  всеки  един  от  тия  три  вида  хора  кой 
от  тия  три  вида  живот  е  най-приятен,  то  всеки  един  ще 
похвали  най -много  своя  собствен  живот.  Нали  кори- 
столюбивият  ще  твърди,  че  удоволствието  от  честта  и 

знанието  нищо  не  струва  в  сравнение  с  удоволствието  от 
печеленето,  щом  никое  от  тях  не  носи  пари? 

—  Вярно  —  рече  той. 

—  А  какво  да  кажем  за  честолюбивия?  Нали  той 
смята  удоволствието  от  парите,  продължих  аз,  за  гру¬ 
бо  и  удоволствието  от  ученето  за  вятърничава  работа  и 
бръщолевене,  щом  знанието  не  носи  чест? 

—  Така  е  —  рече  той. 

—  А  пък  обичащият  мъдростта  (философът),  про¬ 
дължих  аз,  нали  според  нас  ще  намери  другите  удо¬ 
волствия  за  чужди  на  истинското  удоволствие,  т.  е.  в 
сравнение  с  удоволствието  да  се  знае  истината  каква  е  и 
в  сравнение  с  постоянния  стремеж  да  я  изучава?  ця- 
ма  ли  той  да  нарече  тия  удоволствия  действително  необ¬ 
ходими,  понеже  ги  предизвиква  само  необходимостта  ? 

—  Това  трябва  добре  да  се  знае  —  рече  той. 

VIII.  Следователно,  когато  удоволствията8  и  са¬ 
мият  живот  на  всеки  един  от  видовете  човеци  са  предмет 
на  недоумение  не  по  отношение  на  това,  кой  живее  по- 
почтено  и  по-позорно,  нито  по-лошо  и  по-добре,  но  по 
отношение  на  самото  по-приятно  и  по-безгрижно,  как 
бихме  узнали  —  попитах  аз  —  кой  от  тях  говори  най. 
вярно? 

—  Съвсем  нямам  какво  да  кажа  по  тоя  въпрос  —  ре¬ 
че  той. 

—  Обмисли  и  следното:  на  какво  трябва  да  се  осно¬ 
вава  това,  което  предстои  да  бъде  признато  за  вярно? 
Нали  на  опит,  разум  и  доказателства?  Или  някой  би 
имал  по-добро  средство  от  тях? 

—  Как  е  възможно  да  има  друго  средство?  —  ре¬ 
че  той. 

—  Сега  внимавай:  кой  от  тия  три  вида  човеци  е  най- 
опитен  във  всички  удоволствия,  за  които  говорихме? 
Дали  користолюбивият  ти  изглежда  по-опитен  да  узнае 

самата  истина,  каква  е  тя  по  отношение  на  удовол¬ 
ствието,  произхождащо  от  знанието,  или  философът  по 
отношение  на  удоволствието,  което  произхожда  от  пече¬ 
ленето  на  пари? 

—  Има  голяма  разлика  —  рече  той.  —  Необходимо 
е  философът  да  вкуси  от  едното  и  от  другото  удовол¬ 
ствие  още  от  детство,  а  користолюбивият,  колкото  и  да  е 
способен  да  знае  съществуващото,  никак  не  е  необходи¬ 
мо  да  вкусва  от  удоволствието  от  знанието  и  да  узнае 
колко  то  е  приятно;  а  дори  и  да  пожелае,  това  не  е  лес¬ 
но  за  него. 

—  Следователно  философът  —  продумах  аз  —  стои 
много  по -горе  от  користолюбивия  по  отношение  на  два¬ 
та  вида  удоволствия. 

—  Разбира  се. 

—  Какво  да  кажем  за  честолюбивия?  Философът 
по-неопитен  ли  е  в  удоволствието,  което  произхожда  ог 
честта,  отколкото  честолюбивият  в  удоволствието,  което 
произхожда  от  знанието? 

Ако  всеки  успява  в  това,  към  което  се  стреми,  то 
чест  получават  всички  —  рече  той.  —  С  чест  се  удостоя¬ 
ват  от  мнозина  и  богатият,  и  мъжественият,  и  мъдрият. 
Следователно  всички  изпитват  удоволствие,  което  произ- 
хажда  от  честта,  но  да  се  вкуси  удоволствие  от  съзер- 
цаването  на  съществуващото  не  е  възможно  за  друг  чо¬ 
век,  а  само  за  философа. 

Следователно  философът  —  казах  аз  —  е  най-до¬ 
бър  съдник  между  хората  поради  своята  опитност. 

—  Разбира  се. 

При  това  той  единствен  ще  бъде  опитен  разумно. 

—  Как  иначе? 

А  и  средството,  чрез  което  се  прави  преценка, 
принадлежи  не  на  користолюбивия  и  честолюбивия,  а 
на  философа. 

—  Кое  средство? 

—  Ние  казахме,  че  преценката  трябва  да  става  чрез 
доказателства.  Нали? 

-  Да. 

—  Именно  доказателствата  са  негово  средство. 

—  Защо  не? 

—  Ако  това,  което  трябва  да  бъде  преценявано,  най- 
добре  се  преценява  чрез  богатство  и  печалба,  тогава  тия 
неща,  които  хвали  и  укорява  користолюбивият,  трябва 
да  бъдат  самата  истина. 

—  Разбира  се. 

—  Ако  пък  трябва  да  се  дава  преценка  за  чест,  по¬ 
беда  и  мъжество,  нали  ще  бъдат  най-истинни  тия  неща, 
които  казват  честолюбивият  и  обичащият  борбата? 

—  Ясно  е. 

—  А  когато  трябва  да  се  дава  преценка  за  опит¬ 
ност,  разсъдителност  и  доказателства? 

—  Необходимо  е  —  рече  той  —  тогава  да  е  самата 
истина  това,  което  одобряват  философът  и  ученият. 

—  Следователно  от  съществуващите  три  вида  удо¬ 
волствия  най-приятното  принадлежи  на  оная  част  на 
душата,  чрез  която  учим.  И  този  от  нас,  у  когото  тая 
част  господствува,  нали  неговият  живот  е  най-приятен? 

—  Как  няма  да  бъде  най-приятен  —  рече  той.  — 
Мислещият  човек  хвали  своя  живот,  понеже  сам  си  е 
господар  на  похвалата. 

—  Но  кой  живот  и  кое  удоволствие  той  ще  постави 
на  второ  място?  —  попитах  аз. 

—  Очевидно  удоволствието  на  военния  и  на  често - 
любивия.защото  то  е  по-близко  до  удоволствието  на  фи¬ 
лософа,  отколкото  до  удоволствието  на  печелещия  пари. 

—  Както  изглежда,  последно  ще  бъде  удоволствие¬ 
то  на  користолюбивия. 

—  Защо  не  —  рече  той. 

IX.  Това  са  наистина  два  случая  на  състезание9,  след¬ 
ващи  един  след  друг;  и  два  пъти  справедливият  човек 
излезе  победител  над  несправедливия.  Третото  съпоста¬ 
вяне  разглеждай  по  олимпийски  в  чест  на  спасителя 
Зевс  Олимпийски.  Забележи,  че  удоволствието  на  всич¬ 
ки  хора  с  изключение  това  на  разумния  нито  е  съвсем 
истинско,  нито  е  чисто,  но  е  като  някаква  сянка  на  удо¬ 
волствие,  както,  мисля,  ми  беше  казал  някой  от  мъдре¬ 
ците.  И  това  ще  бъде  най-голямото  и  най-значително 
от  пораженията. 

—  Естествено.  Но  какво  имаш  пред  вид? 

—  Аз  ще  открия  това  удоволствие  —  рекох,  —  ако 
ти  отговаряш  на  моите  въпроси. 

—  Питай  ме  —  рече  той. 

—  Хайде,  кажи  ми  —  продумах  аз,  —  наричаме  ли 
ние  смъртта  противоположна  на  удоволствието? 

—  Наричаме. 

—  Има  ли  състояние  без  радост  и  без  скръб? 

—  Има,  разбира  се. 

—  По  средата  на  тия  две  състояния  няма  ли  да  има 
впрочем  някакво  спокойствие  на  душата?  Или  ти  не 
наричаш  така  това  състояние? 

—  Така  го  наричам  —  рече  той. 

—  Не  си  ли  спо  мняш  —  продължих  аз  —  думите  на 
болните,  които  произнасят,  когато  страдат? 

—  Какви? 

—  Че  няма  нищо  по-приятно  от  здравето,  но  преди 
да  се  разболеят,  за  тях  е  останало  скрито  най-прият¬ 
ното. 

—  Спомням  си  —  рече  той. 


ДЪРЖАВАТА  435 


ПЛАТОН 


—  Не  сн  ли  слушал  да  говорят  и  тия,  които  имат 
някаква  голяма  болка,  че  нищо  не  е  по-приятно  от 
прекратяването  на  болката? 

—  Слушал  съм. 

—  Когато  хората  се  намират  в  редица  други  подоб¬ 
ни  случаи  и  страдат,  мисля,  ти  забелязваш,  че  пре¬ 
възнасят  като  най -голямо  удоволствие  нестрадането  и 
затихването  на  страданието,  а  не  радостта. 

—  Това  затихване  —  рече  той  —  тогава  бива  веро¬ 
ятно  приятно  и  желано. 

—  А  когато  някой  престане  да  се  радва  —  продъл¬ 
жих  аз,  —  затихването  на  удоволствието  ще  бъде  не¬ 
приятно. 

—  Може  би  —  рече  той. 

—  Следователно  това  затишие,  като  се  намира  меж¬ 
ду  двете  крайности,  които  споменахме,  ще  бъде  и  ед¬ 
ното,  и  другото,  т.  е.  скръб  и  удоволствие. 

—  Изглежда. 

Но  възможно  ли  е  това,  което  не  е  нито  едното, 
нито  другото,  да  бъде  и  едното,  и  другото? 

—  Струва  ми  се,  че  не  е  възможно. 

—  Но  когато  в  душата  се  появяват  някакво  удовол¬ 
ствие  и  някаква  скръб,  нали  това  е  някакво  движение 
на  тия  две  крайности?  Или  не  е? 

-  Да. 

—  А  това,  което  не  е  нито  неприятно,  нито  прият¬ 
но,  не  е  ли  някакво  затишие  и  не  се  ли  явява  по  средата 
между  тях? 

—  Явява  се. 

—  Как  може  да  е  вярно,  че  отсъствието  на  скръб  е 
удоволствие,  а  отсъствието  на  удоволствие  е  скръб? 

—  По  никакъв  начин. 

—  В  действителност  това  не  съществува,  но,  из¬ 
глежда  —  казах  аз,  —  че  затишието  по  отношение  на 


436 


скръбта  е  удоволствие,  а  по  отношение  на  удоволст¬ 
вието  е  скръб.  С  истинското  удоволствие  няма  нищо  об¬ 
що  тази  игра  на  въображението.  В  нея  няма  нищо  се¬ 
риозно,  а  само  някакво  вълшебство. 

—  Както  показва  и  нашето  изследване  —  рече  той. 

—  Внимавай  —  продължих  аз  —  за  удоволствията, 
на  които  не  предхождат  скърби,  да  не  си  помислиш 
случайно,  че  за  момента  така  е  естествено,  та  удовол¬ 
ствието  е  прекратяване  на  скръбта,  а  скръбта  е  прекра¬ 
тяване  на  удоволствието. 

—  Къде  има  такива  удоволствия  —  рече  той  —  и 
кои  имаш  пред  вид? 

—  Те  са  много  и  различни  —  отговорих  аз,  —  но, 
особено  ако  искаш  да  разбереш,  това  са  удоволствията, 
които  се  отнасят  до  обонянието.  Тези  удоволствия  се 
явявят  неочаквано  без  предшествуващи  скърби  и  са 
много  силни,  а  след  прекратяването  им  не  оставят  ни¬ 
каква  скръб. 

—  Съвсем  вярно  —  рече  той. 

—  Следователно  ние  не  трябва  да  вярваме,  че  пре¬ 
кратяването  на  скръбта  е  чисто  удоволствие,  нито  че 
прекратяването  на  удоволствието  е  скръб. 

—  Не  трябва  да  вярваме. 

—  Впрочем  —  продължих  аз  —  така  наречените 
удоволствия,  които  проникват  в  душата  чрез  тялото  и 
които  са  почти  най-много  и  най-големи,  са  такива, 
че  се  явяват  като  известно  прекратяване  на  скърбите. 

—  Такива  са. 

—  Нали  е  така  също  и  с  предчувствието  на  бъдещи¬ 
те  удоволствия  и  скърби,  т.  е.  когато  предварително  из¬ 
питваме  радост  или  скръб? 

—  Така  е. 

X.  Знаеш  ли  — -  попитах  аз  —  какви  са  те  и  на  какво 
са  най-много  подобни? 

—  На  какво?  —  попита  той. 

—  Смяташ  ли  —  продължих  аз,  —  че  в  природата 
има  едно  нещо  високо,  друго  ниско,  а  трето  пък  е 
средно? 

—  Смятам. 

—  Мислиш  ли,  че  ако  някой  се  стреми  от  ниското 
към  средното,  си  представлява  това  иначе,  а  не  като 
стремление  към  високото?  А  когато  застане  в  средата  и 
след  като  погледне  откъде  е  тръгнал,  би  ли  си  помислил 
нещо  друго,  освен  че  е  на  високото,  понеже  не  е  имал 
възможност  да  види  истински  високото? 

—  Заклевам  се  в  Зевса  —  рече  той,  —  смятам,  че 
този  човек  иначе  не  би  си  представял  това. 

—  Ако  пък  би  се  насочил  обратно  —  продължих 
аз,  —  би  ли  смятал,  че  се  отправя  надолу,  и  правилно 
ли  би  смятал  това? 

—  Може  ли  да  не  смята  това? 

—  И  нали  той  ще  си  представя  всичко  това,  понеже 
не  знае  истински  високото,  средното  и  ниското? 

—  Очевидно. 


Знанието 
и  истинското 
удоволствие 

—  Ще  се  учудваш  ли  ти,  ако  тези,  които  не  познават 
истината,  с  нездрави  мнения  за  много  други  неща,  имат 
същото  отношение  спрямо  удоволствието  и  скръбта  и 
средното  помежду  тях,  така  че  когато  се  насочват  към 
скръбното,  наистина  биха  го  намирали  за  такова  и  ис¬ 
тински  биха  скърбели,  а  преминавайки  от  скръбното  към 
средното,  упорито  биха  смятали,  че  преминават  към  пъл- 

но  удоволствие;  също  и  тия,  които  не  познават  белия 
цвят,  смятат  сивия  цвят  за  бял  в  сравнение  с  черния; 
също  така  тия,  които  не  познават  удоволствието,  биха 
правили  погрешна  преценка  между  скръбта  и  липсата 
на  скръб. 

—  Заклевам  се  в  Зевса  —  рече  той,  —  не  бих  се 
учудвал,  а  повече  бих  се  удивлявал,  ако  не  беше  така. 

—  Замисли  се  върху  следното  —  подканих  го  аз. 
Гладът,  жаждата  и  други  подобни  не  са  ли  в  същност 
някаква  пустота  в  тялото? 

—  Какво  друго  са? 

—  А  незнанието  и  неразбирането  не  са  ли  също  пу¬ 
стота  в  състоянието  на  душата? 

—  Разбира  се. 

--  Нали  би  запълнил  тая  пустота  този,  който  прие¬ 
ма  храна,  и  този,  който  има  ум? 

—  Как  иначе? 

—  А  става  ли  запълването  по-точно  чрез  това,  кое¬ 
то  е  по-малко,  или  чрез  това,  което  е  повече? 

_  Явно  е,  че  става  посредством  това,  което  е  по¬ 
вече. 

—  Кои  от  двата  вида  ти  смяташ,  че  имат  по-чиста 
същност,  т.  е.  хлябът  ли,  питието,  готвените  ястия  и 
всякакъв  друг  вид  храна,  или  пък  това  са  истинското 
мнение,  науката,  разумът  и  изобщо  всякаква  добро¬ 
детел?  Решавай  по  следния  начин.  Това,  което  се  държи 
за  неизменното,  за  безсмъртието  и  за  истината  и  само  е 
такова  и  се  превръща  в  подобно  нещо,  то  ли  ти  се  стру¬ 
ва,  че  е  по-съществено,  или  пък  е  по-съществено  онова, 
което  се  държи  за  преходното,  за  смъртното  и  което 
само  е  такова  и  в  такова  става? 

—  Това,  което  се  държи  за  винаги  подобното  на  се¬ 
бе  си,  т.  е.  за  неизменимото,  е  по-важно  —  рече  той. 

—  А  същността  на  това,  което  е  винаги  подобно, 

ппма  участвува  повече  в  същността,  отколкото  в  зна¬ 
нието? 

—  По  никакъв  начин. 

Но  какво?  Повече  и  от  истината? 

—  И  това  не. 

—  Ако  е  по-малко  причастно  в  истината,  нали  та¬ 
ка  ще  бъде  и  със  същността? 

—  Необходимо  е. 

Нали  всички  видове  грижи  за  тялото  участву¬ 
ват  по-малко  в  истината  и  същността  от  ония  грижи, 
които  се  отнасят  до  душата? 

—  Много  по-малко. 

Смяташ  също,  че  и  самото  тяло  по-малко  участ¬ 
вува  от  душата? 

—  Аз  така  мисля. 

Нали  това,  което  се  изпълня  повече  с  действи¬ 
телни  неща,  само  е  повече  действително,  отколкото  то¬ 
ва,  което  се  изпълня  с  по-малко  действителни  неща  и  то 
самото  е  по-малко  действително? 

—  Как  да  не  се  изпълня  повече? 

Ако  е  приятно  изпълнянето  със  съответствуващи 
на  природата  му  неща,  то  изпълняното  действително 
с  повече  действителни  неща  ни  прави  да  се  радваме 
повече  от  действително  и  по-истински  на  истинското 
удоволствие,  а  това,  което  участвува  в  по-малко  съще¬ 
ствуващи  неща,  по-малко  истинно  и  по-малко  здраво 
се  изпълня  и  става  участник  в  по-лъжливо  и  в  по- 
малко  истинно  удоволствие. 

—  Това  е  съвсем  необходимо  —  рече  той. 

—  Затова  неопитните  в  благоразумието  и  доброде¬ 
телта,  като  участвуват  постоянно  в  гощавки  и  други 
подобни  веселия,  се  насочват  надолу,  както  изглежда, 
а  после  отново  към  средата  и  така  през  целия  си  живот 
блуждаят.  Като  не  прескачат  тая  граница,  те  никога 

не  са  отправяли  поглед  към  истински  високото,  нито 
са  се  издигали  до  него,  нито  са  се  изпълнили  с  дейст¬ 
вително  съществуващото,  нито  са  вкусвали  от  истин¬ 
ското  и  чисто  удоволствие;  подобно  на  добитък  винаги 
гледат  надолу  с  наведена  глава  към  земята,  хранят  се 
до  насита  на  трапезата  и  се  плодят;  поради  надпревар- 
ване  за  тия  неща  те  се  ритат  с  железни  копита  и  се  муш¬ 
кат  помежду  си  с  железни  рога,  като  се  избиват  поради 
ненаситност,  понеже  не  могат  да  напълнят  със  същест¬ 
вуващото  своята  същност  и  своите  ненаситни  гърла.10 

—  Сократе  —  рече  Главкон,  —  ти  изобразяваш 
живота  на  обикновения  народ,  сякаш  си  оракул. 

—  Не  е  ли  необходимо  да  се  прибавят  към  удовол¬ 
ствията  и  скърби?  Макар  това  да  са  само  призрачни 
образи  на  истинското  удоволствие,  при  съпоставянето 
им  с  него  те  се  показват  с  твърде  бледи  краски.  Все  пак 
те  правят  силно  впечатление,  докарват  хората  до  из¬ 
стъпление  и  безумните  до  неистова  любов  и  стават  при¬ 
чина  за  раздор  по  същия  начин,  както  някога  хората 
са  се  сражавали  под  стените  на  Троя  за  призрака  на 
Елена,  без  да  знаят  самата  истина  според  думите  на 
Стезихор.11 

—  Съвсем  е  необходимо  това  да  бъде  така  —  ре¬ 
че  той. 

XI.  Но  какво?  Нещо  друго  ли  трябва  да  се  яви  при 
гневливата  природа,  когато  някой  върши  същото  това 
било  от  завист  поради  честолюбие,  било  с  насилие  по¬ 
ради  съперничество,  било  с  гняв  поради  тежък  харак¬ 
тер,  като  без  разум  и  ум  се  старае  да  се  насити  на  чест, 
победа  и  гняв? 

—  По  необходимост  това  същото  става  и  в  тоя  слу¬ 
чай  —  рече  той. 

—  Но  какво?  —  попитах  аз.  —  Няма  ли  смело  да 
кажем,  че  и  пожеланията,  които  се  отнасят  до  користо- 

любието  и  съперничеството12,  ако,  подчинявайки  се 
на  знанието  и  разума  и  под  тяхно  ръководство  търсят 
и  получават  удоволствията,  към  които  води  разумът, 
ще  получат  най-истинските  удоволствия,  доколкото 
те  са  достъпни  за  хората,  които  търсят  истината?  Това 
биха  били  свойствените  удоволствия,  защото  това,  което 
е  най-доброто  за  всеки  един,  то  е  в  същото  време  и  най- 
свойствено  за  него. 

—  Разбира  се,  че  е  най-свойствено  —  рече  той. 

—  Следователно,  когато  душата  изцяло  следва  своя¬ 
та  философска  част  и  не  се  бунтува,  нали  тогава  за 
всяка  една  нейна  част  е  възможно  да  върши  своето 
дело  и  да  бъде  справедлива  и  всяка  една  част  се  наслаж¬ 
дава  на  присъщите  й  удоволствия,  които  са  най-добри 
и  по  възможност  най-истинни? 

—  Разбира  се. 

—  А  когато  една  от  частите  почне  да  господствува, 
тогава  и  сама  не  намира  присъщото  й  удоволствие  и 
принуждава  другите  части  да  се  стремят  към  чуждо  за 
тях  и  неистинско  удоволствие. 

—  Така  е  —  рече  той. 

—  Нали  тя  ще  върши  толкова  повече  такива  дела, 
колкото  повече  се  отдалечава  от  философията  и  от  ра¬ 
зума? 

—  Разбира  се. 

—  Нали  най -много  настрана  от  разума  е  това,  кое¬ 
то  е  далече  от  закона  и  реда? 

—  Очевидно. 

Желания 
и  удоволствия 
на  тиранин  и  цар 

—  Нали  най -много  ще  изглеждат  отдалечени  от  разума 
любовните  и  тираническите  желания? 

—  Разбира  се. 

—  А  най-малко  царствените  и  умерените? 

-  Да.  ' 

—  Следователно  тиранинът  според  мене  ще  бъде 
най-далече  от  истинското  и  свойственото  му  удовол¬ 
ствие,  а  философът  ще  бъде  най-близко  до  своето. 

—  Необходимо  е. 

—  Нали  тиранинът  ще  живее  най-неприятно  — 
продължих  аз,  —  а  философът  най-приятно? 

—  Съвсем  е  необходимо  да  бъде  така. 

—  А  знаеш  ли  —  попитах  аз  —  колко  по-неприятно 
живее  тиранинът  от  царя? 

—  Ако  кажеш  —  отвърна  той. 

—  Както  изглежда,  има  три  вида  удоволствия  — 
едно  истинско  и  две  неистински.  Отбягвайки  закона  и 
разума,  тиранинът  минава  отвъд  неистинските  удовол¬ 
ствия  и  живее  с  някакви  робски  и  наемнически  удовол¬ 
ствия;  а  колко  много  затъва  в  живот  без  истински  удо¬ 
волствия,  това  не  е  лесно  да  се  каже  освен  по  следния 
начин. 

—  По  кой  начин?  —  попита  той. 

—  Тиранинът  е  трети  след  човека  от  олигархичес¬ 
ката  държавна  уредба,  а  по  средата  между  двамата  се 
намира  човекът  от  демократическата  уредба. 

-  Да. 

—  Ето  защо,  ако  казаното  по-рано  е  вярно,  то  по 
отношение  на  истинското  удоволствие  нали  тиранинът 

трябва  да  прекарва  своя  живот  с  третия  призрачен 
вид  удоволствие,  като  го  пресмятаме  след  олигарха? 

—  Така  е. 

—  Но  и  олигархическият  човек  се  намира  също  на 
трето  място  след  човека  от  управлението  с  царе,  ако 
приемем  аристократическия  и  царския  за  едно  и  също 
нещо. 

—  На  трето. 

—  Следователно  тиранинът  се  е  отдалечил  от  истин¬ 
ското  удоволствие  три  пъти  по  три  —  продължих  аз. 

—  Изглежда. 

—  Призрачният  образ  на  тираническото  удовол¬ 
ствие  следователно  е  (квадратна)  плоскост  —  казах  аз. 

—  Точно  така. 

—  А  при  повдигане  на  трета  степен  става  очевидно 
колко  е  станало  по-малко  удоволствието  на  тиранина 
от  истинското. 

—  За  този,  който  знае  да  смята,  това  е  ясно  —  ре¬ 
че  той. 

—  Който  пък  вземе  обратната  прогресия,  ще  опре¬ 
дели  колко  царят  се  намира  далеч  от  тиранина  по  от¬ 
ношение  на  истинското  удоволствие.  Същият  при  до¬ 
веждане  докрай  умножението  ще  открие,  че  царят  жи¬ 
вее  седемстотин  двадесет  и  девет  пъти  по-приятно,  а 
тиранинът  живее  толкова  пъти  по-неприятно.13 

—  Ти  направи  неповторимо  изчисление  за  разли¬ 
ката  между  тия  хора,  т.  е.  между  справедливия  и  не¬ 
справедливия  по  отношение  на  удоволствието  и  скръб¬ 
та  —  рече  той. 

—  Това  число  е  наистина  вярно  и  съответствува  на 
живота  им,  —  продължих  аз,  —  ако  на  тях  съответст- 
вуват  дни,  нощи,  месеци  и  години. 

—  Разбира  се,  че  съответствуват  —  рече  той. 

—  А  щом  добрият  и  справедлив  човек  е  толкова 

над  лошия  и  несправедливия  по  отношение  на  удовол¬ 
ствието,  няма  ли  неизмеримо  още  повече  да  го  надминава 
с  благоприличен  живот,  красота  и  добродетел? 

—  Неизмеримо  много  ще  го  надминава,  заклевам 
се  в  Зевса  —  рече  той. 


За  показната 
справедливост 

XII.  Добре  —  потвърдих  аз.  —  Понеже  стигнахме  до 
това  заключение,  нека  повторим  казаното  по-рано,  чрез 
което  стигнахме  до  този  въпрос.  Беше  казано,  че  е  по¬ 
лезна  несправедливостта,  когато  някой  напълно  не¬ 
справедлив  се  почита  като  справедлив.  Или  това  не 
беше  казано? 

—  Така  беше  казано. 

—  А  сега  —  продължих  аз  —  нека  носпорим  с  он¬ 
зи14,  след  като  вече  се  съгласихме  каква  е  силата  на 
справедливата  и  несправедливата  постъпка. 

—  По  какъв  начин?  —  попита  той. 

—  Като  си  създадем  словесен  образ  на  душата, 
та  онзи14,  който  говореше  горното,  да  може  да  разбере 
какво  е  говорил. 

—  Но  какъв  ще  бъде  този  словесен  образ?  —  по¬ 
пита  той. 

—  Някакъв  като  ония  образи,  за  природата  на  кои¬ 
то  митовете  разказват,  т.  е.  като  образите  на  Химера15, 
на  Сцила16  и  на  Цербер17.  Също  и  други  същества,  у 
които  са  сраснали  няколко  различни  образа  според 
митовете. 

—  Наистина  се  разказва  —  рече  той. 

—  Представи  си  образ,  който  е  многолик  и  много- 

глав.  Тия  глави  са  на  домашни  и  диви  зверове  и  са  раз¬ 
положени  около  него  и  той  може  да  ги  променя  и  да  ги 
създава  от  себе  си. 

—  Това  би  било  дело  на  опитен  ваятел,  —  рече 
той.  —  Но  понеже  словото  се  поддава  по-лесно  на  из- 
вайване  от  восъка  и  от  други  подобни  вещества,  нека 
приемем,  че  този  образ  е  вече  изваян. 

—  Нека  вземем  един  образ  на  лъв  и  друг  образ  на 
човек.18  Първият  да  бъде  много  по-голям,  а  вторият 
образ  да  заема  второ  място. 

—  Това  е  по-лесно  и  аз  си  го  представих  —  рече 
той. 

—  Тия  три  образа  съедини  в  един,  та  да  се  сраснат 
здраво  един  с  друг. 

—  Това  вече  стана  —  рече  той. 

—  Постави  отвън  над  тия  три  един  образ,  образа 
на  човек,  така,  че  този,  който  не  може  да  види  вътреш¬ 
ните  три,  а  само  външната  покривка,  да  е  убеден,  че 
вижда  само  едно  живо  същество  —  човека. 

—  Вече  е  направено  и  това  —  рече  той. 

—  Сега  да  кажем  на  този,  който  твърди,  че  е  полез¬ 
но  за  този  човек  да  бъде  несправедлив  и  не  му  е  полез¬ 
но  да  постъпва  справедливо,  че  той  не  казва  нищо  дру¬ 
го,  освен  да  е  полезен  на  оня  разнолик  звяр  и  с  храна 
да  го  прави  силен,  също  и  лъва  и  това,  което  се  отнася 
до  лъва,  а  пък  човека  да  мори  с  глад  и  да  го  прави  слаб, 
за  да  го  водят  натам,  накъдето  всеки  един  от  зверовете 
си  поиска,  и  той  по  никакъв  начин  да  не  може  да  ги 
сближава  и  сдружава  един  с  друг,  но  да  ги  оставя  да  се 
хапят  и  да  се  изяждат  помежду  си  в  люта  битка. 

—  Наистина  така  би  говорил  този,  който  ще  хвали 
несправедливостта  —  рече  той. 

—  А  този  пък,  който  твърди,  че  справедливото  е 
полезно,  нали  той  препоръчва  да  се  прави  и  да  се  гово- 

ри  това,  чрез  което  вътрешният  човек  у  човека  би  ста¬ 
нал  възможно  най-въздържан  и  ще  се  грижи  за  много- 
главия  звяр  подобно  на  земеделец,  който  подхранва 
и  облагородява  кроткото  у  него,  а  пречи  на  дивото  да 
расте?  В  тая  си  дейност  той  прави  природата  на  лъва 
за  своя  помощница.  Нали  общо  за  всички  ще  се  грижи 
и  така  ще  ги  храни,  за  да  ги  направи  добре  разположе¬ 
ни  помежду  им  и  към  него  самия? 

—  Точно  така  говори  този,  който  хвали  справед¬ 
ливостта. 

—  При  всеки  случай  този,  който  хвали  справедли¬ 
востта,  би  говорил  истината,  а  този,  който  хвали  не¬ 
справедливостта,  би  лъгал.  Независимо  дали  имаме 
пред  вид  удоволствието,  добрата  слава  или  ползата, 
хвалителят  на  справедливостта  винаги  говори  истина¬ 
та,  а  хулителят  на  справедливостта  нищо  вярно  не  каз¬ 
ва  и  хули,  без  дори  да  знае  това,  което  хули. 

—  На  мене  не  ми  е  ясно  какво  хули  —  рече  той. 

—  Нека  да  го  убедим  кротко,  като  му  зададем  въ¬ 
прос  (защото  той  не  греши  доброволно):  Чудни  човече, 
нали  бихме  казали,  че  прекрасното  и  грозното  са  стана¬ 
ли  такива  поради  това,  че  прекрасното  подчинява  звер¬ 
ското  в  нашата  природа  на  човешкото  или  още  по- 
добре  на  божественото,  а  пък  грозното  подчинява  крот¬ 
кото  от  нашата  природа  на  дивото?  Ще  се  съгласи  ли 
той,  или  какво? 

—  Ще  се  съгласи,  ако  би  ме  послушал  —  рече  той. 

—  Според  това  разсъждение  ще  има  ли  някой  пол¬ 
за  —  продължих  аз,  —  ако  несправедливо  придобие 
злато,  щом  става  така,  че  вземащият  златото  едновре¬ 
менно  с  това  заробва  най-добрата  част  от  себе  си  на 
най-лошата?  Ако  някой  срещу  злато  продаде  в  роб¬ 
ство  сина  си  или  дъщеря  си  и  при  това  на  диви  и  лоши 
хора,  нали  няма  да  му  бъде  полезно  полученото  за  то- 

ва  злато,  колкото  и  много  да  е  то?  Нали  ще  бъде  мно¬ 
го  нещастен  всеки  човек  и  полученото  в  дар  злато  на¬ 
ли  ще  му  причини  по-страшна  гибел  от  тая  на  Ерифи- 
ла19,  която  получила  в  дар  огърлица  за  живота  на  своя 
съпруг,  щом  без  милост  ще  зароби  най -божественото 
от  себе  си  на  най-безбожното  и  най-нечестивото? 

—  Разбира  се  —  рече  Главкон,  —  той  ще  е  много 
нещастен.  Аз  ти  отговарям  вместо  онзи  наш  събесед¬ 
ник. 

XIII.  Не  смяташ  ли,  че  поради  това  още  от  старо 
време  бива  порицавана  необуздаността,  която  в  такъв 
човек  повече,  отколкото  трябва  отпуща  оня  страшен, 
голям  и  многолик  звяр? 

—  Явно  е  —  рече  той. 

—  Дързостта  и  упорството  нали  биват  порицавани 
тогава,  когато  се  увеличават  и  прекомерно  се  напря¬ 
гат  тия  страни  на  човешката  природа,  които  са  близки 
до  лъвските  и  змийските? 

—  Разбира  се. 

—  Разкошът  и  разнежеността  нали  при  тази  него¬ 
ва  отпуснатост  и  разпуснатост  се  порицават,  когато 
те  му  вдъхват  леност? 

—  Защо  не. 

—  Нали  по  същия  начин  биват  порицавани  ласка¬ 
телството  и  низостта  тогава,  когато  някой  по  същия 
начин  подчинява  раздразнителната  си  природа  на  без- 
покойния  звяр  и  заради  пари  и  от  ненаситност  към  жи¬ 
вотински  страсти  още  от  млади  години  обикновено  се 
превръща  на  маймуна  вместо  на  лъв? 

—  Разбира  се  —  рече  той. 

—  Защо  майсторството  и  занаятчийството,  мислиш, 
се  смятат  за  позорни?  Ще  назовем  ли  друга  причина 
освен  тая,  че  някой  е  ослабил  най-доброто  у  себе  си, 
така  че  не  може  да  управлява  вътрешните  си  зверове, 

но  им  служи  и  може  да  проявява  само  ласкателства 
към  тях? 

—  Изглежда  —  рече  той. 

—  Затова  един  такъв  човек,  за  да  бъде  управля¬ 
ван  от  подобното  на  това,  с  което  се  управлява  най- 
добрият,  няма  ли  да  кажем,  че  той  трябва  да  стане  роб 
на  онова  най-добро,  което  има  божествена  власт?  Ние 
не  вярваме,  че  това  управление  трябва  да  бъде  във  вре¬ 
да  на  роба,  както  мисли  Тразимах  за  управляваните20, 
но  по  възможност  за  всеки  човек  е  по-добре  да  е  под 
властта  на  божественото  и  разумно  начало,  особено 
за  този,  който  има  собствен  управник  у  себе  си;  кога- 
то  пък  някой  няма  такъв,  да  бъде  под  властта  на  вън¬ 
шен  управник,  та  ние  всички,  управлявани  по  един  и 
същи  начин,  да  сме  по  възможност  подобни  и  прияте¬ 
ли  един  на  друг. 

—  Вярно  е  —  рече  той. 

—  И  законът  —  продължих  аз  —  желае  това,  до- 
колкото  е  помощник  на  всички  в  държавата;  същото 
изисква  и  властта  над  децата,  която  не  им  позволява 
да  бъдат  свободни,  докато  не  установим  у  тях,  както  в 
държавата,  определен  ред  и  докато  не  възпитаме  най- 
доброто  от  техните  души  и  не  установим  у  тях  страж 
и  управник,  подобен  на  тоя  в  нашата  държава;  едвам 
тогава  ние  ги  пускаме  на  свобода. 

—  Няма  съмнение,  че  е  така  —  рече  той. 

—  И  така,  Главконе,  ще  кажем  ли  и  въз  основа  на 
какво,  че  е  полезно  да  постъпваме  несправедливо,  да 
живеем  разпуснато  и  да  вършим  позорни  дела,  чрез 
които  човек  става  по-лош,  макар  и  да  получава  пове¬ 
че  пари  и  някаква  друга  сила? 

—  По  никакъв  начин  —  рече  той. 

—  А  защо  несправедливият  намира  за  полезно  да 
се  скрива  и  да  отбягва  от  наказание?  Нима  скрива- 

щият  се  не  става  още  по-лош,  а  този,  който  не  се  скри¬ 
ва  и  претърпява  наказание,  укротява  зверската  си 
природа  и  става  по-добър,  дава  свобода  на  доброто  у 
себе  си?  Нима  цялата  му  душа,  върната  към  най-до¬ 
брата  си  природа,  придобила  разсъдителност,  спра¬ 
ведливост  и  благоразумие,  не  бива  в  толкова  по-добро 
състояние  по  отношение  на  тялото,  притежаващо  си¬ 
ла,  красота  и  здраве,  колкото  душата  е  по-ценна  от 
тялото? 

—  Без  съмнение. 

_  И  така  този,  който  има  ум,  нали  ще  живее,  като 

направлява  всичко  свое  към  това  на  първо  място  да 
почита  науките,  които  правят  душата  му  такава,  а 
останалото  да  не  зачита? 

—  Очевидно  —  рече  той, 

—  След  това  — •  продължих  аз  —  състоянието  и  от- 
хранването  на  тялото  си  той  няма  да  предостави  на 
зверското  и  неразумно  удоволствие  и  не  ще  живее,  ка¬ 
то  се  търкаля  в  него,  но  дори  и  здравето  си  оставя  без 
внимание  и  не  се  грижи  как  да  стане  силен,  здрав  и 
красив,  ако  чрез  това  няма  да  стане  благоразумен,  а 
винаги  ще  създава  хармония  в  тялото  си  за  съзвучие 
с  душата. 

_  Без  съмнение  —  рече  той,  —  стига  да  желае  да 
бъде  наистина  образован  и  знаещ  човек. 

—  Няма  ли  да  търси  —  продължих  аз  —  ред  и  хар¬ 
мония  при  печеленето  на  пари?  Ще  се  поддаде  ли  на 
гордото  мнение  на  тълпата  и  на  възхвалата^  от  страна 
на  мнозинството,  за  да  увеличава  безкрайно  богат¬ 
ството  си  и  да  си  подготвя  безкрайни  злини? 

—  Не  смятам  —  рече  той. 

__  Като  обръща  внимание  на  своята  вътрешна 
уредба  -  продължих  аз  -  и  като  внимава  да  не  се  обър¬ 
ка  нещо  в  него  поради  увеличаването  или  намалява- 

пето  на  имота  му,  той  така  ще  се  разпорежда,  та  ще 
увеличава  и  ще  изхарчва  богатството  си  според  въз¬ 
можностите  си. 

—  Точно  така  —  рече  той. 

—  По  същия  начин  той  ще  гледа  и  на  почестите: 
доброволно  ще  приема  и  ще  вкусва  тия  от  тях,  за  кои¬ 
то  смята,  че  ще  го  направят  по-добър,  но  ще  избягва 
в  частния  и  в  обществения  живот  ония,  за  които  е  убе¬ 
ден,  че  ще  разстроят  наличното  му  състояние. 

—  Ако  се  замисли  върху  това,  той  няма  да  пожелае 
да  се  занимава  с  обществена  работа  —  рече  той 

—  Заклевам  се  в  кучето31  —  рекох  аз,  —  няма  да 
пожелае  в  своята  собствена  държава  и  може  би  още  по- 
малко  в  своето  отечество,  ако  не  се  яви  някакъв  бо¬ 
жествен  случай. 

—  Разбирам  —  речетой.  —  Ти  говориш  за  живеещи¬ 
те  в  държавата,  за  която  ние  разисквахме  и  която  съ¬ 
ществува  само  на  думи,  понеже,  мисля,  тя  никъде  не 
съществува  на  земята. 

—  Но  образецът  на  тая  държава  —  продължих 
аз  —  вероятно  се  намира  на  небето:  ако  някой  желае, 
нека  да  я  види  и  като  я  наблюдава,  да  уреди  сам  себе 
си.  Няма  никакво  значение  дали  тая  държава  някъде 
на  земята  съществува  или  ще  съществува,  но  само  с 
нейните  условия  на  живот  човек  би  могъл  да  има  рабо¬ 
та,  а  на  никоя  друга. 

—  Естествено  —  рече  той. 

Поезията 
в  идеалната 
държава 

I.  Наистина  —  продължих  —  аз  мисля,  че,  както  в 
много  други  отношения,  изобщо  сме  уредили  добре 
нашата  държава,  ала  особено  твърдя  това,  когато  го¬ 
воря  за  поезията. 

—  Какво  точно  имаш  пред  вид?  —  попита  той. 

—  Имам  пред  вид  подражателната1  поезия,  която  не 
се  допуска  никак  в  нашата  държава.  Този  вид  не  тряб¬ 
ва  повече  от  всичко  сега  да  се  допуска  и  това  става  още 
по-ясно  според  мене,  след  като  бяха  разгледани  поот¬ 
делно  разновидностите  на  душата. 

—  Какво  имаш  пред  вид? 

—  За  да  ви  кажа,  както  мисля  (вие  няма  да  ме  из- 
дадете  нито  на  авторите  на  трагедии,  нито  на  всички 
други  подражателни  поети):  всички  тия  произведения 
са  гибел  за  душите  на  слушателите,  понеже  те  нямат 
начин  да  узнаят  с  тяхна  помощ  какво  е  това. 

—  Какво  в  същност  имаш  пред  вид  с  тия  си  ду¬ 
ми?  —  попита  той. 

—  Макар  че  някаква  обич  и  почит  към  Омир  още 
от  детски  години  ме  възпират  да  говоря,  все  пак  съм 
длъжен  да  кажа.  Изглежда,  че  пръв  учител  и  водач 
на  тия  всички  прекрасни  трагически  поети  е  именно 
той.2  Наистина  не  трябва  да  се  зачита  човекът  повече 
от  истината;  аз  трябва  да  говоря  това,  което  вече  ка¬ 
зах. 

—  Разбира  се  —  рече  той. 

—  Сега  ме  слушай  или  по-скоро  отговаряй. 

—  Питай. 

—  Би  ли  могъл  да  определиш  какво  нещо  е  подра- 

жанието?3  Впрочем  и  самият  аз  не  съм  съвсем  наясно 
какво  представлява  то. 

—  Тогава  наистина  —  рече  той  —  как  аз  ще  раз¬ 
бера? 

—  Няма  нищо  странно  в  това  —  продължих  аз,  — 
понеже  късогледите  често  по-скоро  долавят  нещата 
от  тези,  които  виждат  добре.4 

—  Така  е  —  рече  той.  —  В  твое  присъствие  обаче 
аз  нямам  смелост  да  говоря,  макар  и  да  ми  се  струва, 
че  има  какво  да  кажа.  Гледай  и  ти  сам. 


Изкуството 
като  подражание 

—  Искаш  ли  да  започнем  нашето  изследване  според 
нашия  обичаен  метод?  За  всяко  определено  множе¬ 
ство,  на  което  даваме  и  съответно  име,  обикновено  ние 
имаме  един  определен  вид.5  Или  ти  не  знаеш  това? 

—  Зная. 

—  Нека  вземем  сега  нещо  множествено,  което  ти 
искаш,  например  много  легла  и  маси. 

—  Защо  не? 

—  Но  идеите  за  тия  две  неща  са  две:  едната  е  за 
легло,  а  другата  за  маса. 

-  Да. 

—  Нали  ние  обикновено  говорим,  че  майсторите 
изработват  една  или  друга  зещ,  като  гледат  нейната 
идея  —  единият  леглата,  а  другият  масите,  с  които  си 
служим,  а  така  също  и  с  другите  вещи?  Никой  обаче 
от  майсторите  не  създава  самата  идея.  Би  ли  могъл 
той? 

—  По  никакъв  начин. 

—  Сега  обърни  внимание  дали  ти  наричаш  майстор 
тогова? 

—  Кого? 

—  Този,  който  върши  всичко,  което  и  всеки  един 
от  майсторите. 

_  Ти  говориш  за  някакъв  силен  и  удивителен 

човек. 

—  Не  още,  но  скоро  ти  ще  кажеш  нещо  повече. 
Същият  този  творец,  който  не  само  е  в  състояние  да 
направи  всякакви  вещи,  но  и  създава  всички  растящи 
по  земята  растения  и  сътворява  всички  живи  същест¬ 
ва,  всичко  останало  и  себе  си,  а  освен  това  още  земята, 
небето  и  боговете,  а  също  и  всичко,  което  е  на  небето 
и  в  преизподнята  под  земята. 

—  По  твърде  чудноват  начин  говориш  за  софис 
та  —  рече  той. 

—  Не  вярваш  ли?  —  попитах  аз.  —  Но  кажи  ми- 
дали  на  тебе  не  ти  изглежда  такъв  именно  този  майстор, 
или  понякога  ти  изглежда  творец  на  всичко  това,  а 
понякога  не  ти  изглежда?  Или  не  разбираш,  че  по  ня¬ 
какъв  начин  и  ти  сам  си  в  състояние  да  направиш  всич¬ 
ко  това. 

—  По  какъв  начин?  —  попита  той. 

—  Не  е  труден  —  продължих  аз,  —  но  многократ¬ 
но  и  често  се  осъществява.  Ако  желаеш,  вземи  неза¬ 
бавно  сега  огледало  и  обикаляй  с  него  навред:  тутак¬ 
си  ти  ще  създадеш  слънце  и  другите  небесни  тела,  съ¬ 
що  тутакси  ще  създадеш  земя,  себе  си  и  другите  жи¬ 
вотни,  вещи  и  растения,  с  една  дума  всичко,  за  което 
ние  сега  говорихме. 

_  Да  —  рече  той,  —  но  това  ще  бъдат  само  образи, 
а  не  действително  съществуващи  предмети. 

—  Прекрасно  —  продължих  аз.  —  Ти  навлизаш  в 

същността  на  разискването.  Сред  тия  майстори,  мисля, 
е  живописецът.  Или  не  е? 

—  Как  може  да  не  е? 

—  Но  ти  ще  кажеш,  мисля,  че  той  не  прави  истин¬ 
ски  това,  което  прави,  макар  че  в  някакъв  смисъл  и 
живописецът  създава  легло.  Или  не  е  така? 

—  Да  —  рече  той,  —  но  той  го  създава  като  образ. 

II.  Как  стои  въпросът  с  майстора  на  легла?  Нали 
преди  малко  ти  казваше,  че  той  не  създава  идеята,  за 
която  казахме,  че  е  действително  съществуващо  легло, 
а  само  някакво  легло? 

—  Наистина  казвах. 

—  Но  ако  не  прави  това,  което  е,  той  не  прави  съ¬ 
ществуващото,  а  не'що,  което  е  подобно  на  съществу¬ 
валото,  а  в  действителност  не  съществува.  Следовател¬ 
но  този,  който  би  казал,  че  произведението  на  майсто¬ 
ра  на  легла  или  на  някой  друг  занаятчия  е  нещо  дей¬ 
ствително,  той  по  необходимост  не  говори  истината. 

— -  Така  поне  би  изглеждало  на  тия,  които  така  раз¬ 
съждават  —  рече  той. 

—  Следователно  никак  да  не  се  учудваме,  ако  и 
това  в  сравнение  с  истината  би  било  нещо  неясно. 

—  Да  не  се  учудваме. 

—  Желаеш  ли  —  рекох  —  и  при  тия  примери  да 
потърсим  подражателят  какъв  е? 

—  Ако  искаш  —  рече  той. 

—  И  така  леглата  са  три:  едното  е  в  природата, 
за  което  бихме  казали,  че  го  е  създал  бог  според  мене. 
Или  някой  друг? 

—  Никой  друг,  мисля  — рече  той. 

—  Второто  е  това,  което  е  направил  майсторът. 

—  Да  —  рече  той. 

—  Третото  пък  е  това,  което  е  изписал  художни¬ 
кът.  Или  не  е  така? 

—  Да  бъде  така. 

—  И  така  живописецът,  майсторът  на  легла  и  бог 
това  са  трима  създатели  на  трите  вида  легла. 

—  Да,  трима. 

—  Бог  било  че  не  желаел,  било  по  необходимост 
не  създал  в  природата  повече  от  едно  легло  и  така  съз¬ 
дал  само  едно  единствено  легло  и  това  е  то  леглото, 
което  съществува.  Две  или  повече  легла  не  са  били  съз¬ 
дадени  от  бога  и  няма  да  бъдат  създадени. 

—  Защо?  —  попита  той. 

_ Дори  —  продължих  аз  —  ако  беше  създал  само 

две  легла,  пак  би  се  явило  едно,  защото  и  двете  легла 
биха  имали  неговата  идея  и  следователно  онова,  кое¬ 
то  съществува  като  идея,  би  било  едно  легло,  а  не  две. 

—  Вярно  —  рече  той. 

—  Бог  според  мене,  като  знае  това  и  като  иска  да 
бъде  творец  на  действително  съществуващо  легло,  а 
не  на  някакво  си  легло  и  не  да  бъде  някакъв  си  майстор 
на  легла,  той  е  създал  това  единствено  по  естеството 
си  легло. 

—  Изглежда. 

—  Желаеш  ли  ние  да  го  назовем  творец  на  това 
легло  или  нещо  подобно? 

—  Това  би  било  справедливо  —  рече  той,  —  щом 
според  природата  той  е  създал  това  и  всичко  друго. 

—  А  занаятчията?  Няма  ли  да  го  наречем  майстор 
на  легла? 

-Да. 

__  д  живописеца  нали  ще  наречем  също  майстор 
и  творец  на  същото  това? 

—  В  никакъв  случай. 

_ А  какъв  ще  го  наречеш  ти  по  отношение  на  ле¬ 
глото? 

—  Струва  ми  се  —  рече  той,  —  че  най-подходящото 

название  е  подражател  на  това,  на  което  ония  са  май¬ 
стори. 

—  Добре  — рекох  аз.  — Следователно  ти  го  наричаш 
подражател  на  това,  което  е  на  трето  място  от  приро¬ 
дата. 

—  Разбира  се  —  рече  той. 

—  Следователно  такъв  ще  бъде  и  авторът  на  траге¬ 
дии,  щом  е  подражател  на  трето  място  след  царя®  и 
истината;  както  и  всички  други  подражатели. 

—  Изглежда. 

—  Следователно  по  отношение  на  подражателя  ние 
се  съгласихме  вече.  Кажи  ми  следното  за  живописеца: 
смяташ  ли,  че  той  взема  за  подражаване  всичко,  което 
съществува  в  природата,  или  подражава  творбите  не 
майсторите? 

—  Творбите  на  майсторите  —  рече  той. 

—  Каквито  са  или  каквито  изглеждат?  Определи 
и  това. 

—  Но  ти  как  мислиш?  —  попита  той. 

—  Ето  как.  Масата,  ако  я  наблюдаваме  отстрана 
или  направо,  или  някак  другояче,  дали  в  нещо  тя  се 
отличава  сама  от  себе  си,  или  в  нищо  не  се  различава, 
а  само  изглежда  различна?  Също  и  за  другите  пред¬ 
мети. 

—  Да.  Само  изглежда,  а  разлика  няма  —  рече  той. 

—  Обмисли  и  това.  Каква  цел  си  поставя  живопи¬ 
сецът  при  всеки  отделен  предмет:  дали  към  подража¬ 
ване  на  съществуващото,  каквото  е  в  действителност, 
или  към  привидното,  както  вещта  изглежда,  т.  е.  да¬ 
ли  живописта  е  подражание  на  нещо  привидно  или  на 
действителното? 

—  На  привидното  —  рече  той. 

—  Следователно  подражателното  изкуство  е  дале¬ 
че  от  действителността.  Затова,  както  изглежда,  пра- 

ви  всичко,  което  му  се  харесва.  И  щом  само  се  докосне 
до  някой  предмет,  излиза  налице  неговото  призрачно 
изображение.  Например  живописецът,  казваме,  ще 
ни  изобрази  обущар,  строител  и  други  занаятчии,  ма¬ 
кар  нищо  да  не  знае  от  техните  умения.  Но  ако  той  е 
добър  художник,  след  като  нарисува  строител  и  го 
покаже  отдалече  на  деца  или  на  глупави  хора,  той  ги 
измамва  така,  че  на  тях  им  се  струва,  че  това  е  истин¬ 
ски  строител. 

—  Защо  не? 

—  Мисля,  приятелю,  че  трябва  същото  мнение  да 
имаме  за  всички  подобни  неща.  Когато  някой  ни  раз¬ 
казва  за  някого,  че  срещнал  човек,  знаещ  всички  заная¬ 
ти  и  всички  други  неща,  които  знае  всеки  един  поот¬ 
делно,  и  при  това  ги  знае  по-течно  от  всеки  един  друг, 
знаещ  по  едно  изкуство,  то  трябва  на  един  такъв  раз¬ 
казвач  да  възразим,  че  е  прост  човек,  както  изглежда, 
попаднал  на  някакъв  хитрец  и  измамен  от  подража- 
тел,  който  му  се  е  показал  всемъдър,  понеже  сам  не  е 
бил  в  състояние  да  изследва  неговото  знание,  незна¬ 
ние  и  подражание. 

—  Съвсем  вярно  —  рече  той. 


Критика 
на  епоса 
и  трагедията 

III.  Ето  че  след  това  —  продължих  аз  —  ние  трябва  да 
разгледаме  трагедията  и  нейния  вожд  Омир,  тъй  като 
ние  слушаме  от  някои,  че  тези  поети  знаят  всички  из¬ 
куства,  всички  добродетелни  и  порочни  човешки  дела, 
а  така  също  и  божеските  дела.  Необходимо  е  добрият 

поет,  ако  иска  творчеството  му  да  е  прекрасно,  да  знае 
това,  до  което  се  докосва.  В  противен  случай  няма  да 
е  в  състояние  да  твори.  Ние  трябва  да  разглеждаме  тия 
хора,  които  са  срещали  тези  подражатели,  не  са  се  из- 
мамвали  и  виждайки  техните  дела,  дали  не  са  забеляз¬ 
вали,  че  техните  творения  се  намират  на  три  степени 
далече  от  действителността  и  че  е  лесно  да  ги  направи 
този,  който  не  знае  истината,  защото  създават  призра¬ 
ци,  а  не  действителни  неща;  или  според  мнението  на 
мнозинството  и  те  казват  нещо  и  добрите  поети  дей¬ 
ствително  знаят  тия  неща,  за  които  добре  говорят. 

—  Без  съмнение  трябва  да  бъде  разгледан  тоя  въ¬ 
прос  —  рече  той. 

—  Смяташ  ли,  ако  някой  може  да  върши  и  едното, 
и  другото  —  поДражаемото  и  призрака,  че  той  ще  се 
посвети  на  производството  на  призрачни  образи  и  това 
би  поставил  като  най-добра  цел  в  своя  живот? 

- ;  —  Не  смятам. 

—  Според  мене  този,  който  би  познавал  действи¬ 
телно  тия  неща,  които  подражава,  много  повече  би  се. 
потрудил  в  самите  тия  дела,  отколкото  в  подражава¬ 
нето  на  тях  би  се  опитал  да  остави  за  спомен  много  и 
красиви  свои  дела;  и  би  предпочел  да  бъде  той  възхва¬ 
ляван,  отколкото  сам  да  хвали. 

—  Смятам  —  рече  той,  —  защото  честта  и  полза¬ 
та  не  са  равни  помежду  си. 

—  За  другите  предмети  ние  няма  да  търсим  отчет 
нито  от  Омир,  нито  от  някой  друг  от  поетите.  Няма  да 
питаме  дали  някой  от  тях  е  опитен  в  лекарското  изку¬ 
ство,  а  не  само  подражател  на  опитните  в  лекарските 
думи,  нито  дали  някой  поет  от  древните  и  новите  спо¬ 
ред  преданието  е  излекувал  някого,  както  Асклепий, 
или  какви  ученици  в  лекарското  изкуство  поетът  е 
оставил,  както  Асклепий  е  оставил  свои  наследници.7 

Няма  да  ги  питаме  и  за  другите  изкуства:  това  ще  от* 
минем.  Но  щом  Омир  е  започнал  да  говори  за  най- 
велики  и  най-прекрасни  дела,  за  войни  и  военно  из¬ 
куство,  за  държавна  уредба  и  възпитаване  на  хората, 
справедливо  би  било  да  го  запитаме,  задавайки  му  въ¬ 
проса:  «Драги  Омире,  ако  ти  по  отношение  на  съвър¬ 
шенството  не  стоиш  на  трето  място  в  действителността, 
ако  ти  не  твориш  само  подобие,  което  по  нашето  опре¬ 
деление  би  било  само  подражание,  то,  заемайки  вто¬ 
ро  място,  ще  можеш  да  узнаеш  и  да  ни  кажеш  кои  за¬ 
нимания  правят  хората  по-добри  или  по-лоши  в  част¬ 
ния  им  или  в  обществения  живот,  то  кажи  ни  коя  от 
държавите  е  уредена  по-добре  с  твоя  помощ,  както  Спар- 
та  с  помощта  на  Ликург8и  както  много  велики  и  малки 
държави  чрез  мнозина  други  законодатели?  Посочва 
ли  някоя  държава,  че  ти  си  станал  за  нея  добър  законо¬ 
дател  и  че  си  пренесъл  полза  на  нейните  граждани? 
Италия  и  Сицилия  имат  Харондас9,  ние  —  Солон10, 
а  тебе  коя  държава  те  почита  като  такъв?»  Ще  мегж,е 
ли  Омир  да  назове  някоя  страна? 

—  Не  смятам  —  рече  Главкон.  Такова  нещо  не  се 
говори  дори  за  самите  омириди11. 

—  А  помни  ли  се  някоя  война  от  времето  на  Омир, 
която  да  е  водена  добре  под  негово  ръководство  или  по 
негови  съвети? 

—  Никаква. 

—  Говори  ли  се  за  много  и  добре  измислени  негови 
изобретения  като  дела  на  мъдър  мъж  било  в  изкуства¬ 
та,  било  в  други  занимания,  както  за  Талес  Милет- 
ски12  и  Анахарзис  Скитски18? 

—  Няма  нищо  подобно. 

—  Не  се  ли  разказва,  че  ако  Омир  не  е  бил  общест¬ 
вен  водач,  то  поне  частно  приживе  е  ръководил  възпи¬ 
танието  на  някои  люде,  които  са  го  обикнали  за  поу - 

ките  и  са  предали  на  потомците  някакъв  Омиров  на¬ 
чин  на  живот,  както  по  неповторим  начин  бил  обичан 
Питагор  заради  такова  дело,  а  неговите  последовате¬ 
ли  и  сега  още,  спазвайки  особен  начин  на  живот,  наре¬ 
чен  питагорейски,  се  смятат  за  прочути  сред  другите 
хора?14 

—  И  такова  нещо  не  се  говори  —  рече  той.  —  Ето 
Креофил13,  Сократе,  може  би  роднина  на  Омир,  из¬ 
глежда  по-смешен  и  от  името  си  по  отношение  на  въз¬ 
питанието,  ако  е  вярно  разказването  за  Омир.  Гово¬ 
ри  се,  че  докато  още  бил  жив,  Омир  никак  не  бил  на 
почит. 

IV.  Говори  се  —  продължих  аз.  —  Но  помисли  си, 
Главконе,  ако  наистина  Омир  е  бил  в  състояние  да 
възпитава  хората  и  да  ги  прави  по-добри,  доколкото  е 
могъл  да  прави  това  не  чрез  подражание,  а  чрез  зна¬ 
ние,  нали  той  би  имал  много  приятели  и  щеше  да  бъде 
почитан  и  обичан  от  тях?  Ето  Протагор  от  Абдера18, 
Продик  от  Кеос17  и  твърде  много  други  могат  да  вну¬ 
шават  на  тия,  които  по  своя  воля  са  им  станали  учени¬ 
ци,  че  ако  не  се  доверят  на  тяхното  възпитание,  не  ще 
могат  да  управляват  нито  своите  домове,  нито  държа¬ 
вата;  за  тази  си  мъдрост  те  били  толкова  много  обича¬ 
ни,  че  техните  последователи  само  дето  не  ги  носели  на 
главите  си18.  Нали  на  Омир,  ако  той  е  бил  в  състояние 
да  принася  полза  на  хората  за  добродетелен  живот, 
и  на  Хезиод18  техните  съвременници  позволявали  да 
обхождат  страните  и  да  пеят  своите  песни  и  не  ги  за¬ 
читали  по-малко  от  златото,  принуждавали  ги  да  оста¬ 
ват  при  тях  в  къщите  им,  когато  могли  да  ги  убедят 
за  това,  дори  сами  тръгвали  след  тях,  където  и  да  оти¬ 
вали  те,  за  да  получат  достатъчно  образование? 

—  Наистина,  Сократе,  аз  мисля,  че  ти  говориш 
самата  истина  —  рече  той. 

Поетът  създава 
призрачни, 
а  не  действителни 
образи 

Да  смятаме  ли,  че  всички  поети  от  Омир  насам  са 
подражатели  на  призрачния  образ  на  добродетелта  и  на 
всичко  друго  от  този  вид:  те  съчиняват,  а  не  се  докос¬ 
ват  до  истината,  както  и  живописецът,  за  когото  преди 
малко  говорихме,  който  сам  не  знае  обущарския  за¬ 
наят  изглежда,  но  е  нарисувал  истински  обущар  — 
за  незнаещите,  които  гледат  само  съчетания  от  цвето¬ 
ве  и  линии? 

— -  Разбира  се. 

—  Съ,що  тъй,  смятам,  ще  кажем,  че  и  поетът  с  из¬ 
рази  и  думи  изобразява  някои  особености  на  различ¬ 
ните  изкуства,  без  сам  да  ги  знае,  но  ги  подражава, 
така  че  на  другите  им  се  струва  само  въз  основа  на  не¬ 
говите  думи,  че  говори  съвсем  вярно,  когато  описва 
с  ритмичен  и  хармоничен  стих  било  обущарския  занаят, 
било  военното  изкуство  или  пък  нещо  друго  подобно. 
Ето,  самото  това  изкуство  има  по  природа  толкова  го¬ 
лямо  очарование!  Смятам,  че  ти  знаеш  какви  изглеж¬ 
дат  стиховете  на  поетите,  лишени  от  колорита  на  съз¬ 
вучието,  произнасяни  сами  по  себе  си.  Вероятно  си  за¬ 
белязал  това? 

—  Забелязал  съм  —  рече  той. 

Нали  те  приличат  на  лицата  на  тия,  които  са  в 
цветуща  възраст,  но  не  са  красиви,  каквито  изглеждат, 
когато  ги  напуска  вече  цветущата  възраст? 

—  Съвсем  вярно  —  рече  той. 

Хайде  сега  съобрази  и  следното:  създателят  на 
призрачния  образ,  подражателят,  ние  казваме,  нищо 

не  знае  от  съществуващото,  а  знае  само  видимото.  На¬ 
ли  е  така? 

-Да. 

—  Да  не  оставим  казаното  наполовина,  но  нека 
достатъчно  се  вдълбочим. 

—  Говори  —  подкани  ме  той. 

—  Казваме  ли  ние,  че  живописецът  рисува  поводи 
и  юзда? 

-Да. 

—  А  тия  предмети  нали  правят  кожарят  и  желе¬ 
зарят? 

—  Без  съмнение. 

—  Знае  ли  художникът  какви  трябва  да  бъдат  по¬ 
водите  и  юздата?  Нали  това  не  знае  и  майсторът  — 
железарят  и  кожарят,  а  само  конникът,  който  умее  да 
си  служи  с  тях? 

—  Съвсем  вярно. 

—  Няма  ли  да  кажем  същото  и  за  всички  други 
предмети? 

—  Как? 

—  Нали  за  всеки  предмет  се  имат  пред  вид  три 
умения:  едното  ще  си  служи  с  него,  другото  ще  го  на¬ 
прави  и  третото  ще  му  подражава? 

-  Да. 

—  Затова  съвършенството,  красотата  и  правилно¬ 
стта  на  всеки  предмет,  живо  същество  и  дело  не  са  пред¬ 
назначени  за  нещо  друго  освен  за  употреба.  Нали  с 
тая  цел  всяко  нещо  бива  създавано  или  раждано? 

—  Така  е. 

—  Следователно  крайно  необходимо  е  този,  който 
се  ползува  с  всеки  предмет,  да  бъде  твърде  опитен  и  да 
съобщава  на  майстора  кои  вещи  прави  добре  или  лошо 
според  това,  за  което  са  предназначени.  Например 
флейтистът  съобщава  на  майстора  на  флейти  за  флей- 

тите  това,  което  подпомага  свиренето  с  тях,  и  му  по¬ 
казва  как  трябва  да  ги  прави;  и  той  се  вслушва  в  съве¬ 
тите  му. 

—  Как  иначе? 

—  Следователно  знаещият  съобщава  за  добрите 
и  лошите  качества  на  флейтите,  а  майсторът  ще  ги  пра¬ 
ви,  като  възприема  препоръките. 

-  Да. 

—  За  една  и  съща  вещ  майсторът  ще  има  пълна 
вяра  в  достойнствата  и  недостатъците  й,  като  се  съгла¬ 
сява  със  знаещия  и  като  бива  принуждаван  да  слуша 
знаещия,  а  пък  нея  ще  я  знае  този,  който  я  употре¬ 
бява. 

—  Разбира  се. 

—  А  подражателят  дали  от  практиката  ще  придо¬ 
бие  знание  за  това,  което  изобразява,  за  неговите  до¬ 
бри  и  лоши  качества,  или  ще  получи  правилно  мнение 
чрез  необходимото  общуване  с  този,  който  знае;  и  от 
него  ли  ще  получи  напътствие  какво  трябва  да  из¬ 
образи? 

—  Нито  едното,  нито  другото. 

—  Излиза,  че  подражателят  няма  да  има  нито  зна¬ 
ния,  нито  правилно  мнение  за  достойнствата  и  недоста¬ 
тъците  на  тия  предмети,  които  би  изобразявал. 

—  Изглежда,  че  няма. 

—  Следователно  такъв  подражател  в  поезията  би  бил 
чуден  познавач  на  същността  на  тия  неща,  за  които  би 
творил! 

—  Не  съвсем. 

—  Той  впрочем  ще  подражава,  без  да  знае  за  всяка 
вещ  дали  е  лоша  или  добра,  но,  както  изглежда,  ще 
подражава  това,  което  се  струва  хубаво  на  повечето 
хора,  макар  те  в  същност  да  не  знаят  нищо. 

—  Какво  друго? 

—  Както  става  ясно,  ние  се  съгласихме  напълно, 
че  подражателят  не  знае  нищо,  заслужаващо  внимание, 
за  тия  неща,  които  подражава,  но  подражанието  е  ня¬ 
каква  забава,  а  не  е  нещо  сериозно;  а  пък  тия,  които  се 
занимават  с  трагическа  поезия  в  ямбически  размер, 
и  всички  пишещи  в  дактиличен  размер  са  подражатели 
по  преимущество. 

—  Разбира  се. 

V.  Кълна  се  в  Зевса  —  продължих  аз,  —  нали  това 
подражание  е  на  трето  място  от  истината?20  Така  ли  е? 
-Да. 

—  Към  коя  част  от  душевните  качества  на  човека 
то  оказва  въздействието,  което  има? 

—  За  какво  въздействие  говориш? 

—  За  следното.  Една  и  съща  големина,  гледана 
отблизо  и  отдалече,  не  изглежда  за  нас  еднакво  голяма. 

—  Наистина  не  е  еднаква. 

—  Едни  и  същи  предмети  са  криви  и  прави  в  зави¬ 
симост  от  това,  дали  ги  гледаме  във  вода  или  извън 
нея,  както  и  вдлъбнати  и  изпъкнали  все  поради  изма¬ 
мата  на  зрението  ни  при  цветовете.  Съвсем  е  ясно,  че 
цялото  това  объркване  е  присъщо  на  нашата  душа. 
Върху  тази  слабост  на  нашата  природа  се  създават  не¬ 
верните  образи,  фокусничеството  и  още  много  други  та¬ 
кива  хитрости,  които  с  нищо  не  стоят  по -долу  от  изма¬ 
мата. 

—  Истина. 

Поезията 
е  особено 
изкуство 

—  Нали  измерването,  пресмятането  и  претеглянето 
са  най-сигурни  помощници  в  тоя  случай,  за  да  не  ни 
влияе  повече  това,  което  изглежда  по-голямо  или  по- 
малко,  по-многобройно  или  по-тежко,  но  пресметнато¬ 
то,  премереното  и  претегленото? 

—  Нима  може  да  не  е  така? 

—  Но  това  е  дело  на  разумното  начало  на  душата 
за  пресмятане. 

—  Негово  дело  е. 

—  Тази  способност  обаче  премерва  и  определя  ед¬ 
ни  неща  като  по-големи,  други  като  по-малки,  а  пък 
трети  —  равни  помежду  им  в  противоположност  на  това, 
което  с!а  в  действителност. 

-Да. 

—  Но  нали  ние  казахме,  че  е  невъзможно  едно  и 
ейцо  лице  да  има  противоположни  мисли  за  едно  и  съ¬ 
що  нещо? 

—  И  с  право  го  казахме. 

—  Следователно  онова  начало  на  душата,  което 
мисли  против  установеното  с  мярка,  не  е  едно  и  също  с 
това,  което  мисли  според  установеното  с  мярка? 

—  Не  е  едно  и  също. 

—  Но  това  начало,  което  вярва  на  мярката  и  на 
пресмятането,  е  по-доброто  в  душата. 

—  Може  ли  да  не  е  така? 

—  Но  противоположното  на  най-доброто  е  едно  от 
лошите  начала  у  нас. 

—  Това  е  неизбежно. 

—  Аз  изложих  всичко  това  с  намерение  да  се  съ- 

гласим,  че  живописта  и  изобщо  подражателното  из¬ 
куство,  намирайки  се  далече  от  действителността,  вър¬ 
ши  свое  дело,  общува  с  някое  начало  от  душата  ни,  кое¬ 
то  е  далече  от  разума,  и  никак  не  общува  с  нещо  здраво 
и  положително. 

—  Точно  така  —  рече  той. 

—  Следователно  подражателното  изкуство  е  лошо, 
общува  с  лошо  и  ражда  лоши  дела. 

—  Изглежда. 

—  Но  дали  то  е  лошо  само  според  зрението,  продъл¬ 
жих  аз,  или  и  според  възприеманото  от  слуха,  което 
в  случая  наричаме  поезия? 

—  Вероятно  и  според  нея  —  рече  той. 

—  Но  да  не  се  доверим  на  видимото  само  въз  осно¬ 
ва  на  живописта  —  продължих  аз,  —  а  да  се  насочим 
и  към  самото  това  начало  в  душата,  с  което  общува  по- 
дражателната  поезия,  и  да  видим  дали  то  е  лекомисле¬ 
но  или  сериозно. 

—  Наистина  трябва. 


Подражателната 
поезия  нарушава 
душевната 
хармония 

—  Нека  по  такъв  начин  да  го  разгледаме.  Подража¬ 
телното  изкуство  подражава  на  хора,  казваме,  които 
вършат  дела  по  принуда  или  доброволно  и  в  зависимост 
от  тия  дела  се  смятат  за  щастливи  или  за  нещастни, 
а  в  зависимост  от  всичко  това  те  са  скръбни  или  радо¬ 
стни.  Или  тя  изобразява  още  нещо  освен  това? 

—  Нищо  повече  не  изобразява. 

—  Но  във  всичко  това  човек  съгласен  ли  е  сам  със 
себе  си  ?  Или  както  при  зрението  не  е  съгласен  във  всич¬ 
ко  и  за  едни  и  същи  неща  по  едно  и  също  време  има  у 
себе  си  противоположни  мнения?  Също  така  и  при 
действията  възниквали  спор  и  вътрешна  борба?  Припом¬ 
ням,  че  за  това  не  е  нужно  сега  да  се  уговаряме,  защо- 
то  в  по-горните  си  разсъждения21  достатъчно  се  спора¬ 
зумяхме  вече  за  всичко  това:  нашата  душа  е  препълне¬ 
на  с  хиляди  такива  противоречия,  които  стават  едно¬ 
временно. 

—  Правилно  —  рече  той. 

—  Естествено,  че  е  правилно  —  потвърдих  аз,  — 
но  това,  което  отминахме  тогава,  смятам,  че  трябва  се¬ 
га  да  го  изследваме. 

—  Кое  именно?  —  попита  той. 

—  Тогава  ние  говорихме  —  продължих  аз,  —  че 
благоразумният  човек,  ако  му  се  случи  нещастие  да 
загуби  син  или  нещо  друго  много  скъпо  за  него,  по- 
лесно  ще  понесе  бедата  от  другите. 

—  Разбира  се. 

—  Сега  нека  разгледаме  дали  никак  няма  да  скърби, 
или  това  изобщо  е  невъзможно,  а  само  ще  прояви  из¬ 
вестна  умереност  в  скръбта. 

—  Последното  е  по-вярно  —  рече  той. 

—  Но  сега  ми  кажи  още  и  това,  дали  според  тебе 
той  ще  се  бори  повече  и  ще  се  противопоставя  на  скръб¬ 
та,  когато  е  наблюдаван  от  подобните  на  себе  си  или 
когато  е  на  уединено  място,  останал  сам  със  себе  си? 

—  Ще  има  голяма  разлика  в  скръбта  му  —  рече 
той,  —  когато  го  наблюдават. 

—  Останал  сам,  мисля,  той  ще  има  смелост  да  про¬ 
изнася  много  неща,  които  би  се  срамувал  да  каже,  ако 
някой  го  слуша;  ще  извърши  и  много  дела,  които  не  би 
предприел,  ако  някой  би  го  наблюдавал,  че  ги  върши. 

—  Така  е  —  рече  той. 

VI.  Но  нали  разумът  и  обичаят  нареждат  да  се  про- 
гиводействува  на  скръбта,  а  страданието  увлича  чове¬ 
ка  в  скръб? 

—  Вярно. 

Щом  у  човека  има  противоположни  стремежи 
при  разглеждането  на  едно  и  също  нещо  в  едно  и  също 
време,  то  ние  казваме,  че  у  него  по  необходимост  има 
две  начала. 

—  Защо  не? 

—  Нали  едното  от  тях  ще  бъде  готово  да  се  подчи¬ 
нява  на  обичая  така,  както  обичаят  нарежда? 

—  Как? 

—  Обичаят  гласи,  че  при  нещастия  е  най-добре  да 
се  спазва  възможно  най-голямо  спокойствие  и  да  не  се 
изпада  в  униние,  понеже  в  тях  няма  очевидно  нито  доб¬ 
ро,  нито  зло,  а  понасящият  ги  мъчно  няма  никаква  пол¬ 
за  от  това.  А  и  нищо  от  човешките  дела  не  си  заслужава 
голяма  мъка.  Скръбта  е  пречка  за  избягване  на  страда¬ 
нието  и  за  облекчението,  което  предстои  да  се  осъществи. 

—  Защо  пък  говориш  това?  —  попита  той. 

—  Затова  —  отвърнах  аз,  —за  да  можем  да  се  спра¬ 
вим  със  сполетялото  ни  нещастие,  и,  както  става  при 
игра  със  зарове»  щом  на  нас  ни  се  е  паднало  да.  се  спра¬ 
вим  със  случилото  ни  се,  Да  можем  да  се  справим  с  де¬ 
лата  си,  като  изберем  разумно  най-добрата  възможност. 
Не  бива  да  приличаме  на  децата,  които,  ударят  ли  се  ня¬ 
къде,  хващат  удареното  си  място  и  само  плачат,  без  да 
правят  нищо  друго.  Обратно,  ние  сме  длъжни  да  приуч- 
ваме  своята  душа  по  възможност  най-бързо  да  потърси 
лек  и  да  поправя  болното  и  загубеното,  като  чрез  ле¬ 
куването  заглушава  скръбния  си  плач. 

—  Всяка  подобна  постъпка  на  хората  би  била  оп¬ 
равдана  при  сполетелите  ги  нещастия  —  рече  той. 

—  Следователно  ние  твърдим,  че  най-доброто  ка¬ 
чало  на  душата  ще  следва  това  разумно  съображение. 

—  Очевидно. 

—  А  това  начало,  което  ни  води  към  помнене  на  стра¬ 
данието  и  към  скърбите  и  е  ненаситно  на  тях,  няма  ли 
да  го  наречем  неразумно,  бездейно  и  отдадено  на  страх? 

—  Ще  го  наречем. 


Г  невливото 
начало 
на  душата 
по-лесно 
се  изявява 

—  Негодуващото  начало  на  душата  създава  голямо  и 
разнообразно  подражание,  а  разумният  и  спокоен  нрав, 
който  никога  не  излиза  извън  себе  си,  не  може  лесно  да 
бъде  възпроизведен  и  не  може  бързо  да  бъде  възприет, 
когато  е  възпроизведен,  особено  при  тържествено  съб¬ 
рание  и  при  събирането  на  различни  хора  в  театъра, 
понеже  това  е  представяне  на  чуждо  за  тях  чувство. 

—  Съвсем  вярно. 

—  Явно  е,  че  поетът -подражател  по  своята  природа 
няма  отношение  към  разумното  начало  на  душата.  Той 
не  се  старае  да  укрепи  своето  изкуство  за  засилване  на 
това  начало,  когато  иска  да  постигне  успех  сред  тълпа¬ 
та.  Затова  поетът-подражател  се  обръща  към  негоду¬ 
ващия  си  и  променчив  нрав,  който  лесно  се  поддава  на 
възпроизвеждане. 

—  Очевидно. 

—  Нали  с  право  вече  ние  бихме  го  укорили  и  бихме 

го  сметнали  напълно  еднакъв  с  живописеца?  Той  е  по¬ 
добен  на  живописеца  с  предпочитането  на  лъжата  вмес¬ 
то  истината  и  че  общува  с  това  начало  на  душата,  а  не 
с  най-доброто;  и  на  това  начало  е  подобен.  Затова  с 
право  ние  не  бихме  го  приели  в  нашата  държава,  коя¬ 
то  предстои  добре  да  устроим,  понеже  той  раздвижва  и 
подхранва  това  начало  на  душата,  което  след  засилване 
погубва  разумното  начало.  Това  е  все  едно  някой  да 
направи  силни  негодни  люде  и  на  тях  да  предаде  вър¬ 
ховната  власт  на  държавата,  а  да  погуби  честните.  Съ¬ 
щото  ще  кажем  и  за  поета-подражател,  който  внедрява 
поотделно  лош  начин  на  живот  в  душата  на  всеки  човек, 
насърчава  неразумното  начало  на  душата,  което  не  раз¬ 
личава  по-голямо  и  по-малко,  но  едни  и  същи  неща  един 
път  ги  смята  за  големи,  а  друг  път  за  малки,  призрач¬ 
но  създавайки  призрачни  образи,  а  от  действителност¬ 
та  стои  твърде  далеч. 

—  Наистина. 


Подражателната 
поезия 
няма  място 
в  държавата 

VII.  Впрочем  ние  още  не  сме  отправили  най-важното 
обвинение  срещу  поезията.  Най-страшното  е,  че  тя  е  в 
състояние  да  вреди  на  почтените  хора  с  изключение  са¬ 
мо  на  малцина. 

—  Какво  ли  не  ще  се  случи,  ако  тя  наистина  върши 
това? 

—  Слушай  и  помисли.  Най-добрите  от  нас,  като  слу¬ 
шат  Омир  или  някой  друг  от  авторите  на  трагедии,  кой- 

то  подражава  плача  на  някого  от  героите  и  разтяга 
дълъг  и  плачевен  монолог;  или  подражава  на  героите, 
които  пеят  и  се  удрят  в  гърдите,  ти  знаеш,  че  ние  из¬ 
питваме  удоволствие  и  отдадени  всецяло  на  това  впе¬ 
чатление,  следваме  съчувствено  и  старателно  преживя¬ 
ванията  на  героя;  страдаме  заедно  с  него  и  приемаме 
всичко  за  сериозно.  Дори  хвалим  като  добър  този  поет, 
който  в  най-голяма  степен  ни  е  докарал  в  такова  със¬ 
тояние. 

—  Зная.  Как  може  да  не  зная? 

—  А  когато  над  някого  от  нас  се  струпа  собствена 
скръб,  ти  отново  разбираш,  че  ние  се  гордеем  с  проти¬ 
воположното  —  да  можем  да  запазим  спокойствие  и  да 
се  въздържаме,  понеже  това  е  присъщо  на  мъжа,  а  на 
жените  е  присъщо  онова,  което  хвалихме  по-рано. 

—  Разбирам  —  рече  той. 

—  Нима  е  добра  тази  похвала  —  продължих  аз,  — 
когато  някой  гледа  такъв  човек,  какъвто  той  сам  не 
желае  да  бъде  и  би  се  срамувал,  ако  е  такъв,  и  без  да 
го  порицава,  му  се  възхищава  и  го  хвали? 

—  Кълна  се  в  Зевса  —  рече  той,  —това  не  подхож¬ 
да  на  благоразумния. 

—  Да  —  рекох  аз,  —  ако  разгледаш  работата  по 
следния  начин. 

—  По  кой? 

—  Ако  ти  поразмислиш,  ще  разбереш,  че  в  тоя  слу¬ 
чай  изпитва  наслада  и  се  задоволява  от  поетите  онова 
начало  на  нашата  душа,  което  при  собствените  наши 
нещастия  ние  с  всички  сили  подтискаме,  а  пък  то  силно 
желае  да  се  изплаче,  свободно  да  тъгува  и  така  да  се  за¬ 
доволи,  защото  това  е  негово  естествено  състояние.  По- 
добрата  по  природа  страна  на  нашата  душа  не  е  още  до¬ 
статъчно  научена  от  разума  и  навика  и  отпуска  юздите 
на  стражите  на  плачливостта.  Наблюдавайки  чуждите 

страдания,  тая  страна  на  нашата  душа  не  смята  в  ни¬ 
какъв  случай  за  срамно,  когато  някой  друг  човек,  до¬ 
ри  смятан  за  добродетелен,  изразява  по  неподходящ  на¬ 
чин  своята  скръб;  тя  го  хвали  и  съжалява,  дори  смята 
един  такъв  вид  удоволствие  за  собствено  обогатя¬ 
ване  и  в  никакъв  случай  не  желае  да  се  лиши  от  него, 
като  пренебрегва  произведението  като  цяло.  Според 
мене  само  малцина  са  способни  да  си  дадат  сметка  и 
да  размислят,  че  чуждото  преживяване  се  явява  не¬ 
избежно  заразително  и  за  нас;  обхванатият  от  голя¬ 
ма  жалост  към  чуждото  страдание  не  може  лесно  да 
удържи  това  съжаление  и  при  своите  собствени  стра¬ 
дания. 

—  Съвсем  вярно  —  рече  той. 

—  Не  важи  ли  същото  нщцо  и  за  смешното?  Това, 
което  сам  би  се  срамувал  да  го  вършиш,  понеже  пред¬ 
извиква  смях,  когато  чуеш  същото  в  комическо  произ¬ 
ведение  или  в  частни  разговори,  ти  изпитваш  от  него 
голямо  удоволствие  и  не  го  ненавиждаш  като  нещо  ло¬ 
шо,  нали  вършиш  същото,  което  става  и  при  състрада¬ 
нието?  Ако  ти  удържиш  у  себе  си  чрез  разума  това,  кое¬ 
то  би  предизвикало  смях,  страхувайки  се  от  славата  на 
шутовство,  тогава  вече  го  допускаш  и  го  правиш  с  мла¬ 
дежки  жар  и  без  да  забелязваш,  често  го  пренасяш  в 
своя  собствена  среда,  така  че  сам  ставаш  комедиант. 

—  Разбира  се  —  рече  той. 

— -  Същото  предизвиква  у  нас  поетическото  подража¬ 
ние  на  любовните  страсти,  гнева  и  всички  душевни  коп¬ 
нежи,  също  и  за  тъжните  и  приятните  неща  в  душата, 
за  които  казваме,  че  следват  всяка  наша  дейност.  Пое¬ 
тическото  подражание  подхранва  и  оросява  онова, 
което  трябва  да  се  изостави  да  изсъхне,  подчинявани 
на  това,  което  трябва  да  владеем  ние,  за  да  станем  по¬ 
добри  и  по-щастливи  вместо  по-лоши  и  по-нещастни. 

—  И  аз  не  бих  могъл  да  кажа  нищо  против  това  — 
рече  той. 

—  И  тъй,  Главконе  —  продължих  аз,  —  когато  по¬ 
паднеш  на  почитатели  на  Омир,  които  казват,  че  този 
поет  е  възпитал  Елада  и  заради  доброто  уреждане  на 
човешките  дела,  и  заради  просветата  той  заслужава  да 
го  изучаваме,  та  според  него  да  устроим  целия  си  жи¬ 
вот,  ти  трябва  да  се  отнасяш  любезно  и  внимателно  с 
тези,  понеже  те  са  много  добри  хора  според  силите  си. 
Ти  се  съгласи  с  тях,  че  Омир  е  най-великият  и  пръв  поет 
от  трагическите  поети;  в  същото  време  да  знаеш,  че  той 
трябва  да  бъде  допуснат  в  нашата  държава,  доколкото 
са  ценни  неговите  поетични  химни  за  боговете  и  възхва¬ 
ла  на  добрите  люде.  А  щом  ти  приемеш  приятната  с  ли¬ 
рически  и  епически  песни  муза,  в  държавата  ще  се  въз¬ 
царят  удоволствието  и  страданието  вместо  обичая  и 
вместо  онова  схващане,  което  по  общо  мнение  се  е  приз¬ 
навало  винаги  за  най-доброто. 

—  Съвсем  вярно  —  рече  той. 

VIII.  Козаното  досега  —  продължих  аз  —  нека  ни 
служи  за  оправдание  пред  поезията,  която  в  тоя  си 
вид  с  право  тогава  изгонихме  от  нашата  държава:  ра¬ 
зумът  ни  подтиква  към  това.  Нека  да  й  кажем  още 
да  не  ни  обвинява  в  някаква  строгост  и  жестокост, 
понеже  несъгласието  между  философията  и  поезията 
датира  от  древни  времена.  Ето  сентенции22:  лаещо  куче 
против  своя  господар ;  или  според  дрънкането  на  безум¬ 
ните  той  е  велик;  още  тълпата  от  мъдреци  е  по-силна 
и  от  Зевс;  също  те  са  остроумни  мислители,  понеже 
гладуват.  Има  още  хиляди  други  примери  за  тяхната 
отколешна  вражда.  Нека  бъде  казано  също,  че  и  ние  с 
радост  ще  приемем  поезията  в  нашата  държава,  ако 
подражателната  поезия  ни  представи  някакво  основание 
в  полза  на  това,  че  тя  трябва  да  бъде  допусната  в  благо- 

устроената  държава.  Признаваме,  че  и  ние  сами 
сме  омагьосани  от  нея,  но  е  безбожно  да  се  пренебрегне 
това,  което  се  смята  за  истина.  Нали  и  ти,  друже,  си 
омагьосан  от  нея,  особено  когато  я  разглеждаш  чрез 
произведенията  на  Омир. 

—  Естествено. 

—  Следователно  ще  бъде  справедливо  тя  да  се  вър¬ 
не  от  изгнание,  ако  съумее  да  се  защити  с  лиричен  или 
друг  някакъв  размер. 

—  Разбира  се. 

—  Нека  позволим  и  на  нейните  защитници,  които 
не  са  поети,  но  са  почитатели  на  поетите,  да  защитят 
поезията  в  немерена  реч  и  да  докажат,  че  тя  не  само  е 
приятна,  но  е  и  полезна  за  държавното  управление  и  за 
човешкия  живот.  Нека  ги  изслушаме  благосклонно, 
защото  и  ние  ще  спечелим,  ако  поезията  се  окаже  не 
само  приятна,  но  и  полезна. 

—  Как  не  ще  спечелим  —  рече  той. 


Само  полезната 
поезия  се  допуска 
в  държавата 

—  Но  ако  не  им  се  удаде  да  защитят  поезията,  драги 
друже,  ние  трябва  да  постъпим  като  тези,  които  някога 
са  обикнали  някого,  но  след  като  разсъдили,  че  любовта 
не  е  полезна,  те  се  въздържат  от  нея  макар  и  с  големи 
усилия.  Също  така  и  ние,  у  които  поради  чудна  уредба 
на  сегашната  държава  се  е  развила  обич  към  подобен 
вид  поезия,  ще  се  стараем  тя  да  бъде  най-добра  и  най- 
правдива.  Но  докато  тя  не  бъде  в  състояние  да  се  защити, 
ако  стане  нужда  да  я  слушаме,  ние  ще  повтаряме  на  се- 

би  си  като  целително  заклинание  същото  това  разсъж¬ 
дение,  за  което  говорим,  и  ще  се  пазим  да  не  попаднем 
отново  в  тази  детинска  и  присъща  на  тълпата  любов. 
Ще  знаем,  че  не  трябва  да  се  занимаваме  с  тая  поезия 
като  че  тя  има  нещо  от  истината  и  като  че  е  сериозна; 
а  този,  който  я  слуша,  трябва  да  внимава  като  се  грижи 
за  своята  вътрешна  нагласа,  и  трябва  да  помни  това, 
което  ние  говорихме  за  поезията. 

—  Аз  съм  напълно  съгласен  —  рече  той. 

—  Спорът  е  голям,  драги  Главконе  —  казах  аз,  — 
много  по -голям,  отколкото  изглежда:  дали  трябва  чо¬ 
век  да  е  добър  или  лош.  Следователно  не  е  достойно  да 
пренебрегваме  справедливостта  и  всяка  друга  доброде¬ 
тел  било  заради  чест,  било  заради  пари,  било  заради 
някаква  власт,  или  пък  заради  поезията. 

—  Въз  основа  на  това,  което  вече  разгледахме, 
аз  съм  съгласен  с  тебе  —  рече  той,  —  а  смятам,  че  ще  се 
съгласи  и  всеки  друг. 

IX.  Но  ние  не  сме  разгледали  —  продължих  аз  — 
най -голямата  отплата  и  определените  награди  за  добро¬ 
детелта. 

—  Ти  говориш  за  нещо  невероятно  велико  —  рече 
той,  —  ако  има  други  награди,  по-големи  от  вече  спо¬ 
менатите. 

—  Но  за  краткото  ни  време  —  продължих  аз  —  как¬ 
во  велико  би  могло  да  се  случи?  Цялото  това  време  от 
детство  до  старост  по  отношение  на  вечността  е  някакво 
нещо  съвсем  кратко. 

—  В  същност  не  е  никакво  —  рече  той. 

—  Но  какво?  Смяташ  ли,  че  едно  безсмъртно  съ¬ 
щество  трябва  да  се  грижи  за  толкова  малко  време,  а 
не  за  вечността? 

—  Мисля  —  рече  той,  —  но  ти  какво  искаш  да  ка¬ 
жеш  с  това? 

Безсмъртие 
на  душата 

—  Не  чувствуваш  ли  —  рекох  аз,  —  че  нашата  душа  е 
безсмъртна  и  никога  няма  да  погине? 

Тогава  Главкон  ме  погледна  и  учуден  ми  каза: 

—  Заклевам  се  в  Зевса,  не  чувствувам.  А  ти  можеш 
ли  да  докажеш  това? 

—  Мога,  щом  съм  прав  —  продължих  аз,  —  а  вяр¬ 
вам,  че  и  ти  можеш,  понеже  никак  не  е  мъчно. 

—  За  мене  е  мъчно  —  рече  той,  —  но  аз  бих  слушал 
с  удоволствие  това  нещо,  което  не  е  мъчно  за  тебе. 

—  Хайде,  послушай  —  отговорих  аз. 

—  Но  само  почвай  да  говориш  —  рече  той. 

—  Наричаш  ли  ти  —  попитах  —  нещо  добро  и  зло? 

—  Наричам. 

—  За  тия  две  неща  така  ли  също  мислиш,  както 
и  аз? 

—  Но  как? 

—  Всичко,  което  погубва  и  разру/шава,  е  зло,  а 
това,  което  спасява  и  носи  полза,  е  добро. 

—  Така  мисля  —  рече  той. 

—  Но  какво?  Не  мислиш  ли  ти,  че  зло  или  добро 
има  за  всяка  вещ?  Например  възпалението  на  очите  е 
зло  за  очите,  а  болестта  е  зло  за  цялото  тяло,  ръждата  — 
за  житните  растения,  загниването  —  за  дърветата,  ме¬ 
талната  ръжда  — за  медта  и  желязото  и,  както  аз  каз¬ 
вам,  всички  вещи  нали  си  имат  свойствени  за  тях  зло  и 
болест? 

—  Съгласен  съм  —  рече  той. 

—  Следователно  щом  някой  от  споменатите  недъзи 
се  явява  в  някоя  вещ,  причинява  зло  на  това,  в  което  се 
г  явил,  и  накрая  го  разрушава  и  погубва  напълно. 

—  Как  пе? 

—  И  така  присъщото  по  природа  зло  на  всяка  вещ 
и  природният  й  недъг  я  унищожават,  ако  ли  пък  те  не  я 
погубят,  нищо  друго  повече  не  би  могло  да  я  унищожи. 
А  доброто  пък  никога  нищо  не  погубва;  също  така  не 
погубва  и  това,  което  не  е  нито  зло,  нито  добро. 

—  Как  би  могло  то  да  погубва?  —  рече  той. 

Ако  бихме  намерили  сред  съществуващото  та¬ 
кова  нещо,  което  има  свое  зло,  за  да  го  направи  слабо, 
но  не  е  в  състояние  да  го  разслаби  и  погуби,  то  няма  ли 
вече  да  знаем,  че  няма  гибел  за  така  създаденото  от  при¬ 
родата  нещо? 

—  Така  е  по -всяка  вероятност  —  рече  той. 

—  Но  какво?  Има  ли  в  душата  —  попитах  аз  —  не¬ 
що,  което  я  прави  леша? 

—  И  още  колко  голямо  —  рече той.  —Това  са  всички 
недостатъци,  конто  ние  досега  разгледахме  —  неспра¬ 
ведливост  и  невъздържание,  страхливост  и  невежество. 

—  Но  нещо  от  тях  разрушава  ли  и  погубва  ли  ду¬ 
шата?  Размисли  дали  няма  да  се  измамим,  като  смятаме, 
че  несправедливият  и  неразумен  човек,  когато  бъде  за¬ 
ловен  да  постъпва  несправедливо,  тогава  погива  от 
несправедливостта,  която  е  недъг  на  душата.  Но  пра¬ 
ви  това  по  следния  начин:  както  недъгът  е  болест  на 
тялото  и  стопява  и  погубва  тялото  и  го  води  към  със¬ 
тояние  да  ие  бъде  вече  тяло,  също  така  и  всички  неща, 
за  които  ние  сега  говорихме,  биват  довеждани  до  унищо¬ 
жение  от  присъщата  им  по  природа  злина,  която  чрез 
присъствието  и  внедряването  си  в  тях  ги  погубва.  Не  е 
ли  така? 

—  Така  е. 

—  Е  то  по  същия  начин  ти  разглеждай  и  душата. 
Наистина  ли  съществува  в  нея  несправедливост  и  на¬ 
миращата  се  и  внедрилата  се  в  нея  друга  порочност  я 

погубва  н  унищожава  до  такава  стенен,  че  я  довежда  до 
смърт  и  я  отделя  от  тялото? 

—  Това  не  може  да  стане  по  никакъв  начин  —  рече 
той. 

—  Но  няма  разумно  основание  —  продължих  аз  — 
чуждият  недъг  да  погубва  нещо  друго,  а  своето  да  не 
погубва. 

—  Това  не  е  логично. 

—  Размисли  още,  Главконе  —  продължих  аз, 
че  ние  смятаме,  че  тялото  трябва  да  погине  от  развале¬ 
ни  храни  независимо  какви  са  —  било  че  те  са  много 
стари,  загнили  или  нещо  друго  подобно  е  станало  с  тях; 
но  ако  развалените  храни  причинят  недъг  в  самото  тя¬ 
ло,  ще  кажем,  че  тялото  е  погинало  поради  собствен 
недъг,  от  болест,  причинена  от  храната.  А  ще  твърдим, 
че  тялото  никога  няма  да  погине  от  развалянето  на  хра¬ 
ните,  понеже  тя  е  друго  тяло,  докато  не  получи  от 
чуждата  нему  вреда  присъщото  му  по  природа  зло. 

—  Съвсем  вярно  говориш  —  рече  той. 

X.  Поради  същата  тази  причина  — продължих  аз,  — 
щом  телесен  недъг  не  може  да  причини  на  душата  не¬ 
дъг  душевен,  ние  никога  няма  да  се  съгласим,  че  душа¬ 
та  може  да  погине  от  чуждо  зло,  без  да  има  собствен 
недъг:  различни  неща  за  чуждото  и  нейното  зло. 

—  Това  е  разумно  —  рече  той. 

—  И  тъй  ние  или  ще  бъдем  опровергани,  че  говорим 
неверни  неща,  или  докато  бъдем  опровергани,  ще  твър¬ 
дим,  че  душата  не  може  да  погине  било  от  треска  или 
от  друга  болест,  или  от  меч;  дори  някой  да  насече  ця¬ 
лото  тяло  на  съвсем  малки  късчета  —  всичко  това  ни¬ 
кога  и  никак  не  увеличава  възможността  за  нейната  ги¬ 
бел,  преди  някой  да  ни  докаже,  че  поради  тези  телесни 
страдания  самата  душа  става  по-несправедлива  и  по- 

нечестива.  Докато  в  нещо  има  чуждо  зло  и  присъщото 
му  по  природа  негово  зло  липсва,  няма  да  позволим  да 
се  говори,  че  душата  или  нещо  друго  е  подхвърлено  на 
погиване. 

—  Ио  наистина  никой  никога  няма  да  докаже  — 
рече  той,  —  че  душите  на  умиращите  поради  смъртта 
стават  по-несправедливи. 

—  Ако  пък  някой  —  продължих  аз  —  се  осмели  да 
ни  възрази  и  да  твърди,  че  умиращият  става  по-лош  и 
по-несправедлив,  за  да  не  бъде  заставен  да  признае,  че 
душите  са  безсмъртни,  ние  ще  кажем  на  този,  че  ако 
говорещият  това  казва  истината,  несправедливостта 
подобно  на  болест  е  смъртоносна  за  този,  който  я  има, 
и  че  ония,  които  я  приемат,  поради  това,  което  убива, 
умират  в  съгласие  със  своята  природа  —  едни  съвсем 
бързо,  а  други  по-бавно,  обаче  не  така,  както  сега  не¬ 
справедливите  биват  наказвани  със  смърт  чрез  наложе¬ 
но  наказание  от  други. 

—  Но  кълна  се  в  Зевса  —  рече  той,  —  несправед¬ 
ливостта  не  ще  бъде  най -страшна,  ако  е  смъртоносна  за 
този,  който  я  приема,  понеже  смъртта  носи  избавление 
от  злините.  Мисля,  че  по-скоро  несправедливостта  ще 
се  покаже  съвсем  друга,  понеже  тя  убива  другите  хо¬ 
ра,  доколкото  има  възможност  за  това,  а  прави  твърде 
много  годен  за  живот  този,  който  я  притежава;  дори  тя 
му  прибавя  жизненост  и  бодрост.  Толкова  далече,  из¬ 
глежда,  тя  е  опънала  шатра  от  това,  което  е  смъртоносно. 

—  Ти  говориш  прекрасно  — възхитих  се  аз.  —  Ако 
собственият  недъг  не  е  достатъчен  и  собственото  зло 
не  е  в  състояние  да  убие  и  да  погуби  душата,  то  опре¬ 
деленото  зло  за  гибел  на  нещо  друго  мъчно  ще  погуби 
душата  или  нещо  друго  освен  това,  за  което  е  пред¬ 
назначено. 

—  Мъчно,  както  изглежда  —  рече  той. 

—  Ако  душата  не  погива  от  никакво  зло,  нито  свое, 
нито  чуждо,  явно  е,  че  трябва  да  е  вечна,  а  щом  съще¬ 
ствува  винаги,  тя  е  безсмъртна. 

—  Това  е  необходимо  —  рече  той. 


Вечност 
на  душата 

XI.  Нека  бъде  така  —  продължих  аз.  — •  Въз  основа  на 
казаното  ти  разбираш,  че  душите  са  винаги  едни  и  съ¬ 
щи,  щом  нито  една  душа  не  погива,  тогава  душите  не 
стават  нито  по-малко,  нито  повече.  Ако  безсмъртните 
души  станат  някак  повече,  знаеш,  че  умножаването  им 
ще  стане  от  смъртното  и  така  всичко  в  края  на  краищата 
би  станало  безсмъртно. 

—  Говориш  вярно. 

—  Но  да  не  вярваме  и  това  —  продължих  аз,  —  за- 
щото  разумът  не  допуска,  че  по  своята  най-истинска 
природа  душата  е  такова  нещо,  което  само  по  отношение 
на  себе  си  е  пълно  с  голямо  разнообразие,  несходство  и 
различие. 

—  Как  си  представяш  това?  —  попита  той. 

—  Не  е  лесно  — продължих  аз  — да  бъде  вечно  сло¬ 
жното  от  много  части  и  при  това  по  най-съвършен  на¬ 
чин,  каквато  сега  ни  се  показва  душата. 

—  Сигурно  не  е  вероятно. 

—  Сега  приведеното  доказателство  и  други  такива23 
показват,  че  душата  е  безсмъртна.  За  да  узнаем  какво  е 
тя  в  същност,  не  трябва  да  я  наблюдаваме  в  повредено¬ 
то  й  състояние  от  общуването  с  тялото  и  с  други  раз¬ 
лични  злини,  както  ние  сега  я  съзерцаваме,  но  в  със¬ 
тояние  чисто.  В  такъв  вид  тя  може  да  бъде  съзерца- 

вана  достатъчно  чрез  размишление,  тогава  човек  ще  я 
намери  много  по-красива  и  по-ясно  ще  разгледа  раз¬ 
личните  степени  на  справедливост  и  несправедливост 
и  всичко,  което  ние  сега  обсъждахме.  Ние  говорихме 
истината  за  нея  каква  се  явява  именно  сега,  но  я  съзер¬ 
цавахме  така  разположена,  както  тия,  които  съзерцава¬ 
ли  морския  Главк24  и  нелесно  съглеждали  неговата 
древна  природа,  понеже  древните  части  на  неговото  тя¬ 
ло  са  се  начупили,  изтрили  и  напълно  повредили  от  въл¬ 
ните,  а  пък  са  се  появили  прилепнали  по  него  други,  ка¬ 
то  раковини,  мъхове  и  камъни,  така  че  той  повече  при¬ 
лича  на  някакво  животно,  отколкото  на  прежната  си 
природа.  По  същия  начин  ние  съзерцаваме  и  душата, 
изпълнена  с  хиляди  злини.25  Но,  Главконе,  ние  трябва 
да  насочим  нашето  внимание  на  следното. 

—  Но  какво?  — попита  той. 

—  На  нейния  стремеж  към  философия-®  и  да  наблю¬ 
даваме  към  какво  душата  се  привързва  и  какви  общу- 
вания  търси  като  сродна  с  божественото,  безсмъртно¬ 
то  и  вечно  съществуващото  и  каква  би  станала,  ако  би 
всецяло  следвала  такова  начало  и  би  се  измъкнала  в 
този  свой  голям  стремеж  от  водовъртежа,  в  който  сега 
се  намира,  или  би  отхвърлила  от  себе  си  камъните  и 
раковините,  които  са  налепени  по  нея.  И  тъй  като  тя 
вкусва  от  земното,  в  нея  са  врастнали  много  земни,  ка¬ 
менни  и  груби  неща,  почерпени  от  така  наречените 
празнични  гощавки,  в  които  според  някои  било  щастие¬ 
то.  След  като  душата  отхвърли  от  себе  си  всичко  това, 
едвам  тогава  човек  би  могъл  да  види  нейната  истинска 
природа  — дали  тя  е  многосъставна  или  е  едносъставна, 
каква  е  и  по  какъв  начин  съществува.  Засега  ние  вече 
достатъчно  разкрихме  нейните  състояния  и  видове  в 
човешкия  живот,  както  аз  мисля. 

—  Напълно  разкрихме  —  рече  той. 

Значение 

на  справедливостта 

XII.  И  тъй  —  продължих  аз  —  в  нашето  разсъждение 
ние  отстранихме  останалите  възражения,  но  не  опреде¬ 
лихме  награда  и  прослава  за  справедливостта,  както 
според  вашето  твърдение  са  направили  Хезиод  и  Омир. 
Ние  обаче  открихме,  че  справедливостта  е  нещо  най- 
прекрасно  за  самата  душа  и  че  душата  трябва  да  върши 
справедливи  дела  независимо  дали  притежава,  или  не 
притежава  пръстена  на  Гигес27,  а  заедно  с  него  и  шлема 
на  Хадес28. 

—  Съвсем  вярно  говориш  —  рече  той. 

—  Няма  ли,  Главконе  —  продължих  аз,  —  освен 
това  да  възбудим  сега  завист,  че  са  дават  награди  на 
справедливостта  и  на  всяка  друга  добродетел,  каквито  в 
същия  размер  и  качество  са  определени  за  душата  от 
хората  и  боговете  било  докато  човек  е  жив,  или  след  ка¬ 
то  умре? 

—  Разбира  се  —  рече  той. 

—  Сега  ще  ми  върнете  ли  това,  което  взехте  назаем  в 
разговора  ни? 

—  Но  какво  е  то? 

—  Представих  ви  като  възможно  твърдението,  че 
справедливият  може  да  изглежда  несправедлив,  а  пък 
несправедливият  да  изглежда  справедлив.  Вие  смятах¬ 
те,  че  макар  това  да  не  може  да  остане  скрито  за  бого¬ 
вете  и  хората,  все  пак  приехте,  че  е  необходимо  заради 
изследването,  та  справедливостта  сама  по  себе  си  да 
се  преценява  по  отношение  на  несправедливостта.  Или 
ти  не  си  спомняш? 

—  Бих  бил  несправедлив  —  рече  той,  —  ако  кажа, 
не  си  спомням. 

—  Понеже  справедливостта  и  несправедливостта 

сега  вече  са  изследвани  с  помощта  на  такова  съпоставя¬ 
не  —  продължих  аз,  —  искам  вие  отново  да  се  съгласи¬ 
те,  че  справедливостта  ще  получи  и  от  вас  същата  оная 
чест,  която  тя  има  пред  боговете  и  пред  хората.  След 
като  сама  приема  победните  награди,  тя  ги  предава  на 
ония,  които  са  справедливи.  А  е  съвсем  ясно  и  е  станало 
напълно  очевидно,  че  по  своята  същност  справедли¬ 
востта  е  добра  и  дарява  блага,  без  да  измамва  ония, 
които  наистина  я  приемат. 

—  С  право  искаш  това  от  нас  —  рече  той. 

—  Преди  всичко  върнете  ми  предположението  — 
рекох  аз,  —  че  от  боговете  не  може  да  остане  скрито  кой 
от  двата  вида  човеци  какъв  е. 

—  Това  ще  направим  —  рече  той. 

—  Щом  като  тия  два  вида  човеци  не  остават  скрити, 
то  справедливият  ще  бъде  боголюбен,  а  несправедли¬ 
вият  —  богоненавистен,  както  още  в  началото  се  съг¬ 
ласихме. 

—  Това  е  така. 

—  Но  не  ще  ли  се  съгласим,  че  за  боголюбния  чо¬ 
век  всичко,  което  му  се  случва  от  страна  на  боговете, 
случва  му  се  като  нещо  най-добро,  ако  не  го  сполети  ня¬ 
какво  необходимо  зло  от  допусната  по-рано  грешка? 

—  Без  съмнение. 

—  Следователно  трябва  да  признаем,  че  справедли¬ 
вият  човек  независимо  дали  живее  в  бедност  или  е  теж¬ 
ко  болен,  или  е  сполетян  от  друго  нещо,  смятано  за 
зло,  всичко  това  за  него  в  края  на  краищата  ще  за¬ 
върши  с  добро  било  докато  е  още  жив,  било  след  смъртта 
му.  Защото  никога  не  бива  изоставян  без  грижи  от  стра¬ 
на  на  боговете  този,  който  усърдно  се  старае  да  стане 
справедлив  и  се  упражнява  в  добродетел,  за  да  се  упо- 
доби  на  бога,  доколкото  това  е  възможно  за  човек. 

—  Вероятно  е  —  рече  той,  —  че  такъв  човек  ня- 

ма  да  бъде  изоставен  от  тоя,  на  когото  е  подобен. 

—  А  за  несправедливия  не  трябва  ли  да  мислим  про¬ 
тивоположни  неща  на  тия? 

—  Без  съмнение. 

—  Следователно  при  боговете  има  подходящи  наг¬ 
ради  за  справедливия. 

—  И  по  моето  мнение  —  рече  той. 

—  А  що  се  отнася  до  хората  —  продължих  аз,  -- 
не  се  ли  случва  следното,  ако  трябва  да  кажем  истина¬ 
та?  Хитрите  и  несправедливи  хора  не  вършат  ли  съ¬ 
щото,  което  правят  и  бегачите,  които  тичат  добре  в  на¬ 
чалото,  а  в  края  не?  В  началото  те  скачат  силно,  но  в 
края  стават  смешни,  клюмват  уши  на  рамене29  и  се 
връщат  без  награда.  А  пък  истинските  бегачи  стигат  до 
края,  получават  награда  н  биват  увенчани.  Не  става  лн 
същото  обикновено  и  със  справедливите?  Нали  в  края 
на  всяка  работа,  дейност  и  живот  те  биват  прославяни  и 
получават  награди  от  хората? 

—  Разбира  се. 

—  Следователно  ти  ще  се  съгласиш  аз  да  повторя  за 
справедливия  това,  което  сам  ти  говореше  за  неспра¬ 
ведливите.  Аз  ще  кажа,  че  справедливите,  когато  ста¬ 
нат  на  възраст,  стават  управници  на  собствената  си 
държава,  стига  да  желаят;  вземат  си  съпруга,  откъдето 
искат,  омъжват  дъщерите  си,  за  които  желаят.  Всичко 
това  ти  говореше  за  несправедливите,  а  пък  сега  аз  го 
твърдя  за  справедливите.  Напротив,  аз  ще  кажа  за  не¬ 
справедливите,  че  мнозина  от  тях,  дори  и  незабелязани 
като  млади  да  остават,  към  края  на  живота  си  стават 
смешни  и  на  стари  години  като  нещастни  биват  откри¬ 
ти  и  презирани  от  чужденци  и  от  свои  съграждани,  би¬ 
ват  наказвани  с  бой  —  това,  което  ти  сметна  тогава  за 
най -жестоко  (а  ти  говореше  вярно),  биват  изтезавани  и 
дори  ослепявани  с  нажежено  желязо.  За  всички  тия 

страдания,  които  понасят,  смятай,  че  тогава  ти  си  слу¬ 
шал  от  мене.  Но  това,  което  казвам,  внимавай  дали  ти 
ще  допуснеш. 

—  Напълно  —  рече  той,  —  понеже  ти  говориш  спра¬ 
ведливо. 


Митът 

за  задгробно 
въздаяние. 

Разказ  на  Ер 

XIII.  Ето  какви  награди,  въздаяния  и  дарове  получава 
справедливият  човек  още  приживе  от  боговете  и  от 
хората  освен  благата,  които  му  дава  самата  справед¬ 
ливост. 

—  Няма  съмнение,  че  те  са  прекрасни  и  ценни  — 
рече  той. 

—  Но  същите  —  продължих  аз  —  не  струват  нищо 
по  отношение  на  качеството  и  количеството  в  сравнение 
с  ония,  които  очакват  справедливите  и  несправедливи¬ 
те  след  смъртта  им.  Необходимо  е  да  ги  чуят,  та  и  еди¬ 
ният,  и  друг  ият  да  имат  полза  за  това,  което  слушат  от 
нашата  реч. 

—  Говори  —  рече  той,  —  понеже  няма  нищо  друго, 
което  бих  слушал  с  по-голямо  удоволствие. 

—  Аз  няма  да  ти  разказвам  приказка  като  за  Алки- 
ной300,  рекох,  но  за  един  мъжествен  човек  на  име  Ер31, 
син  на  Армений,  родом  от  Памфилия.  Той  бил  убит  през 
време  на  война.  Когато  започнали  да  събират  трупове¬ 
те  на  убитите  след  десет  дена,  неговото  тяло  било  наме¬ 
рено  запазено  и  пренесено  в  къщата  му,  за  да  бъде 
погребано.  Но  тука  той  лежал  дванадесет  дена  върху 

кладата  и  се  съживил.  След  като  се  съживил,  Ер  за¬ 
почнал  да  разказва  това,  което  видял  там32.  Щом  ду¬ 
шата  му  се  отделила  от  тялото,  рекъл  той,  тръгнала  за¬ 
едно  с  много  други  и  всички  заедно  пристигнали  в  ня¬ 
какво  диво  място,  където  имало  две  съседни  една  с  дру¬ 
га  цепнатини  на  земята,  а  срещу  тях  горе  на  небето  дру¬ 
ги  две.  Между  тия  цепнатини  седели  съдии,  които  след 
произнасяне  на  присъдата  заповядали  на  справедли¬ 
вите  да  тръгнат  по  пътя  надясно  и  нагоре  през  небето, 
като  им  поставяли  знаци  отпред  за  присъдата,  а  на  не¬ 
справедливите  заповядвали  да  поемат  път  наляво  и  на¬ 
долу.  И  те  имали  знаци  отзад  за  всички  дела,  които  са 
били  извършили.  Когато  пристъпил  Ер,  съдиите  ка¬ 
зали,  че  той  трябва  да  бъде  вестител  на  хората  за  това, 
което  е  там;  те  му  заповядвали  да  слуша  и  да  наблюдава 
всичко,  което  има  на  това  място. 

—  Така  той  наблюдавал  душите,  след  като  са  били 
вече  отсъдени  да  отидат  през  една  от  цепнатините  на 
небето  и  през  една  от  цепнатините  под  земята.  А  през 
другите  две  цепнатини  —  от  едната  излизали  от  земята 
души,  цели  в  мръсотия  и  прах,  а  от  другата  слизали  от 
небето  чисти  души.  Винаги  пристигащите  изглеждали, 
че  са  изминали  дълъг  път,  и  весело  се  разполагали  на 
поляна,  като  че  ли  са  на  весело  всенародно  празнен¬ 
ство.  Познатите  радостно  се  поздравявали  помежду  си. 
Небесните  разпитвали  пристигналите  от  земята  какво 
има  при  тях,  а  пък  земните  разпитвали  пристигащите 
от  небето  какво  има  при  тях.  Тогава  те  си  разказвали 
едни  на  други.  Земните  със  сълзи  и  ридания  си  припом¬ 
няли  при  разказа  колко  много  и  какви  нещастия  са  по¬ 
несли  и  видели  по  време  на  своето  пътуване  под  земя¬ 
та,  а  то  продължавало  хиляда  години.  Пристигналите 
пък  от  небето  описвали  своите  наслаждения  и  неповто¬ 
римите  по  красота  гледки. 

— -  Но,  Главконе,  необходимо  е  много  време  да  се 
разкаже  за  всичко.  Главното  по  думите  на  Ер  е  следното. 
Колко  много  и  какви  някога  някой  е  извършил  неправ¬ 
ди,  за  всички  той  получава  съответно  наказание,  но 
десеторно  повече  за  всяко  престъпление  (пресмятано  в 
столетия,  понеже  човешкият  живот  толкова  продължа¬ 
ва),  та  наказанието  наистина  да  бъде  десет  пъти  повече 
от  престъплението.  Затова  този,  който  е  бил  виновник 
за  смъртта  на  мнозина,  бил  е  предател  на  държава  или 
на  войска,  или  ги  е  подхвърлил  на  робство,  или  най- 
сетне  е  бил  виновник  за  някаква  друга  беда,  той  за 
всичките  си  тия  злодеяния  понася  десеторно  повече  мъ¬ 
ки  за  всяко  поотделно.  Обратно,  този  пък,  който  е  вър¬ 
шил  щедро  благодеяния,  бил  е  справедлив  и  благоче¬ 
стив,  той  получава  в  също  такова  съответствие  достойна 
награда.  Не  заслужава  да  се  припомни  това,  което  Ер 
говореше  за  умрелите  веднага  след  раждането  си  и  за 
тия,  които  са  живели  малко.  Той  разказваше  за  още  по- 
големи  въздаяния  за  нечестието  и  за  благочестието  по 
отношение  на  боговете  и  родителите  и  за  самоубийство¬ 
то.  Разказваше,  че  в  негово  присъствие  един  бил  за¬ 
питан  от  друг  къде  е  великият  Ардией.  Този  Ардией  е 
бил  тиранин  на  една  държава  в  Памфилия,  живял  пре¬ 
ди  хиляда  години  от  онова  време,  убил  престарелия  си 
баща  и  по-стария  си  брат,  извършил  и  много  други  нече¬ 
стиви  дела,  както  се  разказвало.  А  запитаният  в  отговор 
казал:  «Ардией  не  е  пристигнал  и  няма  изобщо  да  дой¬ 
де  тука.» 

XIV.  Ние  видяхме  и  това  между  другите  страшни 
зрелища.  След  като  претърпяхме  много  мъчения  и  бях¬ 
ме  вече  близо  до  отвора  на  цепнатината  и  бяхме  готови 
да  излезем,  изведнъж  съгледахме  този  Ардией  и  още  мно¬ 
го  други,  почти  също  такива  тирани.  Заедно  с  тях  има¬ 
ше  някои  частни  лица,  извършили  големи  грехове.  Ко- 

гато  те  се  опитваха  да  излязат,  отворът  не  ги  приемаше, 
а  издаваше  силен  рев  всеки  път,  когато  някой  от  тях 
се  опитваше  да  излезе,  понеже  не  бяха  се  излечили  от 
покварата  си  или  не  бяха  претърпели  достатъчно  нака¬ 
зание.  Тогава,  продължи  Ер,  се  появиха  диви,  огнени 
по  външност  мъже,  те  се  подчиняваха  на  рева,  хващаха 
едните  и  ги  влачеха,  а  на  самия  Ардией  и  на  някои  дру¬ 
ги  завързаха  ръцете,  краката  и  главата,  свалиха  ги  на 
земята,  одраха  ги  и  ги  влачеха  извън  пътя  по  трънаци 
да  ги  нараняват.  На  минаващите  постоянно  край  тях 
огнените  мъже  обяснявали  причината  за  това  нака¬ 
зание  и  казвали,  че  ги  влачат,  за  да  ги  хвърлят  в  Тар- 
тара33.  Там  наред  с  многото  и  различни  други  страхо¬ 
ве,  които  имат,  казваше,  най-голям  бил  страхът  да  не 
би  да  се  чуе  страшният  рев  за  всеки,  когато  се  опита  да 
възлезе  горе.  Когато  отворът  на  цепнатината  мълчи, 
тогава  всеки  с  най-голяма  радост  се  изкачва  горе. 

Такива  са  възмездията  и  наказанията,  а  наградите  са 
противоположни  на  тях.  След  като  всички  престоявали 
седем  дена  на  поляната,  трябвало  да  се  вдигнат  и  да 
тръгнат  на  осмия  ден  оттам.  На  четвъртия  ден  стигали 
там,  откъдето  отвисоко  виждали  светлина  като  стълб  да 
минава  през  цялото  небе  и  земя,  приличаща  съвсем  на 
дъгата,  но  по-светла  и  по-чиста.34  Те  пристигали  на  това 
място,  след  като  изминавали  еднодневен  път,  и  там  виж¬ 
дали  по  средата  на  светлината  опънати  от  небето  краи¬ 
щата  на  небесните  свръзки.  Впрочем  тая  светлина  е 
свръзката  на  небето  и  като  защитни  дъги  на  триери 
обхваща  целия  небесен  свод.  На  двата  краища  на  тия 
свръзки  е  окачено  вретеното  на  Ананке,  което  придава 
връщателно  движение  на  всичко.  Оста  и  куката  на  вре¬ 
теното  са  от  стомана,  а  пръстенът35  е  от  сплав  от  стомана 
и  други  метали.  Устройството  на  вретенния  пръстен  е 
такова.  По  външен  вид  той  не  се  отличава  от  тукашния 

пръстен.  Но  според  това,  което  казваше  Ер,  ние  тряб¬ 
ва  да  си  го  представяме  като  нещо  подобно  на  това  — 
в  един  голям,  кух  и  издълбан  пръстен  на  вретено  по  ця¬ 
лата  му  големина  е  вместен  плътно  друг  по-малък  пръ¬ 
стен,  както  ведра  се  вместват  едно  в  друго.  След  това  във 
втория  пръстен  е  вместен  трети,  в  третия  четвърти  пръ¬ 
стен,  а  след  това  още  четири.  Следователно  всичките 
пръстени  на  вретеното  са  осем  и  всички  са  вместени  един 
в  друг.  Краищата  им  отгоре  изглеждат  като  кръгове  на 
обща  ос,  а  отвън  са  изработени  като  един  пръстен  на 
едно  вретено,  а  оста  пък  минава  през  средата  на  осмия 
вътрешен  пръстен.  Първият  и  най-външен  пръстен  има 
най-голямата  повърхност  на  кръга,  шестият  пръстен 
има  втората  повърхност  по  големина,  четвъртият  — 
третата,  осмият  —  четвъртата,  седмият  —  петата,  пе¬ 
тият  —  шестата  повърхност  по  големина,  третият  — сед- 
мата  и  вторият  —  осмата  повърхност  по  големина.30 
Сферата  на  най-големия  пръстен  е  разноцветна,  сфе¬ 
рата  на  седмия  пръстен  е  най-светла,  сферата  на  осмия 
пръстен  получава  светлина  от  осветяващия  я  седми  пръ¬ 
стен,  а  сферите  на  втория  и  на  петия  пръстен  са  твърде 
подобни  помежду  си  по  цвят  —  по-златисти  от  други¬ 
те,  сферата  на  третия  пръстен  има  най-бял  цвят,  сфе¬ 
рата  на  четвъртия  е  възчервена,  а  сферата  на  шестия 
пръстен  е  на  второ  място  по  белота.37  Вретеното  като 
цяло  се  върти  при  своето  движение  в  едно  и  също  на¬ 
правление  в  кръг.  Но  при  цялото  негово  кръгово  движе¬ 
ние  намиращите  се  вътре  в  него  седем  кръга  се  движат 
бавно  в  противоположна  посока  на  цялото,  а  между  тях 
най-бързо  се  движи  осмият  кръг;  следващи  пък  по  бър¬ 
зина  са  и  свързано  помежду  си  се  движат  седмият,  ше¬ 
стият  и  петият  кръг;  четвъртият  кръг,  както  им  се 
струвало,  е  на  трето  място  по  отношение  на  движението, 
третият  е  четвърти,  вторият  е  пети.  Самото  вретено  се 

движи  между  колената  на  Ананке.  Върху  всеки  негов 
кръг  отгоре  се  намира  сирена38  и  като  се  движи  заедно  с 
кръга,  издава  един  звук,  един  тон.  А  от  всички  осем 
тона  се  образува  една  хармония.  Други  три  същества 
седят  наоколо  на  равно  разстояние,  всяко  на  свой  отде¬ 
лен  престол  —  това  са  дъщерите  на  Ананке,  наречени 
мойри,  облечени  в  бели  дрехи  и  всяка  с  венец  на  гла¬ 
вата  си.  Те  се  наричат  Лахезис,  Клото  и  Атропос,  кои¬ 
то  пеят  в  съзвучие  с  хармонията  на  сирените:  Лахезис 
пее  за  миналото,  Клото  за  настоящето,  а  пък  Атропос  за 
бъдещето.  Клото  се  допира  през  известни  равни  интер¬ 
вали  от  време  с  дясната  си  ръка  на  външната  страна  на 
вретеното  и  така  взема  участие  в  неговото  външно  дви¬ 
жение;  Атропос  прави  същото  с  лявата  си  ръка  и  под¬ 
помага  неговото  вътрешно  движение,  а  пък  Лахезис  под¬ 
помага  и  двете  движения  поредно  с  двете  си  ръце.39 

XV.  И  тъй  душите,  щом  пристигнали  там,  трябвало 
веднага  да  отидат  при  Лахезис.  Един  прорицател  пър¬ 
вом  ги  поставил  в  ред,  след  това  взел  от  колената  на  Ла¬ 
хезис  жребиите  и  образци  от  живота,  изкачил  се  на  ви¬ 
сока  трибуна  и  казал:  «Слово  на  девицата  Лахезис,  дъ¬ 
щеря  на  Ананке.  Вие  еднодневни  души,  започва  начало¬ 
то  на  нов  смъртоносен  период  за  смъртния  род.  Не  бо¬ 
жественият  дух  ще  ви  избира,  а  вие  ще  си  избирате  бо¬ 
жествения  дух40.  Първият,  който  получи  жребий,  дано 
избере  живот,  с  който  ще  бъде  свързан  по  необходимост. 
Добродетелта  не  признава  тирания.  Всеки  ще  притежа¬ 
ва  добродетел  повече  или  по-малко  в  зависимост  от  то¬ 
ва,  дали  я  почита,  или  не  я  почита.  Вината  е  на  този, 
който  избира,  но  бог  е  невинен.» 

След  като  каза  това,  той  хвърли  жребиите  за  всички 
и  всеки  взе  този,  който  беше  паднал  до  него.  Изклю¬ 
чение  направи  Ер,  понеже  на  него  не  беше  позволено 
това.  Щом  жребиите  бяха  взети,  стана  ясно  на  всеки  един 

какъв  получава.  След  това  прорнцателят  поставил  пред 
тях  на  земята  образци  на  различни  видове  живот.  Те 
били  много  повече  от  присъствуващите  и  най-разнооб¬ 
разни,  понеже  се  предлагали  образци  за  живот  на  всич¬ 
ки  животни  и  за  всички  хора.41  Дори  между  образците 
имало  и  тиранически  —  едни  до  края  на  живота,  други 
пък  завършвали  по  средата  на  живота  и  завършвали  с 
бедност  или  с  изгнание,  или  най -сетне  с  просия.  Имало 
образци  на  живот  на  почитани  мъже  —  едни  поради  вън¬ 
шния  си  вид,  по  красота,  сила  и  подвизи,  а  други  пора¬ 
ди  своя  произход  и  добродетелите  на  предците  си.  Тук 
били  и  образци  за  живот  на  непознати  люде,  а  така  съ¬ 
що  и  живот  на  жени.  Тук  нямало  обаче  степенуване  на 
душите,  понеже  душата  по  необходимост  става  друга, 
щом  е  избрала  вече  друг  живот.  Иначе  те  били  разбър¬ 
кани  помежду  си  —  богатите  с  бедни,  болните  със  здра¬ 
ви,  а  някои  заемали  средно  положение  между  тях. 

Ето  тук,  както  изглежда,  драги  Главконе,  се  намира 
цялата  опасност  за  човека.  Заради  това  особено  трябва 
много  да  се  внимава,  че  всеки  от  нас  да  не  полага  грижи 
за  другите  знания  било  че  е  изследовател,  било  че  е  уче¬ 
ник  в  тая  наука,  ако  отнякъде  може  да  научи  това.  Да 
се  старае  да  открие  кой  ще  го  направи  силен  и  опитен  да 
разпознава  добрия  и  лошия  начин  на  живот,  а  от  съ¬ 
ществуващите  възможности  винаги  да  избира  по-доб¬ 
рото.  Като  взема  под  внимание  какво  отношение  има 
към  добродетелта  всичко,  за  което  се  говори  сега,  и  ка¬ 
то  съпоставя  различните  възможности,  човек  трябва 
да  разбира  какво  е  красотата,  съпътствувана  с  бедност 
или  богатство,  също  и  при  какво  съединяване  с  какво 
състояние  на  душата  тя  върши  добро  или  зло,  а  също 
така  и  какво  значи  благородство  и  неблагородство,  част¬ 
на  и  обществена  дейност,  сила  и  слабост,  схватливост  и 
несхватливост  в  учението.  Природните  свойства  на 

душата  чрез  свързване  едно  с  друго  и  чрез  успешно 
придобити  качества  правят  човека  способен;  като  се 
съобразява  с  природата  на  душата  и  след  размишление, 
той  може  да  направи  избор  от  всички  възможности  —  по- 
лошия  или  по-добрия  живот.  По-лошият  живот  е  този, 
който  ще  поведе  душата  натам,  където  тя  ще  стане  по- 
несправедлнва,  а  по-добрият  живот  е  този,  който  ще  я 
води  там,  където  тя  ще  стане  по-справедлива;  всичко 
друго  ще  изостави.  Е  то  ние  видяхме,  че  това  е  най-до¬ 
брият  избор  както  за  живия,  така  също  и  за  умрелия. 
Необходимо  е  човек  с  такова  непоклатимо  мнение  да 
отиде  в  преизподнята,  за  да  остане  и  там  незасегнат  от 
богатствата  и  от  другите  такива  злини  и  да  не  изпадне  в 
тирания  и  да  не  извърши  много  други  такива  непоно¬ 
сими  дела  и  сам  още  повече  да  не  пострада.  Трябва  да 
знае  винаги  да  избира  средния  начин  на  живот  между 
тези  два  начина  и  да  отбягва  крайностите  иа  единия  и 
па  другия  начин  както  в  настоящия  живот,  така  също 
и  през  целия  си  следващ  живот.  Така  човек  става  най- 
щастлив. 

XVI.  След  това  върналият  се  вестител  оттам  съоб¬ 
щи,  че  прорицателят  казал  и  следното:  «Дори  този,  кой¬ 
то  последен  пристъпи  към  избора,  но  е  с  разум  и  със 
строг  живот,  за  него  предстои  приятен  живот,  а  не  лош. 
Този,  който  пръв  е  избрал,  да  не  бъде  безгрижен,  а  пък 
този,  който  е  последен,  да  не  отпада  духом.» 

След  като  каза  прорицателят  това,  тогава  първият, 
на  когото  попаднал  жребий,  тутакси  съобщил,  обясни 
Ер,  че  му  се  паднал  живот  на  голям  тиранин.  Безумие¬ 
то  и  ненаситността  не  му  позволили  да  си  направи  из¬ 
бор,  след  като  достатъчно  е  обмислил  всичко.  От  него 
останало  скрито,  че  с  тоя  избор  е  свързана  съдбата  за 
унищожаването  на  собствените  му  деца  и  още  други  зли¬ 
ни.  Като  размислил  на  спокойствие,  започнал  да  се  уд- 


496 


ря  в  гърдите  и  да  оплаква  избора  си,  но  не  искал  да  ос¬ 
тане  верен  на  това,  което  предварително  казал  вестите¬ 
лят,  защото  не  обвинявал  себе  си  за  злините,  но  съдбата, 
божествените  духове  и  по-скоро  всичко  друго  вместо  се¬ 
бе  си.  А  той  бил  от  ония,  които  пристигнали  от  небето, 
и  през  първия  си  живот  живял  в  добре  устроена  държа¬ 
ва,  но  се  упражнявал  в  добродетелен  живот  по  навик,  а 
без  философия.  Така  да  се  каже,  дошлите  от  небето  не 
са  малцина  сред  тия,  които  попадат  в  тая  грешка,  по¬ 
неже  не  са  закалени  в  трудности.  Напротив,  мнозина 
от  пристигналите  от  земята,  понеже  и  сами  са  пона¬ 
сяли  трудности  и  са  виждали  други  да  ги  понасят,  пра¬ 
вят  спокойно  своя  избор  за  начин  на  живот.  Поради 
това  и  поради  случайността  на  жребия  става  смяна  на 
лошото  и  доброто  за  много  от  душите.  Но  ако  някой, 
докато  е  прекарвал  живота  си  тука,  разумно  се  е  за¬ 
нимавал  с  философия,  а  жребият  му  за  избора  на  жи¬ 
вот  не  попада  сред  философските  среди,  тогава  според 
тамошните  схващания  този  трябва  не  само  тука  да 
бъде  щастлив,  но  и  по  пътя  за  там  оттук  и  отново  на¬ 
сам  трябва  да  върви  не  по  земен  и  неравен  път,  а  по 
гладък  и  небесен. 

—  Заслужава  си  да  се  наблюдава  гледката  —  рече 
Ер  —  как  всяка  душа  си  избира  живот.  Това  било  жал¬ 
ко,  смешно  и  достойно  за  учудване  зрелище.  Най-чес¬ 
то  изборът  съответствувал  на  привичката  на  прежния 
им  живот.  Аз  видях  как  душата,  която  някога  прина¬ 
длежала  на  Орфей42,  продължи  да  разказва  Ер,  избра 
живот  на  лебед  от  омраза  към  женския  род  поради 
смъртта  си,  причинена  от  жени,  и  затова  не  пожела  да 
се  прероди  в  жена.  Видях  душата  и  на  Тамир,43  която 
избра  живот  на  славей.  Видях  и  лебед,  който  се  насочи 
към  избор  на  човешки  живот,  а  също  и  други  музикал¬ 
ни  същества,  които  постъпиха  по  същия  начин.  Една 

душа,  която  бе  поред  двадесета,  избра  живот  на  лъв. 
Това  беше  душата  на  Аякс  Теламонов44,  който  не  ис¬ 
каше  да  стане  човек,  понеже  си  спомняше  за  присъда¬ 
та  относно  оръжието  на  Ахил.44  Освен  това  видях  и  ду¬ 
шата  на  Агамемнон45,  която  поради  претърпените 
страдания  и  от  омраза  към  човешкия  род  предпочете 
живота  на  орел.  Душата  на  Аталанта46  получила  жре¬ 
бий  нито  с  първите,  нито  с  последните,  а  някъде  по 
средата,  но  като  видяла  големите  награди,  които  са  за 
победителя  от  атлетическите  състезания,  тя  не  могла  да 
отмине  тоя  живот,  а  го  взела.  После  видях  душата  на 
Епей47,  син  на  Панопей,  да  се  явява  в  природата  на 
сръчна  жена.  Далече  след  последните  видях  и  душата 
на  шегобиеца  Терсит48  в  маймунски  образ.  Случи  се 
така,  че  душата  на  Одисей49  последна  от  всички  души 
пристигна  да  избира  начин  на  живот.  Като  си  спомни 
преживените  трудни  подвизи,  без  всякакво  честолю¬ 
бие  тя  в  продължение  на  немалко  време  искаше  да  по¬ 
лучи  и  търсеше  живот  на  обикновено  лице  и  с  мъка  на¬ 
мери  този  жребий,  оставен  да  лежи  някъде  и  прене¬ 
брегван  от  другите.  Като  го  съгледа,  тя  каза,  че  същото 
щяла  да  направи,  ако  първа  би  получила  жребий,  и 
охотно  би  го  взела. 

По  същия  начин  душите  на  различни  животни  пре¬ 
минавали  ту  в  човеци,  ту  в  други  животни,  като  души¬ 
те  на  несправедливите  животни  се  преселвали  в  диви, 
а  на  справедливите  -  в  кротки.  И  станали  всякакви 
смешения. 

След  като  всички  души  си  избрали  нов  живот,  те 
се  явили  в  ред  пред  Лахезис.  Тя  пък  изпратила  божест¬ 
вен  дух  на  всеки  един,  какъвто  душата  си  избрала,  за 
да  му  бъде  спътник-покровител  в  живота  и  изпълни¬ 
тел  на  избрания  жребий.  Божественият  дух  отвеждал 
поверената  му  душа  първом  при  Клото,  та  под  нейна- 

та  ръка  и  под  въртежа  на  въртящото  се  в  кръг  вретено 
се  утвърждавала  съдбата,  която  всеки  е  избрал  за  се¬ 
бе  си  по  жребий.  След  като  душата  се  докосвала  до 
Клото,  веднага  божественият  дух  я  отвеждал  при  пре¬ 
дачката  Атропос,  която  прави  определеното  от  съдба¬ 
та  невъзвратимо.  Оттук,  без  да  се  обръща  назад,  ду¬ 
шата  се  отправя  към  трона  на  Ананке  и  преминава 
през  него.  Щом  преминали  и  останалите  души,  всички 
се  отправили  към  полето  около  Лета50  през  непоносима 
горещина  и  страшен  зной,  защото  това  поле  няма  ни¬ 
какви  дървета  и  никаква  растителност,  която  произ¬ 
вежда  земята.  Когато  пък  настъпила  вечер,  те  се  раз¬ 
положили  на  стан  край  реката  Амелес51,  чиято  вода  не 
може  да  се  задържи  в  никакъв  съд.  За  всички  било  за¬ 
дължително  да  пият  известно  количество  от  тази  вода, 
но  тия,  които  не  са  благоразумни,  пият  повече  от  опре¬ 
делената  мярка;  а  този,  който  постоянно  пие  от  нея, 
забравя  всичко.  След  като  се  напили  с  водата  й,  душите 
заспали,  настъпила  среднощ  и  силен  гръм  загърмял  и 
настанало  земетресение.  Из  един  път  душите  се  раз¬ 
пръснали  като  падащи  звезди  —  едни  на  една  страна, 
други  на  друга  към  местата  на  своето  рождение.  Ер 
обаче  бил  възпрепятствуван  да  пие  от  тая  вода.  Къде  и 
по  какъв  начин  е  влязъл  в  тяло,  той  не  знае.  Когато 
рано  сутринта  си  отворил  очите,  той  видял  себе  си  про¬ 
стрян  върху  кладата. 

—  Ето  какъв  разказ  е  запазен,  Главконе,  и  той  не 
е  забравен.  Той  ще  спаси  и  нас,  ако  бихме  му  повярва¬ 
ли,  ако  успешно  преминем  през  реката  Лета  и  не  ос- 
кверним  душата  си.  Ако  повярваме  и  приемем,  че  ду¬ 
шата  е  безсмъртна  и  е  в  състояние  да  понася  всички 
злини  и  всички  добрини,  ние  винаги  ще  поемаме  по 
пътя  нагоре  и  по  всякакъв  начин  ще  следваме  справед- 

ливостта  разумно,  да  бъдем  мили  на  себе  си  и  на  бого¬ 
вете.  Щом  пък  заслужим  награда  за  справедливостта 
подобно  на  победители  при  състезание,  ние  ще  се  на¬ 
слаждаваме  на  щастие  както  тука  на  земята,  така  съ¬ 
що  и  там  по  време  на  хилядолетното  пътуване,  за  което 
вече  говорихме. 

ОБЯСНИТЕЛНИ 

БЕЛЕЖКИ 


ПЪРВА  КНИГА 


1  Главкон  и  Адимант,  синове  на  Аристон  и  Периктиона,  са  бра¬ 
тя  на  Платон.  От  съдържанието  на  тая  книга  се  вижда,  че  Пла¬ 
тон  е  имал  към  тях  топли  чувства. 

2  Целият  разговор  става  в  Пирея,  в  дома  на  Кефал.  Сократ  раз¬ 
казва  на  Тимей,  Критий,  Хемократ  и  на  ненаименувапото  че¬ 
твърто  лице  за  причината,  която  го  подтикнала  да  отиде  в  Пи¬ 
рея.  Този  увод  се  смята  за  твърде  естествен  и  сполучлив. 

3  Има  се  пред  вид  богинята  Бендида,  която  е  тракийско  божест¬ 
во,  но  била  отъждествена  от  елините  с  Артемида.  Затова  била 
наричана  Бендида-Артемида.  В  Пирея  имала  светилище. 

4  Съществувал  обичай  у  древните  да  се  уреждат  шествия  с  фа¬ 
кли  на  Прометей,  Хефест  и  Атина;  Прометей  е  дал  огъня  на 
хората,  Хефест  е  също  бог  на  огъня  и  занаятите,  свързани  с  огън, 
а  пък  Атина  е  богиня  на  науката  и  изкуството,  които  си  служат 
с  огъня.  Младежи  запалвали  факли  от  жертвеника  на  божест¬ 
вото  и  тичали  до  определени  места.  Този,  който  пристигал  пръв 
със  запалена  факла,  се  смятал  за  победител.  В  чест  па  Бендида 
тия  надбягвания  със  запалени  факли  ставали  с  коне. 

в  Полемарх  е  син  на  Кефал.  Той  е  бил  държавник  и  по  време  на 
тридесетте  тирани  бил  осъден  на  смърт  чрез  отравяне.  Трази- 
мах  от  гр.  Халкедон  се  е  славил  със  своя  ум,  находчивост  и 
умение  да  говори  според  нуждата  —  кратко  и  обстойно.  Харман- 
тид  е  софист  от  Пеония,  а  Клитофонт  е  син  на  Аристоним.  В  раз¬ 
говора  не  взема  особено  участие.  Наред  с  тия  лица  присъству- 
ват  и  други,  които  са  само  слушатели. 

6  Кефал  е  домакинът.  Разговорът  се  провежда  в  неговия  дом. 
Той  е  вече  на  почтена  възраст,  родом  от  Сицилия,  известен  ора¬ 
тор,  син  на  Лисаний  и  баща  на  известния  оратор  Лизий.  Умрял 
е  през  404  г.  пр.  н.  е. 

7  Лицата,  които  принасяли  жертва,  си  поставяли  венец  на  гла¬ 
вата.  Жертвениците  се  намирали  в  двора. 

8  Има  се  пред  вид  древната  поговорка:  «Детето  разбира  дете,  а 
старецът  разбира  старец.» 

8  Темистокъл  (525—460  г.  пр.  н.  е.)  е  прочут  атински  държав¬ 
ник  и  пълководец.  Прославил  се  с  бляскави  победи  над  перси¬ 
те  при  Маратон  (490  г.)  и  при  Саламин  (480  г.).  Направил  Ати¬ 
на  първа  морска  държава  в  света.  Остров  Сериф  е  малък  и  не¬ 
значителен  остров  сред  Цикладските.  Понеже  той  бил  беден, 

неговите  жители  били  предмет  на  присмех  от  страна  на  замож¬ 
ните  атински  граждани. 

10  Още  в  древността  имало  обичай  децата  да  се  кръщават  на  име¬ 
то  на  свой  дядо  в  знак  на  почит  и  уважение  към  старите  хора. 
Известно  е,  че  Аристотел  е  нарекъл  своя  син  Никомах  по  името 
на  своя  баща.  В  случай  Кефал  подчертава,  че  носи  името  на 
дядо  си. 

11  Приведените  стихове  от  Пиндар  са  от  фрагмент  214.  Той  е  из¬ 
вестен  древногръцки  лирически  поет  (521—441  г.  пр.  н.  е.).  От 
разнообразното  му  и  голямо  поетическо  творчество  до  нас  са  до¬ 
стигнали  само  неговите  «Победни  песни». 

14  Симонид  (556 — 467  г.  —  приблизително)  е  древногръцки  ли¬ 
рически  поет  от  Кеос.  Възпял  прочутата  битка  при  Маратон. 
Прочути  са  неговите  епиграми,  от  които  до  нас  са  запазени 
към  80. 

13  В  ръкописите  има  различия  в  това  място. 

14  Автолик  е  известен  със  своите  кражби  и  нарушаване  на  клет¬ 
ви.  Омир  говори  за  него  и  в  «Одисея»,  XIX  песен,  395—398  стих. 
16  Споменатите  имена  на  древногръцки  известни  мъже  са  измеж¬ 
ду  така  наречените  «седем  мъдреци».  Те  били  известни  държав¬ 
ници  и  начетени  люде.  С  името  на  отделни  мъдреци  са  свързани 
и  сентенции.  Солон  от  Атина  се  слави  с  изречението  «Нищо  пре¬ 
кадено»,  спартанецът  Хилон  с  «Познай  себе  си»,  Клеобул  от 
Спарта  с  «Мярката  е  най-хубавото  нещо»  и  т.  н.  Освен  спомена¬ 
тите  към  седемте  мъдреци  принадлежат  Талес  от  Милет,  Биант 
(«Животът  е  борба)»,  Мизон  и  Питак.  Някои  смятали  в  тяхното 
число  и  Периандър,  но  Платон  не  го  причислява  към  тях.  Мъд¬ 
рецът  Периандър  е  друго  лице.  Периандър  е  коринтски  тира¬ 
нин.  Пердик  е  македонски  цар,  баща  на  Архелай.  Исмений  е 
от  Тива  и  бил  твърде  известен  в  своята  родина,  влиятелен  и  в 
същото  време  вероломен.  Ксеркс  е  известният  персийски  цар. 
За  седемте  мъдреци  Платон  говори  и  в  своя  диалог  «Протагор». 

16  Имат  се  пред  вид  останалите  участници  и  присъствуващите 
на  разговора. 

17  Този  отговор  трябва  да  се  разбира  като  насмешка. 

18  Според  софистите  няма  нищо  само  по  себе  си  справедливо  или 
несправедливо,  а  законът  определя  справедливото  и  несправед¬ 
ливото.  Хората  се  съгласяват  известна  постъпка  да  смятат  за 
справедлива,  а  друга  несправедлива. 

19  Древногръцка  пословица,  която  се  употребява  за  лица,  кои¬ 
то  се  заемат  с  непосилна  за  тях  работа. 

20  Употребяван  израз,  когато  някой  смятал  някого  за  още  твър¬ 
де  млад. 

21  Крадците. 

22  Виж  бележка  3. 


КНИГА  ВТОРА 

1  Древните  народи  вярвали,  че  змията  можела  да  бъде  омагьо¬ 
свана  със  силата  на  словото.  Сократ  е  представен  тука  като  ма¬ 
гьосник  със  словото.  Вергилий  (70 — 19  г.)  в  осмата  еклога  пи¬ 
ше:  «Древните  вярвали,  че  змиите  така  били  приспивани  и  укро- 
тявани  с  нежни  стихове,  че  изпускали  дори  отровата  си.» 

2  Всяка  добродетел  според  Главкон  е  дело  доброволно  и  свобод¬ 
но.  Справедливостта  се  явява  като  нещо  задължително  и  от  за¬ 
кона,  следователно  тя  не  е  добродетел  според  него. 

2  Легендата  за  Гигес  е  разказана  и  от  Херодот  («История»  I,  14), 
но  в  по  друг  вариант.  Платон  говори  за  пръстена  на  Гигес  още  и  в 
Десетата  книга  на  «Държавата». 

4  Тази  мисъл  се  намира  в  трагедията  «Седмина  против  Тива» 
(577  стих).  В  оригинала  гласи:  «Желае  да  бъде  справедлив,  а 
не  само  да  изглежда  такъв.» 

6  Кръстната  смърт  още  в  дълбока  древност  се  е  смятала  за  най- 
жестока  и  най-позорна. 

6  Тази  поговорка  вероятно  е  взета  от  някой  неизвестен  за  нас 
поет.  Някои  допускат,  че  е  изведена  от  «Илиада»  (XXI,  308), 
където  речният  бог  Скамандър  не  може  сам  да  надвие  на  Ахил 
и  вика  на  помощ  своя  брат  речния  бог  Симоент. 

7  Музей  е  митичен  певец.  Според  едни  той  е  ученик  и  дори  син 
на  Орфей.  За  негов  син  се  смята  Евмолп,  който  пристигнал  от 
Тракия  в  Атика  и  уредил  елевзинските  мистерии. 

8  Според  древните  автори  в  царството  на  мъртвите  справедли¬ 
вите  се  наслаждават  на  много  и  най-различни  блага. 

9  Наказанията  на  несправедливите  и  грешниците  в  подземното 
царство  са  твърде  много  и  най-различни:  едни  търкалят  камъни 
по  височини  и  при  стигането  до  върха  те  се  търкулват  в  подно¬ 
жието;  други  наливат  вода  в  бездънни  каци;  трети  стоят  до  гуша 
във  вода  и  умират  от  жажда,  но  поискат  ли  да  пият,  водата  се 
отдръпва  от  тях,  и  т.  н. 

10  Под  молещи  свещенослужители  авторът  разбира  жреци  или 
служители  при  храмове  на  отделните  божества,  конто  обхож- 

дали  населените  места  за  милостиня.  Те  носели  статуя  на  боже¬ 
ството,  на  което  служели. 

11  Това  е  далечен  предобраз  на  индулгенците,  с  които  католи¬ 
ческата  църква  в  продължение  на  векове  е  трупала  огромни 
средства  под  лъжливия  предлог,  че  срещу  пари  опрощава  ми¬ 
нали,  настоящи  и  бъдещи  грехове. 

12Селена  е  богиня  на  Луната  (гръцката  дума  аеХ^т)  значи  «лу¬ 
на»).  Митовете  са  твърде  различни  при  определянето  родосло¬ 
вието  на  боговете.  Тука  Платон  представя  Музей  и  Орфей  за 
братя  и  за  синове  на  Селена,  макар  че  в  повечето  митове  Музей 
се  представя  като  ученик  или  дори  син  на  Орфей.  Имало  зага¬ 
дъчни  книги,  по  които  хитри  жреци  правили  предсказания.  Те 
минавали  като  писани  от  Орфей.  В  по-късно  време  вече  Музей 
се  смята  за  син  на  Евмолп  и  Селена,  а  Орфей  е  син  на  Калиопа 
и  Аполон  (или  на  тракийския  цар  Еагър). 

13  Има  се  пред  вид  казаното  в  един  от  запазените  откъси  от  Пин- 
дар.  Цитатът  не  е  точен. 

14  Софистите  са  древногръцки  философи,  които  били  учители  по 
философия.  По  времето  па  Платон  и  по-късно  мнозина  от  тях  си 
служили  с  неверни  логически  заключения,  наречени  софизми. 
Чрез  външно  замаскирани  заключения  и  твърдения  често  убеж¬ 
давали  необразованите  в  лъжливи  твърдения.  Оттук  у  нас  тер¬ 
минът  софист  е  добил  значение  на  «човек»,  който  извърта  исти- 

16  Архилох  е  древногръцки  поет,  за  когото  се  знае  твърде  малко. 
Живял  е  през  седмия  век  пр.  н.  е.  Писал  остри  и  сатирични  сти¬ 
хове.  Има  запазени  само  отделни  стихове.  Между  тях  и  басни  за 
лисица  и  маймуна,  лисица  и  орел.  Това  място  от  книгата  на  Пла¬ 
тон  е  бил  предмет  на  много  тълкувания.  Някои  смятат,  че  тука 
под  «лисица»  се  разбира  «лисича  кожа». 

16  Най-старата  запазена  книга  за  родословието  на  боговете  е 
«Теогония»  от  Хезиод,  живял  в  осмия  век  пр.  н.  е. 

17  В  някои  издания  липсват  последните  думи. 

18  Авторът  има  пред  вид  особено  елевзинските  мистерии,  в  кои¬ 
то  били  посвещавани  отделни  лица.  Боговете  според  гръцката 
митология  освобождавали  от  вина  за  извършено  престъпление 
след  известни  жертвоприношения.  Под  големи  държави  се  раз¬ 
бира  преди  всичко  Атина,  а  поети-пророци  са  Музей  и  Орфей. 

19  Сравни  книга  първа,  глава  9. 

20  Тука  думата  деца  е  употребена  преносно.  «Деца  на  оня  мъж» 
е  израз,  с  който  се  подчертава,  че  Главкон  и  Адимант  са  привър- 

женици  на  оня  софист,  чието  мнение  защищават,  т.  е.  на  Аристон- 
на  най-добър  мъж). 

21  Двамата  се  отличават  в  спора  така,  както  са  се  отличили  сра¬ 
жаващите  се  при  Мегара  през  409  или  405  г.  пр.  н.  е. 

22  Някои  предполагат,  че  тоя  стих  принадлежи  на  Критий. 

23  Древните  хора  поставяли  венци  на  главите  си  при  тържест¬ 
вени  случаи:  при  жертвоприношения,  при  гощавки  и  пр. 

24  Древните  хора  са  се  хранили,  като  заемали  полулегнало  по¬ 
ложение  на  дясната  си  страна  и  се  хранили  с  лявата.  Затова  ся¬ 
дането  на  трапеза  за  хранене  се  предава  с  глагол,  който  значи 
«възлягам,  лягам  на  едната  си  страна». 

26  Под  здрава  държава  авторът  разбира  държава,  в  която  хора¬ 
та  живеят  природосъобразно  и  не  боледуват,  като  достигат  до 
дълбока  старост,  а  боледуваща  държава  е  тази,  в  която  хората 
живеят  разкошно  и  поради  своя  неприродосъобразен  живот  са 
подложени  на  много  страдания. 

26  Под  ловци  се  разбират  на  първо  място  ловците  на  диви  зве¬ 
рове  и  птици,  а  след  това  и  всички  ония,  които  се  стремят  не  към 
истинното  и  прекрасното  само  по  себе  си,  а  към  техните  подобия. 
Трети  смятат,  че  Платон  има  пред  вид  хората,  които  са  отдадени 
на  прекомерни  удоволствия.  Най-сетне  има  тълкуване,  че  под 
ловци  може  да  се  разбират  и  войниците,  които  се  явяват  като 
ловци  по  отношение  на  враговете  на  държавата.  Най-правдо- 
подобно  е  тълкуването,  че  в  случая  се  говори  конкретно  за  лов¬ 
ци  на  животни  и  птици. 

27  Твърде  рано  критически  настроени  мислители  в  древността 
са  укорявали  Омир  за  басните,  които  разказва  за  боговете. 
Философът  Ксенофан  Колофонски  например  смята  Омир  за  из¬ 
мамник,  когато  твърди,  че  боговете  се  раждат  и  умират.  «Бого¬ 
вете  нито  се  раждат,  нито  умират.» 

28  За  това  се  разказва  в  «Теогония»  (стр.  154  и  сл.).  Кронос  по¬ 
глъща  децата  си  лично. 

28  Вероятно  се  имат  пред  вид  мистериите  в  Елевзин,  при  които 
за  Зевс  се  принасяла  в  жертва  свиня. 

30  За  битки  между  богове  се  говори  на  няколко  места  в  «Илиа¬ 
да»  (XX,  1—75;  XXI,  385—514).  За  битките  между  титаните  и 
боговете  се  говори  в  «Теогония»  (674 — 735). 

31  В  «Илиада»  Зевс  разказва,  че  той  сам  е  поставил  окови  на  Хе- 
ра.  Затова  някои  поправят  текста:  вместо  от  «сина»  да  се  чете 
«от  Зевса».  Сравни  «Илиада»  (XV,  18 — 20). 

32  Хефест  сам  разказва  това  в  «Илиада»  (I,  590 — 592): 

Някога  аз  пожелах  да  ти  бъда  защитник  пред  Зевса, 
грабна  ме  той  за  крака  и  захвърли  през  прага  небесен 
цял  ден  се  носих  в  простора. 

33  Платон  и  на  други  места  в  своите  съчинения  поддържа,  че  бог 
не  може  да  бъде  лош  и  следователно  не  може  и  да  върши  зло. 
Приписваните  лоши  дела  на  боговете  според  него  са  измислици 
на  поетите. 

34  Стиховете  не  са  точно  цитирани. 

35  Схващането,  че  боговете  дават  на  хората  доброто  и  злото,  се 
среща  у  Хезиод  и  Пиндар.  Платон  се  противопоставя  на  едно 
такова  схващане. 

36  За  нарушаването  на  примирието  и  дадените  клетви  от  войските 
на  гърците  и  троянците  по  време  на  Троянската  война  се  раз¬ 
казва  в  «Илиада»  (IV,  68  и  сл.). 

37  Има  се  пред  вид  решение  за  унищожаването  на  хората,  което 
взел  някога  Зевс  заедно  с  Темида,  която  е  била  негова  съпруга 
още  преди  Хера. 

38  Това  са  запазени  стихове  от  трагедията  «Ниоба»  иа  Есхил, 
която  не  е  достигнала  до  нас. 

39  Според  мита  Ниоба  била  царица,  която  имала  14  деца  —  се¬ 
дем  момчета  и  седем  момичета  (според  друг  вариант  децата  били 
дванадесет).  Възгордяна  от  това  свое  щастие,  тя  се  подигра¬ 
ла  на  Лета,  майката  на  Аполон  и  Артемида,  която  била  родила 
само  две  деца.  За  тая  своя  дързост  била  наказана  жестоко:  де¬ 
цата  й  били  избити  от  Аполон  и  Артемида,  а  самата  тя  била 
превърната  на  скала,  от  която  постоянно  извирала  вода  —  съл¬ 
зите  на  нещастната  майка.  Митът  е  разработен  от  римския  поет 
Овиди й  Назон  («Метаморфози»,  VI,  146—312  стр.). 

40  Пелопнди  се  наричат  потомците  на  Пелопс.  Те  се  наричат  още 
Атриди,  понеже  митичният  герой  Атрей  е  син  на  Пелопс.  Върху 
потомците  на  Пелопс  е  лежало  проклятие  на  Зевс  и  те  понесли 
много  страдания.  Есхил,  Софокъл  и  Еврипид  са  писали  траге¬ 
дии  със  сюжет  от  цикъла  за  Атридите. 

41  Това  схващане  иа  Платон  за  изкупителното  значение  на  на¬ 
казанието  е  оставило  дълбоки  следи  в  религиозната  философия. 

42  «Одисея»  (XVII,  485-486). 

43  Митът  за  Протей  е  разказан  в  «Одисея»  (IV,  364  и  сл.).  Спо¬ 
ред  легендата  пък  Тетида  трябвало  да  стане  съпруга  на  смър¬ 
тен,  понеже  оракулът  й  предсказал,  че  ще  роди  син,  по-велик 

от  баща  си.  А  никой  бог  не  искал  да  има  по-велик  наследник 
от  себе  си.  Когато  Тетида  била  определена  за  съпруга  на  Пелей, 
тя  се  противила  и  се  превръщала  на  различни  животни  и  стихии.’ 

44  Това  е  стих  от  загУбена  трагедия.  Според  легендата  Йо  е  била 
дъщеря  на  Инах  и  жрица  на  Хера. 

45  Сократ  различава  два  вида  лъжа:  лъжа  с  помисли  и  лъжа  с 
думи.  Да  се  лъже  с  думи  може  и  съзнателно  с  цел  другите  да 
приемат  за  истина  това,  което  говорителят  знае,  че  е  лъжа.  В 
тоя  случай  душата  не  лъже.  От  друга  страна,  тя  никога  не  лъже 
и  не  търпи  лъжата  доброволно,  понеже  лъжата  противоречи  на 
същността  на  душата,  която  винаги  се  стреми  към  истината.  На 
практика  всеки  човек  малко  или  много  се  явява  лъжец.  Но  не¬ 
говата  лъжа  в  случая  не  е  съзнателна,  а  е  заблуждение  или  не¬ 
знание.  Следователно  лъжата  в  помислите  е  незнание.  Затова 
лъжата  с  думи  може  да  бъде  полезна  в  отделни  случаи,  а  лъжа¬ 
та  в  помислите  е  винаги  вредна.  За  ползата  в  отделни  случаи  от 
лъжата  говорят  и  други  гръцки  автори.  Например  Херодот  пи¬ 
ше:  «Където  има  нужда  от  лъжа,  там  трябва  да  се  лъже.  Впро¬ 
чем  целта  на  истината  и  на  лъжата  е  една  и  съща.  Едни  лъжат 
с  цел  да  извлекат  полза  за  себе  си  чрез  нея,  други  пък  говорят 
истината  с  цел  да  получат  някаква  изгода  и  да  си  спечелят  по- 
голямо  доверие.  По  този  начин  и  в  двата  случая  целта  е  една  н 
съща,  макар  че  средствата  са  различни»  («История»,  III,  72). 
А  Софокъл  твърди:  «Да  се  лъже  е  лошо,  но  когато  истината  во¬ 
ди  към  гибел,  и  лошото  е  допустимо.»  За  Аристотел  лъжата  е 
нещо  лошо  и  позорно,  което  трябва  да  се  порицава.  Истината 
пък  е  нещо  прекрасно  и  достойно  за  похвала,  но  лъжата  се  харес¬ 
ва  на  лъжеца  и  на  някои  тя  е  необходима  заради  полза. 

48  Става  въпрос  за  лъжливия  сън,  който  Зевс  изпратил  на  Ага- 
мемнон,  за  да  изпита  войските  дали  желаят  да  се  завърнат  в  ро¬ 
дината  си  («Илиада»,  II,  1—41). 

47  Според  «Илиада»  (XXIV,  62  и  сл.)  Аполон  свирил  на  сватба¬ 
та  на  Тетида  и  Пелей.  Цитираният  откъс  е  взет  от  трагедия 
на  Есхил,  която  не  е  достигнала  до  нас.  Сравни  също  Есхилови- 
те  трагедии  «Прометей»  (стих  1035),  «Хоефори»  (стих  555). 

7  Мъжествените  стражи  и  гражданите,  които  ще  бранят  родина¬ 
та,  не  бива  да  се  страхуват  от  смъртта.  Още  Тиртей,  гръцки 
поет  от  седмия  век  пр.  н.  е.,  говори,  че  смъртта  на  бойното  поле 
за  родината  е  почтена.  Запазена  е  до  днес  крилатата  мисъл  на 
римския  поет  Хораций:  «Сладко  и  приятно  е  да  се  умре  за  ро- 

8  Това  са  имена  на  реки  в  подземното  царство.  Според  гръцка¬ 
та  митология  реките  в  подземното  царство  били  четири.  Техните 
имена  означавали  ужасяващи  неща.  Например  Коцит  значи 
«река  на  плача»,  Стикс  —  «страшилище»,  Пирифлегетон  —  «из¬ 
гаряща  с  огън»  и  т.  н. 

9  Имат  се  пред  вид  стиховете  от  «Илиада»,  XXIV,  10  и  следва¬ 
щите,  в  които  е  описана  тъгата  на  Ахил  за  Патрокъл,  след  като 
е  направил  за  него  тържествено  погребение  и  уредил  игри  до 
издигнатата  надгробна  могила. 

10  «Илиада»,  XXII,  414. 

11  Тия  думи  Омир  е  вложил  в  устата  на  богинята  Тетида,  май¬ 
ката  на  Ахил,  «Илиада»,  XVIII,  54. 

място,  защото  Омир  говори  в  предходните  стихове  с  възторг  за 
поезията.  Не  става  въпрос  за  веселие  само  от  ядене  и  пиене. 

21  «Одисея»,  ХИ,  342. 

22  «Илиада»  XIV,  296.  Цялата  посочена  песен  е  посветена  на 

меняла  с  бога  на  войната  Арес. 

24  «Одисея»,  XX,  17—18. 

26  Този  стих  се  приписва  на  Хезиод. 

28  Речта  на  Феникс  е  предадена  в  «Илиада»,  IX,  435 

27  «Илиада»,  XIX,  278  и  следващите  стихове. 

28  «Илиада»,  XXII,  15. 

29  «Илиада»,  XXI,  210  и  сл.  —  има  се  пред  вид  речни: 
(наричан  още  Скамандър).  Сражението  между  него  I 
описано  много  живо. 

30  «Илиада»  XXIII,  151. 

31  «Илиада»,  XXII,  394  и  сл. 

32  «Илиада»,  XXIII,  175  и  сл. 

33  Пелей  е  мирмидонски  цар,  син  на  Еак  и  потомък 


бог  Ксант 
и  Ахил  е 


1  Зевс. 


34  Хирон  е  прославен  кентавър,  който  бил  смятан  за  сии  на  Кро- 
нос  и  Филира.  Той  бил  възпитател  на  много  прославени  герои, 
в  това  число  и  на  Пелей. 

36  Тезей  е  син  на  Егей,  но  Платон  го  представя  като  син  на  бог 
Посейдон.  Също  и  Пиритой  е  син  на  цар  Иксион,  а  тука  е  пред¬ 
ставен  като  син  на  Зевс.  Тезей  и  Пиритой,  който  бил  цар  на  ла- 
питите,  се  опитали  да  грабнат  съпругата  на  бога  на  подземното 
царство  —  Персефона,  наричана  още  Прозерпина,  за  да  се  оже¬ 
ни  за  нея  Пиритой.  В  това  си  начинание  те  не  успели:  Пиритой 
бил  разкъсан  от  Цербер,  а  Тезей  бил  поставен  в  окови,  от  които 
го  освободил  след  време  Херакъл. 

36  Втора  книга,  глава  18. 

37  Това  са  стихове  от  загубена  трагедия,  вероятно  от  Есхилова- 
та  «Ниоба». 

38  Платон  смята,  че  това  може  да  стане,  след  като  се  определи 
какво  е  справедливостта.  А  до  този  момент  в  разискванията  още 
не  е  уточнена  дефиницията  на  справедливостта. 

39  Така  са  учили  някои  от  софистите.  Подобни  разсъждения  пра¬ 
ви  и  Тразимах  в  първата  книга  на  «Държавата»,  глава  10. 

40  «Илиада»,  I,  15—16. 

41  Този  преразказ  е  на  текста  в  «Илиада»,  I,  11—42. 

42  Възторжено  лирическо  произведение  в  чест  на  божество,  ге¬ 
рои  или  събитие.  Така  били  наричани  тържествените  стихове 
в  чест  на  бог  Дионис. 

43  Сократ  в  Платоновия  диалог  «Пир»  поддържа  друго  мнение 
по  тоя  въпрос. 

44  Рапсодите  са  били  рецитатори  и  съчинители  на  епически  пес¬ 
ни.  За  някои  от  старите  автори  и  Омир  е  бил  рапсод. 

Стражите  трябва  изкусно  да  владеят  своето  занятие  —  да  па- 

^  зят  свободата  на  държавата.  А  това  ще  рече  да  внимават  за  спаз- 
О  ването  на  законите,  според  които  трябва  да  има  строго  опреде- 
&-<  лена  йерархия. 

40  Кораб  с  три  реда  весла. 

47  Повечето  от  тълкувателите  приемат,  че  в  случая  Платон  има 
пред  вид  Омир,  комуто  оказва  външно  внимание,  но  го  изгонва 
от  държавата. 

48  Става  дума  за  различни  напеви  в  древността. 

49  Тригон  е  древен  струнен  инструмент  с  триъгълна  форма.  При¬ 
личал  на  лира  и  издавал  много  нежни  звуци. 

60  Пиктидът  е  разновидност  на  лирата.  На  неговите  струни  се 
свирело  с  пръсти. 

61  Платон  изгонва  от  своята  държава  всички  струнни  инстру¬ 
менти,  като  не  е  пощадил  и  флейтата,  понеже  смятал,  че  разнеж¬ 
ват  душата  и  правят  хората  женоподобни  и  мекушави. 

52  Сиринксът  е  духов  инструмент,  наподобяващ  нашия  дудук. 

63  Лирата  е  инструмент  на  Аполон,  а  флейтата  на  Марсиас.  Из¬ 
вестен  е  митът  за  състезанието  между  Аполон  и  Марсиас.  Побе¬ 
дител  излязъл  богът  и  след  това  одрал  кожата  на  Марсиас. 
Този  мит  е  разказан  от  Овидий  Назон  («Метаморфози»,  VI, 
382—400). 

64  Платон  влага  в  устата  на  Сократ  тая  клетва  вероятно  да  под¬ 
чертае,  че  у  него  има  желание  да  не  се  споменават  често  бого¬ 
вете. 

6Ь  Ритъмът  в  древногръцки  език  се  е  изграждал  в  редуването  на 
дълги  и  кратки  срички,  а  в  нашия  език  почива  върху  редуване 
на  ударени  и  неударени  срички. 

56  Дамон  бил  известен  музикант,  съвременник  на  Сократ. 

67  Според  Платон  възпитанието  на  младежите  трябва  да  се  из¬ 
гражда  върху  музиката  и  гимнастиката.  Под  термина  музика 
той  разбира  словесното  образование  изобщо.  Това  образование 
и  гимнастиката  образуват  едно  неразделно  единство.  Душата 
и  тялото  са  две  отделни  същности  според  него,  но  тяхното  въз¬ 
питаване  почива  върху  едно  здраво  свързано  единство  между 
музиката  и  гимнастиката.  Ако  липсва  една  от  тия  съставки  на 
някой  младеж,  той  не  може  да  се  смята  за  възпитан.  Само  гим¬ 
настиката  не  е  в  състояние  да  направи  тялото  на  младежа  здра¬ 
во  и  да  направи  от  него  хармонично  развита  личност.  Музика¬ 
та,  т.  е.  словесните  науки,  от  своя  страна  не  са  в  състояние  да 
създадат  сами  хармонично  развита  личност.  Ето  защо  и  гимна- 

етиката  трябва  да  бъде  предмет  на  занимание  още  от 
ство  за  младежите. 

68 У  гърците  били  твърде  много  споменавани  разкошните  сици- 
лийски  трапези  и  гощавки  на  сиракузкия  владетелски  двор. 

69  Коринтяните  били  известни  в  древността  с  разпуснатия  си 
живот. 

00  Един  от  древните  автори  на  име  Атеней  подробно  описва  раз¬ 
лични  пикантни  ястия,  подправки  и  напитки,  употребявани 
от  жителите  на  Атака. 

01  Асклепий  е  син  на  Аполон.  Бил  почитан  като  бог  на  медици¬ 
ната.  Негови  синове  са  Махаон  и  Подалирнй,  които  се  спомена¬ 
ват  като  герои  в  Троянската  война  («Илиада»,  XI,  629  и  сл.). 
62  Прамнийското  вино  било  прочуто  в  древността.  Смятали,  че 
има  лечебни  свойства.  Споменава  се  и  в  «Илиада»  (XI,  638),  и 
в  «Одисея»  (X,  235). 

03  Патрокъл  пък  лекувал  раната  на  Еврипил  със  някакъв  корен, 
стрит  на  прах. 

64  Херодик  бил  от  Сицилия.  Имал  школа  в  Ат.чна.  Бил  учител 
по  гимнастика.  Пръв  въвел  гимнастиката  като  лечебно  сред¬ 
ство,  а  не  само  като  средство  за  укрепване  на  здраво  тяло.  Така 
той  свързва  гимнастиката  с  медицината.  Платон  ие  харесва  не¬ 
говия  метод,  защото  предпочита  болните  и  слабите  да  бъдат  ос¬ 
тавени  да  умрат. 

66  Платон  е  против  схващането,  че  на  първо  място  трябва  да 
се  намерят  средства  за  живеене,  а  след  това  човек  да  се  упраж¬ 
нява  в  добродетел.  Фокилид  е  от  Сицилия  и  е  живял  през 
VI  в.  пр.  н.  е. 

«Илиада»,  IV,  218.  Платон  не  цитира  съвсем  точно  този  стих. 
Мидас  е  митически  фригийски  цар,  известен  със  своето  голямо 
богатство. 

88  Платон  подчертава  и  на  други  места,  че  атлетите  трябва  да 
се  хранят  добре,  за  да  имат  здраво  тяло. 

09  Музите  са  девет  и  са  покровителки  на  отделните  клонове  ог 
знанието:  Талия  —  на  комедията,  Урания  —  на  астрономията, 
Мелпомена  —  на  трагедията  и  театъра,  Полихимния —  на  хим- 

ническата  поезия,  Ератс  —  на  любовната  поезия,  Клио  _  на 

историята,  Калиопа  —  на  епическата  поезия,  Евтерпа  —  на  ли¬ 
рическата  поезия  и  Терпсихора  —  на  танца. 

70  Става  въпрос  за  така  наречената  благородна  лъжа,  за  която 
и  по-рано  се  разисква  между  Сократ  и  неговите  събеседници. 

71  Сократ  не  говори  изобщо  за  лъжата,  а  за  оная  благородна  лъ- 

ла,  която  има  за  цел  ползата  и  доброто  на  народа.  С  такава  лъжа 
са  си  служили  Кадъм,  Солун,  Агенор  и  други  държавници.  Тя 
се  нарича  финикийска,  понеже  Кадъм  е  по  произход  от  Фини- 
кия. 

73  Митът  за  произхода  на  хората  от  земята  се  споменава  често  в 
древната  поезия.  В  случая  Платон  го  използува,  за  да  подчертае, 
че  всички  хора  имат  еднакъв  произход  —  тяхна  обща  майка  е 
елинската  земя.  Поради  това  те  трябва  да  имат  силно  народност 
но  чувство,  да  обичат  тая  земя  и  всичко  в  своето  отечество. 

■я  Тая  легенда  за  четирите  вида  поколения,  сравнени  с.  най-из¬ 
вестните  метали,  е  заета  от  «Дела  и  дни»  на  Хезиод  (стих  109  -- 
201).  Същата  е  преразказана  и  от  Оаидий,  в  «Метаморфози»  (I, 
89 _ 162).  Според  нея  светът  в  началото  е  бил  съвършен  и  с  тече¬ 

ние  на  времето  става  все  по-лош  и  по-несъвършен.  На  това  схва¬ 
щане  се  противопоставя  енергично  Аристотел,  който  не  одобря¬ 
ва  и  Платоновите  идеи,  прокарани  в  «Държавата». 

74  Имат  се  пред  вид  общите  трапези,  които  били  уредени  в  Спар- 
та.  След  време  първите  християни  също  ще  уреждат  общи  тра¬ 
пези,  които  са  известни  под  името  «вечери  на  братската  обич». 
76  Това  е  също  отзвук  от  закон  в  Спарта,  според  който  управни¬ 
ците  трябва  да  не  притежават  лично  имущество. 


ЧЕТВЪРТА  КНИГА 

1  Играта,  за  която  става  въпрос,  прилича  на  шах,  при  която  дър¬ 
жавата  като  че  е  разделена  на  две  враждуващи  партии. 

2  Тази  сентенция  е  питагорейска.  Платон  я  споменава  и  в  дру¬ 
ги  свои  съчинения,  където  също  се  прокарва  мисълта  за  общност 
на  жените,  децата  и  на  всяко  имущество.  Повече  виж  в  Пета  кни¬ 
га,  глава  първа  на  «Държавата». 

3  «Одисея»,  1,  352.  На  същото  мнение  е  и  Ксенофонт  («Възпи¬ 
тание  на  Кир»,  I,  6). 

•1  Същата  мисъл  поддържа  и  Цицерон  в  «Закони»,  II,  15,  38. 

8  Платон  и  в  други  свои  съчинения  говори  за  възпитателното 
значение  па  игрите  («Закони»,  VII,  797). 

6  Според  схващанията  на  древните  младите  изразявали  своето 
уважение  към  по-възрастните  по  три  начина:  мълчание  в  тяхно 
присъствие,  отстъпване  на  път  при  среща  и  заставане  прав  при 
разговор  с  тях.  За  това  изрично  говорят  Ксенофонт  («Спомени 
за  Сократа»,  И,  3,  16),  Херодот  («История»,  И,  80)  и  др. 

7  Демагозите  внасяли  свои  закони  и  се  стараели  да  убедят  наро- 

7  Н 


да,  че  о»  новите  им  закони  ще  има  полза  за  всички.  Но  с  всеки 
нов  закон  се  увеличавали  бедите  на  народа.  По  този  начин  се 
повтаряла  баснята  за  лирнейската  хидра,  която  била  страшно 
чудовище  и  гълтала  хората.  Херакъл  се  опитал  да  я  убие,  но  на 
мястото  на  една  отрязана  нейна  глава  се  появявали  две  нови, 
С  помощта  на  Йолай,  който  със  запалена  главня  изгарял  място¬ 
то  на  отрязаната  глава,  хидрата  била  убита. 

8  Аполон  се  смятал  за  покровител  на  добре  уредената  държава. 

8  Аполон  бил  почитан  от  атиняните  като  техен  родоначалник. 
Затова  е  наречен  «роден». 

10  Светилището  на  Аполон  се  намира  в  Делфи.  Според  вярвания¬ 
та  на  древните  там  бил  и  центърът  на  земята.  Прорицалището 
в  Делфи  било  много  известно. 

11  Според  Платон  мъдростта  на  държавата  се  проявява  чрез  пра¬ 
вителството. 

18  Има  пред  вид  мъдростта  и  мъжеството. 

18  Сравнението  е  взето  из  музикалната  терминология.  В  случая 
под  «струни»  се  разбира  държавата. 

14  Платон  често  повтаря  тази  известна  сентенция. 

16  За  Платон  човек  е  «малък  свят»  (микрокосмос)  и  той  се  явява 
като  малък  тип  на  «големия  свят»  (макрокосмоса).  Държавата 
според  него  също  е  организъм,  който  отговаря  на  човека  като 
цяло.  Затова  нравствените  качества  и  норми,  задължителни  и 
присъщи  на  отделния  човек,  съществуват  и  в  държавата  като 
единен  организъм. 

18  Тракия  е  на  север  от  Гърция,  а  Скития  и  още  по-далече. Това 
са  крайни  предели  за  тогавашния  гръцки  свят,  които  се  намират 
на  север  от  границата  на  Гърция. 

17  Според  Платон  северните  народи  са  склонни  повече  към  гнев- 
ливост,  а  пък  източните  са  склонни  към  пътуване  по  далечни 
страни  и  користолюбие. 

18  В  случая  Платон  изяснява  логическата  формула  иа  закона  за 
противоречията. 

19  Платон  различава  «желание»  и  «желание  само  по  себе  си». 
Първото  е  естествено  желание  за  нещо  и  то  има  различни  форми. 
«Желанието  само  по  себе  си»  е  висша  категория  и  се  явява  като 
чиста  идея  според  учението  на  Платон. 

20  Под  лобно  място  се  разбира  онова  място,  на  коею  наказват 
престъпници. 

21  Платоновото  учение  за  душата  накратко  е  следното:  Тя  се 
състои  от  три  основни  свойства  —  разумно,  което  се  намира  в 

главата,  гневливо,  което  е  в  сърцето,  и  желаещо, "'поместено  око¬ 
ло  пъпа  и  черния  дроб.  Така  е  изложил  Платоновото  учение  и 
Диоген  Лаертски. 

23  «Одисея»,  XX,  17.  Виж  Трета  книга,  глава  4. 

23  Тук  Платон  излага  в  общи  черти  учението  на  Хипократ  за 
здравето  и  болното  тяло. 

34  Платон  предпочита  управлението  на  един  човек.  За  него  оба¬ 
че  има  значение  за  доброто  управление  на  държавата  преди  всичко 
мъдростта.  Тя  трябва  да  бъде  предмет  на  изучаване. 

ПЕТА  КНИГА 

1  Каквато  е  описал  в  предходната  книга. 

3  Те  са  описани  в  Осма  книга  и  са  тимокрация,  олигар,  демо¬ 
крация  и  тирания. 

3  За  това  е  споменато  в  Четвърта  книга,  глава  трета. 

4  С  тази  поговорка  си  служели,  когато  искали  да  подчертаят, 
че  дадени  лица  или  отделно  лице  са  изгубили  надежда  да  постиг¬ 
нат  успех  от  започнатата  вече  с  въодушевление  работа. 

8  Адрастея,  или  Немезида,  е  богиня  на  отмъщението.  Формула¬ 
та  «моля  се  на  Адрастея»  се  употребявала  за  отклонение  на  не¬ 
навист.  В  случая  Сократ  се  моли  да  не  бъде  наказан,  ако  сбър¬ 
ка  при  разясняването  на  важния  въпрос  за  общността  на  жени¬ 
те  и  децата. 

8  Жителите  на  остров  Крит  и  спартанците  се  славили  в  древност¬ 
та  със  сурови  закони.  Те  първи  обърнали  внимание  на  физи¬ 
ческото  възпитание  на  своите  младежи.  Гимнастическите  упраж¬ 
нения  вършей  съвсем  голи,  а  лидийците  смятали  «за  голям 
срам,  ако  някс.й  мъж  бъде  видян  гол»  (Херодот,  «История»,  I, 
10).  Тукидит  подчертава  в  своята  «История»  (I,  6,  5),  че  спар¬ 
танците  обилно  намазвали  телата  си  с  маслиново  масло  и  първи 
се  упражнявали  в  гимнастически  занимания  съвсем  голи. 

7  В  древността  смятали,  че  делфинът  отива  на  помощ  на  ония, 
които  се  давят.  Известна  е  легендата  за  Арион,  който  се  хвърлил 
в  морето  по  заповед  на  разбойници,  но  бил  спасен  от  делфин. 
Плиний  Стари  пък  разказва  един  случай,  когато  делфин  спасил 
давещо  се  дете.  Когато  детето  починало,  то  и  делфинът  умрял  от 
жал  по  него  («Естествена  история»,  IX,  8,  7). 

8  Платон  различава  спор  при  говоренето  от  разсъждението  по 
някой  въпрос. 

*  Цитираният  стих  е  от  Пиндар.Има  ••нение,  че  авторът  има  пред- 

вид  комедията  ма  Аристофан  «Жените  в  народното  събрание», 
в  която  се  осмиват  социални  теории  от  онова  време.  Не  е  обаче 
установено  никакво  влияние  между  Платоновата  «Държава» 
и  комедията  на  Аристофан. 

10  Против  това  мнение  на  Платон  още  Аристотел  се  е  обявил 
твърде  енергично  в  своята  книга  «Политика». 

11  Вероятно  тука  се  има  пред  вид  мечтаенето  за  неща,  които  не 
само  не  е  възможно  да  се  осъществят,  но  и  обикновено  са  недей  - 

■  ствителни. 

12  Под  «гоеметрическа  необходимост»  се  разбират  съображения¬ 
та  на  разума. 

13  Свещен  е  онзи  брак,  който  е  одобрен  от  закона  и  е  сключен  по 
определен  ритуал.  Свещени  са  и  браковете  между  боговете  спо¬ 
ред  схващанията  на  древните.  Нарушителите  на  такива  бракове 
се  наказват  строго. 

14  Въз  основа  на  това  място  и  на  изказаните  след  това  мисли  се 
заключава,  че  Платон  е  против  отглеждането  на  децата,  родени 
с  недостатъци.  Плутарх  говори,  че  такива  деца  няма  да  станат 
■полезни  нито  за  себе  си,  нито  за  другите.  Това  е  спартански  за¬ 
кон. 

**  Отново  става  въпрос  за  убиването  на  деца,  за  които  се  смята, 
че  няма  да  бъдат  здрави. 

■1в  Пития  е  прочутата  в  древността  предсказателка  в  Делфи,  све¬ 
тилището  на  Аполон. 

17  Древните  автори  идеализирали  примитивния  комунизъм  на 
варварските  народи.  Херодот  разказва  в  своята  «История» 
(IV,  104),  че  агатирсите  били  твърде  кротко  племе.  У  тях  жени¬ 
те  били  общи,  «за  да  бъдат  всички  братя  и  роднини  помежду  си 
и  да  не  се  възбужда  завист  и  вражда  между  отделните  членове  на 
племето». 

18  Представянето  на  държавата  като  тяло  е  характерно  за  ан¬ 
тичността.  Дори  и  човек  се  представя  като  тяло,  а  не  като  лич¬ 
ност  в  съвременен  смисъл  на  думата.  Сравнително  по-късно  ро¬ 
бите  биват  наричани  тела  в  смисъл  на  предмет,  който  се  продава 
и  купува,  нещо  като  «говореща  стока». 

19  Победителите  на  игрите  в  Олимпия  имали  редица  преимуще¬ 
ства.  Например  имали  право  да  се  хранят  през  целия  си  живот 
за  сметка  на  държавата,  вземали  участие  в  битките  в  първите 
редици  наред  с  царете,  заемали  първи  места  на  обществените 
събрания,  в  театралните  представления  и  т.  н. 

80  Сравни  Четвърта  книга,  глава  първа. 

21  Хезиод,  «Дела  и  дни»,  стих  40. 

22  «Илиада»,  VII,  321—322,  се  казва: 

Широковластният  цар  Агамемнон,  синът  на  Атрея, 
много  почете  Аякса  с  гърба  от  закланата  жертва. 

23  «Илиада»,  VII,  162. 

24  За  древните  златното  време  е  било  в  миналото.  Твърде  изве¬ 
стна  е  легендата  за  четирите  века:  златен,  сребърен,  меден  и  же¬ 
лезен.  Златното  поколение  е  съвършеното  поколение  във  всяко 
отношение. 

26  X  е  з  о  и  д,  «Дела  и  дни»,  стих  121—122. 

28  Оракулът  на  Аполон  в  светилището  Делфи. 

27  Твърде  много  бил  разпространен  обичаят  да  се  поставят  в 
храмовете  на  боговете  отнетите  от  врага  оръжия.  Платон  не  е 
бил  във  възторг  от  него  и  вероятно  под  влияние  на  спартански¬ 
те  обичаи,  които  не  признавали  това  посвещение,  се  обявява 
против  него. 

28  Гърците  били  дълбоко  убедени,  че  се  различават  основно  от 
другите  племена  и  народи.  Те  се  смятали  за  нещо  повече  от  дру¬ 
гите.  За  това  превъзходство  се  говори  и  в  прочутата  реч  на  Пе- 
рикъл  за  първите  жертви  на  Пелопонеската  война.  Поетите  и 
историците  подчертават  също  тая  мисъл.  Чужденците  са  «роб¬ 
ско  племе,  а  елините  са  свободни»,  казва  Еврипид. 

29  Според  древните  гърци  третата  вълна  била  най-силна,  а  спо¬ 
ред  римляните  най-силна  е  деветата  вълна. 

30  Тази  твърда  смела  и  дори  парадоксална  мисъл  на  Платон  е  би¬ 
ла  предмет  на  много  тълкувания.  Без  съмнение  в  случая  той  има 
пред  вид  не  теоретиците,  които  живеят  в  света  на  отвлечените 
понятия,  но  не  познават  човешката  природа.  Управникът-фило¬ 
соф  трябва  да  уреди  държавата  като  едно  строго  организирано 
цяло,  да  й  даде  добри  закони  и  да  умее  да  примирява  и  обединя¬ 
ва  разногласията. 

31  Борците  и  гимнастиците  в  палестрата  са  сваляли  своите  връх¬ 
ни  дрехи,  преди  да  започнат  упражнение  или  състезание. 

32  Цветът  на  пчелния  мед  е  бил  признак  на  особена  нежност.  За 
това  говорят  и  други  древни  автори. 

33  Ерос  е  бог  на  любовта. 

34  В  Атина  и  в  други  части  на  древна  Гърция  се  уреждали  праз¬ 
ници  четири  пъти  в  годината  в  чест  на  Дионис,  почитан  като  бог 
на  плодородието  и  оплодяващата  сила  на  природата.  Най-нзвест- 

ни  са  били  Големите  Дионисии,  или  Градски,  през  есента  и  Мал¬ 
ките  Дионисии,  или  Полски,  през  пролетта. 

яз  Вероятно  Платон  влага  тия  думи  в  устата  наСократ  на  шега, 
защото  участниците  във  волните  тържества  в  чест  на  бог  Дно 
ние  никак  че  са  имали  вид  на  философи. 

86  Гръцката  дума  «динамис»  значи  сила,  възможност,  способ¬ 
ност.  В  латинския  превод  е  предпочетено  значението  способност 
(!асиИа$). 

37  Гатанката  в  превод  е  следната:  «Мъж  не  мъж,  птица  не  птица, 
видял  невидял,  кацнала  на  дърво  недърво,  с  камък  не  камък 
убил  я  не  я  убил.»  Евнухът  вече  не  е  мъж,  прилепът  е  птица  и 
не  е  птица,  тръстиковото  клонче  е  дърво  и  не  е  дърво,  пемзата 
е  камък  и  не  е  камък. 


ШЕСТА  КНИГА 

1  Мом  е  божество  на  злоезичието  и  острата  насмешка.  Според 
митологията  той  е  син  на  Нощта  и  Съня.  Сам  той  нищо  не  върши 
и  само  наблюдава  какво  вършат  другите  богове.  Щом  някой  на¬ 
прави  грешка,  Мом  се  присмива  и  остро  критикува.  Самото  име 
Момос  значи  «порицание».  Останала  е  хубава  легенда,  че  при 
създаването  на  човека  Мом  критикувал  Зевса,  че  не  поставил 
очите  на  гърдите,  за  да  виждат  какво  става  в  сърцето. 

2  Тази  игра  вероятно  е  наподобявала  съвременния  шах,  а  спо¬ 
ред  други  е  била  особена  игра  на  дама. 

3  Рядко  Платон  се  шегува  с  философията. 

4  Козелоелен  е  митично  същество,  което  е  било  символ  на  над¬ 
менност,  гордост  и  високопарност.  В  комедията  «Жаби»  (937 
стих)  Аристофан  осмива  тежкия  стил  на  Есхиловата  трагедия, 
като  я  нарича  наред  с  другите  епитети  и  с  този. 

6  Мандрагората  била  билка,  която  имала  приспивателно  дейст¬ 
вие  върху  живия  организъм. 

“  Сократ  има  пред  вид  известната  в  древността  сентенция,  че  мъд¬ 
реците  отиват  при  богатите,  понеже  знаят  какво  им  липсва,  а 
богатите  не  отиват  при  мъдреците,  понеже  те  не  знаят,  че  им  лип¬ 
сва  мъдрост. 

7  Този  епитет  често  бил  употребяван  за  философите.  Той  е  упо¬ 
требен  и  за  самия  Сократ  в  «Апология  на  Сократ». 

8  Сократ  или  пс*право  Платен  чрез  устата  на  Сократ  на  това  мяс¬ 
то  се  обявява  в  защита  на  софистите  и  подчертава,  че  младежта 
бива  развращавана  от  тълпата,  която  на  общи  събрания  в  из- 

броените  обществени  места  има  възможност  да  влияе  лошо  вър¬ 
ху  възпитанието  на  младежта. 

9  Пословицата  е:  «Изключвам  божественото  от  разговора»,  коя¬ 
то  се  употребява  като  уговорка,  когато  ставало  дума  за  непри¬ 
стойно  отношение  към  предмети,  свързани  с  религията  и  култа. 

10  Платон  смята,  че  божият  промисъл  се  грижи  за  хората  неза¬ 
висимо  от  личните  заслуги  на  всеки  човек. 

11  «Диомедова  нужда»  е  крилата  мисъл  в  древността,  която  се 
употребява  да  се  подчертае  непреодолима  и  крайна  нужда. 
Произходът  й  обаче  не  е  съвсем  ясен.  Някои  смятат,  че  се  има 
пред  вид  раняването  на  Афродита  от  Диомед,  когато  тя  закриля¬ 
ла  в  боя  своя  син  Еней:  нуждата  заставила  Диомед  да  рани  и 
богинята.  Според  други  тука  не  става  въпрос  за  Омировия  ге¬ 
рой  Диомед,  а  за  цар  на  бистониге  със  същото  име,  който  заста¬ 
вял  чужденците  да  преспиват  с  дъщерите  му  и  след  това  ги  из¬ 
бивал. 

12  Приемам  поправката  в  гръцкия  текс  вместо  «всички»  с  «де¬ 
цата».  Тая  поправка  се  оправдава  и  от  следващите  разсъждения 
на  Сократ. 

13  Платон  в  случая  рисува  портрета  на  известния  атински  дър¬ 
жавник  Алкивиад,  който  имал  всички  физически  и  духовни  ка¬ 
чества  на  един  млад  и  честолюбив  атински  гражданин. 

14  Платон  прави  разлика  между  истинския  философ  и  различни¬ 
те  учители  по  философия,  т.  нар.  софисти.  Този  въпрос  е  разгле¬ 
дан  подробно  в  Платоновия  диалог  «Софист». 

15  Теаг  е  син  на  Демодок  и  брат  на  Перал.  Бил  между  предани¬ 
те  ученици  и  последователи  на  Сократ.  За  същото  лице  се  го¬ 
вори  и  в  «Апология  на  Сократ»  от  Платон. 

16  Сократ  често  говори  за  «своя  добър  гений»  («даймонион»), 
какъвто  нямали  другите  философи.  Това  е  вътрешният  глас  на 
философа. 

17  Същата  сентенция  е  употребена  в  Четвърта  книга,  глава  11. 
Платон  има  слабост  към  нея  и  затова  често  я  повтаря  и  в  други 
свои  произведения. 

13  Според  гръцкия  философ  Хераклит  (544 — 438  г.),  който  прие¬ 
ма  за  основа  ма  всичко  съществуващо  огъня,  светът  не  е  създа¬ 
ден  нито  от  богове,  нчто  от  хора,  а  е  вечно  жив  огън.  В  случая 
Платон  има  пред  вид  неговата  мисъл,  че  «не  само  всеки  ден  ние 
имаме  ново  слънце,  но  слънцето  постоянно  и  непрестанно  се  об¬ 
новява.»  Вечер  то  гасне  при  залез  и  отново  се  запалва  при  иа- 

грев.  Негова  е  прочутата  сентенция:  «Всичко  тече,  всичко  се 
движи  и  нищо  не  остава  неизменно.» 

19  Вероятно  под  това  образование  се  разбират  гимнастиката  и 
музиката,  а  не  математическите  науки,  както  тълкува  това  мяс¬ 
то  един  от  древните  автори. 

20  Сентенцията  «Пасе,  без  да  е  пазен  от  пастир»  се  употребява¬ 
ла  за  означаване  на  самостоятелно  и  свободно  занимаване  с  фи¬ 
лософията.  Остарелите  хора  вече  можели  да  се  отдадат  именно 
на  такова  свободно  «пасене  без  пастир». 

21  Отговорът  съдържа  ирония.  Сократ  обаче  подема  мисълта  за 
краткотрайността  на  човешкия  живот,  който  в  сравнение  с  веч¬ 
ността  е  нищо. 

22  Тук  Платон  загатва  мисълта,  че  гръцкият  народ  е  започнал 
да  отрича  безсмъртието. 

23  Т.  е.  истинската  философия. 

24  Омир  употребява  често  и  много  епитети,  които  представят  ге¬ 
роите  му  като  божествени,  богоравни,  богоподобни,  понеже  в 
онова  време  е  била  силна  вярата,  че  хората  са  творение  на  бого¬ 
вете.  Тия  епитети  подчертават  близостта  на  човека  с  бога.  Освен 
това  често  епитетът  «божествен»  се  употребява  и  с  преносно 
съдържание  в  смисъл  на  «съвършен»,  «прекрасен»,  «най-до- 
бьр». 

26  Музиката  и  гимнастиката. 

26  За  трите  вида  души  Платон  говори  в  Четвърта  книга,  14  глава. 

27  Платон  нарича  тука  най-важна  наука  «идеята  за  доброто». 
В  други  свои  съчинения  той  разглежда  същия  въпрос.  В  диа¬ 
лога  «Филеб»  виеше  благо  е  свързването  на  знанието  с  удовол¬ 
ствието  и  удоволствието  със  знанието.  В  «Тимей»  под  тоя  термин 
разбира  световния  разум,  твореца  на  света,  бога,  а  в  това  място 
на  «Държавата»  идеята  за  доброто  е  висшето  благо  за  човека, 
осъществявано  като  абсолютно  добро  и  съвършенство,  с  помощ¬ 
та  на  което  се  разкриват  истината  и  вечната  хармония  в  света. 

28  Приема  се,  че  под  «мнозинството  от  хората»  Платон  разбира 
привържениците  на  Аристип  и  привържениците  на  киренейска- 
та  школа,  а  под  «по-изискани»  разбира  Актистен  и  Е  жлид. 

29  Платон  прави  тънка  разлика  между  знание  и  мнение  в  своя 
диалог  «Теетет». 

30  Сократ  смята  «доброто»  като  творец  на  света,  демиург,  и  за¬ 
това  тук  под  «баща»  се  разбира  доброто  като  философска  идея. 

31  Алегорията  е  твърде  дълбока.  Под  благо  Платон  разбира  мно¬ 
го  неща,  както  вече  се  споменава  п  бел.  27.  В  случая  върховното 

благо  е  бащата,  а  произтичащите  от  него  добрини  за  хората  са 
О  лихвата,  «фалшивата  сметка»  са  ония  философски  заключения, 
които  далеч  не  съответствуват  на  дадените  основания  и  дока- 
зателства  (капитала). 

32  Звуковите  закони  тогава  не  са  били  известни  и  тия  разеъж- 
^  дения  на  Платон  не  са  верни:  без  посредничеството  на  въздуха 

не  може  да  се  слуша. 

33  На  гръцки  език  «небе»  и  «видимо»  са  близки  по  гласеж:  ура- 
нбс  и  оратос. 

34  Предметите,  които  са  обект  на  чувствата,  са  вещи  и  образи 
на  вещите.  Образите  трябва  да  бъдат  по-тъмни  от  самите  вещн. 

36  Това  място  се  смята  за  твърде  важно.  Платон  поставя  тука 
основите  на  методологията  на  философското  изследване  и  опре¬ 
деля  разликата  между  синтетичен  и  аналитичен  метод. 

33  Това  място  създава  големи  мъчнотии  на  тълкувателите  на 
Платоновата  философия.  Някои  виждат  в  него  основите  на  два¬ 
та  метода  на  познание  —  логически  и  диалектически. 

37  Разсъдъкът  за  Платон  е  нещо  различно  от  мнението  и  ума. 

38  Разумът  и  разсъдъкът  се  отнасят  към  постиганите  с  ума  неща, 
а  вярата  и  уподобяването  —  към  чувствените  неща. 


СЕДМА  КНИГА 

1  В  някои  издания  вместо  «съществуващи»  стои  «преминаващи» 

2  В  «Одисея»  (XI,  489—491)  сянката  на  Ахил  оплаква  своятеа 
участ  в  подземното  царство  и  поетът  влага  в  устата  му  следните 
думи: 


Бих  предпочел  като  ратай  на  друг  да  слугувам 

в  полето 

даже  и  беден  и  нямащ  в  наследство  големи  имоти, 
нежели  тук  да  царувам  во  веки  над  всички  умрели. 

3  Митът  за  «Островите  на  блажените»  е  твърде  разпространен 
сред  народите  на  древността.  Това  е  мястото,  което  е  определе¬ 
но  за  щастлив  и  блажен  живот  на  душите  на  добрите  хора  след 
смъртта.  Древните  гърци  вярвали,  че  след  смъртта  Зевс  вземал 
душите  на  праведниците  и  ги  заселвал  в  своя  град.  Финикийци¬ 
те  и  египтяните  поставяли  «Островите  на  блажените»  на  запад. 
Според  Херодот  това  място  се  намирало  в  Африканската  пусти¬ 
ня  на  седем  дни  път  от  египетския  град  Тнва.  Вярвали  в  съще- 

ствуването  на  такова  място  и  траките.  То  било  също  някъде  на 
запад.  Християните  заменили  островите  на  блажените  с  рая. 

I  Под  затворници  на  това  място  се  разбират  всички,  които  се 
занимават  със  земеделие  и  някакъв  занаят  в  противовес  на  стра¬ 
жите. 

6  Играта  с  чирепи  (острокони)  била  изградена  на  случайност¬ 
та  —  какви  бройки  ще  се  паднат  при  хвърляне,  както  става  и 
сега  при  много  хазартни  игри.  Следователно  научното  занима¬ 
ние  не  бива  да  се  провежда  без  план  и  върху  случайно  хрумна¬ 
ли  въпроси,  а  по  строго  определен  план,  който  да  води  до  съ- 
зерцаване  на  висшето  благо. 

«  За  музиката  Платон  говори  подробно  в  третата  книга  на  «Дър¬ 
жавата».  Тя  създава  благородни  навици  и  нежни  чувства,  докато 
гимнастиката  развива  физическите  сили  или,  както  Платон  го¬ 
вори:  Музиката  развива  душата,  а  гимнастиката  —  тялото. 

7  Паламед  е  герой  от  «Илиада».  Той  е  ходил  при  Одисей,  кога- 
чо  последният  се  престорил  на  луд,  за  да  не  вземе  участие  в  Троян¬ 
ската  война.  Понеже  поставил  Телемах,  пеленачето  на  Одисей, 
пред  чудния  впряг  от  коза  и  муле,  Одисей  веднага  отбил  настрана 
животните,  за  да  не  сгази  детето  си.  Но  след  време  той  му  отмъс¬ 
тил  жестоко:  оклеветеният  от  него  Паламед  бил  убит.  Легендите 
приписват  на  Паламед  много  сръчности.  Есхил,  Софокъл  и  Ев- 
рипид  са  писали  трагедии  под  заглавие  «Паламед»,  но  от  тях  са 
запазени  до  нас  само  отделни  стихове.  Целият  този  епизод  с  ос¬ 
трата  шега  против  Агамемнон  се  гради  въ-  ;/  древното  преда¬ 
ние,  че  той  не  знаел  геометрия. 

8  Чувственото  възприемане  на  едното  води  винаги  и  до  много: 
един  град  и  много  жители  на  града,  един  човек  и  много  части  на 
неговото  тяло,  една  ръка  и  много  пръсти.  Опитът  да  се  намери 
такова  едно,  което  да  не  предполага  нищо  друго  освен  себе  си, 
води  до  философски  размишления. 

8  Платон  смята,  че  идеалното  число  е  неделимо. 

10  Вероятно  става  въпрос  за  света  на  явленията,  когатс  гео¬ 
метрията  не  е  полезна  при  обяснението  на  процесите,  които  ста¬ 
ват  при  явяването  и  изчезването. 

II  Платон  е  отдавал  твърде  голямо  значение  на  геометрията. 
На  входа  на  неговата  академия  имало  надпис:  «Този,  който  не  знае 
геометрия,  да  не  влиза».  Слушателите  му  трябвало  добре  да  знаят 
трите  основни  науки:  музика,  геометрия  и  астрономия.  Между 
учениците  на  Платон  били  и  известните  математици  на  древност - 


ДЪРЖАВАТА  52& 


*С!  та  Евдокс  и  Менехъм,  а  известният  геометър  Евклид  е  бил  добре 
О  запознат  с  Платоновата  философия. 

Ьч  12  Метафора  от  езика  на  моряците. 

«Т!  13  Платон  има  пред  вид  науката  за  твърдите  тела  —  стереомет- 

Ьч  рията. 

14  Платон  под  куб  разбира  всички  тела  с  три  измерения. 

15  В  много  случаи  под  астрономия  трябва  да  се  разбира  астро¬ 
логия. 

18  Астрономията  като  популярна  наука  се  занимава  с  небесни¬ 
те  тела,  но  като  висша  наука,  която  може  да  възвиси  духа  до  исти¬ 
ната,  трябва  да  изучава  пропорционалното  и  относителното  съг¬ 
ласувано  движение  на  звездите,  като  води  до  идеята  за  абсолют¬ 
ната  скорост  и  абсолютната  бавност.  А  тия  две  категории  не  могат 
да  се  движат  с  очите,  а  са  достъпни  само  за  мисълта  и  разума. 

17  Дедал  е  бил  прочут  строител  и  изобретател.  Легендата  го 
представя  като  строител  на  лабиринта  на  остров  Крит.  За  да  се 
спаси  от  гибел,  която  му  готвил  критският  владетел  Минос,  той 
направил  криле  за  себе  си  и  за  сина  си  Икар  и  полетял. 

18  Двата  вида  движения  Платон  свързва  със  зрението  и  слуха. 
Движението  на  небесните  тела  е  предмет  на  наблюдение,  т.  е. 
то  е  обект  на  изследване  чрез  зрението.  Хармонията,  която  се 
произвежда  от  движението  на  небесните  тела,  е  предмет  на  из¬ 
следване  и  възприемане  чрез  слуха.  По  този  начин  астрономията 
и  музиката  са  сродни  науки  според  него.  А  това  са  учили  и  пита- 
горейците.  В  тоя  пункт  Платон  е  съгласен  с  тях. 

18  Остра  шега  с  музиканти,  които  не  отиват  по-далече  в  своето 
изкуство  от  правилното  нагласяване  на  инструментите.  Самият 
епитет  «добри»  ясно  подчертава  иронията. 

20  Това  място  е  предмет  на  различно  тълкуване. 

21  Питагорейците  се  занимавали  с  качеството  на  звука. 

22  Преводът  е  направен  по  текст  от  друго  издание. 

23  Диалектиката  според  Платон  е  единственият  и  универсален 
метод  за  постигане  на  висшето  благо. 

24  Поставеното  в  скоби  изречение  не  се  среща  във  всички  ръко- 

25  Имат  се  пред  вид  разсъжденията  в  шеста  книга,  глава  21  на 
«Държавата». 

28  Гражданите  на  новата  държава. 

27  Сравнението  за  нас  не  е  съвсем  ясно.  Вместо  «линия»  някои 
превеждат  «букви»,  други  пък  «чертежни  скици».  Платон  вероят- 

ио  има  пред  вид  съпоставянето  иа  незрелия  още  детски  ум  с  без 
словесната  черта. 

28  Книга  трета,  глава  19. 

29  Занимава  се  само  с  науките,  но  изоставя  гимнастиката. 

30  Сентенцията  на  Солон  гласи  малко  по-другояче:  «Остарявам, 
като  непрестанно  уча  много  неща.» 

31  Тук  под  пещера  Платон  има  пред  вид  обществото. 

32  Пития  се  нарича  Аполоновата  жрица  от  светилището  в  Делфи. 
Светилището  се  намирало  близо  до  скала,  от  която  излизали  силни 
изпарения.  Жрицата,  обикновено  жена  над  50  години,  сядала  над 
тия  изпарения  върху  триножник,  дъвчела  лаврови  листа  и  замая¬ 
на  от  тях  и  от  изпаренията,  изричала  несвързани  думи.  Това  би¬ 
ли  нейните  неясни  и  неразбираеми  предсказания.  Но  до  нея  има¬ 
ло  винаги  двама  жреци,  които  ги  разяснявали.  Често  давали  дву¬ 
смислени  обяснения  на  несвързаните  думи  на  жрицата. 

ОСМА  КНИГА 

1  Вероятно  се  прави  намек  за  живота  след  смъртта,  за  който 
Платон  говори  в  диалога  си  «Федон»  и  в  десета  книга  на  «Държа¬ 
вата». 

2  В  началото  на  петата  книга  Сократ  иска  да  говори  за  раз¬ 
личните  форми  на  държавна  уредба,  но  Полемарх  и  Адимант  на¬ 
мерили,  че  трябва  да  се  говори  по-напред  за  жените  и  за  децата, 
за  тяхното  възпитание  и  отглеждане.  След  дълго  отклонение  за 
разясняването  на  тия  въпроси  сега  Главков  припомня  на  Сократ 
за  своя  въпрос  и  по  този  начин  започва  разсъждението  за  различ¬ 
ните  видове  на  държавна  уредба.  Според  Платон  те  са  четири. 

3  Когато  състезатели  в  борба  завършвали  борбата  в  определе¬ 
ното  време  без  резултат,  то  след  почивката  започвали  отново  да 
се  борят  до  победа.  Сравнението  тук  е  взето  от  тая  практика  при 
състезанията. 

*  Платон  има  особено  предпочитание  към  спартанската  държав¬ 
на  уредба.  Той  не  пропуска  случай  да  подчертае,  че  спартанските 
закони  са  дело  на  Аполон,  а  сам  Зевс  е  дал  законите  на  остров 
Крит.  Перикъл  особено  харесвал  спартанската  наредба  да  се  от¬ 
дава  почит  на  старите  от  младежите.  Също  и  Аристотел,  макар  и 
да  намира  недостатъци  в  законите  на  Спарта  и  Крит,  смята,  че 
те  имат  много  ценни  постановления. 

5  Олигархията  не  се  ползува  със  симпатии  от  Платон  и  Аристо- 

тел,  понеже  до  властта  имат  достъп  само  малцина  поради  високия 
имуществен  ценз,  който  бил  определен. 

6  Демократическата  държавна  уредба  е  била  предмет  на  подроб¬ 
но  разглеждане  от  Аристотел.  Платон  посочва  нейните  недоста¬ 
тъци  преди  всичко  в  различните  й  форми  и  неосъществимост  в 
пълен  и  непорочен  размер. 

7  Тиранията  е  близка  до  царската  власт,  но  основният  недъг 
на  това  управление  се  крие  в  завземане  па  властта  и  нейното  уп 
ражняване  «против  желанието  на  народа»,  а  «никой  свободен  чо¬ 
век  не  би  се  съгласил  доброволно  да  се  подчинява  на  една  такава 
власт». 

8  Вероятно  Платон  има  пред  вид  държавни  уредби,  при  които  на¬ 
родът  избира  свои  пожизнени  управници,  често  наричани  царе. 

8  Според  Платон  всеки  вид  държавна  уредба  съответствува  на 
схващанията  и  настроенията  на  гражданите.  Властолюбивият 
човек  се  сравнява  с  тимокрацията,  скъперникът  с  олигархията, 
развратният  с  демокрацията,  а  отдаденият  на  някаква  силна 
страст  се  приписва  на  тиранията. 

10  В  гръцкия  оригинал  е  употребен  идиом,  който  не  може  да  се 
преведе  по  друг  начин.  Същият  се  среща  и  в  «Илиада»  (XXII, 
126). 

11  Терминът  тимокрация  иде  от  гръцката  дума  «тиме»  в  значе¬ 
ние  «цена».  Следователно  под  тимокрация  се  разбира  управление, 
при  което  право  на  управници  имат  лица,  които  отговарят  на 
определен  висок  имуществен  ценз.  Такова  управление  е  имало  в 
Атина,  преди  Солон  да  създаде  своите  закони. 

12  Омир,  а  и  други  поети  имат  обичай  да  се  обръщат  към  му¬ 
зите  за  помощ  в  тяхната  творческа  работа.  Платон  тука  има  пред 
вид  следните  два  стиха  от  «Илиада»  (XVI,  112—113): 

Хайде  кажете  ми, музи,  дарени  с  дворци  олимпийски, 
как  на  ахейските  кораби  огънят  първо  попадна. 

13  Вложените  думи  в  устата  на  музите  от  Платон  са  известни 
под  името  «Числото  на  Платон».  Те  са  били  предмет  на  много  тъл¬ 
кувания  и  до  днес  няма  едно  общоприето  и  задоволително  обяс¬ 
нение.  Предполага  се,  че  това  е  била  някаква  магическа  форму¬ 
ла,  която  е  била  известна  на  древните.  С  това  се  обяснява,  че 
старите  коментатори,  включително  и  Аристотел,  не  говорят  ни¬ 
що  за  непонятността  на  целия  пасаж.  Аристотел  се  задоволява 
да  каже,  че  в  тоя  случай  «музите  грешат».  Цицероя  дори  си  слу¬ 
жи  с  израз  «непонятно  като  числото  на  Платон».  Най-нов  опит  за 

разяснение  и  на  тона  място  е  направил  А.  Ф.  Лосев  в  «История 
античной  зстетики»,  Москва,  1909  г.,  стр.  319 — 327.  Той  дори  да¬ 
ва  свой  превод  на  цялото  място.  За  мене  и  неговото  обяснение  не 
е  убедително. 

11  Никак  не  е  ясно  какво  е  това  определено  число  за  «ражда¬ 
нето  на  децата  на  боговете». 

1Й.  Дали  тня  необяснени  и  необясними  съчетания  на  числа  не  са 
в  същност  инсокопарните  думи,  за  които  говорн  Платон  чрез 
Сократ  в  началото. 

1в  Хезиод,  «Дела  п  дни»,  стих  109  и  следващите.  Легендата  за 
четирите  века  е  предмет  ма  много  поетически  разработки.  Твър¬ 
де  интересно  е  описанието,  дадено  от  римския  поет  Публий  Ови- 
дий  Назон  («Метаморфози»,  I,  89—162). 

17  За  несъответствия  се  говори  и  в  третата  книга  на  «Държа¬ 
вата»,  21  глава. 

18  Според  Ксенофонт  Главкон  бил  тогава  млад,  на  двадесет  го¬ 
дини,  мечтаел  да  стане  върховен  управник  на  държавата  и  се 
«чувствувал  като  велик  човек».  Сократ  го  посъветвал  да  се  ста¬ 
рае  да  стане  образован  в  избраната  от  него  област,  ако  наистина 
■желае  да  бъде  човек,  конто  има  слава  и  уважение  в  държавата 

19  Терминът  е  създаден  по  аналогия  на  думата  «демократ». 

20  Вероятно  тня  думи  са  перифраза  на  реплика  на  Етеокъл  от 
Есхиловата  трагедия  «Седмина  против  Тива»  (стих  451),  с  която 
той  моли  вестителя  да  му  разкаже  за  вождовете,  които  са  се  раз¬ 
положили  със  своите  войски  при  другите  врати  на  крепостта.  Или 
пък  се  има  пред  вид  стих  433  на  същата  трагедия. 

21  Тази  прекрасна  алегория  се  среща  още  в  Хезиодовите  «Дела 
и  дни»  (стих  300  н  сл.).  Търтеи  за  Платон  са  бившите  олигархи 
или  разорени  богаташи.  След  като  са  прахосали  всичко  свое,  та¬ 
кива  люде  не  вършат  нищо  в  полза  на  държавата,  понеже  жи¬ 
веят  само  за  себе  си  и  само  се  грижат  за  задоволяване  на  своите 
страсти.  Но  похарчили  своето,  те  не  се  спират  пред  нищо,  за  да 
използуват  чуждото.  Търтеи  без  жила  за  Платон  са  тия  бедняци, 
които  могат  само  да  ядат  и  да  пият  от  чуждото,  стига  да  имат  въз¬ 
можност  за  това.  Търтеи  пък  с  жила  са  тези,  които  по  природа 
имат  дарования  и  способности,  но  поради  безделие  и  гуляи  са 
отвикнали  от  всякакъв  труд,  който  изисква  каквото  и  да  било 
усилие. 

22  У  древните  гърци  е  широко  практикувано  изгонване  на  про¬ 
винени  държавници  от  отечеството. 

23  Под  великия  цар  се  разбира  персийският  цар.  Гърците  се  от- 

насили  с  особено  благоволение  пред  неговите  богатства  и  пред  не¬ 
говата  неповторимо  голяма  власт. 

24  Под  слепец  за  свой  водач  се  разбира  Плутос,  бог  на  богат¬ 
ството.  Самата  дума  «плутос»  значи  богатство. 

26  Алюзия  за  алегорията  с  търтеите. 

28  Лотофагите  са  митично  племе  от  Африка,  което  се  хранило 
с  плода  на  растението  лотос.  Тази  храна  била  толкова  приятна, 
че  чужденците,  които  вкусвали  от  нея,  забравяли  своята  родина. 
Платен  нарича  развратните  младежи  лотофаги,  защото  забравят 
добродетелния  живот,  щом  един  път  са  вкусили  от  забранените 
и  порочни  наслади.  За  лотофагите  се  говори  в  «Одисея»  (IX,  83 — 
102)  и  в  Овидвй  («Елегии»,  X,  18  и  сл.). 

27  В  тези  думи  се  крие  тънка  ирония. 

28  Древните  гърци  не  са  пиели  чисто  вино,  а  винаги  смесено  с 
вода,  понеже  е  било  много  силно.  Свободата  в  несмеееи  вид,  т.  е. 
в  неограничени  размери,  води  към  гибел  на  демократическата 
държавна  уредба,  както  несмесеното  вино  бързо  опива  човека. 

29  Метеки  са  наричали  ония  атински  жители,  които  се  преселва¬ 
ли  от  съседните  области  в  Атина,  плащали  данъци,  занимавали  се 
с  различни  занаяти,  но  нямали  граждански  права. 

30  Тези  думи  са  взети  от  стих  на  незапазена  до  нас  Есхилова 
трагедия. 

31  Според  схолиаста  Платон  има  пред  вид  поговорката  «Управ¬ 
ляваният  става  подобен  на  управителя  си».  На  гръцки  има  и 
поговорка:  «Каквато  господарката,  такава  е  и  нейната  кучка». 

32  Т.  е.  ти  говориш  точно  за  това,  за  което  аз  често  си  мисля. 

33  Неписани  закони  за  Сократ  са  общоприетите  истини  и  ония 
нравствени  норми,  които  се  предават  естествено  от  род  в  род,  без 
някога  да  са  записвани  като  законни  наредби  и  постановления. 

34  Тази  мисъл  се  среща  и  у  Аристотел,  който  твърди,  че  тира¬ 
ните  обикновено  произлизат  от  демагози,  които  са  спечелвали  по 
някакъв  начин  доверието  на  народа. 

38  Според  легендата  Ликаон  принесъл  в  жертва  на  Зевс  своя 
син,  но  щом  кръвта  на  младенеца  оросила  жертвеника,  бащата 
веднага  се  превърнал  на  вълк.  Тука  има  игра  на  думи:  Зевс  е 
Ликийски,  а  на  гръцки  вълк  значи  «ликос». 

38  Херодот  съобщава  за  това  предсказание,  дадено  на  Крез  от 
оракула  в  Делфи  («История»,  I,  55). 

37  Алюзия  на  стих  от  Омир  («Илиада»,  XVI,  776,  и  «Одисея» 
XXIV,  39).  С  тези  думи  Платон  подчертава,  че  героят  не  е  убит. 

38  Тази  клетва  Платон  често  поставя  в  устата  на  Сократ  в  сми- 

сьл  на  «честна  дума».  Приема  се,  че  това  е  стремеж  да  се  избегне 
честата  за  времето  си  клетва  «Заклевам  се  в  името  на  Зевса». 

39  Този  стих  се  среща  в  Софокъл,  в  запазените  трагедии  от  Ев- 
рипид  не  се  среща. 

40  Гърците  имат  пословица:  «Бягайки  от  дима,  попадам  на  огъ¬ 
ня».  Платон  има  пред  вид  нея. 

ДЕВЕТА  КНИГА 

1  Според  обясненията  на  древните  тълкуватели  тази  поговорка 
употребявали  в  ония  случаи,  когато  запитаното  за  нещо  лице  не 
знаело  какво  да  отговори. 

2  Ерос  е  бог  на  любовта.  Според  най-древните  предания  той  е 
между  четирите  основни  сили  на  света:  Хаос,  Земя,  Тартар. 
и  Ерос.  Неговата  сила  е  непреодолима  и  на  него  еднакво  са  по¬ 
корни  богове  и  хора. 

3  Илюстрация  на  тия  мисли  на  Платон  е  комедията  «Облаци»  на 
Аристофан,  в  която  синът  притежава  всички  отрицателни  ка¬ 
чества,  за  които  се  говори  в  тия  редове.  Нещо  повече:  той  бие  ба¬ 
ща  си  и  му  доказва  чрез  софистически  извъртания,  че  има  право 
да  постъпва  по  тоя  начин.  На  български  има  стихотворен  превод 
на  «Облаци»  от  Ал.  Милев. 

4  Платон  защищава  по  блестящ  начин  организираната  държава. 
Щом  държавата  престане  да  защищава  своите  поданици,  щом  за¬ 
коните  престанат  да  бъдат  прилагани,  настава  анархия,  тежко 
безвластие  и  престава  нормалният  живот  в  държавата. 

6  Жените  в  древността  не  са  имали  свободата  на  мъжа  и  често 
са  били  държани  затворени  у  дома,  както  това  става  и  сега  в 
харемите  на  някои  мохамедански  страни. 

3  Хорът  в  древногръцката  драма  изразява  често  общественото 
мнение,  а  при  появата  на  нови  лица  на  сцената  давал  и  мнение 
за  тях. 

7  «Син  на  Аристон»  е  Глазкон. 

8  Според  Платон  само  философът  знае  кое  е  истинското  удовол¬ 
ствие.  За  истинските  и  лъжливите  удоволствия  той  пише  и  в 
други  свои  диалози. 

9  Сократ  на  първо  място  изтъква,  че  животът  на  тиранина  е 
нещастен  и  жалък.  Философът  притежава  истинското  удовол¬ 
ствие,  което  съответствува  и  на  разумната  част  на  душата.  Удо¬ 
волствието  обаче  на  другите  хора,  които  не  са  философи,  не  е 
истинско,  а  е  само  сянка  на  сянката  на  истинското  удоволствие. 

^  10  Текстът  не  е  ясен.  Платон  и  в  други  свои  диалози  сравнява 

О  простия  и  разгулен  народ,  отдаден  на  гуляи  и  разпуснат  живот,  с 
Е-ч  животните. 

^  11  Легендата  разказва,  че  когато  Парис  тръгнал  с  Елена  за 

Ьч  Троя,  Прометей  отнел  от  него  хубавицата  и  вместо  нея  му  дал 

[ч,  нейния  призрачен  образ.  С  този  недействителен  образ,  а  не  с 

действителната  Елена  Парис  пристигнал  в  Троя.  Следователно 
войната  между  троянци  и  гърци  се  е  водила  не  за  самата  Елена, 
а  за  нейния  призрак.  Това  разказва  и  поетът  Стазихор. 

12  Думата  значи  и  «привързаност  към  борба». 

13  Във  философията  на  Платон  числото  играе  важна  роля.  Това  е 
отзвук  от  учението  на  питагорейците.  Той  изразява  с  цифри  кол¬ 
ко  царят  е  по-щастлнв  от  тиранина  или  по-точно  колко  удовол¬ 
ствието  на  тиранина  е  по-долно  от  удоволствието  на  царя.  Щасти- 
то  на  тиранина  е  само  «сянка  на  сянката  на  истинското  щастие». 
То  се  изразява  с  квадрат,  на  който  страната,  е  9,  т.  е.  с  числото 
81  (според  други  със  страна  3  и  числото  е  27).  За  да  се  изрази  ис¬ 
тинската  разлика  между  щастието  на  царя  и  тиранина,  трябва 
числото  9  да  се  повдигне  на  куб  =  721.  Толкова  пъти  царят  е 
по-щастлив  от  тиранина,  което  е  все  едно,  че  тиранинът  толкова 
е  по-нещастен  от  царя.  Това  число  съответствува  на  две  години 
по  364.5  дни.  Същото  число  отговаря  и  на  «голямата  година»  спо¬ 
ред  питагорейците,  която  има  729  месеца.  Някои  тълкуват,  че 
в  това  число  се  крие  броят  на  годините  на  царя,  като  разделят 
729  месеца  на  12  и  получават  67  години.  Известно  е,  че  древни¬ 
те  са  смятали  човешкия  живот  равен  на  60  години.  Друго  тълку¬ 
ване  на  това  място  дава  също  и  А.  Ф.  Лосев,  «История  античной 
зстетики»,  Москва,  1969  г.,  стр.  317—319. 

14  Има  се  пред  вид  Тразимах,  който  именно  е  твърдял,  че  неспра¬ 
ведливият  човек  е  щастлив  (I,  16). 

16  Химера  е  митично  същество  с  тяло  на  дракон  и  глава  на  лъв. 
10  Сцила  е  митично  чудовище  с  шест  глави,  което  живеело  в  пе¬ 
щера  в  протока  между  Италия  и  Сицилия;  грабвало  моряци  и  ги 
изяждало. 

17  Цербер  е  куче,  което  има  петдесет  глави,  а  според  римската 
митология  само  три.  Той  стои  пред  входа  на  подземното  царст¬ 
во  и  пуска  свободно  да  се  влиза  в  него,  но  никого  не  пуска  да  из¬ 
лезе. 

18  Това  е  третото  доказателство  на  Платон  за  безсмъртието  на 
душата.  Тия  доказателства  са  дадени  в  диалога  «Федон». 

18  Ерифила  била  съпруга  на  Амфиарай.  Той  не  искал  да  вземе 

участие  във  войната  против  Тива  наред  със  седемте  пълководци. 
Ерифила  го  издала  срещу  една  златна  огърлица.  Заради  тая  си 
постъпка  тя  била  убита  от  собствения  си  син. 

2»  За  това  се  говори  в  първа  книга,  глава  16. 

21  Заклевам  се  в  кучето.  Виж  осма  книга,  38  бел. 

ДЕСЕТА  КНИГА 

1  Подражателна  поезия  според  Платон  е  драмата  изобщо. 

2  Омир  се  смята  за  представител  или  още  по-правилно  за  осно¬ 
вател  на  драматичната  поезия  не  само  от  Платон,  който  и  на  други 
места  в  своите  диалози  подчертава  тази  мисъл.  Например  в  диа¬ 
лога  «Теетет»  Омир  е  наречен  иай-големият  драматичен  поет. Ари¬ 
стотел  в  своята  известна  книга  «Поетика»  направо  пише:  «Омир  е 
бил  велик  поет,  понеже  не  само  е  създавал  съвършени  стихове, 
но  е  предавал  и  драматическо  действие.»  Основания  за  това  и 
двамата  имат,  тъй  като  Омировите  герои  водят  дълги  разговори 
и  действуват,  докато  разказвачите  само  описват  действията. 

3  Според  класическото  определение  на  трагедията  от  Аристотел 
тя  е  «подражание  на  завършено  и  цяло  действие,  което  има  оп¬ 
ределен  обем».  «Трагедията  е  подражание  на  сериозно  и  завърше¬ 
но  действие,  което  има  определена  величина  (подражание)  чрез 
украсена  реч.  .  .,  чрез  действие,  а  не  чрез  разказ,  което  посред¬ 
ством  състрадание  и  страх  извършва  у  нас  очистване  (катарзис) 
от  подобни  чувства»  («Поетика»,  български  превод  на  П.  Ра¬ 
дев  и  Кр.  Генов,  стр.  83). 

4  Сократ  се  шегува  със  своя  събеседник. 

6  В  случая  има  известна  неяснота  в  термина:  дали  е  вид  или 
е  род.  Думата  има  и  двете  значения.  Тъй  или  иначе,  ио  под  тоя 
термин  се  има  пред  вид  реална  същност. 

6  Под  «цар»  Платон  разбира  първопричината,  първата  сила, 
която  другаде  нарича  демиург  или  бог.  По  мнението  на  Платон 
живописецът  е  най-далече  ст  действителността,  понеже  подража¬ 
ва  на  майстора,  създал  предмет  по  основната,  вечната  идея,  съз¬ 
дадена  от  бога  и  съществуваща  единствено  реално. 

7  Асклепий  е  митичен  бог  на  медицината.  Лекарите  в  древност¬ 
та  често  са  наричани  асклепиади  — •  потомци  на  Асклепий. 

8  Ликург  е  известен  спартански  законодател  от  най-ранната 
епоха  -  деветия  век  пр.  н.  е.  Преди  да  стане  управник  на  дър¬ 
жавата,  той  пътувал  много  и  се  запознал  с  държавната  уредба 
на  много  страни.  Пръв  той  установил  в  Спарта  разделяне  на  зе- 

мите,  създал  народно  събрание,  въвел  строга  гражданска  и  воен¬ 
на  дисциплина,  задължително  държавно  възпитание  на  младежи¬ 
те,  общо  хранене  и  т.  н.  Легендата  разказва,  че  той  заклел  свои¬ 
те  съграждани  да  не  променят  нищо  от  неговите  закони  без  съг¬ 
ласието  му.  След  това  тръгнал  на  път  и  вече  не  се  завърнал.  Вели¬ 
чието  на  Спарта  до  голяма  степен  се  дължи  на  неговите  закони. 

9  Харондас  е  сицилийски  законодател,  живял  вероятно  през  VII 
в.  пр.  н.  е.  Роден  е  на  остров  Сицилия.  Неговите  закони  били 
приети  от  много  сицилийски  и  италийеки  градове. 

10  Солон  (640 — 558  приблизително)  е  прочут  атински  държавник, 
законодател,  поет  и  философ.  Древните  го  смятали  за  един  от  се¬ 
демте  мъдреци.  Пътувал  много  и  станал  атински  управник.  Оп¬ 
ростил  задълженията,  премахнал  телесния  бой  като  наказание  и 
създал  нови,  по-демократични  закони,  които  отменили  строгите, 
закони  на  Дракон.  Уредил  държавни  съдилища,  разделил  наро¬ 
да  на  Атина  на  четири  класи  и  т.  н. 

11  Омириди  са  певци  (рапсоди),  които  декламирали  Омировите 
поеми  или  пък  са  писали  поеми  по  подражание  на  Омир.  Тук  се 
имат  пред  вид  вторите. 

12  Талес  от  гр.  Милет  е  гръцки  философ  (640—548  г.),  основател 
на  йонийската  философска  школа,  един  от  най-старите  между 
седемте  мъдреци.  В  неговото  учение  водата  се  явява  като  първи¬ 
чен  и  основен  елемент  в  миросъзданието. 

13  Анахарзис  (VI  в.  пр.  н.  е.)  е  известен  скитски  философ  и  прия¬ 
тел  на  Солон. 

14  Питагор  (VI  в.  пр.  н.  е.)е  гръцки  философ,  вероятно  от  ос¬ 
тров  Самос.  Известен  е  с  оригинални  схващания  и  философски 
концепции.  Той  разработил  учението  за  преселването  на  душите, 
проповядвал  въздържание,  бил  против  яденето  на  месо.  Във  фи¬ 
лософската  му  система  играе  важна  роля  числото.  Имал  много 
последователи  и  ученици.  Те  са  направили  редица  открития  в 
областта  на  математиката,  астрономията  и  др.  От  това  м.хто  се 
прави  извод,  че  по  време  на  Платон  те  са  имали  голямо  значе¬ 
ние  и  са  играли  важна  роля  в  културния  живот  на  древния  свят. 
Сам  Платон  е  бил  сред  питагорейците  и  много  неща  е  усвоил  от 
тях.  Известни  са  питагореиците  Филолай,  Тимей  Локрийски, 
Епихарм,  Алкмеон  Кротонски  и  др. 

15  Креофил  бил  от  Самос.  Според  тълкуватели  на  текста  на  «Дър¬ 
жавата»  той  бил  поет  и  дори  зет  на  Омир.  Когато  Омир  бил  на 
острова,  Креофил  го  приел  радушно  и  Омир  му  дал  «Илиада». 
Платон  в  случая  иска  да  подчертае,  че  Омир  дори  не  е  могъл  да 

бъде  полезен  и  на  свои  близки,  понеже  Кое-фил  не  се  е  славил 
никога  като  добър  поет,  макар  че  се  говори  за  негови  произведе- 
ни я.  Дори  някои  го  смятат  за  учител  на  самия  Омир.  Гръцкото 
име  Креофил  значи  «роден  от  месо  или  «светещо  месо». 

18  Протагор  (489—408  г.)  —  древногръцки  философ-софнст.  Пре¬ 
давал  в  собствено  училище  реторика,  поезия  и  граматика  в  род¬ 
ния  си  град  Абдера,  а  след  това  и  в  Атина.  Той  пръв  започнал  да 
взема  пари  за  своите  преподавания. 

17  Продик  от  остров  Кеос  е  съвременник  на  Сократ,  известен 
филоссф-софист  и  поет. 

18  В  оригинала  е  казано  «носят  ги  на  глава».  В  древния  свят 
имали  обичай  да  носят  малките  деца  в  кошница  на  главата  си. 

19  Хезиод  е  вторият  след  Омир  известен  гръцки  поет,  живял 
през  VIII  в.  по.  и.  е.  Известни  са  и  са  запазени  неговите  книги 
«Теогония»,  («Родословие  на  боговете»)  и  «Дела  и  дни». 

20  Според  Сократ  и  Платон  поетът  е  на  трето  място  от  истината, 
т.  е.  от  действителното,  от  същността  на  предметите,  както  и 
живописецът.  Според  тях  обаче  музикантът  е  по-близо  до  дейст¬ 
вителното. 

21  Четвърта  книга,  глава  14. 

22  За  споровете  между  философи  и  поети  се  говори  в  много  от 
произведенията  на  Платон  и  на  други  автори.  Дори  Платон  спо¬ 
менава  в  «Законите»,  че  «поетите  сравнявали  философите  с  ку¬ 
чета,  които  лаят  без  повод». 

23  Платон  говори  за  безсмъртието  на  душата  и  в  диалозите  «Фе- 
дон»  и  «Федър».  Дори  диалогът  «Федон»  се  издава  и  под  заглавие 
«За  безсмъртието  на  душата». 

24  Главк  е  митическо  същество.  Той  бил  отначало  рибар,  син  на 
Сизиф  и  Меропа.  За  заслуга  пред  безсмъртните  сам  бил  удостоен 
с  безсмъртие  и  станал  морско  божество,  което  всяка  година  об¬ 
хожда  всички  брегове  и  острови.  Моряците  с  особен  трепет  ис¬ 
кали  да  го  видят  в  морските  вълни.  Образът  му  се  менял  често  и 
древните  автори  разказват,  че  имал  пророчески  дар,  но  предсказ¬ 
вал  само  нещастия. 

25  Според  Платон  душата,  обременена  от  злини,  губи  своя  чист 
вид  и  приема  съвсем  земен  вид. 

28  Философията  на  душата  е  стремеж  към  самопознание  и  прак¬ 
тическо  изучаване  на  психологията  по  метода  на  Сократ,  който 
във  «Федон»  доказва,  че  душата  се  отнася  към  простите  и  боже¬ 
ствени  природи. 

27  За  пръстена  на  Гигес  виж  втора  книга,  глава  2. 

28  Шлемът  на  Хадес  можел  да  прави  невидим  всеки  един  от  бого¬ 
вете,  който  го  поставял  на  главата  си. 

29  Платон  сравнява  преуморения  и  слаб  бегач  с  уморени  коне 
и  кучета,  ксито  увисват  уши  при  умора. 

30  Алкигой  е  митичен  феакийски  цар,  при  когото  попаднал  Оди- 
сей  на  връщане  от  Троянската  война.  В  случая  Платон  има  пред 
вид  кеверогтните  разкази  на  Одисей  на  гощавката  при  Алки¬ 
гой  («Одисей»,  IX— XII). 

31  За  Ер  гесе  знае  кищо  друго  освен  казаното  тука  от  Платон. 
Вспчки  други  автори  от  древността,  които  говорят  нещо  за  не¬ 
го,  се  основават  на  това  място  от  «Държавата».  Според  лексико- 
графа  Свидас  това  име  е  еврейско,  а  в  «Евангелие  от  Лука»  се 
говори,  че  е  бил  прадядо  на  Йосиф,  годеника  на  Мария.  Инте¬ 
ресно  е,  че  църковният  писател  Климент  Александрийски  го 
отъждествява  със  Зороастър. 

32  За  пребиваването  на  Ер  в  задгробния  живот  говори  и  Плу- 
тарх,  а  църковният  писател  Ориген  използува  тоя  разказ  като 
доказателство  за  възкресението  на  Христа. 

33  Според  митологията  Тартар  е  първоначално  място  под  земя¬ 
та,  където  Зевс  е  изпращал  на  вечни  мъки  големи  грешници.  Там 
бил  затворил  Кронос  и  титаните.  След  това  под  Тартар  се  разби¬ 
ра  дъното  на  ада  —  най-мрачното  място  в  подземното  царство  за 
големи  грешници.  Платон  има  пред  вид  това  място.  По-късно  под 
Тартар  се  разбира  изобщо  адът. 

34  Някои  смятат,  че  в  случая  се  има  пред  вид  Млечният  път. 

35  Пръстен  или  прешлен,  който  служи  за  засилване  движението 
на  вретеното. 

36  Вретеното  на  Ананке  (Необходимостта)  се  намира  в  центъра 
на  светещия  стълб  и  е  прикрепено  към  краищата  на  небесните 
свръзки,  при  което  ос  на  вретеното  е  оста  на  света,  а  пръстенът 
на  вретеното  е  направен  по  подобие  на  полушария  или  на  пресе¬ 
чен  конус,  който  включва  в  себе  си  седем  други  полушария,  които 
образуват  заедно  с  първия  осем  небесни  сфери.  Ананке  върти 
това  вретено  между  своите  колена.  Осемте  небесни  (или  планет¬ 
ни)  сфери  имат  различна  големина  на  своята  повърхност,  като 
образуват  известна  пропорция.  Първата,  или  външната  сфера 
обгръща  всички  останали  и  е  най-голяма  —  тя  е  небето  на  непод¬ 
вижните  звезди. (Това  обяснение  е  взето  от«Сочинения  Платона», 
том  III,  част  1,  стр.  644—645,  1971  г.) 

37  На  Платон  и  неговите  съвременници  не  са  били  известни  пла¬ 
нетите  Уран,  Нептун  и  Плутон.  Всяка  от  известните  им  планети 

носи  името  на  някой  от  митологичните  богове,  но  наред  с  това  има 
и  епитет:  Сатурн  е  светящ,  Юпитер  —  сияещ,  Марс  —  огнен. 
Венера  —  носеща  светлина,  Меркурий  е  блестящ.  Посочените  цве¬ 
тове  на  различните  сфери  съответствуват  на  цветовете  на  плане¬ 
тите.  Сферата  на  неподвижните  звезди  е  най-пъстра,  понеже  в 
нея  се  отразяват  сиянията  на  много  неподвижни  звезди.  Седмата 
сфера  е  най-светла,  защото  тя  е  на  Слънцето,  а  осмата  е  на  Луна¬ 
та  и  Земята  и  получава  светлина  от  Слънцето;  втората  сфера  на 
Сатурн  и  петата  на  Меркурий  имат  златистожълта  светлина, 
третата  —  на  Юпитер,  е  нажежена  до  бяло,  четвъртата,  иа  Марс, 
е  червена  и  шестата  —  на  Венера,  е  ярко  бяла.  Това  са  били 
схващанията  на  онова  време. 

38  Платон  поставя  при  всяка  сфера  по  една  сирена,  която  слива 
отделните  звукове  в  един.  По  този  начин  чрез  движението  на 
осемте  сфери  образува  осем  тона  —  октахорд.  Питагорейците  са 
създали  своя  октахорд  въз  основа  именно  на  тази  небесна  хармо¬ 
ния  от  осем  тона. 

38  Трите  мсйри,  богините  на  съдбата,  която  според  гръцката  ми¬ 
тология  е  всесилна,  са  били  на  голяма  почит.  Клото  преде  ниш¬ 
ката  на  живота  на  всеки  новороден  човек  (самата  дума  значи 
«преда»).  Тя  е  също  богиня  на  настоящето  и  затова  ръководи  вън¬ 
шния  кръг  и  помага  на  неговото  движение.  Атропос  (на  гръцки 
«неумолима»)  прерязва  нишката  на  живота.  Тя  знае  бъдещето 
на  човека  и  подпомага  движението  на  вътрешните  сфери  на  пла¬ 
нетите.  Лахезис  е  мойра  на  миналото.  Тя  подпомага  и  двата 
вида  движение. 

40  Този  божествен  дух  е  «геният»  или  на  гръцки  «добрият  д  е 
мон»  (ние  под  демон  разбираме  зъл  дух,  понеже  християнството 
смята  езическите  духове  за  лоши).  Този  божествен  дух  или  гений 
човек  може  сам  да  си  избере  при  раждането  и  той  ще  го  придру¬ 
жава  до  края  на  живота  му.  Тука  се  намира  началото  на  учение¬ 
то  за  свободата  на  волята. 

11  Душите  не  се  различават  по  пол.  Те  са  еднакви  за  животни¬ 
те  и  за  хората.  Според  Платон  и  животните  имат  разумна  душа, 
но  тя  не  може  да  се  прояви  поради  животинското  тяло.  Изобщо 
полът  и  различните  характери  се  определят  не  от  душата,  а  от 
тялото,  в  което  тя  попада. 

42  Орфей  бил  баснословен  музикант  и  поет,  син  на  Аполон  и  Ка- 
лиопа,  подвизавал  се  из  Родопите  и  Тракия.  Легендата  разказ¬ 
ва,  че  участвувал  в  прочутия  поход  за  златното  руно,  а  когаго 
пеел  и  свирел,  дивите  зверове  ставали  кротки  и  дори  неодушеве- 

ната  природа  го  слушала  в  захлас.  Известна  е  също  легендата  за 
неговата  жена  Евридика,  която  умряла,  ухапана  от  змия.  Ор¬ 
фей  смирил  със  своята  музика  и  подземния  бог  Плутон  и  той  му 
позволил  да  изведе  съпругата  си  от  подземното  царство,  но  при 
условие  да  не  се  обръщз  и  да  не  я  погледне,  преди  да  се  е  завърнал 
с  нея  в  своя  дом.  И  понеже  не  устоял  на  това  обещание,  Евриди¬ 
ка  стново  се  върнала  в  подземното  царство,  а  той  продължил  да 
тъгува  за  нея.  Понеже  не  обръщал  внимание  на  другите  жени, 
бил  разкъсан  от  вакханките. 

43  Тамир  е  митичен  певец,  който  влязъл  в  състезание  с  музите. 
Бил  победен  от  тях  и  затова  лишен  от  зрение  и  от  дара  си  да  пее. 

44  Аякс,  син  на  Теламон,  е  между  изтъкнатите  герои  в  «Илиада». 
Той  взема  участие  в  много  битки  и  винаги  с  успех.  След  смърт¬ 
та  на  Ахил  трябзало  да  седадат  неговите  доспехи  на  най-храбрия 
сред  елинските  пълководци.  Състезавали  се  за  тях  Одисей  и  Аякс 
Теламснов.  С  измама  Одисей  ги  получил  и  Аякс  се  самоубил. 

46  Агамемнон  е  син  на  Атрей  и  брат  на  Менелай  Върхозен  вожд 
на  гръцките  войски  по  време  на  Троянската  война.  След  свърш¬ 
ването  на  войната  той  бил  убит  от  съпругата  си  Клитемнестра  и 
нейния  любовник  Егист. 

40  Аталанта  е  прочута  мома -ловджийка,  която  участвувала  в  ло¬ 
ва  за  калидонския  глиган.  Понеже  проявила  голяма  смелост  и 
храброст,  Мелеагър  дал  на  нея  за  награда  главата  на  убития 
глиган. 

47  Епей  е  строителят  на  дървения  кон,  с  който  гърците  влезли 
в  Троя  и  превзели  града  («Одисея»,  VIII,  493,  и  «Енеида»,  II, 
260). 

48  Терсит  е  герой  от  «Илиада».  Той  говори  смело  против  гръц¬ 
ките  вождове  по  време  на  Троянската  война  («Илиада»,  II,  ст. 
212  и  следващите). 

49  Одисей  е  един  от  първите  герои  в  «Илиада».  Хитър  и  остро¬ 
умен,  храбър  и  ловък,  той  не  винаги  върши  дела,  които  могат  да 
бъдат  одобрени  от  множеството.  Неговите  многобройни  подви¬ 
зи,  странствувания  и  страдания  в  продължение  на  десет  години, 
докато  се  завърне  в  своята  родина  остров  Итака,  са  описани  в 
Омировата  поема  «Одисея». 

80  Река  в  царството  на  мъртвите.  Душите  пиели  от  нейните  води, 
за  да  забравят  своя  земен  живот. 

51  Името  означава  «безгрижна».  Вергилий  я  смята  за  една  и  съ¬ 
ща  река  с  Лета  («Енеида»,  VI,  714  и  сл.). 

ПЛАТОНИЗМЪТ 
основни  ФИЛОСОФСКИ  ИДЕИ 

1.  Платон  е  един  от  най-крупните  мислители  е  све¬ 
товната  история.  Редица  проблеми  на  отделните  кло¬ 
нове  на  научното  знание  заемат  относително  широко 
място  в  научната  му  дейност.  Но  той  остава  в  исто¬ 
рията  главно  със  своите  философски  възгледи.  Платон 
е  преди  всичко  мислител  филоссф.  И  като  такъв  се 
отличава  със  завидна  дълбочина  на  мисълта  и  изклю¬ 
чителна  неподражаемост  на  определенията. 

Потомък  на  царско-жреческия  род  на  Кодридите 
и  на  големия  атински  законодател  Солон,  Платон 
( 427—347  г.  пр.  н.  е.)  живее  в  период,  когато  древна 
Гърция  достига  значителен  напредък  в  икономичес¬ 
кото  и  културното  си  рагеитие  и  Атина  се  налага 
като  средище  на  философската  мисъл.  Запознал  се  с 
натурфилософията  на  йонийските  мислители  и  ато- 
мистите  Емпедокъл  и  Анаксагср,  античният  философ 
е  свидетел  на  диалектико-реторическата  просветна 
дейност  на  софистите.  Възгледите  на  елейските  фи¬ 
лософи  (Ксенофан,  Парменид,  Зенон)  и  на  Питагорей- 
ския  съюз  изиграват  важна  роля  във  формирането  на 
неговите  схващания.  От  407  г.  пр.  н.  е.  тсй  сл1ша  бесе¬ 
дите  на  проч1тия  Сскрат,  ксито  оказват  решаващо 
въздействие  в  живота  и  дейността  му .  Пътешествия¬ 
та,  които  предприема  в  Мегара  и  Кирена,  Мала  Азия 
и  Египет,  разширяват  негсеия  « умствен  кръгозор». 
Основаната  от  него  в  Атина  през  387  г.  пр.н.  е.  Ака¬ 
демия  се  утвърждава  като  една  от  най-крупните 
философски  школи,  благотворното  влияние  на  която 
се  чувствува  дълго  време.  Ьеговите  достигнали  до 
нас  повече  от  30  произведения  («.Аполсгия  на  Сократ», 
«Протагор»,  « Горгий »,  « Менон »,  « Кротил »,  « Федон » 

«Пир»,  «Федър»,  « Държавата »,  «Теетет»,  « Парме - 
нид»,  « Софист »,  «Политик»,  «Тимей»,  « Критий », 
« Законите »  и  др.),  отличаващи  се  с  необхватно  богат¬ 
ство  на  езика  и  изящество  на  стила,  с  неподражаема 
гъвкавост  на  фразата  и  образност  на  изложението, 
са  непсвтсрим  шедьовър  в  съкровищницата  на  светов¬ 
ната  мисъл. 

2.  През  VI  и  V  в.  пр.  н.  е.  философската  мисъл  на  ан¬ 
тичността  осъществява  широка  крачка  в  своето  раз¬ 
витие.  Нейните  деа  центъра  — Изтокът  и  Западът  — 
предлагат  важни  решения  на  фундаменталните  въ¬ 
проси.  Изтокът,  представен  в  лицето  на  йонийската 
философия,  полага  телесността  и  сетивността  за  гла¬ 
вен  обект  на  изследване,  свързва  естествено  и  законо¬ 
мерно  монистическата  си  представа  с  диалектическото 
разбиране  за  света.  Западът,  изявил  се  в  Питагорей- 
ския  съюз  и  Елейската  школа,  насочва  мисълта  към 
битието  и  неговите  абстрактно -логически  определе¬ 
ния.  Логицизмът  на  неговата  «отрицателна  диалек¬ 
тика»,  който  «укротява»  неспокойната  сетивност  на 
Изтока,  приема  рационализма  за  главно  теоретичес¬ 
ко  средство  на  човека  по  пътя  му  към  принципите  на 
света. 

Намирайки  се  между  тях,  Атина  обединява  тези 
две  географски  «точки»  и  се  налага  като  столица  на 
«философските  империи».  Нейната  философска  мисъл 
синтезира  достойнствата  на  Изтока  и  Запада  и  до¬ 
стига  до  сравнително  завършени  материалистически 
учения. 

Преди  Платон  философската  мисъл  полага  своите 
принципи  като  определения  на  натурфилософията  или 
антропологията. 

Натурфилософията  (йонийската  философия  и  ато- 


542 


мизмът,  питагорейството  и  Елейската  школа,  уче¬ 
нията  на  Емпедокъл  и  Анаксагор)  притежава  за  ос¬ 
новен  проблем  изследването  на  природата,  единството 
и  многообразието  на  света.  Иманентното  съдържа¬ 
ние  на  философското  познание  в  нея  е,  че  единичното 
има  за  свой  източник  и  принцип  «нещо»  общо,  че  същ¬ 
ността  на  конкретното  и  многообразието  е  универ¬ 
салното  и  абсолютното.  Свеждането  на  многообразие¬ 
то  до  едно  или  няколко  начала,  редуцирането  на  всич¬ 
ко  до  единното  е  първата  и  най-съществената  форма 
на  нейната  философска  абстракция. Взети  хроноло¬ 
гически,  ученията  й  изразяват  логически  отделни  сте¬ 
пени  в  развитието  на  философското  познание.  Започ¬ 
вайки  със  сетивността  на  Милетската  школа,  натур- 
философията  стига  до  метафизическата  (онтолсги- 
ческата  природа  на  Елейското  учение  и  елементите 
на  атомизма.  Заедно  с  това  тя  свързва  схващането  за 
материалното  единство  на  света  със  стихийнодиа- 
лектическата  концепция  или,  отричаща  противоре¬ 
чието  и  изменението,  отхвърляща  възможността  за 
логическото  определение  на  движението,  приема  прин¬ 
ципа  на  абсолютното  тъждество. 

Антропологическото  течение  (софистиката  и  уче¬ 
нието  на  Сократ)  издига  на  преден  план  въпросите 
за  човека.  На  мястото  на  макросвета  «идва»  микросве- 
тът.  Философското  мислене  акумулира  енергията, 
необходима  за  неговото  движение,  по  съвършено  нова 
насока.  И  ако  в  натурфилософията  най-отдалечените 
от  човека  неща  —  небесните  тела,  са  най-непосредст- 
веният  обект  на  неговото  изследване,  в  антропология¬ 
та  той  насочва  своето  внимание  главно  върху  себе  си. 
Като  основно  съдържание  на  философските  изследва¬ 
ния  се  налагат  проблемите  за  моралното  съзнание  и 

познанието,  за  нормите  на  нравственото  поведение  и 
формите  на  държавното  устройство.  Г носеологията 
изсбщо  и  канониката  по-специално,  етиката  и  поли¬ 
тиката  изграждат  концепцията  за  характера  на  фи¬ 
лософията.  Субективността  се  налага  като  важен 
подход  и  обективността  не  предоставя  фаталисти- 
ческата  представа  за  света.  Субективните  стойности 
придобиват  по-голямо  значение.  Човешкото  познание 
не  е  просто  рефлексията  на  външния  свят  —  то  се 
характеризира  от  гледна  точка  на  нравствените  цен¬ 
ности.  Чрез  релативизма  на  ссфистите  сенсуализмът 
завладява  широк  терен,  а  сократизмът  обосновава 
тъждеството  на  знанието  и  добродетелта.  Но  и  еди¬ 
ният,  и  другият  удовлетворяват  определени  потреб¬ 
ности  на  индивида. 

Платонизмът  обединява  тези  две  течения  на  фи¬ 
лософската  мисъл  и  я  насочва  към  изследването  както 
на  проблемите  на  натурфилософията,  така  и  тези 
на  антропологията.  Във  философията  на  Платон 
субективизмът  на  софистите  се  изоставя  и  мисълта 
се  ориентира  към  сбектиеизма.  Едностранчивият  ан- 
тропологизъм  на  Секрет  се  свързва  с  ентизма. 

Едновременно  с  това  платонизмът  отразява  фак¬ 
та,  че  съзнанието  рефлектира  върху  иманентното  съ¬ 
държание  на  философията.  Разграничавайки  филосо¬ 
фията  като  метафизика  от  другите  клонове  на  знание¬ 
то,  Платон  сочи  нейната  специфика  —  философията 
е  наука  за  трансцекдентнсто  и  общото,  отнасящо  се 
еднакво  до  света  и  чевека,  представлява  ръководен  прин¬ 
цип  и  върховна  власт  на  (във)  знанието. 

Натурфилософията  и  старата  софистика  утвърж¬ 
дават  материалистическото  направление  във  фило¬ 
софията.  Започвайки  с  простата  сетивност  на  Талес, 

материализмът  достига  по-късно  до  схващането  за 
гносеологическата  противоположност  между  материя¬ 
та  и  съзнанието. 

Идеализмът  притежава  някои  от  своите  елементи 
още  във  възгледите  на  П итагорейския  съюз.  Учението 
на  Сократ  налага  тези  елементи  и  чрез  етиката  из¬ 
разява  по-пълно  теоретическата  противоположност 
на  материалистическата  философия.  Но  едва  Платон 
предлага  системата  на  античния  идеализъм.  Осново- 
положенията  на  неговата  философия  изграждат  сгра¬ 
дата  на  обективния  идеализъм.  В  своята  цялост  те¬ 
оретическите  определения  на  основоположника  на  Ака¬ 
демията  представляват  нов  етап  в  историята  на  ан¬ 
тичната  философска  мисъл. 

3.  Дефинирането  на  понятието  «идея»  е  едно  от  най- 
оригиналните  теоретически  положения  в  историята 
на  философията.  Макар  известно  преди  Платон,  то 
влиза  чрез  неговото  учение  в  « живота »  на  философската 
мисъл.  И  то  така ,  че  оттук  нататък  не  може  да  се 
изрази  без  него  същността  на  философския  процес  и 
неговите  конкретни  форми. 

Непосредствен  теоретически  източник  на  обектив- 
ноидеалистическото  определение  на  идеята  е  възгле¬ 
дът  на  Сократ  за  всеобщото.  Но  в  платонизма  есте¬ 
тическото  разбиране  на  Сократ  придобива  чисто  ме- 
тафизически  смисъл.  От  друга  страна,  елейското  схва¬ 
щане  за  битието  слага  дълбок  отпечатък  върху  опре¬ 
делението  на  идеята.  Онтизмът  на  платонизма  стига 
до  дълбок  синтез  и  една  оригинална  концепция  за  идея¬ 
та.  Така  всеобщото,  както  и  в  сократизма,  е  същност¬ 
та.  Но  тя  не  е  само  общото  в  нравствените  постъпки 
на  хората,  не  е  единствено  целта  на  добродетелния 

живот.  В  платонизма  същността  е  идеята  като  все¬ 
обща  обективна  природа. 

Главният  принцип  на  обективноидеалистическата 
философия  на  Платон  изразява  своето  съдържание  в 
няколко  общи  определения:  идеите  представляват  би¬ 
тието,  определящо  небитието;  в  качеството  си  на  не¬ 
битие  материята  е  условието,  благодарение  на  което 
нещата  са  качествено  обособени  в  пространството ; 
идеята  е  единствено  истинното,  обективна  реалност, 
неизменна  и  вечна  същност. 

Платонизмът  приема  не  само  идеите  за  битие, 
съществуващо  безотносително  от  всичко  друго.  Той 
е  чужд  на  теистическата  представа,  извеждаща  на¬ 
чалото  на  идеята  от  свръхестествената  природа.  Но 
като  вечно  битие  идеите  са  дадени  независимо  и  извън 
единичното.  Специфична  черта  на  обективния  идеа¬ 
лизъм  на  Платон  е  схващането  на  битието  като  от¬ 
въдна,  трансцендентна  обективна  реалност,  откъс¬ 
нато  от  сетивновъзприемаемия  свят.  Както  всеки  обек¬ 
тивен  идеализъм,  платонизмът  определя  идеята  не 
за  познание  на  дадено  нещо,  а  за  негова  същност.  Но 
той  я  приема  за  отделно  съществуваща  от  единичното 
природа.  За  него  идеята  (общото)  е  формалният  прин¬ 
цип  на  сетивното  нещо. 

Идеите  на  платонизма  са  родови  понятия,  поло¬ 
жени  за  битие.  Техните  определения  са  резултат  от 
антологизирането  на  « гносеологическия  свят »  на  ин 
дивида.  Феноменологическото  разбиране  на  интелек 
туалния  свят  на  човека  се  допълва  с  чисто  онтологи 
ческото  схващане.  В  резултат  на  това  материалисти 
ческият  гносеологически  възглед  придобива  обектив 
ноидеалистически  смисъл  в  онтологията  на  плато¬ 
низма. 

4.  Специфичният  белег  на  обективноидеалистическата 
концепция  на  платонизма  за  отношението  между  би¬ 
тие  (идеи)  и  небитие  (материя)  се  изразява  най-пълно 
чрез  принципа  на  т.  нар.  участие.  Съгласно  това  идеи¬ 
те  са  дадени  като  независима  обективна  сама  по  себе  си 
( раг  ве)  реалност ,  а  сетивните  неща  съществуват,  чрез 
нещо  друго  (оЬ  аИо).  На  древногръцкия  философ  при¬ 
надлежи  учението  за  двата  свята.  От  една  страна , 
се  постулира  съществуването  на  духовния  свят  на 
идеите,  а,  от  друга  —  наличността  на  света  на  сетив¬ 
ните  неща.  За  Платон  идеите  представляват  идеал¬ 
ният  и  съвършеният  свят,  а  сетивните  неща  —  не¬ 
съвършеният  свят.  Идеите  се  представят  за  образец 
или  модел  на  сетивновъзприемаемите  неща.  Отдел¬ 
ните  предмети  са  несъвършено  копие  или  подражание 
на  идеите  —  точно  така,  както  образите  на  нещата  в 
огледалото  не  са  истинските  (действителните)  пред¬ 
мети  или  реалности.  Сетивният  свят  е  онази  пещера, 
в  която  човек  долавя  единствено  « призраците »  на  иде¬ 
алния  свят  на  идеите. 

В  платонизма  сетивният  свят  заема  средно  място 
между  битието  и  небитието,  идеите  и  материята. 
Той  се  е  поражда»  от  света  на  идеите  и  небитието.  По 
този  начин  отделният  предмет  е  единство  от  проти¬ 
воположни  определения. 

Едно  такова  схващане  е  твърде  съблазнително  за 
философската  спекулация.  На  пръв  поглед  като  че  ли 
има  пълното  покритие  на  диалектическата  мисъл. 
Фактически  обаче  то  е  твърде  противоречиво,  защото 
неговите  елементи  се  отнасят  помежду  си  външно  и 
абсолютно  формално,  доколкото  сетивният  предмет 
няма  за  свое  вътрешно  съдържание  идеята,  а  е  нейно 
външно  отражение  (подражание). 

■  Основното  противоречие  на  платонизма  се  изразя¬ 
ва  в  това,  че  даже  от  гледището  на  тогавашната  обек- 
тивноидеалистическа  философия  не  обяснява  задоволи¬ 
телно  отношението  между  идеите  и  сетивните  неща  и 
следователно.  —  обективния  смисъл  на  своя  принцип 
за  битието.  Редица. -представители  на  античността 
разбират',  че  реализмът. на  платонизма  не  е  в  състоя¬ 
ние  да  « изведе »  конкретните  характеристики  на  се- 
тивновъзприемаемшпе  неща  от  техните  съвършени 
образци.  На  .  всяка,  стъпка  при  конкретизирането  на 
своето  основоположение  платонизмът  се  натъква  на 
непреодолими  трудности:  конкретното  многообразие 
на  сетивността  предполага  формално  съществуване¬ 
то  на  много  повече  идеи,  отколкото  тези,  съответст- 
вуващи  на  неговите  компоненти;  отнасянето  на  идеите 
и  сетивните  неща  води  до  приемането  на  «нещо»  сход¬ 
но,  общо  между  тях,  което  поставя  под  съмнение  суб- 
станциалния  характер  на  битието;  единността  на 
идеите  изключва  възможността  сетивните  неща  да 
са  им  «причастни»;  «еднородността»  на  идеите  не 
предпоставя  възможността  да  бъдат  образец  на  мно¬ 
жество  конкретни  неща;  несъвършеността  на  сетив¬ 
ността  не  може  да  има  генетическо  отношение  към  съ- 
вършеността  на  образеца ;  битието  не  е  в  състояние 
да  обективира  своята  същност  без  движението;  тъй 
като  причината  на  движението  се  изключва  от  съдър¬ 
жанието  на  идеята,  налага  се  телеологическият  въз¬ 
глед,  чрез  който  се  сочи  формалната  причина  на  разви¬ 
тието;  трансцендентният  характер  на  идеята  тряб¬ 
ва  да  обясни  иманентната  същност  на  сетивната 
природа;  субстанцияпш  е  дадена  извън  онова,  на  което 
тя  е  същност,  и  т.  н. 

Изходът  от  тези  трудности  се  търси  чрез  т.  нар. 
йерархия,  която  изразява  отделните  степени  в  стой- 

постите  на  битието.  Множеството  идеи  е  дадено  ка¬ 
то  система,  изградена  на  принципа  на  субординация¬ 
та.  Отделните  стъпала  на  йерархическата  стълби¬ 
ца  от  идеи  представляват  формални  образци  на  съот¬ 
ветните  форми  на  сетивността.  От  степените  на 
съвършенството  на  битието  (благо,  прекрасно,  спра¬ 
ведливост  и  т.  н.)  се  де  ду  цира  многообразието  на  се¬ 
тивния  свят  и  се  «внася»  ред  в  неговата  партикулар- 
на  природа.  При  това  многозначността  на  битието 
се  представя  не  само  чрез  атрибутивния  характер  на 
идеите  --  голямо  значение  се  придава  също  и  на  идея¬ 
та  за  релацията  ( равенство ,  неравенство,  голямо,  мал¬ 
ко  и  т.  н.),  благодарение  на  което,  макар  и  единна  в 
себе  си,  идеята  изглежда  различна  за  другите  и  по  от¬ 
ношение  на  другите,  а  следователно  е  образец  на  раз¬ 
лични  конкретни  свойства  и  отношения. 

5.  Последователното  провеждане  на  онтологическитв 
принципи  на  платонизма  води  логически  до  крайно  едно¬ 
странчиви  определения  в  областта  на  гносеологията. 

Главният  принцип  за  битието,  представящ  идеи¬ 
те  за  отвъден,  трансцендентен  свят ,  необходимо 
предпоставя  антисенсуалистическата  насоченост  на 
гносеологията  на  Платон.  Сенсуализмът  се  свързва 
с  индивидуализма  и  субективизма,  с  елементарните 
изисквания  на  наивния  реализъм.  Сетивното  познание 
(възприятие,  представа,  мнение),  което  притежава  за 
предмет  отражението  ( копието )  на  идеите,  не  е  истин¬ 
ско  познание,  защото,  доколкото  неговото  реализиране  е 
свързано  непосредствено  с  телесността,  не  е  в  състояние 
да  достигне  до  «единното».  Повлиян  от  елейската  кон¬ 
цепция  за  отношението  между  истина  и  мнение,  Пла- 

тон  оспорва  сенсуалистическите  схващания  на  софис- 
тите  и  ориентира  решително  философската  мисъл 
към  реализма. 

Антропологическият  смисъл  на  принципа  за  т. 
нар.  участие,  отбелязващ  отношението  между  идеи¬ 
те  и  сетивните  неща,  намира  конкретна  форма  на 
проявление  в  един  особен  психологически  дуализъм.  На 
платонизма  е  присъщо  противопоставянето  на  душа 
и  тяло.  Под  влиянието  на  орфизма  и  питагорейство- 
то  обективният  идеалист  приема  възгледа  за  безсмърт¬ 
ната  природа  на  душата  и  в  някои  свои  произведения 
се  заема  с  нейното  обосноваване.  Във  връзка  с  това  по¬ 
знавателният  процес  се  обявява  за  едностранен  акт  на 
душата.  Допускащ  отрицателното  влияние  на  « те¬ 
лесните  движения»  върху  познавателната  дейност, 
Платон  стига  до  заключението,  че  познавателният 
процес  не  е  нищо  друго  освен  спомнянето  на  душата , 
възстановяването  на  нейните  « наблюдения »  от  света 
на  идеите. 

6.  Творчеството  на  Платон  е  многостранно.  Негова¬ 
та  същност  се  отнася  преди  всичко  до  онтологията  и 
гносеологията.  Но  то  включва  и  редица  други  области 
на  човешкото  знание. 

Натурфилософията  на  основоположника  на  Акаде¬ 
мията,  която  обхваща  космогонията ,  космологията  и 
някои  други  общи  въпроси  на  природата,  е  отрицание 
на  материалистическите  учения  и  очертава  конту¬ 
рите  на  идеализма  в  тази  област,  отрича  детерми - 
низма  («естествената  необходимос»)  на  материализ¬ 
ма  и  утвърждава  теологически  и  телеологически  въз¬ 
гледи.  В  областта  на  логиката  на  Платон  принадлежи 
заслугата  за  разработването  на  отделни  въпроси  на 
диалектиката:  определението  на  общите  понятия  и 


550 


изтъкването  на  тяхното  значение;  движението  на 
мисленето,  осъществяващо  абстрахирането,  обобще¬ 
нието  и  познавателното  отношение  между  общи  и 
частни  определения;  приложението  на  дихотомията 
като  логически  прийом  при  разкриването  или  дости¬ 
гането  на  истината.  Етиката  разработва  формите 
на  добродетелта  в  борба  против  субективизма  на  со- 
фистите.  Естетиката  на  философа  предлага  конкре¬ 
тен  анализ  на  редица  важни  въпроси  ( прекрасно ,  ху¬ 
дожествено  вдъхновение  и  др.).  Педагогическите  въз¬ 
гледи  на  мислителя  представляват  относително  за¬ 
вършена  система  за  образованието  и  възпитанието, 
подчинена  на  интересите  на  робовладелското  общество. 
Социалното  учение  на  Платон,  засягащо  въпроси  на 
политическото  устройство,  е  характерно  главно  с  тео¬ 
рията  за  « идеалната  държава». 

Във  всички  тези  области  на  знанието  Платон  се 
налага  като  ярка  личност  и  проникновен  мислител. 
Неговите  схващания  упражняват  силно  влияние  в  ис¬ 
торията  на  научното  познание. 

7.  Учението  на  Платон  извършва  съществен  поврат  в 
историята  на  философската  мисъл.  Обосноваващо 
принципите  на  обективния  идеализъм,  то  слага  дъл¬ 
бок  отпечатък  върху  по-нататъшното  развитие  на 
философията.  В  древността  в  пределите  на  Академия¬ 
та  негови  привърженици  се  оказват  редица  видни  мис¬ 
лители.  Философите  на  Старата  академия  (Спевсип, 
Ксенократ,  Хераклид  Понтийски  и  др.)  ориентират 
платонизма  към  питагорейството,  съединявайки  тео¬ 
рията  за  идеите  със  схващанията  за  числата.  Мис¬ 
лителите  на  Средната  академия  (Аркесилай,  Карне- 
ад  и  др.)  се  отклоняват  значително  от  платонизма, 
приспособявайки  рационализма  му  към  скептицизма. 

Представителите  на  Новата  академия  (Филон,  Ан- 
пгиох  и  др .)  отварят  широко  вратите  за  еклектизма  в 
платонизма.  Техни  ученици  се  оказват  видни  мислите¬ 
ли  на  римската  философия.  В  края  на  античността 
платонизмът  е  възроден  в  лицето  на  т.  нар.  неоплато¬ 
низъм  ( Плотин ,  Прокъл  и  др.)  и  чрез  августинизма  се 
налага  като  господствуваща  метафизика  на  средно¬ 
вековното  общество  в  Западна  Европа  до  средата  на 
XIII  в.  През  XV  в.  платонизмът  в  Италия  е  тясно 
свързан  с  хуманизма  на  Възраждането  и  изиграва  по¬ 
ложителна  роля  в  борбата  на  прогресивните  мислите¬ 
ли  против  схоластизираната  философия  на  Аристотел 
и  догматизма  на  средновековието.  По-късно  неговите 
принципи  упражняват  влияние  върху  обективноидеа- 
листическите  учения  на  буржоазната  философска  ми¬ 
съл. 

Ради  Радев 

